
DIMENSIUNI ALE UNITĂȚII NOASTRE D 


loan-Aurel POP 
Despre latinitatea limbii române 


Mai întâi, se cuvine să mulțumesc acestei ve- 
nerabile alma mater pentru onoarea deosebi- 
tă pe care mi-a făcut-o. Este o apreciere care 
se răsfrânge asupra școlii istorice a Clujului 
academic şi universitar... 


|-A.P.— membrualAca- In răspunsul meu la această prea generoasă 
demiei Române, rectoral Laudatio, vreau să fac anumite referiri la lim- 
Universităţii Babeş-Bolyai pa română, cu toate că nu sunt filolog. Mai 
directorul Centrului de, tâi, înainte să fiti d šniti, îngăduiti 
Studii Transilvaneal Aca- . ÎNtâi, înainte să fiți descumpăniți, ingăduiți- 
demiei Române. Domenii Mi să vă spun rațiunile pentru care fac acest 


de competenţă: istorie lucru. 
medievală, instituţii me- 
dievale, paleografie latină. Singurul popor care are ca Sărbătoare 
Semnează numeroase Națională o zi închinată limbii este poporul 


lucrări de sinteză, între care: nostru, prin ramura sa moldoveană. Această 
Istoria, adevărul și miturile : a A : 
i zi se serbează la 31 August şi aminteşte mo- 


(Note de lectură), București, E NARA S 
2002: Din môinile valahior Mentul când, sub stăpânire sovietică încă, ro- 


schismatici..” Românii şi. mânii din stânga Prutului au revenit la grafia 
puterea în Regatul Ungariei latină, sfidând regimul comunist de atunci. 
medievale (secolele XII-XIV), De altminteri, imnul însuși al ţării românești 
2011; Contribuţii la istoria 


culturii românești (Cronici sia 
brâncovene din secolele — Pii-.. De la o vreme, târziu, ne-am luat și noi de 


XVII-XVIII), ediţia a II-a, Cluj- seamă şi am decis ca Ziua Limbii Române să 
Napoca, 2011; Eminescu fie o sărbătoare şi dincoace de Prut... Mai bine 

și Transilvania (sau elogiul 
culturii naţionale românești), 
Cluj-Napoca, 2014 ș.a. 


dintre Prut și Nistru este un prinos adus lim- 


mai târziu decât deloc! 


Text rostit pe 3 iunie 2015 la festivitatea conferirii titlu- 
lui doctor honoris causa de către Universitatea „Petru 
Maior”, Târgu-Mureş. Cu acest prilej revista noastră 
adresează felicitări distinsului istoric Ioan-Aurel Pop, 
mulțumindu-i şi pe această cale pentru bunăvoința de 
a publica textul în „Limba Română”. 

În al doilea rând, pentru unii dintre români, încă înainte de a exista 
România, patria s-a definit prin limbă (Mihail Kogălniceanu definea, 
la Iaşi, la 1843, patria ca toată acea întindere de loc pe care se vorbea 
româneşte. Pentru alții, limba a fost chiar patria (Nichita Stănescu: 
„Patria mea este limba română”). Pentru alții, limba a fost sfântă (vezi 
Alexei Mateevici, cu a sa Limba noastră). 


Pentru cercetătorii trecutului, limba este un tezaur de surse istorice! 


Pentru mine, limba este un organism viu, care se naște, creşte, se dez- 
voltă, îmbătrâneșşte și moare odată cu poporul care a creat-o și căruia 
i-a servit drept mijloc de comunicare. Pe de altă parte, limbile, ca și 
popoarele, nu mor niciodată, ci se topesc unele în altele. Din această 
perspectivă, româna este latina dunăreană (Iancu Fischer), așa cum s-a 
transformat ea în ultimele două milenii. Popoarele care au creat limbi 
literare — cu opere scrise — sunt popoare civilizate, trainice, creatoare 
de istorie. 


Îndrăznesc să vă vorbesc despre limba română, deşi sunt doar lingvist 
prin adopţiune. Nu voi vorbi despre limba română în general — decât la 
început —, ci despre limba română din secolul al XVI-lea. Așa că vă rog 
să îmi acordaţi circumstanţe atenuante. Vorbesc despre limba română 
din trecut, iar tot ceea ce este trecut aparţine istoriei. La Universitate, 
între primele lucruri învățate de la dascălii mei a fost acela că istoria nu 
se poate face fără ştiinţe auxiliare și fără filologie clasică, medievală și 
modernă. 


Studiul sistematic al limbilor este o disciplină ca oricare alta şi se face 
de către specialiști. Acest adevăr nu-i împiedică însă pe mulți amatori 
să se pronunţe în variate maniere, conducând adesea la confuzii şi dez- 
orientări în rândul publicului larg. Această soartă a avut-o și limba ro- 
mână, mai ales că situaţia sa sui generis predispune la diferite supoziţii 
şi interpretări. 


Astăzi nu mai susține nimeni în chip serios că româna nu este o limbă 
romanică, chiar dacă încă mai este plasată în companii ciudate, alături 
de limbile slave, sau este clasificată după criterii nepotrivite, uneori mai 

mult geografice decât lingvistice. Recent mi-a atras atenţia un articol 
de Corneliu Riegler, intitulat ritos „Falsificarea istoriei în manualele 
românești”. Autorul este deranjat de faptul că Alexandru Graur subli- 
nia, în 1947, „de cel puţin cinci ori, pe parcursul a trei pagini, originea 
latină a limbii române”, când, de fapt, vocabularul limbii române ar fi 
„mai mult nelatin”!. 


Mai întâi, Alexandru Graur avea perfectă dreptate: limba română 
este o limbă neolatină, fără nicio îndoială, și spun asta toți specialiştii 
serioși, de la Carlo Tagliavini până la Alf Lombard și din Evul Mediu 
până astăzi. Repetarea obsesivă a autorului român avea tâlcul ei, pe de 
o parte, fiindcă chiar între români se mai găsiseră cârtitori, unii din 
necunoştință de cauză, alţii cu scopuri insidioase; pe de alta, marele 
savant Alexandru Graur prevestea parcă ceea ce avea să se întâmple nu 
peste mult timp, în „obsedantul deceniu”, când limba română urma să 
fie declarată, din rațiuni politice, slavă. 


În altă cuprindere, vocabularul nu este un criteriu esențial de clasifica- 
re a unei limbi. Concludent în acest sens este exemplul limbii engleze, 
o limbă germanică ornată cu un vocabular majoritar romanic (neola- 
tin). Nu este însă și cazul limbii române, al cărei vocabular este în cea 
mai mare parte latin şi neolatin. Este drept că, dintre cele peste 50.000 
de cuvinte ale limbii române, numai circa 2.000 de cuvinte-bază (adică 
fără derivatele lor, care sunt foarte multe) sunt moștenite direct din 
limba latină, dar aceasta este situaţia în fiecare dintre limbile romani- 
ce?. Altfel spus, limba română nu are mai puţine cuvinte moștenite din 
latineşte decât celelalte limbi romanice. Pe lângă această zestre norma- 
lă, foarte bogată, mai sunt mii de cuvinte-bază latine și neo-latine, pre- 
luate copios în românește de-a lungul timpului, din Evul Mediu până 
astăzi. 


Aici apare şi chestiunea „relatinizării limbii române”, chestiune reală, 
dar preluată în chip amator și semidoct de unii, răuvoitor şi tendenţios 
de alţii. Autorul citat mai sus, în articolul din „Cultura”, deplânge ocoli- 
rea în manualele de gimnaziu și de liceu a acestei importante chestiuni 
a „relatinizării” limbii prin intermediul francezei, în secolul al XIX-lea. 
Mai întâi, „relatinizarea” — câtă a fost şi dacă a fost — s-a făcut începând 
cu secolul al XVIII-lea, prin uriașul efort de occidentalizare a lumii 
românești întreprins de Şcoala Ardeleană, iar apoi de către curentul la- 

tinist (cu toate exagerările care au urmat). În al doilea rând, după cum 
vom dovedi mai jos, a fost vorba mai mult despre o îmbogățire și mo- 
dernizare a limbii noastre — proces prin care au trecut atunci aproape 
toate limbile europene — decât de o „relatinizare”. Termenul acesta din 
urmă sugerează sau induce în minţile amatorilor ideea că limba noastră 
nu ar fi fost romanică (neolatină) înainte de secolul al XIX-lea şi că ar 
fi devenit astfel prin efortul artificial al unor învățați și al elitei boiereşti 
trimise să studieze în Franţa („bonjuriştii”). Or, realitatea limbii româ- 
ne nu are nicio legătură cu acest proces, de altminteri foarte important 
pentru occidentalizarea civilizației româneşti, pentru sincronizarea 
culturii noastre cu cea europeană. 


Aşa-zisa relatinizare, despre care vorbesc mulți, dar pe care o cunosc 
în detaliu, după metode științifice, puţini, s-ar fi produs — ni se spune 
cel mai adesea — în secolele al XVIII-lea și al XIX-lea. Pentru a constata 
în chip documentat dacă a fost așa sau nu, este nevoie de o operaţiune 
simplă, adică de a vedea cum arăta limba noastră înainte de aceste se- 
cole, mai exact înainte de 1700. 


Există cel puţin două căi în vederea lămuririi acestei chestiuni, a speci- 
ficului limbii române vechi: prima are în vedere analizarea mărturiilor 
din epocă, adică de dinainte de secolul al XVIII-lea, despre limba ro- 
mână, cu metodele validate în prezent de către istorici; a doua se refe- 
ră la studierea textelor transmise de atunci (tot de dinainte de secolul 
al XVIII-lea), cu metodele recunoscute astăzi drept corecte de către 
lingviști. 


1. Mărturiile autorilor străini despre limba română medievală și mo- 
dernă timpurie sunt arhicunoscute în România, dar sunt aproape 
ignorate în exterior. Se cunosc peste o sută de izvoare narative din se- 
colele al XV-lea și al XVI-lea care atestă caracterul romanic al limbii 
române. Cele mai multe aparţin autorilor italieni, care, în funcție de 
gradul lor de cultură, cataloghează româna ca fiind o limbă latină co- 
ruptă (modificată) sau drept o italiană stricată. Primii sunt, de regu- 
lă, învăţaţi, umaniști, oameni ai bisericii, soli, secretari regeşti, notari 
etc., iar cei din categoria a doua sunt negustori, militari, aventurieri, 
oameni simpli. Cei de alte etnii — germani, slavi, greci, francezi, spa- 
nioli și alții — vorbesc despre latinitatea limbii române, constatată în 
mod direct sau prin mărturiile altora. Mai există o categorie a autorilor 

locali, unguri şi sași, trăitori printre români, care sunt capabili să dea și 
exemple concrete ca să arate latinitatea românei. În fine, sunt și relatări 
românești despre latinitatea românei, inaugurate de Nicolaus Olahus 
şi continuate apoi în chip copios de umanișştii târzii, de preiluminiști şi 
de iluminiști. 


Mă voi referi aici doar la o categorie specială de izvoare de acest gen, 
anume la acele surse care nu doar constată latinitatea românei, ci și 
plasează româna, în chip explicit, printre limbile romanice. În acest 
demers, doresc să aduc un omagiu marelui lingvist Eugeniu Coșeriu 
(1921-2002), acela care a făcut cel dintâi această întreprindere. In- 
direct, omagiul se îndreaptă şi spre Sextil Pușcariu (1877-1948), cel 
mai mare lingvist român din toate timpurile, primul rector român al 
Universităţii mele. 


Gilbert Genebrard, cu numele latinizat Genebrardus sau Genibrardus 
(cca. 1537-1597), învăţat benedictin din Auvergne, profesor la Col- 
lege Royal din Paris, mare erudit, în cartea sa Cosmographia, dedicată 
originii și diversității limbilor (publicată în 1580), constată: „Ebraica 
este limba originară a omenirii”, iar „latina <este matricea> italienei, 
românei, francezei și spaniolei” (Latina Italicae, Valachicae, Gallicae % 
Hispanicae)’. 


Andrés de Poza sau, în grafia epocii sale, Poça (cca. 1530-1595), avocat 
din Bilbao, profesor de navigație la San Sebastian, în lucrarea sa De la 
antigua lengua, poblaciones, y comarcas de las Españas..., Bilbao, 1587, 
scrie: „Din limba latină au rezultat limbile naționale care acum se folo- 
sesc în Italia, Spania, Franța şi Țara Românească” (De la lengua latina 
han resultado las generales che agora se usan en Italia, España, Francia y 
Vvalachia)*. După textul spaniol, în lucrarea lui Poza urmează un fel de 
rezumat în latină, unde se spune că romanii şi-au impus limba lor în 
întreg cuprinsul Imperiului, cu excepţia Greciei și a Cantabrieis: „Ast- 
fel valahii, zişi aşa de la comandantul militar Flaccus, avându-i acum 
la miazănoapte pe ruteni și Dunărea la miazăzi, păstrează (au) până 
acum evidente mărturii ale limbii latine, deși așa de schimbată încât cu 
dificultate un italic l-ar înțelege pe un valah” (Sic Vvalacchi a Flacco Ro- 
mani exercit| us] duce sic dicti nunc Rutheniam habent[es] a Septentrione 
et Danubium a Meridie, Latinae adhuc linguae vestigia habent manifesta 
etsi tam immutata ut cum difficultate Italus Vvalacchum intelligat”). 

La ambii autori de mai sus, româna apare ca limbă romanică de sine 
stătătoare, alături de italiană, spaniolă şi franceză, și nu doar ca o for- 
mă a romanicei care să poată fi explicată prin alta. Sunt primele tex- 
te cunoscute în care i se recunoaște românei această poziție. Româna 
este plasată de Poza între „limbile naţionale” sau principale (lengua 
general), şi nu între cele derivate (locale). Originea latină a românei, 
ca şi asemănarea cu italiana erau demult cunoscute autorilor italieni, 
umaniștilor din Peninsulă, dar, tot datorită lor, româna apărea şi ca o 
formă aberantă a italienei”. 


Elveţianul Conrad Gesner (1516-1565), în lucrarea sa Mithridates. De 
differentiis linguarum..., afirmă că doar trei limbi romanice sunt de sine 
stătătoare, anume Italica, Hispanica şi Gallica (adică italiana, spaniola şi 
franceza)’. Despre română spune că „este tot grai romanic (după cum 
atestă Enea, papa Pius), dar în mare parte schimbat şi greu inteligibil 
pentru un om italic” (Valachis etiam Romanus est sermo (ut Aen. Pius 
refert), sed magna ex parte mutatus et homini Italico vix intelligibis)?. Prin 
urmare, la Gesner, româna este o limbă romanică, dar derivată din ita- 
liană, şi nu o limbă de sine stătătoare. 


Abia francezul Claude Duret (1570-1611), în lucrarea apărută pos- 
tum Tresor de l'Histoire des Langues..., traduce în franceză pasajul citat 
din Genebrard, plasând astfel şi româna alături de italiană, spaniolă şi 
franceză". Tot alături de italiană, spaniolă și franceză apare româna în 
poezia Zlatna, a germanului Martin Opitz (1597-1639)!!. La rândul 
său, la 1671, englezul Stephen Skinner (1623-1667), în Etymologicon 
Linguae Anglicanae, arăta că din „mama latină” (matrix Latina) derivau 
„italiana, spaniola, franceza și româna” (Italica, Hispanica, Gallica et 
Vallachica)"?. Aceste patru limbi sunt numite, în „Prefaţa către cititor” 
(Prefatio ad Lectorem), „fiice” (filiae), „viţe” / „ramuri” (traduces) sau 
„derivate” (derivatae) ale „mamei latine””. 


Tot la 1671, suedezul Georg Stiernhielm (1598-1672), în prefața 
intitulată De linguarum origine, a ediţiei şi traducerii sale din Ulfilas, 
enumeră şi româna printre limbile romanice. El cunoaște „șapte limbi 
noi” (septem linguae novae) care îşi au originea în latină şi care sunt: 
„italiana, spaniola, franceza, retoromana, catalana, sarda și româna” 
(Italica, Hispanica, Gallica, Rhaetica, Sardica, Sardica vulgaris şi Wala- 
chica)". Pentru fiecare, autorul dă câte un „Tatăl nostru” ca mostră de 

limbă. După Stiernhielm se conduce și Georgius-Caspar Kirchmajer 
1635-1700), care enumeră, în studiul De lingua vetustissima Europae 
Celtica et Gothica (Wittenberg, 1686), aceleași limbi romanice! dar 
menționează sarda doar o dată (la predecesorul său, catalana apărea cu 
numele de sardă, iar sarda propriu-zisă cu numele de sardă populară). 


Germanul Andreas Müller (1630-1694), în culegerea sa de variante ale 
„Tatălui nostru” (Oratio orationum...), publicată sub numele de Thomas 
Liideken, la 1680, include şi româna între „mlădițele” sau „fiicele” (pro- 
pagines) latinei”. Textul „Tatăl nostru” românesc se află, la acest autor, 
printre versiunile latino-romanice, împreună cu cele în latină, franceză, 
italiană, friulană, retoromană, spaniolă, catalană sau „sarda vorbită ca în 
oraşe” (Sardica ut in oppidis loquuntur), sardă sau „sarda ca la sate” (Sar- 
dica ut in pagis) şi portugheză, şi anume pe ultimul loc în această serie, 
după versio Berriensis (o formă a provensalei) care lipsește. Andreas Miil- 
ler este printre puţinii autori vest-europeni care recunosc şi afirmă lati- 
nitatea românei în secolul al XVII-lea. El o face nu doar tacit, ci și direct. 
În clasificarea limbilor europene (fără să facă vreo deosebire între limbile 
naţionale şi dialecte), el distinge o grupă romanică („Latina şi mlădițele 
sau fiicele descendente din ea” = Latina ejusque propagines aut filiae des- 
cendentes): „latina, franceza, italiana, friulana, retoromana, spaniola, ca- 
talana!S, sarda”, portugheza, basca, provensala şi româna” (Latina, Galli- 
ca, Italica, Forojuliana, Rhaetica, Hispanica, Sardica ut in oppidis, Sardica 
ut in pagis, Lusitanica, Bascajna, Berriensis şi Valachica)%. Basca e pusă aici 
greșit, probabil din rațiuni geografice”. 


Alți autori care încadrează româna în mod explicit între limbile roma- 
nice — şi care o consideră, împreună cu celelalte limbi romanice, ca ra- 
mură de același rang a latinei — provin din Transilvania, fiind cunoscă- 
tori direcți ai graiului românesc. Astfel, Szamosközi István, cu numele 
latinizat Stephanus Zamosius (cca. 1565-1612), în ale sale Analecta 
lapidum..., scrie că românii sunt urmașii romanilor (colonia romanilor 
s-a transformat în neamul românilor), că această descendență e atesta- 
tă de limba lor, desprinsă din latină, la fel ca limbile italiană, spaniolă 
şi franceză: „Vechea limbă latină s-a topit în patru dialecte speciale și 
foarte deosebite, în italiană, franceză, spaniolă, română, în care urmele 
unicei limbi latine strălucesc drept dovezi indubitabile” (Vetus Latina 
lingua, in quatuor praecipuas, longeque discrepantes disperdita est dialec- 

tos, in Italicam, Gallicam, Hispanicam, Valachicam, in quarum singulae 
Latinae linguae vestigia non dubiis indiciis elucent)?. El mai adaugă că 
românii se numesc pe sine romani (Quin etiam sese adhuc Romanos 
appellant)”. După impunerea stăpânirii principelui român Mihai Vi- 
teazul asupra Transilvaniei, opinia lui Zamosius — profund afectat de 
marile evenimente de atunci — se schimbă, iar admirația față de români 
este înlocuită cu ura. Acum el spune că nu romanii (retrași la sud de 
Dunăre în secolul al III-lea al erei creştine), ci dacii romanizați, trăitori 
vreme de două secole sub jugul romanilor, au păstrat limba latină, care 
s-a transformat apoi în română”. Această teorie, în fond, nu este foarte 
departe de realitate, dar, pentru umanistul afectat de stăpânirea româ- 
nească din Transilvania anilor 1599-1600, ea are un tâlc aparte: românii 
nu trebuie să fie urmașii nobililor şi civilizaţilor romani, ci ai barbarilor 
daci, fie ei şi romanizați. Menţionata ajustare politică nu afectează însă 
în niciun fel plasarea românei între limbile romanice, după cum fusese 
făcută anterior de către autorul pomenit. Un alt autor local maghiar — 
din afara Transilvaniei, dar cunoscător direct al realităților românești — 
a fost Istvânfty Miklos, latinizat Nicolaus Isthvanfius Pannonius (1535 
sau 1538-1615), episcop, istoric și diplomat al împăratului Rudolf al 
II-lea. Acest umanist, în lucrarea Historiarum de rebus Ungaricis..., pla- 
sează și el, fără dubii, româna alături de celelalte limbi romanice: „Cele 
două Ţări Româneşti, care în acest timp se cunosc cu numele de Mol- 
dova şi Țara de peste munţi, erau chemate de către antici, împreună cu 
Transilvania, cu numele unic de Dacia: și fuseră aduse în ea colonii ale 
romanilor, în afară de nenumăratele monumente vechi de piatră și de 
marmură care au fost construite şi care se văd până acum ridicate; chiar 
acel argument și mărturie este că locuitorii folosesc limba romană stri- 
cată, de altfel, care este foarte asemănătoare spaniolei și francezei, şi 
chiar italienei, încât, fără mult efort, ei se pot înțelege prin viu grai în 
raporturile reciproce” (Duas Valachias, quae hoc tempore Moldaviae et 
Transalpinae nomine censentur, simul cum Transilvania, veteres uno Daci- 
ae nomine appellabant: fuisseque in eam Romanorum colonias deductas, 
praeter innumera antiquitatis monumenta saxis et marmoribus incisa et 
adhuc extantia, illud etiam argumento et testimonio est, quod incolae Ro- 
mana lingua quamquam corrupta, utuntur, quae Hispanicae et Gallicae 
atque etiam Italicae adeo similis est, ut non magno labore ad mutuum ser- 
monis commercium, intelligi queat)”. 


DIMENSIUNI ALE UNITĂȚII NOASTRE 


Aceste date, provenite de la fața locului și publicate în limba latină 
în Occidentul Europei, au fost preluate apoi şi de alţi autori. Astfel, 
pasajul de mai sus al lui Zamosius este reprodus mai târziu de Marcus 
Zuerius Boxhorn (1612-1653) - în Historia Universalis Sacra et Pro- 
fana a Christo nato ad annum usque MDCL, Leiden, 1652, p. 180 -, 
iar de la Boxhorn trece la Christian Hartknoch (1644-1687) — în Alt- 
und Neues Preussen, Frankfurt şi Leipzig, 1684, p. 68: „Căci se ştie 
că limba valahă nu este altceva decât latina, astfel încât și Stephanus 
Zamosius arată că limba latină are aceşti patru urmași, limbile velșă, 


franceză, spaniolă și valahă”? 


. Pasajul citat al lui Isthvanfius a trecut 
fără îndoială la Johannes Gradelehnus (care îl redă în germană, în 
Hungarische, siebenbiirgische, moldau-wallach-tiirck, tartar-persan — 
und venetianische Chronica, 1665, p. 4). Georg Kreckwitz, probabil 
sas originar din Transilvania, preia cuvânt cu cuvânt acelaşi pasaj (în 
Totius principatus Transylvaniae accurata descriptio, Nürnberg şi Fran- 
kfurt, 1688, p. 27), tot în germană”. Independent de autorii maghiari 
pomeniți mai sus, sasul Johannes Troester, din Sibiu (în Das Alt- und 
Neu-Teutsche Dacia. Das ist: Neue Beschreibung des Landes Siebenbuer- 
gen, Nürnberg, 1666, pe 350-351), spune, pe baza experienței perso- 
nale, că româna este mai apropiată de latină decât italiana, spaniola 
şi franceza”. 


Prin urmare, începând cu secolul al XVI-lea, deopotrivă autorii lo- 
calnici (din spațiul carpato-danubian) și occidentali au considerat 
româna drept limbă romanică și au plasat-o, în general, între celelalte 
limbi născute din limba latină. Mărturiile de mai sus, databile în se- 
colele al XVI-lea și al XVII-lea, au fost grupate cronologic de Eugeniu 
Coşeriu astfel: Genebrard — 1580, Poza — 1587, Zamosius — 1593, Du- 
ret — 1613, Isthvanfius — 1622, Opitz — 1623, Boxhorn — 1652, Grade- 
lehnus — 1665, Troester — 1666, Skinner — 1671, Stiernhielm — 1671, 
Hartknoch - 1684, Kirchmajer — 1686, Kreckwitz — 1688. Faptul că 
unii dintre autorii pomeniţi au preluat datele de la alții, fără să-i cunoas- 
că direct pe români, nu schimbă cu nimic esența problemei. Concluzia 
este că, mult înainte de presupusa „relatinizare a românei” — înțeleasă 
de unii în mod tendenţios —, limba română era considerată, în cercurile 
savante și nu numai, drept neolatină, alături de celelalte limbi romani- 
ce occidentale. 

2. Structura lexicală a textelor românești rămase din secolele XVI-XVII 
stă și ea mărturie asupra caracterului limbii. Exemplele de mai jos, cu- 
lese numai din secolul al XVI-lea, sunt edificatoare: 


2.1. Scrisoarea lui Neacşu din Câmpulung” are în total 202 cuvinte 
românești, dintre care 12 au origini nelatine. Prin urmare, proporția 
cuvintelor latine este de 94,06%, iar a nelatinelor de 5,94%. Proporția 
cuvintelor slave (opt dintre cele 202) este de 3,96% din total. Exemple: 
corabie, boier, megieș, slobozie, lotru, a păzi. Celelalte sunt de origine 
necunoscută, maghiare (oraş, meşter), greceşti (frică). 


2.2. Un zapis de vânzare din Gorj, din 1563-1564”, cuprinde 344 de 
cuvinte româneşti, dintre care 30 sunt cu origini nelatine. Ca urmare, 
proporţia cuvintelor latine este de 92,28%, iar a celor nelatine este de 
8,72%. Cuvintele slave, 9 în total, reprezintă 2,62%. Exemple: vreme, 
a plăti, megieș, vrednic, vadră. Celelalte sunt din substratul preroman 
(moştean, moșie), maghiare (jale), greceşti (aspri), necunoscute (bu- 
iestru, iar, ban, poloboc). 


2.3. Un zapis de vânzare din Moldova, de la 4 aprilie 1577", cuprinde 
106 cuvinte românești, dintre care 85,85% de origine latină și 14,15% 
nelatine. Cuvintele slave reprezintă 8,49% (zapis, ocină, veac, a clăti, 
tocmeală, sulițaș, diac, pecete). Origine necunoscută: adică, sută, ban. 
Turcă: tătar. Preromană: moșie. Greacă (diminutivat românește): spă- 
tărel. 


2.4. Un zapis de împărţire din Maramureș, dat la 24 mai 1593*%, cu- 
prinde 277 de cuvinte românești, dintre care 17 (6,14%) sunt de origi- 
ne nelatină, restul (93,86) fiind latine. Slave sunt 1,80%, între acestea 
fiind: tabără, vrajbă, slăvit, veșnic, protopop. Ungureşti sunt: șogor, 
ioşag, chip, a cheltui, fisolgabir, varmegbhie. Etimologie necunoscută: 
adică. 

2.5. O scrisoare către Petru Șchiopul, din 10 iulie 15935, are 527 de 
cuvinte româneşti, dintre care 58 (11%) sunt de origine nelatină, 
iar 89% sunt latine. Dintre cele 58 de cuvinte de origini diverse, 33 
(6,26%) sunt slave, precum: iubit, sfat, vodă, vreme, stolnic, a grăi, vor- 
nic, lesne, treabă, slujbă, zăbavă, nădejde, milostiv, sminteală, vrăjmaș, 
prieten, a pofti, ispravă, a tocmi, ceas, cinste. Celelalte sunt din sub- 
stratul preroman (moşie, îngropat), ungurești (gând, chip, a îngădui, 

a sârgui), greceşti (neofit), turceşti (paşa, ereiz, tefterdar), de origine 
necunoscută (iar). 


2.6. Catehismul lui Coresi** cuprinde 1.355 de cuvinte românești, din- 
tre care 1.211 de origine latină (87,38%), 147 slave (10,85%), restul 
fiind de alte origini (maghiară, grecească, fondul autohton). 


2.7. Pravila lui Coresi” cuprinde 2.493 de cuvinte românești, dintre care 
2.004 latine (76,97%), 430 slave (16,29), restul fiind de alte origini. 


2.8. Codicele Teodorescu“ cuprinde 1.743 de cuvinte românești, din- 
tre care 1.499 sunt de origine latină (86%), 193 slave (11,07%) slave, 
restul fiind de alte origini. 


2.9. Glosele Bogdan” cuprind 1.450 de cuvinte-text, dintre care de ori- 
gine latină sunt 1.219 (84,06%), de origine slavă sunt 175 (12,07%), 
restul fiind maghiare, grecești, necunoscute. 


2.10. Prefeţele și epilogurile din secolul al XVI-lea au 5.195 de cuvinte 
româneşti, dintre care latine 4.355 (84%), slave 658 (12,63), restul fi- 
ind maghiare, necunoscute, grecești, autohtone, germane (un cuvânt). 
Câteva exemple individuale de astfel de prefețe și epiloguri: 


- Coresi, Întrebare creştinească* (215 cuvinte, 187 latine — 87,98%, 
28 nelatine, din care slave 18, adică 8,37%); 


- Coresi, Tetraevangheliar” are 140 de cuvinte, dintre care 116 latine 
(82,86%), 20 slave (14,28%); 

- Coresi, Tâlcul evangheliilor“” are 314 cuvinte-text, dintre care 280 
latine (89,17%), 28 slave (8,92%); 

- Coresi, Molitvenic“! are 428 de cuvinte, dintre care 378 latine 
(88,31%), 37 slave (8,65%); 

- Coresi, Evanghelie cu învățătură”: din totalul de 1.844 de cuvinte 
româneşti ale prefeţei şi predosloviei, 1.621 (87,90%) sunt de origine 
latină, iar 223 (12,10%) de alte origini (dintre acestea 166, adică 9%, 
sunt slave). Exemple de cuvinte slave: a ceti, așijderea, praznic, sfânt, 
trup, tipăritură, milă, voievod, duh etc.; 

- Palia de la Orăştie, din 1582**: din cele 1.811 cuvinte românești ale 
prefeței, 1.534 sunt latine (84,71%), 277 nelatine (15,29%). Dintre 
nelatine, 193, adică 10,66%, sunt slave. 

Fireşte, datele de mai sus sunt parţiale și sumare. Un inventar al tuturor 
autorilor şi textelor care, de la finalul etnogenezei până în secolul al 
XVII-lea inclusiv, susțin latinitatea limbii române ar fi impresionant. 
Personal, numai între 1501 şi 1593, am numărat circa 35 de autori ita- 
lieni care susțin că româna descinde din latină sau că este înrudită cu 
latina și italiana. În textele românești studiate, proporţia cuvintelor de 
origine latină utilizate — fără analize de detaliu — este mai mare de 80%. 
Detalierile ar demonstra că și incidenţa cuvintelor, și structura grama- 
ticală a acelor texte conduc spre aceeaşi concluzie: româna a fost şi este 
o limbă romanică. Faptul poate să fie cu atât mai surprinzător, cu cât 
româna este singura limbă romanică aflată, în Evul Mediu, în imposi- 
bilitatea de a-și fortifica și lărgi latinitatea prin împrumuturi din limba 
cultă utilizată, aşa cum au putut face italiana, franceza, spaniola etc. 
Românii, având drept limbă de cult, de cancelarie şi de cultură slavona, 
şi-au îmbogăţit limba lor vernaculară şi literară cu slavisme. Şi cu toate 
acestea, latinitatea limbii nu a fost afectată. 


Prin urmare, limba noastră este cel mai important izvor istoric viu, aflat 
la îndemâna tuturor, mărturisitor al romanităţii românilor. Prin latini- 
tate ne-am păstrat individualitatea în „marea slavă” în care ne aflăm și 
ne-am legat şi re-legat mereu de civilizaţia occidentală, de unde ne tra- 
gem ființa și rostul în această lume. 


Sunt cuvinte care au făcut istorie și prin care se poate explica istoria 
noastră mai bine decât prin alte surse. Așa sunt bătrân, biserică, păcură, 
ai (usturoi), nea, păcurar, amăgire (admăgire) etc. Despre unele știm 
destul de exact când au pătruns în limbă şi cum au făcut istorie. 


Distinşi ascultători, 
Îngăduiți-mi să închei cu un izvor istoric, aşa cum se cuvine! 


Am vrut, cu modeste mijloace, să aduc un elogiu limbii române și nu am 
reuşit! Dar, demult, pe la 1480-1490, a reușit cu siguranţă un umanist și 
cronicar italian, Antonio Bonfini — secretar al regelui Matia Corvinul — 
care i-a lăudat pe români, pe care i-a cunoscut direct, pentru latinitatea 
lor. Bonfini se miră cum au putut românii, adică acele „colonii romane” 
aduse de Traian, „înecate de valul de barbari”, să păstreze limba latină la 
Dunăre şi în Carpaţi. Şi tot el răspunde cum s-a putut petrece această 
minune: „Înecate sub valul de barbari, ele — coloniile romane din Dacia — 

mai exală limba romană şi, ca să nu o părăsească nicidecum, se împotri- 
vesc cu atâta îndârjire, încât îi vezi că luptă nu atât pentru păstrarea nea- 
tinsă a vieții, cât a limbii”*. Cu alte cuvinte, românii și-au putut menţine 
identitatea fiindcă și-au prețuit mai mult limba decât viața! Ce elogiu mai 
frumos poate fi adus limbii noastre și, odată cu aceasta, poporului care a 
creat-o și a conservat-o ca pe o „comoară”? 


Românii sunt români datorită limbii lor! 


Note | ! Cultura. Fundaţia Culturală Română, serie nouă, anul 
IX, nr. 36 (487), joi 2 octombrie 2014, p. 10. 
? Marius Sala, 101 cuvinte moștenite, împrumutate şi crea- 
te, Bucureşti, 2010, p. 175. 
3 Eugeniu Coșeriu, Limba română în faţa Occidentului. De 
la Genebrardus la Hervás. Contribuţii la istoria cunoaşterii 
limbii române în Europa occidentală, în româneşte de An- 
drei A. Avram, Cluj-Napoca, 1994, p. 11-12. 
+ Andrés de Poga, De la antigua lengua, poblaciones, y co- 
marcas de las Españas, en que de paso se tocan algunas cosas 
de la Cantabria, Bilbao, 1587, fol. 13, apud A. Armbrus- 
ter, Romanitatea românilor. Istoria unei idei, ediția a II-a 
revăzută și adăugită, Bucureşti, 1993, p. 137, nota 173. 
E. Coșeriu, op. cit., p. 12 sqq. 
$ Provincie autonomă în nordul Spaniei, cu centrul la 
Santander. 
é Vasile Bogrea, Menţiuni umaniste despre noi, în „Anua- 
rul Institutului de istorie naţională”, I, 1921-1922, p. 363. 
Adolf Armbruster, op. cit., p. 137. E. Coșeriu, op. cit., p. 13. 
7 E. Coşeriu, op. cit., p. 14. 
8 Conrad Gesner, Mithridates. De differentiis linguarum tum 
veterum que hodie apud diversas nationes in toto orbe terrarum 
in usu sunt, Zürich, 1555, p. 25v. E. Coseriu, op. cit., p. 14. 
? Conrad Gesner, Mithridates. De differentiis linguarum 
tum veterum que hodie apud diversas nationes in toto orbe 
terrarum in usu sunt, Zürich, 1555, p. 57v. E. Coseriu, 
op. cit., p. 14. A. Armbruster, op. cit., p.106, nota 79. 
10 Claude Duret, Tresor de l'Histoire des Langues de cest 
Univers... Cologny, 1613, p. 269. E. Coșeriu, op. cit., p. 15. 
! Martin Opitz, Zlatna, oder von Ruhe des Gemiiths, 
Leignitz, 1623. M. Opitz, Teutsche Poemata, ediție de 
G. Witkowski, Halle a. S., 1902, p. V, XLII. 
12 Stephen Skinner, Etymologicon Linguae Anglicanae, 
Londra, 1671. Giuliano Bonfante, Studi romeni, Roma, 
1973, p 300. 

B E. Coșeriu, op. cit., p. 15. 

14 Georg Stiernhielm, D. N. Jesu Christi SS. Evangelia ab 
Ulfila Gothorum in Moesia Episcopo... ex Graeco Gothicè 
translata..., Stockholm, 1671. E. Coșeriu, op. cit., p. 15, 
p. 26, notele 28 și 29. 

15 Giuliano Bonfante, Studi romeni, Roma, 1973, p. 299. 
16 E. Coșeriu, op. cit., p. 15-16. 

17 Thomas Lüdeken, Oratio orationum, SS. Orationis Do- 
minicae Versiones praeter Authenticam ferè Centum, Berlin, 
1680, p. 3. 

18 „Sarda ca la oraşe”. 

19 „Sarda ca la sate”. 

% E. Coșeriu, op. cit., p. 16, 26-27, notele 31-32. 

” La p. 38 a lucrării sale, Müller alias Lideken reproduce 
un „Tatăl nostru” românesc numit în mod corect „valah” 
(Valachica versio), pentru a prelua însă și textul românesc 
al aceleiași rugăciuni de la Stiernhielm, numit, în mod inex- 
plicabil, „velş” (Wallica versio). Vezi E. Coșeriu, op. cit., p. 16. 
Totuşi, o anumită explicaţie s-ar putea încerca: Andreas 
Miller — destul de superficial în unele demersuri ale sale — a 
confundat forma Wallica („Velșă”) cu Wallachica (,„Valahă”), 
uitând că, în aceeași lucrare, un „Tatăl nostru” românesc 
era deja inclus. Mulţi autori au perpetuat eroarea aceas- 
ta până astăzi, deși Lorenzo Hervâs a îndreptat-o la 1797 
(E. Coşeriu, op. cit., p. 27, nota 32). Chiar recent (2014), în 
România, pornind de la această eroare, s-a scris că româna 
este identică ori foarte asemănătoare cu limba velșă! 

2 Stephanus Zamosius, Analecta lapidum vetustorum et 
nonnullarum in Dacia antiquitatum , Francofurti ad Mo- 
enum, 1598, p. 12. Prima ediție a apărut la Padova, în 
1593. A. Armbruster, op. cit., p. 153-154 (textul latin la 
p. 154, nota 40). E. Coșeriu, op. cit., p. 20-21. Pentru date 
ample despre Zamosius şi români, vezi Ioachim Crăciun, 
Cronicarul Szamoskăzy şi însemnările lui privitoare la ro- 
mâni (1566-1608), Cluj, 1928, passim. 

* St. Zamosius, op. cit., p. 12. 

* A. Armbruster, op. cit., p. 154. 

*5 Nicolaus Isthvanfius Pannonius, Historiarum de rebus 
Ungaricis libri XXIV, Coloniae Agrippinae, 1622, p. 219. 
Armbruster, op. cit., p. 155-156. E. Coșeriu, p. 20-21. 

% E. Coşeriu, op. cit., p. 21. Aici, italiana este confundată 
cu velşa, probabil din cauza aceleiași asemănări termino- 
logice ca și în cazul confuziei consemnate deja a velșei cu 
valaha. 

” E. Coșeriu, op. cit. p. 21. 

% A. Armbruster, op. cit., p. 195-197. E. Coșeriu, op. cit., 
p. 22. 

Documente şi însemnări româneşti din secolul al XVI-lea, 
text stabilit și indice de Gheorghe Chivu, Magdalena 
Georgescu, Magdalena Ioniţă, Alexandru Mareş şi Ale- 
xandra Roman- Moraru, Bucureşti, 1979, p. 95. 

30 Idem, p. 96-97. 

3 Idem, p. 154. 

32 Idem, p. 205-206. 

3 Idem, p. 184-185. 

3 Texte românești din secolul al XVI-lea, I. Catehismul lui 
Coresi, II. Pravila lui Coresi, III. Fragmentul Teodorescu, 
IV. Glosele Bogdan, V. Prefețe și epiloguri, ediții critice 
de Emanuela Buză, Gheorghe Chivu, Magdalena Geor- 
gescu, Ion Gheție, Alexandra Roman Moraru, Florentina 
Zgraon, coord. Ion Gheţie, Bucureşti, 1982, p. 90-92. 

55 Idem, p. 202-204. 

5 Idem, p. 321-323. 

37 Idem, p. 405-407. 

38 Idem, p. 555. 

3 Idem, p. 556. 

* Idem, p. 557. 

* Idem, p. 558. 

* Idem, p. 563-566. 

8 Idem, p. 567-571. 

+ Antonius Bonfinius, Rerum Ungaricarum decades qua- 
tuor cum dimidia, Basel, 1568, decad. III, lib. 9, p. 542. 
Maria Holban, Călători străini despre Ţările Române, 
vol. I, Bucureşti, 1968, p. 483. 

Eugene Ionesco - 
intransigenţă și valoare 


I.B.- prof.univ. dr. la 
Universitatea „Petru Maior” 
din Târgu-Mureş. A colaborat, 
cu mai multe articole, la 
„Kindlers Literatur Lexikon 
(Metzler, Stuttgart / Weimar, 
2009). Ordinul „Meritul 
pentru învățământ, În 

grad de Ofiţer, 2004. Este 
conducător de doctorat, 
redactor-şef al revistei „Studia 
Universitatis «Petru Maior». 
Philologia" redactor la revista 
„Vatra', membru în colegiul 
de redacție al mai multor 
reviste de cultură. Dintre 
volumele publicate: Scriitori 
români contemporani (2002), 
Poezia neomodernistă (2005), 
Vârstele criticii (2005), Istoria 
didactică a poeziei româneşti 
(2005), Poeti români 
postmoderni (2006), Teme și 
variațiuni (2008). 


Promotor al teatrului absurdului, teoretician 
al literaturii, prozator şi memorialist, Ionesco 
nu a scăpat nici el, la puțină vreme după dis- 
pariție, de patima negatoare a unora şi altora. 
Să amintim măcar cartea Alexandrei Laignel 
Lavastine Cioran, Eliade, Ionesco — l'oubli du 
fascisme, „model” de rea-credinţă și de in- 
terpretare inadecvată a unei creaţii şi a unei 
existențe puse în întregime în slujba valori- 
lor democraţiei. Dincolo de aceasta, opera 
și destinul creator ale lui Eugene Ionesco au 
suscitat, după 1989, interesul unor critici, ro- 
mâni sau străini, care au valorificat semnifica- 
țiile textelor sale în spiritul lor autentic și în 
relieful lor polimorf. Optica, în mod frecvent 
injustă, față de Eugen Ionescu a considerat 
că acesta s-ar fi orientat spre dreapta, şi chiar 
spre extrema dreaptă, fapt improbabil, pe care 

PCE-2011-3-0841, Contract nr. 220/31.10.2011, title 
Crossing Borders: Insights into the Cultural and Intellectual 
History of Transylvania (1848-1948) / Dincolo de frontie- 
re: aspecte ale istoriei culturale şi intelectuale a Transilvaniei 
(1848-1948) / Cercetarea pentru această lucrare a fost fi- 
nanțată de către Consiliul Naţional al Cercetării Științifice 
(CNCS), Proiect PN-II-ID-PCE-2011-3-0841, Contract 
nr. 220/31.10.2011, cu titlul Crossing Borders: Insights into 
the Cultural and Intellectual History of Transylvania (1848- 
1948) / Dincolo de frontiere: aspecte ale istoriei culturale şi 
intelectuale a Transilvaniei (1848-1948). 

cercetătorii onești ai operei sale nu au pregetat să îl ateste. Unul dintre 
aceştia, Gelu Ionescu, consideră, pe bună dreptate, că Eugene Ionesco 
este un „necondiționat și intransigent apărător al democraţiei”: „Unii 
văd la el — chiar şi Alexandra Lavastine - o înclinare spre dreapta; cred 
că e un efect optic deformat: pentru mine, el rămâne - ca poziție poli- 
tică — un necondiționat şi intransigent apărător al democraţiei, un anti- 
totalitar radical. Dar, să fim bine înţeleși, nu politicul a fost centrul pre- 
ocupărilor sale majore și obsedante, deși a răspuns fără a se lăsa rugat la 
apelurile lui. Cât priveşte cultura română, în mod vizibil şi tradițional 
înclinată spre dreapta — nu o dată spre extrema dreaptă, chiar și azi, în 
forme mai reticente — Eugen Ionescu, alături de Lovinescu, Zeletin și 
încă nu prea mulți alții, a fost un om al centrului democrat care, vai!, în 
absenţa aproape totală a unei stângi intelectuale democrate, ţine oare- 
cum și locul acesteia, cu sau fără voie. Nici Ionescu, nici Ionesco nu a 
fost complicele niciunei forme de ideologie totalitară, ba chiar a avut 
oroare față de ele. În viaţa sa există, probabil, misterele unei crize de 
identitate, unele tăinuiri inerente — şi nu mă refer acum numai la cele 
privitoare la originea sa”). 


Recitirea publicisticii lui Ionesco este instructivă din mai multe mo- 
tive. În primul rând, ne putem reprezenta, prin lectura acestor artico- 
le, eseuri, însemnări, pagini de jurnal apărute în diverse publicaţii ale 
epocii interbelice, profilul unui intelectual cu o acută sensibilitate la 
actualitatea literară, la problemele timpului său. În scrisul alert, frag- 
mentar și stringent al lui Ionesco regăsim nevoia scriitorului de a-și 
asuma propria condiţie, în toate datele sale definitorii, regăsim intero- 
gaţiile tulburătoare ale unei conştiinţe nefericite torturate de îndoieli și 
de neliniști, nevoia sa de certitudini și, mai ales, de autentificare a pro- 
priei fiinţe. Virgil Ierunca observă, în acest sens, între altele, că „Eugen 
Ionescu face literatură, în ciuda faptului că Dumnezeu există, creea- 
ză — aducând indirect omagiu decreaţiei — răspunzând astfel întrebării 
lui iniţiale şi esenţiale. Uneori se îndoiește de ceea ce face. Dar a face 
înseamnă, la el, a fi. În orizontul meditaţiilor desprinse din Simone 
Weil, scrisul său ni se impune și mai mult ca o justificare de existenţă. 
Bănuind literatura de «păcate» marginale, el îi transcende limitele și 
puţinătatea aparentă. lar când aparențele încearcă să se proclame «in- 
dependente» de neorânduiala lumii, el intervine direct şi ne citeşte 
din Cartea - aceeași — la care scrie de mai bine de o jumătate de secol, 

punând punctul pe i și pe conștiință. Conștiinţa nefericită a martorului 
la singurătatea lumii, dar și conştiinţa aprinsă a celui care vede invizi- 
bilul şi numește indicibilul”. Sesizând toate dizarmoniile și fisurile din 
ordinea lumii, scriitorul se regăsește în condiţia de făptură aruncată în 
lume şi în timp, în condiţia de marionetă manevrată de dumnezeire. 
„Accept starea mea de marionetă. Accept ridicolul metafizic al stării 
mele de om”, scrie Ionesco într-o proză din 1933. Rezumându-și exis- 
tenţa la starea de făptură de aspect mecanic, cu o autonomie cu totul 
relativă, scriitorul nu a încetat niciodată să caute să-și explice resorturi- 
le propriului destin, marcat de amprenta agonică a timpului și de palo- 
rile unei istorii delirante. Pe de altă parte, eseistul resimte, cu acuitate, 
fatalitatea propriei alcătuiri organice, o alcătuire care se supune unor 
forme tiranice şi unor tipare prestabilite. Neputinţa de a fi într-o ab- 
solută stare de individualitate, afilierea la ticurile, miturile și tabuurile 
îndătinate ale contextului socio-cultural, înscrierea într-o forma mentis 
ce exercită o presiune dictatorială aproape, toate aceste limitări sunt 
inventariate şi dezavuate de tânărul Ionesco. 


Publicistica în limba română a lui Eugène Ionesco este destul de ete- 
rogenă; ea cuprinde articole şi eseuri, cronici literare, interviuri, răs- 
punsuri la anchete, cronici dramatice, cronici plastice, dar și însemnări 
de jurnal. Una dintre preocupările de o constanţă revelatoare pentru 
tânărul Ionesco este legată de condiţia literaturii, de actul de a scrie 
şi de mecanismele atât de subtile ale creaţiei. Efortul lui Ionesco este 
mai cu seamă acela de a degaja specificul literaturii, al artei în general, 
prin conturarea apăsată a opoziţiei dintre sfera esteticului şi universul 
referenţial, în toată concretitudinea sa primară. În viziunea tânărului 
Ionesco, esteticul are o incontestabilă capacitate de eliberare, de puri- 
ficare a ființei, de articulare a unei armonii a individului cu sinele său 
adânc. Această dihotomie univers social / univers estetic este una cu 
fecunde consecinţe în planul meditaţiei asupra poeziei, de pildă. Ob- 
servaţiile lui Ionesco despre forma și conţinutul poetic, despre tehnica 
expresiei, despre poeţii culți şi poeţii naivi, despre implicaţiile reve- 
laţiei lirice ori despre beneficiile motivaţiei raționale a stării poetice 
decurg dintr-o înţelegere nuanţată a fenomenului poetic și a meca- 
nismului creării efectului literar. Pe de altă parte, într-un articol inti- 
tulat Contra literaturii, Eugene Ionesco face apologia vitalismului și a 
spiritului spontaneităţii, în opoziţie cu litera (tura), care are darul de a 

mortifica avatarurile existentului în toată plenitudinea sa. Momentele 
de maximă comuniune ale eului se realizează doar prin trăire intensă, 
patetică, prin recurgerea la exercițiul afectivității necenzurate. 


Tonul multora dintre articolele lui Eugène Ionesco din perioada inter- 
belică este polemic, accentele sunt vehemente, iar replicile tăioase. Pu- 
blicistul este tranșant, uneori până la a pune sub semnul întrebării chiar 
existenţa culturii române, ori a unei tradiţii literare românești. Evident, 
astfel de afirmaţii sunt enunțate nu doar dintr-un spirit de frondă, cât mai 
degrabă dintr-un impuls al urgenţei, pe care îl resimte eseistul, din nevo- 
ia ameliorării unei stări de lucruri percepute ca deplorabile. Exagerarea 
este evidentă. Tânărul Ionesco pune în scenă, în articolele sale risipite 
în presa epocii interbelice, vervă, spontaneitate, spirit iconoclast și du- 
bitativ, dar şi fascinația unei frazări incisive, nu lipsită de fior liric ori de 
irizări metafizice. Aceste articole sunt, înainte de toate, mărturii ale unei 
conştiinţe pentru care literatura este destin şi expiere, depoziţie dramati- 
că şi document al interiorității. E limpede că, în cazul lui Eugene Ionesco, 
criza identitară e strâns legată de evreitate, de „figura tatălui” antisemit și 
de excesele antisemite din interbelic. Critica adusă democraţiei de Io- 
nesco nu eșuează în adeziunea la extremisme, pentru că autorul lui Nu 
se definește în primul rând prin ţinuta sa fundamental democratică. În 
alchimia personalităţii lui Eugen Ionescu, România e identificată cu „țara 
tatălui odios şi antisemit și Franţa cu ţara mamei iubite”. Relevantă este, 
în această privință, depășirea sferei naționalului și a sentimentelor, mai 
mult sau mai puţin inflamate și integrarea în perimetrul universalității, 
prin operă, gândire și atitudine. Cazul lui Eugene Ionesco este acela al 
unui intelectual atras de valorile democraţiei, dar și de valorile liberalis- 
mului, de care nu s-a dezis niciodată. 


Note | ! Gelu Ionescu, Un necondiționat și intransigent apărător 
al democrației, în „Vatra”, nr. 3-4, 2005, p. 87. 
2 Marta Petreu, De la Junimea la Noica, Editura Polirom, 
Iași, 2011, p. 453. 

Ana BANTOŞ 


Solomon Marcus. Provincialism - 
modernitate - postmodernitate 
din perspectiva expansiunii 
cunoasterii 


Preocuparea academicianului Solomon Mar- 
cus pentru comunicarea culturii române cu 
lumea, în special timiditatea culturii române în 
comunicarea cu lumea m-a determinat să aleg 
această temă. M-am simțit provocată, deoare- 
EEA doctor Ce de mai mult timp și pe mine mă interesează 

habilitat în filologie, cele două orientări existente, în opinia mea, în 


Universitatea de Stat,Alecu orice cultură: una etnocentrică și alta constând 
Russo" din Bălţi, Catedra în deschiderea spre valorile culturale universa- 
de literatura română şi . gpi E 

teratura romana si Je, aceasta din urmă fiind proeminentă mai cu 
universală. Direcţii de J A lobalizării. Menti î 
cercetare: literatura română,  SEamă acum, în era globalizării. Menţionez că 


iteratura universală şi prima tendință am reflectat-o în monografia 


comparată, estetică şi teorie Dinamica sacrului în poezia basarabeană contem- 
iterară. semnează mai porană (Editura Fundaţiei Culturale Române, 
multe volume de critică şi : i A a 
pi ujip "Bucureşti, 2000), iar cea de-a doua într-o altă 
istorie literară, între care: af intitulată Deschid i 

Reabilitarea autenticului, x Monograhe, intitulată Deschidere spre universa- 
Chişinău, 2006; Deschidere lism. Literatura română din Basarabia postbelică 
spre universalism. Literatura (Chişinău, Casa Limbii Române „Nichita Stă- 
Si o nescu”, 2010). Amintesc aici că Anthony Gid- 
ostbelică. Monografie, DEET : editia 
psi 10g dens, autorul cărții Consecințele modernității 

Chişinău, 2010; Literatura , f 4 s; j 
basarabeană și modelele (Editura Univers, București, 2000), este cel care 
literare europene, Bucureşti, introduce în teoria sa socială noţiunea de globa- 
2013.  lizare şi pe care o definește drept „intensificarea 


relaţiilor sociale la nivel mondial, intensifica- 


re ce leagă localități îndepărtate în asemenea 
mod, încât evenimentele locale sunt modelate 

de evenimente care se petrec la mare distanţă și invers”!. Din perspectiva 
sa modernitatea este „inerent globalizatoare'. El desprinde proprietăţile 
globalizatoare ale modernităţii din următoarele categorii socio-ontologi- 
ce de bază: timpul, spațiul, locul, distanța şi proximitatea, care, după cum 
consideră John Tomlinson, îi oferă un cadru teoretic bogat de interpre- 
tare a experienţei conexității complexe. Anume conexitatea complexă este 
perspectiva pe care şi-o asumă și Solomon Marcus atunci când ia în dez- 
batere probleme de cunoaștere şi de limbaj, care sunt de mare actualitate. 
Ceea ce face în primul rând ca modernitatea să fie inerent globalizatoare 
este, în viziunea lui Giddens, ruperea spaţiului de loc, cu alte cuvinte, mo- 
dernitatea favorizează relaţiile între oameni de la distanță. 


Şi Solomon Marcus afirmă într-un interviu cu Şt. A. Doinaș că globa- 
lizarea e prezentă în toate modalităţile prin care noi am intrat în relaţie 
cu ceilalți și aminteşte de teoria sincronismului, elaborată de E. Lovi- 
nescu, pe care o evidenţiază în acest context. Lucrurile se schimbă în- 
cepând cu mijlocul secolului al XX-lea datorită emergenţei unor para- 
digme noi, între care se află informaţia, comunicarea, calculatorul. Ținând 
cont de faptul că „omul a intrat acum în conflict cu propria istorie”, mai 
exact, ținând cont de neconcordanţa dintre dezvoltarea foarte rapidă a 
cunoașterii și dezvoltarea lentă a limbajului, savantul înțelege acest de- 
calaj ca aparținând speciei umane, deci ca fiind de natură globală: „Oa- 
menii găsesc în acest lucru un sprijin. Găsesc un sprijin în faptul că ei 
împreună cu alții constată această incapacitate a limbajului uman”. Au- 
torul Paradigmelor universale pune acest moment în ecuaţia culturii, con- 
siderând că „globalizarea culturii e un corolar al globalizării cunoașterii”. 
Şi, după cum menţionează în continuare, pentru a fi percepută globaliza- 
rea în cultură e necesar să fie bine înțeleasă globalizarea cunoașterii, căci 
„nu e înţeles faptul că diferite domenii nu pot trăi pe cont propriu, că au 
nevoie organică să-şi dezvolte metabolismul cu celelalte, să comunice cu 
celelalte”?. În condiţiile în care limbajul nu poate să ţină pasul cu expan- 
siunea cunoașterii, se produce decalajul dintre creaţie şi comunicarea cu 
lumea, care nu s-a micşorat nici măcar în condiţiile recente ale imensului 
progres al mijloacelor de comunicare. Sau, ca să folosim o expresie a lui 
Aurel Codoban, autorul cărții Semn și interpretare, filozofia la ora actuală 
şi-a schimbat îndemnul iniţial „Cunoaşte-te pe tine însuţi!” cu „Comuni- 
că bine cu tine însuţi!”*. Pe acest fundal decalajul dramatic dintre limbaj 
şi expansiunea cunoașterii a constituit, în opinia lui Solomon Marcus, un 

stimulent extraordinar pentru dezvoltarea proceselor metaforice, de pil- 
dă, iar faptul că metafora pune stăpânire pe sfera inteligenţei artificiale, a 
matematicii, bunăoară, este considerat un gest „din disperare”. Solomon 
Marcus afirmă că „globalizarea în cultură nu este în conflict cu identitatea 
culturală, ci o condiţie a menţinerii acesteia din urmă’, fascinația elibe- 
rării prin alteritate contează, la fel ca și îmbogățirea proprie prin celălalt, 
despre care vorbeşte într-un interviu părintele Stăniloae citat de Solo- 
mon Marcus. Anume în acest context matematicianul lingvist vorbește 
despre fascinația de metaforă: „Fiindcă metafora înseamnă a înțelege un 
lucru printr-un alt lucru”. 


Interesul constant pentru interdisciplinaritate, pentru rezultatul pe care 
îl oferă omului, omenirii chiar, colaborarea dintre diverse domenii dis- 
ciplinare l-a făcut pe Solomon Marcus să-și cizeleze instrumentarul de 
lucru, ca să spunem așa, prin care să stimuleze colaborarea lor și să uti- 
lizeze noțiunea de paradigmă pentru a numi „reprezentarea cunoașterii 
şi a comportamentului uman cu ajutorul unor idei foarte cuprinzătoare, 
care au capacitatea de a traversa toate disciplinele existente”. Paradigme 
cum sunt spațiul, timpul, metafora, informaţia, comunicarea, limbajul, sem- 
nul, jocul, criza, entropia, complexitatea, calculabilitatea, labirintul, podul 
etc. sau probleme de natură globală, cum ar fi hrana, ecologia şi energia, 
niciuna dintre ele, consideră analistul, nu poate fi abordată în interio- 
rul unei singure discipline. „Am fost educați în înțelegerea competenţei 
şi profesionalismului în sensul formaţiei monodisciplinare, susține sa- 
vantul, deci a rămânerii în interiorul unei singure discipline: matema- 
tica, fizica, chimia, biologia, lingvistica, literatura etc. Cum iese cineva 
din disciplina în care şi-a susținut o licenţă sau un doctorat, riscă să fie 
considerat diletant” Şi continuă: „Nu mai putem înțelege un fenomen 
dacă-l privim fragmentar, adică într-un mod local de manifestare a sa; 
trebuie să-l raportăm la integralitatea sa. De exemplu, nu putem înţelege 
într-un mod profund curentele moderniste în artă, de la sfârşitul seco- 
lului al XIX-lea și începutul secolului al XX-lea, dacă nu luăm în consi- 
derare ceea ce s-a petrecut în acea perioadă în evoluţia științei și a filozo- 
fiei'”. Postmodernismul trebuie şi el privit interactiv și global, asociat cu 
evoluţiile care au avut loc în secolul al XX-lea în matematică și logică, în 
fizică şi biologie, în informatică și în lingvistică, în științele sociale și în 
viaţa socială, în artă şi literatură. „Cultura actuală se află sub interacțiunea 
puternică a localului și globalului, a părții și întregului”, susține autorul. 

În cercetările sale efectuate din perspectiva procesului de unificare a 
cunoașterii față de care vechile împărțiri pe domenii în exacte şi uma- 
niste, științe și arte, ştiinţe şi inginerii încep să cadă în desuetudine, 
Solomon Marcus vizează, bineînţeles, şi destinul culturii românești. 
Situată la interferenţe (catolicism latin cu ortodoxism slav, sau la cele 
de ordin geografic), cultura română s-a aflat, de fapt, „la interferenţe 
dintre identitate şi alteritate” şi aici Solomon Marcus amintește de 
metafora lui Ilya Prigogine, conform căreia „supraviețuirea și trecerea 
la o stare superioară sunt condiționate de existența unor tendinţe ad- 
verse care te obligă să-ți dezvolți capacitatea de a face față”. Savantul 
bucureștean, analizând opiniile lui S. Alexandrescu expuse în această 
privinţă încă în 1976, va preciza că există şi alte aspecte ale problemei, 
ţinând cont de faptul că termeni precum margine, frontieră, graniță, 
bordură, interfață, barieră, periferie, prin care este numită zona de 
interferenţă, oferă de fiecare dată o altă perspectivă. 


Utilizând argumente din chimie, fizică și biologie, Solomon Marcus 
argumentează că „identitatea şi alteritatea pot coexista, dar la niveluri 
diferite”, iar conştientizarea identităţii prin intermediul alterităţii cores- 
punde formulării lui Charles Sanders Peirce, potrivit căreia „devenim 
conștienți de noi înşine în măsura în care devenim conștienți de non- 
sinele nostru”), ideea de altul devenind, în accepţia savantului ale cărui 
argumente sunt puse în circuit de către Solomon Marcus, „un adevărat 
pivot al gândirii”. Coexistenţa, interacțiunea dintre identitate și alteri- 
tate confirmă ideea de identitate de câmp, pe care o propune Solomon 
Marcus. Mergând în continuare pe calea lui Derrida și pe cea lui Ştefan 
Lupașco, matematicianul lingvist va demonstra, cu argumente noi, că 
globalizarea face parte din construcția identității. „Identitatea de câmp” 
sau „componenta globală a identităţii” sunt termenii în care savantul se 
referă, în mod special, la globalizarea în cultură: „Cultura se globalizează, 
deoarece procesul de cunoaștere s-a globalizat”, scrie Solomon Marcus, 
făcând diferenţă între globalizarea geografică și cea cognitivă, aceasta 
din urmă constând în „metabolismul tot mai intens al diferitelor disci- 
pline, chiar dintre cele mai îndepărtate, științe ale naturii, ştiinţe sociale, 
matematică, artă şi literatură dându-și mâna” Când Solomon Marcus 
afirmă: „Putem deci spune că din mai multe puncte de vedere cultura 
românească s-a aflat la granița dintre identitate și alteritate”'%, Domnia 
Sa ţine cont de opiniile exprimate de către F. de Saussure, care susținea 

că „în limbă nu există decât diferenţe”; de opinia lui Peirce, potrivit că- 
ruia „identitatea sinelui este dată de relaţia sa cu ceilalți” și de opiniile 
exprimate de către Derrida, care observa că un concept este relaţia sa cu 
celelalte concepte. Toate aceste argumente sunt aduse de către Solomon 
Marcus şi pentru a demonstra că globalizarea face parte din construcția 
identităţii. Pe de altă parte, formarea limbajului științific românesc e o 
problemă care îl preocupă în mod deosebit. Va fi evidenţiat deficitul la 
acest capitol, un rol negativ considerând că îi revine regimului comunist, 
care punea piedici în calea promovării ştiinţei româneşti prin interme- 
diul publicaţiilor în alte limbi. Cealaltă față a medaliei însă o constituie, 
în opinia Domniei Sale, reticența multor creatori români față de comu- 
nicarea cu lumea. Contribuțiile lui L. Blaga, Mircea Florian, C. Rădu- 
lescu-Motru, E. Lovinescu, G. Călinescu, T. Vianu, C. Noica sunt puţin 
cunoscute din cauza că nu au fost difuzate prin intermediul unor limbi 
de circulaţie internațională. Concluzia la care ajunge S. Marcus e una 
care decepționează: „...discipolii lui Noica par a se înscrie, la rândul lor, 
în aceeași paradigmă”. Aici se cuvine să zăbovim la un aspect mult dis- 
cutat, cel al raportului dintre provincie şi centru, văzut și ca raport între 
provincialism și modernitate sau dintre tradiționalism (tradiție) și mo- 
dernitate. 


Precizăm că disputa dintre Eugen Lovinescu și George Călinescu ilus- 
trează cât se poate de clar itinerarul sinuos al literaturii și al culturii 
românești evoluând între tradiție şi modernitate, între provincialism și 
europenitate. Atitudinea lui Călinescu este extrem de interesantă, din 
perspectiva oscilaţiilor sale între vechime și modernitate, între pro- 
vincie şi deschiderea spre alte orizonturi ademenitoare. E de ajuns să 
amintim că pentru a se impune în fața moderniștilor, Călinescu, după 
cum menționează Mircea Martin într-o analiză profundă şi amplă din 
volumul G. Călinescu şi „complexele” literaturii române, „a trebuit să re- 
cucerească mai întâi tradiția din mâinile tradiționaliştilor”"?. Autorul 
cărții citate susține că „autohtonismul și ruralismul constituie pentru 
G. Călinescu noţiuni a căror aducere în discuţie nu e rezultatul unei 
represiuni cu finalitate palingenezică, ci al unei retrospective ce vrea, 
în primul rând, să verifice vechimea”'5. De altfel, însuși Călinescu afir- 
ma: „Noi nu suntem primitivi, ci bătrâni”. Complexele analizate de că- 
tre Mircea Martin, între care cel de inferioritate, de superioritate sau 
protocronismul, de „specificitatea” de la răscrucea secolelor XIX și 

XX şi din interbelic sunt, după cum observă Nicolae Manolescu, „fără 
excepţie, complexe ale izolării provinciale”. La rândul său, Nicolae 
Manolescu, redenumeşște complexele la care se referă Mircea Martin 
în felul următor: complexul originii umile, complexul periferial și al 
întârzierii (iată, scrie criticul, complexe de integrare europeană!), al 
discontinuității (lacuna lui este insuficiența specificului), al începu- 
tului continuu, al imitaţiei și al lipsei de audienţă. La acestea Nicolae 
Manolescu mai adaogă un „complex” al ruralităţii și unul al absenței 
capilor de serie..., istoricul literar, de altminteri, afirmând că „provin- 
cialismul, izolarea, lipsa de audienţă nu i-au obsedat doar pe Cioran şi 
Ionesco, la mijlocul secolului XX, ci și pe alţii înainte”"*. 


Şi Solomon Marcus, urmărind modul în care ne apropiem de lume și 
de noi înşine, atrage atenţia asupra decalajului dintre creaţie și comuni- 
carea cu lumea. Trecând în revistă momentele-cheie din istoria culturii 
românești, se opreşte îndeosebi la eforturile cărturarilor români (din 
a doua jumătate a secolului al XIX-lea şi din prima jumătate a seco- 
lului al XX-lea) de inscriere în comunitatea culturală internațională și 
constată că mijloacele prin care se încerca sincronizarea erau de mul- 
te ori precare, reiterând argumentul că la ora actuală valorile se ela- 
borează, se constituie şi se clarifică în procesul interacțiunii lor la 
scară planetară. „...Nu exportăm deci valori gata constituite, ci parti- 
cipăm la un proces de interacțiune la scară mondială, de care depinde 
esenţial forma finală a operei sau rezultatul cercetării noastre”'5, scrie 
autorul Paradigmelor universale, considerând că ieşirea din provincia- 
lism înseamnă înscrierea în competiţia la scara planetară a valorilor. 
Acest proces complex nu poate exclude asumarea mai multor aspecte, 
inclusiv dualismul modernitate — tradiţie, modernitatea echivalând cu 
Occidentul și tradiționalismul cu Orientul, mai cu seamă din perspec- 
tiva românităţii de est, de unde se vede clar că aflarea Basarabiei prea 
aproape de Rusia și prea departe de Dumnezeu (ca să folosesc o expre- 
sie a istoricului Gheorghe Buzatu, care, de fapt, avea în vedere întreaga 
Românie) ne pune în situaţia de a căuta termenii adecvaţi în care să 
abordăm problema. Cu atât mai mult cu cât dominaţia totalitarismului 
a acuzat o ruptură în istoria noastră. De altfel, însuşi Solomon Marcus 
susține că un pariu major al culturii noastre este acum să reușim să 
conciliem înțelegerea tradițională a identităţii românești cu aceea care 
decurge din globalizarea contextului în care se desfășoară nu numai 

viaţa economică și politică, ci şi activitatea culturală, arta și ştiinţa, fi- 
lozofia şi ingineria. Că fenomenul concilierii (înţelegerii tradiționale 
a identității româneşti cu aceea care decurge din globalizarea contex- 
tului) include și dualitatea tradiţie — modernitate nu încape nicio în- 
doială. Un exemplu de revenire asupra acestui aspect îl constituie An- 
toine Compagnon cu cartea sa Antimodernii. De la Joseph de Maistre la 
Roland Barthes (Editura Art, Bucureşti, 2005). Cercetările distinsului 
om de știință Solomon Marcus îşi au un loc aparte într-un asemenea 
demers și sunt în măsură să completeze răspunsul, unul parțial, la în- 
trebarea pe care şi-o adresează sie însuși și cititorilor săi: „Ce înseamnă, 
azi, a stabili o relaţie corectă între tradiţie și înnoire, între local şi uni- 
versal?”. Răspunsul Domniei Sale este: „Înseamnă, de exemplu, să în- 
ţelegem că o expresie ca România europeană nu este nici pleonastică, 
nici oximoronică; să înțelegem că nu e nicio contradicţie între a folosi 
limba română în România, a-i studia şi respecta istoria, pe de o parte, 
și a scrie în limba engleză, atunci când comunicăm cu lumea şi vrem să 
ne afirmăm la scară planetară, pe de altă parte”. 


Note | ! Apud John Tomlinson, Globalizare şi cultură, Editura 
Amarcord, Timişoara, 2002, p. 72. 
? Solomon Marcus, Paradigme universale, Editura Parale- 
la 45, Piteşti, 2011, p. 43. 
3 Idem, p. 44. 
* Aurel Codoban, Semn și interpretare, Editura Dacia, 
Cluj-Napoca, 2001, p. 138. 
$ Solomon Marcus, Interviu în „Opinia veche”, 2011. 
$ Solomon Marcus, 2011, p. 9. 
7 Solomon Marcus, Matematica și arta: în căutarea numi- 
torului comun, Interviu cu Raluca Alexandrescu, în „Ob- 
servator cultural”, nr. 23, august, 2000. 
8 Apud Solomon Marcus, 2011, p. 943. 
” Ibidem. 
10 Idem, p. 994. 
"Idem, p. 31. 
!? Mircea Martin, G. Călinescu şi „complexele” literaturii ro- 
mâne, Editura Paralela 45, Piteşti, 2002, p. 196. 
"Idem, p. 198. 
"Idem, p. 206. 
15 Solomon Marcus, 2011, p. 31. 
15 Solomon Marcus, Actuala reglementare a moştenirii cul- 
turale este cu totul nedreaptă, Interviu cu Marian Drăghici 
în „Viaţa românească”, nr. 1-2, 2012. 

Theodor CODREANU 
Călătoria liturgică 
a lui Theodor Damian (II) 


Th.C. — prof. dr, critic şi 
istoric literar, prozator şi 
eseist, Huşi. Semnează 

mai multe volume, dintre 
care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfâşierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică” 
a literaturii române (2009), 
Eminescu În captivitatea 
„nebuniei" (2011), În 
oglinzile lui Victor Teleucă 
(2012). Deține mai multe 
premii acordate de Uniunile 
Scriitorilor din România şi 
din Republica Moldova. 


De la teologia icoanei la poezie 


Cunoscându-se pe sine, în sens socratic, The- 
odor Damian mărturiseşte, în convorbirea cu 
Dorin Ploscaru: „În cazul meu, personal, pri- 
mează teologul, latura sacramentului, latura 
preoţiei. Acest lucru este vizibil în majoritatea 
poeziilor mele, dar, bineînţeles, inspiraţia sau 
înclinația spre poezie poate că a existat înain- 
te de consacrarea, să zicem finală, în preoţie. 
Probabil că pe undeva preotul şi poetul se în- 
tâlnesc, fiind vorba de un dar divin sau de o 
vocație”, Într-adevăr, există o ambiguitate în 
fixarea întâietăţii unei vocaţii și părintele Dami- 
an o surprinde cu luciditate. Chiar pretinzând 
primatul matematicii, Ion Barbu (Dan Barbili- 
an) constata, paradoxal, că se realizase, mai în- 
tâi, în poezie, culminând cu apariţia volumului 
Joc secund, în 1930, pentru ca, după aceea, să 
se dedice cu adevărat matematicii, atingând și 
aici marile sale performanţe. Plecat în Germa- 
nia pentru a-și pregăti teza de doctorat, pe care 
tot o va amâna, s-a lăsat învins de ispita poeziei, 
în emulaţie prietenească cu Tudor Vianu și alți 
colegi de generație, dând cale liberă „vocației 
secunde”, Jocul secund! Încât te întrebi, ca pă- 
rintele Damian, dacă nu cumva poezia a existat 
înaintea matematicii, marcând-o esenţial. Oare 


| Continuare. Partea I în nr. 1-2, 2015, p. 242-250. 

nu și în cazul său a venit, mai întâi, Liturghia Cuvântului (1989), şi apoi 
lucrările de teologie și istorie a creștinismului? 


Implicaţiile spirituale ale teologiei icoanei (2003), într-o variantă şi fos- 
tă teză de doctorat, precedă sofisticata și complexa carte a lui Sorin 
Dumitrescu, Noi și icoana (1). 31+1 iconologii pentru învățarea Icoanei 
(2010). Fundată pe teologia patristică a icoanei, dar recurgând şi la o 
bogată bibliografie modernă, occidentală și românească, cartea părin- 
telui Theodor Damian pleacă de la celebra cugetare a lui Pascal că omul 
modern, cu precădere cel european, nu ştie cum să fie mulțumit într-o 
cameră goală („o cameră goală este insuportabilă pentru omul mo- 
dern”'5). Incapacitatea suportării golului a dus la o cultură şi civilizaţie 
a acumulării, agresiunii, violenţei, expansiunii şi dominării. Nu sunt sigur 
însă că afirmaţia lui Pascal este valabilă numai pentru omul modern. 
Aceeași incapacitate de mulțumire o trăieşte Cain în raport cu Abel, ca 
şi omul de pretutindeni, până la cel contemporan. Este condiția omu- 
lui care se vrea autonom în raport cu Dumnezeu, exersându-şi liberta- 
tea la modul luciferic, operă a secularismului european modern. A avea 
devine ţintă existenţială. Pascal înțelesese bine asta, fapt care înseamnă 
„tulburare, zbucium, mizerie, adică tragedie”'?. Totuşi, spune părintele 
Damian, n-au dispărut oamenii „care ştiu cum să fie mulțumiți într-o 
cameră goală; toţi cei care, în multe feluri, trăiesc o viaţă ascetică sunt 
mărturii ale acestui fapt.” Ceea ce nu duce la „abandonul” vieţii. Dim- 
potrivă. Căci violența, observa Emil Cioran, nu atestă vigoarea omului, 
ci debilitatea lui. Christopher Lasch identifica în violenţă izvorul victi- 
mizării. Ecuația violenţă / victimă ispăşitoare va deveni nucleul iradi- 
ant al filosofiei creştine a lui René Girard. Rezultatul inevitabil: omul 
narcisiac, economic, antipersonal, consumist, omul-mașină, omul-dis- 
tracţie, rezultat din denaturarea cartezianismului: „pentru omul mo- 
dern (prin excelenţă, cel postmodern, n.n. — Th.C.) distracţia devine 
obligatorie tocmai pentru că este privat de capacitatea de a slăvi, de a 
iubi, de a contempla, câtă vreme el nu ştie cum să fii mulțumit într-o 
cameră goală”. Dar, în ciuda tuturor așteptărilor, cu divertismentul, 
golul din cameră se extinde, iar drama devine și mai insuportabilă. 


Soluţia găsită de părintele Damian este reinventarea relaţiei noastre „cu 
Dumnezeu şi comuniunea dintre noi””!. Firește, nu e o noutate, fiindcă 
marile conștiințe de la finele secolului al XX-lea și de la începutul noului 

veac (de la Mircea Eliade la Sallie McFague) au văzut că autonomismul 
uman trebuie abandonat pentru o „nouă conştiinţă umană”, dincolo de 
utopiile raționalismului modern, o conștiință globală (the global village), 
„O realitate ecumenică”: „ceea ce ne trebuie nouă acum în lume este o 
comunitate celebrativă, trăind plenar caracterul sărbătoresc al vieții, 
doxologia ei, singurul mod în care depresiunea, amorțeala, desperarea 
pot fi oprite”. Numai că există o necurmată primejdie de a rămâne în 
câmpul vast al utopiilor globaliste, political correctness, de care nu e scutit 
nici ecumenismul interreligios contemporan. Părintele Theodor Dami- 
an însuși pare a fi ispitit de asemenea promisiuni, de vreme ce a lăsat 
o astfel de impresie unor critici, ei înșiși scăldându-se în apele călduțe 
ale „corectitudinii politice”. Dar părintele Damian preîntâmpină o atare 
primejdie, găsind calea cea dreaptă, hristologică, din ortodoxie. Origina- 
litatea demersului său vine din revitalizarea teologiei icoanei. 


Din secolul al XVIII-lea încoace, odată cu invazia secularismului, s-a 
reîntronat şi un soi de iconoclastie raționalist-gnostică, adâncind cri- 
za spirituală şi având echivalent în artă autonomismul uman simbo- 
lizat de mitologia narcisistă. Observaţia capitală de la care porneşte 
părintele Theodor Damian este aceasta: „Spiritualitatea icoanei nu 
implică o atitudine narcisistă față de sine ori a sinelui”. Or, moder- 
nii şi postmodernii înclină să creadă tocmai contrariul, dând câștig 
de cauză oglinzii lui Narcis în defavoarea icoanei, confundată abuziv 
cu idolatria. Când Ion Barbu a înţeles impostura narcisismului clasic, 
reinterpretând actul clar de narcisism în spiritul profund al dogmei 
creştine, el a provocat un şoc uriaş în poetica modernă, încât critica 
s-a văzut în incapacitate de a pătrunde, cu uneltele vechii estetici, în 
ceea ce poetul a numit ermetism canonic, opus ermetismului filologic 
de tip mallarmâan sau Valery care se fonda, semnificativ, tot pe mitul 
lui Narcis”. Degradarea simbolismului icoanei în favoarea autono- 
mismului narcisiac a fost presimţită și de Eminescu. Mai grav e că 
Eminescu a resimţit că preoții înşişi, pândiţi de secularism, contribuie 
la golirea sensului icoanei, într-o instituţie bisericească amenințată 
de a pierde dimensiunea comuniunii întru iubire în favoarea celei ad- 
ministrative, ca în legenda Marelui Inchizitor din romanul lui Dos- 
toievski Fraţii Karamazov. Or, de la icoană la idolatrie nu este decât 
un pas. lar Eminescu este veghetor al credinţei ca filosof şi poet, îngă- 
duindu-și să reproşeze celor care „văd icoana, înţelesul nu”: 

„Ascuteţi adevărul în idoli, pietre, lemn, 

Căci doar astfel pricepe tot neamul cel nedemn 
Al oamenilor zilei sublimul adevăr — 

Ce voi spuneți în pilde, iar noi l-avem din cer” 
(Preot și filosof, 1880). 


Hristos le vorbește în pilde celor încă necopţi pentru a înțelege ade- 
vărul, celor aflaţi încă în stadiul oglinzii („hrăniţi cu lapte”, cum sunt 
şi apostolii, înaintea cinei de taină, a Învierii şi a Pogorârii Duhului 
Sfânt), cunoscând prin aceasta, „ca-n ghicitură”, nu față către faţă cu 
Dumnezeu. Eminescu refuză să vadă în icoană doar oglinda, fără ade- 
văr, fără înțeles. Meritul excepţional al părintelui Theodor Damian este 
de a fi disociat între oglindă şi icoană, aidoma Sf. Teodor Studitul, care 
a distins între idol şi icoană: şi icoana, „dacă nu e corect înţeleasă, poate 
deveni idol”. 


Pentru a pricepe de ce icoana nu este cunoaștere prin oglindă, „ca-n 
ghicitură”, trebuie plecat de la temeiul dogmatic al icoanei: „temeiul 
icoanei constă în decizia pe care însuşi Dumnezeu o ia de a lua chip 
văzut și să se arate lumii în întruparea Fiului Său, fapt absolut unic în 
istoria omenirii şi, în același timp, piatră de temelie pentru o nouă în- 
ţelegere, fundamentală, a relației om - Dumnezeu”. Iată și temeiul 
nou-testamentar: „Cine M-a văzut pe Mine a văzut pe Tatăl” (loan 14, 
9). Hristos nu este oglinda Tatălui, nu e un intermediar, ci Treimea cea 
de o Fiinţă: vedere față către faţă. Părintele Dumitru Stăniloae a vorbit 
de „icoane ontologice”, odată cu manifestarea vizibilă şi a Duhului: „În 
acest sens, cea mai reală, cea mai vitală imagine a dumnezeirii a fost 
omenitatea lui Hristos, un chip adus întru ființă prin actul Întrupării”?. 
Icoana este Arhetipul, arheul arheilor, în limbajul lui Eminescu, partea 
vizibilă din Dumnezeu, cum a spus și Sf. loan Damaschinul. „Contem- 
plarea icoanei — spune părintele Damian — mă duce într-o întâlnire față 
către față cu Dumnezeu, arhetipul icoanei”. 


Şi acum vine partea cea mai interesantă care apropie poezia de teo- 
logie. Întruparea, ne spune părintele Theodor Damian, a transfigurat 
oglinda lui Narcis, cu autonomismul ei cu tot (care duce la moarte), în 
fereastră. Numai fereastra transcende zidul oglinzii. (A se vedea splen- 
didul distih al lui Nicolae Dabija: Doru-mi-i de dumneavoastră / Ca unui 

zid de o fereastră). Oglinda este un intermediar, unul care deformează 
inevitabil, pe când fereastra spre cer, cum o numește Theodor Damian, 
e ceea ce pune omul față către față cu Dumnezeu. În definitiv, ce a fä- 
cut creștinismul cu oglinda lui Narcis? Acea oglindă care fragmentea- 
ză, care izolează omul de creaţie şi de Dumnezeu. Dându-i demnitatea 
de fereastră, o transformă în oglindă totală a lumii-ca-lumen (Dumitru 
Stăniloae), acea lume care-și pierduse transparența originară, opacizân- 
du-se: „Prin reflectarea globală a întregii creaţii în ea, icoana poate vin- 
deca boala fragmentării, a disperării”. Or, asta realizase și Eminescu 
în opera lui nutrită direct „din cer”, cum spune poetul. Şi tot astfel tre- 
buie interpretat actul clar de narcisism al lui Ion Barbu, cucerit după 
îndelungate exhauțiuni, numele dat de el reducţiilor fenomenologice, 
purificărilor, spre a ajunge la un joc secund mai pur: Întocma — dogma. 
Vers-cheie care definește poetica lui Ion Barbu mai exact decât sintag- 
ma act clar de narcisism. lată de ce repetă Eminescu: numai „Credința 
zugrăvește icoanele-n biserici” (Melancolie, 1876). Nu idolatria, nu fari- 
seismul, nu fanatismul. Nu vorbăria. De aceea, spune părintele Dami- 
an, icoana este indisolubil legată de tăcere, de isihie. Ca şi marea poezie: 
„o taină a tăcerii, un limbaj al tăcerii. Deschiderea omului spre simbo- 
lism, spre limbajul tainic al icoanei îl ajută, îl întărește, îl face capabil să 
avanseze cu un nou pas spre descifrarea misterului”*. 


De aici decurge dimensiunea liturgică atât a icoanei, cât și a poeziei, 
dimensiune părăsită de poeţii postmoderniști. De aceea, când un coleg 
și prieten de generaţie postmodernistă, precum Gellu Dorian, încearcă 
s-o recupereze, ieşind din rătăcirea disperării şi a acuzelor raționaliste 
adresate lui Dumnezeu, Theodor Damian o salută cu înțelegere și en- 
tuziasm, când scrie despre cărți precum Singur în fața lui Dumnezeu 
(2001) sau Poesia mirabilis (1999). 


Latura liturgică a icoanei este strâns legată de pelerinajul către Fiinţă: 
„Dacă icoana indică prototipul, cum s-a spus, ea reprezintă pelerinajul 
nostru către acest prototip, către începuturi, spre Origo, spre Dumne- 
zeu”. lar acest pelerinaj coincide cu exigenţele lui Eminescu din re- 
proşul că oamenii sunt tentaţi să vadă icoana, imaginea, nu şi înțelesul: 
„un pelerinaj «de la imagine la sens» în lucruri””. Așadar, pelerinajul 
către Fiinţă nu este joc, parodie, simulacru postmodernist. Gânditorii 
şi poeţii postmodernişti au mari reticenţe în privința conceptului de 

sens în artă şi în filosofie. Când voi vorbi despre poezia părintelui Da- 
mian, se va vedea cât de importantă este metafora drumului ca acces 
la adevăr. Or, atrage atenția că modernii și postmodernii n-au putut 
rezista tentaţiei de a degrada icoana din fereastră în oglindă: „Când ne- 
supunerea a dus la separare și a blocat calea de la oameni la lucruri şi la 
Dumnezeu, atunci fereastra ce le permitea oamenilor să vadă a devenit 
oglindă și în loc să mai vadă realitatea lucrurilor din jurul lor, oame- 
nii au văzut propria lor proiecţie nu numai în lucruri, dar și în Dum- 
nezeu”**, E ceea ce a dus „la dezordinea cosmică ce constituie istoria 
umanității”. Echilibrul dintre minte şi inimă, spusese încă Eminescu, 
s-a spart în favoarea minții care duce la epigonism în cultură și în cre- 
aţie („simţiri reci, harfe zdrobite”). Libertatea omului stă în raportul 
dintre minte şi inimă. Cea dintâi trebuie să coboare în inimă, fiindcă 
„inima este locul unde Dumnezeu ne vorbeşte”*. Sau cum splendid 
enunţă Eminescu: și eu pun destinul acestei lumi într-o inimă de om. Pe- 
lerinajul de la minte la inimă înseamnă „realizarea unităţii persoanei”. 
Părintele Damian adaugă: „Riscul filosofilor fără inimă este specula- 
ţia rece, atee, fără niciun element constructiv pentru viața spirituală; 
riscul sentimentaliștilor constă în bigotism, fanatism, obscurantism, 
superstiție”. 


„Unitatea persoanei” înseamnă dobândirea adevăratului eu, eul arheal, 
eul-fereastră, ar putea spune părintele Theodor Damian, contrapus eu- 
lui-oglindă. Eminescu a cunoscut ca nimeni altul această transformare a 
eului-oglindă în eu-fereastră, proces izomorf jertfei hristice și Învierii. 
Între eminescologii care au intuit această transfigurare ființială la Emi- 
nescu este și Mihai Cimpoi, care a scris o carte cu titlu grăitor: Narcis și 
Hyperion (1979). Proprio motu, de la Narcis la Hyperion, metamorfo- 
za arhetipală din acea inegalabilă capodoperă care este Odă (în metru 
antic). Jertfa este a micului eu, cel fragmentat de oglindă. Melancolie, 
una dintre cele mai adânci și mai tulburătoare poezii eminesciene, se 
închide cu emistihul: Parcam murit de mult. Raţionaliştii sunt înclinați 
să vadă aici suprem pesimism și resemnare. Nici vorbă. După 38 de ani, 
părintele Pavel Florenski scrie același lucru de parcă l-ar fi plagiat pe 
Eminescu: „...mi se pare că am murit de mult”*. Mărturia se produce 
în Scrisoarea a IV-a către un tânăr discipol, în 1914, pentru a sublinia 
jertfirea eului-oglindă spre Învierea eului-fereastră, în sensul teologiei 
icoanei lui Theodor Damian: „Am renunţat la mine însumi și astfel am 

încălcat regula fundamentală a identității, deoarece Eul primar a înce- 
tat să existe. Am constatat o anumită întărire a Eului, dar într-un sens 
nou. (...) A apărut un fel de însănătoşire ca după o boală (maladie à la 
mort, a lui Kierkegaard, n.n. — Th.C.). Se simţea deja prospeţimea învio- 
rătoare şi îndepărtata izbăvire a valului Veşniciei”*?. Este chiar înţelesul 
pelerinajului liturgic: „Sf. Liturghie este locul unde credincioșii aduc 
jertfa lui Dumnezeu ca expresie a ofrandei întru slujire ce o oferă unul 
altuia”, momentul când comunitatea „recapitulează jertfa lui Hristos 
actualizată de Duhul Sfânt în viaţa Bisericii”. 


Nimic n-a mai rămas din jertfele și ofrandele precreştine. Toate se 
aduceau Zeului spre îmbunare. Pentru prima oară în istorie se jert- 
feşte Dumnezeu înomenit, iar noi, recapitulând liturgic evenimentul, 
ne dăm ofrandă micul eu pentru primirea adevăratului eu, cel învietor. 
Se găseşte aici şi dimensiunea eshatologică a teologiei icoanei, a pe- 
lerinajului liturgic: „Icoanele devin transparente, credincioşii pot ve- 
dea dincolo de ele cu ochiul spiritual. Ele sunt acum ferestre spre cer, 
permițând credincioşilor să vadă înainte drumul pe care s-au înscris în 
pelerinajul lor spre Împărăţie””!. 


De la Logos la poezie 


Marea ispită a secularismului modern și postmodern a fost să creadă 
că poezia este substitutul religiei, deși, mai degrabă, nu e decât un mod 
de a rămâne în ceea ce s-a numit autonomia esteticului, în poezia pură, 
concept răsărit chiar în mintea unui prelat, abatele Bremond”. Relaţia 
dintre teologie și poezie este una complexă, între două niveluri de Re- 
alitate diferite, soluţionabilă doar cu uneltele metodologiei transdis- 
ciplinare. Părintele Theodor Damian nu o abordează prin grila tran- 
disciplinară a paradigmei transmoderne (rămânând la nivel simpatetic 
şi teoretic în paradigma postmodernistă), însă o presimte, sesizând 
incompatibilităţile cu profunzimile teologice. El gândește, s-ar spune, 
transdisciplinar într-o paradigmă revolută deja. Relaţia religie — poezie 
nu este nicicum una de tip hegelian pentru a-și găsi „rezolvarea” prin 
„sinteză” (şi nici prin substituție), ci e vorba de complementaritate, de 
o antinomie transfigurată între două niveluri de Realitate diferite. Pro- 
ba supremă e de ordin eshatologic: „Poezia nu salvează din nimic. Ea 

nu poate fi comparată cu Învierea, singura sursă de salvare reală. Poezia 
te poate pune pe calea salvării în schimb”*. Ceea ce Theodor Dami- 
an recunoaște artei, în genere, și filosofiei. Ele i-au deschis calea spre 
teologie; îi mărturiseşte lui Romulus Giorgioni, în 2009: „Filosofia și 
literatura m-au convertit la teologie”*. În spaţiul acestora, poezia pare 
a fi „avangarda, anticamera Împărăției: „Ea este cântecul doxologic al 
mântuirii” *. Sau, putem spune, legătura tainică, regăsită, între canonul 
biblic şi cel laic, pe care a reușit, cu atâta strălucire să o refacă, spre 
exemplu, Dante în Divina comedie, capodoperă pe care el o considera 
un „al treilea Testament”. Harold Bloom însuși, teoreticianul canonu- 
lui literar occidental, recunoaște această legătură invizibilă dintre ca- 
nonul literar laic şi cel biblic. Referindu-se la Divina comedie ca la un al 
treilea Testament, Harold Bloom sesizează cordonul ombilical ascuns 
dintre Cartea Cărţilor şi cărţile laice ale canonului occidental: „Opera, 
ca toate celelalte scrieri canonice, elimină distincţia dintre sacru şi laic. 
Beatrice este astăzi pentru noi alegoria contopirii dintre sacru şi laic, 
dintre profeție şi poezie”. 


O asemenea viziune întâlnim și la Theodor Damian, convins că „esteti- 
cul este de origine divină”, având „o funcţie sacră”. Aici, el se desparte 
radical de propria generaţie, mai precis de ceea ce Constantin Virgil 
Negoiţă numea postmodernism modern: „nu caracterul laic face poezia 
adevărată, ci caracterul ei mistico-religios”*, mistica şi poezia nefiind 
antinomice, dar complementare, i se destăinuieşște lui Gellu Dorian, 
în 2001. Argumentul e de ordin teologic, cel al compatibilității din- 
tre haină și trup: „Haină fără trup nu-și are rostul”. În cartea lui de 
antropologie patristică (Omul — animal îndumnezeit, 1979), Panayotis 
Nellas ne reamintește de transparenţa originară a trupului adamic aflat 
în armonie cu întreaga Creaţie, purtând un veșmânt țesut de Dumnezeu, 
care era chiar veșmântul „chipului lui Dumnezeu” (Grigorie de Nyssa): 
„Dacă vom înțelege «goliciunea» ca transparenţă, putem spune că 
trupul lui Adam era atât de simplu încât în realitate era transparent, 
deschis creației materiale, nu întâmpina nicio rezistență și lumea nu-i 
opunea nici ea rezistenţă, fiindu-i predată întru totul”. După cădere, 
Dumnezeu a dat omului „hainele de piele” („Şi a făcut Dumnezeu și fe- 
meii lui haine de piele și i-a îmbrăcat cu ele” — Facerea 3, 21), semne ale 
morții, dar, în același timp, şi o a doua şansă, o „a doua binecuvântare a 
omului autoexilat”S!. Această „mască hidoasă” — întunecare a chipului 

lui Dumnezeu (Grigorie de Nyssa), are o dublă față, pedeapsă şi leac 
(pharmakon): „o posibilitate nouă pe care o dă Dumnezeu omului ca să 
poată supraviețui în moarte”*?. 


Icoana este această a doua şansă dată omului trezit în fața oglinzii lui 
Narcis. Oglinda trebuie privită ca anticamera icoanei, fereastră către cer. 
Repet: aceasta este semnificaţia actului clar de narcisism al lui Ion Barbu: 
recuperarea transparenţei trupului îmbrăcat în veşmântul țesut de Dum- 
nezeu. Accesul poetic la frumuseţea divină. Oglinzile poeţilor sunt de o 
diversitate uriașă, inepuizabilă, putând deveni lesne jocuri facile de lu- 
mini şi umbre, jocuri de vorbe, divertisment. Dar talentul adevărat, spu- 
ne Eminescu, ştie să le stăpânească spre a le transforma în icoana armo- 
niei divine recuperate. lată cum concepe Eminescu talentul: „Oamenii 
învăţaţi, dar fără talent propriu, adică purtătorii ştiinţei moarte mi-i în- 
chipuiesc ca o sală întunecată cu o ușă de intrare și cu una de ieşire. Ideile 
străine intră printr-o ușă, trec prin întunericul sălii şi ies pe cealaltă, indi- 
ferente, singure și reci. Capul unui om de talent e ca o sală iluminată cu 
pereţi de oglinzi. De-afară vin ideile într-adevăr reci și indiferente — dar 
ce societate, ce petrecere găsesc. În lumina cea vie ele își găsesc pe cele ce 
s-aseamăn, pe cele ce le contrariază, dispută — concesii și ideile cele mari, 
chintesenţa vieţei sale sufleteşti, se uită la ele dacă şi cum s-ar potrivi toa- 
te fără să se contrazică. Şi cum ies ele din această sală iluminată? Multe, 
întâi inamice, ies înfrăţite, toate cunoscându-se, toate știind clar în ce re- 
laţiune stau sau pot sta — și astfel se comunică și auditoriului și el se simte 
în fața unei lumi armonice care-l atrage”. „Lumea armonică” e tocmai 
transformarea oglinzilor din labirintul vieţii în icoană. Ne găsim în fața 
contemplaţiei poetice, în plină condiţie a ceea ce părintele Damian nu- 
mește caracterul mistico-religios al poeziei. Numai atunci cuvântul po- 
etic coincide cu Liturghia Cuvântului, cu Logosul: „căutarea cuvântului 
potrivit mi s-a părut o lucrare liturgică, doxologică, de aceea majoritatea 
poemelor, dincolo de tema laică de multe ori, se încheie cu un cuvânt, o 
parafrază, o aluzie fie la Biblie, fie la Liturghie, fie la vreo altă rugăciune 
cunoscută în tradiţia ortodoxă”s*. 


Cum se poate desprinde din acest citat, Theodor Damian nu confun- 
dă nicio clipă poezia cu teologia. Mai mult de atât, el nu se comportă 
ca un poet religios propriu-zis. Critica a sesizat acest aspect. Prezenţa 
cuvântului biblic în poeme are o funcție similară cu aceea a prezenţei 

conceptelor matematice în lirica lui Ion Barbu. Rostul lor este să indice 
arhetipuri comune / izomorfe diverselor niveluri de Realitate. Pentru 
el, cuvântul este locus teologicus, care trimite la hâlderliniana locuire po- 
etică invocată de Heidegger. Altfel spus, părintele Damian consideră 
poetul ca păzitor al cuvântului în care sălășluiește Fiinţa. Iar cuvântul 
e viu în măsura heracliteană a arderii: „Cine citeşte cu mintea botezată-n 
apele inimii cuvântul poetic simte în el fierbințeala arderii şi dansul flă- 
cărilor”*5. Acesta este „dorul de Dumnezeu”, nostalgia Paradisului, care 
eliberează de dorinţele narcisiace. De la dorinţa deviată la cea vertica- 
lă, cum ar spune René Girard. Este chiar călătoria centrală din marile 
romane europene, de la Don Quijote şi Madame Bovary la Idiotul şi În 
căutarea timpului pierdut (vezi René Girard, Minciună romantică şi ade- 
văr romanesc, 1961). 

În limba română din stânga Prutului, calcurile 
de regim nominal prepozițional, ca și cele de 
regim verbal prepozițional, se caracterizea- 
ză prin preluarea ad litteram din limba rusă a 
modelului de recțiune prepozițională. În con- 
strucţiile în discuţie, prepoziția din grupul 
nominal din româna de la est de Prut este re- 
dată fidel prin echivalentul său din rusă, şi nu 
în conformitate cu regimul nominal prepozi- 
ţional din româna literară. Deoarece acest tip 
de calc duce la stabilirea unor raporturi sin- 
tactice (prepoziţionale) nefirești între nomi- 
nalul regent și subordonatul său, avem a face 
cu un calc nerecomandat. 


Adesea, regentul nominal din astfel de struc- 
turi este un substantiv de origine verbală, 
ceea ce explică identitatea (atât în construc- 
tiile literare, cât şi în cele calchiate) regimului 
prepozițional din grupul nominal cu regimul 
prepozițional din grupul verbal sursă. 


În cadrul fenomenului calchierii recţiunii 
nominale prepoziționale se poate vorbi de 
existența anumitor prototipuri, care se mani- 
festă cu regularitate în limbă. Printre cele mai 
frecvente tipare de calcuri de regim nominal 
prepozițional nerecomandate, după modelul 
limbii ruse, amintim: 

[prep. rus. 6 > prep. rom. în] 

*acuzare / învinuire în furt! pentru acuzare / învinuire de furt, <ct. rus. 
o6unenue 6 Kpame>; 

*admonestare / dojană / comentariu în adresa cuiva pentru admonestare / 
dojană / comentariu la adresa cuiva, <cf. rus. nopuyanue / kommenmapuii 
8 ueŭ-mo adpec>; 

*candidat în maeştri pentru candidat de maestru, <ct. rus. randudam 6 
Macmepa>; 

*cântare în unison pentru cântare la unison, <cf. rus. nenue 8 ynucon>; 
“cititul în glas pentru cititul cu glas tare / cu voce tare, <ct. rus. umenue 6c4yx>; 
*contribuire în... / contribuţie în... pentru contribuire la... / contribuţie la..., 
<cf. rus. codeiicmeoeanue 8... / codeiicmeue 6...>; 

*eveniment în scară mondială / în scară largă pentru eveniment la scară 
mondială / la scară largă, <ct. rus. coGv'mue 6 muposom macwumabe / 6 
Mupokom macumabe>; 

“inițiativă în muncă pentru inițiativă la locul de muncă, <cf. rus. 
uHuuuamusa 6 pa6ome>; 

“participare în proiect pentru participare la proiect, <cf. rus. yuacmeue 6 
npoexme>; 

“plecare în Roma / în Paris pentru plecare la Roma / la Paris, <cf. rus. 
omse30 6 Pum / 6 Ilapux>; 

“student în istorie pentru student la istorie, <cf. rus. cmyenm 6 ucmopuu>; 
“tragere în țintă pentru tragere la țintă, <ct. rus. cmpeavba 6 qeav>; 
“trimitere în închisoare pentru trimitere la închisoare, <cf. rus. 
omnpaenenue 8 mtopomy>; 

“viteză de 60 de km în oră pentru viteză de 60 de km pe oră, <cf. rus. 
ckopocmb 60 KM 6 uac>; 

[prep. rus. Aa > prep. rom. pentru] 

“pauză pentru masă pentru pauză de masă, <cf. rus. nepepole das o6eda >; 
[prep. rus. us noð > prep. rom. de sub] 

“sticlă de sub lapte / de sub ulei / de sub vin pentru sticlă de lapte / de ulei / 
de vin, <cf. rus. 6ymoiaka u3 no monoxa / u3 nod macaa / us nod suna>; 
[prep. rus. > prep. rom. către] 

“apartenență către o organizaţie pentru apartenenţă la o organizaţie, <cf. 
rus. npunadneHocmo K op2anu3ayuu >; 

*dragoste către patrie / către frumos pentru dragoste (față) de patrie / (față) 
de frumos; dragoste pentru patrie / pentru frumos, <cf. rus. Ato6o6b K podune>; 
“pregătire către şcoală / către iarnă pentru pregătire de şcoală / de iarnă; pre- 
gătire pentru şcoală / pentru iarnă, <ct. rus. nodzomoeka K Kose / K 3ume>; 
[prep. rus. x > prep. rom. spre] 

“schimbare spre bine / spre rău pentru schimbare în bine / în rău, <cf. rus. 
U3MEHEHUE K Ay4eMy / K XyOmemy>; 

[prep. rus. na > prep. rom. la] 

“bănuială la adresa cuiva pentru bănuială în privința cuiva, <cf. rus. 
noðospenue Ha ueii-mo adpec>; 

*cerere de luare la evidenţă pentru cerere de luare în evidență, <cf. rus. 
3as6HeHue 0 633muu Ha yiem>; 

“ieşire la pauza (de masă) pentru ieșire în pauza (de masă), <cf. rus. 
svixoð na (o6edenneiii) nepepvie>; 

“ieşire / relaxare la recreație / la pauză pentru ieșire / relaxare în recrea- 
ție / în pauză, <cf. rus. svixo0 / paccaaGnenue Ha nepemene>; 

*pauză la masă / la cafea pentru pauză de masă / de cafea, <cf. rus. 
nepepvie na obed / na (uawuky) kope>; 

*primire la gazdă pentru primire în gazdă, <cf. rus. npunamue na 
K6apmupy>; 

*punere la libertate pentru punere în libertate, <cf. rus. 8vinyck Ha 804%0>; 
“repartizarea studenților la întreprinderi pentru repartizarea studenților 
în întreprinderi, <cf. rus. nanpaenenue cmydenmos na npeonpuamus >; 
“sunetul la clasă pentru clopoțelul de intrare în clasă / clopoțelul pentru 
începutul lecţiei, <cf. rus. 380noK na ypok>; 

“sunetul la recreaţie / la pauză pentru clopoțelul de recreaţie / de pauză; 
clopoțelul pentru recreaţie / pentru pauză; clopoțelul de ieşire în recreaţie / 
în pauză, <cf. rus. 380H0K HA nepemeny>; 

“tabla înmulțirii la 2 pentru tabla înmulțirii cu 2, <cf. rus. ma6nuua 
YMHomenus Ha 2>; 

*10 kg de cafea la cap de locuitor pentru 10 kg de cafea pe cap de locuitor, 
<cf. rus. 10 K2 kofe Ha Oywy nacenenua>; 

[prep. rus. na > prep. rom. pe] 

“apariție pe orizont pentru apariție la orizont, <cf. rus. nosenenue na 
20pu3onme>; 


ENE PT RO MIÂINIĂ 


*clătite pe lapte / pe chefir / pe apă minerală pentru clătite cu lapte / cu 
chefir / cu apă minerală, <cf. rus. 6aunor Ha mosoxe / na kepupe / na 
Munepaabnoii 80de>; 

“intrare / invitare pe scenă pentru intrare / invitare în scenă, <cf. rus. 
6vix00 / npuznamenue Ha cyeny>; 

*mers / călătorie pe tren / pe vapor pentru mers / călătorie cu trenul / cu 
vaporul, <cf. rus. e30a / noesOxa na noe30e / na napoxode>; 

PNI aa. 

prăjitură pe unt / pe ulei pentru prăjitură cu unt / cu ulei, <cf. rus. nupoz 
HA CAUG04HOM MACAE / HA NODCOAHEMHOM macie>; 

[prep. rus. na > prep. rom. pentru] 

auză pentru publicitate pentru pauză de publicitate, <ct. rus. nepepvie 

“pauză pentru publicitate pent ză de publicitate, <cf. 
Ha peknamy>; 

*sală / spital / parcare pentru S0 de locuri pentru sală / spital / parca- 
re de S0 de locuri; sală / spital / parcare cu 50 de locuri, <cf. rus. sas / 
Goavnuua / cmoanka na 50 mecm>; 

[prep. rus. o > prep. rom. despre] 

*Declaraţia despre independenţă pentru Declaraţia de independență, <cf. 
TUS. ĄEKAApAYUS O He3a6ucumocmu> ; 

[prep. rus. om > prep. rom. de la] 

*apărarea de la inundaţii pentru apărarea de inundaţii / apărarea împo- 
triva inundaţiilor, <cf. rus. sauma om nasoðnenuŭ>; 

*dezicerea de la aceste idei pentru dezicerea de aceste idei, <cf. rus. omka3 
om >mux udeii>; 

*discurs de la numele colectivului pentru discurs în numele / din partea 
colectivului, <cf. rus. perv om umenu Komnekmusa>; 

“felicitare de la numele colegilor pentru felicitare în numele / din partea 
colegilor, <cf. rus. no30paenenue om umenu KoAne2>; 
*protejarea culturilor de la îngheț pentru protejarea culturilor de îngheţ, 
<cf. rus. npedoxpanenue pacmenuii om 3aMOpo3k06>; 

[prep. rus. om > prep. rom. din] 
“felicitare din numele colegilor pentru felicitare în numele colegilor / din 
partea colegilor, <cf. rus. nos0paenenue om umenu KoAne2>; 

[prep. rus. no > prep. rom. la] 
*campionatul la hochei / la volei pentru campionatul de hochei / de volei, 
<cf. rus. semnuoHam NO XOKKEH / no 804eii604y>; 

[prep. rus. no > prep. rom. pe] 
*antrenor pe fotbal pentru antrenor la fotbal, <cf. rus. mpenep no 
pymbony>; 
*asigurare pe bătrâneţe pentru asigurare de bătrânețe, <cf. rus. oGecneuenue 
no cmapocmu>; 
*citire pe diagonală pentru citire în diagonală, <cf. rus. umenue no 
duazonaru>; 
*comunicare pe radio / pe internet / pe e-mail pentru comunicare prin 
radio / prin internet / prin e-mail, <cf. rus. coo6uenue no paduo / no 
unmepnemy / no 3-maŭAy>; 
*concediu pe boală pentru concediu medical, <cf. rus. omnyck no 
Gonesnu>; 

consultant / specialist pe fizica nucleară pentru consultant / specialis 
i ltant / list z l t ltant / list 
în fizica nucleară, <cf. rus. koncyvmanm / cneyuanucm no adepnoŭ 
Busuke>; 
*discuţie pe secret pentru discuţie în secret, <cf. rus. pa32060p no cexpemy>; 
“discuţie pe telefon / pe televizor / pe radio pentru discuție la telefon / la 
televizor / la radio, <ct. rus. paszo6op no meneony / no mesesusopy / 
no paduo>; 
*ocuparea locului I pe regiune pentru ocuparea locului I în regiune, <cf. 
rus. sanamue nepeoz20 mecma no pezuony>; 
*profesor pe istorie pentru profesor de istorie, <cf. rus. yuumeav no 
ucmopuu>; 
“test pe geografie pentru test la geografie, <cf. rus. mecm no ze02pauu>; 
“transmiterea / primirea datelor pe telefon / pe fax / pe bluetooth pentru 
transmiterea / primirea datelor prin telefon / prin fax / prin bluetooth, 
<cf. rus. nepedaua / npuem dannvrx no menegony / no Bakcy / no Blue- 
tooth>; 
*yizionarea emisiunilor pe televizor pentru vizionarea emisiunilor la tele- 
vizor, <cf. rus. npocmomp nepedau no meneeu30py>; 

2 2 

[prep. rus. noð > prep. rom. sub] 
“apariție (a cuiva) sub seară pentru apariție (a cuiva) (în spre seară, <cf. 
rus. noaânenue (ube-u6o 6euep>; 

60) nod >; 

*dans sub muzica lui E. Doga pentru dans pe muzica lui E. Doga, <cf. rus. 
maney nod my3viky E. Av2a>; 

“localitate sub Chișinău pentru localitate de lângă/ aproapre de Chișinău, 
<cf. rus. mecmnocmo noð Kumunay>; 

*publicare sub rubrica... pentru publicare la rubrica... / publicare în cadrul 
rubricii... <cf. rus. ony6nukoeanue nod py6puky >; 

“scriere sub dictare pentru scriere după dictare, <cf. rus. nucanue nod 
Qukmo6ky>; 

[prep. rus. c > prep. rom. cu] 

*achitare cu datoriile / cu obligațiile pentru achitare de datorii / de obli- 
gații; achitarea datoriilor / a obligațiilor, <cf. rus. pacuem c donzamu / c 
o643annocmsmu / c o633amenvcmeamu>; 

*datare cu... pentru datare din... , <cf. rus. damupoeanue c... >; 
*despărțire cu prietenii pentru despărțire de prieteni, <cf. rus. paccmaeanue 
c Òpy3vamu>; 

*divorț cu soția pentru divorț de soție, <cf. rus. pas3s00 c xenoŭ>; 

“luare la cunoștință cu conținutul raportului pentru luare la cunoștință de 
conținutul raportului, <cf. rus. osnakomaenue c codepxanuem omsema>; 
[prep. rus. c > prep. rom. de la] 

*obținere a 30 de chintale de la hectar pentru obținere a 30 de chintale la 
hectar, <cf. rus. noayuenue 30 yenmnepos c 2ekxmapa>; 

[prep. rus. c > prep. rom. din] 

*calc din rusă pentru calc după rusă, <cf. rus. kaska c pyccko20>; 
*pictură din natură pentru pictură după natură, <cf. rus. kapmuna c 
namypvi>; 

[prep. rus. uepes > prep. rom. prin] 

*scrierea cuvintelor prin cratimă pentru scrierea cuvintelor cu cratimă, 
<cf. rus. nanucanue caos “epes mupe>; 

[prep. rus. sa > prep. rom. după] 

*călătorie după hotare / după graniță pentru călătorie peste hotare / peste 
graniță, <cf. rus. noesðKa sa pybewom / 3a epanuyy>; 

*poziția corectă după volan / după masă pentru poziția corectă la volan / 
la masă, <cf. rus. npasunbnoe cudenue 3A pynem / 34 Cmon0m>; 

*scandal după culise pentru scandal în culise, <cf. rus. ckandaa sa 
KYAUCAMU> etc. 


În arealul lingvistic de la est de Prut, calcul de regim nominal prepozi- 
tional (ca şi cel de regim verbal prepoziţional) constituie o abatere de 

la sintaxa limbii române literare. Multitudinea tiparelor de calcuri de 
regim nominal prepozițional nerecomandate dovedește că acest feno- 
men este destul de răspândit și de uzual în româna actuală din stânga 
Prutului. Selectarea în procesul comunicării a unei prepoziţii inadec- 
vate (ca urmare a traducerii ad litteram din limba rusă) are loc din ca- 
uză că marea majoritate a basarabenilor au în minte modelul sintactic 
prepozițional rusesc. 


Problema calcurilor de regim nominal prepozițional nerecomandate, 
după modelul limbii ruse, din româna de la est de Prut, este în atenţia 
lingviştilor din Basarabia, dar şi din România (vezi Mândâcanu, 1987; 
Guţu, 1998; Crijanovschi, 2000; Condrea, 2001: 15-19; Mladin, 2008: 
207-214; Cantemir, 2008-2009: 41-45; Popuşoi, 2013: 97-104). 


Note | 


1 În această lucrare, asteriscul (*) indică faptul că asemenea structuri din limba română 
din Basarabia sunt nerecomandate. 

Despre ospitalitatea limbii române s-ar putea 
scrie opuri întregi, iar despre faptul că aceas- 
ta se dovedeşte, alături de engleză, malteză 
şi albaneză, una dintre cele mai „ospitaliere” 
limbi ale Europei, nu ne rămâne decât să ne 
convingem zilnic. Polo, bungalow, punch, kaki, 
mocasin, ca să numim doar câteva din îm- 
prumuturile recente dintr-o listă extrem de 
generoasă. Așa cum arată Marius Sala, ospi- 
talitatea limbii române rezultă din „cantitatea 
mare a împrumuturilor, în comparaţie cu lexi- 
cul moştenit”, dar și din „ponderea lor în an- 
samblul vocabularului”. Ospitalitatea limbii 
noastre nu trebuie însă absolutizată, întrucât, 
se ştie, cuvintele au și ele, asemenea omului, 
viaţa lor — nașterea, vieţuirea şi moartea. La 
buna „vieţuire” a cuvintelor participăm impli- 
cit în calitatea noastră de vorbitori, alegând 
din sistemul limbii cuvintele proprii nouă sau, 
după necesitate, trăgând cu ochiul în grădina 
vecinilor, de unde împrumutăm cuvinte nu 
neapărat absente în limba de origine. 


Deşi mulți lingviști şi oameni de cultură se 
declară ferm împotriva împrumuturilor „abu- 
zive”, mai ales din engleză, nu vom adopta 
această atitudine excesiv de puristă, lăsând 
limba să decidă ce va păstra și ce nu din va- 
lul de împrumuturi. De-a lungul veacurilor, 
limba română a fost pusă în mod frecvent în 

situația de a alege și, trebuie să recunoaștem, s-a descurcat extrem de 
inspirat. 


Nu ne-am propus să realizăm o incursiune în istoria împrumuturilor 
lexicale, deziderat altminteri extrem de ambițios, ci să observăm mai 
degrabă dinamica sensurilor, așa cum se produce aceasta prin interme- 
diul calcului semantic. 


Numit şi copiere de sens, calcul semantic înseamnă împrumutul de sens 
prin copierea unui model străin. Copierea se produce, așa cum suge- 
rează Theodor Hristea”, prin atribuirea unui cuvânt existent într-o lim- 
bă a unui înțeles nou, după modelul corespondentului său străin. De 
pildă: cuvântul „cerc” a preluat sensuri figurate de la substantivul cercle 
din limba franceză, printre care accepţia de „grup de oameni legaţi în- 
tre ei prin interese comune ori prin legături de rudenie sau de priete- 
nie” Așadar, prin intermediul calcului semantic s-a dat un înţeles nou 
unui cuvânt existent în română, adică s-a împrumutat sensul. Acesta 
poate fi adăugat la un cuvânt mai vechi (de exemplu, pentru lexemul 
„pânză” apare, la un moment dat, accepţia de „tablou”, după modelul 
franțuzesc toile) sau poate fi adăugată la un cuvânt neologic (de pildă, 
„demonstraţie” cu sensul de „manifestaţie de masă cu caracter politico- 
social”, accepție preluată din limba rusă). 


Condiţiile apariţiei calcului semantic, așa cum rezultă inclusiv din 
aceste exemple, sunt următoarele: „vorbitorul care produce calcul să 
fie bilingv, termenul străin calchiat să aibă cel puţin 2 semnificaţii, cele 
2 cuvinte din limbi diferite să aibă măcar un sens comun”. 


Ceea ce se proiectează până în acest punct nu ar ține decât de un pro- 
cedeu de îmbogățire a limbii, dacă fenomenul nu ar presupune și anu- 
mite riscuri, generate, în principiu, de vorbitorii nefamiliarizați 
cu limba-sursă, care dau undă verde „falşilor prieteni” sau „rudelor 
înșelătoare”, numite şi „cuvinte altoite”. Din rândul acestora vom se- 
lecta câteva, care sunt tratate rezervat de norma lingvistică. În cele mai 
multe cazuri sunt afectate de calcul semantic cuvinte de origine fran- 
ceză, engleză sau slavă, fixate în limba română cu anumite semnificaţii. 


Tot mai frecvent ne este dat să auzim construcţii de tipul: „O să te sun 
înapoi când termin consultaţia” sau și mai nefiresc românește: „Te resun 
după ce stabilesc detaliile cu X”. Sub influența limbii engleze, verbul 

românesc a suna a intrat în construcții noi, neobișnuite, calchiate din 
engleză: to call back. Același lucru se poate menţiona și despre verbul 
a resuna, care copiază structura verbului englezesc to recall. Formulări- 
le mai vechi „a suna mai târziu” şi „a suna din nou”, corecte din punct 
de vedere al normei, sunt înlocuite în limba de azi prin a resuna sau 
a suna înapoi. 


Alt caz la fel de curtat de vorbitori ţine de verbul (a se) focusa pe, neîn- 
registrat în dicționarele românești, pătruns abuziv, chiar într-un dome- 
niu specializat cum ar fi cel al fizicii, unde exista deja verbul a focaliza, 
împrumut nu foarte vechi din fr. focaliser. Având la origine latinescul 
focus, cu sensul „cămin, vatră, rug, cuptor”, din care româna a moștenit, 
printr-o alunecare de sens petrecută încă în latină, cuvântul „foc”, am- 
bele verbe, a focusa şi a focaliza înseamnă, din punct de vedere tehnic, 
„a face să treacă, să se unească într-un punct toate razele unui fascicul”: 
„Retina este ca un ecran pe care lentila focusează lumina”. 


Spre deosebire de verbul a focusa, cu conotaţii exclusiv tehnice în ro- 
mână, verbul „a se focaliza” este folosit și cu sensuri nontehnice: „pe 
ce anume se focalizează cercetarea ta în această lucrare?”, în accepţia 
de „a se centra”, „a viza cu precădere”, „a se concentra”. Traducerea ver- 
bului a se focusa din engleză (to focus), cu sensuri nontehnice, se face 
fie prin echivalarea cu verbul a se focaliza, fie, ca un automatism, prin 
a se focusa, care preia verbul englezesc şi-i adaugă numai sufixul verbal 
românesc. Prin urmare, verbul a (se) focusa este preluat abuziv inclu- 
siv pentru contexte nontehnice, în contexte de tipul: „Cum să slăbești 
focusat în zona abdomenului?” sau: „Eu aleg cum să-mi focusez gându- 
rile”; „Bloggerii români se focusează pe comunităţile academice”. Cea 
mai inspirată soluţie de evitare a calcului supărător a focusa este folo- 
sirea unor cuvinte şi expresii precum: a se concentra asupra, a viza, a se 
centra pe, a acorda atenţie. Dacă vorbitorul preferă totuși un neologism 
mai calofil, poate să apeleze la verbul a se focaliza, încetățenit deja în 
limba română. 


Un alt calc semantic eronat vizează verbul a seta, provenit din engleză 
(to set), şi care, în limba română, aparține domeniului tehnicii și al in- 
formaticii, având sensul de „a stabili, a selecta sau a configura parame- 
trii de funcționare ai unui sistem tehnic computerizat, conform unei 
metodologii specifice şi în acord cu o anumită opțiune de operare”*. 


GRAMATICĂ 


Cu toate acestea, tot mai des auzim expresii de tipul: „am vrut să slă- 
besc şi m-am setat pe ideea aceasta” sau „de azi, mă setez pe cultura 
chineză”. Observăm că verbul a seta a pătruns din limbajul tehnic în 
cel familiar, creând adevărate fantasmagorii lingvistice, susținute, mai 
ales, de utilizatorii de calculatoare. Prin reducerea comportamentului 
uman la o operaţie tehnică, a seta a trecut mai uşor la sensul „a se fixa, a 
se regla, a adopta o anumită idee”, deși corect ar fi să spunem: „am vrut 
să slăbesc şi m-am fixat pe ideea aceasta”. 


În ultimul timp și adjectivul (sau adverbul) confortabil cu este folosit 
tot mai des, greșit, în contexte precum: „dacă nu sunteţi confortabil cu 
instalaţia electrică, solicitaţi ajutorul unei persoane cunoscute” sau: 
„desigur, se poate folosi și calculatorul, dacă sunteţi confortabilă cu fo- 
losirea lui”. 


Adjectivul confortabil, împrumutat din franceză (confortable), în- 
seamnă „care oferă confort, comod”. Se poate deci vorbi de o mașină 
confortabilă, canapea confortabilă, încălțăminte confortabilă, dar tre- 
buie tratate cu circumspecție construcții de tipul „preţ confortabil, 
avans confortabil” pentru care există adjectivul convenabil. Calcul se 
realizează prin trunchierea englezescului comfortable, unde lexemul 
înregistrează mai multe sensuri, între care și „tolerabil, îndeajuns de 
bun”, potrivit pentru a reda accepţia lui confortabil cu privire la preţ, 
şi „încurajator, liniştitor”, care exprimă exact valoarea lui confortabil 
în contextul avans confortabil. Prin urmare, cum bine observă autorii 
Adina Dragomirescu şi Alexandru Nicolae, „ne aflăm în fața unei copi- 
eri a sensului adjectivului corespondent din engleză”“. Aceiași autori, 
în lucrarea 101 greșeli de lexic şi de semantică, aduc şi alte exemple pe 
cât de pitoreşti, pe atât de nefirești privind calcul semantic: a aplica 
(engl. to apply), care înseamnă „a face şi a depune o cerere formală”, cu 
derivatele sale aplicației, aplicant, ce au echivalente autohtone variate: 
a candida, a cere, respectiv, candidatură, cerere, candidat etc. Aceleaşi 
sinuozități semantice le înregistrează și verbul a bugeta, respectiv, par- 
ticipiul, bugetat, al cărui echivalente corecte sunt „finanţat de buget” 
sau „prevăzut de buget”. 


Să vorbim corect limba română și să nu uităm că oriunde eșuează idei- 
le, oamenii inventează cuvinte. 


ENE PT RO MIÂINIĂ 


Note | 


1 Marius Sala, Aventurile unor cuvinte româneşti, volumul 
II, Editura Univers Enciclopedic, București, 2006, p. 15. 
2 "Theodor Hristea (coord.), Sinteze de limba română, 
Editura Albatros, Bucureşti, 1984. 

3 Adina Dragomirescu, Alexandru Nicolae, 101 greșeli de 
lexic şi de semantică, Editura Humanitas, Bucureşti, 2011, 
p. 36. 

* Dicţionarul explicativ al limbii române, ediţie revăzută şi 
adăugită, Editura Univers Enciclopedic, București, 2009. 
5 Idem. 


é Adina Dragomirescu, Alexandru Nicolae, op. cit., p. 49. 

loana ŞTEFĂNOAIA 
Din istoria preocupărilor referitoare 
la terminologia lingvistică. 
Reprezentanți ai lingvisticii franceze* 


From the history of the research regarding linguistic 
terminology. Some representatives of the French lin- 
guistics. In this article I aim at presenting chronologically 
some of the research of the great French (speakers) lin- 
guists on the linguistic terminology, which has been very 
heterogeneous. This heterogeneity is mainly explained by 
the diversity of linguistic theories which have coined the 
respective terms. Anyway, the lack of unity of the linguistic 
terminology raised serious problems to the specialists who 
made the French dictionaries of linguistic terms. 


I.Ş. — doctor în filologie. 
Predă, ca profesor titular, 
limba şi literatura engleză 
la Colegiul Naţional de 1. Conştientizarea „problemelor termino- 
Informatică „Spiru Haret” din logice” ale lingvisticii 
Suceava. Domenii de in- 
teres: terminologie, traduc- Într-un Second appendice (din 1934) la una 


tologie, pragmalingvisticăşi dintre reeditările cărţii sale Le langage (1921), 
ingvistica textului. 


J. Vendryes constata cu satisfacție că, între 
timp, avuseseră loc trei congrese internațio- 
nale de lingvistică: la Haga (în 1928), la Ge- 
neva (în 1931) şi la Roma (în 1933). Lucrul 
acesta nu putea decât să contribuie la progre- 


* Prin sintagma lingvistică franceză înţelegem „lingvistica 
formată sau exprimată în limba franceză”. Există lingviști 
importanţi de naţionalitate elveţiană sau belgiană care se 
încadrează aici. Totuşi, cu excepţia bulgarului Tzvetan 
Todorov, coautor al unui dicționar franțuzesc de ştiinţe 
ale limbajului, nu au stat în atenţia noastră lingviștii de 
alte naționalități (în afara celor menționate mai sus), care 
au folosit limba franceză (doar) pentru redactarea unora 
dintre studiile lor, adică numai pentru a le facilita circu- 
laţia ideilor la nivel mondial. 

sul lingvisticii ca știință. Mai mult decât atât, congresele respective au 
avut menirea de a reglementa și unele probleme de natură practică, 
printre care şi chestiunea terminologiei lingvistice (pentru care a fost 
constituită, de altfel, şi o comisie specială)’. În acest sens, Vendryes 
saluta faptul că o primă încercare curajoasă de inventariere şi de expli- 
care a termenilor lingvistici fusese deja concretizată de către J. Marou- 
zeau în al său Lexique de la terminologie linguistique (Paris, 1933. 


Şi elevul lui Charles Bally, Henri Frei, într-o notă preliminară (À mon 
lecteur) la celebra sa „gramatică a greşelilor”, La grammaire des fautes 
(din 1929), observa că „terminologia lingvistică se află, în toate țările, 
în plină anarhie”. De aceea, pentru a evita neînțelegerile, el își prevenea 
încă de la început cititorii că a încorporat la sfârșitul lucrării sale, într-un 
indice, principalii termeni tehnici, cu explicaţiile de rigoare“. 


Într-adevăr, nemulțumiri legate de terminologia în vigoare existau de 
ceva vreme. Însuși Ferdinand de Saussure remarcase că neogramaticii 
(Junggrammatiker) repudiaseră o serie de formulări / expresii de care 
se foloseau predecesorii lor: „Noua şcoală, apropiindu-se mai mult de 
realitate, a combătut terminologia comparatiștilor și mai ales metafo- 
rele ilogice de care ea se folosea. Din acel moment nu se mai spune: 
«limba face asta sau asta» şi nici nu se mai vorbeşte despre «viața lim- 
bii» etc., pentru că limba nu este o entitate şi pentru că ea nu există 
decât în subiecții vorbitori. N-ar trebui totuşi să mergem prea departe 
pe această linie; este suficient să ne înțelegem între noi. Există unele 
imagini de care nu ne putem lipsi”. 


2. Problemele terminologiei lingvistice din perspectivă lexicogra- 
fică 


Mergând pe același fir istoric, în cele ce urmează ne interesează înde- 
osebi părerile acelor specialişti care au simţit nevoia de a întocmi dic- 
ţionare speciale, menite să explice terminologia lingvistică vehiculată 
în epoca lor. Afirmațiile acestor lingviști (fie că au în vedere aspecte te- 
oretice, fie că se referă la chestiuni de ordin normativ) se bazează pe o 
îndelungată practică lexicografică în domeniul terminologiei lingvistice; 
de aceea, credem că ideile pe care le-au exprimat autorii unor aseme- 
nea lucrări sunt deosebit de importante. 

Să revenim la dicționarul de termeni lingvistici deja semnalat de Ven- 
dryes, adică la cel semnat de J. Marouzeau: Lexique de la terminologie 
linguistique. Français, allemand, anglais, italien. Într-un Avant-propos la 
acest dicționar, la ediția din 1951, Marouzeau face și o caracterizare 
a problemei terminologice din lingvistica de până atunci. Nu este lip- 
sit de interes să le amintim aici. Încă de la început, savantul francez 
aprecia că lingvistica avea nevoie — ca orice disciplină nouă“ — de o 
terminologie adecvată obiectului său. Or, realitatea „din teren” părea 
să contrazică o asemenea exigenţă. Terminologia existentă se formase 
„în hazardul descoperirilor şi al inspiraţiilor, utilizându-se nomencla- 
tura gramaticală tradițională, completată fie prin apelul la diverse limbi 
moderne, fie cu ajutorul neologismelor formate din elemente greco- 
latine”. Ca atare, numeroși termeni au fost creaţi, în timp ce mulţi alții 
au cunoscut o deturnare a semnificației lor originare. A rezultat astfel o 
mare diversitate şi o mare incertitudine, menite să-i deruteze pe ne- 
inițiați şi să-i împiedice până și pe savanţi să se înțeleagă uneori între ei. 


Ca exemple de confuzii curente în franceză, Marouzeau menţionează ur- 
mătoarele situaţii: „attribut et predicat, actif et transitif, ton et accent, nom 
et substantif, complement et regime etc”. Pe de altă parte, Marouzeau mai 
remarcă un inconvenient: frecvent, aceiași termeni (dacă-i judecăm doar 
din perspectivă materială) sunt utilizaţi (și cu ușoare diferențe de expre- 
sie uneori) în mai multe limbi cu sensuri diferite, ba chiar opuse: „franç. 
predicat et allem. Prädikat, fr. épithète et all. Epitheton, fr. pronom et angl. 
pronoun, fr. phrase et angl. phrase, fr. philologie et angl. philology (= lingu- 


istique) etc”’, ceea ce, iarăși, poate să inducă în eroare. 


Ca urmare, s-ar impune — crede Marouzeau — o reformă a terminolo- 
giei în două direcții: în ceea ce privește perfecta adaptare a semnifican- 
tului la semnificat şi cu privire la acordul dintre termenii utilizați în di- 
verse țări, acolo unde limbile o permit. După părerea aceluiaşi lingvist 
francez, o unificare și o internaționalizare a terminologiei lingvistice ar 
fi posibile până la un punct, mai ales că majoritatea termenilor între- 
buințați sunt compuși greco-latini, formați pe cale savantă™. De altfel, 
Marouzeau observă că „au fost deja întreprinse diverse acțiuni pregă- 
titoare pentru a realiza simplificarea și uniformizarea”™! și, ca atare, pe 
spațiul a trei pagini, el trece în revistă un inventar aproape exhaustiv al 
acestor preocupări de până la acel moment (adică până în 1951), pe 

care, desigur, nu este cazul să le reproducem integral aici. Vom spune 
numai că — din cele consemnate de J. Marouzeau - astfel de preocupări 
datează încă din primul deceniu al secolului al XX-lea și au vizat, mai 
întâi, terminologia gramaticală. Lista titlurilor oferite de Marouzeau 
cuprinde numeroase rapoarte elaborate de comitete și asociaţii lingvis- 
tice în legătură cu problema terminologică, apoi lexicoane ori glosare, 
coduri terminologice și chiar lucrări speciale dedicate terminologiei 
lingvistice apărute în Anglia, SUA, Belgia, Olanda, Italia, Spania, Bra- 
zilia, România, Franţa, Rusia și în țările de limbă germană. În ceea ce 
priveşte țara noastră, lingvistul francez înregistrează un raport intitulat 
Necesitatea unificărei terminologiei gramaticale încă de la primul Con- 
gres al filologilor români ce a avut loc în 1925. Lingvişti celebri s-au 
implicat în tratarea chestiunilor de terminologie lingvistică, de pildă 
L. Weisgerber, B. Migliorini, A. Noreen, K. Brugmann ș.a. 


Cuvânt-înainte redactat de J. Marouzeau conţine și o serie de elemente 
de ordin teoretic, care sunt în principal rodul reflecțiilor personale ce 
au rezultat în urma parcurgerii materialelor despre terminologie și a re- 
alizării dicționarului în cauză. În primul rând, se constată că diferitele 
proiecte inventariate au ca deziderat comun unificarea terminologiei, 
numai că o asemenea unificare presupune un acord cu privire la sensul 
ce trebuie dat fiecărui termen existent. Or, lucrul acesta implică o în- 
trebare delicată: „În numele cui se va decide care termen este potrivit 
cutărei noţiuni?”"”. Unii specialişti consideră că — de vreme ce o ştiinţă 
ar fi, cum se spune adesea, o terminologie bine făcută — ar trebui ca fie- 
care termen să fie o definiţie a lucrului la care se referă, să conţină deci 
valoarea sa etimologică. Această opinie este prea simplistă, nefiind îm- 
părtășită de majoritatea lingviştilor și a gramaticienilor. Pentru reali- 
zarea unei nomenclaturi ideale ar fi necesare, în prealabil, „o revizuire 
de ansamblu a noțiunilor lingvistice și constituirea unui soi de grama- 
tică generală în privinţa căreia să se facă, până în cel mai mic detaliu, 
acordul universal și definitiv”!5. Însă o astfel de sarcină este catalogată 
de Marouzeau, pe bună dreptate, drept „himerică” („chimerique”), în 
sensul că „o gramatică generală” de felul celei amintite este imposibil 
de realizat, dată fiind diversitatea structurală a limbilor. 


Şi totuși modul în care justifică Marouzeau imposibilitatea unei grama- 
tici de acest gen nu este lipsit de puncte slabe. În sprijinul ideii sale, el 

îl invocă pe A. Meillet, susținând, pe linia celor afirmate de acesta, că 
„o formă gramaticală neavând nicio calitate prin ea însăși, având doar 
o valoare de opoziţie, acelaşi termen trebuie să conţină valori diferite 
în funcţie de limbile în care este întrebuințat: un subjonctiv din greaca 
veche, care se opune optativului, nu corespunde unui subjonctiv lati- 
nesc, ce îl include; un genitiv latinesc, care cuprinde partitivul, este cu 
totul altceva decât un genitiv finlandez, care îl exclude”"*. 


Se ştie — încă de la Saussure — că unităţile lingvistice, fie lexicale, fie gra- 
maticale, au valori ce reies numai din opoziţia față de celelalte forme 
din limbă (aceasta din urmă considerată în ipostaza de sistem / limbă 
funcțională). Dar o terminologie lingvistică generală trebuie să reflecte 
un sistem conceptual (o teorie) conținând categorii posibile (prezente 
sau nu ca atare în unele limbi). De aceea, se cuvine să fim de acord cu 
cele spuse de E. Coșeriu în legătură cu distincția trihotomică referitoa- 
re la gramatică. Este necesar să distingem o gramatică generală, apoi o 
gramatică descriptivă (idiomatică) şi, în fine, ceea ce se numeşte „ana- 
liza gramaticală” a textului'*. 


Ar trebui să vedem însă mai exact ce a susţinut chiar A. Meillet în aceas- 
tă privinţă. Într-un articol din 1928, Sur la terminologie de la morpho- 
logie gencrale'“, A. Meillet deplângea lipsa unei terminologii unitare în 
lingvistică, apreciind că — la acea vreme - existau tot atâtea lingvistici 
generale câți lingviști. Pentru ca această disciplină să evolueze, ar fi fost 
necesar ca ea să devină mai obiectivă: „Este nevoie, înainte de toate, 
de o terminologie în care termenii să aibă același sens pentru toată lu- 
mea”!”. Însă, după părerea sa, dificultatea fundamentală care stătea în 
calea unui asemenea deziderat ţinea tocmai de natura faptului lingvis- 
tic. Lingvistul care ar încerca să constituie o morfologie generală pe 
baza faptelor întâlnite în diverse limbi și-ar da seama că o astfel de sar- 
cină este imposibilă, întrucât „rezultând, în fiecare limbă, din circum- 
stanţe istorice proprii respectivei limbi, categoriile gramaticale diferă 
în mod esenţial de la o limbă la alta și, atunci când se elimină tot ceea 
ce este caracteristic unei limbi, restul este infim, prea puţin sesizabil și 
atât de vag, încât aproape că nu mai prezintă interes""*. 


Obiectivul articolului respectiv era acela de a demonstra cât de impro- 
prie şi de generatoare de confuzii este folosirea termenului futur pentru 
„o categorie mentală a viitorului”, așa cum apare aceasta redată în diver- 

se limbi (indo-europene, în special). Prin urmare, considera A. Meillet, 
cei mai buni termeni sunt cei care nu sugerează nimic altceva, cei care 
sunt cu adevărat arbitrari. Și totuși, există soluţii și în celelalte situaţii: 
„Cu toate acestea, un termen care sugerează o idee falsă îşi pierde veninul 
imediat ce îl definim într-o manieră precisă. [...] Nu există un pericol 
adevărat decât în cazul în care nu se poate ajunge la o definiţie exactă”? 


Reîntorcându-ne la reflecţiile / constatările lui J. Marouzeau, merită 
semnalate cel puţin încă două dintre acestea: a) dacă termenii ar fi cu 
adevărat adecvaţi noțiunilor exprimate, atunci, dată fiind evoluţia con- 
tinuă a teoriilor — şi, în consecinţă, instabilitatea noțiunilor —, o dată 
cu progresul ştiinţei, există riscul de a vedea cum „teoriile duc în ruină, 
împreună cu ele, și terminologia însăși”; b) termenii lingvistici (spre 
deosebire de cei din alte ştiinţe, cum sunt chimia şi fizica) sunt „elas- 
tici”, prezentând o doză de aproximaţie (după Vendryes); cu adevărat 
important este să se definească noţiunile, şi nu cuvintele, fiindcă în ști- 
ință „a porni de la cuvinte pentru a defini lucrurile reprezintă o proastă 
metodă” (F. de Saussure). 


Dar dicţionarul lui ]. Marouzeau nu pretinde să aducă soluţii la aceste 
probleme. El se oprește doar asupra acelor termeni curenți în lingvis- 
tică (în acea perioadă), lăsând deoparte inovațiile terminologice ale 
unor lingviști ale căror teorii nu s-au bucurat de circulație. În cazul ce- 
lor dintâi, „noţiunile nu sunt luate în consideraţie decât în măsura în 
care pun probleme de ordin terminologic”. 


Chiar în legătură cu acest ultim aspect, Jean Dubois et alii constată un 
amănunt curios: „Când o știință este domeniul exclusiv al unui număr 
redus de specialiști, ea are tendinţa de a dezvolta terminologii abun- 
dente şi disparate; necesitatea fiecărei şcoli, sau chiar a fiecărui lingvist 
de a impune o originalitate adesea minoră conduce de multe ori la pro- 
punerea de noi termeni care nu se deosebesc de cei vechi sau de cei ai 
altor şcoli decât prin formă, şi nu prin conţinut””. O asemenea proli- 
ferare terminologică este specifică începutului oricărei științe, fiindcă 
ulterior se produce şi o decantare terminologică, iar „vulgarizarea con- 
stituie un puternic indicator al unei deflaţii terminologice”*. 


Probabil că cel care a fost preocupat cel mai mult de problema înmulţi- 
rii nejustificate a termenilor lingvistici (şi, totodată, un adversar decla- 

rat al creaţiilor terminologice inutile) a fost lingvistul Georges Mou- 
nin. Într-o excelentă Introduction au probleme terminologique, cu care îşi 
începe dicționarul de lingvistică pe care l-a coordonat, Mounin consi- 
deră că — odată cu anul 1956 — a asistat la „o veritabilă maree de sno- 
bism lingvistic” și la o adevărată lingvistomanie: terminologia lingvistică 
invadase spaţiul literar şi jurnalistic, fiind utilizată fără discernământ”. 
Motivul? Toată lumea era convinsă că a face lingvistică sau a fi lingvist 
este la îndemâna oricui și, în consecinţă, acţiona ca atare. Preluând şi 
adaptând o idee a lui Descartes, Mounin caracterizează situaţia în fe- 
lul următor: „...toată lumea, fiindcă toată lumea vorbeşte, consideră în 
mod greșit că [însăşi] cunoaşterea intuitivă sau înnăscută referitoare 
la tot ceea ce priveşte funcționarea limbajului este lucrul care aparţine 
tuturor în cea mai mare măsură; că, prin urmare, pentru a fi lingvist este 
suficient să te observi și să te introspectezi; că, în consecinţă, lingvisti- 
ca este o ştiinţă infuzată”?%. În același timp, Mounin constată şi o anu- 
mită ostilitate față de lingvistică, reacţie ce își are originea într-o veche 
atitudine care, în Franţa cel puţin, opune în mod ireductibil cultura 
literară culturii ştiinţifice. Or, se pare că punctul cel mai slab al lingviș- 
tilor într-o eventuală „confruntare” cu adversarii „literaţi” l-ar constitui 
chiar problema terminologiei. 


Admiţând că problema terminologiei este una fundamentală, lingvis- 
tul francez avertizează că „inflaţia sau babelismul terminologic” nu ca- 
racterizează doar epoca actuală (mai precis: „cea de după 1960”): ea se 
repetă în orice epocă în măsura în care o știință atinge nivelul cu ade- 
vărat epistemologic al reflecţiei asupra ei însăși”. În acest sens, Mou- 
nin recurge la prezentarea anterioară pe care o făcuse Jules Marouzeau 
cu privire la frământările dintr-o perioadă care multora le apare drept 
„rutinieră şi liniştită”, dar care, în realitate, a fost o epocă de intense 
reînnoiri, marcând trecerea definitivă de la gramatica normativă, pe de 
o parte, şi de la gramatica comparată, pe de altă parte, la lingvistica 
istorică. Mai mult decât atât, pot fi aduse în atenţie, cu ușurință, sufici- 
ente exemple de „terminologită” din secolele al XVIII-lea și al XIX-lea 
similare celor din perioada actuală. 


Lingvistul norvegian Leiv Flydal (la Congresul de lingvistică romani- 
că de la Madrid, din 1965) a caracterizat situaţia cu care se confruntau 
specialiştii (încă) din acea perioadă drept „disconfortul terminologic”. 

Însă — după cum a arătat Marouzeau, citat de Mounin — dificultatea fu- 
sese observată deja de Meillet. În concluzie, Mounin se declară a fi de 
acord cu cele constatate de predecesorul său: „Terminologia lingvisti- 
că, şi acum, dar poate şi mai mult ca niciodată, se construiește, aşadar, 
după expresia lui Marouzeau, «în hazardul descoperirilor și al inspira- 
ţiilor» — fie prin deturnarea sensului vechilor cuvinte, fie prin creaţiile 
neologice””. 


G. Mounin îşi propune să rafineze caracterizarea de mai sus („această 
descriere a cauzelor disconfortului terminologic”). De pildă, nu există 
nicio îndoială că, într-o epocă de schimburi intense, în care traducerea 
operelor lingvistice „a făcut furori”, s-au produs în acest domeniu și 
destule erori sub imperiul precipitării și al neglijenţei. Fie datorită gra- 
bei, fie datorită incompetenţei, fie din cauza greşșelilor de traducere, o 
serie de neologisme total neavenite au pătruns în terminologia lingvis- 
tică franceză. lată câteva exemple trecute în revistă de Mounin însuși, 
pe care ne permitem să le cităm in extenso: „Structurel în loc de structu- 
ral provine de la cei care cunosc şi citesc germana mai mult decât en- 
gleza și care traduc din lingvistică pentru prima oară. Dar, a posteriori, 
se găsesc oameni care încearcă să diferenţieze «Ianalyse structurelle» 
de <Ianalyse structurale»! În numeroase texte traduse la repezeală se 
întâlneşte perechea émetteur — receveur (în loc de récepteur) din cauza 
englezescului receiver. Cryptanaliste, un calc după engl. cryptanalist, s-a 
născut de sub pana unui traducător nefrancez care a ignorat existența 
bine atestată a lui decrypteur. Același traducător ne-a înzestrat cu pere- 
chea bizară destinateur — destinataire (imitând cuplul destinator — des- 
tinatee din engleza americană) în care funcționarea sufixului de agent 
-teur este anormală prin raportare la destiner. Fără îndoială, traducă- 
torul a ignorat potrivita pereche uzuală din comunicarea [specifică] 
poştei expéditeur ~ destinataire”*. 


Mounin indentifică și câteva cauze ale „proliferării terminologice”. Una 
dintre ele ar fi „neologita” („la néologite”), pusă pe seama unei psiho- 
patologii pe care o putem întâlni la acei cercetători (la cei tineri, în spe- 
cial) care au convingerea că, rebotezând un concept deja elaborat de 
alții, au descoperit ceva nou. Până și lingviști notorii, precum Jakobson 
şi Benveniste, au căzut într-o asemenea capcană. Există şi cazuri în care 
alți mari lingvişti (Tesnitre, Hjelmslev, Bloomfield) au ales să utilize- 

ze / inventeze o terminologie profund și complet originală pentru a-și 
promova propriile teorii, teorii care, deşi au câștigat în felul acesta o 
mare coerenţă, au ajuns să fie totuși greu de înțeles de către ceilalți”. 


O altă cauză a acestei „malaise terminologique” ar fi reprezentată de 
contaminarea terminologică. Prin „contamination terminologique”, 
Mounin are în vedere, de fapt, ceea ce numim astăzi terminologie in- 
terdisciplinară”. Este cazul unor termeni împrumutaţi de lingvistică, 
de pildă, din chimie sau din logică. În plus, același lingvist observă că 
până şi în domeniul ştiinţific există „un spirit de concurență cvasico- 
mercială”, ceea ce conduce la crearea de „veritabile etichete publicita- 
re” („véritables étiquettes publicitaires”)%, precum linguistique compu- 
tationnelle, linguistique stratificationnelle etc. care nu aduc nimic nou. 


În orice caz, chiar dacă amintita proliferare terminologică este dăună- 
toare științei, nici atitudinea contrară creaţiei terminologice nu poate 
fi admisă, întrucât aceasta ar însemna o imobilizare a cercetărilor. În- 
totdeauna sunt descoperite fenomene noi, apar concepte, proceduri, 
metode, puncte de vedere care trebuie denumite cumva. Din această 
„dilemă insuportabilă” nu se poate ieși decât prin asigurarea unui echi- 
libru între cele două tendinţe. 


În definitiv, toată această „problemă terminologică” este, după părerea 
lui Mounin, de departe „o problemă de igienă intelectuală și științifi- 
că individuală, o problemă de atitudine epistemologică”*!; de aceea, 
savantul francez propune câteva reguli de „igienă epistemologică”, pe 
care le redăm aici într-o formă cât se poate de concisă, renunțând la ar- 
gumentarea și la exemplele autorului. Astfel, cercetătorul este obligat: 


a) Să-şi definească întotdeauna riguros toți termenii utilizaţi sau, mă- 
car, să precizeze căror definiții (deja în uz) corespund aceștia; 


b) Să întrebuinţeze termenii respectivi într-o manieră univocă de-a 
lungul întregii lucrări sau să precizeze, eventual, în mod explicit toate 
modificările de referință (desemnare) terminologică; 


c) Să nu inventeze termeni noi decât în disperare de cauză, fiindcă, 
altminteri, poate crea confuzie; un cercetător nu trebuie să se jeneze să 
difuzeze prin opera sa terminologia altora, atâta timp cât aceasta este 
adecvată, mai ales dacă ea face şi dovada unei solide culturi lingvistice”. 

Mounin atinge şi problema legiferării în acest domeniu. Ca atare, el ad- 
mite necesitatea constituirii unei comisii de terminologie, pentru care, 
încă din 1965, L. Flydal propusese o serie de sarcini menite să condu- 
că, pe de o parte, la eliminarea termenilor inutili şi, pe de altă parte, la 
instituirea unei mai mari rigori în acest câmp, prin furnizarea de defi- 
niții operaţionale“. Din introducerea scrisă de Mounin mai reținem 
şi avertismentul de la final: „Într-o foarte mare măsură, terminologia 
bună este produsul, și nu cauza unei activități ştiinţifice corecte”**. 


După cum am văzut, Mounin este un adversar al împrumuturilor ter- 
minologice inutile sau făcute într-un mod stângaci, neprofesionist. 
Uneori face şi aluzii la unele lucrări de lingvistică din lumea anglo-sa- 
xonă traduse într-un mod total neadecvat“, după părerea sa, având în 
vedere în special problema echivalenţelor terminologice. Se știe cât de 
restrictivi sunt în general francezii cu privire la acceptarea termenilor 
străini, indiferent de domeniu. 


3. Probleme privind selectarea şi glosarea termenilor lingvistici 


Jean Dubois et alii, autorii unui Dictionnaire de linguistique din 1973, apre- 
ciază, încă din prefaţă, că o astfel de lucrare pune lexicografilor o serie de 
probleme, începând cu natura unui asemenea „dictionnaire d'une science 
et d'une technique”, nomenclatura avută în vedere, tipul definiţiilor, for- 
ma exemplelor şi a ilustrărilor, continuând cu delimitarea domeniului (de) 
explorat — care întreține legături şi cu alte științe (în cazul de faţă, cu psi- 
hologia, sociologia, istoria etc.) — şi ajungând, în fine, la oportunitatea / 
necesitatea unei astfel de întreprinderi (menită, printre altele, să contribuie 
la asigurarea unei stabilități în cadrul terminologiei respective)“. 


Dar în ce ar consta un „dictionnaire scientifique et technique”? Cei 
care citesc texte lingvistice întâlnesc și termeni utilizați într-o accepţie 
cu totul particulară sau termeni care nu aparțin vocabularului limbii 
comune. Ceea ce caută acești cititori este un fel de traducere a terme- 
nilor necunoscuţi, traducere care să se facă, pe cât posibil, cu ajutorul 
cuvintelor și a conceptelor curente în gramatica școlară. Numai că exi- 
gența aceasta creează deja alte neajunsuri: „Definiția termenului igno- 
rat utilizează cuvinte care trebuie să fie cunoscute de către cititor, însă 
la ce nivel se situează acest cititor ideal?”*”. 

Într-adevăr, dificultățile apar în momentul în care cititorul are de-a face 
cu termeni a căror explicare nu mai poate apela la gramatica tradiţi- 
onală. Explicând termeni precum diésé, pseudo-clive, ceneme etc., lexi- 
cograful trebuie să țină seama de grade diferite de tehnicitate. Unele 
cuvinte aparţin unor şcoli lingvistice foarte riguroase (structuralism, 
distribuţionalism, gramatică generativă, glosematică ş.a.m.d.) sau 
unor domenii precise (fonetică, psiholingvistică, neurolingvistică, 
gramatică comparată etc.); de aici şi necesitatea ca termenii în cauză 
să fie definiți cu ajutorul termenilor şi al noţiunilor care fac parte din 
respectivele şcoli sau din respectivele domenii. Toate acestea reclamă 
ca un dicționar de lingvistică să fie constituit pe principiul „dezvoltării 
enciclopedice”, adică să fie întocmit altfel decât dicționarele explicative 
obişnuite, care au în vedere lexicul comun: „În opoziţie cu un dicționar 
al limbii, care face o descriere a întrebuinţărilor unui cuvânt în cadrul 
frazei şi oferă o definiţie a semnificaţiilor sale diverse, dicționarul teh- 
nico-ştiinţific descrie «lucrul», conceptul care se află în spatele cuvân- 
tului”*. De pildă, definiţia adjectivului diferă în funcție de perspectiva 
adoptată (structuralistă, generativistă sau tradițională). 


Prin „jocul trimiterilor”, cititorul ar trebui să poată reconstitui un 
„enunţ total” pentru ceea ce îl interesează. În consecinţă, dorinţa auto- 
rilor J. Dubois et alii a fost aceea de a face din dicţionarul lor un fel de 
„manual liber”: „«manual», deoarece el va putea fi reconstituit într-un 
discurs ordonat, şi «liber», deoarece va fi format de către cititorul în- 
suşi în funcţie de nivelul său şi după tipul de întrebări pe care le pune””. 


Informaţia lingvistică ce a stat la baza acestui dicționar este impresi- 
onantă (dovadă și cele aproape 30 de pagini — tipărite cu litere foarte 
mărunte — pe care se întinde bibliografia lucrărilor inventariate / con- 
sultate) şi a fost strânsă de-a lungul unei munci de zece ani în care au 
fost parcurse în mod sistematic atât operele scrise direct în franceză, 
cât şi cele traduse în această limbă. Astfel, selecția celor mai importanți 
termeni întrebuințaţi în lucrările străine a fost completată cu termi- 
nologia prezentă în indicele principalelor manuale utilizate în Franţa. 
Inventarul stabilit a fost comparat apoi cu cel din glosarele sau din dic- 
ţionarele precedente“. 

4. Aspecte teoretice referitoare la terminologia lingvistică (preo- 
cupări recente) 


Mai ales în ultimele două sau trei decenii, interesul pentru terminolo- 
gie, în general, și pentru terminologia lingvistică, în special, a crescut 
în mod considerabil. Se organizează congrese și simpozioane dedicate 
chestiunilor terminologice, se înființează asociaţii preocupate de ter- 
minologie, apar reviste specializate în publicarea materialelor de acest 
gen (sau, cel puţin, numere speciale pe această temă ale unor reviste 
prestigioase). Desigur, nici terminologia lingvistică nu face excepţie de 


=» 


la această „tendinţă, beneficiind de o atenţie similară. 


În spaţiul academic de limbă franceză, interesul pentru problemele de 
terminologie lingvistică pare să fie mai mare decât în alte părți. În acest 
sens, este de amintit Colocviul de la Université Stendhal - Grenoble 
III, desfășurat în 14-16 mai 1998, care a întrunit foarte mulți specia- 
lişti, întâlnirea concretizându-se în cele din urmă și în două volume 
masive cuprinzând actele acestei manifestări ştiinţifice. Pe aceeași 
linie, merită menţionate şi două numere speciale consacrate termino- 
logiei lingvistice: „Mémoires de la Société de Linguistique de Paris”, 
Nouvelle série, Tome VI, La terminologie linguistique, Editions Peeters, 
1999, şi „Sintaxe & Semantique', no. 7, La terminologie linguistique. 
Problèmes &pistmologiques, conceptuels et traductionnels, Sous la directi- 
on de Franck Neveau, Presses Universitaires de Caen, 2006. 


Cercetările actuale privind terminologia lingvistică prezintă diverse 
forme şi manifestări, de la contribuţii axate pe istoria unor termeni 
până la articole ori studii cu tentă fie teoretică (sau descriptivă), fie 
normativă (sau prescriptivă). În încheiere, ţinem să mai semnalăm 
faptul că de problematica deosebit de complexă a acestui domeniu se 
ocupă, cu rezultate excelente, lingvistul Pierre Swigger, probabil cel 
mai reputat specialist (terminolog) al momentului (pentru mediul de 
limbă franceză, cel puţin)”. 


Note | 

1 J. Vendryes, Le langage. Introduction linguistique a l'histoire, La Renaissance du Livre, 
Paris, 1934, p. 445. 

2 Ibidem. 

3 Ibidem. 


+ Henri Frei, La grammaire des fautes, Éditions Ennoia, Rennes, 2007, p. 9. 

5 Ferdinand de Saussure, Curs de lingvistică generală, publicat de Charles Bally şi Albert 
Sechehaye, în colaborare cu Albert Riedlinger, ediţie critică de Tullio De Mauro, tradu- 
cere şi cuvânt-înainte de Irina Izverna Tarabac, Editura Polirom, Iași, 1998, p. 32 (notă 

5 Ibidem. 

” Ibidem. 

1° Idem, p. V-VI. 

1 Idem, p. VI. 

'5 Idem, p. IX. 

14 Ibidem. 

15 Vezi Eugeniu Coșeriu, Lecţii de lingvistică generală, traducere din limba spaniolă de 
Eugenia Bojoga, cuvânt-înainte de Mircea Borcilă, Editura ARC, Chișinău, 2000, p. 245. 
16 Vezi A. Meillet, Sur la terminologie de la morphologie générale, în A. Meillet, Linguistique 
historique et linguistique générale, Tome II, Librairie C. Klincksieck, Paris, 1951, p. 29-35. 
17 A. Meillet, art. cit., p. 29. 

18 Idem, p. 30. 

1 Idem, p. 31. 

% J, Marouzeau, op. cit., p. IX. 

” Idem, p. X. 

2 Jean Dubois et alii, Dictionnaire de linguistique, Librairie Larousse, Paris, 1973, p. IX. 
3 Ibidem. 

%4 Georges Mounin [sous la direction de ~], Dictionnaire de la linguistique, Presses Uni- 
versitaires de France, Paris, 1974, p. IX. 

% Idem, p. X. 

% Idem, p. XI. 

7 Idem, p. XII. 

* Ibidem. 

* Idem, p. XII-XIV. În acest sens, Mounin precizează (idem, p. XVI) că din cei 106 ter- 
meni creaţi de Hjelmslev doar 5% au rămas în „uzajul comun”. Pe de altă parte, Mou- 
nin contrazice opinia lui Hjelmslev (exprimată în 1928), după care „terminologia este 
o chestiune de gust”. Nu trebuie să uităm, spune lingvistul francez, că „la science est 
une œuvre collective, qu'une langue, même une langue scientifique, est un instrument 

Idem, p. XIV. 

31 Idem, p. XIX. 

%2 Idem, p. XIX-XXI. Mai departe, tot cu privire la tentaţia unora de a crea termeni noi, 
Mounin trece în revistă şi „les alibis” care i se oferă cercetătorului „pour le faire ceder au 
penchant nâologique en toute bonne conscience”. 

3 Idem, p. XXII-XXIII. 

** Idem, p. XXIV. 

35 Avem motive să credem că una dintre lucrările la care se referea ilustrul lingvist francez 
(şi recunoscut istoric al lingvisticii) este şi traducerea/ediția franceză a unei importante 
opere de introducere în lingvistica structuralistă americană: H.-A. Gleason, Introducti- 
on ă la linguistique, traduction de Françoise Dubois-Charlier, Librairie Larousse, 1969 
[după H. A Gleason, Jr., An Introduction to Descriptive Linguistics, 1955/1967]. 

% J, Dubois et alii, op. cit., p. V. 

7 Ibidem. 

38 Idem, p. VI. Menţionând un asemenea criteriu de organizare, este curios cum de nu 
au trimis J. Dubois et alii la maniera în care Oswald Ducrot şi Tzvetan Todorov şi-au 
alcătuit efectiv dicționarul lor enciclopedic, publicat cu un an înaintea celui redactat de 
ei. Iată ce precizau Ducrot şi Todorov în introducerea la opera lor lexicografică: „Cartea 
este organizată nu după o listă de cuvinte, ci după un decupaj conceptual al domeniului 
studiat” (Oswald Ducrot, Tzvetan Todorov, Dictionnaire encyclopédique des sciences du 
langage, Éditions du Seuil, Paris, 1972, p. 10). În orice caz, să remarcăm că dicționarul lui 
J. Dubois et alii, deşi recunoaşte necesitatea „enciclopedismului” unor asemenea lucrări 

cât autorii au considerat această regulă „cea mai comodă pentru cercetare”. 

* J. Dubois et alii, op. cit., p. VII. 

* Idem, p. X. 

+ Vezi Métalangage et terminologie linguistique. Actes du colloque international de Grenoble 

Marie Savelli, Peeters, Leuven, 2001. 

* Vezi, de pildă, Pierre Swiggers, Terminologie, terminographie et metalangage linguis- 
tiques: quelques réflexions et propositions, în „Revue roumaine de linguistique”, LV, nr. 3, 
Bucureşti, 2010, p. 209-210. 

Daniela DASCĂLU 


Terminologia machiajului 
din perspectiva antropologiei culturale 


The make-up terminology in Romanian from the per- 
spective of the cultural anthropology. The goal of this 
research paper is to analyse the make-up terminology in 
Romanian from the perspective of the cultural anthropo- 
logy. The starting point was to identify Romanian words 
related to this issue, formed by means of the Latin basic 
word stock. We also studied relevant words, borrowed 
from different languages. The use of these terms in lite- 
rary texts is a proof of the contact of the Romanians with 
other cultures during the ages. 


D.D. — profesoară la Şcoala 
Gimnazială Vultureni, Bacău. 


A studia terminologia unei limbi, ca ansam- 
blu de semne lexicale aflate în relaţie cu un 
anumit domeniu, înseamnă a recurge întot- 
deauna la cultură. Prin limbaj, se oglindește 
actualitatea culturii. Din punct de vedere stra- 
tigrafic, terminologia machiajului în limba 
română prezintă o serie de termeni proveniți 
în urma contactului poporului român cu une- 
le popoare migratoare. Astfel, sunt formate 
pe teren românesc, pornind de la cuvinte de 
origine latină, nume denumind termeni gene- 
rici: albeală „cosmetice de culoare albă” [albi 
(de la alb, din lat. albus) + suf. -eală], dres 
„fard, cosmetic, suliman” (participiul verbu- 
lui a drege (at. dirigere), roșeață „rumeneală” 
(roșu (lat. rosus) + suf -eață), pulbere „pudră” 
(sens derivat al substantivului moştenit din 
lat. pulvis). Tot nume generice reprezentând 
categorii de produse ale machiajului sunt și 
termenii carmin „colorant roşu, de origine ve- 

getală sau animală, folosit în cosmetică” (cu etimologie multiplă, lat. 
sav. carminium sau it. carmin), precum şi unguent „pomadă” (lat. sav. 
unguentum) şi unsoare „preparat cosmetic sub formă de pastă sau de 
emulsie” [uns (part. lat. ungere) + suf. -oare]. 


Din slavă, au fost împrumutaţi termeni din câmpul semantic al machi- 
ajului precum: rumen „(despre obraz sau buze) de o culoare care bate 
în roşu” (sl. rumenă), praf (sl. prachū), a se spoi (sl. supojiti), mireasmă 
„uleiuri sau substanțe aromatice plăcut mirositoare, cu care se unge 
corpul; balsam” (sl. mirizma). Pornind de la aceste cuvinte, s-au format 
următoarele substantive pe teritoriul românesc: rumeneală, spoială. 


Din maghiară provine substantivul ce denumește un produs de îngriji- 
re a feței: ir (magh. ir „alifie pe care o prepară femeile la ţară, din dife- 
rite grăsimi, plante). 


Din neogreacă în terminologia românească a machiajului s-au reținut 
nume de produse pentru față — alifie (ngr. alifi „unsoare”), nume de 
produse pentru ochi — condei (ngr. kondili „creion pentru înnegrirea 
sprâncenelor”)). 


O adevărată cultură industrială ia naștere în perioada fanariotă. Pre- 
zentăm, în cele ce urmează, numele produselor de machiaj care aparțin 
fondului lexical de origine turcească, organizându-le pe categorii de 
termeni: nume de produse pentru față: benghi (var. benchi, zbenghi; 
din turc. benek „mic semn negru (natural sau artificial) pe obraz sau 
pe trup”), băcan (turc. bakan „roșul cu care femeile îşi dreg faţa”), boia 
(turc. boya „produs cosmetic care se aplică în special pe față pentru a-i 
modifica aspectul natural”), pembe (turc. pembe „culoare roşu-deschis 
sau roz”), ristic (turc. rastik, ngr. rastiki), suliman (turc. siiliimen „fard; 
sulimeneală”). 


Odată cu influenţa franceză, o parte din termenii turceşti au fost 
înlocuiți. Astfel, în lexicul limbii române s-au păstrat împrumuturile 
franțuzeşti ce denumesc produse pentru față: cremă (fr. creme), fard 
(fr. farde), lanolină (fr. lanoline „substanţă grasă obţinută prin pre- 
lucrarea lânii brute de oi şi întrebuințată în industrie, în medicină și 
în cosmetică”), mască (fr. masque), pomadă (fr. pommade „preparat 
cosmetic parfumat, obținut din substanţe grase, cu care se unge pă- 
rul, barba, mustăţile, pielea”), pudră (fr. poudre), vaselină (fr. vaseli- 

ne), fond (fr. fond), machiaj (fr. maquillage); nume de acţiuni: ma- 
chia (fr. maquiller), grima (fr. grimer „a se machia pentru scenă sau 
pentru film”); nume de produse pentru strălucirea părului: briantină 
(fr. brillantine „produs cosmetic gras, lichid sau de consistenţa unei 
paste, care serveşte pentru a da strălucire părului”); rezultate ale 
machiajului: emolient (fr. Emollient „care are proprietatea de a muia 
țesuturile congestionate sau înăsprite”), muiant (fr. mouillant „care 
face să devină elastic, moale, suplu; emolient”); produse pentru ochi: 
rimel (fr. rimmel), dermatograf (fr. dermatographe „creion colorat care 
are o compoziţie specială și serveşte la machiaj”); produse pentru co- 
lorarea buzelor: ruj (fr. rouge); efectele aşteptate de pe urma folosirii 
unui anumit produs: a revigora (fr. revigorer), a revitaliza (fr. revitaliser), 
a uniformiza (fr. uniformiser). Numele general al produselor de machi- 
aj, cosmetice, e şi el de origine franceză (< cosmétique). 


Termenii de origine engleză ce se regăsesc în terminologia machiajului 
sunt: make-up („înfrumusețare cosmetică a feţei; machiaj; denumire 
pentru anumite produse cosmetice”), blush („fard”, nu este intrat în 
limbajul standard), lifting („intervenţie chirurgical-estetică de redresa- 
re a structurilor cutanate lăsate”), gloss („luciu pentru buze”). 


În literatura de specialitate, se întâlnesc și termeni a căror origine 
dicționarele nu o specifică: almân (în est, suliman lichid de albit obra- 
zul), olman (în sud), albeală sau stambă (Scriban: 1939); mursă (semn 
mic și negru pus pe obraz pentru a imita o aluniță; aluniţă artificială). 


Iată câteva exemple din literatura română: 


Personajul feminin din opera lui N. Filimon, Chera Duduca, ţiitoarea 
postelnicului Andronache Tuzluc, „se ungea pe obraz cu alifie vânătă; 
dimineața se ştergea cu albuș de ou, se aburea cu cărămizi încălzite în foc 
şi stropite cu apă de salcâm, apoi se spăla cu apă de pelin. Acestea le făcea 
ca să întindă pielea obrazului și să dispară zbârciturile; apoi se ştergea cu 
un burete muiat în apă de castraveți, ca să scoată petele, și se spoia cu dres, 
ca să dea pieliței o culoare mai albă” (N. Filimon, Ciocoii vechi și noi). 


În Moș Nichifor Coţcariul, de I. Creangă, Moş Nichifor este un negustor 
de băcan, iruri, ghileală, sulimeneală, boia de păr, chiclazuri, piatră-vână- 
tă, piatra sulimanului sau piatră bună pentru făcut alifie de obraz, salcie, 
fumuri şi alte otrăvuri. 

Gheorghe Dem Teodorescu (1849-1900) amintește de gătirea unei 
țărănci, fată mare, într-o poezie populară: „Iar cutare fată mare / Cu 
cofița pe spinare / Băgă faţa la nălbeală, / Buze moi la rumeneală, / 
Sprâncenele la negrelă, / Și de horă se gătea, / Şi la horă se ducea.” Iar 
în altă parte, moș Ionică strigă la baba sa: „Cere mai cu inimă, babo, 
cere, / Că-ţi trebuie ristic pentru sprâncene... / Îţi mai trebuie câte un 
ban, / Ca să-ţi cumperi suliman... 


Mircea Cărtărescu subliniază un contur obscur al obrazului femeii: 
fața era fardată excesiv, iar ochii „năclăiți de rimel” (M. Cărtărescu, De 
ce iubim femeile?). 


În balada populară culeasă de Vasile Alecsandri, Badiul, atunci când se 
vede atacat de turci, bărbatul o roagă pe băduleasa să meargă să se sulime- 
nească, cu gândul că poate în așa mod va scăpa de turci: „Băduleasa mea 
frumoasă! / Cu ochi mari de puică-aleasă, / Mergi degrabă în cea casă; / 
Pune faţă la ghileală, / Buze moi la rumeneală / Şi sprâncene la cerneală; / 
Apoi vină-aice-n casă, / Doar or vrea ca să mă lasă!” (V. Alecsandri, Ba- 
diul). Substantivul ghileală, format prin derivare cu sufixul „-eală” de la 
verbul a ghili (ucr. biliti), este un regionalism moldovenesc folosit şi cu va- 
rianta bileală, ce semnifică sulimanul, dresul de culoare albă. A pune buzele 
la rumeneală semnifică „a se înroşi pe buze, a roşi buzele”. Cerneala fiind de 


culoare neagră, se folosea înainte pentru a vopsi sprâncenele. 


Femeile meșteșugăresc cu ușurință cele necesare pentru arta machi- 
ajului, aşa cum vedem în textul lui I. H. Rădulescu, Bată-te Dumnezeu 
(Cuconiţa Drăgana): „Ştie de minune a-şi încondeia şi imbina sprânce- 
nele și, când voiește, se face albă ca peretele și roșie ca racul (și nu știu 
cum se întâmplă, că dumneaei mai totdeauna este astfel) şi e frumoasă 
de minune”. La căsătorie, ca la orice fată, ea îşi ia zestrea de acasă, printre 
care nu este uitat dresul, denumit și stricat, instrumentul cu care se dădea 
cu dres, pămătuful și alte ingrediente ce folosesc la realizarea machiaju- 
lui feţei: „Ninecuţă-sa iară i-a dichisit bisahteaua și i-a pus înăuntru, cu 
toată rânduiala și cu toată dragostea părintească, felurimi de sculișoare: 
sticlulița cu stricat, pe care dumneaei îl numeşte dres, pămătuful, alune 
arse îndestule, făcălețe mititele de paie de mătură alese, firele de ibrișim, 
hârtiuţele cu stiubeci, pudră, făioară, rumeneală ș.a., strânse, rânduite 
foarte binişor”. Observăm elementele de origine turcească pentru pro- 
dusele de machiaj: termenul știubeci (tc. istiibec) „alb de plumb”; ibrișin 

(tc. ibrişim) „fir de aţă albă sau colorată, răsucită, din bumbac sau din 
mătase, înfășurat pe un sul subțire de carton şi întrebuințat la cusut, la 
brodat sau la împletit”; făioară, diminutiv al lui făină (lat. farina), folosit 
pentru a se făina (a se pudra); rumeneală, un produs cosmetic de culoare 
roşie. 


În prezent, terminologia machiajului este de origine franceză şi engle- 
ză. Este foarte probabil ca în viitorul apropiat să se accepte doar ter- 
meni de origine engleză, dată fiind influenţa foarte mare a limbii engle- 
ze din ultima vreme. Se va opera, de asemenea, în dicționare, pentru a 
se introduce termenii noi de origine engleză, pornind de la premisa că 
limbajul standard conţine termeni asimilați mai întâi de popor şi abia 
apoi introduși drept normă. 

| Reflecţii asupra tâlcului unor cuvinte (II) 


|]. — autor a peste douăzeci 
de cărți şi a câtorva sute de 
articole cu tematică variată: 
istoria tuturor românilor, 
istoria Basarabiei, istoria 
Moldovei medievale, 
studii de relaţii agrare, de 
istorie politică, de relații 
internaţionale, de istorie 
a culturii, de metodologie 
a istoriei, de filozofie, de 
istorie literară etc. Cărţi 
publicate în ultimii ani: 
Istoria românilor (cu o privire 
mai largă asupra culturii) 
(2007), Istoria ilustrată a 
românilor (2 vol., 2008, 
2009), În căutarea originii 
numelui Basarabia (2010); 
Descrierea Basarabiei 
(2011); Bessarabiana (2012); 
Republica Moldova: a fi sau 
a nu fi (2012); Antichitatea 
greco-romană la Nistrul de 
Jos și în teritoriile invecinate 
(2014). 


This time the author reflects on the meaning of Roma- 
nian words air, outside, existence / finding, aphorism, here, 
with / alongside, longing (alean), choice, chosen, otherwi- 
se, altruism, another, kindness, ambition, memories, dusk, 
year(s), season. As I mentioned earlier, these words are 
considered neither etymologically, nor under a specula- 
tive aspect, i.e. in order to highlight their philosophical 
content, but in terms of semantics, signaling their place 
and functionality in the Romanian language. It is, in fact, 
a preoccupation for the common use of these words in 
this language. 


Aer. Se înţelege că acest cuvânt ne interesează 
mai cu seamă în afara aerului pe care îl respi- 
răm. E vorba în special de situaţiile în care el 
semnifică înfățișare, aspect, chip, mină etc., în 
sensul că expresia feţei unei persoane oarecare 
poate fi modificată pentru a exprima o anumi- 
tă stare sufletească sau o anumită pretenție. În 
aceste cazuri trebuie evidenţiate două situații 
diferite — una în care aer înseamnă înfăţişare 
apărută involuntar, ca produs natural al stării 
afective a individului la momentul respectiv, 
şi alta exprimată de forma de plural a cuvân- 
tului aere, care arată că persoana în cauză pre- 
tinde nemotivat a fi un om superior (a-și da 
aere). Apar însă două întrebări care pun în altă 
lumină aceste semnificaţii ale cuvântului aer şi 
cuvântul însuși: prima, în ce măsură aerul luat 
în mod firesc exprimă natura reală a persoanei 

respective, şi a doua, dacă e posibil ca aerul, respectiv aerele, să devină 
fizionomie permanentă şi totodată expresie adecvată a personalității 
individului. 

Afară. În limbajul comun, cuvântul se arată pe atât de simplu, pe cât e 
de limpede: e vorba de tot ce se află dincolo de un anumit loc, spaţiu, 
persoană, lucru, fenomen etc. Destul de frecvent el mai poate semni- 
fica alternativa la ceva: de exemplu, în afară de asta, afară de cazul în 
care... Are și alte câteva întrebuințări, oarecum mai mărginașe. Evi- 
dent că, din perspectiva universului uman și, în special, a conștiinței 
omului, acestui cuvânt îi este propriu un cu totul alt conținut, unul cu 
semnificaţii multiple şi profunde. Din acest punct de vedere, afară este 
tot ce se află dincolo de noi, din care o parte ne poate fi accesibilă, adică 
cunoscută şi înțeleasă, dar cea mai mare parte, prin aceasta înțelegând 
un infinit de realități, răimânându-ne necunoscută. 


Aflare. Are câteva conţinuturi. Unul e a afla ceva, cu sensul a ne in- 
forma, a găsi, a descoperi. Altul e aflare în ceva sau undeva, în sensul 
prezenţei fizice a ceva sau a cuiva într-un loc sau într-un spațiu. Mai e 
şi aflare într-o anumită situaţie, stare etc., în care accentul se pune pe 
factori de ordin psihic, moral sau spiritual. Şi doar în cazuri foarte rare 
a afla e înţeles ca fiind totuna cu a exista. Or, tocmai acest sens e cel 
mai interesant și mai profund din toate. Putem observa că în studiile 
menţionate mai sus a afla, aflare sunt o trimitere directă la subiect, în- 
trucât doar acesta poate să afle despre existenţa a ceva. Tocmai asta și 
explică înrudirea până la contopire a lui a afla cu a exista. Dar când se 
spune despre subiect că se află cu sensul că există, în asemenea situaţie 
a afla are un conţinut mult mai larg decât fiecare din cele două verbe, 
altfel spus, se depăşeşte pe sine, dar totodată şi pe sinonimul său. Când 
zicem că ne aflăm aici (sau oriunde în alt loc), chiar dacă nu spunem 
pentru ce ne aflăm, expresia oricum vizează o prezenţă conştientă, asu- 
mată, ce presupune și un scop anume. 


Aforism. Contrar părerii comune, după care aforismul ar prezenta 
succint şi exact, iar uneori şi foarte inspirat, o anumită situaţie, de cele 
mai multe ori acesta este de fapt o formulă superficială, seacă, fără ră- 
dăcini şi fără conexiuni. Și nu întotdeauna destul de precisă. De exem- 
plu, caracterizând aforistic singurătatea, Aristotel spunea că într-o ast- 
fel de stare poate trăi doar animalul și zeul, pe când Nietzsche susținea 

că aceasta se potriveşte încă mai bine filozofului, care e și animal, şi 
zeu. Dacă pornim de la aceste observaţii, problema aforismului se ara- 
tă destul de confuză. Mai întâi, că nu suntem deloc siguri că anima- 
lul se simte confortabil în singurătate — dimpotrivă, cunoaștem foarte 
bine că multe animale nu preferă singurătatea. În al doilea rând, și mai 
puţin cunoscători suntem în privinţa zeilor, nici măcar nu ştim ce sunt 
aceştia şi dacă există așa ceva. Totuşi tentaţia de a exprima în fraze scur- 
te esența lucrurilor și subtilitatea gândurilor constituie mereu o mare 
provocare. 


Aici. Pe lângă numeroasele sale sensuri comune, acesta mai poate avea 
alte câteva conţinuturi, în general nerelevate. Unul din ele este acela de 
hotar, de târâm aflat între lumea din față și cea din spate, între trecut şi 
viitor. De aceea el se mai poate defini şi prin „dincoace” și „până la”. Un 
alt conţinut este acela de prezenţă spaţială: locul acesta, zona aceasta 
etc. În anumite îmbinări, poate avea și semnificaţie temporală, preluată 
de la elementele cu care se îmbină: de exemplu, aici și acum, suntem 
aici. De fapt tot ce se poate şti despre acest cuvânt nu se găsește în sine 
însuși, nu-l putem descoperi prin simpla reflecţie asupra lui aici, ci poa- 
te fi aflat la fel de mult sau chiar şi mai mult prin raportarea lui perma- 
nentă la corespondenții săi, unii învecinaţi, aproape ca nişte articulaţii 
ale sale, ca lângă, alături, aproape, alţii antipozi şi totuşi complemen- 
tari, cum sunt acolo, dincolo, departe ş.a. 


Alături. Este un cuvânt, la prima vedere, obscur. Această impresie ar 
putea rezulta și din frecventa sa întrebuințare în vorbirea curentă. Încă 
mai mult decât cuvântul precedent, acesta se defineşte numai prin tri- 
mitere la ceva aflat în afara lui, dar neapărat în imediata sa vecinătate, 
cum arată expresiile şi cuvintele a fi alături, a merge alături, alăturat. În 
toate aceste situații, cuvântul vizează mai cu seamă un anumit spaţiu de 
lângă sau din vecinătatea a ceva sau a cuiva. Dar el poate lua și sensuri 
neașteptate, străine conţinutului său obișnuit, de pildă, împreună, par- 
ticipare, împărtăşire, cum constatăm în expresia a fi alături de cineva în 
momente importante pentru persoana sau persoanele respective. 


Alean. Este unul din cele mai ciudate cuvinte ale limbii române, impo- 
sibil să fie definit printr-un conţinut clar. Are multiple sensuri care por- 
nesc de la duioșie și visare, trec prin tristeţe şi suferinţă și ajung până la 
dușmănie şi ură. În forme apropiate, se întâlneşte și în alte limbi, dar cu 

sensuri total diferite. Deşi se foloseşte destul de rar, este unul din acele 
cuvinte care definesc specificul limbii române. 


Alegere. Desemnează o sarcină, o opţiune cu care omul se confruntă 
frecvent, practic în fiecare zi, şi în raport cu cele mai variate ocupaţii 
şi interese. În mod ciudat — pentru că nu avem temei să vorbim de un 
fenomen firesc şi logic — pare să existe un raport între cuvintele alege și 
lege. Cel dintâi, atunci când e alcătuit din două părți distincte, şi anume 
a şi lege (a-lege), sugerează negarea legii, a ordinii, altfel spus, a alegerii 
perfect motivate și tot atât de bine chibzuite. Această relație, chiar dacă 
nu ştim ce stă la baza ei, nu este de neglijat, deoarece, contrar formulei 
atât de cunoscute și de răspândite a făcut o alegere corectă, în realitate 
alegerea judicios motivată se face destul de greu şi de aceea, nu întâm- 
plător, foarte rar. În general, dacă exceptăm preferințele în mod evi- 
dent interesate, care sunt un fenomen colateral și chiar străin alegerii 
propriu-zise, putem constata predominarea alegerilor întâmplătoare, 
nejustificate și cu urmări negative pentru alegător. În ciuda aparentei 
înrudiri fonetice și morfologice ale celor două cuvinte, alege nu a putut 
să provină de la lege, întrucât în limba română primul cuvânt este mult 
mai vechi decât cel de-al doilea (indiferent că ambele vin din latină), 
iar dacă este presupusă o înrudire între ele, acestea se exclud reciproc. 
Trec peste rolul categoric al factorului subiectiv în realizarea alegerii, 
care e vizat, în primul rând, de conţinutul acestui cuvânt. 


Ales. Cuvânt cu utilizare foarte frecventă. Conţinutul său cel mai in- 
teresant se relevă atunci când îl vizează pe om. Se cunosc două păreri 
total diferite asupra omului ales. Într-un caz e vorba de omul ales de 
alți oameni, iar în altul de omul ales de împrejurări, de soartă, de pro- 
priile sale calități etc. În primul caz, avem a face cu un om obişnuit, ca 
toţi ceilalți, în unele situaţii putând fi mai bun decât aceștia, în altele 
mai rău, în dependenţă de cine l-a ales şi cum a fost ales, inclusiv cum 
s-a implicat el însuși în această alegere. În al doilea caz, e vizat omul 
providenţial, cel solicitat de un anume moment istoric, de o sarcină 
grea şi de mare responsabilitate. Acesta se deosebeşte categoric de 
ceilalți oameni, care fie îl aclamă și îl adulează ca pe o zeitate, până la a fi 
gata să-şi dea și viaţa pentru el, fie îl invidiază și îl dușmănesc, ajungând 
uneori să-i ceară viaţa. Tocmai pentru că e cu totul altfel decât ceilalți, 
omul înălțat prin însuşirile sale neordinare este sortit să fie incomod. 

Nimănui nu i se iartă să fie altfel şi mai ales mult mai bun decât ceilalți, 
aşa încât de căderea sa iminentă e cumva de vină el însuși. 


Allegro. Alergare spre împlinirea dorinţei. Un crescendo când mai tu- 
multuos, când mai temperat, străbătând tot felul de ingrediente sonore 
şi de spaţii, cu sau fără culoare, către un deznodământ fericit. 


Alter ego. Deși este o formulă latină, aceasta s-a integrat demult și per- 
fect în limba română, folosindu-se tot atât de frecvent şi de firesc ca și 
cuvintele românești. De vreme ce literalmente înseamnă „alt eu” sau 
„același eu” înfățișat de altcineva, aceasta presupune că eu mă pot afla, 
mai mult sau mai puţin întreg, în altcineva, după cum altcineva se poa- 
te conţine în mine. Evident însă că sintagma este mai degrabă o figură 
de stil, un fel inspirat de a sugera că un individ este foarte asemănător 
cu altul şi că în anumite circumstanţe aceştia se pot substitui reciproc. 
Dar întrucât nu e cu putință să existe doi indivizi identici, e la fel de 
sigur că alter ego nu e totuna cu ego. Examinată astfel ca să se ţină cont 
de sensul aparte al fiecăreia din cele două componente ale sale, sin- 
tagma alter ego poate avea și alt sens decât cel vehiculat ca de obicei și 
care pune accentul pe eu, și anume eu și totuși altul, de vreme ce vom 
constata că accentul se deplasează pe alter, care subliniază alteritatea. 
Astfel, alter ego va ajunge să însemne un cu totul alt eu, adică un eu care 
se deosebeşte de mine atât de mult, încât tinde să se afirme ca opus al 
eului. 


Altfel. Are același sens ca altceva și vizează o alternativă la ceva anu- 
me. Dacă însă încercăm să-l dezghiocăm pentru a-l înțelege mai bine, 
vom observa că este destul de confuz. Sau mai degrabă labil, deoarece 
oscilează mereu de la simplu și limpede spre amestecat și tulbure, și de 
acolo înapoi. Impresia de echivoc și instabilitate poate să rezulte şi din 
faptul că este un cuvânt compus din alte două cuvinte, alt şi fel, care fac 
parte din familii lexicale total diferite şi au, fiecare din ele, conţinuturi 
foarte diverse, din care cauză nu se pot armoniza pentru a oferi împre- 
ună o imagine suficient de articulată. De aceea cuvântul altfel niciodată 
nu poate arăta clar ce anume are în vedere. 


Altruism. Este unul din cele mai frumoase cuvinte noi ale limbii româ- 
ne. Semnalează una din acele calităţi ale omului care îi fac cea mai mare 
cinste, aceea de a fi pentru altul, de a se pune în serviciul altuia, de a se 


VOCABULAR ES 


face de folos altuia, de a se consacra altuia, de a fi devotat sincer cuiva, 
de a se jertfi pentru ceva sau cineva. Problema de principiu a altruis- 
mului și deci a conţinutului real al cuvântului respectiv constă în faptul 
în ce măsură fenomenul vizat este unul adevărat, nu doar închipuit, 
dorit, elogiat sau simulat. Făcând abstracție de fenomenul iubirii, care 
desigur e cu totul altceva decât altruism și în care avem a face cu o con- 
sacrare reciprocă sau măcar cu consacrarea unuia, inițiată şi stimulată 
de dorința pentru propria sa plăcere, au fost şi continuă să fie consta- 
tate relativ numeroase şi nu de puţine ori chiar spectaculoase cazuri de 
adevărat altruism. De exemplu, cineva se pune în serviciul oamenilor 
fără să se gândească la vreo recompensă (ajutor umanitar în Africa și în 
alte părți ale lumii, cazul fondatorilor unor religii, cazul maicii Tereza, 
cazul unor medici şi al unor oameni de știință care au experimentat 
pe propria lor viață pentru a fi de folos oamenilor), luptă pentru o ca- 
uză nobilă (războiul civil din Spania, cazul Papei loan Paul al II-lea, 
al fraţilor Grachus, al comunarzilor din Paris, al lui Che Guevara, al 
lui Horia, Cloşca și Crişan, al lui Doja şi 'Tobultoc, al luptătorilor din 
rezistența anticomunistă), dăruirea propriei vieți pentru apărarea pa- 
triei (loan Voda cel Cumplit, Ecaterina Teodoroiu etc.) Totuși, la nivel 
comun, adică acela al relației de la om la om, altruismul nu pare să fi 
făcut mare carieră. La acest nivel, pe cât e de frumoasă această însușire, 
pe atât este de rară. Dar tocmai de aceea cu atât mai prețioasă. 


Altul (alţii). Cuvânt ce vizează alternativa la modul foarte general și 
care se poate referi la orice. Tocmai de aceea nu are un conţinut precis. 
Înţelegem că se referă la cu totul altceva decât ceea ce a fost în cen- 
trul atenţiei noastre până să ne referim la el, dar nu ştim la ce anume. 
Nu aflăm mai mult nici atunci când locul lui îl ia altceva sau altcine- 
va, pentru că acestea, cu rolul de sinonime pentru altul, sunt la fel de 
enigmatice. Atunci când vizează oamenii, cuvântul comportă ades o 
semnificaţie uşor negativă, care uneori poate să ajungă până la sensul 
de străin şi neprieten. 


Amabilitate. Acesta îmbină conținuturile câtorva cuvinte: prietenie, 
bunăvoință, atenţie, curtoazie, solicitudine. Problema fenomenului nu- 
mit astfel, şi deci a cuvântului care îl exprimă, constă în faptul în ce 
măsură acesta exprimă atitudinile respective, dacă aceste atitudini se 
manifestă real şi firesc şi dacă nu cumva uneori, poate chiar destul de 

des, sunt doar mimate, adică în fond inexistente. Evident că această 
observaţie impune o anumită amendare a conţinutului cuvântului, așa 
cum este el înțeles de obicei, o oarecare golire a lui de caracteristicile 
cele mai încurajatoare. Însă niciodată nu putem ști cât, din ce este plă- 
cut, poate fi real în acest cuvânt şi ce poate fi fals. 


Ambiţie. Un cuvânt înţeles în contradictoriu, atât cu valoare pozitivă, 
cât şi negativă, cu predominarea celui de-al doilea sens. Destul de des, 
dacă nu chiar totdeauna, ambiția este confundată cu pretenţia nejusti- 
ficată sau chiar cu pornirea spre fapte grave. În realitate, locul și rolul 
ei în viața normală a oamenilor sunt cu totul altele. A avea o ambiţie 
constructivă, adică în sensul atingerii unui obiectiv bun sau chiar spec- 
taculos, înseamnă nu doar a dori ceva foarte tare, ci și a acţiona cu toa- 
tă stăruința pentru realizarea acestei dorințe. Dacă dorința urmăreşte 
un scop pozitiv, asta înseamnă că ambiția este la fel. Evident, astfel de 
ambiţii trebuie susținute. Când în educaţie ambiția este reprimată de- 
liberat, cum se făcea în școlile din trecut (de ex., janseniștii de la Port- 
Royal), elevii sunt apatici, lipsiţi de personalitate. Aspectul principial 
al fenomenului e cine este exponentul acestei predispoziţii psihospi- 
rituale: înțeleptul sau prostul, învățatul sau impostorul, omul rezona- 
bil sau individul iresponsabil, în sfârșit, constructorul sau elementul 
distructiv. Ambiţia nu presupune nici pe departe dezechilibru, exces 
sau lipsă de moderație, cum se susține destul de des, deoarece la extre- 
mă ea este contraproductivă, ceea ce înseamnă că nu poate să convină 
ambiţiosului care vrea să exceleze. 


Amintiri. Cuvânt ce vizează evocarea unor fapte, stări, situaţii etc. din 
memorie. Amintirile se definesc numai în raport cu omul: nu există 
amintiri pur şi simplu, ci doar amintirile cuiva. Caracterul lor depin- 
de de cel care le produce, dar nu arareori şi de momentul când sunt 
produse. Amintirile persoanelor puternice, care își examinează lucid și 
autocritic trecutul, conțin numeroase motive de nemulțumire de sine, 
de aceea sunt evocate rar și cu neplăcere. Pentru ființele slabe, totdeau- 
na satisfăcute de ele însele și de viaţa lor, amintirile sunt prilejuri de 
autoadmirare și de mare plăcere. Când apar în momente de mulțumire 
de sine și de optimism, pot fi plăcute chiar și celor care în general sunt 
nemulțumiți de trecutul lor. Din fericire, omul nu-şi poate aminti tot 
ce a trăit, văzut sau auzit, altminteri amintirile ar fi o povară insupor- 

tabilă. Deşi amintiri este un cuvânt obişnuit şi foarte răspândit, despre 
conținutul lui nu avem o idee destul de limpede. Nu ştim mai ales câte 
din cele trăite-văzute-auzite reapar în amintiri, de ce anume acestea și 
nu altele, cum să ne explicăm că unele fapte sunt conturate explicit, în 
timp ce altele, chiar dacă sunt mult mai relevante pentru viața noastră, 
abia se deslușesc în ceața timpului sau chiar nu se văd deloc, de ce ne 
amintim mai des unii oameni, iar alţii mai rar sau deloc etc. 


Amurg. Este alt cuvânt din categoria celor care fac originalitatea limbii 
române. Poate semnifica sfârşitul unui fenomen, al unei stări, situaţii 
ș.a.m.d., dar nu e sinonim cu cuvintele sfârșit, terminat, încheiat, capăt 
ş.a. care arată că ceva a dispărut, s-a epuizat, nu mai este. Faptul că în 
percepţia comună amurg înseamnă timpul cuprins între apusul soare- 
lui şi noapte sugerează ideea unei stări tranzitorii şi oarecum confuze: 
pe de o parte, ziua încă nu s-a terminat, dar treptat se transformă în 
ceva ce nu mai seamănă cu ea, iar de altă parte, noaptea încă nu a ve- 
nit — la început nici nu există, iar mai târziu începe încet-încet să se 
arate, însă numai în măsura în care reușește să substituie ziua. De aici 
ar rezulta că amurg are în vedere anume această stare de incertitudine, 
o situaţie în care are loc îmbinarea sfârșitului unui lucru, al unui feno- 
men cu începutul și cu creşterea altuia. Dar am mai observat că același 
cuvânt semnifică și transformarea unui fenomen în contrariul său, ceea 
ce prin extensiune poate fi raportat la cele mai variate lucruri, situaţii, 
fiinţe etc. El mai este utilizat și în alt sens, deşi mult mai rar, de exem- 
plu, amurgul vieții. Ne dăm seama că în această sintagmă amurg poate 
însemna declin, dar la fel de bine ar putea avea în vedere și sensul de 
încoronare a vieții, a activităţii, deci şi a operei în cazul în care e vorba 
de un creator. În Amurg de toamnă (Lucian Blaga), amurgul are sarcina 
de a sublima fenomenul toamnei. 


An, ani. Segment, respectiv segmente, de durată. În limbajul comun, 
cuvântul an are o întrebuințare extrem de largă, cu cele mai variate 
conţinuturi. Însă, cu excepţia unor nuanţe nesemnificative, întotdeau- 
na vizează unul şi același lucru: o anumită perioadă de timp. Ceea ce 
pare mai interesant e o vizibilă diferenţă de conţinut între singularul și 
pluralul cuvântului: pe când an înseamnă un timp precis, şi anume 365 
de zile, ani indică nu doar o durată mai mare şi totodată mai indefinită, 
ci mai semnalează și scurgerea inexorabilă a timpului, dispariția minu- 

natei lumi a copilăriei, pierderea vârstei înfloritoare a tinereţii, trecerea 
vieții. Anii semnifică o bogăţie cu care omul se mândreşte cu tristeţe, și 
cu cât este mai mare, cu atât o vrea mai mică. 


Anotimp. Înţelegându-l ca sezon, perioadă, acestui cuvânt i se poate 
atribui o paletă foarte largă de înțelesuri. Însă sensul lui direct are în ve- 
dere un anumit răstimp al anului, caracterizat de climă și temperatură. 
Spre deosebire de natură, omul are numai trei anotimpuri: tinerețea cu 
care începe viața, maturitatea în care omul se manifestă cu tot ce are bun 
şi rău, şi bătrâneţea cu care viața se termină. Atât în cazul naturii, cât şi cu 
referire la om, fiecare anotimp are caracteristicile sale specifice, incon- 
fundabile. Cu cât intensitatea pulsaţiilor și a culorilor este mai mare, cu 
atât conţinutul anotimpului este mai dens şi mai plin. Prin urmare, dura- 
ta anului și a vieţii omului nu poate fi măsurată (doar) cu numărul orelor 
şi al zilelor trăite, ci mai ales cu intensitatea și culoarea trăirii. 


Aproape (aproapele). Examinat în termeni comparabili, conținutul 
cuvântului aproape se arată variabil: poate fi supus unei extensiuni 
practic neîngrădite la fel cum poate fi redus la un spaţiu extrem de 
limitat. Totul depinde de conexiunile în care este văzut și examinat. 
Într-un caz, situaţia își poate găsi exemplificarea în formule de genul 
Luna este mai aproape decât Soarele, în alt caz, lămurirea ne-o dă foarte 
bine expresii de felul proverbului Mai aproape dinții decât părinții. Mai 
mult interes prezintă forma sa adjectivală aproapele. Are şi acesta sen- 
suri variabile. În această formă, cuvântul semnifică de obicei un cineva 
sau ceva de care suntem intim legaţi: un om drag, o rudă apropiată, un 
prieten fidel, în general, oricine și orice ne este apropiat sufletește. De 
astă dată accentul nu se pune pe distanţă, pe spaţiu, ci pe legătura afec- 
tivă lăuntrică, conştientizată şi simțită mai mult sau mai puţin intens. 
În această optică, aproapele nu este neapărat cel de lângă noi, ci cel 
pe care îl simțim, îl iubim sau îl apreciem cu stimă și cu toată căldura 
sufletului, oriunde s-ar afla. Din același motiv, un aproape din preajma 
noastră ne poate fi total indiferent, străin și poate chiar ostil. În limba- 
jul anumitor religii, în creștinism, de exemplu, s-a manifestat tendința 
de extindere excesivă a sensului cuvântului aproape până să cuprindă 
şi pe cel de dușman („iubiți pe vrăjmașii voştri... Căci dacă iubiţi pe cei 
care vă iubesc, ce răsplată aveţi?”, Matei, 5, 44, 46), ceea ce îi alterează 
conţinutul obişnuit. 

Atenţie. Este unul din cuvintele care cuprinde sensul întreg al feno- 
menului vizat (a nu pierde din vedere nimic, a te concentra complet 
asupra ceea ce te priveşte etc.) În vorbirea curentă are numeroase 
conţinuturi, vizând, cel mai des, o foarte importantă facultate psiho- 
spirituală a omului, alteori un semn de bun-simţ, de bună educaţie sau 
pur şi simplu un gest. Însă o reflecţie stăruitoare asupra conţinutului 
acestui cuvânt sugerează că el are înțelesuri mai profunde și de o apli- 
cabilitate mult mai largă. Astfel, la nivel social, tot așa ca și din perspec- 
tiva reușitei individuale și a asigurării unei vieţi cât mai ordonate şi mai 
reușite, atenţia este o necesitate stringentă pentru om, la fel ca munca 
şi abilităţile care îi sunt de folos şi uneori poate mai mult decât meseria. 

Elanul, denumit de români în unele regiuni 
și plotun, este un mamifer sălbatic din fami- 
lia cerbilor. Mediul favorabil de viață pentru 
acest animal sunt pădurile de foioase şi zone- 
le cu lacuri, bălți şi mlaștini. Uriașul nordului, 
astfel e supranumit animalul dat fiind faptul 
că aria sa de răspândire o constituie regiuni- 
le nordice ale Europei, Asiei şi Americii. În 
unele țări scandinave e considerat un animal 
național. În Suedia şi Norvegia imaginea lui 
este reprezentată pe stemele mai multor mu- 
nicipii. În SUA este simbolul statelor Maine 


şi Alaska. 


Pe vremuri, conform datelor arheologice, 
elanii au viețuit în libertate și în regiunile 
temperate ale Europei. Drept dovadă servesc 
picturile pe stânci şi cele rupestre din multe 
țări. Cârduri de elani populau în trecut și în 
zonele carpatice şi subcarpatice. Geograful 
italian Giovanni Antonio Magini (1555- 
1617), care, în anii 1593-1594, a descris în 
culori vii natura țărilor românești, menţio- 
na: „Iransilvania are codri mari şi păduri ne- 
sfârşite unde trăiesc multe animale sălbatice, 
între care şi elanii'. 


Din fauna carpatină elanii (plotunii) au dis- 
părut până la începutul sec. al XIX-lea. Unele 

exemplare au fost semnalate totuși şi în perioada ulterioară. Un plotun 
a fost observat în pădurea Frasinul din jud. Suceava (1970), o pereche 
de plotuni și-a făcut apariţia în pădurile din jud. Botoşani (1971), care, 
posibil, au migrat din Polonia. Factorii civilizației umane actuale și vâ- 
natul criminal au îngustat biotopul acestor animale până la dispariția 
lor definitivă. În prezent, domesticiţi, elanii și-au găsit găzduire în une- 
le rezervaţii naturale și ferme experimentale şi de selecţie din Suedia, 
Norvegia şi Federaţia Rusă. 


Înfăţişarea elanului e destul de interesantă și plină de curiozități. Are 
un corp masiv, un greabăn înalt, un cap lung, culminat de o tufă de 
coarne mari palmate pe care le poartă masculii. Lungimea trunchiului, 
împreună cu cea a capului, e de 2-2,8 m, înălțimea la greabăn e de 
1,8-2,2 m, greutatea — până la 530 de kg. Trăieşte 20-25 de ani. Este 
fidel zonei şi locului obișnuit de trai. Se hrăneşte cu plante ierboase și 
mlădițe de copaci, precum și cu plante acvatice submerse. Este un îno- 
tător iscusit, în căutarea hranei se cufundă în apele râurilor și lacurilor 
până la 6 m adâncime [8, p. 13]. 


Deși este descris adesea ca animal cu aspect puţin atrăgător, elanul 
dispune totuşi de unele calități rare, irepetabile. Simţul cel mai bine 
dezvoltat este mirosul. Are și un auz suficient de bun. În felul acesta 
el poate localiza în spațiu obiecte și fiinţe la mari depărtări. E curajos, 
se avântă în valurile oceanului şi poate pune pe fugă o haită de lupi. 
În același timp e pașnic, loial, blând. „Acest animal cu chip caraghios 
este ager, plin de afecțiune și de o loialitate ieșită din comun”, remarcă 
savantul american Valerius Geist. 


Conform vechilor tradiţii, spiritele unor animale sunt întrupate în 
om încă de la naștere, având menirea de a veghea asupra persoanei în 
care sălășluiesc, de a-i da putere şi înțelepciune [3, p. 22]. Iată de ce în 
trecut copiilor li se dădeau la naștere nume de animale ca Cerbu, Leu, 
Lupu, Ursu etc. Documentele vechi atestă și prenumele totemice Elan 
şi Elana (sec. XVI). La unele popoare antice elanul simboliza puterea, 
agilitatea, noblețea, libertatea, longevitatea. 


În folclorul românesc, elanul apare înfrățit cu cerbul, ambii fiind ade- 
sea făcători de bine și de mare ajutor omului. Personajul unui basm 
e elanul care poartă între coarne luna și stelele bolţii cerești. În altul, 

elanul şi cerbul se angajează paznici la un suric (cireadă, cârd de vite 
cornute mari), al cărui suricean (ciurdar, văcar) plecase în căutarea mi- 
resei sale răpite de niște vântoaice năprasnice. 


Cuvântul plotun e frecvent folosit în graiurile locale din Moldova de 
Nord şi Bucovina. E prezent şi în creaţia orală populară: „Ca plotunul de 
puternic şi ca cerbul de iute, / Nu-i întrece nimeni, nici ursul şi nici leul 
cel de frunte”. O baladă istorică ne amintește că pe vremea lui Matei Ba- 
sarab se „Vânau zimbrii ăi pletoşi, / Cerbii falnici, rămuroşi, / Şi plotunii 
lopătoşi”. 


Numele animalului plotun a funcţionat, probabil, și ca prenume, do- 
cumentele istorice însă îl atestă doar ca nume de familie: Luca Plotun, 
vinde părţi de moșii lui Ştefan cel Mare (1495, 1497); Plotun, dem- 
nitar care înseamnă hotarele moșiei Găgești, sat pe râul Elan (1518); 
Stan Plotun stăpâneşte un sat de pe Sărata, jud. Vaslui (1520); Tatul 
Plotun, slugă domnească, este fiul lui Stan Plotun (1520). 


Antroponimul Plotun stă la baza unor vechi nume topice (sec. XVII- 
XVIII): Plotunul, munte în hotarul mănăstirii Bisericani, jud. Neamţ; 
Plotunești, sat pe Sărata, jud. Vaslui; Plotunești, sat în ţin. Cârligătura; 
Plotunița, râuleţ în jud. Iaşi; Plotuniţa, pârâu în hotarul mănăstirii Vo- 
roneţ, jud. Suceava. 


Ursul reprezintă unul dintre cele mai mari animale din lume. Este ma- 
siv, puternic şi sprinten. Simţurile cel mai bine dezvoltate sunt auzul și 
mirosul. Dispune şi de alte calități: este inteligent, ager, prudent. Are 
un corp de până la 2,5 m lungime, cu o înălțime de aproape 1,5 m și o 
greutate de până la 600 de kg. Poate trăi până la 30 de ani în libertate și, 
întreținut şi îngrijit bine, până la 50 de ani în captivitate (în rezervaţii 
şi menajerii) [10, p. 25]. 


Se disting mai multe varietăţi de urși, însă toate fac parte din familia 
ursidelor. Denumirea lor ştiinţifică este Ursus arctos. Regiunile ghețu- 
rilor şi zăpezilor veşnice din zona Polului Nord este împărăţia ursului 
alb. Ursul brun, uneori cu blană de culoare roșcată, cafenie-închis sau 
neagră, este răspândit în mare parte în Eurasia și America de Nord (Ca- 
nada, Alaska). În Europa este prezent mai cu seamă în Rusia, Spania, 
Franţa și în țările din peninsula Scandinavia. În Insulele Britanice e un 
animal dispărut definitiv. 

România este al doilea habitat-țară pentru ursul brun. Românii îl con- 
sideră un animal prin excelență românesc. În anul 2008 Carpaţii găz- 
duiau circa 7.500 de urşi bruni, în 2010 numărul lor s-a redus până la 
6.800. Acum 100-200 de ani aceste animale erau răspândite în întreaga 
ţară, din Carpaţi până în Câmpia Dunării. În zonele de câmpie, cu pă- 
rere de rău, urşii au fost exterminați pentru că împiedicau dezvoltarea 
extensivă a agriculturii şi creşterii vitelor. În acest fel, habitatul lor s-a 
limitat la regiunile muntoase ale țării [8, p. 23]. 


În munţi urșii îşi găsesc adăpost în vizuini de peșteri, în gropi adânci 
la rădăcina copacilor, în desişuri de arbuşti. Se hrănesc cu tulpini fra- 
gede de plante, cu ghindă, fructe de pădure, seminţe, melci, furnici, 
mamifere mici, peşti (pescuind de minune). Se mai înfruptă uneori și 
cu ouăle păsărilor ce-şi fac cuiburi în locuri nu tocmai bine dosite și, 
bineînţeles, nu pierd ocazia să golească fagurii albinelor sălbatice din 
scorburile de copaci. 


Faţă de om urşii sunt indiferenți, de obicei, evită întâlnirea cu el, îl oco- 
lesc. Atacă omul numai când este rănit sau când simte primejdia. Mai 
agresive sunt ursoaicele când se văd nevoite să-și apere puii. La o întâl- 
nire neașteptată cu ursul, omul este cuprins de spaimă, de teamă și de 
groază. În situaţii de siguranţă, în rezervaţii și menajerii, omul manifestă 
sentimente de admiraţie față de aceste animale. Astăzi „Regele Carpați- 
lor” este o specie de animale protejate prin lege. Vânătoarea de urși este 
permisă doar în regiunile unde numărul lor este excesiv de mare. 


În folclorul românesc ursul a devenit o figură legendară. În unele po- 
veşti şi istorisiri populare acest animal conlucrează cu omul, îl ajută 
în unele treburi gospodărești, devenindu-i chiar prieten. Într-un caz, 
drept recunoştinţă pentru că l-a scăpat dintr-o prinsoare, ursul îi aduce 
unui pădurar copilul rătăcit în pădure. În alt caz, pentru ca i-a salvat 
puii de la înec, ursoaica îl ajută pe cioban să alunge lupii de la stână. 
Mare i-a fost mirarea unui țăran când, într-o bună dimineaţă, găsi în 
ograda casei sale un știubei cu miere, darul unui urs pentru că odată i-a 
scos din labă o așchie de lemn [9, p. 422]. 


Strămoşilor noştri ursul le-a servit ca totem, o credință străveche, şi 
anume că, dacă la naştere copiii sunt numiţi cu numele lui, aceştia toată 
viaţa vor fi ocrotiţi de duhurile rele, de primejdii și de boli şi vor creşte 

mari, puternici şi sănătoşi. De aici numele mici de persoană atât de 
răspândite în trecut: Ursu, Ursan, Ursa, Ursana. Acestea sunt frecvent 
atestate în documentele vechi: Ursu, fiul Anghelinei (1589), Ursu, fiul 
lui Cozma (1603), Ursa, nepoata lui Ştefan (1607), Ursana, fiica lui 
Luca jitnicerul (1617), Ursu Bălțatu (1616), Ursu Udrea, vornic în 
ţin. Tigheci (1624), Ursu Vartic, staroste de Adjud (1621), Ursan Băr- 
boiul, mare vornic în Țara de Jos (1618). 


Prenume au devenit, după cum s-a menţionat mai sus, şi numele altor 
animale totemice: Cerbul, fiul Tudorei (1610), Cerbul, tatăl lui Nicoară 
(1625), Leul, bunicul lui Toader (1546), Leul, fiul lui Drulea (1580), 
Lupa, nepoata lui Leul (1546), Lupa, fiica lui Toma (1539), Lupul, ar- 
maş în ţin. Tecuci (1605), Lupul Stroici, mare logofăt (1580), Lupul 
Vărzar, vistiernicel (1598). Mai târziu, prenumele Ursu şi derivatele 
sale au ajuns să denumească grupuri de oameni, vițe de neam, deve- 
nind astfel nume de familie: Ursu, Ursan, Ursache, Ursăchescu, Ursules- 
cu, Ursuleţ. Şi aceste nume dispun de vechi atestări documentare. 


Toponimia înregistrează numeroase denumiri de locuri și localități 
provenite de la numele acestui animal. Căci a desemna un loc cu nume- 
le unui animal adesea înseamnă a fixa habitatul sau prezenţa frecventă 
a animalului în acel loc. Hrisoavele domnești din sec. XV-XVII atestă 
numele topice: Ursa, poiană în ţin. Totruş, Ursești, sat în jud. Neamţ, 
Ursoaia, pâraie în jud. Botoşani, lași şi Vaslui, Ursoiești, sat în jud. Do- 
rohoi, Peștera Ursului, loc într-o pădure din jud. Suceava, Valea Ursului, 
văi în jud. Harghita și Vrancea. Dicţionarele toponimice inserează o 
mulțime de nume topice similare: Ursa, Ursana, Ursăchești, Urseşti, Ur- 
soaica, Ursoaia, Ursoieşti, Ursari, Grindul Ursului, Poiana Urșilor, Plaiul 
Ursoaicei, Valea Ursului etc. 


Pe teritoriul republicii noastre există patru localităţi cu astfel de nume: 
Ursari, sat în r. Călărași, Ursoaia, sate în r. Călărași şi Căușeni, Ursoaia 
Nouă, sat în r. Căușeni [11,p. 167]. Aceste nume însă, ca și unele denu- 
miri menţionate mai sus, provin indirect, de la alte lexeme cu radicalul 
urs, în cazul nostru: Ursari, din antroponimul Ursaru sau apelativul ur- 
sar „persoană care dresează urşi şi îi face să joace în timpul reprezenta- 
ţiilor”; Ursoaia, din antroponimul Ursu sau de la denumirea unei moșii 
Ursoaia. Oricum, aceste nume topice au la bază componentul lexical 
urs, numele animalului carpatin. 

Zăganul este o specie de vultur mare, cu penajul negru-cenuşiu pe 
spate, aripi și coadă şi de culoare alb-gălbuie pe cap, gât și pe partea 
ventrală, având un mănunchi de pene lungi și negre, în formă de barbă, 
sub cioc. De aici numele populare ale păsării: vultur negru, vultur cu 
barbă, vultur bărbos. Denumirea ei ştiinţifică este Ghipaetus barbatus. 
În limbile balcanice e cunoscută cu același nume: ngr. zaganis, bg. şi 
scr. sazan, tc. zagan. Este considerată una dintre cele zece specii faunis- 
tice dispărute sau pe cale de dispariţie. 


Zăganul este o pasăre răpitoare imensă. Are o greutate de până la 10 
kg, cu aripi ce acoperă o întindere de 2,5-2,8 m. Vânează alte soiuri de 
păsări, precum şi animale mici, recoltează şi leșuri de animale. Este sin- 
gura pasăre care se hrănește nu numai cu carnea pradei, ci și cu oasele 
acesteia. Răpitorul, pentru a ucide mai repede animalele mari (iepurii, 
mieii, iezii etc.), le dă drumul din zbor şi apoi le reia și le duce la cuibul 
lui de pe stânci. La fel procedează şi cu oasele mari, le sloboade din 
gheare de la înălțime; la contactul lor cu pietrele, se sfarmă în bucăți 
mai mici. 

Aceste păsări trăiau în voie (pe alocuri mai viețuiesc și astăzi) în munții 
Himalaya, Tibet, Pamir, Altai, Caucaz, Alpi, Pirinei, pecum şi în unele 
regiuni muntoase din Africa. În trecut au străbătut înălțimile și au stră- 
juit şi stâncăriile Carpaţilor. Astăzi maiestuoasa siluetă a zăganilor nu 
mai brăzdează cerul ținuturilor româneşti. Carpaţii au fost, după cum 
se vede, limitele nordice ale ariei de răspândire a vulturilor bărboşi. Zic 
unii că nu demult au admirat zborul triumfal al zăganilor pe deasupra 
Sovatei, zic alţii că i-au zărit făcându-şi cuiburile pe stâncile Retezatu- 
lui. Sunt adevăruri acestea sau, mai degrabă, niște imaginaţii ale celor 
cu bune intenții sau cu nostalgii cinegetice?... 


Zăganii au dispărut definitiv din cuprinsul ținuturilor românești. Omul 
lacom şi activităţile sale nechibzuite, dar mai cu seamă braconajul, au 
cauzat disconfortul habitatului și, în cele din urmă, dispariția acestor 
păsări. Un impact asupra fenomenului l-a avut și aşa-zisa campanie de 
salvare a caprelor negre, acestea, chipurile, supuse pericolului din par- 
tea șoimilor de munte. S-a recurs în acest mod la salvarea unei specii 
faunistice prin sacrificarea alteia. 


Stăpânii înălțimilor însă şi-au lăsat amprenta în limba, cultura și tra- 
diţiile noastre populare. Maiestuoasa pasăre este numită de români şi 

ceahlău, precum şi rarău, nume preluate în trecut din graiurile limbii 
maghiare din Ardeal (cf. ung. csaholó „şoim”, rard „o specie de şoim”). 
Conform opiniei unor reputați lingviști, după numele acestei păsări au 
fost denumiți cei mai înalți munţi din Carpaţi, habitatul de altădată a 
zăganilor: Ceahlău (1907 m), Rarău (1651 m) [12, p. 530]. 


Numele generic vultur, ca şi numele altor păsări totemice, a funcţio- 
nat cândva ca prenume: Vultur Arbure, armaş (1464); Vultur Neagoe, 
comis (1513) ş.a., documentele vechi atestându-l mai frecvent însă ca 
nume de familie: Ilie Vultur, Nicoară Vulturu, Fodor Vulturaru, Gligore 
Vultureanu, Marcu Vulturescu (sec. XVI-XVIII). Nume de familie au 
devenit și denumirile referitoare la speciile mai mici de vultur (vân- 
turel, vinderel, vindereu, vultan / hultan). Apelativele şi antroponimele 
respective au stat și la baza multor nume de locuri și localităţi, vechi și 
actuale: Movila Vulturului, movilă pe Bahlui, jud. lași (1398); Vinderei, 
sat în jud. Bacău, împreună cu numele de persoană Vinderel (1447); 
Vultureşti, sat pe Bârlad, jud. Vaslui (1535); Hulturești, sat în ţin. Fălciu 
(1621); Dealul Vindereilor, Hultura, Hulturul, Hulturimea, Movila Hul- 
tanului, Stânca Vulturilor [12, p. 340, 535; 13, p. 141, 146, 210]. 


În diferite regiuni ale Carpaţilor se află în circulaţie şi astăzi numeroase 
toponime provenite de la termenul de bază zagan, ceea ce probează o 
dată în plus existenţa și permanenţa sedentară a păsării într-un trecut 
nu tocmai îndepărtat: Curmătura Zăganului, Stana Zăganului, Stâncile 
Zăganilor, Valea Zăganului, Vârful Zăganului, Zăganul. 


Termenii şi cuvintele în discuţie şi-au găsit utilizare atât în creaţiile 
folclorice, cât şi în operele literaturii artistice: „Vulturul cu vultanul e 
frate, dar prada cu el n-o-mparte” (Folclor), „Vindereii mereu visează 
vrăbii şi porumbei” (Folclor), „Hultanii și vindereii păsări sunt, dar nu 
cântă nici un cânt” (Folclor), „Zilnic plutesc în aer contra vântului vin- 
dereii obraznici” (L. Şeptiţchi), „Vultureii se deprind a zbura de mici 
stând agățaţi cu ghiarele de marginea cuiburilor” (V. Alecsandri), „Ză- 
ganii, falnicii şoimi de munte, și astăzi răscolesc amintirile românilor 
ardeleni” (C. Hogaș). 


Zimbrul este cel mai masiv, cel mai viguros și mai puternic animal din 
Europa. Are o greutate de până la 900 de kg, o lungime de aproximativ 
3 m şi o înălțime de aproape 2 m. Partea de dinainte a corpului este 

musculoasă și puternică, acoperită cu un păr lung, de culoare gri-maro, 
formând în prelungire aşa-numita barbă, partea din urmă a corpului 
(crupa) fiind relativ mai mică. Acest animal trăieşte până la 28 de ani în 
captivitate şi mai puțin în sălbăticie. 


În trecut zimbrii vieţuiau în zonele de pădure și uneori în pajiștile de câm- 
pie. În prezent zimbrul este considerat o specie de animale în pericol de 
dispariţie. În unele regiuni din Europa de Vest aceste animale au dispărut 
încă în sec. al XI-lea, supraviețuind până în sec. al XIV-lea doar în munții 
Ardeni (Franța, Belgia). În Europa de Est zimbrii au trăit până în sec. al 
XVIII-lea. Conform informaţiilor specialiştilor, în Moldova ultimul exem- 
plar a fost ucis în anul 1762, iar în Transilvania — în 1790 [8, p. 63-65]. 


Ca animal de vânătoare, zimbrul era considerat o prioritate a regilor 
poloni și a țarilor ruși. Însă tocmai regii poloni au luat măsuri pentru 
ocrotirea acestei specii de mamifere. Astfel, Sigismund August al II-lea 
(1520-1572) a emis un decret care prevedea pedeapsa cu moartea bra- 
conierilor de zimbri. În sec. al XIX-lea, după ce o parte din teritoriul Po- 
loniei, împreună cu Pădurea Bialoweza, a fost anexată la Imperiul Rus, 
Ţarul Alexandru I (1777-1825) a emis un ukaz prin care zimbrul era 
declarat specie ocrotită de lege. Şi în Germania zimbrul a fost declarat ca 
monument unic al naturii. Pe la mijlocul sec. al XIX-lea, turma de zimbri 
din Polonia număra deja câteva sute de exemplare. Dar, în timpul Primu- 
lui Război Mondial, aici populaţia de zimbri a fost decimată cumplit de 
trupele germane, de soldaţii ruși în retragere și de braconieri. 


În anul 1923 a fost înființată Societatea Internaţională pentru Ocroti- 
rea Zimbrilor. Au fost aleși pentru înmulțire mai mulți zimbri de rasă, 
în grădinile zoologice s-au creat condiţii favorabile pentru reproduce- 
rea speciei. La începutul sec. al XXI-lea, în Polonia trăiau deja 700 de 
zimbri. Turme de zimbri s-au format şi în Belarus, Ucraina, Lituania, 
Rusia. Astfel, împăratul codrilor a fost salvat de la dispariţie. În Româ- 
nia, câteva exemplare pot fi admirate în Rezervaţia „Dragoș-Vodă” de la 
Vânători (jud. Neamţ), la Neaga-Bușcani (jud. Dâmboviţa), la Grădi- 
na Zoologică din Târgovişte, la Grădina Zoologică din Bucureşti, aici 
şi mai peste tot fiind aduşi din Polonia. 


Tot din Polonia, de pe malul Nemanului, au fost aduși în Republica 
Moldova, pe malul Prutului, în „Pădurea Domnească”, 3 zimbri, găz- 

duiți fiind de „Zimbrăria” de lângă satul Moara Domnească (r. Glo- 
deni). Munţii Carpaţi și câmpiile din zonele subcarpatice adăposteau 
în libertate zimbri până în sec. al XVIII-lea. Nu-i întâmplător faptul că 
pe stema Moldovei figurează ca însemn heraldic capul unui zimbru, 
acesta găsindu-și explicaţie în cunoscuta legendă despre întemeierea 
statului moldav de către Dragoș Vodă la 1359. 


Răspândirea teritorială a zimbrilor e reflectată în toponimie din cele 
mai vechi timpuri. Căci, după cum s-a menţionat deja, a desemna un 
loc cu numele unui animal înseamnă, în cele din urmă, a fixa prezenţa 
animalului respectiv în acel loc. Arealul de frecventă atestare documen- 
tară a toponimelor în discuţie cuprinde, de obicei, regiunile păduroase 
ale Carpaţilor, precum şi zonele precarpatice de câmpie. 


În documente, aceste nume topice apar menţionate atât în formele 
originare de limbă română (Dealul Zimbrului, Poiana Zimbrilor, Va- 
lea Zimbrilor, Zimbroaia), cât şi în variantele de traducere în slavonă 
(Zubreane, Zubriceane, Zubricovţi, Zubricăuţi). Ce-i drept, uneori, atât 
numele originare românești, cât și variantele slave ar putea proveni, in- 
direct, din numele de persoane respective preexistente (Zimbrea, Zu- 
brea, Zubr, Zubric). 


Inserăm în continuare câteva nume de locuri și localități atestate în 
documentele vechi: Zubrăuţi, sat dăruit de domn în 1374 lui Litavor 
(nelocalizat); Sat unde a fost Zubrea, localizat pe Prut, lângă actualul sat 
Roșu din raionul Cahul, menţionat la 1425; Zubreuţi, sat pe Prut, lângă 
satul Cobani (r. Glodeni), întărit prin act domnesc lui Dan Uncleata 
la 1429; Zubriceni, actualul sat Zăbriceni din raionul Edineţ, dăruit în 
1429 lui Radu grămătic; Poiana Zimbrilor, loc de pădure în Carpaţii 
Orientali (1520); Zubrești, actualul sat Zubreşti din raionul Strășeni 
(1622); Zimbreni (Zâmbreni), sate în jud. Suceava şi laşi (sec. XIX). 
Până în prezent, pe teritoriul republicii s-au păstrat doar câteva nume 
de sate dintre cele existente cândva: Zăbriceni (r. Edineţ), Zâmbreni 
(r. Ialoveni), Zubrești (r. Străşeni) [11, p. 176-177). 


În multimilenara noastră istorie s-au împletit și s-au completat reci- 
proc mărturiile documentare și tradițiile populare, reflectând într-un 
fel anume aceleaşi aspecte ale vieții materiale şi spirituale ale oameni- 
lor, aceleaşi evenimente, fapte şi întâmplări, aceleași entităţi reale sau 

imaginare. Onomastica şi folclorul, obiceiurile și tradiţiile populare 
sunt considerate, pe bună dreptate, monumente istorice spirituale, co- 
mori de nepreţuit ale poporului român. 

În perioada 14-15 mai 2015, s-a desfășurat, la 
Academia Română - Filiala Iași, workshop-ul 
Lexicografia academică românească. Provocări- 
le informatizării, organizat de Departamentul 
de lexicologie — lexicografie al Institutului de 
Filologie Română „Al. Philippide”. Ajunsă la 
a IV-a ediţie, manifestarea a avut ca obiectiv 
principal promovarea experienţei în dome- 
niul informatizării cercetării lexicografice ro- 
mânești din cadrul Institutului nostru, pune- 
rea în evidenţă a problemelor întâmpinate și a 
soluţiilor descoperite şi, mai ales, a reușitelor 
obţinute de noi sau de colegii din alte institu- 
ţii din ţară, implicaţi în acest proces. 


Dacă ediţiile anterioare au fost dedicate mai 
ales proiectelor în derulare, diseminării re- 
zultatelor obţinute în efortul de realizare a 
unor instrumente create în vederea redactă- 
rii, în format electronic, a Dicţionarului limbii 
române. Serie nouă (DLR) ori a unor resurse 
în format electronic necesare elaborării Dic- 
fionarului tezaur cu mijloace moderne, pre- 
cum Corpusul lexicografic românesc esenţial 
(CLRE), ediţia din anul acesta şi-a propus o 
deschidere a perspectivei de abordare a su- 
biectului printr-o masă rotundă la care au fost 
invitați specialişti din diverse domenii, alături 
de specialiștii lexicografi din cadrul Institutu- 
lui, pentru a dezbate Lexicografia actuală din 
perspectiva publicului-țintă. Subliniem partici- 

parea, on-line, a doamnei doctor Maria Aldea, de la Universitatea „Ba- 
beş-Bolyai” din Cluj, şi a unei grupe de studenți din anul al II-lea de 
master cu specializarea lingvistică. Dialogul nostru a fost cu atât mai 
binevenit cu cât una dintre comunicările susținute de dr. Elena Isabelle 
Tamba de la Institutul „Al. Philippide” din Iași a avut ca referință pri- 
mul dicționar românesc digitizat integral și cu liber acces în mediul vir- 
tual, rezultat demn de cele mai bune aprecieri, al proiectului Lexiconul 
de la Buda (1825). Ediţie emendată şi prelucrată electronic pentru con- 
sultare on-line (2011-2013), coordonat de colega noastră de la Univer- 
sitatea „Babeș-Bolyai” (http://www.bcucluj.ro/lexiconuldelabuda). 


Remarcabil este faptul că, în mediul universitar regional, manifestarea 
noastră are un prestigiu recunoscut, de vreme ce colegi precum dr. Petro- 
nela Savu, de la Universitatea „Vasile Alecsandri” din Bacău, au luat parte 
la workshop-ul nostru tocmai pentru a lua contact cu bunele practici în 
procesul de creare a unor resurse și dicționare electronice dedicate limbii 
române în relaţie cu alte limbi (engleza, în cazul de faţă). Dialogul dintre 
lingviști şi specialiști informaticieni în domeniul procesării limbajului na- 
tural, precum profesorul dr. Dan Cristea, de la Facultatea de Informatică a 
Universităţii ieşene, s-a vădit, încă o dată, constructiv și salutar. 


Secţiuni speciale au fost dedicate, și anul acesta, prezentării rezultatelor 
din cadrul proiectelor de cercetare cu finanțare obținută prin competiţie, 
derulate în cadrul Departamentului de lexicologie — lexicografie ieșean 
(EneL — European Network of e-Lexicography http: / /wwwrelexicography-eu/ 
şi Terminologia românească meteorologică (ştiinţific vs popular) a stărilor 
atmosferice. Studiu lingvistic — http://dfa.philippide.ro/ro/index.php). 
De altfel, procesul de informatizare a constituit o preocupare constantă a 
cercetătorilor lexicografi ieşeni începând cu anul 2003. Odată cu proiec- 
tul CLRE - Corpus lexicografic românesc esențial. 100 de dicționare aliniate 
la nivel de intrare... (2010-2013) s-a impus nevoia împărtășirii rezulta- 
telor obținute în investigaţii de acest tip într-un cadru de lucru deschis 
dialogului și cooperărilor, precum acest workshop. 


De asemenea, a fost prezentată o manieră actuală de publicare a rezulta- 
telor cercetării, care implică utilizarea tehnologiilor curente în distribu- 
irea cărților electronice. Această modalitate depășește granițele impuse 
prin publicarea în mod clasic și anume formatul tipărit ori prin publica- 
rea on-line într-un format tip .pdf. Evoluţia tehnologică aduce în discuţie 
de această dată adaptarea lucrărilor pentru un public de nivel global, ți- 
nându-se seama într-o măsură mai mare de mobilitatea demografică. 

Discuţiile pe marginea fiecărei comunicări ştiinţifice, dar mai ales pre- 
zentările şi dezbaterile din cadrul mesei rotunde, au generat o serie de 
concluzii, dintre care merită menționate următoarele: primul dicționar 
modern bilingv neogrec-român, român-neogrec, publicat în 1935, la 
Constanţa, de H. Sarafidi va fi propus pentru includerea în Bibliografia 
DLR, ca izvor secundar de foarte bună calitate, necesar documentării, 
dar şi ca izvor direct (având în vedere conservarea unor cuvinte și forme 
românești arhaice ori regionale, rare); necesitatea realizării dicționare- 
lor academice în format electronic este de ordinul evidenţei, importan- 
tă fiind şi maniera de editare a textelor, una dintre cele mai potrivite la 
ora actuală fiind utilizarea formatului e-pub, adaptabil oricărui mijloc de 
acces la publicaţiile electronice (computer, laptop, tableta, smartphone 
etc. ); necesitatea creării unui portal european în care să fie integrate dic- 
ţionarele românești, academice sau nu, reprezentative pentru ilustrarea 
evoluţiei limbii române și care să ofere cercetătorilor străini informaţii 
cât mai elocvente și mai fundamentate ştiinţific despre lexicul limbii ro- 
mâne; necesitatea realizării unor instrumente specifice învățării limbii 
române ca limbă străină ori a limbii române ca a doua limbă, în format 
electronic: corpusuri, dicționare speciale ș.a., utile deopotrivă studenți- 
lor şi specialiştilor străini interesaţi de limba română, precum și copiilor 
din familiile de români plecaţi, temporar sau nu, în străinătate. La această 
ultimă concluzie s-a ajuns pornind de la experiența didactică a colegi- 
lor de la Catedra de limbă română pentru studenți străini a Universităţii 
„AL. I. Cuza” din Iași, de la răspunsurile obținute în urma unei analize de 
tip sociolingvistic prin intermediul unor chestionare aplicate profesori- 
lor specialiști, dar și studenţilor de către dr. Ludmila Braniște și dr. Gina 
Nimigean, precum și de la observaţiile colegului nostru dr. Florin-Teo- 
dor Olariu, la care a ajuns în cadrul unor proiecte ce au avut drept scop 
analiza situaţiei socio-lingvistice a românilor din diaspora, mai precis a 
comunităţii românilor din Torino şi din Budapesta. 


Întâlnirile din cadrul manifestării organizate de noi au fost întotdeauna 
provocatoare și generatoare de idei ori de direcţii de cercetare inova- 
tive, pe teren românesc. Creșterea numărului de participanţi, deschi- 
derea spre comunitatea ştiinţifică europeană interesată de domeniul 
acesta de cercetare rămân obiectivele noastre pentru ediţiile viitoare 
ale workshop-ului Lexicografia academică românească. Provocările in- 
formatizării. 

Domnului Stan Dragomir, în semn de prețuire, 
cu prilejul împlinirii vârstei de 60 de ani 


Logic and legislation. Some linguistic and philoso- 
phical remarks. Starting from the conception of the 
ancient Greeks, which left deep marks in the Western 
culture, 1 tried to comment in this study on the relation 
between cosmology, logic and legislation. I was mainly 
interested in the connection between „the natural law” 
and „the social law” in general, but mostly in the relati- 
on between the former and the principles of „Roman 
law”. Apart from the philosophical aspects dealt with in 
this article, I have also presented some elements which I 
analyzed from a linguistic point of view as well. 


1. Un bun cunoscător al viziunii vechilor 
greci despre lume, Werner Jaeger, în celebra 
sa carte, Paideia, a dovedit că aceştia „aveau 
un simț înnăscut al naturalului” și că — spre 
deosebire de toate popoarele care au elabo- 
rat un cod de legi — ei au căutat întotdeauna 
acea LEGE unică prezentă în fiecare lucru şi au 
încercat să-și armonizeze viața și gândirea cu 
ea (Jaeger 1945: xx-xxi). Observând cu mare 
atenţie natura, grecii i-au intuit ordinea și s-au 
străduit să reproducă ritmurile naturale în 
activităţile lor. Aşa se face că știința naturală 
grecească ajunge să fie guvernată de un prin- 
cipiu conform căruia lumea este impregnată 
de spirit. Jaeger a mai explicat, totodată, de 

ce orientalii aveau o concepţie total diferită de cea a elinilor: „Sufle- 
tul Orientului, îngreunat de tânjirea religioasă, se scufundă în abisul 
emoţiei, negăsind niciun teren ferm în ea; în schimb, spiritul grecesc, 
antrenat să mediteze la cosmosul exterior ca la unul guvernat de legi 
fixe, caută legile lăuntrice care guvernează sufletul și, în cele din urmă, 
descoperă o viziune obiectivă asupra cosmosului interior” (ibid.: 152- 


153). 


1.1. Mult mai târziu, prin perioada Renașterii, această credință se va 
modifica radical, făcând loc ideii că lumea naturală ar fi „o mașinărie în 
sensul literal şi propriu al cuvântului, o alcătuire de părți componen- 
te concepute, puse laolaltă și programate într-un scop anumit de către 
o minte inteligentă, aflată în afara ei” (Collingwood 1960: 5). Marele 
„ceasornicar” nu era altul decât Dumnezeu, creatorul divin, stăpânito- 
rul întregii Firi. Pentru vechii greci însă, universul nu era o mașinărie, 
ciun organism, iar spiritul pervaziv (amintit mai sus) era inteligen- 
ţa naturii înseși. Şi cosmologia modernă se bazează pe o analogie: cea 
dintre procesele lumii naturale (studiate de naturaliști) şi tumultuoa- 
sele acțiuni omeneşti (investigate de istorici) (ibid.: 9). 


1.2. Revenind la grecii antici, se cuvine să remarcăm că același reputat 
filolog german, W. Jaeger, ocupându-se de Anaximandru (cca 610 — 
cca 546 î.Hr.) şi de doctrina acestuia referitoare la „justiția sistematică 
a universului”, notează undeva că un termen fundamental pentru fi- 
losofie, aitia ‘cauză (dimpreună cu ideea în sine), fusese deja transfe- 
rat, în acele vremuri, din terminologia juridică în terminologia fizicii. 
Într-o manieră asemănătoare, cuvintele relaționate cosmos, dike şi tisis 
au trecut din sfera legii în cea a naturii ( Jaeger 1945: 161)?. Pe de altă 
parte, se constată un amănunt aparent bizar: „cosmosul fizicienilor de- 
vine, printr-o curioasă retrogresie în gândire, modelul pentru eunomia 
din societatea umană, fundaţia metafizică a moralității oraşului-stat” 
(ibid.: 171). Prin regresiunea respectivă, Jaeger face aluzie, probabil, la 
experienţa „naturală” iniţială a vechilor greci (vezi supra), experiență 
în urma căreia au luat naștere conceptele de «ritm», de «formă» şi de 
«structură», pe care ei le-au aplicat apoi în arta și în știința lor’. 


2. Această influență reciprocă, fie (1) dinspre macro-cosmosul natural 
către micro-cosmosul omenesc, fie (2) dinspre conduita umană că- 
tre organizarea și funcționarea universului este „bizară” doar la prima 

vedere, dacă luăm în consideraţie unitatea pe care — în mentalitatea 
vechilor greci — ar fi trebuit să o asigure, ca o „fibră” comună tuturor 
„lucrurilor”, spiritul invocat. 


2.1. După John Dewey, concepţia care a dominat multă vreme ştiinţele 
naturii a derivat din cel de-al doilea tip de influenţă: „Clasele distincte 
cărora lucrurile le aparţin prin însăși esenţa lor formează o ordine ie- 
rarhică. În natură există caste. Universul este constituit conform unui 
plan aristocratic, ba chiar feudal, pe bună dreptate. Speciile, clasele 
nu se amestecă ori nu se suprapun — cu excepţia cazurilor accidenta- 
le, când rezultă haosul” (Dewey 1957: 59). Teoria clasică a întocmirii 
lumii corespunde, în cele mai mici amănunte, unei ordonări ierarhice 
a claselor în funcţie de „putere și demnitate” În opinia aceluiași filosof 
american, nu avem deloc de-a face cu o analogie forțată între cosmo- 
logia antică și organizarea socială. Se ştie prea bine că feudalismul se 
caracterizează, printre altele, şi printr-o ordine dată de forța militară 
deţinută, de raportul dintre cel înarmat și cel protejat ş.a.m.d. Or, dacă 
luăm în consideraţie noţiunile de «conducere» şi de «ordin/coman- 
dă» pe care le implică ambele părți comparate, vom observa că o atare 
viziune persistă întrucâtva şi în prezent. Termenul LEGE este definit 
astăzi drept o relaţie constantă în cadrul schimbărilor. Cu toate acestea, 
încă mai putem auzi (destul de frecvent) de legi care „guvernează” eve- 
nimentele, creându-se impresia că, dacă n-ar exista legi care să le țină în 
rânduială, fenomenele s-ar manifesta într-o completă dezordine. Acest 
mod de a gândi „este o supravieţuire a descifrării relaţiilor sociale în 
natură — nu neapărat o relație de tip feudal, însă [una precum] relația 
dintre conducător și condus, dintre suveran şi supus. Legea este asimi- 
lată unei comenzi sau unei porunci” (ibid.: 64). 


2.2. Ştiinţa modernă a modificat această optică întemeiată pe rapor- 
tul dintre «superior» şi «inferior». Tonul schimbării îl va fi dat însăși 
astronomia, care a demonstrat că Pământul nu se află într-o poziţie 
privilegiată, nu este mai presus decât soarele, luna și stelele ș.a.m.d. Ră- 
mânând în domeniul analogiei de mai sus, Dewey este de părere că nu 
ar fi exagerat să se spună că s-a produs astfel o trecere de la sistemul 
feudal al claselor generale de rang inegal, dispuse gradat, la o de - 
mocraţie a faptelor individuale de rang egal (ibid.: 65-66). Desigur, 
o asemenea modificare de „paradigmă” a atras după sine și schimbarea 

felului în care sunt cercetate lucrurile. Principiile și legile științifice nu 
se află la suprafața naturii. Ele trebuie „smulse” naturii printr-o metodă 
complexă şi bine pusă la punct, adică prin tehnica investigaţiei. Vechile 
procedee — raţiunea pur logică și acumularea pasivă a observaţiilor — 
sunt insuficiente în acest sens. În schimb, experimentarea activă, obli- 
gând faptele naturale să ia forme diferite de cele sub care se prezintă în 
mod obișnuit, ajunge mai repede la adevărul lor, tot așa cum „tortura 
îl poate sili pe un martor necooperant să destăinuie ceea ce ascunde” 
(ibid.: 32; cf. şi Collingwood 1971: 246-256). 


3. Vom vedea că toate aceste transformări datorate spiritului științific 
modern au condus, în cele din urmă, inclusiv la necesitatea reformării 
logicii de tip aristotelic, în pofida caracterului ei așa-zis „imuabil'. Voi 
amâna, însă, pe moment, discuţia referitoare la reforma respectivă, în- 
cercând să evidenţiez legătura originară dintre logică și legislaţie sau, 
mai degrabă, legătura dintre logică și sistemul juridic. Dacă în prima 
secvenţă a lucrării am punctat relația dintre cosmologie și legislaţie în 
genere (conform viziunii grecești) , în continuare îmi propun să subli- 
niezrelația dintre logică și dreptul roman. În demersul 
meu, voi apela adesea (după cum am și făcut-o deja) la câteva dintre 
lucrările marelui filosof pragmatist american John Dewey, fiindcă idei- 
le sale — insuficient cunoscute la noi — merită toată atenţia. 


3.1. După cum se ştie, dreptul roman stă și acum la baza mai 
multor sisteme legale din lume. Normele sale au reglementat atât con- 
diția juridică a persoanei şi relaţiile personale patrimoniale, cât şi ac- 
tivitatea de soluționare a litigiilor dintre persoane:. Vechii greci erau 
filosofi şi matematicieni (geometri), vădind o puternică propensiune 
spre contemplaţie. Romanii, însă, mai pragmatici din fire, erau juriști 
şi administratori excelenți. Reflecţiile teoretice și investigaţiile practi- 
cate/făcute doar de dragul speculaţiei îi interesau prea puţin. Gândirea 
corectă, sistematică, îi preocupa numai în măsura în care le era de folos 
în viaţa politică. În consecință, la Roma, în primă instanță, logica va 
fi subordonată retoricii, călăuzind activitatea oratorică, mai cu seamă 
în timpul lui Cicero, când cea din urmă devine foarte importantă în 
cazul rivalităţilor de ordin civic. Ceva mai târziu, logica se va bucura, 
totuşi, de mai mult prestigiu: „În vremea imperiului, logica a fost in- 
strumentul [întrebuințat] pentru organizarea complicatului corp legal 

de norme și decizii în baza unor principii generale fixe, derivate, pe cât 
posibil, din «legea naturii». Astfel, logica a devenit în mod cert o dis- 
ciplină formală, utilă în ceea ce priveşte aranjarea materialului destinat 
argumentării, expunerii și instrucției” (Dewey 1933a: 6). În orice caz, 
trebuie reținut amănuntul că nu doar logica, ci și filosofia grecească în 
sine (parţial, prin stoici; parţial, pe alte căi indirecte) a influențat drep- 
tul roman: însuși conceptul de «lege» este de provenienţă filosofică. 
Mai mult decât atât, în evul mediu „ideea «legii naturii» era una cen- 
trală în teoriile etice și politice ale gânditorilor scolastici” și, totodată, 
„principiul organizator al întregii jurisprudenţe” (Dewey 1933b: 35). 


3.2. Războaiele devastatoare (atât civile, cât şi religioase) ale secolului 
al XVII-lea au impulsionat căutarea acelor norme menite să se aplice 
într-o manieră mai eficientă și mai sigură la fenomenele empirice din 
zona socialului şi a politicului. S-a crezut că sursa normelor respecti- 
ve trebuie găsită în rațiunea însăși, situată deasupra vicisitudinilor 
omeneşti și lumești. Aşa se face că marele jurist olandez, Hugo Grotius 
(1583-1645), a reluat „legea naturii”, dându-i o nouă interpretare şi fä- 
când din ea ideea generatoare și directoare a dreptului internaţional, în 
vederea reglementării condiţiilor de război şi de pace“. Disociindu-se 
de religie și de teologie, Grotius a fructificat în mai mare măsură avan- 
tajele logicii: „[El] a reinstaurat legea naturii din perioada medievală, 
cu scopul de a ajuta relaţiile internaţionale să capete un caracter raţio- 
nal, iar urmașii săi din diverse domenii ale jurisprudenţei şi ale moralei 
au făcut ca metoda sa de apel să devină din ce în ce mai riguros logică.” 
(Dewey 1933a: 8; cf. şi Dewey 1933b: 35). 


4. Să recapitulăm. Până aici se conturează două imagini oarecum dis- 
tincte ale «legii naturale»: (1) o LEGE, care rezultă din observarea 
pasivă (și, întrucâtva, „superficială”) a naturii, o lege care se află în con- 
sonanţă cu rațiunea pură şi, ca atare, cu logica veche aristotelică (pre- 
ponderent deductivă); (2) o LEGE, care rezultă din experimentarea 
activă a naturii, o lege care, pentru a putea fi „smulsă” naturii, necesită 
o logică (parţial) nouă (preponderent inductivă). 


4.1. Timp de aproape două milenii, prima perspectivă a fost dominan- 
tă. Într-o carte extraordinară, The Quest for Certainty, John Dewey ex- 
plică de ce lucrurile au stat astfel. Justificarea ar fi aceea că, într-o lume 
plină de neprevăzut, omul caută un spaţiu securizant, caută să se pună 

la adăpost într-un fel sau altul. În acest sens, el are la dispoziţie două 
soluţii: (a) fie încearcă să câștige bunăvoința forțelor din mediul în- 
conjurător (prin practici magice, ritualuri, sacrificii etc.), (B) fie inven- 
tează diverse meşteşuguri (arte) şi, prin mijloacele acestora, ajunge să 
stăpânească puterile naturii în interesul propriu. În epoca lui Aristotel 
activitatea intelectuală (asociată cu răgazul) era la mare cinste, în timp 
ce munca fizică (pentru care erau folosiți îndeosebi sclavii) nu se bucu- 
ra de prea multă prețuire, întrucât — se credea — „căutarea certitudinii 
complete poate fi realizată numai cu ajutorul cunoaşterii pure” (Dewey 
1960: 8), singura care reuşeşte să capteze imuabilul. În schimb, „tărâ- 
mul activităților practice este ținutul schimbării, iar schimbarea este 
întotdeauna contingentă; are în ea un element aleatoriu ce nu poate 
fi eliminat” (ibid. p. 19). În felul acesta se înțelege de ce pentru vechii 
greci graniţa dintre teorie și practică era una bine trasată. Ea corespun- 
dea separării celor două lumi, cărora le reveneau două tipuri diferite 
de cunoaștere: „Una dintre ele este cunoașterea în adevăratul sens al 
cuvântului, adică știința. Aceasta are o formă raţională, necesară și ne- 
schimbătoare. Ea este sigură. Cealaltă, ocupându-se de schimbare, este 
credință sau opinie; este empirică și particulară; este contingentă, o 
chestiune de probabilitate, şi nu de siguranță” (ibid., p. 20). 


4.2. Legea naturală (jus naturale) de la care pleca Hugo Grotius, deşi 
era tot o lege în cea dintâi accepţie (LEGE, ), constituia mai mult o lege 
a naturii umane decât una a fizicii sau a universului, chiar dacă, ce-i 
drept, apăruse - în opinia juristului olandez — ca o manifestare a voin- 
tei Domnului”. Interesantă este metoda hibridă folosită de Grotius în 
tratatele sale: pe de o parte, deductivă (a priori, analitică); pe de altă 
parte, inductivă (a posteriori, sintetică). Demnă de semnalat este ur- 
mătoarea coincidență: Hugo Grotius a fost contemporanul lui Fran- 
cis Bacon (1561-1626) şi al lui Descartes (1596-1650). Or, se ştie că 
aceşti iluştri gânditori au fost exponențţii celor două mari școli filoso- 
fice (diferite în ceea ce privește metoda întrebuințată), care au mar- 
cat cultura occidentală din ultimele secole. Astfel, (a) Fr. Bacon a fost 
reprezentantul empirismului, ce îi cuprindea pe cei care „apelau 
exclusiv la experienţă în forma percepţiei senzoriale ca sursă a credin- 
telor valabile” (Dewey 1933a: 8); la această orientare au aderat filosofii 
din Marea Britanie; iar (6) Descartes a fost reprezentantul ra ţi o na- 
lismului, ce îi cuprindea pe cei care „apelau la rațiune în forma con- 

ceptelor matematice drept ultimă autoritate” (ibid.); la această direcție 
au aderat filosofii de pe Continent. 


4.3. Ştiinţa modernă a pus în evidenţă celălalt tip de lege naturală (LE- 
GEA,). Sub impactul acesteia, mai ales în prima jumătate a secolului 
al XX-lea, s-a simţit nevoia unei reformări a logicii tradiționale. Într- 
adevăr, acest aspect este exprimat foarte clar în capitolul al V-lea al 
cărții lui John Dewey, Logic. The Theory of Inquiry (1938), capitol ce 
se intitulează chiar The Needed Reform of Logic şi constituie o critică 
echilibrată, plină de înţelegere, la adresa logicii clasice de tip aristo- 
telic. Așadar, pe de o parte, savantul american arată modul „intim și 
organizat” în care logica lui Aristotel reflecta știința perioadei în care a 
fost formulată: din acest punct de vedere, această logică — cu substrat 
ontologic — merită toată admiraţia noastră. Pe de altă parte, Dewey în- 
cearcă să dovedească faptul că schimbările „revoluţionare” care au avut 
loc între timp în știință necesită o mutație corespunzătoare radicală și 
în logică. De pildă, anticii credeau în imutabilitatea speciilor (a „esen- 
telor”), fiind interesaţi îndeosebi de forme, şi mai puţin de substanţe 
(ca materii) — ceea ce explică, în general, lipsa lor de preocupare pen- 
tru măsurare. Or, criteriul cantitativ nu mai poate fi ignorat de știința 
modernă, ce acordă prioritate măsurătorilor. Pe lângă aceasta, Originea 
speciilor (1859) a lui Charles Darwin (revoluţionară şi prin titlu) a de- 
monstrat tocmai faptul că speciile (biologice) nu sunt deloc imuabile 
(Dewey 1938: 81-98). 


5. Lui Kant, logica, așa cum o întemeiase şi o dezvoltase Aristotel, îi 
părea definitiv încheiată. Nu mai era nimic de făcut în privinţa ei. La 
fel de desăvârşite îi apăreau filosofului german şi matematica şi fizica, 
în stadiul la care ajunseseră prin contribuţiile lui Isaac Newton. Dar 
iată că între timp atât matematica, cât și fizica au cunoscut progrese re- 
marcabile și câştigurile respective şi-au pus amprenta și asupra logicii. 
Las deoparte aici formalizarea („matematizarea”) logicii realizată de 
A. Whitehead, B. Russell et alii. Mai interesant este faptul că experiența 
micro-fizică (rezultând din descoperiri precum teoria relativităţii a lui 
Einstein, cuanta de energie a lui Max Planck, principiul indetermină- 
rii al lui W. Heinseberg, principiul complementarităţii al lui N. Bohr 
ş.a.m.d.) l-a îndemnat pe Ştefan Lupaşcu (ori Stéphane Lupasco), bu- 
năoară, să vorbească despre o „logică dinamică a contradictoriului” și 

să teoretizeze „principiul terțului inclus” (sic!). Anumite date eviden- 
ţiate cu ajutorul teoriei einsteiniene a relativității contrazic formula 
newtoniană a gravitaţiei. În consecinţă, conform logicii tradiționale, ar 
fi trebuit fie ca formula lui Newton să fie invalidată și abandonată, fie 
ca datele observate să fie declarate drept false şi imposibile, deoarece 
negau propoziţia generală. Or, în opinia lui John Dewey (și în acord 
cu logica sa nouă), „ceea ce se întâmplă, de fapt, este că generaliza- 
rea anterioară este modificată și revizuită de descoperirea exemplului 
contradictoriu” (Dewey 1938: 197). Mai mult decât atât, „chiar şi în 
cazurile în care o excepţie se dovedește a fi mai degrabă aparentă decât 
reală, vechea generalizare nu este pur și simplu confirmată, ci câștigă o 
nouă nuanță de sens datorită capacităţii sale de a fi aplicată la situația 
neobişnuită şi, în aparenţă, negativă. În modul acesta «excepția întă- 
reşte regula» ” (ibid.). 


6. Tot atât de imuabile dau impresia că sunt și unele principii consfinţi- 
te de dreptul roman. Nu doar că ele fixează în formă concisă adevăruri 
evidente, ci se şi prezintă (şi se transmit încă) în haina prestigioasă a 
limbii latine - lucru foarte nimerit, de vreme ce despre latină s-a afir- 
mat adesea că disciplinează gândirea grație gramaticii sale deosebit de 
riguroase, formată din paradigme cvasi-complet regulate. Însă nu este 
numai cazul normelor juridice. George Topârceanu, deși discută pro- 
blema într-o manieră ludică, face o serie de observaţii generale cât se 
poate de juste: „Ca să devie maximă latinească, un aforism trebuie în 
primul rând să spună ceva. În al doilea rând, acel ceva trebuie să fie 
un adevăr elementar, o idee care-ţi sare în ochi, de la prima vedere, 
cu amândouă picioarele odată. Soarta lumească a unui aforism atârnă, 
aşadar de evidența adevărului pe care-l conţine. [...] Veniţi pe pământ 
mai devreme, cei vechi au avut norocul să dea peste o mină intactă de 
adevăruri sedentare, care abia aşteptau să fie formulate în latineşte ca 
să pornească razna prin lume. Atunci filosofii lor, poeţii, oratorii şi ma- 
rii lor dignitari s-au pus pe atâta: au început să fabrice de dimineața 
până seara maxime latinești, pentru folosința generaţiilor viitoare. Şi 
nouă nu ne-au mai lăsat aproape nimica... tarde venientibus ossa! | celor 


care vin mai târziu nu le rămân decât oasele, n.m. Cr.M.]”. 


7. Dacă însuși principiul logic al terțului exclus a putut fi atacat ca ur- 
mare a cuceririlor ştiinţei moderne, ne putem întreba dacă nu cumva 


SINTEZE EO 


sunt atacabile și câteva dintre adevărurile conservate în formulele juri- 
dice latinești. Desigur, după cum am văzut mai sus, legea naturală din 
prima categorie (LEGEA D poate fi contrazisă, corectată ori nuanțată de 
legea naturală din cea de-a doua categorie (LEGEA, ). Să luăm, de pildă, 
un principiu juridic binecunoscut: Mater certa, pater incertus „Mama 
este sigură, tatăl este nesigur” Astăzi, o astfel de „lege” (de neclintit în 
adevărul ei timp de două milenii) nu mai poate fi socotită universal 
valabilă, fiindcă în ultimele decenii au fost constatate unele „excepții”. 
Ajunşi în acest moment al expunerii, trebuie să facem o distincție: un 
principiu poate fi „atacat” în mod întemeiat fie (a) în conținutul 
său, fie ($) în expresia sa (doar în această ordine, fiindcă ĝ, dacă se 
produce, presupune obligatoriu a). 


7.1. În ceea ce priveşte conţinutul, se susține că principiul Mater cer- 
ta, pater incerta şi-a pierdut validitatea absolută acum câteva decenii, 
atunci când au apărut mamele-surogat, capabile să poarte și să aducă 
pe lume copii concepuţi prin tehnica fertilizării in vitro; deci, mama 
nu mai era la fel de „sigură” ca și înainte... Pe de altă parte, datorită 
geneticii, de la o vreme nici tatăl nu mai este la fel de „nesigur”, pu- 
tând fi identificat destul de precis cu ajutorul testelor ADN. Germanii, 
bunăoară, au amendat principiul cu pricina, adăugând (în 1997) în 
Codul civil un paragraf referitor la „maternitate”, potrivit căruia „mama 
unui copil este femeia care i-a dat naştere” Nu mai insist în acest sens 
(pentru mai multe detalii, vezi Duggan 2014: 1-23). În orice caz, este 
şi acesta un exemplu suficient de clar care dovedeşte că uneori logica 
bunului simţ, bazată pe observarea îndelungată a naturii, face (alături 
de normele dreptului roman) un pas înapoi în faţa progreselor ştiinţei. 


7.2. Când luăm în consideraţie expresia ca atare, ne aflăm pe terenul 
«discursului repetat» (cum numeşte E. Coșeriu frazeologia, înțele- 
gând-o într-o accepție largă), de care se interesează lingvistica. După 
cum a susținut Stelian Dumistrăcel (în mai multe cărți și articole), 
enunțurile canonice aparținând discursului repetat pot fi destruc- 
turate / restructurate după regulile „quadripartita ratio” quintiliene 
(vezi Quintilian, Institutio Oratoria, I. 5, 39-41)”: adiectio ‘adăugare’, 
detractio ‘suprimare’, immutatio ‘substituire’ şi transmutatio “permu- 
tare. Le ilustrez aici, pe cont propriu, cu câteva sintagme și dictoane 
latinești: 

(a) SUPRIMAREA — apare, de pildă, atunci când, în diverse contexte, e 
destul să se spună doar verba volant sau, după caz, numai scripta manent, 
secționând la stânga ori la dreapta formula verba volant, scripta manent; 


(b) ADĂUGAREA — de exemplu, homo homini lupus (est) a devenit în 
Evul Mediu homo homini lupus, femina feminae lupior, clericus clerico lu- 
pissimus; 


(c) sUBSTITUIREA — de pildă, expresia lui Plaut, homo homini lupus est, 
a fost schimbată la diverși clasici în homo homini deus est (Caecilius) 
sau homo res sacra homini (Seneca); 


(d) PERMUTAREA - de exemplu, ubi bene, ibi patria a fost inversată de 
naționaliști: ubi patria, ibi bene". 


Cu referire acum la principiul de drept roman invocat mai sus, se cuvine 
să precizez că acesta circulă în mai multe versiuni: Mater semper certa est; 
pater est, quem nuptiae demonstrant „Mama este întotdeauna certă, tată e 
cel pe care-l vădește căsătoria” (Dig, 2, 4, 5, Paulus); Mater jure semper 
certa est „Conform dreptului, mama e totdeauna certă” (Dig., L.5, De in 
jus vocando, 2, 4)" ş.a.m.d. Însă forma sub care se găseşte cel mai frecvent 
rămâne Mater (semper) certa est, pater incertus. Cât priveşte modificările 
acestui enunț aparținând discursului repetat juridic latinesc, este de la 
sine înțeles că inovațiile aduse de ştiinţa recentă au motivat toate schim- 
bările posibile în expresia acestuia (patru la număr, conform tipologiei 
stabilite de Quintilian). O simplă verificare pe Internet, folosind moto- 
rul de căutare Google, va scoate la iveală destructurări şi restructurări 
dintre cele mai diverse. Aici mă voi mulțumi să înregistrez doar tipul 
de modificare cel mai rar întâlnit, şi anume permutarea. Astfel, de 
pildă, doi cercetători francezi, într-o carte despre „copilul nimănui”, 
au declarat (încă din 1994) că adagiul Mater semper certa est, sed pater 
semper incertus s-a perimat din cauza veritabilei revoluţii științifice; în 
consecință, ei au afirmat că — în condiţiile actuale — formula mai potri- 
vită ar fi aceasta: Pater semper certus est, sed mater non certa”. 


8. În ultimele decenii, mai cu seamă după ce omenirea a conştientizat 
efectele extrem de distrugătoare ale bombei atomice, s-a pus tot mai 
acut problema moralității /eticii ştiinţei. Unii au indicat fizica moder- 
nă drept sursa tuturor relelor, de parcă ştiinţa ar fi o „entitate cauzală 
per se”, şi nu un produs creat de om. John Dewey are grijă să păstreze 

dreapta măsură: „Ştiinţa, fiind o construcţie a omului, este la fel de su- 
pusă uzului uman ca orice altă dezvoltare tehnologică. Însă, din păcate, 
«uzul» include utilizarea greşită și abuzul. A susține că știința este o 
entitate în sine, după cum reiese din mai toate distincţiile curente ce 
împart ştiinţa în «pură» şi «aplicată», şi apoi a o învinovăţi de relele 
sociale, cum sunt instabilitatea economică și dezastrul războiului, cu 
scopul de a o subordona idealurilor morale, nu aduce niciun benefi- 
ciu pozitiv. Din contră, ne abate de la folosirea cunoaşterii noastre şi 
a celor mai competente metode de observaţie în procesul de realizare 
a lucrurilor pe care sunt capabile să le facă” (Dewey 1954: 231-232). 


8.1. Încheind Critica rațiunii practice, Immanuel Kant a scris aceste fai- 
moase cuvinte: „Două lucruri umplu sufletul cu mereu nouă și cres- 
cândă admiraţie şi venerație, cu cât mai des și mai stăruitor gândirea se 
ocupă cu ele: cerul înstelat deasupra mea şi legea morală în mine” (Kant 
1972: 252). Pentru filosoful german, cerul înstelat (cosmosul) şi 
legea morală (cuprinzând suma valorilor omenești) constituiau 
două universuri distincte, deopotrivă de fascinante şi de bogate (neli- 
mitate). Una estelumea naturii (caracterizată prin necesitate și 
cauzalitate), și cu totul alta estelumea culturii (caracterizată prin 
finalitate și libertate). 


8.2. Poate că grecii antici se înșelau atunci când afirmau că există o 
strânsă legătură între legile naturii și legile gândirii, între organizarea 
cosmosului și rânduiala socială ș.a.m.d. Dar, fără îndoială, o viziune 
(chiar greşită, eventual) cum este cea exprimată de Aristotel (în citatul 
de maijos) este mult mai frumoasă decât orice altă concepţie, deoarece 
ne include în rațiunea universală pătrunsă de armonie, îndemnându- 
ne să trăim după legile ei: „Dacă deci, în comparaţie cu omul, intelectul 
este ceva divin, atunci şi viața dusă în conformitate cu intelectul va fi, 
în comparaţie cu viața umană, divină. Dar nu trebuie să-i urmăm pe cei 
ce îndeamnă omul, pentru că este om, să-şi mărginească gândirea la 
lucruri omenești şi, pentru că este muritor, la lucruri trecătoare. Omul 
trebuie, dimpotrivă, în măsura în care-i este cu putinţă, să se imortali- 
zeze pe sine, făcând totul pentru a trăi în conformitate cu elementul cel 
mai elevat din el; căci, dacă acest element ocupă un loc restrâns ca vo- 
lum, prin forța şi valoarea sa reprezintă mult mai mult decât tot restul.” 
(Aristotel, Etica nicomahică, X, 7, 1177b-1178a). 

Note | 


! Toate traducerile fragmentelor citate din Jaeger, Collingwood şi Dewey îmi aparţin. 

2 Pentru confirmarea acestui transfer terminologic (în cazul cuvintelor aitia, dike şi cos- 
mos), vezi şi Peters 1997: 34, 64-65 şi 157-158. 

3 Pentru mai multe detalii, mai cu seamă în privinţa artei, merită citit îndeosebi capi- 
tolul 7, The Natural History of Form, din cartea lui John Dewey, Art as Experience (vezi 
Dewey 2005). 

* Ca să ne facă să înțelegem și mai bine în ce constă specificul fiecărei metode, Dewey 
reia şi reprelucrează tripla analogie a lui Francis Bacon (din Novum Organum, 1. xcv), 
bazată pe comportamentul unor insecte: „Rațiunea pură, ca mijloc de atingere a ade- 
vărului, este asemenea păianjenului care țese o pânză [scoţând-o] din sine însuși. 
Pânza este ordonată şi elaborată, dar reprezintă doar o capcană. Acumularea pasivă a 
experienţelor - metoda empirică tradițională — este similară furnicii care aleargă 
primprejur, adună cu sârg şi depozitează la un loc grămezi de materii prime. Adevărata 
metodă, cea pe care Bacon ar fi urmat-o, este comparabilă operaţiilor efectuate de a 1- 
bină, care, la fel ca furnica, adună materie din lumea externă, însă, spre deosebire de 
această creatură harnică, atacă și modifică substanţa strânsă, cu scopul de a o face să-și 
dezvăluie comoara ascunsă” (Dewey 1957: 32). 

$ Vezi Emil Molcuţ, Dan Oancea, Drept roman, ediţia a II-a, Casa de Editură şi Presă 
„Șansa', Bucureşti, 1993, p. 8. 

6 În acest sens, Hugo Grotius a scris o lucrare fundamentală (în trei cărți): De iuri belli 
ac pacis (1625). Merită amintite şi alte tratate de referință redactate de el: Mare liberum 
(1609), De veritate religionis Christianae (1627) etc. 

7 Vezi, de pildă, pentru detalii, printre alte numeroase materiale disponibile în mediul 
virtual, eseul lui Jim Powell, Natural Law and Peace. A Biography of Hugo Grotius (publi- 
cat la 4 iulie 2000 pe www.libertianism.org,). 

8 Vezi Romain F. L. Girard, The Impact of Hugo Grotius’ Concept of Natural Law on His 
Social Contract Theory (History Research Dissertation, April 25* 2014), consultată pe 
www.academia.edu. Romain Girard susţine că pe Grotius l-a interesat, mai curând, forța 
pozitivă a raționamentului inductiv, decât forța negativă a acestuia. (Dacă, în manieră 
empirică, ajungem mai întâi la concluzia că Toate lebedele sunt albe, iar ulterior descope- 
rim şi o lebădă neagră, atunci vom formula concluzia astfel: Nu se poate ca toate lebedele 
să fie albe. Deşi ambele enunţuri sunt inductive, primul încearcă să fie adevărat în mod 
pozitiv, în timp ce al doilea, respingându-l pe primul, are şanse de reușită prin aceea că 
este adevărat în mod negativ.) Însă (mai spune Girard, citând alți specialişti) majoritatea 
concluziilor obţinute de Grotius prin modalitatea a posteriori pozitivă se bazează pe o 
serie de presupuneri a priori referitoare la natura umană. 

? Vezi savurosul material Mens sana in corpore sano, în G. Topârceanu, Scrieri, vol. II, 
Editura Minerva, Bucureşti, 1983, p. 64. 

1 La o lectură atentă și integrală a lucrării Institutio Oratoria, se va putea observa că me- 
ritul aplicării „impătritei reguli” la analiza discursului repetat îi aparține (înainte de orice 
altă contribuție modernă) lui Quintilian însuși. 

H Pentru o discuţie extinsă privind contestarea formulelor latinești, dar și pentru nu- 
meroasele exemple, vezi Cristinel Munteanu, Modificarea discursului repetat latinesc în 

registrul grav al ştiinţei și al filozofiei, în Nicolae Saramandu, Manuela Nevaci, Carmen 
Ioana Radu (editori), Lucrările primului simpozion internațional de lingvistică (Bucureşti, 
13-14 noiembrie, 2007), Editura Universităţii din Bucureşti, 2008, p. 207-217; vezi, de 
asemenea, o versiune îmbogăţită a acestei lucrări în Munteanu 2012: 181-195. 

2 Vezi Radu I. Motica, Dan Negrescu, Lexicon juridic latin-român, Editura Lumina Lex, 
București, 2001, p. 162. 

15 Geneviève Delaisir, Pierre Verdier, Enfant de personne, Editions Odile Jacob, Paris, 
1994, p. 46. 

Actul de creaţie, conform opiniei lui ]. P. Sartre, 
„este în momentul conceperii unei opere, 
doar un moment incomplet, abstract; dacă 
autorul ar fi singurul care există, atunci acesta 
ar putea scrie cât de mult dorește — opera ca 
obiect nu ar apuca însă niciodată să vadă lu- 
mina zilei, iar autorul ar trebui să lase penița 
din mână sau să atingă culmile disperării. Dar 
procesul scrierii, ca act corelator dialectic, in- 
clude procesul lecturii, iar aceste două acte 
interdependente au nevoie de doi oameni cu 
activităţi diferite. Strădaniile combinate ale 
autorului cu cele ale cititorului contribuie la 
nașterea obiectului concret și imaginar care 
este opera spiritului. Arta nu poate exista de- 
cât pentru și prin celălalt” [4, p. 246]. Această 
idee a lui Sartre o găsim și în lucrările lui Um- 
berto Eco, pentru care textul este un act de 
co-producere, ce funcționează în parteneriat. 
Conform lui U. Eco, Cititorul Model şi Auto- 
rul Model sunt cele două strategii textuale, fi- 
ecare încercând să deducă intenţiile celuilalt. 
Autorul Model lansează propuneri de coope- 
rare, care să-l ghideze pe Cititorul Model în 
actul de actualizare a tuturor potenţialităților 
textului, adică să-l determine să se manifeste 
din punct de vedere interpretativ la fel cum 
el însuși s-a manifestat din punct de vedere 
generativ [2, p. 87]. „Textul, susține autorul, 

este întrețesut cu spaţii albe, cu teritorii ale nonspusului. Cine le-a lăsat 
albe a procedat așa din două motive: în primul rând, pentru că un text 
este un mecanism leneș care trăiește din plusvaloarea de sens introdu- 
să în el de destinatar. În al doilea rând, pentru că, pe măsură ce trece 
de la funcția didactică la cea estetică, un text vrea să-i lase cititorului 
inițiativa interpretării, chiar dacă, de obicei, doreşte să fie interpretat 
cu o garanţie suficientă de univocitate” [2, p. 83]. 


Cât priveşte importanţa primului contact al cititorului cu opera de artă, 
mai mulți esteticieni (R. Ingarden, M. Dufrenne, T. Vianu, S. losifescu) 
au remarcat starea de fascinație nemijlocită, de brusc elan simpatetic al ci- 
titorului, reacția lui spontană, confuză, saturată de senzații organice (ini- 
ma bate mai repede, obrajii se îmbujorează, ochii scapără etc.), distanțarea 
acestuia de sfera intereselor practice imediate, evadarea din timpul profan, 
din ambianța cotidiană. Dat fiind faptul că prima impresie nu durează 
mult, că intensitatea emoției scade, cititorul începe să îşi reconştientizeze 
statutul, condițiile în care se află, valorile și țelurile care-l motivează. Tudor 
Vianu numea această etapă a receptării analitic-intelectuală sau judecata de 
comprehensiune [6, p. 305-308, 337]. Determinată de raportarea la opera 
literară, de actul receptării, de modul unic în care se realizează apropierea 
de sens, comprehensiunea este o fază importantă, prin urmare, necesară, 
care înseamnă crearea unei percepții a evenimentelor, a personajelor, a 
contrastelor sau asemănărilor, a vocabularului utilizat de autor, a tuturor 
componentelor de structură a textului artistic. 


Este ştiut că relația cu lumea textului este determinată de receptare. 
Hans Robert Jauss, abordând problema receptării [3, p. 260], remarca 
trei etape caracterizate prin orientarea diferită a orizontului lecturii. 
Primul timp hermeneutic se defineşte printr-o orientare progresivă, al 
doilea — printr-o orientare retrospectivă şi al treilea — prin proiectarea 
textului pe „fundalul schimbărilor de orizont” ce au marcat șirul inter- 
pretărilor. Aceste etape H. R. Jauss le-a transpus astfel: 


- comprehensiunea, echivalentă cu prima lectură, aceasta din urmă, la 
rândul ei, fiind un „timp al percepţiei estetice”. La această etapă, textul 
este parcurs ca partitură. Cititorul, trăind sentimentul uimirii, este im- 
plicat într-un seducător joc al cunoaşterii operei. Specificul procesului 
de comprehensiune rezidă „în orizontul progresiv al percepţiei esteti- 
ce”, orizont deschis şi redeschis prin înaintarea lentă a cititorului spre 

finalul operei, el fiind ghidat de toate elementele ei de structură: cuvin- 
te, sintagme, alte componente de construcție. Impresionat, în procesul 
şi în urma primei lecturi, cititorul abia deslușește înțelesurile operei; 


- interpretarea echivalentă cu a doua lectură (re-lectura), reprezen- 
tând continuarea şi complinirea comprehensiunii. În procesul inter- 
pretării se produce o schimbare fundamentală de orizont, ce permi- 
te constituirea sensului integral al operei literare. Cititorul este foarte 
atent la strategii, intertext şi mesaj. Este etapa interpretării reflexive, 
cea a orizontului retrospectiv. În această ordine de idei, referindu-se 
la procesul de relectură, M. Călinescu sublinia: „Relectura e altceva: 
un proces cu o finalitate structurală, reflexivă, autoreflexivă; un mod al 
atenţiei care presupune încetinirea lecturii, cântărirea critică a detalii- 
lor, un anumit profesionalism al lecturii” [1]; 


- aplicarea — a treia lectură / postlectura — „un timp al receptării istorice 
şi al judecății estetice, având ca finalitate reconstituirea sensurilor operei”. 


Având în vedere aceste considerente, profesorul va formula un șir de 
sarcini care să-i dirijeze pe elevi de la comprehensiune spre interpre- 
tare și aplicare. Acestea, de regulă, trebuie formulate în funcție de cele 
câteva niveluri ale aptitudinilor cognitive formate (nivelul cunoștințe- 
lor, al înţelegerii, al aplicării, al analizei, al sintezei și al evaluării). Cât 
priveşte primul nivel, al cunoştinţelor, exerciţiile / sarcinile de lucru 
vor viza: localizarea / identificarea problemei (1. Cu ce problemă se 
confruntă personajul? 2. Ce declanșează problema / conflictul interior 
al personajului, îl dezechilibrează? 3. De ce natură este problema dată? 
Alegeţi din variantele propuse: a) morală; b) psihologică; c) fiziolo- 
gică; d) politică; e) altă opinie. 4. Cine dintre personajele studiate şi 
în ce condiţii / circumstanţe s-a mai confruntat cu o astfel de proble- 
mă?), organizarea informaţiei (1. Alcătuiţi pe baza schiţei biografia 
dlui Goe, având ca repere: categoria socială din care face parte, ocu- 
paţia, portretul fizic / moral; 2. Alcătuiţi planul de idei al povestirii; 3. 
Prezentaţi informaţia principală din fragment / operă în formă de pi- 
ramidă: numele personajului, ocupaţia lui, trei caracteristici, compor- 
tamentul manifestat într-o situație concretă, problema cu care se con- 
fruntă, felul în care soluţionează problema; 4. Stabiliţi tipul de relaţii 
ce se constituie între personajele romanului Enigma Otiliei, precum și 
motivele ce contribuie la apariția acestora. Alegeţi din variantele pro- 

puse: a) prietenie; b) dușmănie; c) rivalitate; d) dragoste paternă / ma- 
ternă; e) altă opinie. 5. Extrageţi din fragment / operă (Enigma Otiliei) 
enunțuri cu valoare generală despre: dragoste, natura bărbaţilor, statu- 
tul unui doctor. Cui aparţin aceste afirmaţii? ), rezumarea (1. Relataţi 
în maximum 10 fraze povestea desprinsă din nuvela Alexandru Lăpuş- 
neanul. 2. Relataţi întâmplarea care strică echilibrul iniţial / episodul 
ce constituie punctul culminant / deznodământul operei. 3. Relataţi 
episodul care v-a plăcut cel mai mult. Motivaţi-vă alegerea), exemplifi- 
carea (1. Exemplificați cu versuri și relevaţi ideea poetică ce ilustrează 
următoarele motive din poezie: iubirea, visul, condiția geniului, feme- 
ia-înger. 2. Exemplificaţi cu versuri din poezie următoarele antiteze: 
naștere — moarte, om comun — om de geniu, efemeritate — eternitate, 
refuz — acceptare), rememorarea faptelor / evenimentelor / informa- 
tiei în vederea determinării datelor cazului (1. Precizaţi cui aparține 
replica... 2. Precizaţi care dintre personajele romanului Patul lui Procust 
susțin fiecare dintre temele următoare: politica, iubirea, intelectualul și 
artistul, proprietatea burgheză; 3. Prezentaţi evoluţia relațiilor dintre 
Emilia şi Ladima / Fred Vasilescu — dna T. 4. Prezentaţi evoluţia con- 
flictului declanșat de averea lui moş Costache). 


Având drept sarcină descifrarea, elucidarea sensului / sensurilor posi- 
bile pe care le pune la dispoziţie textul, interpretarea impune formu- 
larea unor sarcini care vizează: decodificarea elementelor de limbaj al 
operei literare (1. Ce presupune pentru Eminescu „o noapte bogată”? 
Alegeţi din variantele propuse şi argumentaţi: a) alinarea dorului de 
iubită; b) bucuria de a-și revedea iubita; c) fuzionarea gândurilor celor 
doi îndrăgostiți; d) condiţia realizării absolute a iubirii și a spiritului 
uman. 2. Ce simbolizează gorunul în poezia Gorunul? 3. Comentaţi 
sugestia simbolului-cheie al poeziei Plumb?), interpretarea unor pro- 
cedee de compoziţie (1. Numiţi procedeul de compoziţie utilizat de 
L. Rebreanu în romanul Pădurea spânzuraţilor şi determinaţi rolul 
acestui procedeu), a unor tehnici narative (1. Determinaţi priorităţile 
relatării la persoana I, ca tehnică narativă utilizată de scriitorul C. Pe- 
trescu. 2. Determinaţi rolul monologului interior, alegând din urmă- 
toarele variante: a) subiectivează acţiunea; b) accentuează un conflict 
interior; c) ajută la sondarea stărilor sufletești; d) altă opinie), a titlului 
operei (Ce semnificație comportă titlul romanului Patul lui Procust? 
Alegeţi din variantele propuse: a) iubirea e supusă patului lui Procust; 

b) societatea e un Procust al lui Ladima; c) Ladima este un Procust 
pentru societatea sa; d) existența unei limitări se măsoară cu patul lui 
Procust), formularea viziunii autorului asupra problemei abordate 
(1. Precizaţi în cinci-şase enunțuri felul în care scriitorul înţelege iubi- 
rea ca stare trăită. 2. Care este viziunea scriitorului asupra relaţiei sale / 
a omului cu timpul?). 


Un rol important în procesul de interpretare a operei literare îl au 
exercițiile-sarcini cu caracter de abstractizare (Există în scara alternati- 
velor personajului Ladima posibilitatea de a ieși din impas, de a renunța 
la sinucidere?), de transformare (Dacă aţi avea posibilitatea să modifi- 
cați ceva în operă, ce anume veți modifica? Ce episod consideraţi că ar 
putea fi omis din operă; Ce modificări ar suferi personajul, dacă veţi avea 
posibilitate să-l creați după bunul vostru plac? Cum aţi vrea să se termine 
opera?), de analiză (1. Analizaţi comportamentul dlui Goe şi raportați-l 
la un anumit tip de comportament: demn de urmat, satisfăcător, con- 
damnabil etc. 2. Analizaţi cele două atitudini — a tatălui şi a fiului — faţă 
de uciderea căprioarei. 3. Analizaţi destinul mănăstirii de la Trei Izvoare 
(Toiagul păstoriei) şi raportaţi-l la unul bun, strălucitor, teribil etc. Ce a 
determinat un astfel de destin? ), de sinteză (1. Sintetizaţi ideile desprin- 
se din operă într-o reprezentare grafică. 2. Formulaţi concluziile de ri- 
goare cu privire la mesajul operei / personajul literar etc.). Menţionăm 
că procesul analizei, unul destul de complex, presupune operaţii de gân- 
dire asociativă (1. Putea Duca-vodă, ca domnitor al unei țări cu oameni 
blânzi şi harnici, să-și schimbe ideile, convingerile şi să ducă o politică 
de prosperare a Țării Moldovei? Argumentaţi în baza operei. 2. Supu- 
neți unei analize comparative personajul biblic (Păstorul cel Bun) și cel 
druţian din nuvela Toiagul păstoriei. Ce a împrumutat personajul druțian 
de la prototipul său? De care alte personaje vă aduce aminte ciobanul? ), 
creativă (În rol de jurnalişti care ați asistat la execuţia lui Svoboda, pre- 
cum şi la ulterioarele discuţii ale ofițerilor pe marginea acestui caz, pre- 
gătiţi / scrieți un comunicat de presă pe marginea cazului și a discuţiilor 
respective; Pornind de la intriga piesei, alcătuiți o compoziţie dramatică) 
şi imaginativă (Cum s-ar fi constituit destinul lui Ion dacă s-ar fi căsătorit 
chiar din capul locului cu Florica / al Anei dacă s-ar fi căsătorit cu Geor- 
ge?). Aceste sarcini îl ajută pe elev să pătrundă în logica construirii per- 
sonajului, să sesizeze ceea ce-l diferenţiază de alte personaje şi-l apropie 
de o tipologie umană anume. 

Nivelul aplicării, incluzând mai multe operaţii, denotă capacitatea elevu- 
lui de a analiza faptele și problema, de a interpreta, a investiga, a clasifica 
şi de a formula anumite concepte. Astfel, în procesul studierii textului 
artistic, elevii, la această etapă de lucru, sunt solicitaţi să analizeze com- 
portamentul personajelor, anumite circumstanţe în care acționează sau 
care le determină să ia o decizie ori să se comporte într-un anumit mod, 
relaţiile dintre personaje, diverse atitudini umane etc. Drept procedee 
de lucru pot fi utilizate Simularea întâlnirii cu personajul literar, Jocul de 
rol, Drepturi, responsabilităţi, Procesul de judecată etc. [5, p. 134-160]. Tot 
în cadrul acestei etape de lucru, profesorul va acorda o atenţie deosebită 
sarcinilor cu caracter aplicativ, prin care elevii vor fi solicitaţi să elaboreze 
diverse eseuri, comentarii, ei având ca punct de pornire și de meditaţie 
citate ce aparţin criticilor literari, personalităților marcante ale culturii 
naţionale și universale (1. Comentaţi afirmaţia lui G. Bacovia: „Plumbul 
ars e galben. În eprubeta mea, orice, orice reacție chimică dă un precipi- 
tat galben... Altădată, în plumb, pe lângă impresia colorată, simțeam una 
statică, de greutate. Plumbul apasă cel mai greu pe om... Forţa lui m-a 
apăsat până la distrugere”. 2. Susţineţi ori combateți afirmaţia criticului 
literar C. Bărboi: „Luceafărul reprezintă mai mult decât visul de dragoste 
al fetei de împărat, el este un personaj care are sentimente proprii, împins 
la întruchiparea pământească de o pasiune dincolo de legile lui”). 


În concluzie menţionăm că un rol-cheie în comprehensiune și în gân- 
direa participativă îl deține dialogul, scopul lui fiind căutarea înţele- 
gerii reciproce şi a armoniei, inițierea elevilor clasei în mecanismele 
gândirii participative, prin suspendarea prejudecăţilor. Din acest mo- 
tiv, profesorul va opta pentru atare tehnici de lucru. 

This article presents reading as the student's main intel- 
lectual activity, highlightens its importance in the general 
learning paradigm as well as in the shaping-developing 
of the student's personality, describes several theoretical 
models on which the reading competence can be inter- 
actively developed during the lessons of Romanian lan- 
guage and literature and points to the role of the teacher- 
mentor in making a cultivated literature reader. 


1. Lectura: activitate intelectuală de bază 
a elevului. Între activităţile, procesele și ne- 
cesităţile de învăţare şcolară autentică, lectura 
ocupă locul central ca activitate intelectuală, 
dar și spirituală, de formare-dezvoltare a per- 
sonalității, de aceea competenţa de lectură a 
fost considerată dintotdeauna o condiţie a re- 
ușitei elevului în școală, apoi — un mijloc de 
acces la cunoașterea generală și specializată. 
De aici importanţa actului lecturii școlare în 
paradigma generală a învățării și necesitatea 
formării-dezvoltării competenţei de lectură 
pe parcursul întregii sale vieți. 


În şcoală, elevul citeşte pentru a îndeplini mai 
toate funcţiile actului de lectură: pentru a se in- 
forma, a învăţa, a cunoaște, pentru a înțelege, a 
descifra, a face ceva sau a zice despre ceva în le- 
gătură cu textul citit, pentru a cerceta, a găsi un 
răspuns la o întrebare sau o soluţie de rezolvare 
a unei probleme, pentru a-și imagina, a aprecia, 
a produce sensuri globale sau parțiale în baza 

textului citit etc. În acest sens, activitatea de lectură şcolară poate fi ca- 
racterizată ca un tip general de învăţare, ce se realizează în cadrul tutu- 
ror disciplinelor de învățământ, dar într-un mod specific fiecărui obiect, 
de aceea competenţa de lectură ar trebui considerată una transversală, 
transdisciplinară. 


Plecând de la caracterul general al activităţii de lectură școlară, specia- 
liştii în teoria literaturii şi didactica lecturii [1, 2, 4] disting mai multe 
tipuri de lectură: 


a) lectură de informare, de documentare și de cercetare, în cazul istori- 
ei, geografiei, biologiei etc.; 


b) lectură literară, care poate fi: de înțelegere, explicativă, interpretati- 
vă şi, mai nou, lectură metodică, realizată în cadrul disciplinelor limba 
şi literatura română, limbile materne, limbile străine; 


c) lectura de descifrare a simbolurilor, formulelor, graficelor sau a 
schemelor, în cazul fizicii, matematicii, chimiei, informaticii; 


d) lectura notelor muzicale pe un portativ sau de descifrare a unei ima- 
gini, în cazul artelor plastice; 


e) lectura de destindere / de plăcere sau recreativă etc. 


Aşadar, în instanţa şcolară, lectura apare ca o activitate intelectuală de 
bază a elevului, desfășurată în cadrul tuturor disciplinelor școlare, dar 
formarea competenţei de lectură devine prioritară în cadrul discipli- 
nelor cuprinse în aria curriculară „Limbă şi comunicare” — limba şi li- 
teratura română, limbi străine, limbi materne, literatura universală —, 
înscriindu-se într-un proces educațional flexibil şi dinamic, implicând 
activităţi de înțelegere și receptare, decodare și interpretare, transfor- 
mare și producere de noi sensuri și valori. Finalităţile de bază ale aces- 
tui proces de lectură îl formează atât spectrul larg de competențe specifice 
(de înțelegere și receptare, de decodare și interpretare, de comunicare 
orală și scrisă etc.), precum şi trăsăturile caracteriale, comportamentele 
elevului — valori obținute exclusiv prin educaţia literar-artistică, susţi- 
ne VI. Pâslaru [5, p. 24]. 


În acest context, se vorbește despre pluralitatea actului de lectură în in- 
stanța școlară și se sugerează necesitatea realizării mai multor lecturi ale 

aceleiași opere sau text, pentru o mai bună înțelegere a mesajului trans- 
mis / comunicat, precum şi a unei abordări funcționale a didacticii lec- 
turii în şcoală, subliniindu-se, totodată, rolul și importanţa evaluării, în 
verificarea, în primul rând, a înţelegerii conţinutului unui text şi apoi a 
interpretării acestuia, şi nu doar a textelor literare, ci şi a celor nonliterare. 
În legătură cu aceasta, cercetătoarea O. Costea sugerează chiar necesita- 
tea subordonării practicii de lectură din şcoală lecturii din societate, care 
este o activitate foarte diversă ca tip, scop şi surse de lectură, autoarea 
susținând că școala trebuie să fie direct implicată în pregătirea cititorului 
pentru activitatea de lectură continuă pe parcursul întregii vieți [2, p. 7]. 


Competența (şcolară, profesională), identificată drept finalitate de bază 
a instruirii şi formării, este astăzi unul dintre cei mai livraţi termeni pe- 
dagogici, conceptul respectiv fiind în centrul tuturor abordărilor teo- 
retice şi practice, precum și al dezbaterilor publice, iar învățământul 
în bază de competenţe - noua direcţie de dezvoltare a curriculumu- 
lui şcolar şi universitar din Republica Moldova — urmăreşte trei mari 
obiective: 


e să pună accent pe finalitățile educaţiei — adică pe competențele cu 
care trebuie înzestrat elevul până la sfârșitul școlarității obligatorii; 


e să dea sens învăţării, adică să arate elevului la ce-i serveşte ceea ce 
învaţă la școală; 


e să certifice achiziţiile finale ale elevului în termeni de competenţe, ca 
răspuns la problematica analfabetismului funcțional. 


La nivel european, conceptul de competență a fost definit drept „o com- 
binaţie particulară de cunoștințe, abilități şi atitudini adecvate contex- 
tului de care are nevoie fiecare individ pentru împlinirea și dezvoltarea 
personală și profesională, pentru cetăţenia activă, pentru incluziunea 
socială și pentru angajare pe piaţa muncii” (Memorandum privind învă- 
tarea permanentă, 2001), iar în 2006 a fost elaborat un Cadru de refe- 
rinţe pentru competenţele-cheie, prin care sunt stabilite 8 domenii de 
competenţe-cheie de format în perioada şcolarităţii: comunicarea în 
limba maternă, comunicarea într-o limbă străină, competențe de bază 
în matematică, ştiinţe și tehnologie, competenţa digitală, a învăţa să în- 
veţi, competenţe interpersonale și civice, competenţe antreprenoriale 
şi competenţe culturale / interculturale. 

Acceptând aceeași linie generală de dezvoltare, în 2010, procesul de 
învățământ din Republica Moldova, prin curriculumul școlar mo- 
dernizat, a fost orientat spre formarea-dezvoltarea a zece competenţe 
transdisciplinare: comunicarea în limba română; a învăța să înveţi; com- 
petente de autocunoaştere şi de autorealizare, competențe interpersonale, 
civice și morale; competențe culturale, interculturale; competențe acțio- 
nal-strategice; competenţe de comunicare într-o limbă străină; competențe 
digitale; competențe antreprenoriale; competențe de bază în matematică, 
ştiinţe şi tehnologie, iar, prin Codul Educaţiei din 2014, cele opt com- 
petenţe-cheie europene sunt considerate drept finalități de bază și ale 
sistemului educaţional de la noi. 


Constatăm însă că atât în lista competenţelor-cheie europene, cât și a 
celor transdisciplinare formulate pentru învățământul autohton nu se 
regăseşte competenţa de lectură, aceasta fiind considerată una strict 
disciplinară, specifică Educaţiei lingvistice şi literare / Limbii şi lite- 
raturii române, deși, în opinia noastră, competența de lectură are un 
caracter adisciplinar, supraordonat, deci ar trebui să stea deasupra tu- 
turor disciplinelor şcolare, după cum și lectura este activitatea care stă 
la baza oricărei munci intelectuale. Prin urmare, ea ar trebui calificată 
drept o competenţă-cheie / transdisciplinară necesară omului pe tot 
parcursul vieţii. 


Competenţele de bază formate și dezvoltate în cadrul disciplinei limba 
și literatura română, care integrează două domenii distincte — educația 
lingvistică şi educația literară, sunt: competenţa de comunicare (ora- 
lă şi scrisă) şi competenţa de lectură, ambele având caracter general, 
o structură complexă și integrând mai multe competenţe specifice 
(lingvistice, de receptare, textuală, culturală etc.). 


Formarea-evaluarea competenţelor de comunicare şi de lectură în 
şcoală se realizează procesual, integrator și instrumental, prin meto- 
de și tehnici specifice, de aceea procesul integrat de formare-evaluare 
a competenţelor date solicită din partea cadrului didactic, în primul 
rând, cunoaşterea teoriei lecturii, dar şi a didacticii lecturii, în al doilea 
rând, stăpânirea metodologiei specifice de proiectare și realizare a acti- 
vităţilor de formare-evaluare, selectarea metodelor adecvate, utilizarea 
diverselor tehnici de lectură și replierea acestora pe strategii didactice 
interactive [3]. 

Resursa pedagogică de bază a procesului de formare-evaluare a com- 
petenţei de lectură o constituie textul literar, dar şi cel nonliterar, de di- 
verse tipuri, care este purtător de sensuri și de informaţii semnificative 
pentru elev, iar datoria profesorului este de a-l ajuta pe elev să perceapă 
aceste sensuri, să se formeze intelectual, moral, estetic etc., valorificând 
această resursă prin activităţi de lectură plurală, capabilă să conducă la 
asimilarea de noi cunoştinţe, transformarea lor în abilități, deprinderi 
şi încorporarea acestora în noi produse de comunicare orale și scrise 
create de el însuşi, care sunt semnele achizițonării unei competenţe. 


2. Structura şi mediul de formare a competenţei de lectură. Con- 
ceptul de competenţă şcolară, în baza căruia a fost modernizat curri- 
culumul şcolar pus actualmente la baza activităţii de formare-dezvol- 
tare a personalităţii elevului prin toate disciplinele școlare, inclusiv 
prin limba şi literatura română, este unul integrator, ce înglobează 
cunoştinţe, capacități şi atitudini, respectiv, orice competenţă școlară 
trebuie înţeleasă ca o noţiune integratoare, ce cuprinde ansambluri 
structurate de cunoştinţe, capacităţi şi atitudini dobândite de elev, 
având o finalitate educaţională de bază la care trebuie să se ajungă pe 
parcursul învățării. 


Plecând de la acest reper teoretic, competența de lectură reprezintă un 
ansamblu integrat de cunoștințe literare, capacități de lectură și atitudini 
literar-estetice, exersate în mod spontan într-o activitate de lectură. Din 
punct de vedere structural, competenţa de lectură se constituie din ur- 
mătoarele componente de bază: 


e Cunoştinţe (din teoria literaturii, despre opera literară sau textul non- 
literar, despre elementele operei, despre mesajul operei, despre autor, 
cunoștințe de vocabular, cunoştinţe despre lume, despre sine etc.); 


e Capacităţi / abilităţi de: ascultare / receptare (a textului), identificare 
(a tipului de text, a ideilor principale, a noțiunilor literare, a persona- 
jelor etc.); analiză și interpretare (a unui cuvânt, a unei secvenţe de 
text, a unui fapt sau fenomen literar); caracterizare (a unui personaj); 
rezumare (a unui text narativ); apreciere (a unui text lecturat, a unui 
personaj, a stării personale postlecturale etc.); 


e Atitudini, sentimente, reacţii provocate de opera literară, trăiri for- 
mulate de cititor în legătură cu problematica textului lecturat, opinii și 


PRO DIDACTICA E 


aprecieri ale fenomenelor literare (personaj, autor, mijloace de expre- 


sie etc.) [4, p. 64]. 


Prin urmare, angajarea elevului într-o activitate autentică de lectură 
trebuie să presupună deopotrivă activarea, completarea și dezvoltarea 
unor structuri cognitive (cunoştinţe despre text, cunoașterea diferențe- 
lor între textul literar şi nonliterar, recunoaşterea stucturilor textuale 
fundamentale; cunoașterea noţiunilor de subiect, temă, idee principa- 
lă / secundară, personaj principal / secundar etc.), exersarea și dezvol- 
tarea în permanenţă a unor abilități / deprinderi de identificare / deco- 
dificare / interpretare / rezumare, ce se pot întinde de la recunoaşterea 
unui cuvânt sau selectarea ideii principale până la configurarea sensu- 
lui global al unui text, precum și solicitarea din partea elevilor a formu- 
lării unor atitudini, sentimente şi trăiri proprii vizavi de textul lecturat. 


Totodată, pentru a putea utiliza competenţa dată și în viața de adult, 
elevul, tânărul, omul mai are nevoie şi de formarea-evaluarea unor 
astfel de capacităţi şi atitudini cum ar fi: a citi şi printre rânduri; a re- 
flecta asupra celor scrise; a identifica poziţia autorului într-o problemă 
dată; a adopta o poziţie proprie în legătură cu cele scrise; a reacționa 
la cele scrise etc. În acest sens, înțelegerea sau comprehensiunea unui 
text scris depinde, în mare măsură, de nivelul de dezvoltare în școală al 
unor astfel de capacităţi lingvistice cum ar fi: înțelegerea tuturor cuvin- 
telor într-un text; înțelegerea unor cuvinte necunoscute și din context; 
recunoaşterea și înțelegerea structurilor gramaticale folosite de autor 
în text; decodarea sensurilor şi elaborarea de noi semnificații etc. 


În fond, principalele activităţi de lectură vizate în cadrul procesului de 
formare-evaluare a competenţei de lectură sunt desemnate prin urmă- 
toarele verbe: a ințelege, a analiza, a interpreta, a caracteriza, a compa- 
ra, a aprecia, a critica, respectiv, putem vorbi despre diferite tipuri sau 
niveluri de realizare a lecturii în clasă: lectura comprehensivă sau de 
înțelegere, lectura analitică sau interpretativă, lectura critică etc. 


Din competenţa lecturii — fiind una generală, transversală și comple- 
xă — derivă următoarele competențe specifice: 

- de lectură fluentă, expresivă a diverselor tipuri de texte; 

— de receptare adecvată a mesajului global al textului citit; 


— de înțelegere detaliată a universului ideatic descris în text; 

— de analiză și interpretare a unei tipologii variate de texte; 
— de rezumare a textului citit (în cazul textului narativ); 
- de percepere a construcţiei interioare a textului; 


- de formulare a unor opinii în legătură cu textul citit etc. 


Datorită valenţelor informative şi formative plurale, textul literar şi 
activitatea de lectură — ca sursă de cunoaștere și spaţiu al căutării şi 
construirii de sensuri — au stat întotdeauna în centrul activităților de 
formare-evaluare la orele de limba şi literatura romănă, deci putem 
considera că mediul tradițional de formare a competenţei de lectură îl 
constituie disciplina respectivă sau, mai exact, educația literară, al cărei 
scop de bază vizează „formarea cititorului cult de literatură, prin dez- 
voltarea la elevi a unui ansamblu de competenţe literare / lectorale: 
de înţelegere / receptare, de analiză / interpretare, de comentare, de 
caracterizare, de scriere despre text etc. [7, p. 6]. Vom preciza însă că 
şi alte discipline şcolare din aria curriculară „Limbă şi comunicare”, în 
special limbile materne sau limbile străine, pot contribui în mod egal la 
dezvoltarea acesteia, întrucât și ele utilizează textul literar şi activitatea 
de lectură, după cum şi disciplinile din aria „Ştiinţe socioumane” 


Pornind de la tipologia text literar / nonliterar evidenţiată în curriculumul 
de limba şi literatura română, vom sublinia rolul esenţial pe care îl au cu- 
noșştințele despre textul literar şi structurile textuale în procesul de formare a 
competenţei de înțelegere a lecturii, precum și noțiunea care constă în cu- 
noaşterea şi stăpânirea progresivă a diverselor tipuri de texte (epice, lirice, 
dramatice), ceea ce presupune organizarea unor situaţii de lectură care să 
vizeze comprehensiunea unei tipologii cât mai variate de texte literare — 
narative, descriptive, explicative, argumentative, expozitive etc. 


Se ştie că orice tip de text are o construcţie și o structură specifică ce tre- 
buie cunoscută de elevi și analizată în procesul de înțelegere / receptare 
şi de analiză / interpretare a textului lecturat în vederea dezvoltării ulte- 
rioare a competenţei de lectură în competenţa de producere de texte într-o 
gamă la fel de diversă. Astfel, dacă înțelegerea / receptarea textului epic 
poate fi abordată de către profesor prin modelul clasic al celor cinci în- 
trebări simple care vizează circumscrierea acțiunii şi care pot fi formulate 
astfel: Ce se săvârşeşte? De către cine și unde? De ce? Împreună cu cine şi / 
sau împotriva cui? Când şi cum?, atunci verificarea nivelului de receptare 

a unui text descriptiv este mult mai dificilă, întrucât necesită proceduri 
de de-construcţie și re-construcţie a descrierii: decuparea obiectului de- 
scris în părţi, relaţionarea şi corelarea acestuia cu alte obiecte și, în final, 
montarea descrierii, observă cercetătoarea A. Panfil [4, p. 102]. 


Aceeași autoare caracterizează lectura școlară ca pe un proces personal, ac- 
tiv şi holistic, în care interacționează trei factori: cititorul cu structurile sale 
cognitive (ce reunesc cunoștințe despre limbă, despre text, despre lume 
etc.), textul cu universul său tematic, ideatic, afectiv etc. și contextul în care 
se produce actul lecturii, iar condiția fundamentală a reușitei pedagogice în 
demersul integrat de formare-evaluare a competenţei de lectură o consti- 
tuie interacțiunea dintre toate cele trei variabile ale procesului lecturii. 


„Figurile” active ale procesului interactiv de lectură sunt, pe de o parte, 
elevul-cititor, cu abilităţile sale de lectură formate mai mult sau mai puțin 
(acasă, în afara şcolii), iar pe de alta, profesorul-formator, cu profesiona- 
lismul și metodologia sa, cu strategiile sale de constituire a sensului unui 
text. De aceea A. Panfil atrage atenţia asupra necesității evitării unor si- 
tuaţii de interacțiune deficitară în actul de lectură, cum ar fi, de exemplu: 
gradul de dificultate al textului este prea mare, problematica lui nu se în- 
scrie în orizontul de așteptare al elevului, strategiile de comprehensiune 
selectate de profesor sunt ineficiente, iar contextul — inadecvat. 


De aici, importanţa alegerii textelor de către autorii de manuale pentru 
activitatea de lectură, necesitatea respectării particularităților de vârstă 
ale elevilor, cunoașterii preferințelor şi intereselor de lectură etc., dar şi 
a conștientizării nevoilor de formare morală, spirituală şi caracterială, 
precum și a selectării cu discernământ de către profesor a strategiilor 
de formare-evaluare a competenţei de lectură. 


În literatura de specialitate sunt descrise mai multe modele teoreti- 
ce după care poate fi configurat procesul didactic de lectură școlară, 
respectiv, după ele pot fi proiectate și realizate strategiile eficiente de 
formare şi de evaluare a competenţei de lectură în cadrul orelor de lim- 
ba şi literatura română, însă ceea ce trebuie reținut este faptul că toate 
aceste modele accentuează necesitatea mai multor lecturi pentru înţele- 
gerea și interpretarea adecvată a unui text literar. 


Astfel, P. Cornea consideră că orice activitate de lectură, în cadrul pro- 
cesului didactic, trebuie să se desfășoare prin multiple lecturi de înţele- 

gere / receptare / analiză / decodificare / interpretare a textului scris. 
În opinia autorului, procesul lecturii trebuie să parcurgă cinci etape: 
1) percepţia / receptarea textului; 2) re-lectura pentru decodarea sen- 
surilor textului; 3) lectura pe unităţi a textului şi înțelegerea detaliată a 
sensului; 4) lectura interpretativă a unor secvențe de text; 5) interpre- 
tarea estetică a textului [1, p. 65]. 


Autorul concepţiei educaţiei literare și lingvistice și al teoriei literar-ar- 
tistice, VI. Pâslaru, dezvoltă acest model al lecturii plurale în cartea sa 
Introducere în teoria educaţiei literar-artistice [5], argumentând, în baza 
unui sistem de principii ştiinţifice, necesitatea proiectării și realizării 
procesului de lectură literară după stadiile lecturii, adică în câteva etape: 
stadiul prelectural, când elevul trebuie să conştientizeze scopul lecturii 
(informativă, de cercetare, de destindere etc.), stadiul lectural, în care 
elevul realizează lectura expresivă prin mijloace verbale / nonverbale, 
și stadiul postlectural, în care elevul decodifică mesajul, interpretează 
valorile operei, formulează idei, ia atitudini în legătură cu cele citite, 
iar curriculumul de Limba şi literatura română (ediţiile 2000, 2006), 
coordonat de acelaşi autor, recomandă profesorilor proiectarea și re- 
alizarea activităţii de lectură şcolară anume după acest model teoretic 
structurat în trei etape: pre-lectură, lectură propriu-zisă, post-lectură. 


Pe aceeaşi poziţie se situează şi profesorul universitar C. Șchiopu, care, 
în lucrarea sa Metodica predării literaturii române [6], propune cadrelor 
didactice o metodologie eficientă de proiectare și realizare a activităților 
de lectură în baza diverselor tipuri de texte literare, autorul evidențiind, 
printre condiţiile optime necesare de asigurat, valorificarea etapelor de 
lucru asupra operei literare și a nivelurilor de receptare a textului literar, 
modalităţile şi perspectivele de interpretare a acestuia etc. 


De remarcat, în teoriile postmoderne ale lecturii, înțelegerea / recep- 
tarea și analiza / interpretarea sunt abordate de unii autori ca procese 
simultane, de alții — ca etape succesive, specificându-se că este vorba to- 
tuși de diferite tipuri de lectură: lectură de gradul întâi și al doilea, după 
P. Ricouer, lectura euristică şi hermeneutică, după M. Riffaterre, lectura 
naivă şi critică, după U. Eco. În aceeași viziune, J. Lanjer [apud 2] repre- 
zintă actul lecturii și relaţia cititor — text prin succesiunea a patru etape: 
1. A păși din exterior spre interior, ceea ce înseamnă intrarea în lumea 
textului; 

2. A fi în interior şi a explora lumea textului; 
3. A păşi înapoi şi a regândi datele cu care s-a pornit la drum; 


4. A ieşi din lumea textului și a obiectiva experiența trăită. 


Cercetătoarea T. Erika tratează actul lecturii ca pe un proces de „con- 
stituire a Sinelui prin construcția de Sens”, care, de asemenea, se desfă- 
şoară în patru etape: 1. Întâlnirea cu paratextul; 2. Lectura; 3. Relectura 
productiv-creativă, gândită ca un act de întregire a textului; 4. Lectura 
critică. Observăm în acest model parcurgerea acelorași patru etape ale 
lecturii, cu implicarea însă a două elemente noi: a paratextului (obser- 
varea elementelor însoţitoare ale unui text, perceperea rolului acestora 
în pagina de text etc.), care este urmat de o lectură şi o relectură pro- 
ductiv-creativă, pentru a se putea ajunge la nivelul superior al lecturii 
critice — evaluării [apud 2]. 


În concluzie, subliniem faptul că, plecând de la modelul lecturii plu- 
rale, care este promovat în cercetările de bază privind studiul limbii şi 
literaturii române şi recomandat ca necesar de implementat prin curri- 
culumul disciplinar în cadrul procesului de formare și evaluare a com- 
petenţei de lectură, profesorul de limba și literatura română, în calita- 
tea sa de proiectant al strategiilor didactice de realizare a activităților 
de lectură comprehensivă, interpretativă, de decodare a sensurilor etc., 
îşi poate configura propriul demers educațional circumscris idealului 
de formare pedagogică a cititorului cult de literatură artistică. 

Mircea A. DIACONU 


| Agârbiceanu şi problema evreiască 


k 


M.A.D. — critic literar, eseist, 
prof. univ. dr., decan al 
Facultăţii de Litere şi Ştiinţe 
ale Comunicării la Univer- 
sitatea „Ştefan cel Mare, 
Suceava. Cele mai recente 
volume: lon Creangă — 
Nonconformism și gratuitate 
(Editura Dacia, 2002), Studii 
și documente bucovinene 
(Editura Timpul, laşi, 2004), 
La sud de Dumnezeu — 
Exerciţii de luciditate (Editura 
Paralela 45, 2005), Atelierele 
poeziei (Editura Fundaţiei 
Culturale Ideea Europeană, 
Bucureşti, 2005), Calistrat 
Hogaş — Eseu monografic 
(Editura Crigarux, Piatra 
Neamţ, 2007), Poezia de la 
„Gândirea' (Editura Fundaţiei 
Culturale Ideea Europeană, 
ediţia a Il-a revăzută, 
Bucureşti, 2008), Cui i-e frică 
de Emil Cioran? (Editura Car- 
tea Românească, Bucureşti, 
2008). 


The present study investigates Agârbiceanu's writings 
about the condition of the Jews in the Romania of the 
late 19 and early 20* centuries. The analyzed writings 
were published by the Romanian author in editions that 
were issued before 1911, while later editions, printed 
mainly during the Communist regime, excluded these 
texts. This is why these writings are rather unknown to 
most literary critics and anthropologists. 

The aim of our research is twofold: to interrogate Agârbi- 
ceanu's critical reception, focusing on E. Lovinescu’ and 
G. Călinescu' concept of aesthetic autonomy, but also to 
discuss the problematic status of this author's editions, 
considering the last one, released in 2014. 


Tema supusă atenţiei este relevantă deopotri- 
vă pentru istoria şi critica literară, dar şi pen- 
tru studiul mentalităților ori pentru antropo- 
logie. Agârbiceanu publică mai multe texte cu 
problematică evreiască, necunoscute uneori 
nici specialiştilor, în volumele de schițe şi 
povestiri din tinerețe. Chiar dacă în cărțile 
publicate după 1911 astfel de texte nu mai 
apar, când reeditează între războaie volumele 
tinereţii, scrierile respective se păstrează, une- 
le dintre ele suportând mici modificări. Ulte- 
rior, după al doilea război mondial, diferitele 
ediţii trec sub tăcere astfel de texte. Ele vor fi 
publicate însă în cea mai recentă ediţie, Ion 
Agârbiceanu, Opere, I-II, Academia Română, 
Fundaţia Naţională pentru Artă și Ştiinţă, se- 
ria Opere Fundamentale, Ediţie îngrijită, ta- 
bel cronologic, notă asupra ediției, bibliogra- 


RECITIREA CLASICILOR MA 


fie, note şi comentarii de Ilie Rad, Studiu introductiv de Eugen Simion, 
București, 2014. 


Analiza imaginii despre evreu din opera lui Agârbiceanu poate constitui 
o temă distinctă, cu atât mai mult cu cât în studiul lui Andrei Oişteanu 
pe această temă (Imaginea evreului în cultura română, Humanitas, ediția I, 
2001; ediţia a III-a, 2012), scrierile lui Agârbiceanu nu sunt invocate. Să 
nu le fi cunoscut Andrei Oişteanu? Să i se fi părut atât de tari încât nu mai 
puteau sluji analizei sale pe orizontală?! În fond, studiul lui, de imagolo- 
gie şi de istorie a mentalităților, nu doreşte să cadă în capcana abordări- 
lor ideologice. Or, povestirile lui Agârbiceanu au o puternică încărcătură 
ideologică. Oricum, oferă din acest punct de vedere un bogat material, 
căci „jidanul” apare în multe din creaţiile din această epocă ale scriitoru- 
lui transilvănean. Să emitem ipoteza că, după articolele lui Lovinescu din 
1906 şi 1909, Agârbiceanu va fi făcut el însuși un pas înapoi, înțelegând 
poate că există o componenta inestetică chiar a conținuturilor? 


În introducere, vom supune atenţiei felul cum îl citesc pe Agârbicea- 
nu Călinescu și Lovinescu, mai ales pentru că acesta din urmă supune 
atenţiei chiar tema evreiască din opera prozatorului. 


Una dintre afirmaţiile devenite emblematice pentru interpretarea lui 
Agârbiceanu, reluată în enciclopedii și dicționare și la care, explicit sau 
implicit, critica literară se raportează adesea, este aceea a lui Călinescu: 
„El (Agârbiceanu, n.n. - M.A.D.) zugrăvește mai cu seamă intelectuali- 
tatea satelor de peste munţi, compusă din preoți, notari, doctori. Stilul e 
potrivit materiei fără coloare lexicală deosebită, curent și din ce în ce mai 
îndemânatic, excepţie făcând, în scrierile de la început, limba de oraş, 
prea stângaci ardeleană. La Agârbiceanu, discutarea problemelor mora- 
le formează ţinta nuvelei și a romanului, și dacă ceva merită aprobarea 
neşovăitoare este tactul desăvârşit cu care acest prelat ştie să facă ope- 
ră educativă, ocolind predica anostă. Teza morală e absorbită în fapte, 
obiectivată, şi singura atitudine pe care şi-o îngăduie autorul e de a face 
simpatică virtutea”. Este o afirmaţie pe care o preiau majoritatea criticilor 
care analizează şi discută opera lui Agârbiceanu, de la Const. Ciopraga la 
Răzvan Voncu, să spunem, considerată adesea literă de lege. 


Totuşi, opinia lui Călinescu, nu neapărat favorabilă (o analiză atentă în 
acest sens face Cornel Regman în Demonii lui Agirbicean)), e declanșată 

de cuvintele lui Lovinescu, critic acerb al sămănătorismului, pe care 
Agârbiceanu l-ar fi ilustrat în maniera cea mai elocventă. Pentru Lo- 
vinescu, teza morală din scrierile lui Agârbiceanu n-ar fi fost deloc 
absorbită în fapte, obiectivată. Dimpotrivă. Discutat sub genericul 
„Sămănătorismul ardelean”, Lovinescu începea prezentarea despre 
Agârbiceanu - deja în 1911 — vorbind despre identitatea fatalmente 
etică și sămănătoristă a oricărui scriitor din Ardeal, o literatură care 
„satisface pe toți cei ce confundă eticul cu esteticul'. De aici poate 
reacţia târzie a lui Călinescu, recontextualizată politic. Căci, pentru 
Lovinescu, literatura ardelenească s-ar fi definit prin „sănătate epică 
împinsă până la tendinţă și didacticism; postulatul naţional manifes- 
tat în mod agresiv [...]; regionalismul din cauza vieţii ardelene”. „Prin 
acumularea amănuntelor, prin lipsa gradării efectelor, prin neputința 
aşezării povestirii în deosebite planuri, în vederea perspectivei necesa- 
re, prin limba dialectică și prin servitutea față de realitatea imediată, ea 
(proza ardelenească, n.n.) este inferioară estetic (prozei sămănătoriste 
din Moldova, n.n. - M.A.D.)”. Nici nu mai contează reproșul că aces- 
tei proze i-ar lipsi „influenţa franceză”, o bizarerie critică, în fond, dacă 
n-ar avea în spate opinia că din literatura franceză s-ar fi putut „învăța 
ordinea, claritatea, compoziţia, măsura și graţia”, tot trăsături care rele- 
vă educaţia şi formaţia clasicistă a criticului. Or, Agârbiceanu intră în 
acest tipar, Lovinescu scoțând în evidenţă „darul creaţiei vieţii, fără a-l 
avea, însă, şi pe cel al creaţiei sufleteşti”. „Aspectele exterioare” nu sunt 
dublate de „conflicte sufleteşti” și, „cu tot dinamismul lor, schiţele sunt 
lipsite de interes dramatic”. Observaţie fină, în fond, care mută terito- 
riul artei în domeniul construcției de efecte, posibile în cazul existenţei 
unei conştiinţe artistice. 


Cele mai bune realizări, consideră Lovinescu, sunt Fefeleaga şi Lumi- 
nița, pe care le şi povesteşte, dar ceea ce Lovinescu nu poate trece cu 
vederea este „lupta de rasă”. lar exemplul oferit este Vedenia, text care 
fusese lăudat de critica sămănătoristă (iar Lovinescu nu ezită să-i in- 
voce pe Ilarie Chendi și să citeze din el). Analiza este didactică, adică 
explicită. „Să vedem acum în ce mediocră literatură tendenţios anti- 
semită vedea Chendi măiestria scriitorului”, spune Lovinescu, și aici 
urmează povestirea întâmplărilor şi citarea amplă. Noi înşine ne vom 
referi la textul pe care îl invocă Lovinescu, în paginile următoare, și de 
aceea nu vom face aici decât să reluăm concluzia lui Lovinescu: „Desi- 

gur, nu toată literatura scriitorului are această atitudine inestetică; dar 
de ne-am îngăduit un citat atât de lung, e, pe de o parte, pentru a arăta 
punctul extrem la care ajunge tendenționismul literaturii ardelene, în 
care critica vremii găsea o «măiestrie», iar, pe de alta, pentru a arăta 
lipsa de stil, caracterul provincial și greoi al limbii scriitorului”. Faptul 
că Lovinescu însuşi vorbeşte despre „atitudine inestetică” să fie conse- 
cința unei tendinţe de estetizare a socialului, a realului? Greu de spus — 
dar, dacă e aşa, se explică și mai bine reacţia lui Călinescu, care muta 
bătălia dintre autonomia artei și arta angajată exclusiv prin conţinut pe 
terenul ideologiilor. 


Problema este cu atât mai interesantă când constatăm că G. Călinescu 
republică textul din Istoria literaturii române de la origini până în prezent, 
din 1940, în paginile „Contemporanului', nr. 9, din 7 martie 1958, sub 
titlul „Probleme și exemple”, la „Cronica optimistului”. Ceea ce găsim 
în plus în revistă — pe lângă trei secvenţe minimale din text — este un 
paragraf iniţial, elocvent din multe puncte de vedere și generator de in- 
terogaţii. Spune criticul: „Problema «autonomiei» artei nu are nimic 
de-a face cu existenţa sau absenţa unei tendinţe. Divina Commedia, Din 
Quijote sunt opere polemice cărora nimeni nu le-a contestat puritatea 
artistică. De fapt, cei care combat tendința noastră fac asta fiindcă ar 
voi să îmbrățișăm tendinţa lor. Cât despre extirparea oricărui conţinut 
de viață ca impur, e de prisos a mai vorbi. Sunt opere cu tendinţă etică 
deschisă, care totuși intră în câmpul artei în măsura creaţiei de viață. 
Sub acest aspect trebuie judecat Ioan Agârbiceanu”. 


Aşadar, în acest context, al luptei între autonomia esteticului — care 
presupunea și „estetizarea realului” — şi arta cu tendinţă din „Cronica 
optimismului”, să trecem în revistă textele lui Agârbiceanu inspirate de 
problematica evreiască. 


În Plutașii (textul a apărut în 1905, în „Drapelul”, la Lugoj), jidanul îi 
însoţeşte pe plutași pe Tisa, până la Seghedin, nevoind să rateze prilejul 
de a le vinde în permanenţă băutură. „Jidanul se-nvârte într-un călcâi 
şi aduce jumătatea, întânzându-și mâna galbină, ca o arătare din mor- 
ţi”. Mânios cum nu mai fusese până atunci, Vasile le ţine confraţilor o 
lecţie despre slăbiciunile lor: „Nemernicilor, măi! Acasă vă plâng copiii 
de foame și voi vă aprindeți cu vitriol! Voi vă bateţi joc de ce aveţi mai 
sfânt pe lume, vă bateţi joc de voi chiar! Voi n-aveţi ochi să vedeţi cum 

râde Herţi de voi [...]”. Finalul e elocvent: „Că v-a orbit Dumnezeu, să 
nu mai vedeți duşmani şi prietini. Și-aduceţi cu voi, de câte ori mer- 
geţi, pe Juda ăsta, care vă zălogește, mă, și sufletele și vă poartă copiii 
flămânzi şi goi pe drumuri” Discursul trece ușor parcă sub autoritatea 
autorului: „Când înţelege că o parte dintre plutași îşi termină banii, ji- 
danul vrea să pună cep butoiului. Ce urmează? „— Adecă ai amuţit, liftă 
spurcată! Stai că-ți știm noi năravul! Şi toţi trei îl ridică în sus, îl duc la 
marginea unei plute, îl prind de picioare și-l cufundă în apă, cu capul în 
jos, până la tălpi. Jidanul se zvârcoleşte ca un peşte ce dă să scape. Peste 
câteva clipe îl scot, moţoiat”. Și deşi evreul, speriat şi simulând, atât cât 
mai poate, bunăvoința, spune că le va da în continuare de băut, plutașii 
repetă operaţiunea: „— Nu dai, liftă, îţi ştim noi felul! Şi iar îl cufundă. 
Când îl scot, jidanul e vânăt-verde, şi ochii-i stau să plesnească. Aruncă 
vreo trei guri de apă și răcneşte iar din toate plămânile”. Lucrurile nu 
se sfârșesc însă aci, şi restul povestirii ar merita citată în întregime: „Ji- 
danul se şterge în grabă, se scutură odată ca şi câinele ce a ieșit din apă, 
face o faţă veselă și ochii i se aprind de bucurie. / — D-voastră gândeaţi 
că nu mai dau. Glumesc şi eu! Şi începu să umple iar jumătăţile. / Dar 
nu putu umplea nici două, căci Vasile porni de lângă cârmă, ca o fur- 
tună, îl prinse cu o mână de piept şi-l duse până la marginea plutei. 
Acolo îl ridică în aer. / — Fă-ţi cruce, liftă, că te botez acum! Vezi, ce 
popă ţi-ai căpătat. N-am barbă şi tot îs popa tău astăzi! / Jidanul se 
mai zvârcoli puţin în aer, vrând parcă să iasă din haine, apoi pumnul 
de fier se descleştă şi două valuri mari se închiseră peste fântâna de 
botez a lui Herţi. / Vasile râse întâia oară, după o mulțime de ani, un 
râs grozav, plin de furtună parcă”. Astfel, cu aceste pagini care încheie 
micul manual de tortură al lui Agârbiceanu, textul se și termină. Ce se 
va fi întâmplat cu Herţi, Agârbiceanu nu ne mai spune. Să deducem că 
botezul a fost unul în moarte e în bună măsură posibil. 


În Gruia, jidovul satului împreună cu trei feciori din sat au fost găsiți 
într-o dimineaţă, aproape morţi, sub un pod. „Românașii bătuţi dor- 
meau adânc, părea că le-a făcut bine bătaia; jidanul, însă, tot deschidea, 
cu spaimă, ochii de mâţă, și iar îi închidea, și răsufla rup, cu scârțâituri, 
ca şi cum i-ar fi fost încheiat pieptul din hârburi de blide” Jidanul n-a 
vrut să spună cine l-a bătut, dar, până la urmă, cei trei români îl dau de 
gol pe Gruia, care rămase convins că pe cei trei români nu i-a bătut el. 
La ieşirea din arest, după câteva luni, speriat, jidanul îi spune lui Gruia: 

„— Bade Grui, io nu-i spus. Să mă bată pe mini Dumnizău meu, di spus. 
Spus feciorii! / Dar Gruia nu le-a mai purtat sâmbetele pentru aceasta. 
Îşi aducea numai aminte că el, în noaptea primejdiei, seara, s-a înţeles 
cu cei trei feciori să bată pe jidan, să-l scarmene de barbă, ca pe un ţap, 
pentru că, ziceu ei, vindea băuturi otrăvite creştinilor. Ştia că cei trei 
flăcăi plătiseră vinul în seara aceea. Mult vin!... Şi-l îndemnau mereu... 
Şi el a băut atunci ca un nebun, până a început să-i ardă ochii și să s- 
aprindă tot, ca într-un cuptor. Atunci a intrat în dugheană, l-a luat pe 
jidan subsoară şi a ieşit afară cu cei trei feciori, în nopatea târzie. Nu 
era pui de om, și jidanul, simțindu-se în ghearele ursului, nu zicea nici 
mâc de frică. Au mers sub podul de pe Valea Rea, şi-a început să-i care 
lui Ițic cu lopata. Dar Gruia la băut era prost rău. Că dacă se înfierbânta 
odată, ar fi tot dat. Jidanul însă se rostogoli grabnic ca un țap, ş-atunci 
Gruia s-a apucat de cei trei, şi i-a îmblănit. În urmă s-a dus acasă și s-a 
culcat”. 


O altă situaţie în Vedenia, povestea unei case în care-și ținea cândva 
prăvălia şi crâşma „un jidan uscat ca o prăjină şi c-o barbă ca un caier 
de câlți”, azi dărăpănată şi locuită parcă de duhuri. Povestirea începe 
chiar cu descrierea casei: „Drept în mijlocul satului este o casă veche, 
dărăpănată. Casa e de cărămidă, dar pereţii de mult s-au afumat, s-au 
înnegrit de ploile și vânturile ce i-au biciuit. Din coperișul de şindrilă 
n-au mai rămas decât câteva petece putrede, şi prin căpriorii înalți şu- 
ieră amarnic vânturile nopţii. Casa, se vede, a fost bine închegată pe 
vremuri. Din pereţii ei înalți, ploile abia au putut mânca, iar fereștile, 
afară de una, stau și acum neatinse. Din gardul ce-a înconjurat odată 
casa asta, n-a mai rămas decât un singur stâlp de la portiță, stâlp de 
stejar, cioplit în flori”. Noaptea cel puţin, mai ales pe vremuri de viscol, 
localnicii o ocolesc, „făcându-și cruci largi”, căci se-aud „în lăuntrul ei 
toate glasurile dobitocești din lume — mârâit de mâţe, hârâit de câini, 
cucurigat de cocoşi, muget de vaci, boncăit de boi, nechezat de cai — ca 
şi când ar fi o lume de duhuri necurate prinse într-o temniţă tare, de 
unde nu pot scăpa”. Povestirea, ca o legendă, ar explica acest fapt, căci 
întrucât trupul i-ar fi rămas neîngropat mai multe zile, iar la moartea 
lui nimeni n-a putut zice «Dumnezeu să-l ierte și să-l odihnească!», 
umbra lui Șloim (poate şi banii lui) au devenit o vedenie care pare să 
fie chiar chipul său („atâta numai, că-n loc de ochi de cucuvae, are doi 
sâmburi de jar”. 

De fapt, la mijloc sunt două poveşti distincte. Una se referă la venirea 
lui Şloim în sat şi la relaţia lui cu Andrei, cel dintâi oaspete al cârciuma- 
rului. „Jidanul a venit în sat ca toţi de neamul lor, cu zdrențele-n spate, 
un drumeţ rătăcit prin lume. Întâi ş-a deschis o bărăcuţă de scânduri 
ş-a început a-și desface negoţurile de nimica. Dar după trei ani ş-a zidit 
casa asta și s-a aşezat acolo cu balabusta și cei trei târtănași murdari 
cu părul încârlionţat”. Când i-a deschis prima dată uşa lui Andrei, „ji- 
danul a bătut în palme, şi-a netezit de multe ori barba, iar ochii lui ar- 
deau ca două picături de jar”. Şi Şloim îi face cinste cu vin, iar „barba-i 
tremura, mâinile-i închipuiau semne ciudate prin aer”. Apoi, se duse 
(„împleticindu-se în pardesiul lung, soios”) să-și aducă şi familia. Din 
acea zi, Andrei vine zilnic în colţul pe care și-l alesese în cârciumă şi 
astfel „a văzut toată inima de câine a jidovului”, asociat „iudei” („Şi în- 
ţelegea Andrei, pe fiecare zi mai mult, că-n tot satul nu-i o altă inimă 
să se asemene cu a iudei”). „Jumătate din sat era în ghearele jidanului. 
Balabusta se îngrășase tare, când umbla prin crâșmă se legăna ca o rață 
uriașă, îndopată. « Coconașii», cum le spunea Andrei, crescuseră ca 
din apă, cu obrazul lungăreţ, cu ochii albaștri, cu nasurile înconvoiate 
fin. Păreau nişte pui de uliu, cum stau după tarabă şi priveau şi ei, fixând 
pe oamenii cari veneau să cumpere ceva sau să bea”. Între Andrei, care 
începuse să vină special ca să vadă pe Şloim „cum înșală, cum socotește 
bănuţii de piţule, cum măsoară de mincinos”, și Şloim se iscă o dispută 
pe tema cărților sfinte. Andrei nu poate crede că Șloim posedă cărți 
sfinte din moment ce acestea sunt citite „lângă spirtul şi negoțul din 
crâşmă. Și când Andrei se înfurie spunând că singurul Dumnezeu al 
unor păgâni ca el e banul, „puii de jidan, privind speriaţi, se adunau în 
jurul bătrânului, ca și când ar fi auzit deodată un semnal de primejdie. 
Boscorodeau în limba lor, și ochii li se umpleau de ură mocnită, ce nu 
se putea răzbuna”. Altceva despre familia jidovului? Șloim îi spune că 
„noi, jidovii, avem lege tare sfântă şi credem toţi în Dumnezeu”, sau 
vineri seara „familia jidovului se ruga în cealaltă odaie” („Şi în liniştea 
ce se făcu, se auzea murmurul urât, plângător, schelălăit, al rugii jido- 
veşti”). Cu toate acestea, Şloim e perceput de Andrei drept păgân și e 
asociat maleficului, diavolescului, lui sarsailă („prin sat oamenii înce- 
pură să se jeluiască şi să privească cu ochi dușmănoși la crâşma jidanu- 
lui. Averuţele lor se impuţineau mereu, iar sarsailă singur avea o avere 
baronească”). A doua poveste își găseşte aici doar intriga. Andrei îi des- 

tăinuie lui Șloim că prin sat circulă zvonul că şi-ar ţine aurul ascuns în 
pivniţă şi că prin împrejurimi hoţul Manole a început să jefuiască și să 
ucidă. „Şi în crâşmă, de-aci încolo, se vorbea numai de Manole şi de 
ortacii lui. Balabusta nu slăbise, dar obrajii ei căpătară o culoare tare 
pământie, şi pistruii se arătau deja, ca puncte de murdărie. « Cocona- 
şilor» li se mai încovoiaseră parcă pliscurile, iar Șloim se purta prin 
casă ca și când l-ar bate vântul”. Şi ceea ce, nu numai în ordine epică, e 
previzibil se întâmplă. În locul faptelor, povestirea lor rezumativă, pusă 
sub formula „și spun bătrânii... Or, bătrânii spun că Șloim ar fi fost gă- 
sit într-o odăiţă, „în mijlocul casei, pe spate, cu limba atârnând afară, cu 
ochii deschişi, în cari încremeni groaza nebună a morții” Iar balabusta 
și copiii nu erau nicăieri. Povestea lor nu stârnește nicio curiozitate: 
satul s-ar fi împăcat cu gândul că „n-or fi găsit comoara şi pentru că 
n-au avut vreme să caute, pe copii şi pe muiere i-au dus cu ei să afle!” 
Să fi fost totul o consecinţă a urării făcute de Andrei? Căci după ce-l 
cinsti în prima zi în care deschise crâşma, românul îi doreşte „Să dea 
Dumnezeu ca şi moartea aici să v-ajungă!”, cuvinte pe care Șloim le 
percepe încă de atunci ca pe un blestem. În tot cazul, nu există o in- 
tensitate epică nici pe acest posibil subiect, nici pe altele. Totul are mai 
degrabă rostul unei cópii după natură. În viziunea lui Agârbiceanu, nu 
o povestire despre teroare, ci despre case bântuite de duhuri rele. Ex- 
presia unei ideologii răsfrânte epic. O lume in-estetică? Fireşte, mult 
mai mult decât atât. 


De altfel, volumul de debut al lui Agârbiceanu se deschidea cu povestirea 
Glas de durere, textul penultim fiind Plutașii. Or, cred că cele două texte 
funcţionează cumva în tandem. Dacă Plutașii sfârşea cu uciderea evreu- 
lui, textul cu care se deschidea volumul prezenta o crimă comisă de un 
evreu. După ce încercase să-i siluiască fata, notarul, evreu care vorbeşte 
ungureşte, îl ucide pe Grigore Lupeanu, gest despre care țăranii ştiu că va 
rămâne nepedepsit de autorităţi („Legea-i a lor, puterea-i a lor”) şi care 
alimentează nevoia răzbunării („Și, iacă, aşa ţi-a fost dar să adormi tu, 
măi nepoate Grigore, răpus acasă la tine. Dar, dacă e dreptate la Dumne- 
zeu, eu îţi spun că am să pun în furci pe cânele cu pistrui pe față”). De re- 
marcat că, în volumul din 1906, Plutașii are o completare față de faptele 
prezentate anterior. Textul, care va fi eliminat şi în ediţia din 1921, începe 
cu următoarea afirmaţie: „Înaintea tribunalului, de câte ori e dus, Vasile 
spune aceeaşi poveste, cu capul drept, cu ochii plini de durere”. E o do- 

vadă clară că Herţi fusese ucis, iar elementele predicative suplimentare 
(„cu capul drept, cu ochii plini de durere”) sunt în măsură să releve cum 
funcționează „umanitarismul” lui Agârbiceanu, câtă încărcătură ideolo- 
gică are. Ce reiese din povestea justificativă a lui Vasile, a acestui „rumân” 
blajin? O idee clară e greu de formulat. Căci povestea poate să fie a cuiva 
care și-a pierdut minţile, ori a cuiva care trăieşte o criză mistică. Credem, 
mai degrabă, că fără să urmărească vreo astfel de coerenţă epică, parcă pe 
urmele versetelor din Cântarea României de Russo, Agârbiceanu pur și 
simplu construieşte un text cu valoare teoretico-parabolică. O alegorie 
care mută totul în mit. Să cităm, integral (în fond, textul e greu accesibil), 
povestea lui Vasile: „Dragi domnii mei, voi nici nu știți că io-s un fecior 
de împărat. Țara noastră e veche și întărită, ca un cuib de vulturi. Şi are 
atâtea podoabe, cum nu mai e altă țară pe lume. Tata îmbătrânise cu sa- 
bia în mână și cu coroana de oţel pe cap. Vezi, că eu i-am făcut multe su- 
părări, că nu prea stam pe acasă. Mă omora dorul de sălbăticiuni. Odată 
merg eu așa la vânat și dormeam sub o stâncă. Și iată cum dormeam, mă 
trezesc cu un voinic, călare pe un cal negru ca tăciunele. Îmi zise cu ochii 
foarte trişti: «Dragul meu, tu cauţi fiarăle la munte, și iată ele pătrund 
şi-ţi umple şesurile ce le vei stăpâni după ce bătrânul tău... Pe acestea să 
le stârpești, căci îți vei batjocori Țara lipsind-o de toate frumusețile». 
Voinicul s-a făcut nevăzut, lăsându-mi un fluier rupt în bucăţi și — în vis — 
auzeam parcă un freamăt nu de aripi, nu de copite, ci așa o învălmășeală 
de limbi. Și cei ce se zbăteau cu limba asta pe buze erau niște oameni 
pierduţi, încovoiaţi de spate, cu ochi de buhnă. Și-am, râs, am râs așa de 
cu hohot, şi-am dormit mai departe. Dar pe stânca sub care dormeam, 
creştea un brad înalt, înalt. Și el, de pe culme, vedea mai bine decât mine 
în vis. Şi simt numai că deodată începe să tremure și din trupul lui părea 
că a plecat o limbă de foc care, străbătând stânca, a venit până în inima 
mea. Am tresărit și bradul începu să mi se vaiete. ÎI întreb eu în vis şi el 
îmi răspunde: «Dragă crăişor, vin oameni slabi, cari încă-s mai tari decât 
tine. De mâna acelora va trebui să cad eu şi toată podoaba veche, cinstită 
a ţării!>. Şi am privit şi nu vedeam nici oaste puternică, nici comande 
scurte de luptă nu auzeam, nici zăngăt de arme, ci așa ca o învălmășeală 
de limbi. Erau tot cei de mai nainte, acum aveau însă legături mari în spa- 
te, cât căpiţele. Şi iar am râs şi-am dormit mai departe. Când deodată mi 
se arată zâna munților că vine zburând. Abia mai fâlfâia din aripi de os- 
tenită. M-a privit mai întâi înduioşată, cu ochii în lacrimi, apoi s-a aşezat 

lângă mine, m-a sărutat cu dragoste şi-a început să tremure la sânul meu. 
Deznadăjduită că n-o înţeleg, își ia năframa din cap. Am rămas încreme- 
nit. Părul bogat de aur, ce-i ajungea până la călcâie, nu mai era. Luminile 
ochilor mei să le fi pierdut mai bine. Întreb eu — că-mi plângea amar în 
piept — «Cine ţi-a tăiat podoaba capului, dragă? >. Ea se alipi mai tare 
de mine: «Nişte paseri de pradă». Și mi le arătă aproape: erau aceleași 
ființe de mai nainte, dar acum aveau ghiare în loc de unghii și se cățărau 
pe munte. Într-o clipă sar în șea, iau sabia și pornesc în goană. Dar din 
toate ființele de mai nainte numai una mai vedeam: nu știu, adunatu-s- 
au toate într-asta una, ori celelalte s-au ascuns pe undeva. Dar pe asta am 
alungat-o, până ce mi-am încleștat mâna în barba ei, că avea o barbă ca 
aceea. Am ridicat-o în aer, dar era grozav de grea, că pe spate-i crescuse 
un butoi mare, mare. Şi-am dus-o eu aşa până la apa Tisei şi-am înecat-o 
în Tisa. Acum de aia aş zice eu să mă lăsaţi de aici, că nu știu de a mai ră- 
mas vreo vieţuitoare de asta? M-aş duce să dorm iară sub stânca aceea, să 
văd de mai vine voinicul, să aud de-mi mai spune ceva bradul și s-o mai 
întâlnesc o dată pe zâna munților. Să văd, nu i-a crescut părul cel de aur?” 
Ori poate că plutaşul Vasile citise pur și simplu Cântarea României, text 
invocat într-una din povestirile sale de Agârbiceanu. 


Cum este jidanul? Să reținem alte câteva imagini, pe lângă cele deja amin- 
tite: „Jidanul lung, încovoiat, în caftanul lui pătat cu verde și galbin rugi- 
niu, se învârtea în jurul butoiului, fluturându-și barba cărămizie. Ochii 
mărunți păreau ochi de buhă, pistruii de pe față — ca hospe roșietice de 
cucuruz, iar nasul i se încovoia deasupra mustăţilor subțiri”, ori „jidanul 
își tremura neliniștit barba de țap” (Plutașii). Altundeva se vorbeşte de 
faptul că un anume Marton „trebuie să aibă o lege cănească, ceva așa, ca 
a jidovilor” (În fața morții). În alt loc, jidanul ar fi arendat păşunea de la 
grof, iar țăranii erau obligaţi să-şi pască vitele pe moşia lui, acest „luda” 
care „nu vrea să ştie cu niciun preţ de vitele închise” (În luptă). Un anu- 
me Partenie, care face o clopotniţă nouă la biserică, are următorul gând: 
„<În cârciumă de bei, te pedepseşte Dumnezeu, că eşti aproape de jidan, 
şi jidanu-i frate cu dracu. Dacă bei când lucri pe la oameni, dai pildă rea, 
și, ascunzându-ţi glaja, iar te asameni cu necuratul ce se ascunde pretu- 
tindeni>” (Meşterul Partenie). Altundeva se vorbeşte de faptul că „un 
jidan lung, cât o suliță, cu barbă de țap bătrân, era de o parte c-o pasăre 
tristă, care lua cu pliscul ședule de noroc, pentru creștinii cari dădeau 
cinci bani stăpânului” (Păcatele noastre). Cea dintâi lacrimă este povestea 

unui fiu care refuză să meargă la studii superioare și cere părinților să-i 
dea de la început lui toată suma pe care ar cheltui-o cu şcoala. Cum pă- 
rinţii refuză, îşi ia viaţa în propriile mâini. Faptul că ar vrea să facă o aface- 
re ar atrage după sine compromiterea părinţilor: „De aceea te-am purtat 
ani de zile la şcoală, ca să te pui acum în rând cu jidovii?. Ajuns vameș, 
stârneşte următorul comentariu: „Putea ieşi om mare din el, şi iată, în loc 
să se înalțe pe el și neamul lor, i-a scoborât și din rândul meseriașilor cin- 
stiți. Căci vameș n-a fost încă aici în oraş, român. Tot lifte străine, jidani 
mai ales” Cum se îmbolnăvi, lăsase în locul lui „un jidănaș, iar când își 
reveni, singura-i grijă era dacă acesta a adus banii strânși de la cei care do- 
reau să intre în oraş: „Când intră Marian, Marţi tresări, şi-şi întoarse ochii 
de buhă spre el. / — N-ai închis rampa, ludă! Hei, câte nopți va fi rămas 
deschisă. Să mi te cari, ia acuma, că , de nu, te prind de gât şi te arunc sub 
pod! / — Fost frig, domnu' Marian, fost frig şi nu putut încuia lacăt. Venit 
să mă caldu, poi cui! / — Nu, să piei acum, ludo, din ochii mei!” Doar că 
la sfârşitul povestirii, acest personaj, privindu-şi tatăl bătrân, îşi dă seama 
deodată de „toată deșertăciunea vieţii sale”, iar la șaptezeci de ani vorbeş- 
te de propria-i tinereţe ca despre „o boală”, „o patimă care i-a întunecat 
tinerețea” Se referă, fireşte, la fuga lui de-acasă și la falsificarea unei polite. 
Şi la faptul că alesese o meserie pe care neamul său părea s-o asocieze 
cu toate păcatele posibile. O analiză a clişeelor, prejudecăţilor, inerţiilor, 
ideologiei implicate trebuie făcută. Deocamdată, am înregistrat faptele. 
Operaţie mai degrabă de arheolog decât de antropolog. În fond, „mo- 
nografie vie a satului ardelenesc”, „opera lui Agârbiceanu reflectează do- 
cumentar, cum spune Cioculescu, zbuciumul vieţii publice ardelene, în 
decurs de jumătate de veac”. Dar Cioculescu nu uita că literatura avea 
pentru Agârbiceanu funcția „perfecționării morale”. 


Alte câteva chestiuni ar merita discuţii mai ample. Una dintre ele are 
drept reper metamorfozele atitudinii lui Agârbiceanu față de problema 
evreiască. Cum am constatat deja, după 1911 texte în care personajele 
implicate în subiectul central să fie „jidani” nu mai apar. În ce priveşte 
cauzele, în absenţa unor mărturisiri oarecare, putem emite doar ipote- 
ze. Am putea bănui că opinia lui Lovinescu, invocată anterior, va fi cân- 
tărit greu. Să iasă la lumină astfel și faptul că Agârbiceanu va fi făcut un 
pas înapoi în privinţa tendinței pe care opera ar fi trebuit s-o aibă dând 
credit valenţei estetice? Greu de spus, din moment ce tendința rămâne 
și în operele ulterioare stratul de adâncime al scrisului său. Altfel, ce 

ironie a sorții! Adept al literaturii angajate, al tendinței în artă, Agârbi- 
ceanu e, la distanță, un discipol al evreului Gherea, pentru care, să ne 
amintim, „critica trebuie să răspundă” la cele patru întrebări: „de unde 
vine creațiunea artistică, ce influenţă va avea ea, cât de sigură și vastă va 
fi acea influenţă și în sfârșit prin ce mijloace această creațiune artistică 
lucrează asupra noastră”. Nu numai că opera va exprima „într-un fel sau 
altul, tendințele epocei în care (autorul, n.n. — M.A.D.) trăieşte, ale so- 
cietăţii în care trăieşte”, dar ea va fi având şi o anume influență. Pe acest 
din urmă fapt miza în mare măsură Agârbiceanu. Dincolo de faptul că 
se doreau c6pii după natură, povestirile lui Agârbiceanu deveneau un 
fel de ghid pentru educarea neamului. Rămâne, firește, întrebarea dacă 
povestirile acestea pe temă evreiască erau expresia unei copieri a rea- 
lității sau, dimpotrivă, autorul folosea ficțiunea în slujba „tendinței”? 
Probabil că adevărul e undeva la mijloc. Se va fi inspirat Agârbiceanu 
şi din realitate — şi realitatea era atroce —, dar va fi și exagerat în scopul 
creării unor efecte imediate. În Istoria literaturii române contemporane, 
din 1937, Lovinescu rămânea, în ce-l priveşte pe Agârbiceanu, la ve- 
chile-i opinii. Şi două din cele trei caracteristici ale literaturii sămănă- 
toriste din Transilvania i se păreau a fi „sănătatea etică împinsă până la 
tendință și didacticism; postulatul național manifestat în mod agresiv 
tocmai din pricina comprimării (?!, n.n. — M.A.D.) lui”, caracteristici 
foarte elocvente pentru scrisul lui Ibrăileanu, mai ales pentru cel de 
dinaintea Unirii. 


Firesc, până la urmă, să ne întrebăm care va fi fost influenţa (nu în lu- 
mea literaților — nu pentru literați scris Agârbiceanu. în lumea cititori- 
lor săi și care vor fi fost acei cititori? Care dintre straturile textului vor 
fi funcţionat mai bine? Pe de altă parte, vor fi ajuns scrierile acestea și 
sub ochii unor cititori evrei? Cu ce impact? Ce păcat, în fond, că nu 
există „dovezi” de altă natură din epocă — mărturii asupra tirajelor și 
asupra circulaţiei și difuzării cărţilor, periodicelor, că nu există pagini 
de jurnal, ori corespondenţă privată din epocă etc. —, pentru a putea 
pătrunde în astfel de teritorii care cu adevărat ar putea să intereseze. 


Cert este că în perioada interbelică, atunci când mișcările antisemite 
ajung la un nivel maxim, Agârbiceanu nu are niciun fel de manifestări 
publice în acest sens, precum un Brătescu-Voinești, spre exemplu. Nu- 
mele lui nu apare nici măcar o dată în radiografia pe care o face Z. Or- 

nea în Anii treizeci. Extrema dreaptă românească, iar în analiza făcută 
deceniului anterior în Tradiţionalism şi modernitate în deceniul al treilea, 
nu există nicio conotaţie ideologică în legătură cu Agârbiceanu. E in- 
vocat de câteva ori pentru a intra în liste cu colaboratori la diferite peri- 
odice, în general periferice. Dar în culegerile de povestiri din interbelic 
va fi reluat Agârbiceanu textele pe tema evreiască? Ulterior, în ediția 
Pienescu, la care Agârbiceanu colabora, a făcut oarece modificări. Una 
este invocată de Ilie Rad. În De la țară, un fragment din schița Hoţul a 
fost modificat în așa fel încât să dispară trimiterea la evrei. Fragmentul 
„În vreo trei sate, bolțile jidanilor fură călcate și bănuşorii, puși bine la 
cutii de fier, pieriră ca şi cum n-ar mai fi fost, lăsând pe perciunaţi să-şi 
smulgă bărbile roşii”, se transformă în ediția de Opere, I, a lui Pienescu, 
şi deopotrivă în ediţia de-acum astfel: „În vro trei sate, bolțile negusto- 
rilor fuseseră călcate, şi bănişorii, puşi bine în cutii, pieriseră ca şi cum 
n-ar fi fost”. Va fi fost o opţiune proprie sau o acordare la context? Cert 
este că modificarea aduce prejudicii expresivităţii. Vor fi fost şi alte ast- 
fel de modificări? Problema, cu toate ramificaţiile ei de istorie literară 
şi nu numai, ar merita o analiză detaliată. În absenţa unei ediţii critice, 
cineva ar trebui pur și simplu să coboare la primul nivel al investigaţiei, 
pentru a scoate cărţile la lumină. 


Ilie Rad precizează că „Secţiunea de Note și comentarii nu a putut discuta 
şi variantele textelor, pentru că acest lucru ar fi însemnat retranscrierea 
pasajelor eliminate de autor, cu ocazia pregătirii seriei de Opere, pasaje 
care ar cădea azi sub incidenţa corectitudinii politice, mai periculoasă de- 
cât cenzura sau autocenzura din regimurile dictatoriale”. Şi, în favoarea 
opiniei sale, Ilie Rad citează aici un fragment dintr-o apariţie editorială 
proaspătă, semnată de Ana Blandiana (Fals tratat de manipulare) care 
abordează această problemă. Sigur, problema corectitudinii politice face 
obiectul unor studii de anvergură din medii și teritorii științifice diferite. 
Se poate face apel și la poziţia formulată de Ana Blandiana. Problema 
este însă că motivaţia nu prea stă în picioare. În tot cazul, nu ne putem 
prevala de inaderenţa la principiile corectitudinii politice pentru a trece 
sub tăcere viziuni, opinii, puncte de vedere pe care istoria le-a condam- 
nat şi nu cred că Ana Blandiana se referea la astfel de situaţii. Dar Ilie Rad 
va fi avut în vedere micile corecturi precum cea invocată chiar de el, și 
nu texte care nu se mai găsesc în ediția Pienescu din 1962. Dacă s-ar fi 
referit şi la ele (în sinea noastră însă ne îndoim de acest lucru), Ilie Radar 

fi sugerat că sistemul politic n-ar fi permis publicarea textelor pe o temă 
trecută la index, textele cu şi despre evrei. Poate că într-adevăr va fi fost 
așa, deşi nu știm. Dar în acest caz de ce s-ar teme unii și alții că Ion Agâr- 
biceanu ar putea fi considerat antisemit? Esenţial ar fi să ştim dacă lui 
Agârbiceanu i s-a impus eliminarea acestor texte și modificarea altora sau 
a funcționat mai degrabă o cenzură interioară. Şi în cazul din urmă, dacă 
cenzura interioară va fi fost reprezentată de retractarea celor scrise când- 
va, de oripilarea în faţa lor, sau, mai degrabă, de teama că aceste texte i-ar 
putea afecta imaginea ori revenirea (căci imaginea fusese dintotdeauna 
cumva limitată) în viața literară a timpului. Ciudat că Agârbiceanu ne 
lasă aici doar să facem presupuneri. În acest caz, de ce nu le-am face pe 
cele mai nefericite pentru el? Agârbiceanu era dornic să reintre în litera- 
tură ca mare scriitor, comparabil cu Sadoveanu. Nu cred să se fi întrebat 
dacă nu cumva greșeşte în atitudinea explicită și în mesajul limpede din 
textele cu și despre evrei. 


Altfel, revenind la nemulțumirea lui Ilie Rad în legătură cu sistemul 
care l-ar fi obligat pe Agârbiceanu să mai corecteze câte ceva — și în 
legătură cu nemulțumirea răzvrătită că prezentul doar aparent oferă 
garanţia libertăţii , o ediția critică trebuie să cuprindă și pasajele care 
ar putea să stârnească ştiu eu ce sensibilităţi. Tocmai acesta e rostul 
unei astfel de ediţii, care nu se adresează vulgului. Pe de altă parte, dacă 
„populaţia conlocuitoare” se referă la evrei, atunci textele din cele două 
volume publicate acum conțin multe fragmente, așa cum reiese în pa- 
ginile de mai sus, în care corectitudinea politică ar putea fi zgândărită, 
lezată grav. Sau ar fi zgândărită dacă n-am şti că lucrăm cu niște opere 
literare, indiferent de funcţionalitatea lor în contextul publicării, care 
mărturisesc despre o lume, despre o mentalitate, despre un timp. Al- 
tfel, să ne închipuim că ceea ce lipseşte ar fi fost de o duritate și mai 
mare?! Nu cred. E de bănuit, mai degrabă, că, preluând variantele din 
diferite ediţii, corpul volumului s-ar fi dublat sau triplat. Iar cineva tre- 
buia să facă o foarte atentă comparare a textelor. În tot cazul, după cum 
am văzut deja, în ediția primă, Plutașii avea un cu totul alt final. Și dacă 
Agârbiceanu va fi renunţat la ultimele secvenţe, n-o va fi făcut în niciun 
caz din motive ideologice, din moment ce restul textului s-a păstrat, 
ci din inconsecvenţa artistică pe care finalul o instituia. Altfel, acel fi- 
nal, care vorbeşte cumva despre procesul creaţiei, nu schimbă cu nimic 
substratul ideologic al povestirii. 


EET PT ROMIÂINIĂ 


Bibliografie | 

1. Ion Agârbiceanu, Datoria, Nuvele şi schiţe, Editura Librăriei Universala Alcalay&Co., 
Bucureşti, f.a. (1914). 

2. Ion Agârbiceanu, De la țară, Institutul tipografic și Editura Luceafărul, Budapesta, 
1906. 

3. Ion Agârbiceanu, De la ţară, Schițe și povestiri, Ediţia a III-a, Editura Librăriei și tipo- 
grafiei H. Steinberg, Bucureşti, f.a. (1921). 

4. Ion Agârbiceanu, Note și impresii, în „Viaţa Românească”, lași, 1920. 

5. Ion Agârbiceanu, Opere. I. Schițe şi povestiri (1902-1910), Ediţie îngrijită, tabel cro- 
nologic, notă asupra ediţiei, bibliografie, note și comentarii, referinţe critice de Ilie Rad, 
Studiu introductiv de Eugen Simion, Academia Română, Fundaţia Naţională pentru 
Ştiinţă şi Artă, Bucureşti, 2014. 

6. Ion Agârbiceanu, Opere. I. Schițe şi povestiri (1911-1922), Ediţie îngrijită, tabel cro- 
nologic, notă asupra ediţiei, bibliografie, note și comentarii, referinţe critice de Ilie Rad, 
Studiu introductiv de Eugen Simion, Academia Română, Fundaţia Naţională pentru 
Ştiinţă şi Artă, Bucureşti, 2014. 

7. G. Călinescu, Istoria literaturii române de la origini până în prezent, Fundaţia Regală 
pentru Literatură şi Artă, 1941, Bucureşti [Ediţia a Il-a, revăzută şi adăugită, Ediţie şi 
prefaţă de Al. Piru, Editura Minerva, București, 1982]. 

8. G. Călinescu, Istoria Literaturii Române. Compendiu, Ediţia a Il-a revăzută, Editura 
Naţională Mecu, Bucureşti, 1946. 

9. G. Călinescu, Probleme și exemple, în „Contemporanul”, nr. 9, 7 martie 1958. 

10. Şerban Cioculescu, Marginalii la opera lui I. Agârbiceanu, în „Viaţa Românească. 

11. Constantin Ciopraga, Literatura română între 1900 şi 1917, Editura Junimea, ași, 
1970. 

12. Cronologia vieții literare româneşti. Perioada postbelică, VII, 1956-1957, Coordonare 
generală și prefață Eugen Simion, Coordonatorul redacțional al ediţiei Andrei Grigor, 
Documentare şi redactare Mihai lovănel, Cristina Balinte, Andrei Terian, Andrei Gri- 
gor, Nicoleta Ifrim, Alina Crihană, Editura Muzeului Naţional al Literaturii Române, 
București, 2011. 

13. Cronologia vieții literare românești. Perioada postbelică, VIII, 1958-1959, Coordonare 
generală Eugen Simion, Coordonatorul redacțional al ediției Andrei Grigor, Documen- 
tare şi redactare Cristina Balinte, Mihai lovănel, Andrei Terian, Nicoleta Ifrim, Andrei 
Grigor, Editura Muzeului Naţional al Literaturii Române, București, 2011. 

14. E. Lovinescu, Critice. I. Istoria Mişcării „Sămănătoriste”, Editura Ancora, Bucureşti, 
fa. (1925). 

15. E. Lovinescu, Istoria literaturii române contemporane, vol. III, Editura Minerva, 
Bucureşti, 1981. 

16. Nicolae Manolescu, Istoria critică a literaturii române. 5 secole de literatură, Editura 
Paralela 45, Piteşti, 2008. 


POESIS MA 


[| Arcadie SUCEVEANU 


AS. — poet, eseist, preşe- 
dinte al Uniunii Scriitorilor 
din Moldova (din 2010). 
Semnează numeroase cărți 
de poezii și eseuri, inclusiv 
pentru copii: Arhivele Golgo- 
tei (poeme, 1990), Secunda 
care sunt eu (poeme, 1993), 
Eterna Danemarcă (poeme, 
1995), Înfruntarea lui Heraclit 
(poeme, 1998), Mărul în- 
drăgostit de vierme (poeme, 
1999), George Meniuc sau 
Întoarcerea în Ithaca (în 
colab. cu N. Romanen- 

co, 1999), Corabia de la 
mansardă (volum antologic, 
ed. l-ll, 2003), Emisferele de 
Magdeburg (eseuri, 2005), 
Cafeneaua Nevermore 
(poeme, 2010), Frumuseţea 
subversivă (eseuri, 2011), 
Coriatide și coloane (eseuri, 
2013) ș.a. Selectii din poe- 
mele lui A. Suceveanu au 
fost incluse în antologii din 
România, Suedia, Ucraina, 
Rusia, Turcia, Macedonia, 
Franţa, Italia, Belarus. 


Mamei Catrina, in memoriam 


Din ciclul „Ferestre stinse de îngeri” 


Cucul din cusătură 


Mama nu se mai desprinde, ca melcul, de casă 
tălpile ei au concrescut cu lemnul pragului 
cu usciorii 


Mama nu se teme de moarte 
demult a încheiat cu ea 
durabile alianţe 


Când rosteşte cuvântul „Dumnezeu” 
Dumnezeu chiar se întrupează din cuvântul ei 
ca-n miturile sumeriene, vine 

Şi se așează cu ea 

la masă 


În arătura neagră a scoarței bătrâne 

îl desluşește pe tata trecând grijuliu 
printre peri, printre mici întâmplări 
care-au fost. Seara ia cucul 

din cusătură („Cusută de Silvia, 1965”) 
şi-l încălzeşte în pumni — hei-i!, 


unde aţi dispărut toţi 
din casa aceasta amară? 


Varul din tavan e-o prelată albă 
sub care se ascunde cerul. Mama ridică mâna 

vrea s-o dea la o parte 

dar se răzgândeşte, ezită 

mai așteaptă o vreme — nu, nu aceasta e ziua 
când se va înfățișa la Împărat 


În bucătărie cuţitele așteaptă smerite 
aliniate ca pentru rugă. Afară, iarba 
se izbeşte de prag și izbucnește 

în lacrimi 


Niciodată n-ai fost aşa 


O, niciodată 

n-ai fost mai frumoasă 
împodobită în straie noi 
de mireasă 

mai înecată în flori 

şi încoronată 

niciodată n-ai fost aşa 
niciodată 


Stai în pat înalt 

de busuioc şi tămâie 
cete de îngeri îți zboară 
la căpătâie 

arhangheli și serafimi 
au venit să te vadă 
caleașca lor 

te aşteaptă-n livadă 


Mamă dulce, Mamă tristă, 
mireasă amară, 


dar e o altfel de nuntă 
dar e o altfel de seară Acasa, cu mama Catrina 


Parcă eşti aceeași 

parcă alta eşti 

înalte făclii ard la grinzi 

la ferești 

îngerii-ți prind aripi la tâmple 
la subţiori 

cu care va trebui să te-nalți 

şi să zbori 

cu trupul în pământ 

cu sufletul în nori — 


La Tatăl nostru ceresc 

la Tatăl universal 

sub sceptrul enigmei sale 
fără egal 


O, niciodată 

n-ai fost mai frumoasă 
împodobită în straie noi 
de mireasă 

mai înecată în flori 

şi încoronată 

niciodată n-ai fost aşa 
niciodată 


Indigoul norilor 


Deasupra Sucevenilor 

două stele căzătoare se întretaie 
prind căsuţa noastră în unghi 
halucinant 


Lumină neagră, viaţa ta se înalță la cer 
resorbită 
de-un cosmos nou — 

stea în formare, de aur 
şi diamant 


Indigoul norilor îți desparte ființa 
în două: jos, în lumea reală, 
rămâne trupul - strop de cenușă 
sus, pe prundișul de stele, sufletul 
purtând căldura celulelor 

se depune 

cu densitate de rouă 


Două jumătăţi, contrare de-acum — 
trupul şi sufletul: se vor mai întâlni? 
nu se vor mai întâlni 

niciodată? 


În care din ele îţi ţii ascunsă Aura, 
înfricoşătorule Tată? 


Tableta de diazepam 


E o răscruce. Plânge 
sufletul meu la această răscruce 


Noaptea de acum nu seamănă 
cu nici o noapte de până acum 


Mut, zăvorât, beau raze perpendiculare 
din cer 

luna hipnotică mi se dizolvă-n pahar 

amară și otrăvitoare 

ca tableta de diazepam 


Doamne, vino şi Tu aici lângă mine 
pe prispa şlefuită de fulgere, să bem 
din vinul singurătăţii universale 


Nimic nu-Ţi mai cer, cuvintele mele 
nu mai ştiu să-Ţi ceară, să-Ţi reproşeze 
și-apoi Tu nimănui niciodată 

nu ai avut bunătatea să întorci 

lumea 


Apropie-Ţi flacăra mâinii Tale de mine 
ridică-Ţi capul din piept 
şi spune-mi: 


Nu te-a obosit jocul de-a viaţa și moartea? 
De ce în ecuaţia Fiinţei 
ai pus şi contrariul ei, Nefiinţa? 


Şi încă: 

pentru că s-a născut din limitele Tale 
laşi moartea să aibă mereu 

dreptate? 


Moneda de aur 


Într-o dimineață 

cu ceaţă deasă de noiembrie, 1952 
Mama venea de la starea civilă 

cu certificatul meu 

de naştere 


Într-o dimineaţă cu ceață deasă 
de noiembrie, 2012 

vin eu, fiul ei, de la starea civilă 
cu certificatul ei 

de deces 


Mama îmi aducea începutul 
eu îi aduc rezumatul 

Mama îmi purta flacăra 
eu îi port cenușa 


Mama îmi aducea Nilul cu trestii 
eu îi aduc Styxul de fosfor și pucioasă 


De la punctul acela eu începeam să fiu 
de la limita aceasta 
ea începe să nu mai fie 


Între noi doi stă cerul ca o plombagină 


Ce ușor 

sare soarele dintr-un cer(c) în altul 
descoperindu-şi ambele fețe deodată 
ca o monedă de aur 

la rișcă 


Genealogie 


În ferestrele primăriei s-a arătat 
arborele nostru genealogic: 


o mică, strălucitoare catedrală 

cu candelabre de cranii și guri vorbitoare 

un carusel de ochi și feţe multicolore 
schimbându-se între ele: Ioan, Gavril, 
Parascheva, Foca, Andronic, Maria, Grigore — 
un lung lanț ADN înnodându-se 

sub unghiile mele 


Era o noapte specială, strămoșii 
se aflau în tainic conciliu 

Pe ramura de jos, sângele Mamei 
cânta ca o privighetoare 


Fascinat m-am oprit să ascult 
freamătul de celule 
cântecul limfei triumfătoare 


Ochii mi se umplură de ființă 
gura — de inimi roșii, zornăitoare 


De sus până jos 

arborele era un singur tot 

un trup repetat, un trup însumat. O clipă 
i-am văzut rădăcinile sfredelind 

pe sub sat 

ca într-un teatru al perpetuării 

ce nu are nici început nici sfârșit 


Şcoala, Biserica, dealul împădurit 
se zbăteau între rădăcinile lui 
ca-ntr-o plasă... 


Dar brusc, 

ferestrele de la primărie se aburiră 
şi se făcu întuneric 

şi foarte târziu 


De-asupra Carpaţilor 
o lună veche, austro-ungară 
răsărea luminoasă 


Privighetoarea cânta 
eu eram încă viu 


Ultima dimineață 


Bat clopotele şi eu știu pentru cine 
ziua are pleoapele înroşite 
şi eu ştiu de ce 

Câinele îmi linge tremurând mâna 
şi mi se uită în ochi 

căutând parcă-n ei vreun mic semn, 
vreun înţeles, 

dar găseşte doar înțelegere 


„O, mamă, dulce mamă”, 

cânt cu gura lipită de ceara nopţii 

„Mamă, tu eşti patria mea”, murmur 

cu gura lui Grigore Vieru 

căci gura mea e dusă departe, dincolo de cuvinte 
Şi vin toţi poeţii limbii române 

şi vin poeţii greci şi poeţii latini 

vin vechii romantici și prietenii optzeciști 

şi fiecare-mi aduce câte-un vers(et) 

spre frățească-alinare 


Ultimul vine în metru antic 

mă ia în braţe, îmi închide pleoapele 
nu, nu credeam să învăţ... 

cu tine să învăţ a muri vreodată 

să învăţ că moartea ta se hrăneşte 
din singura ta viață 

nu credeam... 


De pe creanga târzie 
cade ultimul măr 
desfăcându-se până la sâmburi 


În ferestre 


fluture schilod 
se zbate ultima ta dimineaţă 


Groparul Florea 


Groparul Florea se arată mândru 
de groapa pe care a săpat-o 


adâncă și dreaptă 
„N-ai dat de tata?”, 
întreabă sora hamletian 


Deasupra plâng cinci perechi de ochi — 
sângele tău tânăr căzut în ecouri 
flacăra vieții tale fragmentată 

la scurte intervale 

de timp: Viorica, Maria, 

Silvia, Grigore, Arcadie — 

arca zilelor tale sau, mai curând 

arcul de sânge din care s-a desprins 
ultima ta zi pe pământ 


Umbra rămâne afară 

umbra nu ţi-o poţi lua cu tine 
Îngerul tău o va împături 

în patru, în opt, şi o va depune 
la depozitul de umbre 


Satul tău de altădată s-a mutat 
sub iarbă și se numește acum 
satul celălalt 

- singura unitate teritorială 
care în același timp există 

şi nu există sau, mai exact, 
există deodată în două lumi, 
ca flacăra şi cenușa aceluiași 
foc 


Ai terminat de murit, Mamă, 
de-acum nu mai 
mori 


Între noi, cerul se face de sticlă 


Intre noi 

cerul se face linie de demarcaţie 
dincolo de care se află 
Inalta Curte a lui Dumnezeu 


Cântec de leagăn pentru părinți 


Tată bun, deschide geamul dinspre flori 
Uşa cea de iarbă las-o descuiată 

Îngerii cu goarne ce vestiră-n zori 

Ți-au adus mireasă... Nu te bucuri, Tată? 


Doi copii simbolici, ce ne-aţi fost părinți 
Veţi dormi în timpul vast. Iar mai departe 
Noi vom fi părinţii, voi — copii cuminţi 
Luminând enigma ce se cheamă moarte. 


Legănaţi în ritmul lumilor dintâi, 
Într-un colț de cosmos, într-o stea uitată, 
Vă vom spune seara, blând, la căpătâi 
Basmul vechi al lumii cu A(ţi) fost odată. 


Iar în nopţi de Paşte când pe cruce sus 
Cuiele se schimbă-n roșii diamante 

Ne veţi face semn din ochii lui lisus 

Veţi mișca în seve, veţi vorbi din plante... 


Iau mormântu-n braţe — nani, somn ușor 
Două cruci de sânge-n mine se-mpreună 
Nani-nani, Tată, să nu cazi din nor 
Nani-nani, Mamă, să nu cazi din lună 


Palimpsest cu hieroglife sonore 


Undeva în fundul grădinii stă ascuns 
Palimpsestul cu hieroglife sonore 


Suflete asprit, vino să descifrăm 
cuiburi de rândunici, morişti de lemn 
propoziţii crescute cu iarbă 


Vom răzui strat după strat 

semnificație după semnificaţie 

vom săpa pe sub vechi civilizaţii de furnici 
printre vocabule de brusture și romaniță 
până când — ala-bala-portocala — 

vom da de nişte zile vesele 

cu crâmpeie de soare și vânt 

în care o vom descoperi pe Mama, tânără, 
alegându-și culorile pentru lăicere 

Printre umbre calde și glasuri semantice 

îl vom zări şi pe Tata 

ascuţind pe cureaua moştenită de la bunicul 
briciul adus din război 

ori bătând cuie-n gard ca pe ne niște 
diamante strălucitoare 

În sfârşit, îl vom regăsi și pe băiatul auriu 
alergându-și imaginea developată 

în ochiul vacii 

pe mirişte 


Vino, suflete — 
în una din litere doarme Dumnezeu 
lipsit de memorie 


Doar aici, între scoarţele Lui verzi, eşti copil 


şi frica de moarte e încă 
departe 


De data asta 


Îngrop cartea de poeme 
la rădăcina părului şi plec 

De data asta, urmele pleacă şi ele 


O dată cu mine pleacă și casa 
zboară din creangă în creangă 

se mai opreşte într-un copac 

de la marginea satului, îngândurată 


Apoi, pleacă și dealul 

pleacă și Şcoala, şi Biserica 
Podul cel mare de peste Siret 
vine şi el arcuindu-se din urmă 


Satul întreg mă urmează un timp 
dar cam pe la o jumătate de drum 
se întoarce înapoi în sat, scâncind 
şi lipindu-se de poala pădurii 


Categoric, decis, vine cu noi și drumul 
îl simt vâjâind melancolic sub roțile mașinii 


În jur se întunecă, orizontul tot mai mult 
se închide. Zburând pe o barză neagră 
mă ajunge din urmă 

sufletul Mamei: 


„Nu poţi evada din propria naștere”, 
îmi strigă Mama parcă dintr-un alt timp 
şi zboară mai departe 

fără întoarcere 


De acum, nu mai sunt același 
de acum, lumea va trebui 

să înveţe din nou 

să mai fie 


Băiatul auriu 


Mâine băiatul auriu va pleca de acasă 
îşi va pune capcanele pentru iepuri 
în valiza de carton rămasă 

de pe vremea dezgheţului hrușciovist 
va săruta icoana grădinii 

şi îşi va lua adio 

de la gangul cu greieri 


Mama noastră nu mai e cu noi, 
băiatule auriu 

Mama noastră s-a dus în celălalt sat 
la morții ei 

lăsându-ne singuri în bătaia vântului 
de cositor 


Mâine va pleca băiatul auriu 

trupul meu de acum 

abia şi-l mai aminteşte adolescent 
în cămașa albă a balului de absolvire 


Trupul meu de-acum 
de mult nu-i mai poartă aripile 
de ferigă 


Odată şi odată orice om pleacă de acasă 
odată și odată totul se termină 


Mâine băiatul auriu își va trage pe el 
cămașa de var a casei 

îşi va umple buzunarele 

cu foşnet de iarbă, cu rumeguș de brad 
proaspăt tăiat pentru Crăciun 

va legăna în braţe cele două morminte 
şi va pleca, va pleca 

Viaţa lui se va întoarce în sat 

ca o poveste de succes, incredibilă, 
ca o frază frumoasă, strălucitoare 
desprinsă din istoriile literare 


Odată și odată se termină totul 
odată şi odată orice om pleacă de acasă 


Ferestre stinse de îngeri 


Căsuţă verde, roşie, albă — 
ou de Paşte încondeiat 
cuib de cuci la marginea lumii 


Ţi-ai tras pleoapele peste ochi — nani-na 


Cu plecarea Mamei 

se scurge din tine, ca dintr-un ou viu, 
flacăra, viaţa 

rămâne treaz în unghere 

un aer de taină şi busuiocul Iordanului 


Podeaua ta se va scurge-n pământ 
necolindate ferestrele se vor usca în pereți 
fluturi de var se vor desprinde din tencuială 
şi se vor destrăma în lumină 

Toamna va sufla în arbori 

și îi va stinge. Curând va veni iarna 

şi doar cârtița se va auzi dedesubt 

stivuind morcovii în grădină 


La primăvară, un greier orfan 

se va îndura să-ţi văruiască, de Paşte, 
pereţii 

nemângâiaţi, în noaptea de Înviere 


ochii lui Dumnezeu se vor umezi 
în icoane 


Căsuţă verde, roşie, albă — 
de-acum cine mă apără 
cine mă știe? 


Viaţa ta ajunge iarăși la noi 


Încă din Cernăuţi, 

cum numai trec de rohatcă 

simt mireasma pădurii de-acasă — 

şi acest sentiment nu l-ar putea explica 
nicio enciclopedie din lume 


Ingerii Vinerii Mari au pus în porți 
pomișori văruiți 


Scufundată în rugăciune, casa 
satul a început să se deprindă 
cu întunericul din ferestre 


În perii bătrâni au dat năvală mugurii 
şi întreabă de tine 

stratul de pătrunjel înverzit 

nu ştie din care parte acum 

să te strige 


S-a îngroșat întunericul de sub pat 
spiriduşii casei ies de după lăicere 
şi mi se aşează pe gene, în păr, 

îmi mângâie ridurile de pe față 
îmi ling de pe unghii sarea 
străinătății — lip-lip, lip-lip... 

Aprindem focul în sobă 

dar nu-i mai putem insufla o nouă 
credință 

şi nici palpitaţia de altădată 


În cimitir, vântul tânăr de-april 

se zbenguie printre morminte 
ascuţindu-și de pietre multiplele fețe 
Pozăm lângă crucile îngemănate 
vorbim cu vacile Domnului 
purtătoare ale mesajelor tale pe care 
nicio hermeneutică nu le poate 
descoase 


Moartea pare să fie în altă parte 


De-acolo, de jos, de la propria limită 
viaţa ta ajunge iarăși la noi: 

un strat de flori proaspete 

vizibil mirate, uşor uluite 

că au mai trecut 

odată 

pe-aici 


Poveste de primăvară 
E ca într-o poveste de primăvară 
Aduc ploaia în pumni de afară 

şi casa învie 

şi de odată pe sticla ferestrei 
prinde contur o făptură de abur 


E singurătatea 


În sertar, chitanțe vechi, chei ruginite, 


nasturi, capete de lumânări — 
mici fragmente de viață 


Hei, voi cei care v-aţi ascuns în 

spatele oglinzii, 
veniți să vă mângâi, să vă pieptăn 
ați devenit prea tăcuţi și neîndemânatici 
acum aş putea să vă aliniez pe poliţă 
aş putea să vă cântăresc greutatea fizică 

(cât 
flacăra 
de 
chibrit) 


sau să vă iau cu mine în literatură 


Odinioară sub varul pereților 

curgea un râu de aur, miraculos, 

un Mississippi plin de păsări și fructe exotice 
în fiecare dimineaţă intram 

în apele lui albastre 

invulnerabil și fericit 


Parfumul acelui râu nu-l mai regăsesc 
fantasma lui a dispărut, nu se mai vede 


Acum, ca să-mi pot găsi un reper 
consult azimutul cârtiței din grădină 
apelez la autoritatea bătrânului greier — 
custodele acestui muzeu al figurilor 

de umbră 
(ruda mea de sânge poeticesc 
ce-mi poartă celulele stem într-o capsulă) 
psalmistul insomniac în sutană 
predicând până-n zori despre ordinea lumii 
şi întristarea cărnii 
despre cei înălțaţi la cer 
despre cenușă și stele, noroi şi 

purpură, moarte şi 
înviere 


Amin! 


Nu te mai văd... 


Nu te mai văd... De-acum dinspre Carpaţi 
Veni-vor numai îngeri înghețați 

Maimuţa timpului sărind fardată 

Prin pomii lui nicicând și niciodată 


Şi va fi frig în numărul impar 

Iar de Crăciun va ninge tot mai rar 
Şi mă voi încuia într-o gutuie 
Ca-ntr-un azil, şi mă voi bate-n cuie 


În gări vor plânge anii mei recruți 

Vor deraia tramvaie-n Cernăuţi 

Pe linii reci, subțiri cum e stiletul... 

Die Niemandsrose*! (Cum a spus poetul...) 


Şi-mi voi juca trecutul ca pe-un rol 
De nufăr alb în temple de nămol 
Lăsând în plasa lui o perlă plânsă 
Precum smaraldul visului pe-o pânză 


Şi-un sol se va întoarce uneori 

De sub pământ sau poate de sub nori 
Spunând de viaţa ta de peste moarte 
Şi-n lucruri va fi seară şi departe 


* Trandafirul nimănui — titlul cărţii lui Paul Celan, unul din marii poeţi europeni de limbă 
germană, născut la Cernăuţi. 


POESIS EE 


| Nicolae MĂTCAŞ 


Mai mare bogăţie nu-i când ai 


Sărac lipit, n-am aur, geep la scară, 
Conacuri, mall-uri, yahturi, lainer, card, 
Cupoane, conturi, bonă, bodyguard, 
Dar am în lume-o mamă și o ţară. 


prof. univ., poet, publicist, 
traducător, om de stat. È _ A 
Membru al Uniunii N-am curse gratis, rentă forfetară, 
Scriitorilor din România şi  Diurnă, spray, cafele, secretară, 
din Republica Moldova şi Dar sunt bogat că am în ţară-un grai. 
al Uniunii Jurnaliştilor din 
Moldova. Autor şi coautor, 
redactor şi coredactor $ iii 
a peste 30 de manuale, Cum n-am comori ascunse nici în țară, 


elaborări metodice şialte Nici pungile nu-mi dau pe dinafară, 


Se ţin de mine lipsurile scai: 


Strămoși bogaţi pe alte plaiuri n-am, 


ediţii didactice şi a peste Dar sunt bogat că am în grai un neam. 
250 de articole şi studii. 


Semnează în 2010 volumu 
Calvarul limbii române din 
Basarabia, 552 p, editat de Un drag de mamă, țară, neam și grai. 
Casa Limbii Române „Nichita 
Stănescu” Ministru al Ştiinţei 
şi Învăţământului din , . 
Republica Moldova (1990- Un dar nu-l vindeci, 


1994). Fondator al revistei 


LimbaRomână” Care nu te lasă 


Mai mare bogăţie nu-i când ai 


Pe sol fertil de-aş crește sau tinóv, 

Al ţării mele soclu, milenar, 

Un monstru l-aş strivi ca pe-un țânțar, 
Căci forță-mi dă al Geei sfânt pocrov. 


De-ar fi să zbor ca Dedal și Icâr, 
Ca Armstrong, Gleen, Gagarin sau Titov, 

Tot n-aş rămâne-n cosmos de istov, 
Că-i Lună, Marte, Pluto sau Quaoar. 


Mă-ncânte fei, sirene sau silfide, 
Meline râuri-6lmuri sau lactine, 
Obscure țărmuri vrând a mă desfide, 
Tot m-aş întoarce, țara mea, la tine. 


Un dor nu-l vindeci, care nu te lasă, 
Decât cu iarba verde de acasă. 


Zadarnic. Limba ne-a salvat şi-acasa 


În timpu-n care lupul păru-și schimbă, 
Au fost şi inşi ce le-a plesnit crevasa, 
În alte cuiburi vrând să-şi mute casa, 
Să-şi cate leac de frică-n altă limbă. 


Zadarnic. Limba ne-a salvat şi-acasa 
Oriunde ne-am plimbat și ne tot plimbă 
Liberatorii. Firea nu se schimbă, 

Oricât au dres şi-au tot vopsit carcasa. 


Pornind să-nconjuri globul pământesc, 
Îţi pune drob în traista cu merinde 
Un adevăr ca viaţa de firesc, 


Să-l spui la lume lumea cât cuprinde: 


Nici casa părintească nu se vinde, 
Dar nici, o, Doamne, graiul părintesc. 


Mai strașnic decât râurile toate 


Credeam a ne uni pe veșnicie, 
Într-un sărut sudate, mal cu mal. 


Când, din senin, vorace, un șacal 
Îngurgită o halcă din moșie. 


La teascu-nstrăinării tragi de val, 

La cicârâcul fricii — pe vecie, 

Ştefânii mei au dat-o pe corcie, 
Trădându-şi mamă, frate, limbă, șmal. 


Pe malul unde-un frate dă-n alt frate, 
Dă-n colț mancurtul unde-n orice ţânc, 
La ora judecății de apoi, 


Mai strașnic decât râurile toate 
Şi decât fluviile toate mai adânc 
E râul care trece chiar prin noi. 


Cel mai bogat în patrii om din lume 


Am tot schimbat căciula cu ușanca, 
Tăind întruna nodul la odgon, 

Să-mi apăr ţara, zisa, la Țiganca, 
S-o-ngrop, de fapt, pe veci, la cot de Don. 


Trimis, apoi, pe sol străin — afgan-, ca 
Să-i apăr teama ei de Pentagon, 

Ca astăzi, rece, să-ncălzesc lejanca, 
Nainte de-a porni la maraton. 

Priviţi, acum, în astă viață cum e: 

Eu, care-am vrut să-i dau pe țărm taurid 
Statuii lui Artemis bun renume, 


Cu rădăcini de sânge, eupatrid, 
Cel mai bogat în patrii om din lume, 
Cum intru-n humă jalnic apatrid. 

Sub valul tău al pavezei legale 


Plăpând, expus, instinctul, cert, te mână 
Să intri-n cort de dragul pielii tale. 

Nu ai răgaz când să te-ntrebi încale 

Din libertatea ta ce-o să rămână. 


Nou-protectorul — cu zaharicale: 

Că toate-ți stau, oricând, la îndemână 
Şi doar un singur lucru de la până: 
Busola fixă-a rutelor navale. 


Sub valul tău al pavezei legale 
Stă submarinul alteia, globale. 


Un pic nu poți să te abați din cale, 
Deşi, formal, eşti numai nerv şi vână. 
Stăpânii lumii, siguri, țin în mână 
Timona noii ordini mondiale. 


Ca iedera în corp ţi-au concrescut 


Ca iedera în corp ţi-au concrescut, 

Au devenit un veritabil sport. 

La dări şi mită-ţi cântă toți: „Apporte!”: 
Guvern, matroană, doctor, prof, bancrut. 


Te scrijelează popii ca un bort, 

De parcă-n aur fin te-ai fi născut, 
Şi nu-ţi mai iau o piele ca-n trecut, 
Iau două: de pe viu şi de pe mort. 


Să-i dai, îți bate toaca-n creieri țarca, 
Lui Châron cel ţâfnos şi hrentuit 
Nu doar obolul, ci, mai nou, și jarca, 

Căci şi la el serviciul s-a scumpit, 
Şi nu c-ar fi cumva de aur barca, 
Ci că i-au pus impozit pe venit. 


Ți-e inima un purice de frică 


Ţi-e inima un purice de frică. 

N-ai loc de alte găuri la centură. 

Nici nu făcuseși bine de-o figură, 
Când - ínga! — taxe noi pe cap îţi pică. 


Te temi de ochii plasei cu bigură, 
De-un pumn de soia, ai sau parpangică, 
De-o consultare sórgoş la potică 

Ori de-un apel urgent de la pretură; 


De-o așteptare, cerul impungându-l; 
De vameșii ce stau să-ți tragă clapa 
Când treci la Prut de Paşti sau de Ispas. 


Te prinde groaza când se-abate gândul 
La anii mulţi, ce-a fost să-i ieie apa, 
Şi la puţinii, ce i-au mai rămas. 


Le-ar sta mai bine, poate,-acestor bei 


Ai noştri juni, elevi de trei surcele, 
Se duc la Harward, Oxford să înveţe 
Cum ar putea mai full să se răsfeţe, 
Mărirea exhibând, de beizadele. 


Miniştri-ntorși, ne poartă prin ospeţe 
Cu mizilici, O.K. şi minciunele, 
Promit: din criză grea și din belele 
Au să ne scoată-acuși pe două bețe, 

Suflă-n urechi, ne bagă vată-n cap, 
Ne pregătesc coliva,-n timp ce ei 
De-atâta bine-n piele nu-și încap. 


Le-ar sta mai bine, poate,-acestor bei 
În jilțuri moi să-i frigem c-un ardei 
Şi să-i pârlim, ca "Țepeș, în proţap. 


Dar sunt convins că-n ceasul de apoi 


Lui Ion Dumeniuk, la 22 de ani de la călătorire 


Ne-ai părăsit când lupta era-n toi, 
Sperând, naiv, că leprele se duc. 
Ne ţin şi astăzi, iată, în război 

Şi ne-au legat victoria butuc. 


Pe bulevardul Prof. I. Dumeniuk, 
Unde gândeam proiecte, schiţe-n doi, 
Azi rătăcesc bezmetic, singur cuc, 
Dar sunt convins că-n ceasul de apoi 


Nu vom trăi doar stări dinamitarde 
În parcuri, pieţe, străzi și bulevarde. 
Ne-om întâlni şi-acolo, sus, departe, 


Unde-i repaus, tihnă și-mpăcare, 
Şi pentru neam şi-aievea-i deșteptare 
Noi vom lupta şi dincolo de moarte. 


Eu numai cu mileniile mă-mpac 
Maestrului Eugen Doga 


O, dulcea mea și gingaşa mea fiară”, 
Pe ritmul tău valsează azi planeta. 

În teacă, lin, glisează baioneta. 
Trag tunuri — salve -— flori de primăvară. 


Un şef de stat îşi pipăie boneta, 

Spre tâmplă dreapta a salut îi zboară** 
Când cel mai bun dresor de vals coboară 
De la pupitru, sărutând bagheta. 
Te-aplaudă frenetic lumea toată 

Ca valsul cel mai mare-al unui veac. 

Eu numai cu mileniile mă-mpac. 


În goana gri a timpului, turbată, 
Doar cele mari și veşnice rămân***, 
Ca, în milenii, numele-ţi: român. 


* „Tandra şi dulcea mea fiară” — titlul faimosului vals al compozitorului român transnistrian 
Eugen Doga din filmul „O dramă la vânătoare” (ecranizare după nuvela cu acelaşi nume de 
Anton Cehov; regizor — Emil Loteanu), studioul cinematografic „Mosfilm”, Moscova, 1978. 
** Aluzie la președintele de atunci al SUA Ronald Reagan, care, impresionat de melodie, l-a 
numit „cel mai frumos vals al secolului XX”. 

*** Printr-o decizie a UNESCO, valsul lui Doga a fost inclus în categoria celor „patru capo- 
dopere muzicale ale secolului XX”. 

| Virgil BOTNARU 


cu alineat 


cred că mi-a rămas 
identitatea acolo 


în dimineaţa când soarele 
VB. — poet, prozator, eseist, îşi ascundea în nisip 
scenarist. Doctorand la Fa- pielea de şarpe 
cultatea de Litere a Univer- 
sităţii de Stat,„Alecu Russo” 
din Bălţi, cu o teză despre 
reflexele esteticii urâtului în Xerox 
poezia română din Basara- 
bia de după 1990. Autor al 
volumului de versuri Return printre degetele ei urmărești lumea 
to Innocence (București, ca un pungaș hăituit 
2014). Prezent în antologii 
de poezie, proză, critică 
literară. A realizat mai multe 
materiale tv de promovare 
a cărţii și lecturii. Membru 
al Uniunii Scriitorilor din ca o pungă de cumpărături e 
Republica Moldova. fiecare seară cu ea 


până în lămile manichiurii încearcă 
s-o cunoşti 


privirile sunt cântece de țânțari 
deasupra heleşteului 
în care pești sprinteni împroașcă icre 


sonet 


ca pe bucăţi de zahăr 
arunc norii în ceașca 


matinală cu ceai 
din indii 

în cameră 
tristețea şterge 
praful de pe 
autoportrete 
noaptea 


rumegă 
insomnii 


fără țigări 


la masa din bucătărie 
singurătatea-și trosnește degetele 


ibricul bolboroseşte 
rugăciuni 


gânduri roase până la 
pământul natal de sub unghii 


pereţii nasc umezi 
lucrurile intră pe fereastră 


somnul doarme cu genunchii la gură 


februarie 


venind de afară 
înzăpezit 


bunicul lăsa 

să cadă-n ușă 
pătura din zestrea 
adormitei sub zăpezi 


ce despărțea 
singurătatea lui 
de țurțurii din streşină 


return to innocence 


un august 
de combinat siderurgic 


singur la casa cu pomii tunși 
până la piele 

te bucuri că poți lăsa 

de pe tine toate hainele 


pâinea e numai a ta 

şi vinul 

pentru orice desfătare 
de taină 


linişte ca nicăieri 
doar telefonul — 
animal flămând 
te trezește 


noaptea 


îţi vine să umpli frigiderul 
cu propria carne 


jurnal 


după baie 


îmi tai unghiile 


le adun cu grijă 
în pumn 


le arunc pe ziarul 


deschis 


şi citesc horoscopul 


istorie 
femela-și lingea rănile 


lumina îi 
înşuruba durerea în zid 


se auzeau bolborosind 
măruntaiele nopții 


drumul se închidea 
într-o cavernă 


întins pe o haină 
el rodea oasele aproapelui său 


el 


se privesc o vreme 
şi râd 

se întreabă de ce râd 
şi tac 


pe urmă râd iarăşi 
în hohote 


se urmăresc 
prin gaura din perete 
ca printr-un cordon ombilical 


plâng 
în spatele celuilalt 
cu degetele încleștate 


haiku basarabean 


la masa tăcerii 
scaunele-și dau 
picioare-n fund 


lehuz 
troleibuzul frânează 
în penultima stație 


noaptea băncile 
îşi plimbă scheletele 
pe alei 


copacii 
îşi descâlcesc scutece 
folosite 


vânez 
şoareci în biblioteca 
lui borges 


apel nepreluat 


te cunosc cu vibrația sângelui 
într-un microbuz arhiplin 


te miri că nu te poți împotrivi 
dorinţei mele de a respira reciproc 


el frânează uneori brusc 
sădindu-te tot mai adânc în mine 


la următoarea staţie cobori 
şi te pierzi printre blocuri 

Viorica-Ela CARAMAN 
Devenirea eului interior 

în spațiul detenţiei. Soljeniţîn, 
Steinhardt, Müller (II) 


V.-E.C. — redactor-șef 


adjunc 


Română”, 


Institu 
AȘ.M, au 
de critică 
tum, Ch 
miul Tineri 


al revistei „Limba 
ă”, doctorandă la 
tul de Filologie al 
oare a volumelor 
terară Ante-Scrip- 
ișinău, 2009 (Pre- 
etului municipi 


lui Chișină 


Artă, Premiul li 


u pentru Ştiinţă și 
erar pen 


debut al Salonului Interna- 


tional d 


e Carte, Chişinău, 


2009), Modele ale tempo- 


ralității 


2012 (Premiu 


Tineretulu 
al Uniu 
Re 


poetice, Chişinău, 
Naţional al 
i, 2012). Membru 
nii Scriitorilor din 
publica Moldova. 


Alexandr Soljeniţin. Damnare şi demotivare în 
O zi din viaţa lui Ivan Denisovici. Nuvela lui 
Alexandr Soljeniţin este mărturia literară pe 
marginea unei vieţi carcerale cotidiene, cu 
toate condiţiile subzistenţei: foame, frig, tră- 
dare, frică, singurătate, izolare de prieteni, fa- 
milie, apropiaţi. Eterna atmosferă sumbră şi 
rece a acestei lumi este transferată inevitabil 
în interioritatea personajului, condiționând 
operativitatea tipologică a damnării și de- 
motivării, marcând printr-o dinamică ten- 
sionată refugiul egocentric al personajului. 
Prima etapă a devenirii eului în O zi din viața 
lui Ivan Denisovici se scrie într-un ciclu al su- 
punerii şi la Soljeniţin acesta se desfășoară 
într-un ralantiu de rutină alienantă, narativul 
nuvelistic insistând pe detaliile existenţei zil- 
nice care degradează sistematic și ireversibil 
fiinţa deţinutului. Gutta cavat lapidem non vi 
sed saepe cadendo, spuneau latinii despre o 
astfel de acțiune degradantă, e vorba și aici 
de picătura care găureșşte piatra prin desimea 
căderii. Douăzeci şi patru de ore din viața 
carcerală descrisă de Soljeniţin în nuvela sa 
se desfășoară cu o aparentă inocenţă și gra- 
tuitate, însă pe neașteptate intervine un acut 

sentiment al fatalităţii și al prăbuşirii în abisul mutilator al regimului 
de privaţiune. 


Debutul nuvelei fixează ex abrupto condiţiile dure al retragerii eului în 
limitele propriei ființe. Atmosfera care dă tonalitatea textului este tra- 
sată în linii metalice și sumbre, în măsură să împingă întreaga activitate 
şi operativitate afectivă spre un nucleu egocentric. Personajul central, 
Ivan Denisovici Șuhov, apare, astfel, în ipostaza individului izolat de 
o exterioritate rece și inumană. Trecerea de la descrierea atmosferei 
la focalizarea tipologică interioară a lui Șuhov se desfăşoară printr-un 
mecanism al transferului inductiv dinspre o lume din afară, rece şi în- 
tunecată, spre una intimă. Inducţia sugestiei stăruie să subiectivizeze 
realitatea inertă și ostilă. „Șuhov zăcea nemișcat în patul vagon. Îşi tră- 
sese peste cap pătura și pieptarul și îşi băgase picioarele în mâneca în- 
toarsă a unei flanele. Nu vedea nimic, dar după zgomote înţelegea tot 
ce se petrece în ungherul unde se afla brigada lui și în întreaga baracă. 
Iată, pe culoar trec cu paşi apăsaţi plantoanele care duc afară unul din- 
tre hârdaiele de vreo sută de litri” [2, p. 2]. Acest „iată” vivifică 
dintr-odată o lume moartă, prin procedeul vizualizării focalizante şi 
graţie interiorităţii personajului care se antrenează într-o participativi- 
tate fie şi aparent pasivă — de sub plapumă - la viața externă. Receptivi- 
tatea personajului nu ţinteşte în surdină lumea lui, ci ţinteşte lumea în 
surdina ei structurală. Este vorba aici de o comunicare omogenizantă 
dintre exterior și interior, cu repercusiuni certe asupra individualității 
personajului, în sensul pierderii sinelui, încet și sigur. Contaminarea 
lumii exterioare nu este una în sensul umanizării acesteia, a subiecti- 
vizării ei, ci una care compromite subiectul reflector, degradându-i in- 
dividualitatea, întrucât lumea exterioară este făcută spre a influenţa, 
comportând agresivitatea necesară pentru condiționarea supunerii. 


Dar pierderea sinelui are loc și ca urmare a unanimizării complotului, 
printr-o anulare, de fapt, a alterității. Lumea carcerală subminează eul 
şi prin evitarea impactului autentic cu celălalt, o instanţă racolată și, de 
fapt, inexistentă. „Toată brigada 104 vedea cum este dus Şuhov, însă 
nimeni nu scoase o vorbă, nu aveau de ce să vorbească și nici nu ştiau 
ce să spună. Singurul care se putea amesteca oarecum era brigadierul, 
dar el nu se afla acolo. Ca să nu-l întărâte pe gardian, Șuhov nu spuse ni- 
mănui nicio vorbă. Îi vor pune mâncarea deoparte, vor găsi ei o soluţie” 

[2,p. 3]. Viaţa interioară a personajului se tensionează pe măsura insta- 
lării unui raport autistic dintre eu și ceilalți, marcată adesea prin refrene 
de atmosferă care dau tonul implacabilului: „Era ger şi o pâclă deasă 
care-ţi tăia respiraţia. În zonă băteau două proiectoare mari, aflate în 
foișoarele îndepărtate din colțurile lagărului” [2, p. 3]. 


Ideea de discrepanţă, de ruptură dintre lumea exterioară și cea interioară 
devine simbolică şi prin irizaţiile ambianţei: „Străluceau, de asemenea, 
reflectoare din zonă și din interior. Erau atât de multe și atât de puterni- 
ce încât părea că stelele îşi împrumută lumina din lumina lor” [2, p. 4]. 
Când lumina reflectoarelor conferă strălucire până şi stelelor, dispare 
orice posibilitate de conciliere, omorând orice impuls de individuaţie în 
rândul deținuților. Trimiterea la corpurile cerești imprimă lumii de din- 
coace de gratii proporții cosmice, dar configurând reperele unei lumi ce 
funcționează autonom prin descentralizare şi, în fond, printr-o răstur- 
nare axiologică. Lumina stelelor care împrumută lumina reflectoarelor 
ţinteşte către controlul absolut caracteristic universului concentraţionar 
din O zi din viața lui Ivan Denisovici şi, de fapt, întregii politici totalitare 
comuniste: „Cineva aduse vestea că ar fi ora douăsprezece. — Nu poate 
fi decât douăsprezece — declară Şuhov. Soarele e drept în mijlocul ceru- 
lui. — Dacă-i pe verticală — își dădu cu părerea căpitanul — înseamnă că 
nu-i douăsprezece, ci unu. — De ce? — se miră Şuhov. Toţi bătrânii ştiu că 
soarele stă cel mai sus la amiază. — Da, bătrânii! — îl întrerupse căpitanul. 
Dar de atunci a fost dat un decret şi soarele stă cel mai sus la ora unu” [2, 
p. 29]. Faptul că fenomenele universale se supun controlului politic dez- 
văluie amploarea și impactul puterii administrative în viața individului, 
marcându-i o interioritate etanşă, „sub capac”, în registrul fatalității, al 
lipsei de perspectivă şi al libertăţii în cel mai larg sens. Controlul asupra 
timpului este, în sens heideggerian — timpul ca sens al ființei —, contro- 
lul asupra trăirii, or, încarcerarea afectivă constituie suprema privațiune, 
fiind vorba de o încătușare a fiinţei, a interiorităţii absolute, de unde 
porneşte, de fapt, orice libertate. Or, fără o capacitate de afectare, fără un 
impuls de situare proprie în lume, vorbim de o suprimare a ființei în re- 
gistrul sintagmatic al ființării, de o reducţie a temporalităţii care susține 
configurarea spectacolului ființării. 


În acest context, nu găsim la Soljeniţin personaje cu o atitudine defen- 
sivă în fața realității damnării. Aparițiile și aparențele lor nu fac figura 

inadaptatului la mediu. Însă în pofida faptului că personajele nu apar 
în mod special în ipostaza inadaptatului la lumea carcerală, impulsul 
evadării se configurează în gesturi cotidiene cu o calmă disperare și la 
nivelul amănuntelor vieții cotidiene. Un fum de ţigară, spre exemplu, 
înseamnă o şansă a libertăţii jinduită de oricine, iar un apropiat al fu- 
mătorului, care poate împărți cu acesta un fum, e un adevărat ales al 
sorții. „Cezar ridică pleoapele de pe ochii negri și se uită la Fetiukov. 
Într-o vreme fumase pipă tocmai ca să nu fie întrerupt, ca să nu-i ceară 
nimeni să tragă un fum. Nu-i părea rău de tutun, ci de gândul rupt în 
două. Fuma ca să trezească în el un gând frumos și puternic și în fe- 
lul acesta să evadeze din cercul strâmt în care se învârtea. Dar abia-şi 
aprindea ţigara și vedea într-o mulțime de ochi aprinzându-se deodată 
aceeaşi dorință: «Las-o s-o termin eu!>” [2, p. 13]. Eul o dată lan- 
sat în experiența carcerală, o experienţă profund subiectivă, are totuşi 
particularitatea constantă de a se multiplica („o mulțime de ochi”), 
de a vădi o generalitate, transgresându-și limitele spre un eu colectiv, 
ţintind însăși umanitatea și probând faptul că orice privaţiune generea- 
ză o tendinţă a evadării. Gândul evadării, în schimb, este la Soljenițin 
finalul unul ciclu al supunerii, pentru a marca, de fapt, o perpetuare a 
supunerii, o reproducere a ciclului supunerii. Intimitatea eului capătă 
ecou în intimitatea mulțimii, iar supunerea individuală se multiplică și 
nu mai poate fi contracarată prin pulsiunile evadării tot mai anemice. 


„Cercul strâmt” este lumea subminantă pentru o libertate mai ales a 
spiritului față de o libertate fizică, lipsa căreia, la un moment dat, nu 
mai poate fi resimţită, părăsind registrul viului. Fizicul, lipsit deci de 
ființă, se perindă aici într-o existență cadaverică, fără a mai avea reacţii 
la stimuli externi. „Degetele lui bătătorite nu se arseră. Şuhov putea ţine 
în ele chiar cărbuni aprinși”, fiind deja un miracol că trupul reușește să 
servească drept un inductor al spiritului: „M-m-m-m! Fumul se răs- 
pândi în trupul flămând şi se cuibări în picioare şi în cap, provocându-i 
o stare de adevărată euforie” [2, p. 13]. E de menţionat că fragmentele 
care ilustrează interioritatea personajelor sunt, în nuvela lui Soljeniţin, 
cvasiinexistente. Însă ele sunt puternic conotate în apariţiile fizice, 
configurând un spaţiu poetic al ostilităţii, al închistării, al timorării şi al 
diminuării ireversibile a vieţii sufleteşti. Avem de a face aici cu o lânce- 
zire interioară până la mineralizare. 

Configurarea spaţiului detenţiei în limitele căruia se mișcă tipologii sub- 
minate se distinge în special printr-o prăpastie pe care o generează față de 
lumea părăsită. Ciclul supunerii înseamnă părăsirea lumii originare. Închi- 
soarea este o a doua lume, cu propriile legi și mecanisme în care este in- 
clus personajul. „Şuhov plecase de acasă la 23 iunie 1941. Era duminică, 
oamenii se întorceau din Poloninia, de la liturghie și vorbeau că s-a pornit 
războiul. Ştirea fusese aflată de poșta din Poloninia. Pe vremea aceea, la 
Temgheniov nimeni nu avea radio. Acum se scrie că în fiecare casă răsună 
radioul cu cablu. Să scrii acasă înseamnă, de fapt, să faci două aluzii. Nu 
poţi scrie nici în ce brigadă lucrezi și nici ce fel de șef de brigadă e Andrei 
Prokofievici Tiurin. Acum ai mai multe de vorbit cu Kilgas, letonul, decât 
cu cei de acasă” [2, p. 17]. Chiar dacă lumea lăsată în urmă cunoaște un 
ritm de dezvoltare însemnat, nu reprezintă deloc o şansă pentru aceasta. În 
mod simbolic şi paradoxal, telecomunicaţiile sporesc autismul celor două 
lumi. Faptul că fiecare casă are un radio nu constituie un avantaj în trans- 
parentizarea funcţionalităţi obiective a lumii. Iar faptul că este vorba de 
un radio cu cablu indică, în fond, sursa unică de informare și utopizarea 
realului. În aceste condiții, cele două lumi ajung să se excludă reciproc, iar 
eul din spaţiul carceral trăieşte un proces de retractilitate din lumea lui ori- 
ginară în regimul înstrăinării, ca să se descopere osmotic într-o dimensiu- 
ne a străinătății, a unei străinătăți apropriate condiționat şi inerţial. În mod 
vădit, privaţiunea este un fenomen propriu nu doar detenției, ci întregii 
populaţii prin utopizarea realității. Ciclul supunerii, prin urmare, în cadrul 
regimului comunist la Soljeniţin are o amploare generală și sistematică, 
aşa cum remarca autorul în Arhipelagul Gulag, notând că teroarea generală 
atrage indiferența generală. Cele două lumi devin o lume indiferentă, adică 
nediferenţiată din punctul de vedere al libertăţii interioare. 


Privaţiunea are, în acest context, doar sensul înstrăinării. Aproprierea 
străinătății la Soljeniţin simbolizează nu o şansă a cunoaşterii sinelui, nu 
o distanțare obiectivă de introspecţie individuală, așa cum o regăsim la 
importanţi filozofi ai lumii, pentru care problematica identităţii este in- 
separabilă de o investigare a alterităţii și a alterităţii în sine. Dacă Levi- 
nas propune să înțelegem alteritatea ca fiind cea care constituie, învaţă, 
educă etc., ne putem întreba dacă are în vedere doar alteritatea celuilalt. 
Referințele filozofice, trecând prin Sf. Augustin, Hegel, Sartre, M. Mer- 
leau-Ponty, îndeosebi P. Ricoeur, B. Waldenfels, Bin Kimura, deschid ca- 
lea înţelegerii unei alterități intime, dar și semnificarea devenirii subiec- 

tului, supus alterărilor care-i pun în permanenţă sub semnul întrebării 
identitatea în timp. Pentru Ricoeur, spre exemplu, subiectul este supus 
unor modificări, alteraţii, schimbări, transformări care ridică problema 
menţinerii identităţii în timp. Timpul este, într-un fel, metafora şi indice- 
le reflexiv al investigaţiei asupra identităţii, iar reprezentarea imaginati- 
vă — o resursă strategică pentru articularea semanticii spațiului discursiv 
ocupat de tensiunea dintre identitate şi alteritate. 


În cazul experienţei carcerale din scrierile lui Alexandr Soljeniţin, apro- 
prierea străinătăţii sau a alterităţii înseamnă mai întâi o cădere în sfera 
etanşă a izolării, iar apoi o lansare în itinerarul sinuos al recuperării impo- 
sibile a sinelui, o „mise en route” a experienţei odiseice adânc interioriza- 
te, antiaventuriere, tradusă prin tensiuni alienante ale spiritului, cu efec- 
tele cele mai păguboase de închistare și tumefiere. Înstrăinarea generată 
de singurătate este o tumoare malignă care neantizează orice motivație 
vitală, orice inițiativă a depășirii situaţiei. Astfel, teroarea generală atrage 
după sine o pasivitate generală și o fatalitate a lumii în care victimele, ca 
răspuns la presiunile subminării, nu manifestă niciun impuls defensiv. 


Sociologul Alfred Schütz, în lucrarea L'Etranger [1], punea în evidență 
înstrăinarea generală prin figura celui plecat departe de casă, de mediul 
său social și familial, care trăieşte într-un sens dublu înstrăinarea: o dată 
pentru că suportă individual şi intim experienţe care-i influențează 
comportamentul ulterior, pe de altă parte fiindcă ceilalți, o dată regăsit, 
nu au capacitatea de a-l re-cunoaşte, de a interacționa cu acesta con- 
form unui nou set de convenții. 


Teroarea generală nu generează doar indiferență generală, ci și trăda- 
re. Lumea originară se lansează într-un complot decisiv și împinge eul 
într-o marginalitate picarescă. „Șacalul de Fetiukov strânsese chiștoace 
de pe undeva (le scotea fără să-i fie scârbă şi din scuipătoare) şi acum le 
desface pe genunchi și răstoarnă tutunul într-un petec de hârtie. 


Are acasă trei copii, dar, după ce a fost condamnat, toţi trei l-au renegat, 
iar nevastă-sa s-a măritat cu altul. Nu primește niciun ajutor de nicăieri. 


Buinovski îl priveşte chiorâș și se răsteşte: 


- Mă, de ce aduni toate murdăriile? Ai să te îmbolnăveşti de sifilis. 
Aruncă-le!” [2, p. 22]. Şi aici este vorba mai ales de un picaresc al spi- 

ritului, de o vulnerabilitate și mizerie interioară. Sifilisul e mai degrabă 
un simbol al trădării în cuplu, o degradare a alterităţii printr-o pierdere 
iremediabilă a încrederii în celălalt, decât o degradare fizică, un con- 
sum și o epuizare somatice. 


Închisoarea apare la Soljeniţin în toate detaliile acesteia și în monoto- 
nia ei ca lume autofagă: „În brigadă nu-i la fel ca-n libertate unde lui 
Ivan Ivanâci i se dă salariu aparte și lui Piotr Petrovici tot aparte. În la- 
găr brigada este organizată în așa fel, încât nu șefii îi zoresc pe deținuți, 
ci deţinuţii se zoresc unul pe altul. Aici e cam așa: Ori primesc toți 
suplimentul, ori crapă toţi laolaltă. Nu muncești, nemernicule, și din 
cauza ta să stau eu flămând? Trage, mortăciune!” [2, p. 26]. Detenţia 
funcționează în virtutea terorii generale care a instalat resemnarea 
generală, dar și trădarea. Complotul față de celălalt este un element 
structurant al acestei lumi și se alimentează din resursele șantajului. 
Intercondiţionarea prin șantaj a deținuților asigură o funcționalitate 
independentă a unei lumi artificiale la limita monstruozităţii normo- 
pate în care eul interior este vidat de orice capacitate de empatie și, în 
ultimă instanţă, de orice posibilitate de libertate şi viață. 


În momentul în care începe această funcționalitate, în lipsa controlului, 
vorbim de o moarte a eului interior şi de o instalare a simplelor reflexe 
de automatizare ca instinct de supravieţuire. „Şuhov își loveşte mănușile 
una de alta, apropie burlanele și le potriveşte unul de altul. Apoi își 
loveşte iarăși mănușile și continuă să lucreze (...). Gândurile l-au părăsit 
ca şi cum n-ar fi existat niciodată. Nu-şi poate aminti acum nimic şi nu 
are nicio grijă în afară de aceea de a potrivi burlanele şi de a le scoate afară 
fără să iasă fum” [2, p. 26]. Interioritatea eului este, astfel, înlocuită de un 
cotidian material monoton, de un cotidian exterior lipsit de provocări şi 
trăiri deosebite. Dacă începutul nuvelei transfera exteriorul în interior, 
restituind o imagine subiectivă a lumii, acesta din urmă este rapid com- 
promis de răceala şi lâncezeala lumii în care se mișcă. 


Credinţa, se ştie, era sancţionată în comunism. La Soljeniţin, aceasta 
reprezintă un salt către devierea eului şi căderea acestuia în ridicol. 
Problema credinţei în rândul deţinuţilor devine o falsă problemă, deși 
regimul opresiv comunist a considerat dușmanii poporului pe cei care 
mergeau la biserică și săvârșeau ritualuri creștine, pentru că aici credința 
în existența lui Dumnezeu este mai degrabă un indiciu subcultural. Ar- 

gumentul tunetului sau cel al stelelor care trebuie completate pentru 
că pică din când în când sunt de-a dreptul ridicole și penibile: „— Ce-i 
ciudat în asta? Oamenii nu se nasc în fiecare zi! De ce nu s-ar naște şi 
luna o dată la patru săptămâni? — Ptiu! — scuipă căpitanul — încă n-am 
întâlnit nici măcar un matroz atât de prost. Auzi, unde se aciuiază luna 
veche? (...) — La noi se spune că Dumnezeu fărâmițează luna veche și 
o preface în stele. — Nişte sălbatici. Niciodată n-am auzit asta! Așa-i 
că tu crezi în Dumnezeu, Șuhov? - Păi, cum? — când tună — poftim, 
încearcă să nu crezi! — Și de ce face Dumnezeu asta? — Ce anume? — De 
ce preface luna în stele? — Ce-i de-nţeles aici? Şuhov strânge din umeri. 
Din când în când stelele cad și trebuie completate” [2, p. 49]. Dincolo 
de orice argument, este mai mult decât clar că oameni atât de simpli 
și cu o înţelegere arhaică asupra lumii, cu superstiții și credinţe fantas- 
magorice reprezintă un pericol prea mic pentru un proiect politic de 
o asemenea grandoare precum uniunea sovietică. Totuşi faptul că se 
procedează la o dezrădăcinare ireversibilă a eului spiritual, o privare 
totală a oricărei potenţialități de evadare transcendentală a sinelui şi de 
depășire a opresiunilor, mărturisește despre o configurare sistemică a 
tehnicilor de control politic de maximă eficiență. Regimul materialist 
se focalizează şi pe spiritualitate spre a o extermina. Fondată sau nu, 
orice credinţă, ca o portiță de evadare, trebuie și este înlăturată. 


Trădarea şi spulberarea credinţei se constituie în procese inevitabile de 
animalizare: pentru că percheziţiile se săvârşeau din timpul deţinutului, 
iar un moldovean lipsea de la numărătoare și deja dura ceva de când era 
căutat, toată lumea fiind ţinută pe loc, acesteia îi creşte tensiunea sân- 
geroasă și de năpustire animalică. „Acum el înghețase cu toți ceilalți. 
Se înverşunase ca și ei și dacă moldoveanul i-ar mai fi ţinut acolo încă 
o jumătate de oră, iar escorta l-ar fi dat mulțimii, ar fi fost sfârtecat fără 
milă, cum sfârtecă lupii un vițel” [2, p. 51]. Timpul ostil care apasă sis- 
tematic pe firea individului damnat îl transformă inevitabil în trădător 
animalizat, frustrările adunate continuu se înmănunchează în instincte 
de grotă, în care trădarea este legea supravieţuirii. „Cine este dușmanul 
numărul unu al unui deţinut? Alt deţinut. Dacă deținuții n-ar fi câini 
între ei, hei, ce bine ar fi!” [2, p. 55]. 


Înfometarea este un mijloc curent de a plasa în față instinctele în relaţiile 
dintre deţinuţi şi a cultiva aceeași înstrăinare și animalizare. „Pavlov avea 

în față porţia sa dublă, iar Şuhov cele două porţii. Nu mai schimbară 
nicio vorbă. Urmau minute sfinte. Şuhov îşi scoase căciula și o puse pe 
genunchi. Verifică cu lingura o strachină, apoi pe cealaltă. Se nimerise și 
plevuşcă. În general, seara, ciorba este mult mai subțire decât dimineaţa. 
Dimineaţa deținutul trebuie hrănit ca să poată munci. Seara poate să 
adoarmă și aşa” [2, p. 64]. Alteritatea nu mai are niciun rost de auto- 
determinare și definire a propriei identități spirituale, ci devine o parte 
insipidă a mulțimii, un element cantitativ neglijabil și nul. E vorba aici 
şi de provocarea unei violenţe față de propriul organism, a tiraniei auto- 
corporale, nu doar față de celălalt. „Şuhov mâncă fără pâine. Două porţii, 
şi încă cu pâine, ar fi prea de tot. Mai e și mâine o zi. Burta e un tiran. 
Niciodată nu ține minte darul pe care i-l faci. Mâine îţi va cere din nou” 
[2, p. 65]. Iar înstrăinarea față de sine este în fond un scop urmărit și atins 
în ultimă instanță. Eul devine în cele din urmă celălalt, străinul. Până şi 
propria burtă devine străinul din noi, este alteritatea neîndurătoare care 
alienează orice identitate și asigură o totală privaţiune a vieții interioa- 
re. Gândul la foame care îți ocupă mereu mintea și te obligă la calculul 
supraviețuirii creează o mutație fundamentală în structura sinelui, timo- 
rând interioritatea afectivă şi deposedând-o de orice capacitate volitivă. 
Astfel, ciclul supunerii la Soljeniţin este ciclul total, mereu reluat şi având 
aceeaşi finalitate: alienarea şi autizarea ireversibilă a sinelui. Astfel încât 
retorismul Hertei Müller devine absolut valabil: „Întoarcerea acasă şi ră- 
masul aici — mai erau ele cu adevărat lucruri opuse?” 


La Alexandr Soljeniţin, în O zi din viața lui Ivan Denisovici, gestul repe- 
tat al supunerii se soldează cu singurătatea ce comportă gradul zero al 
scriiturii și se reflectă pornind de la titlul nuvelei, formând cu sfârșitul 
acesteia o învestire a ciclicităţii monotone. Toate zilele din cei zece 
ani de detenţie ai personajului sunt precum una, marcate de așteptare, 
foame, epuizare, răceală spirituală, frig, duritate, animalizare, care, 
toate împreună, duc la o autizare ireversibilă a individului. Tipologia 
lui Soljeniţin este una plată, care parcurge numai un ciclu al supune- 
rii care apasă pe mesajul subtextual al subminării eului. Personajul lui 
Soljeniţin este incapabil de orice transgresiune a lumii subminante în 
care se află. Autorul insistă asupra mesajului narativ că experienţa car- 
cerală este prin excelență condiția mutilării interioare, iar şansele în- 
vestirii singurătăţii cu un sens al evadării, al transcenderii acestui spaţiu 
sunt cvasinule. 

În nuvelă există exemplare unice care trăiesc miracolul supravieţuirii, dar 
într-un registru al minimului existenţial, al principiilor primare. Este vorba 
de un bătrân care stă cu zecile de ani și nu-și mai dă de capăt termenelor 
de condamnare. „Despre bătrân se vorbeşte că stă prin lagăre și închisori 
fără să mai ştie numărul anilor și că nicio amnistie nu s-a atins de el. Cum 
termina zece ani, îi dădeau imediat alți zece. Şuhov îl cercetă de aproape. 
Dintre toate spinările gârbovite din lagăr, spinarea lui era cea mai gârbovă 
şi chiar acum, stând la masă, era atât de curbă, încât aveai impresia că şi-a 
pus ceva, sub el, pe bancă. Pe capul lui gol nu mai era nimic de ras. Tot 
părul îi căzuse de viață bună. Privirea nu-i fugea după tot ce se întâmpla în 
sala de mese, ci aluneca pe deasupra lui Șuhov și se întâmpla mereu în unul 
și același punct, fără să vadă nimic. Mânca ciorba goală tacticos cu o lingură 
strâmbă de lemn și nu-și băga capul în strachină, cum făceau toți ceilalți, 
ci ducea lingura sus, la gură. Nu mai avea niciun dinte, nici sus, nici jos. 
Gingiile osificate molfăiau în locul dinţilor. Obrazul îi era palid, secătuit de 
orice vlagă și asta nu era doar slăbiciunea unui invalid nenorocit, ci mult 
mai mult. Părea cioplit în piatră, în piatră neagră. După mâinile mari, cu 
crăpături negre, se vedea lesne că puţin noroc a avut în toți acești ani. Cu 
toate acestea rămăsese el însuși, nu îngenunchease. Își pusese pâinea pe o 
cârpuşoară curată, nu ca toți ceilalți, pe masa murdară şi umedă” [2, p. 65]. 
Dincolo de pietrificarea mortifiantă a corporalităţii, avem de a face cu o 
supraviețuire nesperată şi neașteptată a unui strop de demnitate şi uma- 
nitate, condiţionată de o anume resemnare în fața condiţiei damnatului 
şi o reluare a vieţii chiar și în limitele unui orizont existenţial mizer. Este 
un exemplu asemănător cu cel din Lobocoagularea prefrontală a lui Vasile 
Voiculescu [3], în care extirparea din creier a părții responsabile de iubire 
generează și desemnează o altă parte a corpului cu aceeași funcție. E ca și 
cum ar transpare umanul dincolo de orice intenţie de exterminare a lui, o 
urmă a acestuia care nu stă în puterile umanului însuși de autodestrucţie. E 
vorba aici de o rezistenţă a sinelui dincolo de sine, de o experiență minimă 
a transcenderii dincolo de orice îngrădire a libertății. 


În mod esenţial însă discursul nuvelei lui Alexandr Soljeniţin bate 
înspre un autism extrem: orice ai face sau ai spune în închisoare nu 
mai contează, nimeni nu te aude, nimeni nu te salvează, nimeni nu 
împărtășește nimic cu adevărat. În acest context răsare un optimism 
absurd, care ţine doar de o izolare extremă: „Lagărul ăsta e bun într-un 
fel, pentru că poţi trăncăni în voie. La Ust-ljma, dacă spuneai că în li- 

bertate nu-s chibrite, te înhăţau și înghițeai cât ai zice peşte alți zece 
ani. Aici însă poţi striga de pe paturile de sus tot ce vrei și turnătorii 
nu te vor denunța. Ofițerii de la informaţii dau a lehamite din mâini. 
Numai că aici nu ai timp să discuţi prea mult” [2, p. 67]. O privare de 
libertate în privința comunicării, a verbalizării a ceea ce gândeşti este o 
etapă incipientă de autizare, iar atunci când, indiferent dacă poţi sau nu 
să vorbeşti, că oricum nu te aude nimeni și nici nu mai contează dacă 
ai sau nu o libertate a expresiei și a opiniei, este mult mai grav. Este 
asemenea strigătului biblic în pustiu, în care nu există ecouri și nicio 
erizare a alterităţii, deci nicio potenţialitate a empatizării. 


Divinitatea, ca formă de evadare, de asemenea, li se refuză deţinuţilor, 
aceasta funcționează ca și lumea carcerală, ca o respingere constantă. 
Este vorba de o divinitate birocratică şi neînduplecată. „Alioşka auzise 
când Şuhov îl lăudase cu voce tare pe Dumnezeu și se întoarse: — lată, 
Ivan Denisovici, sufletul tău cere să se roage Domnului. De ce nu-i 
dai voie, ai? Șuhov îl privi cu coada ochiului. Ochii lui Alioșka strălu- 
cesc ca două lumânări. Oftă. Şuhov zise: — Pentru că rugăciunile, ca și 
reclamaţiile, ori nu ajung, ori se resping” [2, p. 73]. Dacă la Steinhardt 
lumea carcerală cheamă prin contrast un spaţiu de evadare spirituală 
prin intuirea existenţei divine şi înfiriparea credinţei salvatoare şi tă- 
măduitoare a eului pătimit, la Soljeniţin o lume violentă a privațiunii 
fără rest nu poate decât să atragă și să supună credința propriilor legi și 
cutume. Divinitatea este deci instanţa îngenuncheată simbolic în faţa 
Siberiilor de gheaţă și a Gulagului. Singurătatea la Soljeniţin nu atinge 
deloc pragul singularizării, întrucât personajul încarcerat nu mai este 
capabil să evadeze din masa mutilată prin condamnare. 


Aşadar, impulsul evadării este dublat de o nouă strategie a supunerii, 
de data aceasta una voluntară sau mai degrabă inerțială, care reperea- 
ză autizarea patologică a eului și împietrirea lui sufletească ireversibilă, 
posedat de trecerea monotonă a timpului din care se desprinde realis- 
mul amorf al vieţii. 


Bibliografie | 1. Alfred Schütz, L'Etranger, Un essai de psychologie so- 
ciale, Ed. Allia, Rue de Charlemagne, Paris IV, 2003. 
2. Al. Soljeniţin, O zi din viaţa lui Ivan Denisovici, Editura Hu- 
manitas Fiction, Colecţia „Raftul Denisei”, București, 2013. 
3. V. Voiculescu, Lobocoagularea prefrontală, în Gânduri 
albe, Editura Cartea Românească, București, 1986. 

Preafericitul Patriarh Teoctist 
(07.02.1915 - 30.07.2007) 


Un păstor harnic și răbdător. 
Repere biografice 


+ 1915, 7 februarie — s-a născut în satul 'Tocileni, judeţul Botoșani, ca 
cel de-al zecelea copil al familiei Dumitru și Marghioala Arăpașu. La 
botez primeşte numele Toader. 

+ 1921-1927 — urmează cursurile şcolii primare în satul natal. 

«1928, în Duminica Tomii — intră ca frate la schitul Sihăstria Voronei. 
+ 1931 — este admis în rândul fraţilor-elevi la Seminarul Monahal de la 
Mănăstirea Neamţ. 

e 1932 -1940 — urmează cursurile Seminarului Teologic Monahal de la 
Mănăstirea Cernica obţinând diploma de seminar. 

e 1935, 6 august — depune voturile monahale la Mănăstirea Bistriţa, 
Neamţ, primind numele de Teoctist. 

+ 1937, 4 ianuarie — este hirotonit în treapta de ierodiacon. 

e 1940-1944 — urmează cursurile Facultăţii de Teologie a Universităţii 
din București. 


RIOIMIÂINIĂ 


«1945 — obţine licenţa în Teologie cu calificativul „Magna cum laudae”. 
+ 1945, 25 martie — este hirotonit ieromonah la Catedrala Mitropoli- 
tană din Iaşi. 

+ 1946, martie — numit mare ecleziarh al Catedralei Mitropolitane din Iași. 
«1946-1947 — urmează cursurile Facultatii de Litere şi Filosofie la Uni- 
versitatea din Iași. 

e 1946-1950 — îndeplineşte funcţiile de Mare eclesiarh al Catedralei 
Mitropolitane, Exarh al mănăstirilor, iar din anul 1948, Vicar adminis- 
trativ al Mitropoliei și ridicat la rangul de Arhimandrit. 

e 1950, 28 februarie — la propunerea patriarhului Justinian Marina, 
este ales de către Sfântul Sinod al Bisericii Ortodoxe Române Episcop 
Vicar Patriarhal. 

+ 1950, S martie — hirotonit în treapta arhieriei de către Patriarhul Jus- 
tinian Marina, Mitropolitul Firmilian al Olteniei şi Episcopul Chesarie 
al Dunării de Jos. 

e 1950-1954 — Rector al Institutului Teologic din București, având atri- 
buţii de Secretar al Sfântului Sinod și de Vicar la Arhiepiscopia Bucureşti. 
e 1962, 28 iulie — ales Episcop al Aradului, lenopolei și Halmagiului. 

e 1969-1970 — numit de Sfântul Sinod ca locum tenens al Episcopiei 
Oradiei. 

+ 1973, 28 ianuarie — ales Arhiepiscop al Craiovei şi Mitropolit al Olteniei. 
+ 1977, 25 septembrie - ales Arhiepiscop al Iaşilor şi Mitropolit al 
Moldovei și Sucevei. 

e 1981-1982 - numit de Sfântul Sinod ca locum tenens pentru scaunul 
de Mitropolit al Ardealului. 

+ 1986, 9 noiembrie — ales Arhiepiscop al Bucureştilor, Mitropolit al 
Ungro-Vlahiei și Patriarh al Bisericii Ortodoxe Române, instalat la 
data de 19 noiembrie 1986. 

+ 1999, 7-9 mai — primeşte vizita Papei loan Paul al II-lea, prima a unui 
Suveran Pontif într-o ţară majoritar ortodoxă și care a avut un impact 
ecumenic fără precedent pentru România. 

e 2005, 10 septembrie — vizitează pentru ultima oară locurile natale: 
satul 'Tocileni, satul Victoria și mănăstirea Vorona. 

e 2007, 30 iulie — lasă toiagul de păstor și trece la viața veșnică la vârsta 
de 92 de ani. Trupul său este depus întru nădejdea Învierii în Catedrala 
patriarhală din București. 


PREAFERICITUL PATRIARH TEOCTIST - 100 MJ 


Titluri și distincții 


e 1999, 21 mai — i s-a conferit din partea Statului Român Ordinul 
„Steaua României” în grad de Mare Cruce. 

+ Membru de onoare al Academiei Române (1999). 

e Doctor honoris causa al Universităţii Bucureşti (1995) şi al altor uni- 
versităţi din țară. 

e Doctor honoris causa al Universităţii Catolice din Lublin, Polonia 
(2000). 

e Premiul „Timotei Cipariu” al Academiei Române pentru tipărirea în 
1988 a ediţiei jubiliare a Bibliei de la București (1990). 

e Ordine bisericești acordate de Patriarhiile Antiohiei, Ierusalimului, 
Moscovei, Serbiei şi de Bisericile Ortodoxe ale Greciei, Ciprului, Fin- 
landei, Cehiei şi Slovaciei. 

+ Decorat post-mortem de către Preşedintele României cu Ordinul 
Naţional „Steaua României”, în grad de Colan. 


Activitate publicistică 


e A editat Liturghierul românesc de la 1679 al Mitropolitului Dosoftei. 
e A publicat monografiile Mitropolitul Iacob Putneanul cu o ediţie în 
limba engleză, Sf. Vasile cel Mare în evlavia credincioșilor ortodocși ro- 
mâni, Mitropolitul Dosoftei — ctitor al limbajului liturgic românesc. 

e A editat în transliterare Dumnezeiască Liturghie a Mitropolitului Dosoftei 
(1679) şi a tipărit ediţia jubiliară din 1988 a Bibliei de la Bucureşti (1688). 
e Este autor al șaptesprezece volume de predici, omilii, meditații reuni- 
te în Colecţia „Pe treptele slujirii creştine” și un volum cu titlul Slujind 
Altarul străbun. 

e Ca Patriarh, a îndrumat întreaga activitate editorială de la Institutul Bi- 
blic şi de Misiune Ortodoxă. A publicat studii, articole, cuvântări în „Bi- 
serica Ortodoxă Romană”, „Glasul Bisericii”, „Mitropolia Olteniei”, „Mi- 
tropolia Banatului”, „Telegraful Român”, Cărţi de rugăciuni, Pastorale. 


ECET ROMIÂINIĂ 
Construcţii și restaurări de biserici 


e Ctitor al bisericii din localitatea Victoria, comuna Stăuceni, județul 
Botoşani, cu hramul Naşterea Maicii Domnului şi al bisericii Mănăsti- 
rii Popești-Leordeni cu hramul Duminica Sfinţilor Români: Rezidirea 
Bisericii Sfântul Spiridon-Vechi, demolată în timpul regimului comu- 
nist, în anul 1987. 


e La Arad a sprijinit redeschiderea mânăstirilor Hodoş-Bodrog, Gai 
şi Prislop. A iniţiat şi a pus în operă restaurarea și pictarea unui număr 
mare de biserici, a transformat și restaurat Catedrala și reşedinţa epi- 
scopală din Arad, înzestrând-o cu un paraclis. 


+ În Oltenia s-a îngrijit de restaurarea mânăstirilor: Tismana, Polovragi, 
Paraclisul mitropolitan „Duminica Tuturor Sfinţilor”. 


e În Moldova s-a îngrijit de restaurarea mânăstirilor: Neamţ, Secu, Si- 
hăstria, Bistriţa, Tazlău, Horaiţa, Slatina, Dragomirna, Bogdana, Sfân- 
tul loan cel Nou de la Suceava, Putna (zidul de incintă, Paraclisul și 
rezidirea Palatului Domnesc al lui Ștefan cel Mare), Rașca, Vorona. În 
Iaşi: Catedrala Veche Sfântul Gheorghe, Catedrala Mitropolitană, Băr- 
boi, Cetăţuia, Turnu Galatei, Frumoasa etc. 


e În Arhiepiscopia Bucureștilor a dus la îndeplinire inițiativele Patriar- 
hului Justinian în ceea ce priveşte restaurarea sau construirea unor mâ- 
năstiri: Dealu, Viforâta, Schitul Maicilor (translatată), Ghighiu, Cheia, 
Zamfira, Plumbuita, Căldărușani, Țigănești, Pasărea, Cernica, Sitaru, 
Suzana, Schitul Cricov, Techirghiol etc. 

Toderiţă, frate de mănăstire la Teoctist, ierarh, probabil una dintre 
Sihăstria Voronei, alături de primele fotografii în această înălțare 
mama sa Marghioala Arăpașu 


(probabil anul 1929) 


Toderiţă, la o revenire în sânul familiei, în primii ani de călugărie la Vorona, Botoşani 

Straie purtate de înaltul ierarh, aflate în „Casa cea mare” (camera de oaspeţi) 
a Casei memoriale de la 'Tocileni, comuna Stăuceni, judeţul Botoşani 

În amintirea contemporanilor 


Prin tot ceea ce ne-a lăsat ca moștenire spirituală a personalităţii şi ac- 
tivităţii sale bisericeşti şi româneşti, Părintele Patriarh Teoctist rămâne 
în memoria noastră ca fiind un om evlavios şi înţelept, un păstor harnic 
şi răbdător, precum şi un mare iubitor de Biserică și popor. Întrucât 
simțim astăzi că, prin lumina vieții și a faptelor sale pilduitoare, vredni- 
cul de pomenire Părintele nostru Patriarh Teoctist este tainic prezent 
în Biserica noastră ca o lumină peste timp, ca o călăuză spirituală, ne 
rugăm lui Hristos Domnul, Arhiereul Veşnic, să aşeze sufletul lui în 
locaşurile sfinților Săi slujitori, în bucuria îngerilor, în lumina și iubirea 
Preasfintei Treimi. 


Preafericitul Părinte Patriarh DANIEL 


Patriarhul Teoctist vorbea în așa fel încât îl înțelegeau copiii, tinerii și 
vârstnicii, dar nu era banal. Era înţeles, dar era și profund. Vorbea şi 
pentru academicieni, dar și pentru oamenii simpli. Întotdeauna cuvân- 
tul său avea miez, avea un tâlc, pentru că întotdeauna a căutat să se 
perfecționeze. 


ÎPS Părinte TEODOSIE, 
Arhiepiscopul Tomisului 


Îmi plăcea bunătatea lui care se vedea, se simțea. Venea, cum știți, de 
undeva din Moldova, din lumea aceea așezată, ţărănească și care astăzi 
nu mai există, o lume care avea o morală și o anumite blândeţe. Primea 
lumea cu o anumită blândeţe. Acest lucru mi-a plăcut și l-am observat 
prima dată. În al doilea rând, dădea sentimentul că duce o viață asceti- 
că. A fost călugăr și a rămas în sufletul lui un călugăr. 


Acad. Eugen SIMION, 
preşedintele Fundaţiei Naţionale pentru Știință şi Artă 

Era de o fineţe și de o eleganţă aparte în gesturile sale de primire, pre- 
cum şi de o anume nobleţe moştenită din tradiţia și din aerul familiei 
care l-a născut și l-a crescut în frumoasa Moldovă. Nimic artificial şi 
nimic forțat în trăirea unei bunătăţi care te copleşea, cucerindu-te. Pe 
mine da, m-a cucerit. M-a cucerit încă de la prima întâlnire, iar în de- 
cursul anilor mi-am păstrat acest statut privilegiat de apropiat al celui 
care, deși în altă Biserică, mi-a descoperit autenticitatea apostolatului 
său și m-a făcut să îl simt precum pe un frate mai mare, ca pe un părinte, 
apostol al lui Hristos. 


ÎPS Părinte IOAN Robu, 
Mitropolit Romano-Catolic de București 


Cu experiența anilor de arhierie în marile centre episcopale mitropo- 
litane ale ţării, Preafericitul Părinte Patriarh Teoctist a luat asupra sa 
greutățile unui timp potrivnic Bisericii și credinţei. În faţa opresiunii şi a 
terorii a rezistat şi a luptat cu înțelepciune pentru binele celor păstoriţi, 
slujirea sa fiind o continuă încercare a discernământului duhovnicesc. 


Profund cunoscător al culturii vechi româneşti, Patriarhul Teoctist a 
crezut cu toată sinceritatea în solidaritatea de destin a Bisericii Orto- 
doxe Române cu ţara, în capacitatea Bisericii de a oferi românilor de 
pretutindeni unitatea spirituală și comuniunea reală spre care aspiram. 
Dumnezeu a rânduit ca vocaţia şi înalta misiune de Întâistătător să se 
împlinească mai ales în timp de libertate, când Biserica pe care o călău- 
zea a trebuit să răspundă provocărilor unui nou ciclu istoric. 


Ne vom aminti mereu de momentele de sărbătoare pentru milioane de 
creştini ale întâlnirii Preafericitului cu Sanctitatea sa Papa Ioan Paul al 
II-lea, împreună cu care a scris o pagină plină cu speranţa în istoria cău- 
tării unităţii. Preafericitul Teoctist a simbolizat deschiderea ecumenică 
a BOR şi dorinţa profundă de conlucrare a acesteia cu toate celelalte 
Biserici. 


Preşedintele României Traian BĂSESCU 

Împărtăşirea bucuriei frățeşti, la întâlnirea Bustul Patriarhului, amplasat în 
cu Papa loan Paul al II-lea din 1999 fața Casei Memoriale din 'Tocileni, 
comuna Stăuceni, judeţul Botoşani 

Primirea Întâistătătorului între credincioşi la zi de sărbătoare 

Mitropolitul Teofan 


Şapte ani de la nașterea în ceruri 
a Părintelui Patriarh Teoctist 


Teofan Savu — arhiepiscop 

al lașilor și mitropolit al 
Moldovei și Bucovinei 

(8 iunie 2008). Doctor în 
Teologie (Institutul Teologic 
„Saint Serge" din Paris) cu 
lucrarea „La divino-humanite 
du Christ et la déification de 
l'homme dans l'oeuvre du 
Saint Maxime le Confesseur”. 
Calificativul obținut: summa 
cum laude. Episcop-vicar 
Patriarhal (1991-2000), arhi- 
episcop al Craiovei și Mitro- 
polit al Olteniei (din 2000). 
Autor de articole și studii în 
reviste şi ziare din România 
și străinătate, coordonator 

al periodicului de limbă 
engleză al Sectorului pentru 
elaţii externe bisericești, 
„News Bulletin” (1997- 
2000), a iniţiat înființarea 
publicaţiilor: „Cetatea 
Creştină" „Studii” „Hristos în 
umea tăcerii”. 


= 


Au trecut şapte ani de la plecarea dintre pă- 
mânteni a Părintelui Patriarh Teoctist. A 
fost rânduit de Dumnezeu cu viață bogată în 
ani, dar, ca pentru tot omul, firul vieţii sale 
pământeşti a ajuns, în cele din urmă, la un 
sfârşit. 


Precum pruncul petrece nouă luni în pânte- 
cele mamei sale şi apoi se naște, așa Părintele 
Patriarh Teoctist a viețuit în pântecele acestei 
lumi nouăzeci şi doi de ani și apoi s-a născut 
în Cer. A locuit printre noi, în măruntaiele 
vieţii umane, atât cât i-a fost rânduit și, în ziua 
de 30 iulie a anului 2007, Dumnezeu l-a che- 
mat la Sine pentru nașterea întru viața cea fără 
de suspin a Împărăției Cerurilor. 


Viaţa printre pământeni a Patriarhului Teoc- 
tist nu a fost deloc ușoară. A experimentat în 
propria-i existență toată drama veacului XX. 
A fost cuprins în această dramă, i-a cunoscut 
anvergura și i-a simțit convulsiile în viața sa, 
în viaţa Bisericii şi în viaţa lumii. A fost, timp 
de aproape un veac, ca într-un cuptor, martor 
la mistuirea multor lumi, iar flăcările cupto- 
rului nu l-au lăsat neatins. Acestea i-au cauzat 
răni care nu s-au şters pe deplin niciodată, dar 
l-au şi curățat de zgura pământului, de cenuşa 
celor de jos. Sabia propriei sale vieţi și cele cu 

multe tăișuri din mâinile altora au trecut de multe ori prin inima Pă- 
rintelui Patriarh. Inima lui a sângerat din abundență, căci săbiile de tot 
felul i-au cauzat cunoscute și tainice dureri. Din toate aceste însânge- 
rări s-a plămădit, mai ales după 1990, statura patriarhală de excepție a 
Părintelui Teoctist. 


Nu putem cunoaşte ce și cum ar fi fost viața Patriarhului Teoctist fără 
momentele dramatice prin care a trecut în primele luni ale anului 
1990. Intuim continuarea unei lucrări bisericeşti obişnuite cu un Patri- 
arh care își împlinea bine slujirea la care fusese chemat. Însă atacurile la 
care a fost supus zeci de zile la rând, trădările, umilinţele l-au obligat pe 
Patriarhul Teoctist să-şi reconsidere întreaga viață. Fusese dintotdea- 
una om integrat în viața Bisericii, cu ataşament puternic față de viața 
monahală și cu apreciere mare faţă de slujirea preoţilor de parohie. Era, 
în același timp, tributar contextului românesc în care își desfăşurase 
slujirea vreme de aproape o jumătate de veac. Avea despre sine con- 
ştiinţa omului care își făcuse datoria în spaţiul permis de vremurile pe 
care le trăise. Momentul „decembrie 1989, cu prelungirile sale din pri- 
mele luni ale anului 1990, l-a așezat pe Patriarhul Teoctist în fața unor 
contestări pe care nu le înțelegea. Era conștient de faptul că, precum 
orice om, avea propriile slăbiciuni, greșeli și păcate. Amploarea contes- 

Patriarhul Teoctist, îndrăgită călăuză spirituală 

tării, chipul pe care i-l creionau persoane cunoscute sau necunoscute, 
atitudinile unor apropiaţi l-au surprins atât de mult, încât nu înțelegea 
fenomenul. 


În faţa unei asemenea situaţii, Patriarhul Teoctist a început să se cerce- 
teze mai atent pe sine, să-şi recunoască greșelile, să-și ceară iertare și, 
mai presus de toate, să îngenuncheze tot mai mult la rugăciune. Umi- 
linţele la care era supus, pe de o parte, și starea de rugăciune în care se 
refugiase, pe de altă parte, au structurat lăuntric, puţin câte puţin, noua 
statură patriarhală a aceluiași Patriarh. 


Retragerea din slujirea patriarhală pentru câteva săptămâni, act de slă- 
biciune pe care Patriarhul Teoctist nu și l-a iertat niciodată, a avut, cred 
şi rog să fiu iertat, și partea sa pozitivă. Patriarhul a avut răgazul şi spa- 
tiul monahal adecvat pentru adâncire în sine, pentru analiza propriei 
vieţi, pentru rugăciune îndeosebi. Cercetat de foarte puţini apropiaţi, 
dar înconjurat de foarte mulți de departe prin rugăciune şi semnale de 
susținere, Patriarhul Teoctist creştea în noul său chip pe care Dumne- 
zeu îl dorea pentru cel care trebuia să rămână încă aproape două dece- 
nii în slujirea Bisericii sale din România. 


Rechemat de Dumnezeu și de oameni la reluarea jugului de Întâisluji- 
tor al Bisericii din România, Patriarhul Teoctist a crescut continuu în 
conştientizarea stării sale lăuntrice și a manifestării exterioare legate 
de lucrarea sa bisericească în noul context al României de după 1989. 


Se poate vorbi despre o continuitate, pe de o parte, şi schimbare sau 
înnoire, pe de altă parte, în misiunea postdecembristă a Patriarhului 
Teoctist. A continuat să rămână acelaşi bun administrator al treburi- 
lor bisericeşti, același iubitor de restaurări și construcţii noi de biserici 
sau alte așezăminte, același demnitar bisericesc cu autoritate în relaţia 
cu oamenii Bisericii, cu cei ai statului, cu intelectualii, cu oamenii de 
afaceri sau cu oamenii obișnuiți. A fost același și a devenit, între timp, şi 
altceva, mai bine zis altcineva. 


După reluarea slujirii de Întâistătător în Biserică, Patriarhul Teoctist a 
înţeles să rămână vlădică în sens bisericesc de stăpân, dar s-a deschis 
continuu şi tot mai adânc spre starea de Părinte. Nu a părăsit atitudinea 
de autoritate, fără de care apar confuzia, deruta și anarhia, dar a înțeles 
să-şi exercite această autoritate în duh de blândeţe și smerenie a inimii. 

Nu a lăsat urâciunea pustiirii în templul lui Dumnezeu, nici pe „vânză- 
torii de porumbei și schimbătorii de bani” în incinta sacră a Bisericii, 
dar a ştiut să ierte, să vindece răni și să reprimească pe fiii rătăcitori. Cei 
mai tineri din jurul său cereau adesea dreptate, sancțiuni și îndepărta- 
rea imediată, totală și fără drept de apel a neorânduielii. Părintele Patri- 
arh lua aminte, chibzuia, amâna și, numai după îndelungi și neînțelese, 
uneori, așteptări, chema pe vinovat la mustrare, îl sancţiona blând pe 
acesta dacă nu dădea semne de îndreptare și numai în cele din urmă, 
când apărea scandalul, îl îndepărta ca pe „un păgân și ca pe un vameș”, 
așteptând totuşi cu răbdare întoarcerea lui. 


În contextul unei societăți românești fărâmițate și fragmentate, Patri- 
arhul Teoctist a înțeles că unitatea Bisericii este bunul cel mai de preţ. 
Pentru menținerea acestei comori în taina Bisericii era deschis spre 
orice sacrificiu, în primul rând, personal. Aceasta se arăta prin tăcere 
uneori, prin lacrimi adesea și prin umilinţe personale de cele mai multe 
ori. În acest mod, Patriarhul menținea arhiereii uniţi în jurul său, pe 
preoţi împreună cu sine și cu arhiereii, iar poporul lui Dumnezeu nu 
se îndepărta de păstorii rânduiți. Patriarhul Teoctist a lăsat moșteni- 
re multe lucruri de excepție. O biserică unită în jurul Sfântului Sinod, 
în jurul Patriarhului, în jurul preoţilor din parohii și mănăstiri este de 
departe bogăţia cea de mare preț lăsată ca mandat, dorinţă și rugămin- 
te de Patriarhul Teoctist celor de după sine: Sinod, Patriarh, arhierei, 
preoți şi popor. 


Putem mărturisi fără rezervă faptul că în viaţa Patriarhului Teoctist 
după 1989 a avut loc o minunată, tainică și reală naștere, o renaştere 
în adevăratul sens al cuvântului. „Chipul lui Hristos” (Galateni 4,20) 
era cu certitudine prezent într-însul şi înainte de 1990. Lucrarea sa bi- 
sericească la Arhiepiscopia Bucureștilor, la Arad și Craiova, la Iași şi 
apoi iarăși la Bucureşti dovedește acest lucru fără tăgadă. „Chipul lui 
Hristos” în Patriarhul Teoctist a devenit mult mai vizibil după dure- 
roasa trecere prin „pustia nedreptăţii” la care a fost supus în primele 
luni după decembrie 1989 şi, uneori, ce-i drept, din ce în ce mai rar, 
până la sfârşitul vieţii sale pământeşti. A trecut prin această „pustie” 
maiestuos şi smerit deopotrivă, cu lacrimă pe obraz uneori și cu iertare 
întotdeauna! Astfel, treptat, „Hristos a luat chip” în Patriarhul Teoctist, 
realitate duhovnicească sesizată în special de credincioşi. Aceştia, la în- 


EET PT RO MIÂINIĂ 


mormântarea Patriarhului rosteau mai ales cuvintele: „Ai fost om bun, 
Părinte!” Mărturiseau aceasta îndeosebi pentru bunătatea, blândețea 
şi frumuseţea lăuntrică pe care le sesizaseră ca prezenţă a lui Hristos în 
vasul Său cel ales, Patriarhul Teoctist. 


În îndelungata sa viață, Patriarhul Teoctist a avut parte de un lung șir 
de nașteri și renașteri. Robii lui Dumnezeu Dumitru și Marghioala 
i-au fost părinţii nașterii sale trupeşti. Învățătorul din sat, Gheorghe 
Romanescu - „marele profesor universitar”, cum îl numea adesea Pa- 
triarhul —, a născut în inima acestuia dragostea de carte. Mănăstirile 
Vorona, Neamţu şi Bistriţa, cu duhovnicii renumiţi ai acestor lavre mo- 
nahale, l-au născut pe fratele Toader Arăpașu pentru „viaţa îngerească'. 
Profesorii de la Seminarul din Cernica și de la Facultatea de Teologie 
din Bucureşti l-au născut pe monahul și ieromonahul Teoctist întru 
cele ale teologiei. Întâlnirea cu Mitropolitul și Patriarhul Justinian, la 
Iaşi şi la Bucureşti, a fost determinantă pentru arhimandritul şi arhie- 
reul Teoctist în naşterea sa întru misiunea Bisericii. „Sfântul Episcop 
Chesarie”, cum adesea îl numea Patriarhul pe mentorul său întru cele 
ale vieții duhovniceşti, și bătrânul mitropolit Firmidian al Olteniei au 
născut în sufletul Patriarhului entuziasmul, buna măsură şi realismul 
atât de necesare în slujirea Bisericii. Aceste repetate nașteri petrecute 
înainte de 1989 în viața Patriarhului Teoctist au pregătit renașterea chi- 
pului său patriarhal, ca statură bisericească deosebită, în perioada celor 
17 ani care s-au scurs până în ziua plecării sale la Domnul. 


În anul mântuirii 2007 de la nașterea lui Hristos, în luna iulie, ziua 30, 
Patriarhul Teoctist s-a născut în Cer, după cum se spunea odinioară 
pentru cei ce plecau dintre pământeni. Patriarhul Teoctist, după o lun- 
gă, frumoasă și frământată viaţă petrecută în pântecele Bisericii şi al 
lumii, s-a născut în Cer pentru viață veșnică. A văzut lumina cea ne- 
înserată a veșniciei, întâlnindu-se cu toți cei care i-au fost prieteni sau 
duşmani în această viaţa şi care au plecat la Domnul. Avem certitudi- 
nea că pe toţi, acolo sus, îi îmbrățișează cu dragoste. Prietenii i-au fost 
alături în clipa de cumpănă, iar dușmanii l-au făcut să îngenuncheze la 
rugăciune. Şi unii, și alții au contribuit la nașterea sa în autentică statu- 
ră patriarhală și, mai ales, la nașterea sa în Cer întru slava lui Dumnezeu 
Cel în Treime lăudat și preaslăvit. 

Valer DORNEANU 


Un mare și adevărat slujitor 
al Biserici Ortodoxe Române 


v» 


Revista „Limba Română” din Chişinău și-a 
propus publicarea unui grupaj de articole cu 
prilejul împlinirii a 100 de ani de la nașterea 
Preafericitului Părinte Patriarh Teoctist, in- 
tenţie extrem de generoasă și mai mult decât 
lăudabilă pentru omagierea unui mare slujitor 


al Domnului, al Bisericii Ortodoxe Române, 
V.D. - prof.univ.dr, a unui mare OM cu o dimensiune umană și 


olitician şi jurist român. să Ă an 
SERE < spirituală deosebită. 
Domenii de competență: 


drept parlamentar tehnică Inițiativa se înscrie într-o suită de manifestări 
legislativă şi dreptu 
muncii. Din iunie 2013, 
numit judecător la Curtea 
Constituțională de Camera Dealul Patriarhiei) şi de multe lăcașuri sfin- 
Deputaţilor pentru un te din ţară. Sincer să fiu, ilustra personalitate 
mandat de 9 ani. Autor a 14 
monografii şi peste 50 de 


articole şi studii în reviste Hp na pu sf iei 
juridice. Membru al Uniunii floare rară. Timp până la sfârşitul anului încă 


omagiale organizate de Patriarhia Română 
(inclusiv la sfânta liturghie de la Catedrala din 


merită şi mai mult, pentru că memoria este 


perisabilă, iar la români recunoştinţa este o 


Juriştilor din România. mai este. 


Invitaţia de a scrie câteva gânduri de evocare 
a Preafericitului Patriarh o socotesc onorantă. 
Deşi mă emoţionează profund, mă şi întristea- 
ză, mă îndurerează. Aceste sentimente le resimt 
ori de câte ori mi-l reamintesc, nu numai pen- 
tru că ne-a părăsit, ci și pentru că n-am reușit 
să-l mai revăd aşa cum ne înțelesesem la ultima 
noastră întâlnire, petrecută la începutul săptă- 
mânii premergătoare sfârşitului. M-a primit la 
reşedinţa patriarhală ca „să punem țara la cale”, 

cum obișnuia să glumească atunci când dorea să stea cu cineva la „taifas”. 
L-am găsit uşor preocupat, deși nu dorea să-și manifeste îngrijorarea față 
de problemele de sănătate pe care le avea. Mi-a mărturisit totuși că la 
finele acelei săptămâni se va interna pentru câteva zile şi mi-a promis că, 
imediat ce se va întoarce, mă va primi din nou pentru a continua discuția 
despre Catedrala Neamului și despre altele. 


Lunea următoare mă bucuram inițial la anunţul oficial că a fost operat 
şi că starea dânsului este monitorizată, dar, la câteva ore, avea să mă 
cutremure vestea sfârșitului. Mă tot gândesc de atunci: oare de ce Bu- 
nul Dumnezeu nu ne dă un semn să profităm de ultima întâlnire cu cei 


dragi? 


Am avut privilegiul să-l cunosc pe bunul şi marele Patriarh în decem- 
brie 1992, după învestirea mea ca ministru pentru relația cu Parlamen- 
tul în Guvernul Văcăroiu. Prim-ministrul ne-a trimis la Patriarh pe Flo- 
rin Georgescu — ministrul finanţelor, pe Octav Cozmâncă — secretarul 
general adjunct al Guvernului și pe mine, pentru a discuta problema 


a 


i 
Revenire la obârșii în comuna natală, primit de credincioşii satului 
şi de autoritățile locale 

unei formule de salarizare a clerului. Toți trei aveam să stabilim o prie- 
tenie trainică, dar atunci, tineri boboci în politichie, ne-am dus cu ini- 
mile cât un purice la Întâistătătorul Bisericii Ortodoxe Române. 


Ne-a „citit” imediat emoția și ne-a „dezlegat cu privirea sa blân- 
dă, părintească și, cu zâmbetul său șăgalnic, ne-a spus că ne ştie oa- 
meni credincioşi, așa că are siguranța rezolvării nu numai a salarizării 
preoților, ci şi problema mai importantă a reevaluării rolului bisericii, a 
sprijinirii bisericii de către stat, a introducerii studiului religiei în școli 
și încă multe altele. Desigur, nu este locul concretizării acestor discuţii. 
În orice caz, după această primă, atrăgătoare şi consistentă lecţie de 
religie, ne-a cucerit clarviziunea și puterea de convingere a Preaferi- 
citului Părinte, modul în care se identifica cu biserica şi modul în care 
înțelegea că biserica, la rândul ei, trebuie să se integreze în procesul de 
transformare şi reformare a societăţii. 


De atunci, am avut toţi trei fericirea şi bucuria să fim trataţi ca nişte 
copii de suflet. Eu aveam motive suplimentare să-l îindrăgesc şi să-l res- 
pect necondiționat. Era de o vârstă cu părinţii mei şi plecase „în lume” 
tot de la țară, ca şi mine. 


În decursul anilor, am avut multe fericite prilejuri să ne întâlnim și 
să-i fiu în preajmă la diverse manifestări religioase care au avut loc la 
București, Iaşi, Constanţa, Târgoviște, Târgu-Mureș, Toplița mea nata- 
lă, Izvorul Mureşului, Miercurea Ciuc sau la mese festive date în onoa- 
rea unor înalţi clerici din străinătate. În toate aceste ocazii am putut 
contempla şi admira marile calităţi ale Preafericitului Patriarh. M-a im- 
presionat, în primul rând, felul în care se îmbina armonios într-o singu- 
ră persoană simplitatea şi modestia cu înălțimea spirituală și culturală, 
autoritatea necăutată și neimpusă a Întâistătătorului cu blândețea și 
toleranța umană, smerenia și cuvioşenia cu spiritul adesea glumeț și 
vesel, foarte sociabil şi comunicativ. 


Am fost tot timpul foarte impresionat de marea sa credință în Bise- 
rica Ortodoxă, pe care o considera cea mai aproape de Dumnezeu, 
cea mai tolerantă și mai apropiată de oameni, de grijile și necazurile 
lor, de marea sa dragoste față de neamul românesc, de istoria, cultura 
şi limba acestuia. ÎI iubea şi îl venera pe marele Eminescu, îl aprecia 
foarte mult, dintre contemporani, pe regretatul Grigore Vieru. Iubea 

foarte mult Moldova de peste Prut și se îngrijea de bisericile de aco- 
lo, sprijinindu-l pe mitropolitul Petru. 


Era foarte ancorat în realitate, în actualitate, având o viziune modernă 
nu numai despre rolul și rostul religiei, al bisericii în societatea româ- 
nească, dar şi despre importanţa ortodoxismului în noua Europă: deși 
Biserica catolică şi-a asumat o poziţie dominantă, Europa creştină avea 
şi are nevoie de aportul consistent și puternic al Bisericii Ortodoxe în 
apărarea valorilor clasice ale creștinismului, în lupta cu ofensiva diver- 
selor curente, obiceiuri şi secte deviaţioniste. 


A stabilit o relație umană, ecumenică şi de respect reciproc cu Sanctita- 
tea Sa Papa Ioan Paul al II-lea. Este semnificativ, în sensul celor spuse, 
faptul că la Liturghia comună oficiată de cei doi mari ierarhi bisericeşti 
în Parcul Izvor din București, cu prilejul vizitei istorice a Sanctităţii 
Sale Paul al II-lea în România, Preafericitul Părinte Teoctist a spus: „Bi- 
sericile din România, împreună cu creștinătatea europeană întreagă, în 
drumul lor comun spre unitate pot forma, de asemenea, «sufletul» pe 
care îl caută cu ardoare Europa zilelor noastre”. 


Şi, fiindcă ne aflăm în spaţiul revistei „Limba Română”, nu pot înche- 
ia această scurtă și modestă scriere omagială fără să subliniez încă o 
dată dragostea regretatului şi marelui Patriarh Teoctist pentru limba 
noastră, pe care o rostea și o scria întotdeauna cu o claritate și îngrijire, 
atât ca expresivitate, cât şi ca stil, impecabile. Ascultându-i predicile, 
citindu-i pastoralele, ascultându-i orice intervenţie publică, nu puteai 
fi decât cucerit de frumuseţea și naturalețea lor, de farmecul necăutat, 
nerepetat și nelungit pentru a impresiona. 


lată care sunt motivele pentru care eu mă încumet să susțin că is- 
toria noastră îl va așeza pe Preafericitul Patriarh Teoctist printre 
personalitățile neamului. 

Florin GEORGESCU 

Un chip luminos, un spirit erudit 
și ecumenic, marcat de blândețe 
și bucuria comunicării cu oamenii 


La aniversarea unui centenar de la naşterea 
Preafericitului Părinte Patriarh Teoctist con- 
sider că este o iniţiativă lăudabilă şi remar- 
cabilă a revistei „Limba Română” de a evoca 
personalitatea complexă, de o înaltă ţinută 
ştiinţifică, morală și spirituală, a celui care a 
fost pentru mai bine de 20 de ani Întâistătăto- 


FG. - prof.univ.dr, rul Bisericii Ortodoxe Române. 


economist şi om politic PES , AP . 
român, vicepreşedinte al Cel de-al cincilea Patriarh al Bisericii Ortodo- 


consiliului de administraţie, xe Române, Părintele Patriarh Teoctist, este 


prim-viceguvernator al un exemplu de slujire Domnului şi semenilor 


Băncii Naţionale. Autora ax; nein ca pa aq: 
Po“ săi, prin gânduri şi fapte pornite din mare dra- 
numeroase studii şi articole 


privind starea economico- goste. Aceste trăsături se degajă din întreaga 
socială a României. În sa carieră — slujirea cu devotament, abnegaţie 
calitate de remarcabil spe- şi smerenie a Bisericii Ortodoxe timp de mai 


cialist în domeniu, prezintă bine de 70 de ani, parcurgând toate etapele 
expuneri în cadrul unor reu- 
niuni internaţionale privind 
eformele economice din 
România (evoluţia politicilor Bisericii. 


fiscală, bugetară, monetară, L n ddi Preafericitul 
valutară, comercială, de -am cunoscut in mod direct pe Preatericitu 


preţuri, de privatizare şi Patriarh Teoctist după 1989, în calitatea mea 
restructurare a sectorului de ministru al finanțelor. M-a impresionat, de 


Q 
le) 


desăvârşirii spirituale până la cea mai înalta 
treaptă — aceea de Patriarh, de conducător al 


= 


economiei reale şi a celui Ja prima întâlnire, prin căldura sufletească și 
banca). bunătatea Preafericirii Sale, prin abordarea 

directă a subiectelor privind Biserica Orto- 

doxă şi societatea românească în general, care 

vădea cunoaşterea temeinică a complexității 

vieţii sociale și spirituale. Totodată, Părintele Patriarh dovedea, în dis- 
cuţiile la care am participat, o viziune complexă asupra transformărilor 
democratice din ţară și din cadrul Bisericii Ortodoxe Române, precum 
şi asupra interacțiunii existente în mod obiectiv între acestea. Poziţia sa 
clară îşi avea sursa în erudiția Părintelui Patriarh, în cunoaşterea pro- 
fundă, ancorată în realități şi modernitate, a ştiinţelor umaniste, cu pre- 
dilecţie a unor domenii precum filozofia, teologia și literatura. Aceste 
calităţi ale Părintelui Patriarh, dar şi bucuria pe care dânsul o avea în a 
comunica cu oamenii, îl făceau respectat şi iubit atât de cler, cât şi de 


popor. 


Părintele Patriarh Teoctist a demonstrat dragostea sa pentru oameni 
și grija pentru cei nevoiaşi sau cu diferite alte probleme de ordin so- 
cial, prin preocuparea constantă de a implica Biserica Ortodoxă în 
proiecte umanitare. Părintele Patriarh s-a dovedit un spirit organizator 
desăvârşit, reuşind să consolideze Biserica Ortodoxă atât prin mărirea 
numărului de slujitori ai acesteia, cât şi prin promovarea şi dezvoltarea 
învățământului teologic. Totodată, Patriarhul Teoctist a supravegheat 
personal activitatea de ctitorire de biserici și lăcașe de cult, nu de pu- 
ţine ori, în cadrul discuţiilor, dânsul evocând momentele de bucurie 
trăite odată cu sfințirea unor astfel de aşezăminte. 


Întâlnirile cu Părintele Patriarh mi-au demonstrat şi dragostea adâncă 
pe care o simţea față de România, față de poporul pe care-l păstorea cu 
mult har și dragoste din punct de vedere spiritual. Aceste sentimente 
le nutrea şi pentru fraţii noştri de peste Prut, nu de puţine ori dânsul 
rememorând acțiuni şi prezentându-ne proiecte destinate ajutorării 
Bisericii din Republica Moldova. Patriotismul Preafericirii Sale era 
unul luminat de dragostea frățească pentru creştinii de pretutindeni, 
marcat prin deschiderea către ecumenism. Este ușor de demonstrat că 
Patriarhul Teoctist a contribuit major la cauza unităţii creştinilor de 
pretutindeni, fiind un Patriarh luminat, fără ezitare şi fără nicio temere 
a întâlnirii și a dialogului — cu ușa deschisă pentru oricine şi cu fața 
iradiind de bucuria întâlnirii oamenilor, tocmai datorită întemeierii 
fiinţei şi credinţei sale pe fundamentul solid al valorilor bisericii şi nea- 
mului său. Vizita din anul 1999 a Sanctităţii Sale Papa loan Paul al II-lea 
constituie un moment remarcabil pentru creştinii de pretutindeni şi 
o demonstraţie a viziunii şi deschiderii Bisericii Ortodoxe Române, 

Casa Memorială, Patriarh Teoctist Arăpaşu, Tocileni, 
Comuna Stăuceni, judeţul Botoșani 


conduse de Părintele Patriarh Teoctist, în sensul unui drum comun, 
marcat de integrare, însă fără pierderea identității. 


Pot să afirm că Preafericitul Patriarh Teoctist prin tot ce a realizat în cei 
20 de ani ca Întâistătător al Biserici Ortodoxe Române — dar și în cei 
50 de ani ca slujitor al acesteia —, atât în plan intern, prin consolidarea 
poziţiei bisericii în societate, cât şi în planul extern, al consolidării rela- 
ţiilor cu alte culte religioase, a fost un factor de promovare a identității 
românilor de pretutindeni prin limbă, religie și cultură. De aceea isto- 
ria noastră îi datorează multă recunoştinţă, iar faptele sale remarcabile 
îl plasează în galeria selectă a personalităţilor importante ce şi-au lăsat 
amprenta asupra destinului poporului român. 

Victor OPASCHI 
| Patriarhul consensului 


V.O. — cercetător ştiinţific, 
profesor de istorie, consilier 
de stat pentru cultură și 
culte. Secretar general al 
Fundaţiei „Clubul de la 
Bucureşti” (2008 — prezent), 
Secretar de Stat pentru 
Culte (2013 — prezent). 


Pentru Biserica Ortodoxă Română, Patriar- 
hul Teoctist este întruchiparea înțelepciunii și 
echilibrului. E vorba de un echilibru atât de 
vital în societatea postcomunistă românească, 
încât numai personalități de mare caracter şi 
deosebită inteligenţă l-au putut pune în prac- 
tică într-o perioadă în care evitarea răului era 
mai stringentă decât însăşi înfăptuirea binelui. 
În viaţa publică românească, Patriarhul Te- 
octist s-a dat pe sine la o parte pentru ca bi- 
nele comun să poată fi articulat, devenind un 
exemplu de echilibru într-o Românie care-şi 
căuta cu înverșunare valorile. A fost un om al 
consensului nu doar în interiorul Bisericii, dar 
și pentru întreaga societate, lăsând în urma sa 
o Românie împăcată cu sine însăşi. 


Fac parte dintre cei care au avut șansa de a-l 
întâlni și a-l cunoaşte îndeaproape pe Patriar- 
hul Teoctist. Desigur, este greu să fii obiectiv 
atunci când colaborezi atâta vreme cu un om, 
când relaţiile instituționale se transformă în- 
cet, încet în ceva mult mai profund şi mai per- 
sonal. Iar relația noastră personală a fost una 
extrem de vie, atât de încărcată de sinceritate, 
încât a atins uneori zona confidențelor intime. 


Probabil că într-un viitor nu prea îndepărtat 
voi avea curajul şi tăria sufletească să scriu 
despre relația mea cu Patriarhul Teoctist. 
Cred că este o datorie să depun mărturie des- 

pre momentele importante din 
viața societăţii românești de 
după 1989 la care am luat parte 
în calitate de consilier pentru 
cultură şi culte al președintelui 
Ion Iliescu în perioada manda- 
telor sale. 


L-am cunoscut în vremea când 
era Mitropolit al Moldovei şi 
Sucevei. Mi-l amintesc preocu- 
pat nu de persoana sa, de viito- 
rul său, ci de starea bisericilor 
şi mânăstirilor din Moldova. 
Dorinţa sa cea mai mare era 
aceea de a reface cât mai multe 
biserici şi incinte monahale, de 
a le reda imaginea şi valoarea 
patrimonială. Era o datorie față p 


de marii săi înaintași, mitropo- x - 
liți ai Moldovei, așa cum mi-a Pe tronul patriarhal, București 


mărturisit. Şi pe care a dus-o la împlinire. 


În Preafericitul Patriarh Teoctist s-au împletit virtuțile neamului de 
ţărani şi cultura omului modern, care însă nu-i clinteşte nimic din 
credința moştenită din strămoşi. Ceea ce m-a impresionat totdeau- 
na a fost smerenia cu care-și purta o valoare preţuită de toţi, des- 
chiderea față de oameni. I-am admirat ştiinţa de a vorbi oamenilor 
de la suflet la suflet și de a le spune, dincolo de cuvinte, adevăruri 
esenţiale. 


Ne-am reîntâlnit în zilele de după Decembrie 1989. A urmat o perioa- 
dă grea pentru Preafericirea Sa. Mulţi credeau - unii sunt convinși și 
astăzi — că „ascensiunea” la scaunul de Patriarh a însemnat o „răsplată” 
a colaborării cu regimul totalitar. Sunt sigur că nu poate fi vorba de așa 
ceva! Personal, cred că nu și-a dorit această demnitate, care la vremea 
aceea însemna o mare jertfă. Dar și-a asumat-o după alegere cu foarte 
multă responsabilitate; a primit o cruce grea pe care a dus-o în tăcere, 
cu durere, pentru că nu răspundea de sine sau de câţiva enoriași, ci de 

o întreagă Biserică: clerici și credincioși, şcoli și instituţii teologice, mii 
de biserici parohiale și mânăstiri. 


Preafericitul Părinte Patriarh Teoctist a fost nu doar un om al realități- 
lor, ci şi o personalitate simbolică, unul dintre oamenii ce personifică o 
instituţie și o tradiţie. 


În întreaga sa chemare și activitate în fruntea Sfântului Sinod al Bisericii 
Ortodoxe Române, Patriarhul Teoctist a fost un adevărat senior al cu- 
rajului duhovnicesc. În plan social, Preafericirea Sa a fost un factor de 
stabilitate extrem de important, căutând consensul naţional, semănând 
înțelepciune acolo unde tensiunea putea degenera spre confruntare. 


La un secol de la nașterea sa, cred că națiunea română îi datorează mult 
mai multe lucruri decât cele pe care le consemnăm cu stângăcie acum. 
Patriarhul Teoctist a fost unul dintre acei români care în slujba binelui 
public sau „pe treptele slujirii creştine” n-a obosit niciodată să se dedi- 
ce în totalitate nu doar credincioşilor Bisericii Ortodoxe Române, ci 
întregii societăți. 


TUIN J 
» 


Camera cea de toate zilele ale casei părintești din 'Tocileni, 
comuna Stăuceni, județul Botoşani 

Georgel RUSU 


„„„nasc și la Moldova oameni, 
nasc și la Moldova sfinți 


7 februarie 1915, o zi din calendarul muceni- 
cesc al ţăranului truditor pe țarina moldavă, 
părea să fie una asemeni celorlalte care au 
străbătut din veac acele locuri. Şi totuși acolo, 
în Țara de Sus a Moldovei, în acea zi, o bine- 
cuvântată familie imbogăţea neamul cu un fiu. 
Greu de crezut că, atunci, va fi gândit cineva 


G.R. — col. dr. ing., conf. univ. 
la Universitatea Apollonia 
din laşi. Autor a mai multor 
cărti şi studii de manage- și nesfârșită rugăciune, şi mai departe pe trep- 
ment. Nepot al Patriarhului tele slujirii creștine. 
Teoctist. 
Patriarhul Teoctist, născut Toader al lui Dumi- 


tru și al Marghioalei Arapașu, a păşit spre cele 


că acela va fi cel chemat. Mai întâi la Mânăsti- 
rea Sihăstria Voronei, loc de adâncă cugetare 


sfinte cu sfiala ţăranului, dar și cu tăria credinţei 
unui neam întreg. 


Se năștea într-un ţinut de legendă, în care 
Dumnezeu a binecuvântat ţara cu oameni 
fără de egal, „...cărturari, caligrafi, sculptori 
în lemn, argintari, oameni de Stat, ostași, 
mucenici și sfinți”!. Cu nemărturisită mun- 
că, sârguință și modestie a săvârșit cele de 
cuviință firii monahale și a pășit treaptă cu 
treaptă în ierarhia bisericească. Pe fiecare din- 
tre ele le-a trăit ca fiind cea mai înaltă dintre 
răspunderile pe care Dumnezeu i le-a dat. Pe 
fiecare dintre ele aflându-se, a tratat pe cei din 
jur cu aceeași preaplecată smerenie cu care lisus 
spăla picioarele apostolilor. 

Patriarhul 'Teoctist, primind la Palatul Patriarhal un grup de fii ai comunei 
în care s-a născut (Stăuceni, jud. Botoșani) 


Sunt greu de descris timpurile în care viitorul Patriarh a mers pe calea 
slujirii creştine. A fost şi o vreme în care mii și mii de români patrioți 
plăteau cu prețul vieţii rezistența contra comunismului. Elitele inte- 
lectuale - preoți şi monahi, țărani, bărbaţi şi femei care îşi permiteau 
„luxul” verticalității morale și al nepervertirii la o ideologie calpă, stră- 
ină românismului — erau măcelărite în luptele din munți, cu trupele de 
securitate, la Canal ori în temnițele comuniste, întregul „instrumen- 
tar” al terorii fiind de sorginte bolşevică. O bună parte din trupul țării 
fusese hăcuit de hoardele sovietice, iar milioane de fraţi ai noștri de 
peste Prut au intrat în caznele comunismului semănător de moarte, de 
deznaționalizare, de deportare, de depersonalizare, falsificare a trecu- 
tului și a limbii, dar și de întemniţare fizică, morală, ideologică, intelec- 
tuală și mai ales religioasă. 


În acele vremuri i-a revenit Bisericii misiunea reazemului din urmă. 


Cei care doreau tot răul naţiei române știau acest lucru. Ştiau să lo- 
vească în locul în care normalitatea și tradiţia, religia şi conștiința de 
neam erau filonul care alimenta românismul, cel care dădea din veac 
în veac tăria poporului nostru. Şi mai ales loveau pe orice cale Biserica. 
Multe dintre biserici erau transformate în aşezăminte cât mai departe 
de cele sfinte, preoţii încarceraţi, oamenii, care prin muncă și credință 

erau exemple și îndemn pentru cei din jur, erau trimiși la Canal și în 
temnițele comuniste. 


Urmând pilda lui Hristos, Teoctist monahul, și mai târziu ierarhul și 
Întâistătătorul, a găsit calea păstoririi spre izbăvire. Cu strădanii numai 
de el ştiute, a străbătut și prin acele vremuri tulburi, purtând Arca nea- 
mului românesc cale de trei orânduiri sociale. Nu s-a oprit. A trăit să 
vadă și primii pași ai visului care i s-a adeverit în noua orânduire, aceea 
care lua în seamă pe Dumnezeu. Mai departe, visul pornirii Catedralei 
Neamului, visul predării religiei în școală, al învăţării despre cele sfin- 
te într-un cadru instituțional, visul aşezării pe calea normalității, prin 
recunoaşterea dreptului practicării cultului religios, dar şi pe acela al 
purtării ecumenice. 


Oare ce pas poate fi mai important în sensul îndreptării românilor şi 
României înspre concertul naţiilor europene, al valorilor civilizaţie oc- 
cidentale decât acela al întâlnirii, la Bucureşti, a Patriarhului Teoctist 
cu Papa loan Paul al II-lea, în deceniul care precedea accederea ţării 
noastre în Uniunea Europeană și în structurile N.A.T.0.? 


A lucrat neobosit şi cu folos la zidirea unităţii de conştiinţă şi de neam 
şi a făcut cele de cuviinţă într-ale bisericii, cu hotărârea ţăranului por- 
nit să împlinească cele ale firii și cu o singură frică, aceea de Dumne- 
zeu. Astfel, având biserica lui Hristos drept catarg, a dus spre lumină 
corabia naţiei române. 


Anul acesta Patriarhul blândeții ar fi împlinit un secol. 


Plecarea lui la cele veşnice în urmă cu șapte ani a îndurerat pe toţi acei 
care simt și trăiesc româneşte. Ziditorul de seamă la tăria acestui neam 
şi la slava dreptei credinţe a lăsat în lume multe lucruri, realizări, dar 
mai mult decât orice, o pildă a dăruirii pentru cei pe care i-a păstorit. 


Note | ! Cf. Teoctist Patriarhul, Din rădăcina neamului, Mesaj 
cu ocazia aniversării a 555 de ani de la prima atestare do- 
cumentară a Municipiului Botoşani, 24 noiembrie 1994, 
în Pe treptele slujirii creștine, volumul VII, Editura Institu- 
tului Biblic și de Misiune al Bisericii Ortodoxe Române, 
Bucureşti, 1997, p. 556. 

loan DUMITRIU 
| Casa memorială din Tocileni 


|. D. — profesor la Şcoala 
Gimnazială Stăuceni, 

jud. Botoşani, director 
onorific al Casei de cultură 
din comună, realizator a 
mai multor spectacole 
folclorice. Asistent manager 
în cadrul unor proiecte 
transfrontaliere. 


La împlinirea a 100 de ani de la naşterea şi 7 
ani de la trecerea la cele veșnice a vrednicu- 
lui de pomenire PF Teoctist Arapașu, după 
ce în anul 2014, Consiliul Local Stăuceni, 
cu vrerea Bunului Dumnezeu, cu sprijinul 
material, moral și logistic al Patriarhiei Ro- 
mâne, Mitropoliei Moldovei şi Bucovinei, 
Protopopiatului Botoşani şi cu ajutorul unor 
buni credincioşi ai bisericii noastre strămo- 
şeşti, ne-am învrednicit să ducem la bun 
sfârşit gândul inimii noastre, de ridicare a 
casei memoriale spre pururea pomenirea Pă- 
rintelui Nostru. 


Casa memorială dedicată Prea Fericitului 
Patriarh Teoctist Arapaşu, este construită în 
stilul arhitecturii moldovenești, cu o secțiune 
caracteristică sfârșitului de secol XIX și înce- 
putului de secol XX, formată din tinda și două 
odăi, prispă cu deregi și acoperiş din stuf, șo- 
pron pentru unelte agricole și coşăr împletit 
din nuiele în ogradă. 


Tinda oferă o expoziție permanentă de fo- 
tografie ce încearcă să surprindă în memoria 
imaginii cele mai importante momente din 
drumul lung al vieţii, credinței și ascezei mo- 
nahale pe care a purces copilul Toderaş în Du- 
minica Tomii a anului 1928. 


Şi poate nu întâmplător ele sunt expuse cro- 
nologic, în sensul invers acelor de ceasornic — 

încercând parcă să întoarcă timpul... sau măcar să-l oprească pentru o 
clipă în faţa vizitatorului și a veşniciei. 


Odaia din dreapta este cea în care locuia familia — părinţii cu cei 11 
copii. Aici spaţiul este drămuit cu grijă după firea, datina și obiceiurile 
ancestrale ale ţăranului: cuptor deschis cu arc, prichici, rejancă și plită, 
patul și laviţele, culmea pentru hainele de sărbătoare, blidarul, lingu- 
rarul, măsuţa joasă cu scăunele, lada de zestre, uneltele pentru tors și 
ţesut. 


Şi cum altfel, în ungherul dinspre răsărit, deasupra candelei veghează 
o icoană veche zugrăvită pe lemn, împodobită creştinește cu ștergar și 
busuioc. 


În odaia din stânga s-a amenajat camera de lucru — dedicată exclusiv 
PF Teoctist — şi cuprinde colecţia de bază ce conţine piese cu valoare 
memorială deosebită: veșmintele ce au aparținut Patriarhului Teoctist, 
obiecte personale, mobilier, o bibliotecă cu cele 17 volume de predici, 
omilii şi meditații reunite în colecţia „Pe treptele slujirii creștine”, un 
volum cu titlul Slujind Altarul străbun, dar şi alte publicaţii care au vă- 
zut lumina tiparului prin grija PF Teoctist Arapașu. Tot aici pot fi văzu- 
te numeroase medalii, plachete și distincții, dobândite de PF Teoctist 
în timpul vieții. 


Păşind cu emoție și evlavie, vizitatorul va descoperi câte puţin din fi- 
ina şi personalitatea omului și ierarhului de excepție care a fost PF 
Teoctist Arapaşu. 


Dar dincolo de numeroasele distincţii și de bogata activitate monaha- 
lă, de munca administrativă şi de reprezentare a BOR, Patriarhul Te- 
octist a rămas în conștiința românilor ca un păstor cu chipul blând și 
vocea caldă, un om echilibrat care radia bucurie, liniște lăuntrică şi o 
infinită bunătate. 

Steluţa POPESCU (COBAN) 


O candelă a neuitării Părintelui 


S.P. — doctor în științe 
economice, strănepoată a 
Părintelui Patriarh Teoctist. 


Crâmpeie de amintiri la împlinirea a o sută 
de ani de la nașterea Părintelui nostru Pa- 
triarh Teoctist 


S-a mărturisit că acolo unde încape iubirea 
hotarele morţii nu pot despărţi inimile celor 
ce sunt uniţi în iubirea Mântuitorului şi aşază 
pentru veşnicie recunoştinţa față de darurile 
primite de la cei plecaţi dintre noi pe scara 
personală a virtuţilor creştine. 


Daruri ale personalității Părintelui Patriarh 
Teoctist au fost şi vor fi evocate mereu de cei 
care l-au cunoscut prin vibrația profundă a 
trăirii personale a unor momente puternice, 
devenite peste veacuri clipe de neuitare. Ele 
nu pot fi așternute pe hârtie decât ca mozaic 
de duioase amintiri păstrate în memoria ini- 
mii acestor mărturisitori. 


Cuvintele Domnului Vasile Tărâţeanu (Cer- 
năuți) adună parcă într-un buchet crâmpeie 
ale personalității Părintelui Patriarh Teoctist: 
„Cu întreaga sa făptură plină de înaltă demni- 
tate arhierească și jertfelnicie monahală, cu 
mersu-i apostolic printre mii şi mii de credin- 
cioşi ce aşteptau cuvântul lui, smerit şi cuvi- 
os, de înțeleaptă povăţuire, cu fața-i iradiind 
lumină precum feţele sfinţilor din străvechile 
noastre altare, cu vocea-i blândă şi molcomă, 
învăluită în smirna dragostei de aproapele, 
după cum ne învaţă Sfânta Scriptură, cu sufle- 

tu-i generos, larg deschis către durerile și necazurile milioanelor de ro- 
mâni împrăștiați de soartă prin întreaga lume, cu zâmbetu-i încărcat de 
bunăvoință ce-i înflorea în colțul gurii uneori când ne aflam în preajma 
sa, Păstorul sufletelor noastre rătăcite pe drumurile întortocheate ale 
vieţii, Preafericitul Părinte Patriarh Teoctist, Întâistătătorul Bisericii 
noastre Ortodoxe Româneşti, a fost și va rămâne în inimile noastre, ale 
tuturor celor care l-am cunoscut și l-am iubit, ca un adevărat părinte, 
graţie înaltelor calități duhovnicești și Harului cu care a fost învestit de 
la naştere de către Mântuitorul nostru Iisus Hristos, pe care l-a slujit cu 
vrednicie apostolică multe decenii la rând”. 


Părintele patriarh a îngăduit mult și a iubit mult. La puţin timp de la 
ziua sa aniversară, 2002, avea să rostească un cuvânt de mare profunzi- 
me: „Foarte greu este să ierți. Dar a ierta înseamnă a-ţi jertfi persoana 
interioară, mândria, iar acesta este darul cel mai plăcut în fața lui Dum- 
nezeu... Eu nu am suferit niciodată despre ce s-a spus despre mine. Eu 
sufăr însă de sufletul credincioșilor care au suferit o viață întreagă, ca 
martori ai vieţii mele. Mă doare inima pentru durerea lor. Dar, din du- 
rere, în orice, se ivește virtutea. Și am văzut din copilăria mea că ier- 
tarea rodeşte bunătate. Trebuie o ofrandă din partea noastră [...], iar 
pentru iertare trebuie să postim, să facem bine. [...] Se cere astfel o 
restituire ca ceea ce nu putem împlini să împlinească faptele noastre.... 


Recunoştinţa, neuitarea față de părinţi, fraţi, surori şi față de cei care 
l-au ajutat în devenirea sa au fost mărturisite de-a lungul întregii sale 
vieți, prin gânduri și fapte: „Cum aș putea să nu-mi arunc privirile min- 
ţii la tulpina obârşiei mele trupești, din preajma Botoşanilor, la părinţii 
mei țărani săraci şi neştiutori de carte... Amintirea lor duioasă, cu po- 
doabe sufletești ce nu se ofilesc niciodată, cu truda lor jertfelnică de 
a crește fără nicio vătămare copiii, singura lor zestre și unicul scop al 
vieţii lor grele, va rămâne pururea vie. Palmele și picioarele lor bătă- 
torite [...] lumina vieţii mi-au fost şi de aceea nu voi înceta cu buzele 
inimii să le sărut mâinile pururea [...], cu aceeași căldură filială, ca și 
atunci când plecam sau veneam de pe drumul școlii sau al seminarului” 
(Prea Fericitul Părinte Teoctist, Patriarhul Bisericii Ortodoxe Romane, Al- 
bum, Sfânta Arhiepiscopie a Bucureştilor, 1996). 


Iar memoria vie a tuturor credincioşilor și părinților din sfintele mă- 
năstiri avea să o mărturisească din nou, în septembrie 2005, la mă- 

năstirea Vorona: „[...] la vârsta mea și la responsabilitatea mea, câtă 
recunoştinţă trebuie să am eu și câtă preţuire trebuie să arăt eu preoților 
şi credincioșilor, părinţilor care, de atunci, de la Părintele Ghedeon Ve- 
renciuc, au sfințit pământul românesc prin înnoirea sfintelor biserici şi 
a sfintelor mănăstiri... 


Gesturi de mare noblețe sufletească, de neuitare şi recunoștință ale Pă- 
rintelui Patriarh Teoctist pentru cei pe care i-a cunoscut și influențat 
devenirea, pentru timpuri de mare luare-aminte, ca și pentru bătrânii 
satului, sunt mărturisite prin cuvintele Părintelui Mihai Mărgineanu în 
lucrarea Urme în eternitate. Mitropolitul Teoctist al Moldovei şi Sucevei, 
Doxologia, Iaşi, 2010. 


„Începând cu vara anului 1976 [...] mergeam la mănăstirea Cetățuia 
seară de seară. Odată cu venirea sezonului rece apărea în strană, în fi- 
ecare seară, un părinte. Intra discret, neobservat, se închina smerit, se 
așeza în strană şi acolo rămânea ca o statuie gânditoare, cu fruntea ple- 
cată şi cu privirea departe de veacuri. 


Pentru noi, acest părinte era o apariție oarecum exotică: mic de statu- 
ră, gârbov, cu capul plecat, mereu nemișcat cu fața spre altar. Aveam să 
înțeleg mai târziu că el era „grădinarul” mănăstirii. Decretul din 1959 l-a 
scos afară din pustnicia sa de lângă Sihăstria Voronei și singura lui șansă 
pentru a putea rămâne prin preajma vieţii monahale fusese să se strămu- 
te la Iași și să lucreze ca personal civil la mănăstire. Deşi purta povara a 
opt decenii de viaţă, din zorii zilei până târziu în noapte stătea aplecat 
asupra straturilor pe care le îngrijea cu un devotament admirabil. Era 
„Liturghia” lui zilnică. Spatele-i încovoiat nu era semn de boală, ci ex- 
prima jertfa sa care cu atâta dăruire o aducea Domnului. Nu locuia în 
mănăstire. Lumea nu îl cunoştea. Avea o cămăruţă sărăcăcioasă, lângă 
grajdul vitelor, nefiind înregistrat oficial ca vieţuitor al mănăstirii. Nici 
nu cerea mai mult. Bucuria lui că putea să slujească Domnului, în felul 
acesta, cu totul personal, i se citea pe chipul senin și mereu zâmbitor. Nu 
l-am văzut niciodată trist. Se recomanda simplu, „Ioachim, păcătosul'. 


Toamna anului 1977 a adus prima vizită la Mănăstirea Cetăţuia a Ar- 
hiepiscopului Teoctist, proaspăt instalat ca Mitropolit al Moldovei şi 
Sucevei. Era seara unei zile obișnuite de peste săptămână. Slujba era 
pe terminate. A intrat, s-a închinat smerit, într-o tăcere străină de alaiul 

şi imnul care se intonează în astfel de momente. S-au aprins luminile 
în toată biserica. ÎI priveam fascinaţi şi emoţionaţi. Ne-a rostit câteva 
cuvinte cu glasu-i lin, uşor melodios. Apoi a cerut părintelui stareț Mi- 
trofan să cheme la biserică pe toţi vieţuitorii mănăstirii. Eram în bise- 
rică doar o mână de oameni împreună cu părinţii călugări. „Dar sunt 
toți aici, la slujbă”, a replicat părintele Stareţ Mitrofan. „Lipseşte unul, 
mai vezi și la gospodărie”, a insistat Mitropolitul cu un aer atotştiutor. 
După alte câteva minute de dialog al celor prezenți cu „Înaltul”, a sosit, 
în hainele-i ponosite, și Părintele Ioachim. În momentul când Părin- 
tele Ioachim a intrat în biserică, Părintele Teoctist nu şi-a mai dezlipit 
privirea de la el, s-a dus direct la el și, privindu-l îndelung, l-a întrebat: 
„Mă cunoşti?” Părintele, cu o sclipire scurtă, uitându-se la ierarh, a pri- 
vit din nou în jos, aşa cum făcea de obicei, şi a spus: „Da, părinte!” 
Şi atunci Părintele Teoctist a vorbit despre acest om minunat despre 
care mai nimeni nu ştia nimic: „Vedeţi, omul acesta a fost primul meu 
îndrumător duhovnicesc când eram copil, şi mai mult, chiar m-a ajutat 
cu bani atunci când am plecat să studiez la seminar. El a rămas în pust- 
nicia lui de lângă Sihăstria Voronei, eu am plecat la școli, dar nu voi uita 
niciodată binele pe care mi l-a făcut. Pentru el am venit acum aici, la 
mănăstire. Vezi, nu te-ai ostenit zadarnic..., i-a spus cu zâmbetu-i senin 
și plin de familiaritate. 


Dincolo de strălucirea din priviri, acest frumos gest de recunoştinţă a 
făcut să strălucească și mai mult frumuseţea caracterului acestui lumi- 
nos ierarh. 


Alt moment se leagă de începuturile activităţii mele ca preot paroh la 
parohia Prisăcani... În parohie, conform unui decret ceaușist, urma să 
demolez biserica existentă, monument istoric, iar din materialele re- 
zultate din demolare să construiesc o biserică în afara satului, lângă 
cimitir. Prin jertfa a patru familii, prin curajul comunităţii am început 
trasarea. Încă nu terminasem trasarea axelor zidurilor bisericii când a 
venit Părintele Mitropolit Teoctist care, ştiind cât m-am luptat pentru 
o amplasare corespunzătoare a noii biserici, mulțumit că nu demolăm 
biserica veche, ci acționăm cum era mai bine pentru sat şi pentru Bise- 
rică, în mod discret m-a încurajat, zicându-mi: „Să îţi ajute Dumnezeu 
să duci la bun sfârşit această lucrare”. Apoi repede şi-a mutat privirea 
de la mine către unul din bătrânii satului care privea cu admiraţie spre 

mitropolit. S-a apropiat de el, l-a privit îndelung și l-a întrebat: „Mă 
cunoşti?” „Da, Părinte, i-a răspuns omul, Vă cunosc!” „Ce vremuri 
erau și atunci”, a continuat ierarhul. „Grele vremuri, Părinte!”. Și omu- 
lui i-au dat lacrimile pe obraz. 


Pornind de la acel dialog fugar, aveam să aflu mai târziu din gura lui 
Moş Ion şi apoi a mai multor bătrâni una din cele mai zguduitoare isto- 
risiri ale dramaticelor momente prin care a trecut satul Prisăcani: 


„Era în anul 1947, după ce mai bine de un an de zile din cerul de dea- 
supra satului nostru nu a căzut nicio picătură de ploaie. Oamenii se 
hrăneau cu rădăcini și cu papură uscată. O suferinţă surdă ne copleșea. 
De pe toate ulițele, aproape zilnic, cu lacrimile pe obraz, lunecau spre 
cimitir sicriele cu cei morți din cauza foamei. Câţiva creștini mai 
plini de speranţă făcuseră o cerere, ca Sfânta Mitropolie să trimită și 
pe Valea Prutului, în procesiune, moaștele Sfintei Parascheva. Doar 
s-o îndura Dumnezeu să ne ude pământul cu binecuvântarea ploilor 
Sale. Era în ziua de 27 mai, pe o arşiță pătrunzătoare... Până și sufletele 
în noi ardeau. La Prisăcani moaştele au ajuns aproape de miezul zilei. 
Tocmai se încheiase Sfânta liturghie. De jur-împrejur se aşternuse un 
imens covor de lume plecată cu fața la pământ. Lacrimile sfârâiau peste 
tot pe pământul fierbinte. Chiar și preotul nostru plângea, murmurând 
«Poporule, acum ţi-ai adus aminte de Dumnezeu». Nu mai văzusem 
în satul nostru niciodată asemenea mulțime de popor şi atâţia preoți. 
S-au început rugăciunile, iar părintele care ne-a adus în sat sfintele 
moaște, stând în genunchi, smerit și rostind rugăciunile rar și cu multă 
simţire, ne îndemna parcă pe toţi să ne rugăm mai stăruitor la Dumne- 
zeu. Era tânăr, înalt, cu faţa senină și blândă. Femei şi bărbaţi, copii şi 
bătrâni plângeam, deopotrivă, înfricoșaţi de seceta care făcuse ravagii 
în satul nostru. Dar n-am ajuns la jumătatea slujbei, că a și venit un nor 
de ploaie mic cât un bănuţ pe cerul arzător. Și norul a crescut atât de 
repede încât, înainte de încheierea rugăciunii, deja a început să plouă. 
Pe măsură ce slujba se apropia de sfârşit, ploaia se întețea; niciodată 
n-am trăit mai intens bucuria picăturilor ce ne veneau din cer, semn al 
binecuvântării lui Dumnezeu pentru pământul însetat. Ploua torențial, 
cu găleata. Ploua și în ochii oamenilor: picăturile de ploaie se întâlneau 
cu lacrimile de bucurie. Apoi racla cu moaştele Sfintei au fost duse în 
biserică unde s-a încheiat slujba. Mulțimea însă a rămas în ploaie. Ni- 

meni nu cuteza să plece. A plouat cu găleata vreme de două ceasuri ne- 
întrerupt. În cele din urmă, atunci când ploaia s-a mai potolit, moaștele 
Sfintei Parascheva au fost purtate către Iași, cu un scurt popas în drep- 
tul casei parohiale unde preotul paroh a invitat pe părintele arhiman- 
drit, însoțitor al moaştelor, să îi binecuvânteze casa. În cele câteva zeci 
de minute, cât a durat popasul, de pe ulițele satului oamenii au alergat 
în grabă cu puţinele provizii de brânză, miere sau ouă pe care le mai 
aveau, vrând să le ofere părintelui ca gest de mare recunoștință. Dar pă- 
rintele ne-a mustrat cu blândețe, zicând: «Oameni buni, duceţi înapoi 
acasă ofrandele. Sfânta Parascheva nu aşteaptă hrană, ci inimă bună, 
viață curată, credință nestrămutată, ca nu cumva păcatele noastre să ne 
aducă iarăși alte vremuri grele». 


În amintirea acelei zile, până astăzi dăinuie monumentul din faţa bi- 
sericii vechi, ce încearcă să cuprindă în puţine slove tot ceea ce minu- 
nea Sfintei Parascheva a scris adânc în sufletele acelor creştini. Tânărul 
arhimandrit de odinioară revenise acum în satul Prisăcani — era chiar 
Mitropolitul Teoctist. Nu l-au uitat bătrânii satului, dar nici el nu i-a 
uitat, ci mereu i-a purtat în inima sa. Această tainică legătură pecetluită 
cu rugăciune la vreme de suferință a fost lucrătoare mereu și pe tot par- 
cursul evoluţiei lucrărilor din șantierul bisericii, ierarhul Teoctist, atât 
ca Mitropolit, cât şi apoi ca patriarh acordând toată atenţia ca lucrările 
să aibă o frumoasă finalitate. 


Este greu să îţi imaginezi cum Patriarhul României, venind în vizită 
din București la Iași, merge să vadă biserica în construcție din Prisă- 
cani, iar acest lucru l-a făcut de două ori. Pot oare cuvintele să expri- 
me recunoştinţa preotului şi a ostenitorilor pe care i-a încurajat atât de 
mult la vreme de încercare? 


Fie ca bunul Dumnezeu să îl rânduiască pe Părintele nostru Patriarh 
Teoctist în cetele sfinţilor, iar noi ne plecăm genunchii la mormântul 
lui, păstrând nestinsă candela neuitării lui întru veşnica sa pomenire. 

Georgel RUSU 


În memoria copilului descult. 
File din viața Patriarhului Teoctist 


Este titlul noii lucrări apărute de curând la 
Editura Doxologia din Iaşi, semnată de Mihai 
Arăpașu, nepot al vrednicului de pomenire 
Patriarh Teoctist. 


Departe de meseria scrisului, Mihai Arăpaşu 
are un nemăsurat suflet de creştin, demn de 
înaintașul său. Cele câteva zeci de pagini ale 
cărțuliei descriu în cuvinte simple, dar memo- 
rabile, atmosfera greu de cuprins a trei orându- 
iri sociale diferite, întinse pe aproape întreg se- 
colul XX. Elocvente ca mesaj, capitolele cărții 
sunt ca un film care se derulează sub semnul 
unor trăiri adânci şi al unor motivații funda- 
mentale, înșirate fiind într-o ordine a angajării 
sufleteşti a autorului la viaţa bisericii. Este te- 
meiul esenţial al tuturor lucrurilor, autorul fi- 
ind el însuși ctitor al unui locaș sfânt, şi anume 
Biserica din păpușoi. 
Această ctitorie 
defineşte loculincăr- 
cat de credinţă, de 
dăruire, de speranță 
şi de îndepărtare a 
suferințelor  îndu- 
rate, spaţiu în jurul 
căruia gravitează de- i 
opotrivă naraţiunea copilului deseul 
ca şi viaţa lui Mihai E 
Arăpașu. Aici, preo- 
cupările, credinţa şi 

nesfârșitele griji ale mireanului s-au întâlnit cu acelea ale inegalabilului ie- 
rarh Teoctist. Şi, mai mult ca atât, chiar expunerea la pericolul sancţiunii 
comuniste pentru credinţa în cele sfinte, care a fost pentru Mihai un fel 
de a îmbrăca haina muceniciei. Modest, autorul nu insistă însă asupra 
acestui aspect. 


Fresca vieţii familiei țărănești zugrăvită în File din copilăria Patriarhului 
Teoctist pare desprinsă din vremurile biblice şi arată, fără a lăsa loc tăga- 
dei, ce înseamnă trăirile pe care oameni cu adâncă vieţuire creştinească 
le-au săvârşit în vremurile trecute. „Instanţele” cârmuitoare, biserica și 
şcoala, existau în și prin familia creştină. Poate că astfel se explică şi 
neasemuita modestie, smerenie și stăruinţă cu care Teoctist, monahul, 
a urcat Pe treptele slujiri creştine, având drept reper valorile satului na- 
tal din ţinutul Botoşanilor, deopotrivă ca şi cele deprinse în ascultările 
de mănăstire, asemeni evlavioşilor din vechime. În așa chip s-a arătat 
înaltul Prelat şi neamurilor sale, fraților şi surorilor, nepoților pe care 
s-a străduit să-i îndrume cu puterea exemplului. Reluarea în volum a 
drumului copilului Toderiţă spre cele sfinte subliniază rostul profund 
al lucrului divin. Edificator în acest sens este următorul pasaj: „Preafe- 
ricitul povestea cu lacrimi în ochi despre viaţa lui din copilărie, despre 
cum umbla descult şi cum îl zgâriau rugii și pălămida, despre cârlanii 
săi, pe care i-a îndrăgit, și despre drumul pe care l-a luat viața lui, fără 
să-i fie vreodată rușine că a avut părinţi țărani şi neștiutori de carte, 
dar şi fără să se laude cu ceea ce a realizat. Totdeauna spunea că numai 
Dumnezeu l-a învrednicit să ducă acea misiune de păstor al Bisericii 
Ortodoxe Române până la sfârşitul vieții de călător pe acest pământ”. 


Scrisă într-un limbaj simplu, limpede și sugestiv, cartea consemnea- 
ză şi o seamă de fapte și întâmplări monografice deosebite legate de 
aşezările din zonă. Nu sunt trecute cu vederea personalități care, la un 
moment dat, şi-au intersectat destinul cu cel al Patriarhului, tot așa 
cum nu sunt uitaţi cei care au ostenit de-a lungul anilor pentru Sfânta 
Biserică. De la preoţi, protopopi şi pălimari, la autorităţi sau la cetățeni 
simpli dedicați slujirii Domnului, paginile cărții descriu zbuciumul oa- 
menilor care s-au mobilizat în a continua faptele Patriarhului. 


La centenarul naşterii Întâistătătorului Bisericii Ortodoxe Române, ur- 
maşii au cinstit amintirea luminoasă a distinsei lor rude prin numeroase 
acțiuni de pomenire, desfăşurate la Casa Muzeu Patriarh Teoctist din To- 
cileni, judeţul Botoşani, și în alte localităţi din țară, inclusiv prin editarea 
lucrării În memoria copilului desculț. File din viața Patriarhului Teoctist. 

lon ŢURCANU 
Câteva amintiri și observații 
despre Patriarhul Teoctist 


Patriarhul Teoctist cu adevărat a fost preafe- 
ricit, deoarece prin felul său de a fi el reușea 
să-și atragă simpatia tuturor sau, în orice caz, 
a celor mai mulţi din cei cu care se nimerea 
să se afle în contact, astfel că toți aceștia nu 
pot să-și aducă aminte de el decât cu multă 
plăcere. Eu l-am cunoscut pentru prima dată 
în vara anului 1990. Aflându-mă atunci, ca Se- 
cretar al Parlamentului Republicii Moldova, 
în vizită la Senatul României, mi s-a propus o 
întâlnire cu el, fiind însoțit de câțiva deputați 
şi senatori. Ne-a primit foarte simplu, ca un 
moş cuminte, foarte atent la ce auzea și sfătos 
cu măsură, fără formalităţi şi fără masă întinsă, 
cu doar câte o ceașcă de cafea şi cu un pahar 
de apă. Îi admiram vorba simplă și aleasă pe 
care o purta cu el din zona Botoşanilor, matcă 
în care s-a născut o pleiadă întreagă de mari 
creatori de valori spirituale românești. Mi-am 
dat seama îndată că făcea parte din acea spiță 
aleasă de cărturari moldoveni, care cunosc 
prea bine rostul vorbei și al faptei şi ştiu la fel 
de bine cum să le valorifice cât mai reușit, fără 
să facă mult caz de propria persoană, fără să 
facă paradă cu însușirile și realizările lor şi fără 
să cadă în spectacol. 


Nu-mi aduc aminte în detaliu tot ce am dis- 
cutat cu el atunci, dar ţin bine minte că am 
zăbovit îndelung la relațiile României cu Ba- 
sarabia, inclusiv cu Republica Moldova care 

făcea primii pași spre desprindere de Uniunea Sovietică, și mai cu sea- 
mă la cele ale Patriarhiei Române cu biserica basarabeană. Aflând că 
eram istoric și că editam o revistă de lectură istorică, a trimis pe cineva 
să-mi aducă trei documente din arhiva Patriarhiei. După câte ştiam eu, 
acele documente nu fuseseră publicate — în România comunistă edi- 
tarea lor nici nu fusese cu putință. Aveam să le public eu pentru prima 
dată în revista „Patrimoniu”. Toate cele trei documente sunt deosebit 
de relevante pentru istoria Basarabiei și a bisericii basarabene, dar nu 
mai puţin pentru istoria relaţiilor româno-sovietice. Cel dintâi este o 
hotărâre a Sfântului Sinod al Bisericii Ortodoxe Române, din 14 iunie 
1918, care, luând act de Declaraţia Sfatului Țării din 27 martie 1918 de 
Unire a Basarabiei cu România, stabilea că biserica basarabeană deve- 
nea în fapt parte componentă a bisericii române. Celelalte două vizea- 
ză direct relațiile dintre bisericile română și rusă (sovietică), dar ambe- 
le au ca motiv de bază Basarabia și, mai puţin, Transnistria, în special 
biserica și clerul din aceste teritorii. Este vorba de două scrisori, din 6 
şi, respectiv, 18 mai 1945, cea dintâi trimisă de Alexei I, Patriarhul de 
atunci al Moscovei, lui Nicodim, Patriarhul Bisericii Ortodoxe Româ- 
ne, și a doua — răspunsul celui din urmă. Scrisoarea patriarhiei mosco- 
vite conţinea o serie de pretenții și cerinţe categorice, între care cerea 
ca biserica ortodoxă română să renunţe la stilul nou, să fie editate în 
România cărți în limba slavonă bisericească pentru Basarabia și Trans- 
nistria, ca recompensă, chipurile, pentru cele „furate” de români din 
aceste teritorii, să fie numiţi în bisericile românești preoţi ortodocşi 
ruși, refugiați în România ș.a. În răspunsul său blând, Nicodim da o 
ripostă hotărâtă pretențiilor și invectivelor rusești, demonstrând com- 
pleta lor netemeinicie și rea-voință şi amintind, între altele, că soarta 
refugiaților din Basarabia şi Transnistria ţinea de competența Comisi- 
ei Aliate de Control, care era, de fapt, o comisie sută la sută rusească, 
instituită prin Convenţia de Armistiţiu din 12 septembrie 1944 dintre 
guvernul român şi Puterile Aliate (reprezentate doar de mareșalul so- 
vietic R. Malinovskij). 


În următorii câţiva ani, am avut alte câteva întrevederi cu Preafericitul 
Teoctist, dintre care cea mai plăcută pentru mine a fost cea din pri- 
măvara anului 1992. La începutul acelui an, inițiasem înființarea unui 
Institut al Basarabiei și Bucovinei, acțiune care obținuse sprijinul și 
adeziunea multor personalități de seamă din România şi din diaspo- 
ra românească. În dorinţa firească de a avea susținerea unor autorități 

de mare prestigiu, m-am adresat și Patriarhului, care a binecuvântat 
inițiativa şi mi-a promis ajutorul care îi va fi în putere. M-a sfătuit, tot- 
odată, să discut această chestiune şi cu mitropoliţii basarabeni Nestor 
Vornicescu şi Antonie Plămădeală, precum și cu arhiepiscopul Cassian 
al Dunării de Jos, pe care într-adevăr aveam să-i văd pe rând pe fiecare 
la scurtă vreme după aceea: pe cel dintâi l-am vizitat la reşedinţa sa din 
Craiova, cu cel de-al doilea am discutat chiar la Patriarhie, iar cu cel de-al 
treilea m-am întâlnit la Mănăstirea Sinaia, în compania unuia dintre cei 
mai vrednici discipoli ai Patriarhului, arhimandritul Clement Popes- 
cu, care îi fusese bună gazdă în scurta perioadă de la începutul anului 
1990, când Preafericitul părăsise scaunul patriarhal şi se retrăsese la 
acea mănăstire. În curând, graţie şi acestor relaţii, inițiativa mea avea să 
ajungă la un pas de realizare (fusese adoptată o hotărâre a Prezidiului 
Academiei Române în acest sens), dacă nu ar fi intervenit nişte interese 
meschine care au zădărnicit-o în ultimul moment. 


Legătura cea mai strânsă și mai sensibilă a Patriarhului Teoctist cu ro- 
mânii de la răsărit de Prut ţine de chestiunea foarte complicată a reac- 
tivării Mitropoliei Basarabiei la începutul anilor '90. Aşa cum se vede 
şi din întinsa scrisoare pe care Întâistătătorul Bisericii Ortodoxe Ro- 
mâne i-a trimis-o, la 19 mai 1993, Patriarhului rus Alexei al II-lea, pentru 
Teoctist aceasta nu era o chestiune oarecare, ci una de o importanță 
covârșitoare pentru neamul românesc, întrucât „reluarea [de către ba- 
sarabeni] a legăturilor cu fraţii de același neam și limbă din România 
pe diverse planuri, inclusiv cel bisericesc, apare firesc şi sfânt”. De fapt 
acesta nu este singurul document care ilustrează preocuparea sa pen- 
tru soluționarea litigiului bisericesc dintre București şi Moscova. Scri- 
soarea reluată în numărul de faţă al revistei mărturiseşte despre înche- 
ierea bătăliei pentru reînființarea Mitropoliei Basarabiei, dar şi despre 
faptul că diferendul româno-rus pe subiectul acesta atât de spinos a 
rămas deschis. Însă până la scrisoarea aceasta, Teoctist a avut pe su- 
biectul respectiv numeroase contacte și schimburi de mesaje, inclusiv 
o corespondenţă tăios diplomatică, dar nu fără o anumită gentileţe, cu 
patriarhul rus, alta mai blândă cu președintele de atunci al Republicii 
Moldova, Mircea Snegur, și cu prim-ministrul Andrei Sangheli, pre- 
cum şi întâlniri şi discuţii cu reprezentanții clerului și ai societăţii ba- 
sarabene din acea vreme (vezi cartea Adevărul despre Mitropolia Basa- 
rabiei, Bucureşti, 1993). Cu alte cuvinte, Patriarhul a avut o implicare 
foarte activă, chiar hotărâtoare, în rezolvarea acestei probleme, ceea ce 

înseamnă că meritele, atâtea câte ar putea fi, îi revin în cea mai mare 
parte, după cum scăderile și nerealizările sunt și ele într-o anumită mă- 
sură legate, fatal, tot de numele lui. 


Reactivarea, în 1992, a Mitropoliei Basarabiei, ca parte inseparabilă a 
Bisericii Ortodoxe Române, a vizat o cauză dreaptă, întrucât urmărea 
readucerea românilor basarabeni în cadrul unic al bisericii naţionale a 
tuturor românilor, cu toate urmările favorabile ale acestui act istoric, atât 
pentru creștinii ortodocşi dintre Prut şi Nistru, cât şi pentru întreaga 
comunitate ortodoxă a românilor. Meritul Patriarhului Teoctist constă 
tocmai în înțelegerea necesităţii stringente a realizării acestui obiectiv și 
în declanșarea la timp a procesului înfăptuirii lui. Din păcate însă rezulta- 
tele acestor eforturi nu au îndreptăţit nici pe departe așteptările sale. Din 
motive care nu au avut nicio legătură cu dorinţele lui şi cu persoana sa, 
intenţia frumoasă de a reînființa în Basarabia o mitropolie, una singură, 
care să se afle doar sub jurisdicția Sfântului Sinod al Bisericii Ortodo- 
xe Române, nu a putut fi realizată — cea mai mare parte a enoriașilor a 
rămas sub ascultarea Mitropoliei Moldovei, ce se află în continuare în 
supușenia patriarhiei moscovite. Cauzele au fost multiple. Mai întâi, 
rezistența înverşunată a conducerii bisericii rusești, care nu avea cum 
să cedeze în acest conflict. Apoi atitudinea trădătoare a mitropolitului 
chişinăuian Vladimir Cantarean, slugă credincioasă a rușilor. Regretabi- 
lă a fost şi rezistența unei anumite părți a puterii de stat de la Chişinău, 
mai cu seamă a președintelui Snegur și a prim-ministrului Sangheli. Dar, 
din nefericire, acestea nu au fost singurele cauze ale eșecului și, după 
mine, nu cele mai serioase. 


Principalul obstacol în calea realizării cu succes deplin a ideii privind 
reactivarea Mitropoliei Basarabiei s-a aflat în atitudinea superficială față 
de problema aceasta extrem de serioasă, manifestată mai cu seamă de 
acel grup de basarabeni care și-au asumat sarcina de iniţiatori ai acestui 
proces, dar și de acei factori de răspundere de la București care prea 
uşor s-au încrezut în seriozitatea și responsabilitatea acestor inițiatori. 
Pe atunci eu făceam parte din Parlamentul Republicii Moldova și, la fel 
ca cei mai mulți colegi de-ai mei, eram la curent cu principalele eveni- 
mente de mare impact ce se petreceau la Chişinău și în republică, dar 
despre reînființarea Mitropoliei Basarabiei am aflat abia după ce eve- 
nimentul se consumase și când, la 24 decembrie 1992, Snegur venise 
în Parlament să ţină o cuvântare în care protesta vehement împotriva 


EET RO MIÂINIĂ 


acestui act, învinuind Patriarhia Română că „a contribuit la dezmem- 
brarea teritorială a Republicii Moldova”. Bineînţeles că, la fel ca mulți 
alți colegi, nu eram împotriva reactivării Mitropoliei — dimpotrivă, de 
nenumărate ori am vorbit cu simpatie, în revista mea „Patrimoniu” și 
în alte publicaţii, despre Mitropolia Basarabiei interbelice, ceea ce su- 
gera necesitatea firească a reactivării ei. Cu toate acestea, eu habar nu 
aveam că cineva pe undeva se angajase într-o asemenea acțiune. Mult 
mai târziu aveam să aflu că vreo 50 de deputaţi ai Parlamentului Repu- 
blicii Moldova ar fi adresat, încă în aprilie 1992, o scrisoare patriarhilor 
Teoctist şi Alexei al II-lea în care se cerea „inițierea de urgenţă a unui 
dialog între cele două Patriarhii, în stare să refacă unitatea bisericească 
a poporului român..., formulă pe cât de precaută, pe atât de confuză, 
care sugera posibilitatea răspândirii autorităţii Patriarhiei Române asu- 
pra spaţiului dintre Prut şi Nistru, fără însă a vorbi clar despre necesita- 
tea reactivării Mitropoliei Basarabiei. Evident, apare întrebarea fireas- 
că cine a inițiat redactarea scrisorii şi pe ce temeiuri au fost selectate 
persoanele care au semnat-o, în situaţia în care existau numeroși alți 
oameni, cel puţin tot atât de merituoși ca aceştia, care ar fi dorit să o 
semneze. Dar principalul: de ce a fost nevoie să se inițieze un demers 
de mare impact social și naţional într-ascuns, când în fapt acesta putea 
conta pe o largă susţinere în societate, pe care în niciun caz nu trebuia 
să o ignore? 


Între timp, mai precis în august 1992, are loc îndepărtarea episcopului 
Petru Păduraru din episcopatul de la Bălți de către Vladimir Cantarean, 
ceea ce a contribuit la o oarecare activizare şi radicalizare a demersurilor 
referitoare la cuprinderea bisericii basarabene în cadrul Bisericii Orto- 
doxe Române, fără ca această mișcare să ia totuși o mare amploare. La 
drept vorbind, faptul în sine al conflictului lui Petru cu Mitropolia Mol- 
dovei nu a avut nici pe departe un rol determinant în acest proces, că- 
ruia i se dăduse curs (e adevărat, nu prea la vedere) mult mai devreme, 
când despre acest episcop nu se auzea nimic. Punctul culminant a fost 
atins la 14 septembrie 1992, când un grup destul de restrâns de preoți şi 
mireni, în număr de 31 de persoane, s-a declarat adunare eparhială (nu 
există nicio siguranță că aceștia s-ar fi aflat vreodată cu toţii împreună), 
a dresat trei procese verbale prin care solicita Patriarhiei Române „de a 
supune Sfântului Sinod al Bisericii Ortodoxe Române dorința şi hotărâ- 
rea noastră ca Mitropolia Basarabiei să revină la rosturile ei canonice și 
la dependenţa de biserica strămoșească a Neamului — Biserica Ortodoxă 

Română’ iar episcopul Petru să fie „întărit ca Locţiitor de Mitropolit al 
Mitropoliei autonome a Basarabiei (stil vechi)”. 


Opinia publică din Basarabia nu a avut ştire nici de această acțiune şi 
nici nu avea cum să știe, deoarece adunarea, daca va fi avut loc, s-a ţinut 
în taină și în plus s-a făcut în pripă și cu încălcarea gravă a prevederilor 
canonice privind convocarea unei astfel de întruniri (de ex., obligati- 
vitatea alegerii prealabile a delegaților mireni și ai preoțimii în colegi- 
ile locale mirenești și preoțești, pe circumscripţii ș.a.) Din păcate, Pa- 
triarhia Română nu a verificat corectitudinea tuturor acestor acțiuni, 
crezându-i pe cuvânt pe cei care le-au inițiat. De asemenea, nu a fost 
examinată atent chestiunea desemnării persoanei celei mai indicate 
pentru funcţia de viitor mitropolit al Basarabiei. Episcopul Petru s-a 
dovedit a fi prea puţin potrivit pentru o misiune atât de grea şi de res- 
ponsabilă. Și nu era nevoie de mult timp pentru a se face această con- 
statare. După ce credincioasele slugi ale Moscovei îl izgoniseră de la 
Bălți, părintele loan Ciuntu m-a invitat într-o zi să vin la una din casele 
lui ce se afla deasupra Lacului Comsomolist, cam în zona Universităţii 
de Stat, pentru a-mi face cunoştinţă cu episcopul Petru. Am văzut un 
om timorat, dezorientat, care nu ştia foarte limpede în ce situaţie se 
afla și unde voia să ajungă. Ca personalitate mi s-a părut destul de flasc, 
prea îngăduitor în acţiuni, confuz și limitat în gândire. Un astfel de om 
poate să stea cumva în fruntea unei biserici, dar în niciun caz nu poate 
face față îndatoririlor ce-i revin capului unei mitropolii, mai cu seamă 
a uneia cum e cea a Basarabiei, pururea revendicată de Moscova și, pe 
deasupra, mereu sfâșiată de disensiuni interne. 


Revenind la relația Patriarhului Teoctist cu acest fenomen, trebuie să 
reținem două lucruri, ambele la fel de importante. În chestiunea Mi- 
tropoliei Basarabiei, Preafericirea Sa a avut atitudinea pe care i-o im- 
punea demnitatea de Întâistătător al bisericii ortodoxe a tuturor ro- 
mânilor, aceea de a apăra sfintele drepturi naţionale şi confesionale 
ale românilor basarabeni, ceea ce, implicit, impunea sarcina reactivării 
Mitropoliei Basarabiei. El şi-a exprimat această atitudine fără echi- 
voc, intransigent, dar cât se poate de corect, atât în ceea ce priveşte 
susținerea drepturilor naționale ale basarabenilor, cât şi din punct de 
vedere canonic. Greşeala sa a fost însă că nu s-a informat îndeajuns 
asupra stării de fapt a lucrurilor din Basarabia, sub mai multe aspecte, 
nu doar asupra disensiunilor de ordin naţional (că din punct de vedere 

religios acestea nu existau), nu doar în temeiul a câtorva vorbe spuse 
de câte cineva care își aroga, fără nici un temei, dreptul de a vorbi în 
numele unei comunități de milioane de oameni. În regiunile perife- 
rice — şi în Basarabia fenomenul acesta s-a văzut şi se vede mereu -— se 
obișnuiește prea des ca anumiţi indivizi, care din cine ştie ce motive se 
cred mai breji ca toţi ceilalți, să-şi asume cu de la sine putere, nepoftiți 
de nimeni, dreptul de îndrumători și cenzori ai întregii comunități din 
care fac și ei parte și acela de a reprezenta comunitatea pe oriunde şi 
în cele mai variate circumstanţe: de a-i da la brazdă pe toți, de a face 
declaraţii publice, de a scrie scrisori către tot felul de autorităţi, din țară 
şi din afară, de a se da drept delegaţi ai comunităţii în fața unor astfel de 
autorități, cum a fost cazul când un grup din aceştia s-a prezentat la Pa- 
triarhia Română, propunând rezolvarea (în viziunea lor) a chestiunii 
privind Mitropolia Basarabiei. Anume aici se află veriga vicioasă din 
lanţul acelor eforturi care au avut ca obiectiv rezolvarea acestei chesti- 
uni extrem de spinoase. 


În anul 1992, când apăruse problema Mitropoliei Basarabiei și se în- 
cercase soluționarea ei, scânteia care ceva mai devreme dăduse naștere 
mișcării naționale a românilor basarabeni încă nu se stinsese. Com- 
plexitatea cu totul aparte a acestei probleme impunea, ca sarcină de 
maximă importanţă, discutarea ei în cadrul întregii societăți, cu înce- 
pere, mai întâi, de la intelectualitate și coborând apoi în masele largi 
ale populaţiei. Era imperios necesar ca ideea reactivării Mitropoliei 
Basarabiei să obţină susţinerea a milioane de oameni. Atunci totul ar 
fi decurs firesc și normal, conflictul dintre cele două mitropolii nu ar fi 
apărut şi chiar diferendul dintre cele două patriarhii, română şi rusă, 
s-ar fi stins uşor şi pentru totdeauna. Dar, din păcate, nu s-a mers pe 
această cale, ci a fost preferată una îngustă, s-a mers pe o viziune sec- 
tară, reprezentată de oameni înflăcăraţi, dar limitați, poate şi de unii cu 
anumite interese pur personale, drept care și astăzi, după mai bine de 
două decenii de la reactivarea formală a Mitropoliei Basarabiei, aceasta 
activează periferic şi în cvasi-clandestinitate, în timp ce așa-zisa Mi- 
tropolie a Moldovei se bucură de o autoritate incontestabilă și de un 
sprijin masiv, atât din partea puterii de stat a Republicii Moldova, cât 
şi, bineînţeles, a Rusiei. 


Opiniile exprimate de autor în acest articol nu coincid neapărat cu poziţia oficială a co- 
legiului de redacţie al revistei „Limba Română”. 

Preafericitul Patriarh Teoctist 


Intru unitate de grăire 
și simţite românească 


„Noi ştim că am trecut din moarte la viaţă, 
pentru că iubim pe frați” 
(I Ioan 3, 14). 


Am răspuns cu bucurie invitației domnului prof. acad. Augustin Buzu- 
ra, preşedintele Fundaţiei Culturale Române, spre a fi astăzi, împreună 
cu dumneavoastră, la această întâlnire dedicată unităţii noastre româ- 
neşti, ca să reflectăm asupra unei tematici de mare însemnătate pentru 
dăinuirea culturii și identităţii noastre naţionale. Cred că titlul întru- 
nirii Învățământul în limba română în spațiul romanității orientale exact 
către acest scop ne îndreaptă luarea-aminte. Şi aceasta se impune cu 
atât mai mult, cu cât fraţii noștri români de peste Prut, din Bucovina de 
nord și cei din stânga Nistrului se confruntă cu atitudini brutale și duş- 
mănoase față de adevărul existenţei limbii române pe aria de vieţuire 
jertfelnică ale aceleiași rădăcini românești ca şi în Transilvania, Moldo- 
va şi Muntenia. Deşi despărțite politic şi administrativ din pricina vi- 
tregiei istoriei, cele trei Ţări Românești au rămas unite în comuniunea 
credinţei, a limbii şi a conştiinţei de neam. 


Cunoaştem bine că însăşi Sfânta Scriptură arată importanţa şi rolul 
cuvântului ca mijloc de comuniune între oameni şi între aceștia şi 
Dumnezeu. Logosul cel din veci întrupat la plinirea vremii în istorie, 
Domnul nostru lisus Hristos, a trimis de la Tatăl pe Duhul Sfânt în 
ziua Cincizecimii, consfințind astfel limba fiecărei naţiuni. Este drep- 
tul sfânt al fiecărui neam să dialogheze cu Dumnezeu și cu semenii, să 
admire natura în limba sa. Ca și alte neamuri, noi, românii, prețuim 
mult valoarea limbii cu care ne-am născut și prin care am făurit de-a 
lungul existenţei ca popor zestrea noastră spirituală. Cunoaștem, de 
asemenea, ce a însemnat Biserica pentru promovarea și cultivarea lim- 
bii noastre, atât de frumoasă, exprimând cele mai profunde adevăruri 

de gândire în domeniul teologiei, filosofiei, ştiinţelor în general, al artei 
şi al poeziei. Ca sinteză a ceea ce a fost limba latină, al cărei fond l-a 
păstrat limba română, ea s-a modelat și a devenit flexibilă, calitate care 
a făcut-o accesibilă modulaţiilor imnografiei bizantine, tolerând însă și 
un însemnat inventar de cuvinte de la popoarele care au trecut peste 
pământul românesc sau cu care am venit în contact. 


Faptul că noi, românii, suntem de credință răsăriteană a adăugat și a 
sporit valoarea limbii noastre. Căci expunerea doctrinei ortodoxe şi 
slăvirea lui Dumnezeu s-au făcut pe înţelesul credincioșilor, în limba 
lor, conform organizării Bisericilor Ortodoxe locale pe principiul res- 
pectării culturii naționale, autocefale sau autonome, cu structuri pro- 
prii, nu cu un centru de conducere din afara teritoriului lor jurisdicţi- 
onal. În Biserică nimeni nu poate să-L înlocuiască pe Hristos sau să se 
intituleze şef al acesteia. El, care s-a jertfit pentru mântuirea neamului 
omenesc și a întemeiat-o pe pământ, călăuzind-o în chip nevăzut prin 
Duhul Său cel Sfânt, este singurul ei cap. 


Noi, românii, ne-am bucurat de un privilegiu haric din partea lui Dum- 
nezeu: să fim fiii acestei Biserici și să o slujim în limba noastră, care a 
înscris în cultura națională și universală opere de mare valoare. În pri- 
mul mileniu creştin, când Biserica era una, Biserica Universală, ne-am 
remarcat prin ierarhii noștri străromâni, din Tomisul sfârșitului seco- 
lului al III-lea, care s-au implicat în formulările de credinţă ale sinoade- 
lor ecumenice și ale celor locale și chiar în viaţa bisericească din Apus, 
unde marii trăitori duhovnicești din secolul al V-lea au fost chemaţi, 
ca Sfântul loan Cassian şi Sfântul Dionisie cel Smerit, autori de studii 
teologice de mare valoare, fondatori ai conceptului de eră creștină și 
întemeietori de mânăstiri. 


Ca fii ai Bisericii Ortodoxe Române știm ai cui fii suntem, cine sunt Pă- 
rinţii noştri, cine ne-a botezat din apă şi din Duh, cine ne-a dăruit Bise- 
ricii prin ungerea cu Sfântul și Marele Mir. Nu suntem un popor încreș- 
tinat în fluvii, în râuri, în lacuri de către stăpânirea seculară, din rațiuni 
politice și în grabă, ci suntem încreștinaţi apostoliceşte prin predică și 
chemare, prin dragoste și vrednicie personală. Am luat cunoștință de 
învățătura Sfintei Evanghelii prin predica și osârdia Sfântului Apostol 
Andrei, cel întâi chemat, urmele prezenţei sale fiind foarte numeroase 
în Dobrogea. Aici ne întâmpină nume de martiri, temelii de mânăstiri 


Ca tânăr ierarh, în apropierea Patriarhului Iustinian 


şi de biserici, în care slujeau episcopi, preoţi şi monahi de la care ne-au 
rămas obiecte liturgice din primele secole. 


Sunt încredințat că împărtășesc lucruri cunoscute. Ele însă sunt atât de 
importante pentru definirea şi păstrarea identității noastre spirituale 
şi naționale, încât amintirea lor ne mângâie şi ne îndatorează. Orto- 
doxia în general, și deci și Biserica Ortodoxă Română, confruntată cu 
o adevărată invazie de credinţe și secte, cu probleme și stări deosebite 
(amintite şi aici), ne cere cu insistență să ne întoarcem privirile şi min- 
tea spre începuturile existenței noastre în istorie şi să ne îndestulăm 
setea de unitate și comuniune românească din „izvorul de apă vie” al 
credinţei şi vieţii jertfelnice a înaintaşilor noştri. Din acest izvor al înce- 
puturilor noastre creştine au luat forță strămoșii noștri și şi-au dat viaţa 
pentru credinţă şi pentru neam. Şi tot din izvoarele Ortodoxiei luăm 
curaj, înţelepciune, răbdare spre a nu ne pierde identitatea de neam 
şi de comuniune cu toți înaintașii noștri, dar şi cu toți frații români de 
acelaşi neam, răspândiţi în lume sau rupți de la tulpina ţării în grelele 
valuri de invazii şi stăpâniri nesăţioase. 


Cu această cunoștință, Biserica noastră, în condiţiile libertăţii sfinte, 
obţinute ca dar dumnezeiesc în decembrie 1989, şi-a redobândit auto- 
nomia bisericească, dreptul de organizare a vieţii bisericești, de selec- 

ţionare a personalului clerical, de așezare a învățământului teologic și 
de predare a religiei începând de la şcoala primară până la universitate, 
potrivit cerințelor credincioşilor. Aceasta nu înseamnă că Biserica nu 
ţine cont de existenţa şi rolul statului de drept în viața poporului român 
şi de legile țării. Ortodoxia, în general, este structurată pe realitățile 
spirituale, culturale și geografice ale națiunilor cu care ea împărtășește 
aceeași soartă. Statul și Biserica, având împreună același scop de slujire 
a binelui comun și de a face din cetăţenii statului cetățeni ai împărăți- 
ei lui Dumnezeu, trebuie să vegheze la împlinirea acestei misiuni. De 
aceea nu ne-am despărțit de stat, ci colaborăm spre mai binele întregii 
obşti româneşti, fie de acasă, fie de peste hotare. De altfel, nu a fost ușor 
pentru noi, acei care în 45 de ani de totalitarism ateu a trebuit să supor- 
tăm diferite îngrădiri în lucrarea de păstrare a credinței și a valorilor ei. 


Văd între dumneavoastră intelectuali din rândurile credincioșilor ro- 
mâni de peste hotare, aparținând parohiilor românești în legătură cu 
Biserica-Mamă. Ele reprezintă o punte ecumenică între noi şi Biserici- 
le locale, fie catolice, fie protestante, fie anglicane. Dincolo de autori- 
tatea canonică, legăturile cu Biserica-Mamă nu pot constitui amestec 
în viața comunităţilor românești de peste hotare, ci, dimpotrivă, le im- 
primă prestigiul necesar activităţii lor. Pe aceste baze, avem legături cu 
toate parohiile, cu toate comunităţile, până în Noua Zeelandă. Ne-am 
organizat parohiile și structura ierarhică în așa fel, încât acum avem 
trei dieceze românești în lume. Credincioşii români din SUA şi Canada 
sunt organizați în două eparhii: Arhiepiscopia Ortodoxă Română cu 
reşedinţa în Detroit, condusă de Înaltpreasfințitul Victorin Ursache, şi 
a doua cu reşedinţa la „Vatra Românească”, păstorită de Preasfinţitul 
Episcop Natanail, care se află în jurisdicția Bisericii Ortodoxe Ameri- 
cane, dar în comuniune euharistică cu noi. 


Totdeauna am ajutat credincioşii români din Republica Moldova, chiar 
în perioada comunistă. Multe cărți și obiecte bisericeşti au trecut Pru- 
tul. Am putea afirma că erau mai multe atunci decât de la proclamarea 
suveranității Republicii Moldova. Ca și întreaga suflare românească, am 
aşteptat cu ardoare schimbări sociale peste Prut, odată cu ieșirea acestui 
teritoriu de sub robia sovietică. Dobândirea suveranității fiicei Bisericii 
noastre și a neamului, Republica Moldova, Basarabia noastră înlăcrimată 
şi scumpă, ne-a dat prilejul ca prima telegramă trimisă Parlamentului de 

la Chișinău să fie cea a Patriarhiei Române. Și aceasta în nădejdea, așa 
cum întrezăream cu toţii, ca această suveranitate statală să fie folosită ca 
şi aceea din 1918. Văzând că înstrăinarea de tulpina neamului se înteţeş- 
te, nu am putut trece cu vederea stăruințele fraţilor români din Republi- 
ca Moldova constituiți în Mitropolie — cum a fost înainte de ocuparea 
Basarabiei de tancurile sovietice —, care cer Sfântului Sinod de la Bucu- 
reşti să-i sprijine în reactivarea Mitropoliei sub conducerea Preasfinţitu- 
lui Petru de Bălţi, ca locţiitor de mitropolit. Recunoscută în canonicitate 
cu Biserica-Mamă, Mitropolia Basarabiei va împlini în decembrie trei 
ani de existență. Adevărul este expus într-o broșură pe care v-am adus-o 
pentru a clarifica unele opinii care sunt străine de adevăr. Este însă foarte 
dureros că Mitropolia nu numai că nu a fost recunoscută, ci este neîn- 
cetat șicanată şi pusă în afara legii. Am făcut intervenţiile necesare, dar 
toate au rămas zadarnice. Am arătat că tocmai suveranitatea și indepen- 
dența unui stat de drept îl obligă pe acesta să acorde drepturile sfinte 
ale credinţei și exercitării ei tuturor cetățenilor lui, altfel nu este un stat 
independent și suveran. Tocmai pentru că este suveran şi independent, 
el are datoria să aprobe funcționarea unei organizaţii bisericeşti de în- 
semnătatea unei Mitropolii. Cu atât mai mult cu cât de această libertate 
se bucură alte culte şi chiar secte în ţară. 


La vremea cuvenită am făcut cunoscut Patriarhiei Moscovei și tuturor 
Bisericilor Ortodoxe-surori despre activitatea Mitropoliei Basarabiei. 
Dar nu ne-am împuțţinat legăturile tradiționale cu Biserica Rusă, cu te- 
ologia rusă, care a adus literaturii ortodoxe în general un folos mare. 
Considerăm că românii din Republica Moldova au dreptul să se or- 
ganizeze, să reactiveze Mitropolia Basarabiei în comuniune sfântă cu 
Biserica-Mamă, aşa cum ne arată istoria că a existat, şi apoi a fost desfi- 
ințată fără cunoştinţa Patriarhiei Române. 


Mitropolia de Chișinău aparţinând de Patriarhia Moscovei nu e auto- 
nomă. De curând episcopul de Tighina a fost transferat tocmai la Mur- 
mansk, în urma unor abateri disciplinare. Această măsură a Patriarhiei 
Moscovei de a transfera un episcop dintr-o Biserică autonomă și o ţară 
suverană, independentă, la un scaun episcopal din altă țară, arată că 
Biserica Ortodoxă din Moldova nu este liberă. Deci așa-zisa Mitropo- 
lie de la Chişinău nu este autonomă, nu este apoi nici constituțională, 
deoarece poartă titlul de „a toată Moldova”. Deși în Constituţie se de- 

fineşte clar titlul țării de „Republica Moldova”, Mitropoliei i s-a apro- 
bat numele „Mitropolia Chișinăului și a toată Moldova”. Ce înseamnă 
aceste cuvinte: „a toată Moldova”, oare până la Carpaţi? 


Între alte numeroase acțiuni, Mitropolia Basarabiei a organizat de cu- 
rând la Chişinău o foarte frumoasă manifestare cu prilejul sărbătorii 
Sfintei Cuvioase Teodora de la Sihla. Aici a participat, împreună cu 
Înaltpreasfinţitul Petru, şi Preasfinţitul Episcop Casian al Dunării de 
Jos, alături de mii de credincioși din toată țara. Avem gânduri frumoase 
şi nădejdea că am restaurat conştiinţa unității românești, iar Prutul nu 
există ca frontieră pentru Biserica noastră. Şi ne va ajuta Dumnezeu să 
facem şi Mitropolia Bucovinei, dar cu reşedinţa la Cernăuţi, nu cum 
cer unii suceveni, la Suceava. De asemenea, Sfântul Sinod a aprobat în 
Europa o Mitropolie, la cererea clerului și credincioșilor, cu reşedinţa 
la München, care este condusă de Înaltpreasfinţitul Serafim, ierarh de 
talie europeană, cu studii la Paris, care lucrează foarte frumos. Aceas- 
ta urmează să cuprindă toate parohiile româneşti din Spania până în 
Scandinavia. La parohii au fost rânduiți preoți cu o frumoasă pregătire 
şi teologi cu doctorat dintre cei mai buni. 


De mai bine de două decenii, toţi acești preoți slujesc credincioşii orto- 
docşi români în tot cuprinsul Europei, în Australia şi în Noua Zeelandă, 
în condiţii de lipsuri. Suntem acum pe punctul de a primi cereri şi din 
Atrica de Sud, unde românii au nevoie de preoți, cărți şi şcoală în limba 
română. O atenţie aparte s-a acordat credincioșilor din jurul frontierelor, 
dublate de localități românești. Nu-i putem uita pe conaționalii aflați în 
acele ținuturi fie după cotropirea Basarabiei şi Bucovinei în chip abuziv, 
fie prin stabilirea noilor frontiere după Primul Război Mondial. Fiind 
sub stăpâniri străine, aceștia urcă și acum Golgota suferințelor. La Mesa- 
ger, am văzut şi auzit o învăţătoare de la o școală din Transnistria vorbind 
foarte frumos românește despre necesitatea foarte urgentă a cărților de 
şcoală în limba română, care dorea să aibă operele marilor clasici români, 
spre a le pune la dispoziţia elevilor. Iată, datoria noastră și a forurilor ad- 
ministrative și guvernamentale este de a le veni cât mai grabnic în ajutor. 


Pe măsura posibilităților, am răspuns mai demult acestor trebuințe, iar 
acum am oferit manuale de religie și alte cărți românești, cărți cu care am 
mers și în Ungaria, în Serbia și în alte părți spre a le oferi fraţilor noștri ro- 
mâni. Am vizitat, de asemenea, și parohiile din SUA, Canada și din Eu- 

ropa. Le cunoaștem starea şi va trebui să ne îngrijim de soarta românilor 
răspândiți prin exilare şi deportări în Siberia și Moscova. Astfel de cereri 
ne sunt adresate din Valea Timocului și din alte părți din sudul Dunării. 
Ne-ar fi de mare folos dacă aceștia ar putea să se organizeze în comitete de 
inițiativă şi să ceară recunoașterea lor autorităţilor locale de stat. 


Avem apoi la facultăţile de teologie și la seminarii studenți și elevi din 
aceste zone cu burse de la Biserică și de la Stat, despre care v-a vorbit 
domnul ministru, profesor Liviu Maior. Folosesc împrejurarea să evi- 
denţiez faptul că ne-am organizat învățământul religios de toate trep- 
tele. Am înființat mai mult de 30 de seminarii şi şcoli speciale pentru 
călugări şi călugăriţe, facultăți de teologie cu diferite profiluri de studii, 
necesare Bisericii. Pe baza Protocolului semnat cu Ministerul Învăţă- 
mântului şi Secretariatul de Stat pentru Culte, Biserica are datoria să 
definitiveze programul de studii, să elaboreze norme de educaţie bise- 
ricească, să avizeze asupra numirii profesorilor etc. 


Aş vrea să vă împărtășesc bucuria că sentimentul religios este foarte 
viu în sufletele tinerilor şi copilaşilor. La Praznicul Adormirii Maicii 
Domnului, la toate bisericile şi mânăstirile noastre, au participat la 
rugăciune sute de mii de credincioși pentru a cere ocrotirea Maicii 
Domnului. Avem bucuria să vedem credincioșii, greco-catolici până în 
1948, rupţi cu forța de Biserica-Mamă în 1700, că se află statornici la 
sânul Bisericii Ortodoxe Române, cu toate că sunt mereu hărțuiți de 
unii fanatici catolici. Ei au cunoscut frumuseţile Ortodoxiei și nici noi, 
și nici nimeni altcineva nu-i poate obliga să se înstrăineze de viața aces- 
teia, mai cu seamă că timp de 42 de ani ei şi-au împodobit bisericile 
existente și şi-au zidit altele din temelie. 


Biserica noastră se străduieșşte să fie tot mai prezentă în societatea ro- 
mânească, atât de divizată și aproape dezorientată. Prin participările 
reprezentanţilor Bisericii — profesori, preoţi, monahi — la programele 
bisericești de la radio și televiziune, prin desele prezenţe ale ierarhi- 
lor şi clerului la diferite momente liturgice și culturale, în școli, uni- 
versități, în spitale, penitenciare și orfelinate, se împlineşte lucrarea 
misionară, pastorală şi catehetică așteptată cu interes de credincioşi. 
Mânăstiri şi schituri sunt refăcute, alele apar ca noi așezăminte prin 
vrednicia credincioşilor și călugărilor. Suntem în discuţie cu reprezen- 
tanţi ai armatei spre a introduce şi reactiva clerul militar. Apreciem că 

Biserica Ortodoxă Română din țară şi de peste hotare se preocupă de 
refacerea căilor de manifestare și propovăduire a voii lui Dumnezeu. 
Este de înțeles că avem multe obstacole și neîmpliniri pe care sperăm 
să le depășim cu ajutorul lui Dumnezeu. 


Ortodoxia este chemată mai urgent decât în trecut să ofere valorile pă- 
rinţilor ei, a căror gândire din veacurile strălucitoare ale Patristicii este 
atât de necesară formării personalității umane. Din nefericire, Apusul 
încă nu le cunoaște sau le ignoră din cauza secularizării în care se zbate 
de decenii. Nu se apreciază, bunăoară, faptul că românii au constituit 
poarta de apărare a Europei contra invaziilor neamurilor barbare şi a 
otomanilor, că ei au apărat cultura și civilizaţia europeană. Nu cunoaș- 
te îndeajuns jertfele din timpul lui Mircea cel Bătrân, Ştefan cel Mare și 
Mihai Viteazul, care au făcut din această țărișoară, cum spunea Ştefan 
cel Mare în scrisoarea sa către principii europeni, „Poarta creştinătăţii”. 


M-am bucurat că am avut prilejul să răspund acestei invitaţii adresate 
mie de domnul prof. acad. Augustin Buzura, care și-a dăruit o bună 
parte din viaţa şi talentul cu care l-a înzestrat Dumnezeu, talent de mâ- 
nuitor al cuvântului, al limbii române, slujirii Cuvântului lui Dumne- 
zeu — Logosul — în arta și cultura noastră națională, pentru unitatea 
românilor de pretutindeni, concretizate în reuniuni ca cea de față. 


Ca slujitor al Bisericii noastre, rog pe Bunul Dumnezeu, pe Maica 
Domnului şi pe toți sfinţii să vă ajute în această osteneală pe care v-aţi 
asumat-o. Vă rog să transmiteţi și celorlalți fraţi și surori din afara grani- 
telor că Biserica îi păstrează pe toți în iubirea ei, bucurându-se că sufle- 
tele și cugetele românilor de pretutindeni vibrează de căldura unității 
credinţei şi neamului în ţinuturile înstrăinate şi va ajuta după puterile 
ei lucrarea lor sfântă de zidire duhovnicească, culturală și națională. 


Vă doresc succes la aceste lucrări spre a vă întoarce de aici mai plini de 
curaj şi mai plini de nădejdi pentru lucrarea foarte importantă pe care 
o aveţi de îndeplinit în apostolatul pe care vi l-aţi asumat din cuget și 
inimă românească. 


Dumnezeu să vă binecuvinteze!* 


* Cuvânt rostit la Reuniunea românilor din țările vecine, organizată de Fundaţia Cultu- 
rală Română la Universitatea din Ploieşti pentru a dezbate tema „Învăţământul şi limba 
română”, care și-a desfăşurat lucrările între 22 și 26 august 1995, Ploieşti, 22 august 1995. 

Patriarhul Teoctist 
către Patriarhul Alexei al II-lea 


Acum 22 de ani, la 19 mai 1993, Patriarhul Teoctist Arăpașu îi trimitea 
Patriarhului Alexei al II-lea al Moscovei și al întregii Rusii o scrisoare, 
densă în mesajul ei și plină de argumente istorice, canonice, de logică și 
bun simţ, privind dreptul românilor de dincoace de Prut la comuniune 
canonică directă cu Biserica-Mamă de dincolo de Prut, cum s-a apucat 
din vechime și cum a fost până la anexiunile canonice rusești din 1812, 
1940 şi 1944. Redăm mai jos textul acestui extraordinar document. 


Sanctitatea Voastră, 
Prea iubite frate în Domnul nostru Iisus Hristos, 


Cu dragoste frățească, Vă aducem la cunoștință că am primit scrisoarea 
Sanctității Voastre din 24 decembrie 1992, care ne-a produs mâhnire şi du- 
rere multă. Aceasta pentru faptul că Sanctitatea Voastră considerați Actul 
Sinodal al Sfântului Sinod al Bisericii Ortodoxe Române, privitor la bine- 
cuvântarea reactivării Mitropoliei Basarabiei, ca „ingerință anticanonică 
în problemele interne ale Bisericii Ortodoxe din Moldova”. 


Sanctitatea Voastră! În conștiința umanităţii în general, dar mai ales la creş- 
tini, s-a impus de-a lungul istoriei principiul de valoare universală că nedrep- 
tatea, abuzul și silnicia nu pot crea niciodată vreun n drept. Acestea pot dura 
secole de-a rândul, dar când împre- Baa A 
jurările permit, dreptatea istorică 
impune repararea nedreptății, resta- 
bilirea adevărului şi a drepturilor ce 
decurg din această restabilire. 


Conform acestui principiu, exerci- 
tarea jurisdicției Bisericii Ortodoxe 
Ruse asupra românilor ortodocși 
din Basarabia, între anii 1769- 
1774, 1787-1791, 1808-1918, 

1940-1941, 1944-1992, a fost un act nedrept şi abuziv din punct de vedere 
al realității istorice şi al normelor de drept canonic, deoarece a fost urmarea 
unor abuzuri politice care au lezat dreptul istoric. 


Conform mărturiilor istorice, pe teritoriul locuit astăzi de români, cuvântul 
Evangheliei lui Hristos a fost propovăduit încă din primele veacuri creştine. 
Propovăduirea Evangheliei pe acest teritoriu a coincis cu însăşi formarea 
poporului român, care a apărut în istorie ca popor creştin. Poporul român 
a devenit astfel unul din primele popoare creştine ale Europei, eveniment ce 
a avut loc cu multe secole înainte de creștinarea slavilor. 


Viaţa creştină a avut o continuitate permanentă pe acest teritoriu, romă- 
nii ortodocși afirmându-și neîntrerupt apartenenţa la Biserica Ortodoxă 
a Răsăritului. 


Îndată ce condiţiile istorice au permis, românii ortodocși au obținut dreptul 
de a avea episcopi pământeni. Acest drept, bazat pe tradiția canonică a 
Bisericii, a fost cerut cu multă insistenţă Patriarhiei de Constantinopol, mai 
ales de creştinii ortodocși români din teritoriile din stânga şi din dreapta 
Prutului, ce constituiau împreună un Principat român cunoscut în Europa 
cu numele de Tara Moldovei. 


În anul 1401, Domnitorul Moldovei a cerut ca în fruntea organizării bise- 
riceşti din această țară să fie recunoscut de către Patriarhia de Constanti- 
nopol mitropolitul pământean IOSIF MUŞAT. Prin acest act, Mitropolia 
Moldovei era recunoscută ca servind o etnie distinctă în cadrul unui teri- 
toriu bine definit geografic şi istoric. Drept consecință, potrivit legislaţiei 
bisericeşti, diferită de cea a imperiilor schimbătoare, nimeni şi niciodată nu 
avea dreptul să desființeze, să modifice sau să înjumătățească jurisdicția ei 
în teritoriul ce-i revenea de la întemeiere și cu recunoaștere canonică. 


Cursul normal al lucrurilor a fost, din păcate, întrerupt în a doua jumătate 
a secolului al XVIII-lea, prin ocuparea de către armatele ruseşti a pământu- 
lui românesc al Țării Moldovei (1769-1774, 1787-1791). Printre măsurile 
luate în mod abuziv de ocupanți a fost amestecul brutal în treburile Bisericii 
din Moldova prin impunerea la laşi, în 1789, a unui locţiitor de mitropolit, 
AMBROZIE, rus de neam, care venise în Moldova odată cu trupele rusești. 


După o scurtă perioadă de normalizare şi când nu se terminase încă răz- 
boiul ruso-turc (1806-1812), imperiul țarist înființează un „exarhat” ce 


RESTITUIRI E 


cuprindea Mitropoliile Moldovei şi Țării Româneşti, subordonându-le din 
nou, în mod samavolnic, Bisericii Ortodoxe Ruse. Prin aceasta, Mitropoli- 
tul canonic al Mitropoliei Moldovei, VENIAMIN COSTACHI, este nevoit 
să se retragă din scaun spre marea durere a clerului și credincioşilor români. 
La fel s-a întâmplat şi cu mitropolitul DOSITEI FILITIS al Valahiei, care 
a fost îndepărtat din scaun în 1809 şi trimis în surghiun. Nedreptatea se 
„instituționalizează” prin pacea nedreaptă de la București din 1812, când 
s-a hotărât anexarea teritoriului dintre Prut şi Nistru la imperiul țarist. 
Anexarea a fost fără valoare și nulă de drept, căci Turcia nu avea drepturi 
teritoriale asupra pământului românesc, turcii având putere de suzera- 
nitate, nu de suveranitate asupra acestui pământ. Moldova și Valahia se 
bucurau de o completă autonomie pe baza unor vechi tratate încheiate cu 
Imperiul Otoman, prin care li se garanta integritatea teritorială în schim- 
bul unui tribut anual. În plus, anexarea era un act imoral şi neloial față 
de întreaga Ortodoxie, întrucât Rusia pravoslavnică își întindea abuziv 
stăpânirea asupra românilor ortodocși din stânga Prutului, cu vechime şi 
vrednicii în câmpul creştinătăţii, legat de neam, limbă şi cultură cu cei din 
dreapta Prutului. 


Urmare acestei anexări politice nedrepte s-a înființat, în teritoriul ocupat de 
armatele ţariste, Eparhia Chişinăului de către Biserica Ortodoxă Rusă, în 
1813. Fără a fi consultat clerul şi credincioșii, a fost sfâşiat teritoriul jurisdic- 
tional al Mitropoliei Moldovei, înființată cu peste patru veacuri înainte, şi al 
Episcopiei Hușilor. În scrisoarea Sanctităţii Voastre din 6 octombrie 1992 
justificați această acțiune prin faptul că la acea dată Biserica Ortodoxă Ro- 
mână nu era încă o Biserică autocefală. Este adevărat că recunoașterea au- 
tocefaliei Bisericii Ortodoxe Române a avut loc după înființarea Eparhiei de 
Chişinău, într-un teritoriu ce nu cuprindea această eparhie. Dar, se impune a 
fi subliniată o constatare: în 1448 Biserica Ortodoxă Rusă a fost recunoscută 
de Patriarhia de Constantinopol ca Biserică autocefală, dar fără a avea juris- 
dicție asupra creştinilor ortodocși români din Basarabia. 


Actul anexării Basarabiei la imperiul țarist şi înființarea Eparhiei de Chi- 
şinău a dus nu la „eliberarea de sub stăpânirea otomană a Moldovei”, cum 
afirmaţi Sanctitatea Voastră în aceeași scrisoare, ci a însemnat trecerea de 
la robia turcească la robia rusească, mai aspră şi mai neîndurătoare. Turcii 
ne-au respectat tradiţiile, limba şi specificul național. Au acceptat voievozi 
şi ierarhi de același neam cu poporul păstorit. Imperialismul rus însă, folo- 

sindu-se de ierarhi ruși înscăunați în Basarabia fără a cere acordul clerului 
şi credincioşilor români locali, absolut majoritari, a exercitat asupra acesto- 
ra un necruţător proces de rusificare, manifestat în diferite feluri. 


Astfel, dintre toţi chiriarhii aşezaţi de Biserica Rusă în scaunul episcopal de 
la Chișinău, numai unul a fost de același neam şi de aceeași limbă cu clerul 
şi credincioşii păstoriți. Aceştia, adică românii, conform unui recensământ 
din 1817, reprezentau 86% din locuitorii Basarabiei. În 1813 a fost înfiin- 
tat un seminar teologic, dar şi acest fapt, binecuvântat în sine, a fost trans- 
format în mijloc de deznaționalizare a românilor şi de îndepărtare a lor de 
fraţii din dreapta Prutului. Amintim în acest sens că, în prima perioadă a 
funcționării acestui seminar, din 25 de profesori numai unul a fost român. 
Limba rusă a devenit, de asemenea, singura limbă de predare la Seminarul 
din Chişinău, conform Regulamentului Seminariilor din 1840, impus de 
tarul NICOLAE 1. 


În același timp, mănăstirile moldovene au fost supuse şi ele rusificării prin 
încercarea de a se înlocui limba română cu limba slavonă la oficierea sluj- 
belor bisericeşti. Cărţile românești de slujbă au fost, de asemenea, distruse, 
așa cum s-a întâmplat mai ales în timpul păstoririi arhiepiscopului PAVEL 
LEBEDEV (1871-1881). 


În această situaţie tragică a fost găsită Basarabia în anul 1918, când po- 
poarele din imperiul țarist au putut să-și recapete libertatea. Ne-a mâhnit 
adânc afirmația Sanctităţii Voastre că în „anul 1918 Basarabia a fost ocu- 
pată de armatele române” (scrisoarea din 6 octombrie 1992). Vă amin- 
tim doar că în S martie 1918 se primise la Chișinău o telegramă oficială 
de la Petrograd în care se spunea că „Basarabia nu mai este în imperiu şi 
că de acum înainte toți se pot bucura de libertate”. În duhul acestei liber- 
tăți şi fără prezența armatei române în Basarabia, s-a organizat Moldova 
suverană și independentă și s-a realizat apoi revenirea ei la sânul Patriei 
Mame, România. Cum era firesc, s-a reparat atunci şi nedreptatea săvârşi- 
tă în 1808 pe plan bisericesc, clerul și credincioșii din Basarabia revenind 
în matca Bisericii Mame Ortodoxe Române. 


Normalizarea situaţiei bisericești n-a durat însă multă vreme, căci, în 1940 
şi apoi în 1944, în urma ocupării Basarabiei de către trupele sovietice, Bi- 
serica Ortodoxă Rusă și-a impus, din nou, abuziv şi necanonic, jurisdicția 
sa asupra credincioşilor ortodocşi români din acest străvechi pământ ro- 

mânesc, fără a încerca măcar un dialog cu Biserica Ortodoxă Română. 
Consecințele acestui act sunt binecunoscute: distrugerea sau închiderea 
majorităţii bisericilor sau mănăstirilor de către regimul sovietic ocupant, 
numirea unei ierarhii străine de neamul şi limba clerului şi credincioşilor 
români moldoveni, desființarea Mitropoliei Basarabiei, înființată de Patri- 
arhia Română în 1925. 


Suflul sfânt al dorinţei de libertate şi demnitate naţională a făcut ca o parte 
din Basarabia străbună să-și dobândească suveranitatea și independența 
în cadrul Republicii Moldova, începând cu august 1991. Ca urmare, apare 
firesc și sfânt reluarea legăturilor cu fraţii de acelaşi neam şi limbă din Ro- 
mânia pe diverse planuri, inclusiv cel bisericesc. 


Ceea ce însă ne produce un adânc sentiment de tristeţe este atitudinea 
Înaltpreasfințitului VLADIMIR, acum Mitropolit de Chișinău, față de 
clerul și credincioşii ce-şi manifestă dorința legitimă a unor legături mai 
strânse cu Biserica Mamă — Patriarhia Română. Deoarece un mare număr 
de preoți şi credincioşi, în frunte cu Preasfinţitul Episcop PETRU de Bălți, 
și-a manifestat, în mod sincer, aceste sentimente cu totul sfinte, au fost su- 
puși unei prigoane barbare, Preasfinţia Sa fiind chiar îndepărtat violent şi 
samavolnic din reședința sa din oraşul Bălți. Și din acest motiv, Preasfinți- 
tul Episcop PETRU a făcut apel la Patriarhia Română, după ce el s-a plâns 
Sanctității Voastre, dar fără rezultat. 


Înaltpreasfințitul VLADIMIR a manifestat, de asemenea, atitudine de ne- 
respect față de obligația canonică de a nu avea niciun fel de legături cu 
grupurile schismatice, rupte din trupul Bisericii Ortodoxe. Astfel, el a in- 
vitat, ca oaspeți de onoare, în luna noiembrie 1992, doi „arhierei” schis- 
matici din România. Această atitudine contravine flagrant cu declarația 
de la Constantinopol, din 15 martie 1992, care prevede că „este necesar ca 
toate Sfintele Biserici Ortodoxe locale, fiind în solidaritate deplină unele cu 
celelalte, să condamne aceste grupuri schismatice şi să se abțină de la orice 
comuniune cu ele, oriunde s-ar afla acestea”. 


Situaţia bisericească din Republica Moldova a devenit și mai tensionată 
prin hotărârea Sfântului Sinod al Bisericii Ortodoxe Ruse, din S octombrie 
1992, privind acordarea „independenţei Bisericii Ortodoxe din Moldova”. 
Această hotărâre a fost luată în ciuda celor discutate la întâlnirea noastră 
de la Constantinopol şi a intervenţiei adresată de noi Sanctității Voastre, la 

2 aprilie 1992, prin care Vă arătam „că nu este momentul potrivit a se lua 
în discuție problema Bisericii din Moldova”, „afirmație justă”, recunoscută 
chiar de Sanctitatea Voastră în scrisoarea ce ne-ați adresat la 6 octombrie 
1992. 


De aceea, în contextul acestei hotărâri unilaterale, precum și al atitudinii 
antiromâneşti a Înaltpreasfințitului VLADIMIR şi persecuțiilor de tot felul 
la care au fost supuşi cei care întrețineau legături cu frații și neamurile lor 
din România, Preasfinţitul Episcop PETRU, scos afară de la Bălți, după 
ce s-a adresat Patriarhiei Moscovei, a fost nevoit să se adreseze Bisericii 
neamului său. Clerul şi credincioșii, supuși acelorași persecuții din partea 
Înaltpreasfințitului VLADIMIR, constituindu-se în Adunarea eparhială, 
au reactivat statutar vechea Mitropolie a Basarabiei, l-au ales ca locţiitor 
de mitropolit pe Preasfinţitul PETRU și au cerut oblăduirea canonică a 
Bisericii Ortodoxe Române. Biserica noastră a luat act cu binecuvântare de 
dorința şi hotărârea lor, recunoscând autonomia cerută, precum şi păstra- 
rea calendarului vechi şi a tradiţiilor bisericești locale. 


În scrisoarea Sanctităţii Voastre sunt invocate o serie de canoane pentru 
susținerea opiniei cu privire la așa-zisa „ingerință anticanonică din partea 
Patriarhiei Române în problemele interne ale Bisericii Ortodoxe din Mol- 
dova”. 


Mai întâi, precizăm că invocarea canonului 8 al Sinodului III ecumenic nu 
poate, în niciun caz, justifica extinderea jurisdicțională a Patriarhiei Mos- 
covei asupra Bisericii românești din Republica Moldova. Prin acest canon 
se recunoaşte tocmai îndatorirea Bisericii unei națiuni (Biserica Ciprului J) 
de a se organiza etnic și de a se conduce independent de Biserica altui neam 
(Biserica Antiohiei). Se prevede aici obligația ca „niciun episcop să nu 
cuprindă altă eparhie, care nu a fost mai de demult şi dintru început sub 
mâna lui sau a celor dinaintea lui. Iar dacă cineva a cuprins o eparhie stră- 
ină şi în chip silnic a pus-o sub stăpânirea lui, pe aceasta să o dea înapoi, ca 
să nu se calce canoanele părinților, şi nici sub cuvânt de lucrare sfințită, să 
se furişeze trufia stăpânirii lumești”. 


În spiritul acestui canon putem aprecia că tocmai Biserica Ortodoxă Rusă, 
datorită împrejurărilor politice cunoscute, este aceea care a cotropit juris- 
dicțional o mare parte din vechea Mitropolie a Moldovei, care datează 
de la sfârșitul secolului al XIV-lea. Anexarea imperialistă (ţaristă şi apoi 

comunistă) a teritoriului românesc de la răsărit de Prut, dinspre hotarele 
poloneze până la Marea Neagră, nu a justificat prin nimic extinderea juris- 
dicției bisericeşti a Patriarhiei Moscovei asupra teritoriului jurisdictional al 
Mitropoliei Moldovei. 


Canoanele 13, 21 și 22 ale Sinodului de la Cartagina, precum şi canonul 
2 al Sinodului II ecumenic interzic, cum bine afirmaţi şi Sanctitatea Voas- 
tră, „episcopului unei anumite eparhii să-şi întindă puterea asupra altei 
eparhii”. Sfântul Sinod al Bisericii Ortodoxe Române, prin binecuvânta- 
rea acordată reactivării Mitropoliei Basarabiei, nu a făcut altceva decât 
să restabilească adevărul istoric şi dreptatea canonică ce fuseseră încălcate 
de atâtea ori prin extinderea necanonică a jurisdicției Bisericii Ortodoxe 
Ruse asupra unei părți a Mitropoliei Moldovei. O astfel de extindere este, 
conform canonului 13 al Sinodului de la Cartagina, „nulă” de drept, iar 
repararea unei nedreptăţi se impune cu necesitate. 


Invocarea canonului 59 al Sinodului de la Cartagina este, de asemenea, 
fără obiect, neavând legătură cu problema în cauză. 


Canonul 15 al Sinodului local de la Constantinopol prevede nu numai in- 
terdicția ca un episcop „să nu se depărteze de comuniunea cu propriul său 
patriarh”, ci şi posibilitatea ca episcopul respectiv „să se despartă pe sine de 
comuniunea cu Întâistătătorul său”, dacă acesta propovăduieşte un lucru 
nedrept şi necanonic. Nedreptatea și lipsa de canonicitate caracterizează 
tocmai hotărârile Bisericii Ortodoxe Ruse de a extinde și menţine juris- 
dicția sa asupra unei etnii, alta decât cea rusă, în speță asupra românilor 
ortodocși din Basarabia. 


Prevederile canonului 16 ale aceluiași Sinod, ce interzic numirea de epi- 
scopi într-o eparhie al cărei titular este încă în viață, n-au fost nici acestea 
încălcate de Sfântul Sinod al Bisericii Ortodoxe Române prin recunoaş- 
terea Preasfinţitului Episcop PETRU, ca Locţiitor de Mitropolit al Basa- 
rabiei, conform hotărârii organelor canonice ale acestei eparhii. Mitropo- 
lia Basarabiei este o altă eparhie decât cea condusă de Înaltpreasfințitul 
VLADIMIR, căci Înaltpreasfinția Sa, conform normelor canonice, poate 
avea jurisdicția numai asupra credincioşilor ortodocşi ruși din Republica 
Moldova, atâta vreme cât se supune jurisdicției Patriarhiei Moscovei. În 
lumina aceluiaşi canon 16 de la Constantinopol şi ca o încălcare a preve- 
derilor acestuia, constatăm cu tristeţe că, de multe ori, în decursul timpului, 

Biserica Ortodoxă Rusă a purces la numiri de episcopi în Basarabia în 
timp ce chiriarhii legitimi erau încă în viață. Amintim, spre exemplificare, 
cazul deja menţionat al Mitropolitului VENIAMIN COSTACHI, obligat 
să-și părăsească scaunul mitropolitan de la Iaşi în 1808, și cel al Mitropo- 
litului EFREM ENĂCHESCU, înlocuit de Biserica Rusă în 1940 şi 1944, 
pe când era încă în viață. Înaltpreasfinția Sa a fost silit să se refugieze peste 
Prut, în urma pactului Ribbentrop-Molotov. 


La cele de mai sus, rugăm frățeşte pe Sanctitatea Voastră a lua în considera- 
re canoanele: 8 al Sinodului III ecumenic și 34 apostolic, în lumina cărora 


se poate evalua corect decizia Sfântului Sinod al Bisericii Noastre din 19- 
20 decembrie 1992. 


Canonul 8 al Sinodului III ecumenic a reglementat raportul dintre două 
Biserici surori. Biserica Antiohiei voia, contrar tradiţiei canonice, să-și în- 
tindă jurisdicția asupra unei etnii diferite ce forma Biserica Ciprului. Sfin- 
tii Părinţi ai Sinodului III Ecumenic de la Efes (431) au socotit nelegală 
şi necanonică această tendință şi au impus respectarea principiului etnic 
în raporturile dintre Biserici. Acest principiu s-a menţinut în istorie şi mai 
târziu, când, din cauza năvălirii islamice arabe şi apoi otomane, teritoriile 
jurisdicționale s-au păstrat intacte pe bază etnică. 


În același sens, se pot înțelege şi prevederile canonului 34 apostolic. Aces- 
ta stabileşte modalitatea de conlucrare între „episcopii fiecărui neam” şi 
se statorniceşte principiul sinodalităţii în cadrul unei etnii bine definite. 
Se prevede aici ca episcopii fiecărui neam să aibă un Întâistătător al lor, 
pe care să-l consulte, iar acesta să hotărască împreună cu ei lucrurile mai 
importante. Acest principiu canonic fundamental în conducerea biseri- 
cească ortodoxă s-a perpetuat de-a lungul istoriei, în ciuda tendințelor 
imperiale de hegemonie romano-bizantină sau de altă natură, şi el este 
valabil şi azi în toate Bisericile autocefale, care nu fac abstracție de reali- 
tatea istorică a unui popor sau neam. Așa se explică faptul că, în majori- 
tatea cazurilor, însăşi titulatura oficială a Bisericilor Ortodoxe autocefale 
conține numele etniei sau neamului pe care îl slujeşte Biserica respectivă. 
De aceea, pretenţiile unei Patriarhii Ortodoxe a unui neam sau popor 
anume, de a avea jurisdicție peste ortodocși de alt neam, care au propria 
lor Patriarhie, sunt necanonice şi nedrepte, fiind motivate secular-politic, 
nu spiritual-pastoral. 

Sanctitatea Voastră, 


Suntem datori să nu uităm că, până nu de mult, atât Biserica Ortodoxă 
Rusă, cât şi Biserica Ortodoxă Română, au avut de suferit vreme îndelun- 
gată din pricina unor stăpâniri lumești, fără credinţă în Dumnezeu, care au 
prigonit pe toți cei credincioși şi au impus ura şi dezbinarea între neamuri. 


Acum însă, multumind Bunului Dumnezeu care ne-a dăruit puterea de a 
ne elibera de sub această robie potrivnică credinţei, ne revine responsabili- 
tatea de a îndrepta nelegiuirile săvârșite de stăpânirea sovietică atee, care, 
între altele, a încercat să îndepărteze pe românii ortodocși din Basarabia şi 
Bucovina de Nord de fraţii lor de acelaşi neam și limbă. 


De aceea, ne exprimăm încredințarea că vom găsi la Sanctitatea Voastră şi 
la Biserica Ortodoxă Rusă înţelegerea necesară cu privire la actul de bine- 
cuvântare acordat de Biserica noastră reactivării Mitropoliei Basarabiei. 


Considerând că lămuririle de mai sus sunt pe deplin edificatoare pentru 
a înțelege în mod just, dar şi cu dragoste, drepturile sfinte ale clerului și 
credincioșilor din Republica Moldova de a avea legături duhovniceşti cu 
Biserica Mamă, ne exprimăm dorința şi speranța că relaţiile frățeşti dintre 
Bisericile noastre vor continua, spre întărirea Ortodoxiei noastre sfinte. 


În spiritul celor de mai sus, suntem gata a continua discuțiile pentru a lă- 
muri problemele şi neînțelegerile şi a dovedi astfel că, în relaţiile dintre două 
Biserici surori, nu trebuie să domine considerentele vremelnice de până 
acum, ci comuniunea frățească a Sfintei noastre Ortodoxii. 


Încredințându-ne rugăciunilor Sanctităţii Voastre, Vă îmbrățișăm frățeşte 
în Hristos Domnul nostru, 


+ TEOCTIST, 


PATRIARHUL BISERICII ORTODOXE ROMÂNE 
19 mai 1993 

Patriarhul Teoctist şi Papa Ioan Paul 

al II-lea, împreună pentru unitatea 
Bisericii 

Patriarhul Teoctist şi Papa loan Paul al II-lea au împărtăşit ideea că Bi- 
sericile Ortodoxă şi Catolică „trebuie să contribuie împreună la o misiune 


care caracterizează cel de al treilea mileniu”, aceea de unitate în și prin cre- 
dință, după cum atesta declaraţia lor comună adoptată în 2002 la Vatican. 


Prezentăm integral Declaraţia comună a Papei loan Paul al II-lea şi a Pa- 
triarhului Teoctist, data publicității la Vatican, la trei ani de la vizita isto- 
rică a fostului suveran pontif în România: 


„Şi slava pe care Tu Mi-ai dat-o Eu le-am dat-o lor, pentru ca ei să fie 
una, așa cum una suntem Noi. Eu întru ei și Tu întru Mine, pentru ca ei 
să fie desăvârșiţi întru una; şi să cunoască lumea că Tu M-ai trimis şi că 
i-ai iubit pe ei aşa cum M-ai iubit pe Mine” (Ioan 17, 22-23). 


Cu bucuria profundă de a ne regăsi împreună în cetatea Romei, aproa- 
pe de mormântul Sfinților Apostoli Petru și Pavel, ne dăm sărutarea 
păcii, sub privirea Celui care veghează asupra Bisericii Sale şi care ne 
călăuzeşte paşii; şi medităm încă o dată la aceste cuvinte pe care Sfân- 
tul Evanghelist Ioan ni le-a transmis și care constituie rugăciunea emo- 
ţionantă a lui Hristos, înaintea Patimilor Sale. 


1. Această întâlnire a noastră este continuarea îmbrăţişării pe care noi 
am schimbat-o la București, în luna mai, 1999, în timp ce în inima 
noastră mai răsună încă apelul emoţionant: „Unitate, Unitate!”, cu care 
o mare multime de credincioşi ne-au întâmpinat cu acea ocazie. Acest 
apel era ecoul rugăciunii Domnului nostru pentru ca „toţi să fie una” 
(loan 17, 21). 


Întâlnirea de astăzi reînnoiește angajamentul nostru de a ne ruga și lucra 
pentru a ajunge la unitatea vizibilă deplină a tuturor ucenicilor lui Hris- 
tos. Scopul şi dorința noastră arzătoare o constituie comuniunea deplină 
care nu este absorbire, ci comuniune în adevăr și în dragoste. Această cale 
este una ireversibilă, pentru care nu există alternativă: este calea Bisericii. 

2. Marcate încă de trista perioadă istorică, în timpul căreia s-a negat 
Numele şi Stăpânirea Mântuitorului, comunităţile creştine din Ro- 
mânia întâmpină încă, în mod frecvent, astăzi, dificultăţi în a depăși 
efectele negative pe care acei ani le-au produs în relaţiile de fraţietate 
şi de împreună-lucrare, precum și redescoperirea comuniunii. Întâlni- 
rea noastră trebuie să fie considerată ca un exemplu: fraţii trebuie să 
se regăsească pentru a se împăca, pentru a medita împreună, pentru 
a descoperi mijloacele prin care să ajungă la înțelegere, pentru a-și ex- 
pune şi explica argumentele unii altora. Îi îndemnăm, aşadar, pe cei 
care sunt chemaţi să trăiască alături, pe același teritoriu românesc, să 
găsească soluţii de dreptate și caritate. Printr-un dialog sincer trebuie să 
se depășească conflictele, neînțelegerile și suspiciunile apărute în tre- 
cut, pentru ca, în această perioadă decisivă a istoriei lor, creştinii din 
România să poată fi mărturisitori ai păcii şi ai reconcilierii. 

3. Relaţiile noastre trebuie să fie oglinda comuniunii adevărate şi pro- 
funde în Hristos, comuniune care, fără să fie deplină, există deja în- 
tre noi. Recunoaştem cu bucurie că avem împreună tradiția Bisericii 
nedespărţite, centrată pe Taina Euharistiei, despre care dau mărturie 
sfinții pe care noi îi avem în comun în calendarele noastre. Pe de altă 
parte, numeroșii mărturisitori ai credinţei în vremurile de opresiune 
şi de persecuție din secolul ce s-a scurs, care au demonstrat fidelitatea 
lor față de Hristos, sunt un germen de speranţă în dificultățile actuale. 


Pentru a încuraja căutarea deplinei comuniuni, chiar și în divergențe- 
le doctrinare care rămân încă, este necesar să găsim mijloace concre- 
te, consultându-ne periodic, cu convingerea că nicio situaţie dificilă 
nu este menită să dureze în mod iremediabil şi că, datorită atitudinii 
de deschidere către dialog și a schimbului de informaţii, pot fi găsite 
soluţii satisfăcătoare pentru aplanarea tensiunilor și pentru a ajunge 
la o soluţie echitabilă în problemele concrete. Trebuie să consolidăm 
acest proces, pentru ca adevărul plenar al credinţei să devină un pa- 
trimoniu comun, împărtășit şi de unii, şi de ceilalți, capabili să creeze 
o conviețuire cu adevărat pașnică, înrădăcinată și fondată pe dragos- 
te. 


Ştim bine cum să acționăm pentru a stabili liniile care să ne conducă 
opera de evanghelizare, atât de necesară după perioada sumbră a ate- 
ismului de stat. Suntem de acord în a recunoaște tradiția religioasă și 
culturală a fiecărui popor, precum și libertatea religioasă. 

Evanghelizarea nu poate fi bazată pe un spirit de competiţie, ci pe respect 
reciproc şi pe cooperare, recunoscând fiecaruia libertatea de a trăi după 
propriile convingeri, în conformitate cu propria apartenenţă religioasă. 


4. În dezvoltarea relaţiilor noastre, începând cu Conferinţele Panor- 
todoxe şi cu Conciliul II Vatican, am fost martorii unei promițătoare 
apropieri între Răsărit și Apus, bazată pe rugăciune, pe dialogul în dra- 
goste și în adevăr, apropiere atât de bogată în momente de profundă 
comuniune. De aceea, privim cu îngrijorare dificultățile prin care tre- 
ce, în perioada actuală, Comisia Mixtă Internaţională pentru Dialogul 
Teologic între Biserica Catolică și Biserica Ortodoxa și, cu ocazia întâl- 
nirii noastre de acum, ne exprimăm dorinţa de a nu se neglija orice ini- 
ţiativă pentru a reactiva dialogul teologic și pentru a relansa activitatea 
Comisiei. Avem această datorie, pentru că dialogul teologic va face să 
devină mai puternică afirmarea voinţei noastre de a adânci comuniu- 
nea, în faţa situaţiei actuale de diviziune. 


5. Biserica nu este o realitate închisă în ea însăși: ea este trimisă în lume și 
este deschisă către lume. Noile posibilități care se creează într-o Europă 
deja unită și care îşi extinde granițele pentru a îmbrăţișa popoarele și cultu- 
rile din partea centrală și răsăriteană a continentului constituie o provocare 
pe care creştinii din Răsărit și cei din Apus trebuie să o întâmpine împre- 
ună. Cu cât vor fi mai uniți în mărturisirea Unicului Dumnezeu, cu atât ei 
vor da expresie, consistenţă și spaţiu sufletului creștin al Europei, sfințeniei 
vieţii, demnității şi reconcilierii, valorilor familiei, apărării creației. Europa 
întreagă are nevoie de bogăţia culturală creată de Creștinism. 


Biserica Ortodoxă Română, centru de întâlnire şi de schimburi între 
tradiţiile bogate slave și bizantine ale Răsăritului, şi Biserica Romei, 
care, în componenta sa latină, exprimă vocea occidentală a unicei Bi- 
serici a lui Hristos, trebuie să contribuie împreună la o misiune care 
caracterizează cel de-al treilea mileniu. După expresia tradițională și 
atât de frumoasă, Bisericilor locale le place să se numească Biserici su- 
rori. Deschiderea spre această dimensiune înseamnă a colabora pentru 
a reda Europei etosul său cel mai profund şi chipul său autentic uman. 


Cu aceste perspective și cu aceste intenţii, prin care dăm mărturie co- 
mună înaintea Domnului, îl rugăm să ne facă vrednici de a lucra spre 
zidirea Trupului Său „până ce toți vom ajunge la unitatea credinței și a 
cunoașterii Fiului lui Dumnezeu, la starea de bărbat desăvârșit, la mă- 
sura vârstei plinătăţii lui Hristos” (Efeseni 4, 13). 


NICOLAE CORLĂTEANU - 100 IEEE 


Anatol EREMIA 


Savantul care a marcat o epocă 
în filologia românească 


Lingvist, doctor habilitat in filologie (1965), profe- 
sor universitar (1966), membru corespondent (1961) 
şi membru titular al Academiei de Ştiinţe a Moldovei 
(1965). Eminent al Învățământului Public (1970), Om 
Emerit în Ştiinţă (1975), Laureat al Premiului de Stat al 
Moldovei (1979), doctor honoris causa al Universităţii 
de Stat din Moldova (1995). Decorat cu „Ordinul Re- 
publicii”, Medalia „Dimitrie Cantemir” a Academiei de 
Ştiinţe a Moldovei. 


Nicolae Corlăteanu s-a născut în comuna 
Caracui, jud. Lăpușna (azi rn. Hâncești). Şi-a 
făcut studiile primare la școala din satul na- 
tal și medii la Liceul „Alexandru Donici” din 
Chişinău (1934). A absolvit Universitatea din 
Cernăuţi, Facultatea de Litere și Filozofie şi 
Facultatea de Drept (1934-1939). 


La începutul carierei sale a fost practicant la 
Colegiul de avocaţi din Chișinău, apoi a activat 
în calitate de profesor de limbă și literatură la 
şcoala feroviară din Ocniţa (1940). În 1941 se 
refugiază cu familia în or. Balaşov, reg. Saratov 
(Rusia), unde activează ca profesor de limbă 
germană la două şcoli din oraș. În același an 
este mobilizat în armată și trimis la munci agri- 
cole într-un colhoz din s. Mikolaevka şi apoi la 
o uzină militară din or. Nijni Taghil. În 1943, 
la solicitarea Ministerului Învățământului al 
R.S.S.M, este eliberat și angajat în funcţie de 
cercetător ştiinţific la Institutul Moldovenesc 

de Cercetări Ştiinţifice în domeniul Istoriei, Economiei, Limbii și Litera- 
turii, evacuat pe atunci din Chişinău la Buguruslan, reg. Orenburg. 


În 1944, revenit la Chișinău, continuă să activeze la aceeași instituţie 
ştiinţifică, apoi, ca lector superior la Catedra de limbă și literatură a 
Universităţii de Stat din Moldova, unde activează timp de 42 de ani, 
fiind şef interimar al acestei catedre (1946-1949), conferenţiar și pro- 
fesor universitar (până în anul 1988). 


Pe lângă activitatea didactică îndeplinește funcția de șef al Sectorului 
de limbă şi literatură al Institutului de Istorie, Limbă şi Literatură al 
Filialei Moldovenești a A.Ş. a U.R.S.S. (1950-1958), director adjunct 
al Institutului de Limbă şi Literatură al Filialei Moldovenești a A.Ş. a 
U.R.S.S. (1958-1961), director al Institutului de Limbă şi Literatură al 
A.Ş.M. (1961-1969), şef al Sectorului de gramatică al aceluiaşi institut 
(1969-1990), cercetător ştiinţific principal la Institutul de Lingvistică 
al A.Ş.M. (1991-2005). 


Nicolae Corlăteanu şi-a consacrat plenar viața ştiinţei și profesiei de 
pedagog, făurind opere de pionierat și de valoare științifică incontesta- 
bilă. Savantul a lăsat urmașilor o bogată moștenire lingvistică și o ade- 
vărată comoară cultural-spirituală. Aproape că nu e domeniu sau di- 
recție de cercetare în lingvistică care să fi rămas în afara preocupărilor 
sale. Diapazonul tematicii abordate este cât se poate de cuprinzător: 
istoria limbii şi gramatica istorică, lexicologia și lexicografia, fonetica 
şi fonologia, morfologia și sintaxa, romanistica și limbile neoromani- 
ce, derivatologia, sociolingvistica, cultivarea limbii, istoria filologiei. A 
semnat și lucrări în domeniul ştiinţei literare şi folcloristicii, precum şi 
eseuri publicistice și de bibliografie științifică. A publicat peste 800 de 
lucrări ştiinţifice şi de popularizare a ştiinţei filologice, inclusiv 30 de 
monografii, broşuri, manuale, dicționare, îndrumări metodice. 


Investigaţiile acad. Nicolae Corlăteanu în problema etnogenezei poporu- 
lui şi a istoriei formării limbii române conţin un vast volum de informaţii 
de ordin lingvistic, istoric, etnologic, antropologic etc. Diverse sunt sur- 
sele informative explorate: operele istoricilor și scriitorilor antici, textele 
şi inscripţiile de limbă latină clasică, mărturiile scrise ale cronicarilor din 
Evul Mediu, documentele istorice și actele cancelariilor domnești. 


Importante sunt concluziile la care ajunge savantul în urma acestor inves- 
tigații: romanizarea populaţiei autohtone s-a început cu mult înainte de 

cuceririle de facto ale Daciei și a continuat secole la rând și după părăsi- 
rea Daciei de către romani; împăratul roman Aurelian (270-275) a eva- 
cuat din Dacia peste Dunăre doar legiunile romane, populația băștinașă 
continuând să-și ducă mai departe viața pe pământurile natale; geto-dacii 
au însușit limba latină şi au adoptat modul de viață roman prin contactul 
direct cu cetăţenii romani stabiliți în provincie (administratori, militari, ne- 
gustori, meşteşugari), prin şcoli şi instituţii de cult religios [1, p. 189-196]. 


Limba română, remarcă acad. Nicolae Corlăteanu, a avut ca bază de 
formare limba latină vorbită în provinciile romane nord- și sud-dună- 
rene, pe teritoriul locuit încă din Antichitate de populaţiile trace și ilire. 
Geto-dacii, o ramură etnică a tracilor, a imprimat latinei orientale un 
anumit specific şi colorit local, prin elementele lexicale și complexul 
lor sonor păstrate în noul idiom romanic. Timp de câteva secole geto- 
dacii au însușit limba latină și au adoptat cultura de sorginte romană. 
Prin încrucișarea celor două limbi, latina și geto-daca, o a treia limbă 
nu s-a creat, a biruit latina ca idiom al unui popor de înaltă cultură și 
civilizaţie europeană. După cum se ştie, secolele IV-VIII, datorită mo- 
dificărilor de structură gramaticală și componenţă lexicală, a schimbat 
fizionomia latinei, atribuindu-i noului idiom, de formaţie regeneratoa- 
re, un statut etnolingvistic și etnocultural propriu. Următoarele secole 
(IX-XIV) au prefigurat sub toate aspectele individualitatea limbii ro- 
mâne. Secolele XVII-XIX, după opinia savantului, reprezintă perioada 
decisivă în formarea și statornicirea limbii române literare. 


Sunt de menţionat și de apreciat opiniile acad. Nicolae Corlăteanu 
în multe probleme de lingvistică. Formarea și dezvoltarea limbii ro- 
mâne literare e una dintre problemele capitale ale științei lingvistice, 
cercetate de savant în profunzime și sub multiple aspecte. În viziunea 
acad. Nicolae Corlăteanu, trei surse principale au stat la baza consti- 
tuirii şi dezvoltării limbii române literare: a) limba vorbită pe întreg 
masivul românesc nord-danubiano-pontic: Moldova (inclusiv Basara- 
bia), Muntenia, Oltenia, Transilvania, Bucovina; b) tradiția lingvistică 
şi literară (cărțile vechi, cronicile etc.); c) operele scriitorilor clasici. 
La făurirea limbii literare au contribuit scriitorii și cărturarii din toa- 
te timpurile și de pe toate meleagurile populate de români: I. Heliade 
Rădulescu, C. Negruzzi, M. Kogălniceanu, V. Alecsandri, Al. Russo, 
D. Bolintineanu, M. Eminescu, I. Creangă, B.-P. Hasdeu, I. L. Caragia- 
le, G. Coşbuc, Al. Vlahuță etc. [2, p. 36-41]. 

31 august 1995. Acad. N. Corlăteanu vorbind la cea de-a cincea aniversare 


a revistei „Limba Română 


Alături de colegi și foşti studenţi 

2000, Casa Limbii Române. Nicolae Corlăteanu omagiat cu prilejul a 85 de ani 


1995. Leo Bordeianu, Nicolae Corlăteanu, Ion Vicol, 
Anatol Ciobanu şi Alexandru Bantoş 

Este de remarcat opinia acad. Nicolae Corlăteanu privind limba litera- 
ră: „limba literară constituie o unitate lingvistică spațială şi structurală 
de rang superior, având o răspândire teritorială și socială generală”. Și 
în continuare: „limba literară asigură în modul cel mai adecvat necesi- 
tățile de redare a gândurilor și sentimentelor vorbitorilor unui popor. 
Ea constituie un diasistem care s-a format în decursul secolelor... şi re- 
prezintă tot ce conţine mai de preţ vorbirea vie și graiurile locale” [2, 
p. 10-19, 36-41]. 


În acest mod, concluzia se impune de la sine: a cobori limba literară 
la rangul de grai teritorial, cum s-a încercat conform ideologiei regi- 
mului de odinioară, pentru a promova existenţa unei noi limbi ro- 
manice — așa-zisa „limbă moldovenească”, deosebită de cea română, 
înseamnă a substitui întregul printr-o parte a sa, pentru că, în cazul 
dat, limba literară reprezintă întregul, generalul, iar graiul — o parte 
a întregului, particularul. Conform logicii, postulatului dialecticii, 
generalul, fundamentalul, principalul include particularul, individu- 
alul, diversitatea. 


Operele lingvistice ale acad. Nicolae Corlăteanu au servit drept fun- 
dament teoretic şi aplicativ-practic în tratarea multor probleme de 
actualitate stringentă, acestea referindu-se la statutul limbii române 
ca limbă oficială în Republica Moldova, ea servind ca principal mij- 
loc de comunicare interetnică pe teritoriul republicii și ca factor pri- 
mordial în procesul integrării și consolidării societăţii civile la est de 
Prut. În interpretarea savantului lingvist, limba română literară este 
expresia identităţii neamului românesc, este factorul unificator al ro- 
mânilor de pretutindeni. Ea ne uneşte pe noi, vorbitorii ei, oriunde 
ne-am găsi, la vest sau la est de Carpaţi, de la Tisa până la Nistru și 
dincolo de Nistru. 


Sunt demne de memorizat ideile profunde ale autorului: „limba noas- 
tră literară, limba lucrărilor literare și ştiinţifice, limba documentelor 
administrative etc. este... una singură şi se numește Limba Română, ace- 
eași pentru toți românii (moldoveni, munteni, ardeleni, bucovineni, 
transnistrieni), pentru cei din Banatul sârbesc, din Bulgaria, Ucraina, 
Rusia, SUA etc. Limba Română este numele corect şi adevărat al limbii 
noastre și ea trebuie să ne unească, să devină un izvor de bucurii pentru 
contemporani și pentru cei ce vor veni după noi” [3, p. 5-6]. Este cre- 
zul testamentar al omului de știință Nicolae Corlăteanu. 

Un rol de prim ordin în procesul de statornicire a limbii române li- 
terare este atribuit de savant operelor scriitorilor clasici și contempo- 
rani. Aici sunt de amintit ediţiile de carte și studiile: Capitole din isto- 
ria limbii literare (1980, în colaborare), Schițe de istorie a limbii literare 
(1980, în colaborare), Româna literară în Republica Moldova: istorie şi 
actualitate (1995). În scopul propagării operelor literare ca principale 
surse de îmbogățire și perfecționare a limbii scrise, Nicolae Corlăteanu 
iniţiază editarea micromonografiilor cu genericul „Scriitorii moldoveni 
în şcoală”. 


În 1984 vede lumina tiparului una dintre primele lucrări din această 
serie — Creaţia lui Ion Creangă în şcoală, ea având ca bază cunoscuta 
monografie Studiu asupra sistemului lexical din anii 1870-1879 (Contri- 
buţia lui Ion Creangă şi a altor scriitori la valorificarea stilistică a vocabu- 
larului contemporan), apărută în 1964. Despre acest studiu prof. Ana- 
tol Ciobanu remarcă: „Monografia impresionează prin profunzimea 
abordării problemelor, prin cunoştinţele autorului în domeniul istoriei 
literaturii române și a celei universale, prin caracterul ei instructiv, în- 
scriindu-se în istoria filologiei romanice ca o contribuţie importantă la 
opera de valorificare a moştenirii clasice” [4, p. 23-24]. 


Problemele istoriei limbii române, căile de dezvoltare şi procesele evo- 
lutive, ce ţin de sistemul și structura limbii, sunt tratate la cel mai înalt 
nivel în monografiile și studiile apărute în diferite perioade de vreme: 
Începutul scrisului în limba română (1947), Originea fondului lexical de 
bază (1955), Rolul factorilor sociali în dezvoltarea limbii (1968), Etape 
ale dezvoltării limbii (1988), Scrisul românesc: începuturile lui (2000) 
etc. Urmează manualele şi cursurile universitare: Lexicologia (1969, 
1982, 1992), Fonetica (1978, 1993), Cursul de limbă literară contempo- 
rană (1956), elaborate de unul singur sau în colaborare cu alți autori 
(dr. I. Melniciuc, dr. V. Zagaevschi). Studiul despre latina vulgară, edi- 
tat în rusește la Moscova în 1974 (Vccnedosanue napoðnoŭ samomu u ee 
OMHOueHuii c pOMAHCKUMU ssvikamu ) şi reeditat în româneşte la Chişi- 
nău, în colaborare cu doctor conferenţiar Lidia Colesnic-Codreanca, a 
fost înalt apreciat de specialiști şi rămâne până astăzi o operă de unicat 
în domeniu. 

În anii '60-70 ai secolului trecut, ani de grea cumpănă pentru limba 


noastră, care ajunsese „la margine de prăpastie”, ea fiind vorbită doar 
în cadrul familiei și în cercurile restrânse de vorbitori, în sferele oficiale 

utilizată fiind, după cum se știe, numai limba rusă, Nicolae Corlăteanu 
fondează seria de broşuri Cultivarea limbii. Articolele publicate în aceste 
broşuri elucidau probleme de lingvistică și de cultură generală, de scriere 
şi rostire literară, de utilizare corectă a cuvintelor și expresiilor, îndem- 
nau vorbitorii de rând să însușească normele limbii, participând astfel la 
salvarea și propășirea graiului matern. Aceleaşi probleme erau discutate 
şi propagate în cadrul emisiunilor de radio şi televiziune (Grai matern, În 
lumea cuvintelor, Normele limbii literare), în rubricile din reviste şi ziare, 
fondate şi susținute permanent de Nicolae Corlăteanu. 


E bine cunoscută opinia savantului în problema raporturilor etno- 
lingvistice și etnoculturale, în urma cărora limbile trebuie să se îmbo- 
gățească una pe alta, mai ales la nivel terminologic, respingând astfel 
supremaţia funcțională a unor limbi faţă de altele, referindu-se în speci- 
al la rolul limbii ruse în funcționarea și dezvoltarea limbilor popoarelor 
mici din fosta U.R.S.S. A fost combătut și bilingvismul unilateral din 
republica noastră, arătându-i-se rolul nefast și daunele pe care le-a adus 
limbii române și culturii naţionale. Referitor la împrumuturile din alte 
limbi, Nicolae Corlăteanu remarcă: „Trebuie să conștientizăm că ceea 
ce e al nostru, e al nostru, iar ce am luat de la alții, am acceptat pentru 
că s-a produs cu asentimentul nostru și pentru că de multe ori el venea 
tot de la latini, prin filieră când grecească, când slavă” [5, p. 36]. 


Părtaşii „moldovenismului”, după cum de asemenea se ştie, învinuiau 
oamenii de cultură și, mai cu seamă, lingviștii că ei, chipurile, româ- 
nizează „limba moldovenească”. De fapt, sublinia Nicolae Corlăteanu, 
aici nu e vorba de românizare a limbii, nu se poate româniza ceea ce 
este demult românesc, ci e vorba mai degrabă de reromanizare, iar „a 
reromaniza înseamnă a romaniza din nou, a pune în circulație mijloa- 
cele lexicale de origine latino-romanică pentru a crea posibilitatea de 
redare şi în limba noastră a noţiunilor noi, reclamate de dezvoltarea 
contemporană socială, economică, culturală etc., înseamnă a introdu- 
ce termeni ştiinţifici, tehnici ce corespund stadiului actual european şi 
mondial. Reromanizarea înseamnă în același timp consolidarea carac- 
terului romanic al limbii române” [$, p. 37]. 


În multe dintre studiile sale savantul ne atenționează asupra unor ade- 
văruri de netăgăduit. Limba şi etnia unui popor sunt entităţi veşnice, 
constante, intacte, independente față de dogmele ideologice şi doc- 
trinele politice. Statutul ontologic al limbii și specificul etnic al unei 

naţiuni nu se schimbă de la o epocă la alta, de la o stare socială la alta, 
de la un regim politic la altul. Substituirea de termeni glotici și etnici 
nici ea nu se află la cheremul fiecăruia, la voia şi poftele unei formaţiuni 
politice, fracțiuni sau unor partide, cât de influente ar fi ele într-un mo- 
ment dat. Românul a rămas român în toate timpurile și limba română 
a rămas în esenţa ei, ca sistem și structură, aceeași în toate vremurile, 
de la constituirea sa și până în zilele noastre. Limba nu cunoaște salturi 
în dezvoltarea sa, transformări de moment, neaşteptate. Statutul limbii 
nu poate fi revizuit, după cum nu pot fi revizuite formulele şi ecuaţiile 
matematice, după cum nu poate fi restructurată componenţa chimică a 
substanţelor, fără a le schimba sau a le lipsi de proprietăţile lor naturale. 
Nu a existat un popor român, cu o limbă de vechime milenară, până în 
1812 şi altul după 1812 sau până în 1944 şi altul după 1944. 


Convingerile acad. Nicolae Corlăteanu, în ceea ce priveşte limba și 
apartenenţa etnică a populaţiei majoritare din acest spaţiu, sunt baza- 
te pe principii şi argumente ştiinţifice, acestea având temeiuri trainice 
în specificul şi caracterul ontologic al idiomului și al etniei poporului 
român. Opinia opozanților însă este de factură subiectivă și ține de un 
capriciu sau o ambiţie personală, dacă nu cumva de indicaţiile unor 
ideologi sau ale unei formaţiuni politice. Unitatea limbii române, vor- 
bită în întreg spaţiul geografic dacoromân, a fost recunoscută la noi, 
la est de Prut, în istoricul an 1989, odată cu legiferarea limbii române 
ca limbă oficială pe teritoriul Republicii Moldova. Consfinţirea prin 
lege a statalității limbii române şi revenirea la grafia latină, veșmântul 
ei firesc, sunt opţiuni istorice ale românilor basarabeni în lupta lor de 
Eliberare, Renaștere și Statornicire Naţională. „Consider că adoptarea 
legislaţiei lingvistice în 1989 a fost un eveniment ce i-a oferit popu- 
laţiei băștinașe posibilitatea de a-şi redobândi demnitatea de neam și 
i-a înlesnit calea spre împlinirea idealului național”, remarcă pe bună 
dreptate acad Nicolae Corlăteanu [6, p. 14]. 


Reputatul lingvist a optat pentru revizuirea articolului 13 din Consti- 
tuţie în conformitate cu adevărul ştiinţific, urmând a fi formulat în re- 
dacţia: Limba oficială a Republicii Moldova este limba română. „Acest 
lucru nu afectează în niciun fel nici ambițiile, nici orgoliul cuiva, cu atât 
mai mult independenţa și suveranitatea statală a Republicii Moldova... 
Reformularea cuvenită a articolului 13 din Constituţie va servi drept 
chezășie pentru însușirea unei limbi literare (scrise și orale) în formele 

cerute de normele respective cu toată terminologia științifică, tehnică, 
culturală, adecvată exigenţelor contemporaneității”, remarcă acad. Ni- 
colae Corlăteanu [3, p. 42, 44]. 


Problemele limbii romane, precum și cele de lingvistică generală și 
romanică au constituit obiectul multor studii şi articole publicate în 
culegerile și revistele științifice apărute peste hotarele republicii. Va- 
riată este tematica rapoartelor și comunicărilor prezentate în cadrul 
a numeroase congrese, conferinţe și simpozioane, organizate în prin- 
cipalele centre științifice din Rusia, România, Bulgaria, Italia, Cehia, 
Letonia, Lituania, Georgia etc. 


Vin să întregească activitatea ştiinţifică a savantului lingvist studiile 
monografice din ultimii ani. Prestigioasa lucrare Încadrarea lingvistică 
în realitățile europene [7] tratează probleme de mare actualitate pentru 
limba română de azi, și anume înnoirea, îmbogățirea și desăvârșirea 
vocabularului general și, îndeosebi, a terminologiei diferitor discipline 
ştiinţifice, tehnice, dar și literare propriu-zise. „În procesul de preface- 
re a societăţii, de trecere de la un stadiu social-economic la altul, de 
dobândire a unor cunoştinţe noi, privitoare la natura omului (micro- 
cosmos) şi la cea a lumii inconjurătoare (macrocosm) orice limbă mo- 
dernă este chemată ca, prin mijloace expresive adecvate, să răspundă 
acestei necesități”, subliniază autorul [7, p. 5]. Aceasta pentru că proce- 
sele de integrare europeană privesc atât structura, cât și suprastructura 
societăţii, referindu-se nu numai la baza economică, ci şi la cea socială, 
politico-juridică, ştiinţifică, tehnică, avându-și fiecare specificul şi di- 
versele sale forme de manifestare. 


În monografia Neologismul în opera eminesciană [8] este scoasă în evi- 
dență contribuţia lui M. Eminescu la constituirea, dezvoltarea şi per- 
fecționarea limbii literare românești. Marele scriitor este considerat 
drept novator de prim rang nu numai în literatură, în creația poetică 
românească, ci şi în materie de limbă română, prin atenţia sa sporită 
față de mijloacele lingvistice de exprimare a ideilor şi sentimentelor, 
prin modul de utilizare a cuvintelor și expresiilor autohtone, alături 
de cele cu caracter neologic, prin procedeele inovatoare de adoptare şi 
adaptare la sistemul limbii noastre a noilor cuvinte și termeni. În aceas- 
tă lucrare se analizează procesul general istoric de formare a limbii li- 
terare românești și se caracterizează în special originalitatea modului 
eminescian de a contribui la îmbogățirea și actualizarea vocabularului 

românesc prin intermediul neologismelor cu referire concretă la crea- 
ţia poetică, proza literară şi publicistica eminesciană. 


Prin manualele şi lucrările sale didactice pentru învățământul preuni- 
versitar, prin dicționarele, cursurile universitare de lexicologie, foneti- 
că, istoria limbii literare, aşa cum menţionează dr. prof. Nicolae Măt- 
caş, „N. Corlăteanu s-a aflat totdeauna la catedra creşterii spirituale a 
neamului românesc necăjit şi oropsit, pe care l-a vrut dezrobit mai întâi 
de toate prin lumina cărții” [9, p. 76]. 


Nicolae Corlăteanu a venit pe lume să caute și să întroneze dreptatea, 
adevărul ştiinţific şi istoric despre limba română, despre neamul nos- 
tru, şi, dacă le-a găsit, le-a împărtășit semenilor săi, le-a dăruit generaţi- 
ilor de filologi prin învățătura sa de cărturar și prin lumina cărții. 


Savant cu renume, pedagog de vocaţie, patriarh al lingvisticii românești, 
domn al graiului matern, patriot credincios al neamului, cărturar de 
talie enciclopedică, intelectual de aleasă cultură, om de rară punctua- 
litate şi acuratețe, blajin și tihnit, înzestrat cu darul făcătorului de bine 
şi al iertătorului față de cei care au greșit — sunt cuvinte de înaltă pre- 
tuire, exprimând iubirea față de acad. prof. Nicolae Corlăteanu, onorat 
și venerat astăzi de discipolii, colegii și prietenii săi din toate timpurile. 

Diana VRABIE 
Adrian Dinu Rachieru și Basarabia 


Sociolog prin formaţie, critic și istoric lite- 
rar prin vocaţie, editor redutabil, prozator cu 
veleități estetice originale, realizatorul câtor- 
va antologii demne de toată prețuirea, Adrian 
Dinu Rachieru s-a dovedit în timp unul dintre 
cei mai implicaţi oameni de litere în procesul 
cultural din Basarabia, urmărind, nu fără ra- 
cordare afectivă, epura literară a acestei zone 
românești. 


Făcând naveta Timişoara - Chișinău - Bălți 
vreme de mai bine de două decenii, criticul de 
la Timişoara a reușit să prindă pulsul vieții li- 
terare din Basarabia. Conectarea la realitățile 
culturale din Basarabia a fost facilitată în mare 
măsură și de implicarea sa în toate activităţile 
literare importante. Puţine manifestări lite- 
rare consumate la Chişinău, Cernăuţi sau în 
Banatul sârbesc vom atesta, de la care Adri- 
an Dinu Rachieru să fi lipsit în ultimi 20 de 
ani. Prezent la diverse conferinţe ştiinţifice, 
simpozioane, dezbateri literare, lansări de 
carte, eseistul și-a alimentat energiile creati- 
ve pentru a oferi imagini integratoare asupra 
spiritualităţii românești, dincolo de barierele 
geopolitice. Sociologul cultural este cunoscut 
pentru intensa activitate de promovare a cul- 
turii românilor de pretutindeni, scop în care, 
de-a lungul timpului, a organizat numeroase 
evenimente de gen, a semnat rubrici perma- 
nente în revistele culturale, a coordonat anto- 

logii și monografii literare, susținând în suplimentul cultural „Paralela 
45” al ziarului Renașterea rubrica de gen „Românii de lângă noi”, ru- 
brică susţinută de domnia sa și în cadrul revistei Oglinda literară. În 
calitate de decan, apoi, din 2012, prorector al Universităţii „Libiscus” 
din Timişoara a sprijinit studenţii basarabeni în încercările lor litera- 
re. Este şi cazul tânărului eseist Vladimir Dunduc al cărui debut a fost 
încurajat de criticul timişorean, care semnala în prefața volumului De- 
scriptio Moldaviae Reloaded: „Încumetându-se a păși («aşa cum ştim 
şi putem noi», zice cu modestie) pe urmele lui Cantemir, Vladimir 
Dunduc, un tânăr basarabean de ispravă, cu o bună percepere contex- 
tuală a problematicii, ne oferă acest buchet de eseuri, invitându-ne să 
redescoperim, încântați și contrariaţi, «Planeta Moldova». Mai mult 
decât atât, activând în calitate de consilier la Editura Augusta, a facilitat 
apariția unei întregi serii de volume ale scriitorilor de limbă română, 
aflați temporar dincolo de granițele actuale ale României. 


Diagrama stării de spirit consumată în partea stângă a Prutului a fost 
reflectată în multiplele studii dedicate Basarabiei (Cele două Românii? 
Timişoara, 1993; Bătălia pentru Basarabia, Timişoara, 2000), articole, 
cronici, pe care criticul Adrian Dinu Rachieru le-a semnat în diverse 
reviste de specialitate („Convorbiri literare”, „Rostirea românească”, 
„Limba Română”, „Oglinda literară”, „Metaliteratura” etc.), în nume- 
roasele prefețe, care au tonificat opurile scriitorilor basarabeni. 


Beneficiar al arsenalului sociologiei culturale, A. D. Rachieru tratea- 
ză problema realităților Basarabiei din diverse perspective, prilej pen- 
tru a constata: „Basarabia, provincie ruptă din pământul românesc, a 
fost şi a rămas un subiect litigios şi un obiect de transfer în relaţiile cu 
marea vecină din Răsărit, în pofida unor momente de acalmie politică 
şi diplomatică” (Eminescu și Basarabia). Ulterior, criticul va observa 
că această chestiune basarabeană devenise o problemă internaţională 
încă în veacul lui Eminescu şi pana poetului, cerând „mai mult simţ 
istoric”, n-a ostenit să denunțe faptul. 


În volumul Bătălia pentru Basarabia A. D. Rachieru își prefigurea- 
ză strategiile discursive de abordare a procesului literar basarabean, 
descoperind necesitatea recuperării acestui sector, care nu trebuie 
să fie un gest „filantropic” și nici „publicitar”, căci „văzută din exte- 
rior, examinată cu ochi critic neindulgent, supusă aceluiaşi etalon, 

literatura basarabeană intră într-un firesc circuit axiologic; implicit 
concurenţial”. 


Un loc aparte în cercetările fenomenului cultural din Basarabia îl ocu- 
pă antologia Poeți din Basarabia. Un veac de poezie românească, apărută 
în 2010, la editura Academiei Române în colaborare cu editura Știința. 
Volumul oferă o creditabilă oglindă evaluativă, dintr-o pregnantă per- 
spectivă sociologică (şi tocmai aceasta reprezintă marca respectivului 
volum, care îl distanțează față de antologiile de această factură, publi- 
cate anterior), în care sunt cuprinse toate generaţiile poetice, care au 
evoluat în literatura din Basarabia, începând cu Mateevici și ajungând 
la Aurelia Borzin. 


Având ochiul antrenat constructiv în conceperea unor atare antologii, 
dacă ţinem cont că A. D. Rachieru este și autorul antologiei Poeți din 
Bucovina, apărută în 1996, criticul realizează un periplu cultural prin- 
tr-un întreg veac de poezie românească, înregistrând salturile decena- 
le, care sunt decriptate printr-o grilă sociologic-critică, dar și estetică. 
Ochiul criticului constată că poezia din Basarabia oferă un bogat și va- 
riat peisaj, reprezentând „unul din punctele forte” ale literaturii, deci 
cu atât mai justificată această încercare a antologatorului de a recupera, 
dincolo de orice complexe, o „zestre literară” poetică, oferind o gene- 
roasă acreditare, dar și o perspectivă de integrare în matricea firească. 


Înarmat cu răbdarea cercetătorului de cursă lungă, A. D. Rachieru ofe- 
ră un impunător suport informaţional, îmbrăcat în mantia unei lecturi 
agreabile, care descoperă nu doar scriitori, ci, înainte de toate, perso- 
naje ale lumii poeziei din Basarabia. Personaje solare şi triste, provoca- 
toare sau previzibile, nihiliste și contradictorii, romantice sau porno- 
cultiste. 


Critic atent, în egal ritm, la text și la context, analitic de cele mai multe 
ori, echilibrat prin natură, dar și prin formaţie, tolerant în numele unor 
cauze nobile, A. D. Rachieru și-a durat cu migală și responsabilitate o 
relație specială cu Basarabia şi basarabenii ei. Vocaţia sa constructivă a 
susținut viaţa literară de aici nelipsită de asperităţi, a încurajat debutu- 
rile literare și a irigat apetenţa de conectare la valorile estetice superi- 
oare. Este, în fapt, chiar menirea unui critic autentic. 

lurie BOJONCĂ 
Însemnele unui „ADR timişorean” 


Aveam pregătit pentru tipar volumul de poe- 
me Teama de scris. Un prieten m-a sfătuit să-l 
propun domnului Adrian Dinu Rachieru. 
Nu-l cunosc personal. Cum să încep discu- 
ţia? I-am telefonat. I-am spus că sunt la a tre- 
ia carte. Convenisem să-i expediez manus- 
crisul. I-am povestit că am un cunoscut care 
deţine o funcţie la aeroportul din Chişinău 


LB. — poet, profesor de ~; E i j 
limba și literatura română, $i ar fi de acord să transmită manuscrisul pe 


redactor asociat la revista calea aerului. Domnia Sa avea un prieten la 
de limba italiană,Luogo aeroportul din Timişoara și astfel a purces la 
comune” din Mogliano 
Veneto, Provincia Trevizo, 
Italia. Din volume publicate: 4 
Peştera măglei (1996), gusta. În luna mai este lansată la Salonul de 
Teama de scris (2002), Carte din Chişinău, unde fu prezent şi Adri- 
Mesaje din ocnele paradisului an Dinu Rachieru, consilier literar al editu- 
(2003), Râul Zero şi plopul 
fără sot (2007), Din puşcăriile 
paradisului / Dalle carceri del 
paradiso (2010). volumului meu, planificată la liceul Prome- 

teu, unde activam. Odată ce nu-l cunoşteam 


personal, am întrebat pe cineva dintre scri- 


drum, pardon, la zbor Teama de scris. Cartea 
văzu lumina tiparului în 2002 la Editura Au- 


rii. Plin de emoții, îl căutam să-i mulțumesc 
şi să-l întreb dacă poate participa la lansarea 


itorii veniți din România. Unul a zâmbit şi 
mi-a spus să fiu atent la cel care seamănă leit 
cu Abraham Lincoln, „uite, domnule, are așa 
o barbă...” Ne-am întâlnit. Am discutat. A ac- 
ceptat propunerea de a participa la lansarea 
de la liceul Prometeu. În toamna lui 2002, la 
Salonul de Carte de la Iași, i-am predat ma- 
nuscrisul cu poeme Mesaje din ocnele paradi- 
sului. Lucrarea apare în 2003, odată cu pleca- 

Iurie Bojoncă, Adrian Dinu Rachieru și Ioan Aurel Pop 
la IRCCU din Veneţia, 19 mai 2006 


rea mea în Italia. De aici încolo vom ţine o legătură epistolară până la 
revederea din mai 2006 la Institutul Român de Cultură şi Cercetare 
Umanistică (IRCCU) din Veneţia, întâlnire prilejuită de lansarea ce- 
lor două volume de poezie pomenite mai sus. Din moment ce au fost 
de acord să includă în programul de activitate lansarea, am insistat 
sa fie invitat şi criticul literar Adrian Dinu Rachieru. La acea vreme 
director al IRCCU era prof. dr. loan Aurel Pop, o personalitate mar- 
cantă a istoriei și culturii româneşti „dobă de carte și rămas om de 
omenie”, vorba oaspetelui de la Timişoara. 


După consumarea evenimentului, Adrian Dinu Rachieru mi-a mărtu- 
risit despre o misiune importantă ce o mai avea de îndeplinit. Trebuia 
să meargă la Viganello, în Elveţia, unde locuiește Svetlana Paleologu- 
Matta, eminescolog, autoarea eseurilor Eminescu și abisul ontologic şi 
Jurnal hermeneutic. L-am transmis din partea-mi și volumele proaspăt 
lansate. La întoarcere mi-a dat adresa venerabilei doamne şi m-a în- 
demnat să-i scriu. Apucase să citească câte ceva și s-a arătat interesată 
să ne cunoaștem. I-am scris. 

Stimată Doamnă Svetlana Paleologu-Matta, 
iată că se asociază la numărul impunător de admiratori pe care îi aveți încă 
o ființă umană, subsemnatul acestui răvaş. Domnul Adrian Dinu Rachieru 
mi-a propus să dăm o fugă cu automobilul până la Viganello, dar n-am 
onorat solicitarea din anumite considerente formale, ce țin de documenta- 
rea individului pe fața pământului. E cu atât mai actuală problema când 
vine vorba să atingi Europa cu mâna goală. Dar să lăsăm această chestiune 
în seama celor care ne duc evidența documentelor referitoare la existența 
noastră. Regret mult că n-am văzut Elveția, o „țară frumoasă pe care nu 
poți s-o iubeşti”. Cred că vă recunoașteți afirmaţia. Mi-a mărturisit-o dom- 
nul Adrian Dinu Rachieru când mergeam spre aeroportul „Marco Polo” 
din Veneţia. I-am spus şi părerea mea despre orașul pe apă. Veneţia e cea 
mai frumoasă femeie din lume la care dorești mereu să revii oricât ai fi de 
departe... 

12 iunie 2006 


De rând cu bucuria produsă de discuţiile epistolare cu Svetlana Paleo- 
logu-Matta îmi parveni de acasă o veste grea. O lovitură puternică pe 
care am trăit-o de la distanţă a fost stingerea subită a profesorului meu 
de literatură Alexei Vakulovski din Antonești, Ștefan Vodă. A plecat 
din viaţa mea un sprijin moral şi spiritual, un îndrumător şi un nănaş 
literar, dar care mi-a fost şi-mi va rămâne şi nănaș de cununie alături 
de nănășica Sofia, ce mi-a plâns la telefon de-i muream de milă. Nici 
nu puteam să nu-i scriu despre aceasta domnului Adrian Dinu Rachie- 
ru, care părăsise Veneţia de doar câteva săptămâni. Nu puteam să nu-i 
mărturisesc faptul că Scrisoare despre expresia în al nouălea cer, care mai 
târziu apare în volumul Râul Zero și plopul fără soț, a fost scrisă cu dedi- 
caţie pentru Alexei Vakulovski. 


Stimate Domnule Adrian Dinu Rachieru, 

„scrisoarea” de care v-am vorbit la telefon a fost aşternută pe hârtie încă 
pe când eram acasă, în Republica Moldova. Intenţionam s-o pun în loc de 
prefață la volumul de poezii Mesaje din ocnele paradisului, dar, nu ştiu 
din care considerente, am renunțat. Aşadar, Scrisoare despre expresia în 
al nouălea cer a fost plăsmuită mai înainte. Noţiunea de „scrisoare” i-am 
dat-o acum, ca s-o pot încadra în fruntea celorlalte texte. Nici n-o aveam 
în memoria calculatorului, dar rămase vie în Memoria genetica, adică în 
manuscrisul meu început în Italia, la care revin când am timp liber. Dedi- 

cația pe care o fac în capul acestei „scrisori” are o explicaţie pe cât de proas- 
pătă, pe atât de dramatică. 


Era zi de vineri, 19 mai 2006. Noi ne frământam minţile la Veneţia cum 
să organizăm serata de lansare a celor două volume de poezie Teama de 
scris și Mesaje din ocnele paradisului, iar în satul natal Antoneşti acea zi 
fu fatală pentru nănașul meu, Alexei Vakulovski, care moare în trei secunde 
din cauza unui atac de cord. Scriitorii Mihai şi Alexandru Vakulovski, pe 
care i-am invitat la lansare, sunt fiii regretatului Alexei. Dumnezeu să-l ier- 
te și să-i fie țărâna uşoară. Vestea mi-a fost adusă abia duminică, după ce 
v-am condus la aeroportul „Marco Polo” din Veneţia. Aveam o presimţire 
grea în ziua de 19 mai, însă credeam că emoțiile țin de lansarea care avea 
să urmeze. După epuizarea subiectului trebuia să fiu mai liniştit, dar nu s-a 
întâmplat așa. Pe când noi, în duminica zilei de 21 mai, savuram frumu- 
seţea trandafirilor în ograda casei de la Mogliano Veneto, str. Cortellazzo, 
91 şi vă povesteam despre plopul fără soț ce creşte pe malul râului Zero, în 
Antonești consătenii mei, în frunte cu tot colectivul pedagogic, îl petreceau 
în ultimul drum pe nănaşul Alexei, care mi-a fost şi-mi va rămâne pentru 
totdeauna cel mai bun profesor de literatură română. A plecat dintre vii la 
numai 58 de ani. Dumnezeu să-l odihnească în pace... 

15 iunie 2006 


În urma vizitei domnului Adrian Dinu Rachieru în Elveţia vede lumina 
tiparului eseul Eminescu și abisul ontologic de Svetlana Paleologu-Matta, 
ediţia a III-a adăugită (2007), Editura Augusta, Timişoara. Cercetătoarea 
de la Viganello spunea mai târziu că gestul de a reedita eseul îi „dăruiește o 
imensă şi autentică bucurie” Autoarea va rămâne frapată de vizita „profe- 
sorului dublat de criticul de o mare fineţe, legat de lumea poeticității prin- 
tr-o ireversibilă vocaţie” De aici încolo aproape în fiece scrisoare va aminti 
de „generozitatea aproape neverosimilă” pe care o văzuse în Adrian Dinu 
Rachieru. Credem cu tot dinadinsul că are perfectă dreptate. 


Stimată Doamnă Svetlana Paleologu-Matta, 


vreau să vă comunic, plin de emoții, faptul că mi-a plăcut mult eseul Emi- 
nescu și abisul ontologic, dar mai ales ultimul capitol adăugat Eminescu 
dincolo de Heidegger, nu doar din motivul că sunt citat în finalul acestu- 
ia. Scrieţi cu atâta plăcere despre prietenul Dvs., filozoful italian Antonio 
d Augenti, care vede o „formă mobilă a eternității” şi în imagine îmi apar 
mai multe stări şi forme ale eternității. Eternitatea lichidă a luat forma 

valurilor de mare, eternitatea solodă o văd în crestele munților, eternitatea 
mobilă e o adiere de vânt, eternitatea totală e „farmecul sfânt”. 


Dacă „poezia frânge filozofia” (Antonio d'Augenti), atunci cred că această 
poezie trebuie să fie o filozofie superioară (prin frumusețea ei) decât filo- 
zofia obişnuită și această frumuseţe este generată de „eros”, de suferința 
umană a lui Eminescu. 


E foarte interesantă ideea ce o promovați cu referire la cercetarea ştiinţifică 
şi domeniul artei. Ştiinţa se face a uita omul, dar numai pentru un moment 
(de un veac), e doar o mică abatere de la normal. Acum lumea începe să 
înțeleagă nu numai genetica multiplicării, nu doar „cod genetic” avem, dar 
şi „cod poetic”, după cum aţi observat... 


Dacă un „DNA al universului” este o totalitate” constituită din „literați şi 
fizicieni”, atunci și faptul că vă scriu acum Dumneavoastră s-a întâmplat 
din cauza unui ADR al prieteniei noastre (s.n.) şi a „iubirii sale de cul- 
tură”, care poate fi şi un „ADR al poeticității” ce ştie să dăruiască bucurie, 
căci „a da bucurie altora merge dincolo de orice bucurie” (Nietzsche). Pro- 
babil aşa şi trebuia să se întâmple. Adrian Dinu Rachieru vă face o mare 
bucurie prin tipărirea eseului Eminescu şi abisul ontologic, ediția a III-a, 
iar Dvs. îmi faceți mie o altă bucurie prin faptul că mă citați în finalul cărții 
și eu, la rându-mi, încerc să va bucur cu o floare de calicantus în miez de 
ghețar și cu o altă floare de tei în mijlocul verii... 


Ieri am vorbit la telefon cu domnul Adrian Dinu Rachieru. I-am spus des- 
pre cartea în manuscris Râul Zero și plopul fără soț. Am convenit să-i 
trimit textele prin poşta electronică. A fost de acord cu ideea structurală (o 
combinare de proze şi poeme care comunică între ele, dar şi cu cititorul)... 


Cu multă căldură şi respect, 
Iurie Bojoncă 
30 ianuarie 2007 


PS. La 15 ianuarie curent, am participat la sărbătorirea lui Mihai Emi- 
nescu , o serată literară organizată de IRCCU din Veneţia. Vă trimit textul 
meu pe care l-am citit în limba italiană de rând cu poezia dedicată Dvs. 
Am dat la toţi participanții câte un ram de calicantus înflorit şi am spus 
că această floare Vă place mult. A fost cum a fost, dar se putea şi mai bine 
cu participarea D-voastră și a dlui Adrian Dinu Rachieru. Dar sperăm să 
recuperăm la vară, odată cu înflorirea teiului. 

Iu.Bo. 

Lucrând la scrierea cărții Râul Zero și plopul fără soţ, eram deja parte 
din acest triunghi frumos: Timișoara — Veneţia — Viganello. Duceam 
o corespondenţă regulată cu Svetlana Paleologu-Matta și Adrian Dinu 
Rachieru, lucru foarte important mai ales atunci când ești printre stră- 
ini. După ce am trimis manuscrisul la Viganello, am solicitat desigur 
părerea doamnei Paleologu-Matta. Am rugat-o să-mi spună dacă cartea 
are suflet, inimă și față. Şi probabil le are, odată ce a acceptat să-mi scrie 
și o prefață. Domniile lor îmi sunt și azi motoare de energie spirituală 
şi sper să-mi fie în continuare. Iată de ce am găsit de cuviință să remarc 
acest lucru în Râul Zero și plopul fără soț: „Fraţii de peste Prut ne-au 
întins o mână de ajutor, oferind mii de burse studenţilor și liceenilor, 
începând cu anul 1991 până în prezent. Primeam din toată România 
loturi considerabile de manuale, literatură artistică şi de specialitate. 
Ne-am bucurat și de o asistenţă cu cadre didactice în învățământul uni- 
versitar şi preuniversitar. Editurile din Iași, Timişoara, Cluj... au tipărit 
cărțile scriitorilor basarabeni. Numai editura Augusta din Timișoara 
cât a făcut în această direcţie. Prin cercurile lumii scriitoricești de la 
Chişinău se spunea în glumă despre criticul literar Adrian Dinu Ra- 
chieru că este un fel de ministru al culturii pentru basarabeni, odată ce 
a promovat asiduu și onest literatura românească din Basarabia prin 
tipărirea şi difuzarea de carte în toată România. În acest context de idei 
aş mai adăuga că Adrian Dinu Rachieru (ADR) a făcut multe lucruri 
frumoase în ale literaturii şi pentru bucovinenii înstrăinați de Ţară”. 


Pentru a stabili o legătură între aceste două pasaje, va trebui să ținem 
cont de ideea că astăzi omenirea a ajuns la obținerea unui aliaj uluitor 
de minunat prin combinarea miracolelor cosmice și a magiilor poetice, 
la „un fel de scriitură, ca frumuseţe, ca „ADN a universului”, precum 
afirmă eminescologul Svetlana Paleologu-Matta în noul capitol Emi- 
nescu dincolo de Heidegger din eseul Eminescu și abisul ontologic. Acest 
gând ţine de un macrocosmos, pe când eu voiam să ajung la „micro- 
cosmosul odăii”, la Basarabia și Bucovina, care ani buni au fost uitate 
de Țară, dar nu şi de Dumnezeu odată ce au rezistat în timp, ba au mai 
avut şi o literatură. Atât pentru basarabeni, cât și pentru bucovineni 
procesul literar din ultimele două decenii este adânc marcat de însem- 
nele unui „ADR timișorean”, care prin „actul iubirii sale de cultură este 
legat de lumea poeticităţii de o irezistibilă vocaţie” (Svetlana Paleolo- 
gu-Matta). 

Spre fericirea mea, așa s-a întâmplat că aproape la toate proiectele li- 
terare Adrian Dinu Rachieru mi-a fost alături. S-a dovedit a fi de bun 
augur acest început de mileniu odată cu trimiterea manuscrisului la 
Timişoara pe calea aerului. Astfel, în 2010, tot la Timișoara, Editura 
Artpress, apare volumul de poeme în limba italiană Din puscăriile para- 
disului / Dalle prigioni del paradiso, prefaţat de Adrian Dinu Rachieru. 
Selecţie, traducere, note și postfață de Viorica Bălteanu. Imaginile ce 
ornează cartea sunt ale graficianului timișorean Gheorghe Văleanu, 
dispărut acum două decenii. Deci am ce am cu acel „ADR timişorean. 


Criticul literar născut în preajma cetății de scaun (Suceava), adoptat de 
Timişoara, împărțit frățeşte de bucovineni cu Poeți din Bucovina (Editura 
Helicon, Timişoara, 1996) şi basarabeni cu Poeți din Basarabia (Editura 
Academiei, București; Editura Ştiinţa, Chișinău, 2010) a ştiut să fie pre- 
zent cu pana, dar şi cu umărul în cele mai fierbinţi zone ale României 
postdecembriste întru apărarea românismului şi promovarea adevărului 
istoric. A urmărit-diagnosticat-cercetat-publicat producţiile literare, mai 
ales ale românilor din afara României. Este poate cel mai fidel elev al lui 
Eminescu, el a ascultat și a înţeles tema cu referire la problema basara- 
beană, fapt care i-a marcat parcursul activităţii literare plin de dezbateri, 
dar și de „bătălii” grele. Pentru a ne argumenta e suficient să amintim vo- 
lumul Domniei Sale Bătălia pentru Basarabia (Timişoara, 2000). Acum 
câţiva ani, plimbându-ne pe străzile de apă ale Veneţiei, îmi povestea 
despre o tendinţă stranie în lumea scriitoricească a României ce ține de 
aşa-zisa revizuire a valorilor. Apare un val de demolatori care încearcă, 
chipurile, să recalibreze entitățile spirituale așezate perfect în istorie 
şi în conștiința națională. Probabil această foame de demolare este un 
semn care anunţă era globalizării în România. Auzind acestea, cum să 
tac? Mă văd obligat din nou să recurg la un pasaj din Râul Zero și plopul 
fără soț: „Poate cei de la Bucureşti, suprasaturaţi de cultură, au dreptul 
moral să vorbească despre o debara a valorilor (s.n. — I.B.) dacă cred cu 
tot dinadinsul că idealurile naționale ale României pentru care a luptat 
şi Eminescu au fost atinse odată cu intrarea în Uniunea Europeană. Însă 
pentru noi, cei din Basarabia ori «dulcea Bucovină», Eminescu rămâne 
de «cea mai nemijlocită şi incandescentă actualitate» (Al. Oprea) mai 
ales prin articolele de la «Timpul», în care îl vedem «profund angajat 
în destinul istoric al țării sale», după cum remarca minunat Svetlana Pa- 
leologu-Matta în eseul Jurnal hermeneutic. Cu atât mai mult azi sporeşte 

actualitatea poetului pentru românii din afara Țării, când, după un lung 
abandon istoric, cum observa cândva N. Iorga, România a redescoperit că 
este o țară înconjurată de români, citat de Adrian Dinu Rachieru în volu- 
mul Poeți din Bucovina. O consecinţă a abandonului istoric o trăim acum 
când nu ştim cu ce să ne tratăm de «boala copilăriei comunismului > şi 
luăm drumul exodului”. 


Sociolog, ca pregătire universitară, un expert de sinteză și bun cunos- 
cător al procesului literar românesc, Adrian Dinu Rachieru a știut să 
arbitreze competent și metodologic dezbateri foarte complicate cu re- 
ferire la tema eminesciană (Eminescu după Eminescu (Texte și contexte), 
Editura Augusta, Timişoara, 2009). Dar aşa cum se întâmplă mai des, 
atunci când „arbitrul” e imparţial și foarte sever, poate fi acuzat de am- 
bele echipe aflate în câmpul „bătăliilor” literare. Poate de aceea a făcut 
şi publicistică sportivă (vezi volumul Cei doi Hagi, Timişoara, 2007), 
ca să dea de înţeles „jucătorilor” că ar putea fi eliminaţi din competiție 
în cazul în care se abat de la normele elementare. 


Faptul că are şi funcţii de responsabilitate la Universitate nu a redus 
viteza maşinăriei sale de scris și nici n-a făcut simplificări de prieteni și 
de prietenii, cum se mai întâmplă pe la noi. În tot ce a realizat a depus 
muncă enormă și suflet, şi răbdare, şi multă cumsecădenie. Fire cum- 
pătată şi clară, ferm pe poziţiile sale, mereu de partea adevărului istoric 
şi a principiilor estetice, Adrian Dinu Rachieru a ştiut să îngrijească 
gospodăreșşte sute de manuscrise, care, sub ochiul sau critic, au devenit 
cărţi de proză şi poezie. Timpul le va cerne și le va pune la locul lor pe 
toate. Să fim liniștiți. 


Ferice Mama Felicia care a dăruit culturii române acest „ADR timi- 
şorean', nu ne rămâne decât să-l valorificăm, transpunându-l cu toată 
încrederea și în circuitul european prin traducerea şi promovarea ope- 
relor Domniei Sale. În acest sens, am încheiat deja „un acord” cu o altă 
Felicie (fiica mea), doctor în limbi moderne, care va traduce în limba 
italiană din lucrările lui Adrian Dinu Rachieru. 


LA MULŢI ANI, MAESTRE! 
Veneţia, 2015 

Doina CERNICA 


Sub cerul apostolatului 
şi al României Mari 


Deşi am studenţit în aceeași perioadă și în 
acelaşi perimetru universitar, pe omul de car- 
te Adrian Dinu Rachieru, stabilit în Timișoa- 
ra după absolvire, l-am întâlnit abia în 1988, 
într-una din desele sale reîntoarceri acasă, la 
Soloneţ, reîntoarceri în care era obișnuit și 


DC. - membră a Uniunii popasul mai lung sau mai scurt la Suceava. 
Scriitorilor din România, a Venise împreună cu scriitorul Daniel Drăgan, 
Uniunii Ziariştilor Profe- atunci redactor-şef al „Astrei” braşovene, în 
sioniști din România și a 
Uniunii Internaţionale a 
Presei Francofone, este au- 
toare a unor cărţi de proză Mas gravat în memorie atașamentul puternic 
și publicistică, traducătoare față de părinţi. Pe tatăl său, învățătorul emerit 
și realizatoare a paginilor Toan V. Rachieru, o legendă a școlii sucevene, 
săptămânale de literatură 
și artă de la cotidianul „Crai 

nou” Suceava. Distinsă cu 
premii naţionale și interna- nu numai cu timpul dăruit cărții și elevilor ca 
ţionale. In anul 2011, orașul dascăl şi director al instituţiei care îi poartă azi 

Terville (Franţa) i-a acordat numele, ci și cu iniţiative şi implicare în con- 
arele Premiu „pentru 
calitatea scrisului și pentru 
talentul de povestitoare”. 


cea mai strălucită perioadă a revistei din isto- 
ria sa nouă. Din acea primă întâlnire, mi-a ră- 


aveam să-l cunosc și să scriu cu admiraţie des- 
pre devotamentul cu care îşi innobila așezarea 


strucții în folosul semenilor: noi săli de clasă, 
un monument al eroilor, monografia Solone- 


ţului ş.a. Pe mama, învăţătoarea Felicia Ra- 
chieru, nu am văzut-o niciodată, o știu doar 
din povestirile fiului, întotdeauna cu dragoste 
şi cu grijă pentru viaţa sa în singurătatea vă- 
duviei și apoi a unei vârste înaintate. Am fost 
împreună la Chişinău și ţin minte telefoanele 
zilnice pe care i le dădea şi apoi scurtele sale 
absenţe din manifestările literare de la miezul 

zilei, momentul în care știa că o găseşte în grădină, într-un loc în care 
avea semnal pentru celular și în care mama îi aștepta telefonul. 


În anul 2011, prezenţi, sosind din Timişoara, Domnia Sa și universita- 
rul loan David, director al unei prestigioase edituri, la un triplex literar 
la Vatra Dornei la care de asemenea fusesem invitată, am venit împre- 
ună spre Suceava, oprind un scurt răstimp în Soloneţ, cât să-i văd casa 
copilăriei — cu aerul ei sever și durabil şi cu brazi înalți în față mi s-a 
părut cea mai frumoasă din sat —, și cât să urce în cimitirul cu iarbă şi 
flori fragede și curajoase în aerul aspru al începutului de primăvară ca 
să aprindă lumânări la mormântul părinţilor. Cei doi erau în drum, cu 
portbagajul mașinii plin de volume proaspete, spre Salonul de Carte 
pentru Copii şi Tineret de la Chişinău. 


O călătorie şi aceasta definitorie pentru omul de carte Adrian Dinu 
Rachieru. Venind dintr-o familie bună, dintr-o lume formată sub cerul 
apostolatului și al României Mari, şi-a înţeles viaţa și scrisul sub impe- 
rativul unei misiuni: criticul, istoricul literar, antologatorul, editorul i-a 
avut permanent în vedere pe scriitorii românilor de pretutindeni, pe 
românii de pretutindeni într-o manieră eficientă și însuflețitoare, care 
l-a înrudit de la început cu un Grigore Vieru, un Mihai Cimpoi sau un 
Vasile Tărâţeanu. Am să repet ceea ce am spus de atâta ori: nicio editură 
din România nu a făcut cât Augusta Timișoara, cu Adrian Dinu Rachi- 
eru consilier editorial, pentru scriitorii români din nordul Bucovinei 
(şi din sudul ei!), din Basarabia şi din Banatul sârbesc. Mi-l amintesc, 
întotdeauna cu nobila povară a cărţilor, urcând la Cernăuţi, mergând 
la Chişinău, trecând Dunărea la frați, la cei atât de mult ai săi şi atât de 
puţin, din păcate, ai noştri, chemându-i pe unii la alții, adunându-i, pe 
cât cu putinţă, pe unii şi pe alţii, să se cunoască, să se citească, să se 
iubească. 


Parcă ieri a trecut pragul ziarului „Crai nou” Suceava (onorat de lunga 
sa colaborare) împreună cu poetul Pavel Gătăianţu din Novi Sad, cu 
pictorul Traian Todoran (redactor la secția de limba română a Televi- 
ziunii Novi Sad) și cu poetul Vasile Barbu din Uzdin. Parcă astă-primă- 
vară am fost la Salonul de Carte de la Chișinău, împreună cu Domnia 
Sa și cu poetul Emilian Marcu. Dar sigur n-a fost nici ieri, nici astă-pri- 
măvară, timpul zboară pe negândite, Adrian Dinu Rachieru a ajuns de 
acum la o asemenea vârstă și mai ales la o asemenea bogăţie de cărți și 

de fapte bune încât omagiul se impune. Și se desăvârșeşte cu evocarea 
unui gest grăitor. Era în aprilie, cu vreun deceniu în urmă, și Claudia 
Balaban, directoarea Salonului de Carte de la Chișinău, prefațând cu 
un mic bilanț punctul culminant și încheierea impresionantei mani- 
festări, a menționat, printre altele, și dificultatea (inclusiv materială) 
a pregătirii acesteia, prilej să le mulțumească celor care au sprijinit-o. 
Participarea internațională extraordinară, ca şi numărul impunător al 
cărţilor aduse pentru lansare sau pentru o primă vizionare aici, crescu- 
se previzibil miza premiilor aşteptate cu nerăbdare. Şi de obiceiul (mai 
puţin existent în România) al unui „plic”, alături de diplomă, destul 
de consistent pentru bucuria scriitorului mai niciodată apreciat și din 
acest punct de vedere. Nu-mi amintesc cu ce carte personală, pe lân- 
gă mulțimea celor ale basarabenilor editate de Augusta, venise atunci 
domnul Adrian Dinu Rachieru, dar nu am cum să uit furtuna de apla- 
uze pe care a stârnit-o întâi numele lui ca laureat al Premiului Uniunii 
Scriitorilor din Republica Moldova și apoi precizarea pe care a făcut-o 
urcând pe podium că donează premiul organizatorilor, contribuţie la 
pregătirea următoarei ediţii a Salonului. 


Acesta este omul, omul cărții, scriitorul român din Soloneţul Bucovi- 
nei Adrian Dinu Rachieru, așa cum, atâţia dintre noi, îl cunoaștem: 
patriot, aristocrat, un intelectual rar, nerăpus şi de neînfrânt, nici de 
relele vremii, nici de propria luciditate, în misiunea în care și-a angajat 
viaţa și scrisul. O misiune întregitoare. 

Alexandru Ovidiu VINTILĂ 
Amintiri din hristosferă, 
un superlativ al lucidității 


Recentul tom Amintiri din hristosferă, semnat 
de Vasile Andru și apărut anul trecut la Editu- 
ra Antet din București, are forță şi coerenţă, 
deşi aparent este construit din amintiri dispa- 
rate. Aerul sapienţial și aroma de creştinism 
sunt elementele care conferă un fel personal 
cărții de față, amprentă recognoscibilă pentru 


A.OV.- licenţiat în istorie scriitura autorului bucovinean, „un spirit din 
şi filozofie, diplomat în categoria rară a lui Deepak Chopra’, potrivit 
inginerie şi management 
agroturistic. Doctor în ştiinţe 
socioumane. Membru 

al Uniunii Scriitorilor din 
România. Redactor-şef al 
revistei „Bucovina literară” 

şi membru în colegiulde dru ne relatează câteva din multele contacte 


redacţie al revistei,Scriptum” umane pe care, de-a lungul anilor, le-a avut 


afirmației istoricului și criticului literar Mari- 
an Popa. 


Cum suntem, până la urmă, şi suma tuturor 
întâlnirilor de care am avut parte, Vasile An- 


a Bibliotecii Bucovinei în diverse călătorii întreprinse în lumea lar- 
„|. G. Sbiera” din Suceava. i È zà 4 i E 
gă. Mai mult, vizitele în anumite ţări de pe 


Cărţi publicate: caricatura de a 
cretâ (2004), miezonoptice, mapamond sunt pentru autorul Amintirilor 


tradiţia rupturii (2008), din hristosferă un pretext pentru a realiza por- 
cartea lui koch (2009),  tretele unor personalități 

viaţa preschimbată (2011), 
Demersul dialogic. Semne ale 
unei experiențe a înţelegerii 3 z $ 
(2011), Traian Brăileanu. spaţiul respectiv. Prin ur- Riu ei ei 
Întruchipările raţiunii. Fapte, mare, tuşele lui Vasile An- 
idei, teritorii ale realității dru au subtilitate retorică 

din interbelicul bucovinean 
(2012), monografia Traian 
Brăileanu. Dialectica unei 
istorii personale (2013). indiscutabil oricărui lec- 


tor. 


VASILE ANDRU 


memorabile, care au influ- 
enţat, într-un fel sau altul, Amintiri 


şi expresivitate, profilurile 
construite aducând profit 

Aflat la Tokyo, în septembrie 2010, autorul volumului ţine să vorbeas- 
că despre binecuvântarea dată Ţării Soarelui Răsare de către Monse- 
niorul Ghika, un călător mistic, cu o barbă albă, de patriarh carpatic. 
Ajuns în Japonia cu ocazia instalării unei mănăstiri carmelite și aflând 
că împăratul Hirohito era mâhnit că nu poate avea descendenţi mascu- 
lini, înaltul prelat îl va binecuvânta pe acesta făcându-i semnul crucii 
pe frunte și rostind: „Să te binecuvânteze cel Atotputernic”. Și: „Fie ca 
numele tău să dăinuie și să ţi se nască un fiu”. Și asta în condiţiile în care 
i s-a explicat în prealabil că un astfel de gest reprezintă un delict din 
moment ce împăratul este considerat a avea origine divină, fiind una 
cu Dumnezeu în ipostaza sa de fiu al lui Amaterasu, zeitate a soarelui și 
a luminii în șintoism. Pe lângă faptul că împăratul Japoniei a încuviin- 
ţat intenţia părintelui catolic, interesant este şi faptul că, în același an, 
pe data de 23 decembrie, monarhului i s-a născut un băiat. Este vorba 
despre actualul împărat al Japoniei, Akihito. 


În sfârșit, Vasile Andru mai istoriseşte că Monseniorul Ghika va face și 
o a doua călătorie în spaţiul unde s-a inventat haiku-ul, în scopul de a 
susține și de a da importanţa cuvenită așezămintelor medicale înteme- 
iate de prietenul său, preotul-medic Totzuka, un japonez încreştinat, 
pe care l-a cunoscut la Paris, în casa filozofului Maritain. Japonezul 
înființase mai multe instituții medicale în Tokyo şi prin împrejurimi, 
precum și un ordin religios, „Asociaţia Fraţilor și Surorilor Sfântului 
Ioan”. Într-unul dintre spitale, o leprozerie, preotul catolic român, cu 
studii inclusiv de medicină, va săvârși liturghia de Crăciun. Mai târziu, 
el însuşi va povesti, susține Vasile Andru, cum i-a împărtășit pe leproşi, 
simțind în ei puterea sfintei taine a euharistiei şi cum în trupurile lor 
ruinate de boală a aflat că „stăteau suflete de sfinți”. 


Concluzionând, scriitorul bucovinean va sublinia că rostirea şi lucra- 
rea Monseniorului Vladimir Ghika sunt argumente despre cuvân- 
tul-faptă, adică acel cuvânt purtător de duh, teoforic, al celor harisma- 
tici care schimbă destine. 


Fraza preacucernicului părinte, beatificat de Vatican, „Vei fi frumos şi 
impalpabil ca un jurământ care-şi pune pecetea pe viitor”, i se pare a fi 
lui Vasile Andru cheia sorții Monseniorului Ghika. 


De la un capăt la altul al cărţii, pe tot parcursul Amintirilor sale, cu natu- 
raleţe şi acuitate, autorul va elabora veritabile teritorii de analiză. Ast- 

fel, ajunge să explice şi ce înseamnă să te situezi în hristosferă, sintagmă 
care i-a fost inspirată de antropologul mistic Theilard de Chardin. „A 
fi în hristosferă nu este o indicație confesională [...]. Este [...] indiciul 
conştiinţei nemărginite, despuiate de ego”, aflăm de la Vasile Andru. 
Conform Codului lui De Chardin, hristosfera este al patrulea stadiu 
de evoluție cosmoteandrică (cosmos - divinitate — om), punctul sau 
câmpul spiritual omega spre care converg toate, și omul, și universul, 
conștiința nemărginită, infinită. Într-un cuvânt: cerul. 


Urmărind să pună în discuţie ceea ce nu poate fi măsurat, profunzimi- 
le existenţei, complexa problematică umană, o face fără să recurgă la 
niciun fel de poncife, textele sale deopotrivă captivând și provocând 
cititorul. Și cum oare să nu îţi stârnească interesul, spre exemplu, o 
întâlnire cu Maica Teresa la Calcutta, cum de altfel se intitulează una 
dintre naraţiunile acestei cărți. Insistând asupra distanței dintre om și 
mitul său, Vasile Andru ne va descrie apariția Maicii Teresa după cum 
urmează: „[...] cu simplitate și cu o expresie de bunătate rustică. A apă- 
rut fără fast și fără protocol. Este desculță. Scundă, fragilă și desculță. 
M-a frapat să văd picioarele acelea mult umblate, cu degetul mare pro- 
eminent, depărtat de celelalte. Îndoită de spate. Ochii foarte vii, dând 
o mare lumină feţei sale”. Întrebată „despre viaţa ei minunată și des- 
pre taina misiunii sale”, i-a răspuns „cu multă simplitate că viața ei este 
obișnuită, iar taina ei este mila și dragostea”. „Da, un om obişnuit, cu 
o credinţă neobișnuită, cu mare putere de convingere, cu har. A fost 
numită Maica Teresa a Milei. Tot un miracol este și darul ei de a sădi 
speranța. De a face din speranţă o energie a mântuirii, a răscumpărării”, 
adaugă autorul în finalul evocării amintite, încredinţat că, în chip esen- 
tial, „minunea vieții ei a fost puterea de a polariza binele abundent”. 


Fără să-şi ordoneze cronologic Amintirile din hristosferă, de la întâlnirea 
cu Maica Teresa, care a avut loc pe data de 25 aprilie 1992, în Sâmbăta 
Mare, se va întoarce în aprilie 1984, la Moscova, unde a petrecut Săr- 
bătorile Pascale, invitat fiind la un simpozion de literatură. Aici, la Casa 
Scriitorilor, l-a cunoscut pe Cinghiz Aitmatov, cel care a descris feno- 
menul mancurtizării în romanul O zi mai lungă decât veacul. Acesta 
„avea o statură impunătoare, osoasă, colțuroasă, de om coborâtor din 
triburi nesupuse despre care a scris”, schițează Vasile Andru portretul 
marelui scriitor kirghiz. 

A doua și ultima parte a cărții autorul o rezervă pentru a povesti sufletul 
românesc. Ținând o conferinţă la Melbourne, Vasile Andru va preciza: 
„Pentru cei din emigrație, limba română este fapt de identitate, de me- 
morie abisală, de personalitate”, În același context, va afirma că limba 
română are sacralitate și hieratism. „Irăirea religioasă conferă hiera- 
tism limbii şi, prin ea, minţii. Popoarele creștine au minţi creștine. [...] 
Hieratismul limbii române se mai păstrează astăzi în câteva enclave, în 
zone izolate, necorupte. Aceştia mențin româna la sacralitate. Părinţii 
voştri provin oare din asemenea enclave? Redescoperiţi-le. Bucovina, 
Țara Lăpuşului, Țara Loviştei... Şi mai sunt, peste tot, uneori tăinuite, 
alteori uitate. Sacralitate are limba în care s-au scris opere inspirate de 
înţelepciunea divină. În română s-au scris astfel de opere? Epistolele 
lui Calinic de la Cernica, textele călugărului Gherasim Putneanul de 
la Roman. Dar și opere muzicale, divin inspirate, precum acel Magnus 
Cantus Caelestis de Ioan Căianu Valachus (sec. 17) de la Mănăstirea 
Şumuleu din Ardeal, lucrare considerată «logos cântat>”, explică sem- 
natarul Amintirilor din hristosferă. 


Într-o altă conferință, la Barcelona, narată în volumul de față, va aborda 
tema identităţii în contextul globalizării. Răspunzând la întrebarea „De 
ce este folositor să-ți păstrezi identitatea?”, cărturarul va arăta că: „Este 
folositor [...] pentru sănătatea psihică, pentru echilibrul psiho-afectiv. 
A-ţi îngriji rădăcina înseamnă că nu vei fi un dezrădăcinat, chiar dacă 
te-ai smuls din solul natal. Ştim cât rău psihic aduce dezrădăcinarea, 
ştim că poate fi, aceasta, sursă de prăbușiri interioare. A păstra un me- 
diu românesc, cu o identitate firesc exprimată, înseamnă a evita trauma 
dezrădăcinării, oriunde ne-am afla. Rădăcina este sursă de putere. Sur- 
să de coeziune. De aceea, chiar în epoca globalizării, adică a egalizării 
tuturor la un nivel de stereotipă civilizație (capitalistă, de consum, să 
zicem), iată, chiar în aceste condiţii, este foarte actuală știința genealo- 
giilor, a originilor, a identităţii etnoculturale”. Tot privitor la tema iden- 
tităţii, în ultima evocare a cărții, datată Sydney, 31 martie 2010, Vasile 
Andru ni-l plasează în prim-plan pe Eminescu: „În casele de emigranți 
români prin care am intrat, am văzut că este nelipsit un volum de po- 
ezii de Eminescu. Am văzut şi volume noi, dar și ediţii interbelice, în 
Editura Fundaţiei Regale, carte rară astăzi. [...] De ce această opţiune 
Eminescu? Pentru noi el este un document psiho-etnic (memoria ori- 
ginii); dar înseamnă şi premisă de integrare (adică: vindecarea rănii 


EET PT RO MIÂINIĂ 


ruperii de origini). Este temeiul unui act bipolar, de idealism și eficien- 
tă. El este fapt de identitate: el rezumă acel acasă, acel arhetip al patriei 
lăuntrice. Omul fără identitate, fără memoria rădăcinilor este slab, este 
un învins”. Pe de altă parte, opinează autorul, Eminescu ne ajută nu 
doar să ne definim etnic, „dar şi să ne articulăm la universal, la plane- 
tă, la condiţia de convieţuire multietnică, aici, în dominionul englez. 
Temele universal-umane din poezia sa activează în noi un sentiment 
tonic al apartenenţei universale. Și asta ne ajută la integrare în noul spa- 
ţiu în care ne-am strămutat. Arta genială este și o tămăduire de trauma 
dezrădăcinării. O articulare la un destin universal”. 


Aşadar, Amintiri din hristosferă este o carte de raftul întâi, pe care aș 
cataloga-o drept un superlativ al lucidităţii, o scriitură sapienţială spo- 
ritoare. 

Roxana PAŞCA 


O lucrare valoroasă 
în domeniul antroponomasticii 


Activitatea științifică a Daianei Felecan 
se cristalizează și în cel mai recent volum, 
intitulat Pragmatica numelui și a numirii 
neconvenționale: de la paradigme teoretice la 
practici discursive (Editura Mega, Editura Ar- 
| gonaut, Cluj-Napoca, 2014, 300 p.), lucrare 
RP - profesoarăde ce înmănunchează o serie de studii apărute în 


limba și literatura română publicaţii fie româneşti, fie străine, reprezen- 
la Școala Gimnazială „Mihai 
Viteazu” Valea Chioarului. 
Masterandă, Facultatea de 
Litere, Centrul Universitar ta preocupare a autoarei de a aprofunda 
Nord Baia Mare, Universi- investigaţiile sale reiese din tema de cerceta- 


tatea Tehnică din Cluj- re comună a lucrărilor din volumul de faţă — 
Napoca. 


tând reluări şi rafinări ale unor consideraţii 
teoretice și practice anterioare. Permanen- 


antroponimele neconvenţionale —, de altfel, 
şi subiectul proiectului CNCS câștigat de 
Daiana Felecan în 2011, Unconventional Ro- 
manian Anthroponyms in European Context: 
Formation Patterns and Discoursive Functi- 
on (Antroponime neconvenționale româneşti 
în context european: tipare de construcție şi 
funcţie discursivă). 


Lucrarea cuprinde trei capitole, precedate de 
Cuvânt-înainte (scris de către dna Ioana Vin- 
tilă-Rădulescu), de Nota autoarei şi de o in- 
troducere intitulată Prolegomena la o altfel de 
numire. Actul denominării, între convenţional şi 
neconvențional, preambul ce are menirea de a 
clarifica noţiunile teoretice care stau la baza 
analizei din întregul volum. 

Capitolul I, intitulat Despre funcția numitoare a limbajului, este consti- 
tuit din cinci articole, care se remarcă printr-o incontestabilă originali- 
tate în ceea ce priveşte abordarea interdisciplinară din care sunt studi- 
ate antroponimele neconvenționale. În acest sens, suportul teoretic al 
cercetării îl constituie socio- și etnolingvistica, pragmasemantica, gra- 
matica funcțională, iar domeniul concret de investigaţie este antropo- 
nimia. Obiectivul general al subiectului tratat îl reprezintă „extinderea 
descrierii sistemului antroponimic românesc tradițional prin luarea în 
considerare a antroponimelor neconvenţionale utilizate în spaţiul pu- 
blic şi prin identificarea unor aspecte funcționale ale sistemului actual, 
în care formaţiuni locale se îmbină cu elemente universale, ca rezultat 
al globalizării” (p. 29). Astfel, autoarea pune în discuţie constituenții 
formulei antroponimice, diferențiind între cele convenţionale și cele 
neconvenţionale, ca ulterior cercetarea să fie dirijată în direcția urmă- 
toarelor clase de antroponime neconvenţionale: porecla, supranumele 
şi nickname-ul, acestuia din urmă alocându-i-se un studiu separat în al 
doilea capitol al cărții (Un antroponim neconvențional: nickname-ul). 
Sunt prezentate în continuare aspecte insuficient investigate în antro- 
ponimia românească de până în prezent, precum abordarea antropo- 
nimului în perspectiva actului comunicativ sau investigarea antropo- 
nimelor în contexte, cercetări care au avut drept rezultate stabilirea 
categoriilor de antroponime neconvenționale specifice spațiului public ro- 
mânesc, descrierea tiparelor lingvistice ale acestora şi identificarea funcţiei 
lor discursive. 


Capitolul al II-lea, Produsele discursive ale denominării personale 
neconvenţionale: între antroponime de iure şi antroponime de facto, so- 
lid fundamentat teoretic, se remarcă prin argumentarea riguroasă a 
premiselor cu fapte de limbă relevante. În studiul Engleză vs. latină în 
construcția apelativelor neconvenționale din româna actuală. Consideraţii 
sociolingvistice este explicat felul în care s-au format unele apelative 
neconvenţionale din spaţiul public românesc contemporan, în confor- 
mitate cu tipare de construcţie englezești sau latinești, ajungându-se la 
concluzia că acestea sunt „expresii lingvistice socializate, rezultate ale 
creativității libere a locutorilor” (p. 143). 


O altă dimensiune investigată o reprezintă antroponimele cu valoa- 
re generică în limba română (vezi Antroponime cu valoare generică 

în limba română), autoarea urmărind manifestările acestora la nivel 
lexical, semantic și pragmatic. Studiul evidenţiază faptul că antropo- 
nimul generic este rezultatul asocierii constante a unui nume pro- 
priu cu anumite valori contextuale, care îi motivează semnificația 
generică. Întrucât cercetarea s-a axat pe valorile depreciative conotate 
de antroponimele generice vizate (analizate în funcție de multiple- 
le grade de genericitate), sunt identificate categorii pragmastilistice 
precum: prototipul omului simplu (Ion, Gheorghe şi Maria / Mărie), 
prototipul persoanei fără instrucţie (badea Gheorghe sau lelea Mărie), 
prototipul personajului anonim (Nea Nae, Nea Fane, Nea Frână, Nea 
Sulă / Sulică), prototipul personajului care stă de-a curmezișul evidenţei 
(Gică Contra), prototipul cetățeanului neprecizat (Popescu Ion, Popes- 
cu Ana), prototipul anonimului insignifiant (Neica Nimeni, Nimeni în 
Drum), prototipul performerei în treburile casnice (Marița, Veta, Bubu- 
lina), prototipul ghicitoarei (Mama Omida), prototipul bucureşteanului 
(Mitică), prototipul indivizilor interşanjabili (Lache — Mache, Mitică — 
Costică, Niţă - Ghiţă), prototipuri din bancurile româneşti (Ion — Mă- 
rie, Ion — Gheo, Bulă - Alinuţa)). 


Tot în cadrul acestui capitol este inclus și studiul Aspecte ale balcanis- 
mului reflectate în modul de utilizare a antroponimelor în spațiul public 
românesc actual, care îşi propune să descrie conceptul de balcanism 
în diacronie, oprindu-se asupra felului în care sunt utilizate antropo- 
nimele în spaţiul public românesc actual. Cercetarea începe cu câteva 
consideraţii de natură istorică, referitoare la profilul geopolitic al Ro- 
mâniei, în care se identifică două fizionomii diferite: o fizionomie tran- 
silvăneană şi una balcanică. Este ilustrat „felul în care vorbitorul actual 
înțelege să inoveze — altfel spus, să-și exercite competenţa expresivă — 
în domeniul utilizării antroponimelor în spaţiul public românesc, pe 
coordonata conceptului de balcanism” (p. 203). Pornind de la câteva 
contexte diagnostice, sunt identificate funcţiile și disfuncţiile „rezulta- 
te de pe urma amalgamării registrelor comunicative în discursul public 
contemporan” (p. 203). În ceea ce priveşte discursul mediatic româ- 
nesc, balcanismul se manifestă la nivel pragmalingvistic prin apelul la 
mărcile discursului adresat (lipsa formulelor protocolare de adresare 
în fața numelor persoanelor publice, stereotipizarea unor formule de 
adresare proprii registrului oral, tutuiala, calificarea negativă a numelui 
cu scopul de a ironiza interlocutorul) și prin desemnarea prin prenume 

sau hipocoristice a persoanelor publice în contexte formale de comunicare 
(utilizarea formulelor de adresare specifice mediului suburban, utiliza- 
rea strategiilor impoliteţii lingvistice). 


Studiul Aspecte ale numirii mediate (cazul  antroponimelor 
neconvenţionale — AN) reprezintă varianta în limba română a cercetă- 
rii publicate sub titlul Mediated Naming: The Case of Unconventional 
Anthroponyms în singura revistă de onomastică din lume cotată ISI 
„Names: A Journal of Onomastics”, vol. 61, nr. 4, December 2013. 
Daiana Felecan porneşte de la precizarea coordonatelor socio- şi 
psiholingvistice ale atribuirii de nume, conchizând că în cadrul acestui 
proces are loc un transfer al celui care numește în cel numit, întrucât 
numele reprezintă suma experiențelor nominatorului şi prea puţin ale 
subiectului numit. Antroponimele neconvenţionale din acest studiu 
nu îl desemnează în mod direct pe referentul inițial, operaţia de identi- 
ficare realizându-se mediat, prin trimitere la un (aducere în prim-plan 
a unui) referent secundar: „la ținta referinţei (referentul inițial) se ajun- 
ge prin introducerea în spațiul-părinte a unui spațiu-copil (referent se- 
cundar sau declanșatorul referinței)” (p. 254). Este pusă în discuţie o 
modalitate de desemnare a referentului diferită de cea convenţională, 
şi anume aceea prin mediere, prin intermediul „adjuvanţilor nominali” 
(p. 254), care fixează referința prin alteritate (mama lui Isus, fiul lui 
David, Fiul lui Dumnezeu), locativ (Bardul de la Mircești, Monahul de 
la Rohia) şi proprietate (Doamna de Fier, Luceafărul Poeziei Românești, 
Luceafărul Huilei). 


Ultimul capitol, Pentru că și pisicile trebuiau să poarte un nume..., stă 
sub dimensiunea ludicului, fiind consacrat actului de numire a pisici- 
lor de companie. În prima parte se prezintă cadrul teoretic referitor la 
atribuirea numelor de animale, urmat de analiza corpusului, alcătuit 
din 400 de nume de pisici. Sunt identificate trei etape în cadrul actului 
de numire a animalelor de companie: etapa numirii generice (hiperoni- 
mul: animal), etapa numirii specifice (hiponimul: rasa) şi etapa numirii 
individualizatoare (hiponimul: particularul). În urma acestei cercetări, 
autoarea semnalează faptul că numele pisicilor de companie este rezul- 
tatul relației afective dintre proprietar și animal, acest produs nominal 
fiind „o exteriorizare verbală subiectivă a nominatorului, care optează 
pentru una din cele două posibilități denominative: fie alege dintr-un 

inventar preexistent specific [...], fie îşi exercită creativitatea liberă, 
construind unități noi” (p. 294). 


Având certitudinea că însemnările noastre au evidenţiat doar parțial 
bogăția de aspecte puse în discuţie în prezenta carte recenzată și 
conștienți fiind că valoarea acesteia rezidă, deopotrivă, în acuratețea 
ştiinţifică și în argumentarea solidă cu fapte de limbă diverse și relevan- 
te, considerăm această lucrare un instrument util pentru cercetătorii 
din domeniul antroponomasticii, în special, şi al lingvisticii, în general. 


Note | ! Menţionăm că toate aceste exemple sunt integrate în 
contexte și reprezintă baza unei analize complexe pe care 
Daiana Felecan o realizează în studiul menţionat. 

Marina [URCANU 


„Indoiala a fost şi rămâne 


principiul meu de viață 


vn% 


M.Ţ — studentă la anul Il, 
Facultatea Jurnalism şi 
Ştiinţe ale Comunicării, 

US.M. 


Astfel se intitulează cartea de dialoguri a jur- 
nalistului Vasile Malaneţchi cu scriitorul Vla- 
dimir Beșleagă. Obiectivul urmărit în noua 
lucrare este de a prefigura „un profil complex, 
conturat preponderent din interior, cu pen- 
sula înmuiată în propria paletă de culori, al 
scriitorului Vladimir Beșleagă'. Autorul a ales 
drept modalităţi de abordare a realității „in- 
trospecţia, la care se recurge atunci când este 
vorba despre cunoașterea universului intim al 
scriitorului, a vieţii lui private, şi privirea re- 
trospectivă prin care se fac incursiuni în tre- 
cutul mai îndepărtat al societăţii în ansamblu 
şi al celei moldovenești în particular, spre a 
scoate în vileag aspecte mai puţin știute sau 
inedite ale întâmplărilor, evenimentelor sau 
proceselor la care Vladimir Beșleagă a fost 
simplu martor sau a participat efectiv”. 


Cartea însumează 328 de pagini, textul de 
bază fiind distribuit în 10 compartimente, în 
care sunt abordate aspectele cele mai impor- 
tante ale vieţii, activităţii şi operei lui Vladi- 
mir Beşleagă și anume: jurnalistul, scriitorul, 


* Vasile Malaneţchi, Vladimir Beșleagă: „Îndoiala a fost 
şi rămâne principiul meu de viaţă...”, Editura Prut Inter- 
naţional, Chişinău, 2014, 328 pag. ISBN 978-9975- 
54-188-6. Volumul a apărut cu sprijinul Ministerului 
Culturii al Republicii Moldova în cadrul programului 
pentru editarea cărţii naționale în colecţia „Dialoguri la 


focul din vatră”, 

traducătorul, redactorul literar, relația cu poezia și cu poeţii, omul 
socia(bi)l şi omul politic, omul de toate zilele, precum și o serie de 
evocări (familia, părinţii, bunicii), mediul formativ (din copilărie şi 
adolescenţă) și călătoriile iniţiatice întreprinse în această perioadă. 
Din structura lucrării mai fac parte două „repere biobibliografice”, care 
sunt, de fapt, niște „tabele cronologice”, reduse ca întindere la strictul 
necesar, ale celor doi convorbitori (autorul și protagonistul); o selec- 
ţiune de „referinţe critice” cu privire la personalitatea lui Vladimir Be- 
șleagă și la scrierile sale; în fine, un album cu fotografii, intitulat Vladi- 
mir Beşleagă. Viaţa şi activitatea în imagini. 


Volumul de convorbiri este construit astfel încât să ofere cititorului, în 
Postfaţă (aceasta e semnată de protagonist), şi atitudinea intervievatului în 
raport cu autorul interviurilor, dar și cu demersul acestuia, demers despre 
care aflăm că „a necesitat multă combustie şi răbdare”, procesul de edificare 
a cărții fiind „destul de complicat, de lungă durată... 


Maestrul Vladimir Beșleagă spune despre co-autorul volumului, dom- 
nul Vasile Malaneţchi, titularul unor cursuri la Facultatea de Jurnalism 
și Ştiinţe ale Comunicării: „Om de vastă cultură, muzeograf, jurnalist, 
editor, profesor universitar, Vasile Malaneţchi face parte din genera- 
ţia de distinși intelectuali, care s-a format în condiţiile vitrege ale so- 
cietății sovietice marcate nefast de regimul totalitar comunist, având 
a înfrunta, din anii de tinereţe şi până la căderea acestuia, presiunile 
diabolice ale deznaţionalizării. A luptat, s-a construit pe sine însuși, 
depunând eforturi exemplare și făcând sacrificii. Numele său se aşa- 
ză în rândul unor cărturari de marcă 
din Basarabia postbelică, trecuţi prin 
şcoala uniformizatoare sovietică, dar 
care, grație bunului simţ și sentimen- 
tului profund românesc, au apărat în ei 
demnitatea naţională, s-au ridicat dea- | 
supra nimicurilor vieţii şi au învins.... 
Şi tot Vladimir Beşleagă zice, pe scurt, 
despre această carte: „este o revelaţie 
pentru mine; sper să fie şi pentru alții, 
într-o mai mare sau mai mică măsură. 


De ce zic aşa? Pentru că domnul profe- 

sor, prin focul concentrat și concertat al chestionarului său, la care am 
încercat să fac față, nu doar că a izbutit să provoace memoria mea spre 
a scoate din adâncurile ei lucruri și întâmplări, s-ar părea, iremediabil 
uitate, ci şi să-mi dezvăluie o latură a personalității şi activităţii mele, pe 
care eu abia de o intuiam.... 


Este vorba, ca să concretizez, de o trăsătură de caracter, de ceva ce ține 
esențialmente de felul de a fi al omului și al scriitorului Vladimir Be- 
șleagă, trăsătură pe care Vasile Malaneţchi o definește — în baza pro- 
priilor observaţii — drept „stare de ezitare, de îndoială în fața momen- 
tului când trebuie să luaţi o decizie...” şi pe care a depistat-o şi în unele 
interviuri anterioare ale protagonistului. De aici, propriu-zis, şi titlul 
incitant al cărţii — Îndoiala a fost şi rămâne principiul meu de viață... 


În fond, ca modalitate de abordare, cartea este o relatare captivantă, bine 
concepută, bine structurată și condusă abil spre atingerea obiectivelor 
urmărite. Imaginile prind contur, crescând din evocări, și se succed calei- 
doscopic, ca într-un lungmetraj documentar, cu inserțiuni ce frizează pe 
alocuri artisticul sau analiza critică a unor fenomene social-politice sau 
procese istorico-literare, în care fluxul vertiginos al memoriei este lăsat 
să se reverse cu vioiciune peste limanurile şi răspântiile istoriei colective 
și ale destinului personal. Autorul stăpânește perfect meșteșugul dialo- 
gului, întrebările formulate constituindu-se, de multe ori, în adevărate 
structuri eseistice, meditații și istorisiri ce au, pe lângă valoarea cognitivă 
intrinsecă, menirea să predispună la destăinuire şi mărturisire. 


Rămâi cu impresia că Vasile Malaneţchi a ales cu iscusință întrebările, 
de parcă ar fi cunoscut la fix așteptările cititorului, pentru a-l pune în 
faţa unor întâmplări şi lucruri neştiute, dar cumplit de interesante, as- 
cunse prin omisiune și ținute departe mai ales de ochii și mintea gene- 
raţiilor tinere, care n-au apucat să viețuiască în fosta Uniune Sovietică 
şi cărora acestea li se par de-a dreptul ciudate sau chiar neverosimile. 


Din primul compartiment al cărții luăm act de activitatea lui Vladimir 
Beșleagă pe tărâmul scrisului jurnalistic, despre primele articole inserate 
în presa scrisă sau difuzate la radio, despre cele dintâi onorarii câștigate 
şi trimise mamei, pentru a o ajuta să recupereze casa părintească înstră- 
inată, despre activitatea de mai târziu în cadrul redacţiilor revistelor 
„Chipăruş”, „Cultura Moldovei”, „Nistru” sau „Destin Românesc”. 

„Scriitorii, oamenii de cultură, n-au avut alte arme, alte mijloace de 
luptă decât cuvântul scris și tipărit”, menţionează Vladimir Beșleagă 
în unul din răspunsurile formulate. Ni se vorbește, aici, despre o luptă 
pe care noi, tinerii de azi, nu am avut de unde să o cunoaştem. Este 
vorba de o luptă aprigă pentru limba română, pentru valorile culturale 
ale neamului, pentru demnitate, adevăr şi istoria națională. O luptă în 
care au căzut realmente sau au fost răniți mulți dintre marii oameni ai 
culturii noastre. 


În discuţia pe marginea activităţii de jurnalist, Vasile Malaneţchi și 
Vladimir Beșleagă au dat naștere unei sintagme inedite — „ambalator 
de informaţie” — care explică starea de lucruri cu care s-au confruntat 
odinioară oamenii scrisului, dar care se potriveşte perfect cu situația 
actuală și explică unele din dedesubturile exercitării profesiei de ziarist 
în ziua de azi. E o definiţie care, cu siguranţă, va prinde aripi, astfel că 
o vom mai întâlni... 


Mai apoi, în alt compartiment al cărții, îl aflăm pe Vladimir Beșleagă ca 
scriitor ce s-a produs ca atare încă din clasa a noua-a zecea și care a scris 
şi scrie cu drag, cu satisfacţie, cu bucurie și cu elan, scrie atunci când îl 
doare, când îl frige la inimă, când nu mai poate să nu scrie... 


Întâlnim, aici, dar şi în următoarele subdiviziuni ale cărţii, o suită în- 
treagă de nume cunoscute care au fost colegi de breaslă, buni sau mai 
puţin buni, și prieteni, împreună cu care protagonistul a lucrat ca zi- 
arist, ca traducător, ca redactor de revistă sau ca lector al unor cărți 
de proză sau de publicistică. Găsim istorisiri intrigante despre Petru 
Zadnipru, Liviu Damian, Petru Cărare, Vasile Vasilache... 


În compartimentul rezervat activităţii de traducător, Vasile Malaneţchi 
a ţinut să descurce toate momentele legate de activitatea pe acest tărâm 
a lui Vladimir Beșleagă, pentru a ne face să înțelegem că traducerea de 
texte literar-artistice nu este o simplă transpunere a cuvintelor dintr-o 
limbă în alta, cum ne închipuiam mai devreme, ci este o adevărată artă, 
căci nu se traduc cuvintele, ci conţinutul, farmecul și vraja emanată de 
text rezultând din alăturarea măiestrită a acestora... 


O atenţie deosebită în cadrul dialogurilor este acordată oamenilor căr- 
ţii. Am ajuns, astfel, să-i cunoaștem pe unii dintre cei ce au exercitat 
profesia de redactori de carte. Graţie unora dintre aceştia, personalități 

de mare forță morală și probitate civică, au putut vedea lumina tiparu- 
lui romanul Zbor frânt, recunoscut, azi, drept cea mai valoroasă scriere 
de ficțiune artistică din Basarabia postbelică. Dar au fost și alții, din 
cealaltă categorie, care, după cum spune Vladimir Beșleagă, „au băgat 
cuțitul în conţinutul cărților...” şi care s-au erijat în rolul de satrapi ai 
regimului comunist totalitar, asumându-și misiunea de a ucide, chiar 
din faşă, spiritul viu al creaţiei şi care au făcut ca opere literare de ta- 
lia romanului Noaptea a treia (Viaţa şi moartea nefericitului Filimon sau 
Anevoioasa cale a cunoaşterii de sine. Poem tragic) să nu ajungă la cititor 
decât după fisurarea gravă a sistemului, odată cu declanșarea luptei de 
emancipare socială și naţională... 


În dialogul axat pe motivul „Vladimir Beşleagă, un prozator în grădina 
poeţilor”, ni se oferă posibilitatea de a-l cunoaște pe intervievat în cali- 
tate de... poet. „Un poet sugrumat”, cum i-a zis Adrian Dinu Racheru, 
autor al unei plachete de versuri, „Țipătul lăstunului”, ieşită de sub tipar 
într-o selecție riguroasă întocmită de criticul literar şi poetul Andrei 
Țurcanu, şi cu foarte multe alte poeme nepublicate. Cât se poate de 
interesante sunt opiniile pe marginea creaţiei lirice a lui Grigore Vie- 
ru, a lui Dumitru Matcovschi, a lui Paul Mihnea, a lui Liviu Damian, 
menţionat și în compartimentele anterioare ale cărții, a lui Anatol Co- 
dru, a cărui poezie Și va fi atât de simplu Beşleagă o cunoaște pe din 
afară și o comentează cu mult discernământ... 


În alte câteva subdiviziuni tematice ale cărții, Vasile Malaneţchi îl des- 
coperă succesiv şi ni-l prezintă și nouă, „pre limba sa”, pe Vladimir 
Beşleagă omul socia(bi)l, omul politic, omul de cultură. Deosebit de 
interesante și pline de miez epico-dramatic sunt paginile din compar- 
timentul „Vladimir Beșleagă, omul de toate zilele”, trecute prin focul 
purificator al mărturisaniei şi palpitând de fiorul viu al emoției în care 
(ni) se relatează „povestea tristă-tristă a vieţii şi morții nefericitului fiu 
Alexandru”, decedat prematur ca urmare a unui act de... suicid. La fel 
de trepidante, doar că având un final pozitiv, sunt şi filele în care sunt 
evocate raporturile scriitorului cu fiica sa Stela, care de ceva timp, spre 
surprinderea scriitorului, şi-a asumat cu toată hotărârea și responsa- 
bilitatea o parte din grijile ce ţin de casa-acasă de la Mălăiești. Între 
aceste episoade, autorul plasează constatarea, adecvat-elocventă: „În 
cartea Voci sau Dublul suicid din Zona Lacurilor v-aţi supus unui nemai- 

pomenit de necruţător examen de conştiinţă, considerându-vă vinovat 
de moartea fiului Alexandru. În altă parte a convorbirilor, vom abor- 
da mai pe îndelete particularităţile de gen ale acestei scrieri. Aici cred 
că este potrivit să vorbim despre fiica dvs., Stela, şi despre fiica Stelei, 
nepoata dvs. Să deschidem pagina luminoasă...” (lar unul dintre teme- 
iurile ce inspiră continuitate şi optimism este nașterea strănepotului 
Patrick, despre care scriitorul spune bucuros că deja a împlinit 10 ani). 


În fine, ultimele trei compartimente ale cărții sunt consacrate evocă- 
rilor ce vizează genealogia familiei Beșleagă, unor creionări făcute bu- 
nicilor şi părinţilor, raporturilor cu aceștia în cadrul restrâns al Mălă- 
ieştilor natali, anilor de copilărie şi adolescenţă petrecuţi în universul 
mirific al satului de baștină, primelor călătorii inițiatice, în sine şi în 
afară, precum și, bineînţeles, celor dintâi înmuguriri de dragoste... 


Din păcate, narațiunea se întrerupe oarecum brusc, de unde deducem 
că atâta a încăput în spațiul tipografic rezervat ediției. Din relatările 
autorului am reținut că mai avea aşternute pe hârtie încă două secvenţe 
epice în care, pe de o parte, sunt examinate, iarăşi în contextul mediului 
formativ, perioada studiilor lui Vladimir Beșleagă la Universitatea de 
Stat din Moldova, relaţiile cu unii colegi şi cadre didactice, iar pe de 
altă parte, se conţine o incursiune în problematica istorică şi în realită- 
tile social-politice contemporane ale satului Mălăiești şi ale Transnis- 
triei în ansamblu, ca spațiu matricial. 


Rămânem, așadar, în așteptarea celorlalte volume ale cărții, care, în- 
ţelegem, este concepută într-o formulă amplă, încăpătoare. Este mai 
mult decât o scriere, mai mult decât o carte, mai mult decât întrebări și 
răspunsuri; este o viață de om nemaipomenită, împletită strâns cu des- 
tinele a sute de oameni care, alături de şi împreună cu omul și scriitorul 
Vladimir Beşleagă, ilustrează o întreagă epocă din istoria mai nouă a 
românilor trăitori — vorba cântecului — „la Nistru, la mărgioară”. 


Text redactat în baza comunicării prezentate la Conferinţa Ştiinţifică-Practică Naţiona- 
lă „Creativitatea în Jurnalism: între necesitate și oportunități”, desfăşurată la 27 martie 
2015, sub egida Facultăţii de Jurnalism și Ştiinţe ale Comunicării, Universitatea de Stat 
din Moldova. 

Orice demers analitic care se plasează sub 
tutela unui arc spaţial și temporal vast, încer- 
când să detașeze coordonatele fundamentale 
şi specifice scopului său, reprezintă o nouă 
tentativă de a redefini, de a nuanţa, de a re- 
compune fizionomia unei epoci. Chiar dacă 
despre subiectul supus analizei s-au scris ope- 
re solide, de referinţă, viabilitatea acestuia 
permite spiritului interogativ să contureze noi 
accente la nivelul dinamicii ideilor. 


Decuparea celor mai reprezentative opere 
care au pus temelia studiului ştiinţific al gra- 
maticii a relevat importanţa pe care o au pen- 
tru cultura națională asemenea momente înte- 
meietoare. Ele au concretizat, în acest plan al 
cunoașterii, codificarea limbajului, mutaţiile 
din planul conştiinţei, corelative celor din do- 
meniul economic ori social. 


Parcursul evolutiv al primelor gramatici 
românești confirmă încrederea în forțele spi- 
rituale, singurele creatoare, cărora Paul Ha- 
zard, la finalul unei cercetări de o deosebită 
importanţă ştiinţifică, le dedică un emoţio- 
nant omagiu: „Studiind nașterea ideilor sau 
cel puţin metamorfozele acestora, urmărin- 
du-le de-a lungul itinerarului lor, cu începu- 

turile modeste, în felul în care se afirmă și se consolidează progresiv, în 
victoriile lor succesive și în triumful lor final, ajungem la convingerea 
profundă că forțele intelectuale și morale și nu cele materiale sunt ace- 
lea care dirijează şi comandă viaţa”. Din acest punct de vedere, cu tot 
aspectul lor, adesea desuet ca terminologie de specialitate şi ca efort 
speculativ-teoretic, operele la care vom face referință deschid o nouă 
ramură a cunoaşterii, pe fundalul fertilei, eternei antinomii dintre 
vechi şi nou. Spiritul lor inovator derivă din modul în care, receptive la 
ideile simptomatice ale timpului, ele ajută la cristalizarea unor noţiuni 
gramaticale, a unei abordări sistematice şi pragmatice a fenomenelor 
lingvistice. 


Redevabile ideologiei luminilor sau celei romantice, aceste prime gra- 
matici încearcă a se supune unor exigenţe științifice precum rigoarea 
informaţiei, scientismul pozitivist, criteriul comparativ, fiecare cu un 
coeficient de originalitate prin care putem recompune fizionomia spi- 
rituală a autorilor, dar şi a întregii epoci. Fără a aluneca pe panta unei 
abordări encomiastice, credem că mobilurile interioare care au condus 
la scrierea gramaticilor dezvăluie la autorii lor o anumită curiozitate 
intelectuală, dorinţa de a impune în materialul lingvistic ordine, relaţi- 
onare a elementelor constitutive, stabilitate. 


Aceste intenţii care deschid orizontul cunoașterii și în planul lingvis- 
ticii se înscriu pe traiectoria unui tip de gândire definitorie prin pri- 
matul raţiunii. Răsfrânte în oglinzile timpului lor, primele gramatici se 
fixează într-o zonă de convergenţă definită plastic de Paul Hazard, la 
nivelul culturii europene, prin antinomia dintre rațiune și obscuritate: 
„Acesta este rolul rațiunii; în prezenţa obscurului şi a îndoielnicului ea 
se pune pe treabă, judecă, compară, foloseşte o măsură comună, des- 
coperă, decide. Nu există funcție mai înaltă decât a ei, pentru că ea este 
însărcinată să releve adevărul, să denunțe eroarea. De rațiune depinde 
întreaga ştiinţă și întreaga filosofie”. Pentru a-și realiza idealul, „anali- 
za este metoda ei favorită. În loc să pornească de la principii apriorice 
[...], ea este legată de real; prin analiză ea își deslușeşte elementele, apoi 
le colecţionează în tihnă. Aceasta este prima ei muncă; a doua constă 
în a le compara, în a le descoperi raporturile, în a formula legi pe baza 
lor”. Într-o epocă lipsită de tradiția cercetării, primii noștri autori de 
gramatici „se pun pe treabă”, apoi „judecă, compară, descoperă”, pentru 

„a decide”. Iar linia investigativă este inductivă, de la elementele reale 
la principii. De aceea, referitor la faptele de limbă, ei le colecționează, 
le compară, descoperă raporturi, iar în final formulează legi. Această 
ierarhie a demersurilor intelectuale îi plasează pe gramaticii munteni 
într-o geografie a ideilor mai amplă, nu numai în diacronia culturii na- 
tionale, ci şi în sincronia europeană. 


„Se pun pe treabă” şi au conştiinţa pionieratului. Efortul lor, interpretat 
între coordonate politice și culturale care l-au modelat, este un reflex al 
iluminismului preocupat să înzestreze culturile cu instrumentul nece- 
sar comunicării, limba naţională, dar care să se articuleze pe structura 
unei gramatici, ceea ce reprezenta temeiul acumulărilor culturale ulte- 
rioare. 


Din dedicaţia primei gramatici scrise și tipărite în limba română, cu 
cele două ediţii ale sale, de la Râmnic și de la Viena, în 1787, Observa- 
tii sau băgări dă seamă asupra regulelor și orânduelelor grammaticii ru- 
mâneşti, deducem urgenţa întocmirii unei asemenea opere științifice. 
Ea nu este un demers teoretic detaşat de problematica umană, dim- 
potrivă, subliniază lenăchiță Văcărescu, autorul acestei gramatici, se 
va ocupa de limba patriei noastre. Lipsită de o gramatică, ea poartă, 
totuşi, marca unei dimensiuni ontologice, din moment ce ne defineşte 
ca oameni care petrecem viețuirea aceasta vremelnică şi nădăjduind do- 
bândirea acei statornice ne străduim a o câştiga. Apelul la Divinitate şi 
inflexiunile retorice nu impietează asupra mobilului creator: principiul 
supraordonator pe care îl presupune o viziune științifică asupra limbii 
îi conferă acesteia, implicit celor care o utilizează, o altă dimensiune 
existenţială: „Dar cându și gramatica aceasta sau mai bine să zicu Ob- 
servaţii asupra idiotzmii limbii noastre în starea ce să află acum după 
reglulile gramaticești, nu iaste dă altă limbă ce fieșteșcare nu au câte 
puţine gramatici, ci iaste de limba rumânească ce nu are în starea ei 
nici una până acum, limba patriei noastre prin care cuvântăm, limba cu 
care ne închinăm marelui Dumnezeu proslăvindul întru închinăciunea 
Troiţii cei dă o ființă, limba cu care cuvântându, petrecem viețuirea 
aceasta vremelnică şi nădăjduind dobândirea acei staornice ne strădu- 
im a o câștiga”. 


„Judecă, compară, descoperă”, căci cunoașterea este o acţiune progre- 
sivă, mediată de limbaj. O idee remarcabilă în efortul de a integra lim- 


CĂRŢI ŞI ATITUDINI EJ 


ba română în procesul cognitiv se referă la starea limbii şi, corelativ, la 
cei știitori dă ştienţe și dă filosofie. Pentru Ienăchiţă Văcărescu, circulaţia 
ideilor, pe un implicit fundal european, presupune obligatoriu o gra- 
matică şi un dicționar, instrumente pe care cultura din Muntenia nu le 
avea încă. Prin ele, cărțile dă știență vor fi accesibile celor ce vor pohti 
o valorizare a existenței lor, plasată astfel pe orbita cunoașterii: „Nu să 
află vreun omu ca să grijească să coprinză starea limbii prin mijlocul a 
vreunii gramatici şi să adune termenii filosofii prin vreun dicționaru ca 
să poată tălmăci cu înlesnire cărțile dă ştienţă în limba rumânească şi 
să nu mai pue în osteneală pă lăcuitorii acestor eparhii ce vor pohti să 
fie ştiitori dă ştienţe şi dă filosofie ca să înveţe altă limbă streină întru 
care să le afle acestea”. 


Apoi „decide'. Racordurile subtile ori manifeste presupun un spirit 
asociativ, care sparge cadrele stricte ale cercetării unei limbi pentru a 
stabili analogii, interferenţe, puncte de contact, linii ideatice care îl vor 
conduce spre decizie. Pe parcursul gramaticii sale, fidel unei descrieri 
cât mai aproape de adevăr și, prin el, de rațiune, lenăchiță Văcărescu 
stabileşte, pe baza analizei meticuloase a faptelor de limbă, diferențe, 
dar şi analogii, iar aserțiunea ştiinţifică se fixează într-un câmp de in- 
vestigație mai amplu: „Acum dar arătăm că limba rumânească nu are 
orânduelele graiurilor ce are limba grecească şi latinească [...], ci ur- 
mează limbii talienești şi celorlalte ce sânt asemenea aceștia, carele au 
începutul dân limba latinească și izvorul dân limba grecească”. 


Prima lucrare de lingvistică a lui Ion Heliade Rădulescu, Gramati- 
ca românească de D. I. Eliad, dată la typar’ cu cheltuiala D. coconului 
Scarlat Roset" şi publicată la Sibiu în 1828, este considerată cea din- 
tâi gramatică normativă a limbii române”. Dedicaţia care o precedă 
invocă vremile cele pline de neodihnă, dar şi triada sentimentelor care 
animă inteligenţele timpului, prin Societatea Literară, căldură, dorire 
și silință. 

Convingerea că firea unei limbi îi determină o anumită configura- 
ţie relevă ideea de construcție şi structurarea unui model. În capitolul 
Grămmatică Rumânească. Ce este Grammatic'a şi în câte se-imparte?, 
Heliade scrie: „Grămmatic'a este unu meșteșugu prin care învățămu 
să cunoașştemu o limbă a o vorbi şi a o scri întocmai după însușirile şi 
firea ei'*. 

Recuperarea valorii ştiinţifice a gramaticilor timpului, tentativa de a le 
atribui o dimensiune pe măsura efectului pe care acestea l-au avut asu- 
pra contemporanilor lor, pe linia dialectică dintre planul conceptual 
şi cel empiric, sunt posibile fiindcă, adesea, din paginile acestor gra- 
matici, iradiază dinspre trecut spre modernitate idei ce îşi desfăşoară 
latenţele pozitive, toate contopindu-se cu efortul general al timpului. 


Ideile prefețelor, relaţionate și plasate într-o perspectivă diacronică, 
le aşază pe un suport care lasă a se întrevedea ideea constituirii unei 
structuri, dincolo de activitatea de inventariere şi de ordonare. Crearea 
„codului” care să fie apoi consfințit de tradiţie implică prezența indica- 
iilor normative, autoritatea normelor gramaticale. Aspirația spre acest 
plan conceptual este atitudinea principială a autorilor timpului, care 
aveau conștiința importanţei gramaticii pentru constituirea unei cul- 
turi moderne şi stabileau punți spre toate instituţiile care aveau forța 
de a educa și de a impune, în special școala. 


Gramatica lui Ion Heliade Rădulescu apare, apoi, într-un context de 
efervescenţă intelectuală și de intensificare a preocupărilor pentru stu- 
diul limbii: „Anul 1828, an în care Ion Heliade Rădulescu își tipărește 
gramatica, este un moment de referinţă în istoria filologiei românești, 
care marchează şi începutul unei etape noi în studiul gramatical al lim- 
bii. Influenţa occidentală directă, în primul rând franceză, exercitată în 
Principate înainte şi după jumătatea secolului al XIX-lea, împletită cu 
o influență occidentală indirectă, venită din Transilvania prin interme- 
diul reprezentanţilor curentului latinist, a determinat un interes deo- 
sebit pentru gramatică, în special pentru gramatica limbii române. Se 
scriu şi se tipăresc foarte multe gramatici, majoritatea manuale şcolare, 
care se remarcă prin caracterul lor ştiinţific, prin preocupările autori- 
lor de a teoretiza, de a rezolva și de a clarifica numeroasele probleme 
ale gramaticii românești. În această perioadă, gramatica s-a constituit 
ca ştiinţă a limbii, datorită unor cărturari de prestigiu din epocă, ca 
Heliade, Câmpeanu, Laurian, Cipariu, dar şi ca disciplină şcolară de 
primă importanţă în procesul de învățământ, prin meritul unor zeloși 
profesori-cărturari, ca acelaşi Heliade sau ca Săulescu, Bălășescu, Mă- 
cărescu, Hill și mulți alții”. 


Pe acest fundal, al „zeloșilor profesori-cărturari”, când gramatica are o 
certă dimensiune propedeutică, eforturile „de a teoretiza, de a rezolva 

și de a clarifica” se fixează pe tipul de atitudine specific iluministă pre- 
lungită în societatea românească și în primele decenii ale secolului al 
XIX-lea. Este ceea ce Pierre Chaunnu numește „multiplicator”: „Alfa- 
betizarea masivă este corolarul marii victorii asupra morții”, căci „po- 
pulaţia fiind dublă, proporţia celor ce citesc este dublă (și este vorba 
de un minimum). Proporția celor ce ating un nivel eficace de lectură 
sporeşte încă și mai mult, materialul pus la dispoziţia celor care citesc 
se înzeceşte”!9. Mai mult, aceste opere de fundamentare a gramaticii 
ca ştiinţă sunt străbătute de un anume optimism civilizator, de încre- 
dere în drumul ascendent al cunoașterii, tip de gândire de asemenea 
specific iluministă: „În secolul al XVIII-lea, europenii au experimentat 
progresul [...], progresul, nu răsturnarea. Niciodată un text din Secolul 
Luminilor nu comunică un sentiment dominant de înstrăinare. Depei- 
zarea ce are loc odată cu schimbările presupune conștiința unui înainte 
şi a unui după”. 


În peisajul gândirii și al inițativelor culturale pașoptiste, acordurile 
prefeţei lui Iordache Golescu (la Băgări de seamă asupra canoanelor 
gramăticeşti de D. Vornicul Iordache Golescul, fiul răposatului banului 
Radul Golescul, în zilele prea-înălțatului nostru Domnu Alecsandru 
Dim. Ghika voevod şi tipărită cu însuși cheltuiala Dlui vornicului. Bu- 
cureşti, în tipografia lui Eliad. 1840) par a avea, uneori, un aer desuet. 
Prin adresarea lor directă către viitorul lector, ele au un evident rol 
de sensibilizare, de fuzionare afectivă, nu doar intelectuală, căci cer- 
cetarea lingvistică din Muntenia evolua pe alte coordonate și într-un 
alt ritm decât cea din Transilvania. În acelaşi an, 1840, a fost publicat 
și Tentamenul lui August Treboniu Laurian. Diferenţele sunt foarte 
mari și pe multiple paliere, deoarece gramaticul muntean era încă, 
predominant, la faza pe care Paul Hazard o definea prin „colecţio- 
nează”. 


„Principiile apriorice” sunt în afara preocupărilor lingvistice din Mun- 
tenia. Radiografia unei lumi, ea însăși nedesprinsă complet de menta- 
litatea orientală, implică şi acceptarea decalajelor, a contrastelor, a fap- 
tului că o lucrare științifică este un plocon, dar de esență culturală, mai 
ales în absenţa canoanelor grămăticești: „lată-mă şi eu cu acest plocon 
către iubirea voastră de învățătură, plocon ce poate fi folositor la lipsa 


canoanelor grămăticești în care ne aflăm acum”. 

Gramatica, prin natura ei fiind construct rațional și echilibrat, trebu- 
ie să se subordoneze rigorii ştiinţifice, dar observăm prevalența sco- 
pului educativ. Respectul principiilor, al „temeiului”, se articulează nu 
pe logica unei motivări teoretice, dar pragmatic-educative și estetice. 
Pentru Iordache Golescu, rostul gramaticii este „inpodobirea” vorbirii 
și a scrierii: să o vorbească, şă să o scrie cu mai bună înpodobire şă mai fru- 
moasă frumuseţe. Şi acest meșteșug se numește gramatică. Remarcăm, mai 
ales, sintagma mai frumoasă frumuseţe, a cărei radiere semantică are si- 
militudini cu forțele intelectuale și morale la care medita Paul Hazard. 


Dar autorul este conștient de faptul că rațiunea guvernează buna func- 
ţionare a unei unelte precum limba şi că nicio cuvântare nu poate acce- 
de la resorturile sale adânci fără a cunoaşte normele, comparate just 
cu actul zidirii. Cumpăna zidarului îşi are echivalentul în normă, în 
cunoașterea și în utilizarea ei: Dintr-acestea să cunoaște că, precum la 
toate meşteşugurile fără de uneltele cele trebuitoare nu ne putem înlesni spre 
cuvântare. Gramatica dar fiind cea mai trebuincioasă unealtă şă la limba 
noastră, prea acestea mai întâiu să o îmbrăţișăm şi să o punem înaintea 
fieş-căruia vorbe, precum zidarul pune cumpăna înaintea fiecăriia zidiri. 


Necesitatea unei cunoașteri în plan teoretic, dar ale cărei răsfrângeri se 
află în planul expresiei verbale ori scrise, este pusă în lumină printr-o sec- 
venţă ce redă plastic-vizual raportul dintre gramatica teoretică și rostul 
ei pragmatic: să o îmbrățișăm și să o punem înaintea fieş-căruia vorbe. 


Iluminismul, prin paradigma sa cognitivă, concepe progresul ca pe o 
linie evolutivă, nu ca pe o suită de individualisme izolate, ci ca pe un 
efort colectiv, graţie unei mentalități „optimiste”, melioriste, privind 
realizarea marilor proiecte civilizatoare, emancipatorii: „Solidar cu 
trecutul, secolul al XVIII-lea este totuşi secolul mişcării, al progresului 
practic, la nivelul lucrurilor. [...] Originalitatea secolului al XVIII-lea 
nu rezidă în modificări individuale, ci în propensiunea pe care o capătă 
acum schimbarea de a aduce după sine alte schimbări”'5. Pentru cul- 
tura română este de remarcat faptul că această concepţie definește și 
romantismul pașoptist. 


Aceste axe directoare vor pune în lumină modul în care studiul gramati- 
cal s-a concretizat, pe linia progresului, prin interferența majoră dintre o 
anumită dezvoltare socială, politică, culturală și trebuinţele intelectuale, 

proces progresiv şi care definește iluminismul de esență: „Progresul de- 
curge din întâlnirea a două structuri, o nouă structură intelectuală și o 
nouă structură a mediului înconjurător. Progresul nu este numai afirmat, 
el este trăit în viața cotidiană. Progresul se opune îndelungii întemnițări 
constituite de o stagnare seculară, triumful aparent al parametrilor tre- 
cutului. [...] În secolul al XIX-lea, progresul nu mai este trăit, el este doar 
proclamat. Progresul, ca percepere a unei schimbări trăite ca ameliorare, 
presupune deci un minimum de stabilitate. Secolul al XVIII-lea va fi fost, 
pentru o fracțiune tot mai mare, alcătuită din oameni care citesc, secolul 
perceperii generalizate a unei ameliorări”"*. 


Note | 


1 Paul Hazard, prefața operei La crise de la conscience europeene, Fayard, Paris, 1961, 
p. XI, apud, Paul Hazard, Criza conștiinței europene, 1680-1715, traducere de Sanda Şora, 
Prefaţa de Romul Munteanu, Editura Univers, Bucureşti, 1973, citat de Romul Muntea- 
nu, în Prefață, Paul Hazard şi metamorfozele conceptului de istorie literară, p. XVI. 

? Paul Hazard, Gândirea europeană în secolul al XVIII-lea, De la Montesquieu la Lessing, 
în româneşte de Viorel Grecu, Editura Univers, Bucureşti, 1981, p. 33, din capitolul III, 
„Rațiunea şi luminile”. 

3 Ibidem. 

* Tenăchiţă Văcărescu, Observaţii sau băgări dă seamă asupra regulelor și orânduelelor 
grammaticii rumâneşti, Râmnic, 1787, p. 2. 

5 Idem, p.6. 

é Idem, p. 59. 

7 D. Macrea, Contribuții la istoria lingvisticii şi filologiei românești, Editura Ştiinţifică şi 
Enciclopedică, Bucureşti, 1978, p. 105. 

8 Ion Heliade Rădulescu, Gramatica românească, Ediţie şi studiu de Valeria Guţu Roma- 
lo, Bucureşti, Editura Eminescu, 1980, p. 73. 

? Doina Cobeţ, Maller Petru Câmpeanu — gramatician, în „Limbă şi literatură”, Bucureşti, 
Societatea de ştiinţe filologice din România, Anul XLI, nr. 3, 1992, p.115. 

1 Pierre Chaunnu, Civilizaţia Europei în Secolul Luminilor, vol. 1, traducere și cuvânt- 
înainte de Irina Mavrodin, Editura Meridiane, Bucureşti, 1986, p. 50, cap. Introducere, 
Pentru a înțelege Secolul Luminilor, despre Multiplicatorul de creştere a timpului din Secolul 
Luminilor. 

1 Ibidem. 

" Iordache Golescu, Băgări de seamă asupra canoanelor gramăticeşti de D. Vornicul lorda- 
che Golescul, fiul răposatului banului Radul Golescul, în zilele prea-înălțatului nostru Domnu 
Alecsandru Dim. Ghika voevod și tipărită cu însuși cheltuiala Dlui vornicului. Bucureşti, în 
tipografia lui Eliad, 1840, p. 6. 

1 Pierre Chaunnu, op. cit., vol. I, p. 47. 

14 Idem, p. 51. 


Dorin CIMPOEŞU 

Criza constituțională 
din Republica Moldova (II) 


D.C. — prof. univ. dr. în 
istorie, Academia „Al. |. Cuza”, 
Bucureşti, autor, printre 
altele, al volumelor 
Guvernarea de centru-dreapta 
în Basarabia (Republica 
Moldova) 1998-1999 (2009); 
Restauraţia comunistă 
sovietică în Republica 
Moldova (2008); Republica 
Moldova, între România şi 
Rusia (Premiul Salonului 
Internaţional de Carte, 
Chişinău, ediţia a XIX-a, 
2010). Specialist în Istori 
contemporană a României, 
inclusiv a Basarabiei (1918 — 
prezent), profesor de Istoria 
contemporană a românilor şi 
Istoria instituţiilor româneşti 
contemporane. 


= 


a 


Apelul preşedintelui Nicolae Timofti, din 
anul 2012, privind revizuirea Constituției în 
sensul schimbării mecanismului de alegere a 
şefului statului de către Parlament, a rămas, 
timp de doi ani și jumătate, fără niciun ecou 
în rândul liderilor partidelor parlamentare de 
la Chişinău. 


Lipsa de voinţă politică a acestora a fost se- 
sizată inclusiv de unii demnitari europeni, 
care urmăresc criza regimului parlamen- 
tar din Republica Moldova, cum ar fi Gianni 
Buquicchio, președintele Comisiei de la 
Veneţia, care afirma, într-un interviu oferit 
unei publicaţii de la Chişinău, următoarele: 
„Nu vreau să vă descurajez, dar aveţi multe 
probleme în ţară. Prima este instabilitatea 
politică şi a democraţiei. Şi aici mă refer la 
ultimul impas - alegerile prezidenţiale — care 
au fost responsabile de trei ani pierduţi în 
defavoarea țării şi a societăţii. Atât la sfârşitul 
crizei, cât şi pe durata ei, noi am recoman- 
dat de multe ori autorităţilor moldovenești 
să revizuiască Constituţia, cel puţin în ceea 
ce priveşte alegerea președintelui, pentru că 
nu este un lucru dificil. Era nevoie doar de 
dorință... 


| * Continuare. Partea I în nr. 1-4, 2013, p. 212-218. 

Demnitarul european declara, totodată, că „...pentru noi, cel mai im- 
portant lucru este revizuirea Constituţiei, legea fundamentală a statu- 
lui. Constituţia nu este rea şi poate fi în continuare astfel, dar sunt câ- 
teva probleme care trebuie rezolvate — cum ar fi modul de desfășurare 
a alegerilor prezidenţiale. În trecut, am făcut mai multe propuneri în 
ceea ce priveşte alegerea președintelui, dar au fost uitate. Trebuie evita- 
te asemenea blocaje și apoi sunt o mulțime de exemple în alte țări, în- 
cepând cu Italia, unde majoritatea se reduce după fiecare alegere, până 
când se ajunge la un compromis și preşedintele este ales”. 


Problema a revenit în atenţia politicienilor abia în preajma alegerilor par- 
lamentare din luna noiembrie 2014. Astfel, la 16 septembrie 2014, un 
grup de 37 de deputaţi, aparținând PLDM și Partidului Liberal Refor- 
mator (PLR), a depus Sesizarea nr. 48c la Curtea Constituţională, prin 
care se solicita avizarea iniţiativei de revizuire a articolelor 78, 85, 89, 91 
şi 135 din Constituţia Republicii Moldova prin referendum național’. 


Iniţiativa prevedea organizarea, în data de 30 noiembrie 2014, în ace- 
eași zi cu alegerile parlamentare, a referendumului, căruia urma să i se 
supună spre validare un proiect de Lege vizând modificarea Constituţiei 
Republicii Moldova, exprimat prin întrebarea: „Sunteţi pentru modi- 
ficarea Constituţiei care să permită alegerea şi demiterea preşedintelui 
Republicii Moldova de către întreg poporul?” 


Sesizarea a fost judecată de Curtea Constituţională, la 22 septembrie 
2014, care a pronunţat următoarele concluzii: 


Iniţiativa de revizuire a Constituţiei prin referendum încalcă procedura 
de revizuire a Constituţiei, deoarece nu respectă exigenţele constituți- 
onale privind limitele temporale ale revizuirii Constituţiei și de validita- 
te în sens formal a textelor supuse referendumului. 


Legea Supremă nu conţine prevederi speciale privind revizuirea Con- 
stituției prin referendum. O altă procedură decât votarea în Parlament 
nu este prevăzută expres în Constituţie. 


Din acest motiv, odată cu Hotărârea nr. 22, din 23 septembrie 2010, cu 
privire la confirmarea rezultatelor referendumului constituţional, din $ 
septembrie 2010, Curtea a adoptat o Adresă, prin care a semnalat Par- 
lamentului existența lacunelor în legislaţia electorală cu referire la referen- 

dumurile democratice, în particular în partea ce ţine de libera formare a 
voinţei electoratului și efectele referendumului. 


Drept consecință, Curtea Constituţională a respins iniţiativa legislati- 
vă a celor 37 de deputaţi privind organizarea, la 30 noiembrie 2014, a 
unui referendum de revizuire a Constituţiei Republicii Moldova. 


Trebuie precizat că demersul deputaţilor liberal-democraţi și liberal- 
reformatori a avut îndeosebi o conotaţie electorală, deoarece aceștia 
urmăreau să obțină capital politic în confruntarea cu adversarii lor în 
apropiata campanie pentru alegerile parlamentare. 


La scurt timp după alegerile parlamentare din 30 noiembrie 2014, câș- 
tigătorul acestora, Partidul Socialiştilor (PSRM), s-a pronunţat pentru 
alegerea președintelui țării prin votul direct al cetățenilor. În acest sens, 
Igor Dodon, liderul partidului, a anunţat că formațiunea sa politică va 
introduce în Parlament o iniţiativă legislativă în acest sens‘. 


Pe de altă parte, în cadrul negocierilor vizând crearea unei coaliții po- 
litice majoritare, în urma alegerilor parlamentare, reprezentantul Par- 
tidului Liberal, prim-vicepreşedintele Anatol Șalaru, a propus înființa- 
rea unui mecanism menit să permită alegerea preşedintelui Republicii 
Moldova, evitând blocajele care au apărut după scrutinul parlamentar 
anterior, urmat de o criză constituțională care a durat mai mult de trei 
ani. Propunerea liberalilor viza, în esenţă, alegerea șefului statului cu 
majoritatea simplă de voturi, respectiv 51, în loc de 61, cum prevede 
legea în prezent?. 


Însuşi Mihai Ghimpu, liderul partidului, a declarat că „În conducerea 
ţării sunt trei funcţii — Președinte al țării, Preşedinte al Parlamentului 
şi Prim-ministru. Înseamnă că acestea trebuie partajate între cele trei 
partide. Dacă partidul care a acumulat cele mai multe mandate în coa- 
liție a ales funcţia de Prim-ministru, celelalte două partide au dreptul 
să pretindă la postul de Preşedinte al Parlamentului și Președinte al ță- 

Având poziţii diametral opuse în această problemă, celelalte două par- 
tide participante la negocieri, Partidul Liberal Democrat din Moldova 
şi Partidul Democrat, au dat o interpretare speculativă propunerii libe- 
ralilor, afirmând că, de fapt, cei din urmă doreau să obţină funcția de 


LECȚIILE ISTORIEI EY 


preşedinte al țării în structura noii puteri, în condiţiile în care liberal- 
democraţii şi democraţii optaseră pentru poziţiile de prim-ministru, 
respectiv, preşedinte al Parlamentului. 


În acest context, președintele în exercițiu, Nicolae Timofti, atrăgea 
din nou atenția deputaţilor, la 29 decembrie 2014, cu ocazia şedinţei 
constitutive a noului Parlament, „...asupra necesității modernizării 
Constituţiei sau chiar a adoptării unei noi Legi Supreme. În noul text 
trebuie să se regăsească formule moderne și corecte privind procedura 
de alegere a șefului statului”. 


În cursul negocierilor pentru formarea noii majorități parlamentare, 
PLDM şi PD au avansat o soluţie pentru evitarea unui nou obstacol 
în alegerea șefului statului. Aceasta nu este inedită, ci reprezintă o re- 
iterare a modalităţii de alegere a actualului preşedinte în anul 2012. 
Astfel, potrivit declaraţiei deputatului Valeriu Streleţ, vicepreşedinte 
al PLDM, „viitorul preşedinte al Republicii Moldova nu va fi afiliat po- 
litic şi va fi ales în urma unui consens realizat între forțele politice din 
Parlament. Mai mult, Streleţ şi-a exprimat îndoiala că, până la expira- 
rea mandatului actualului președinte al țării, care va avea loc în martie 
2016, Constituţia va fi amendată, fie în sensul alegerii simplificate în 


Parlament, fie în mod direct prin votul cetăţenilor”*. 


Problema alegerii şefului statului a fost inclusă și în Acordul privind 
constituirea şi funcționarea Alianţei Politice pentru Moldova Europeană 
(APME), formată de PLDM și PD, care reprezintă minoritatea parla- 
mentară, sprijinită de grupul deputaților comuniști, aflată la conduce- 
rea Republicii Moldova din 26 ianuarie 2015. Cele două formaţiuni 
politice constitutive ale APME au stabilit că funcţia de șef de stat nu 
este partajabilă, în Acord specificându-se că „părţile vor constitui, în 
termen de 30 de zile după crearea Alianţei, o comisie de experţi cu 
participarea reprezentanţilor delegaţi de partenerii europeni, care să 
elaboreze recomandări și soluţii în vederea alegerii noului Președinte 
al Republicii Moldova”. 


Înfiinţarea comisiei respective nu reprezintă însă o garanţie certă că 
problema constituțională privind alegerea şefului statului va fi rezolva- 
tă. Criza constituțională, care s-a manifestat periodic, odată cu reveni- 
rea Republicii Moldova la regimul parlamentar democratic, precum și 

pasivitatea decidenţilor politici pe parcursul celor trei ani ai mandatului 
actualului președinte, instalată după o instabilitate politică de tot atâția 
ani, sunt argumente solide care ne permit să conchidem că prevederile 
constituționale în materie nu vor fi modificate, iar țara va fi confruntată 
cu un nou blocaj instituțional, în 2016. La acestea se adaugă timpul 
scurt rămas din mandatul preşedintelui în exercițiu și inexistența unei 
majorităţi parlamentare consistente, care să asigure obținerea celor 61 
de voturi necesare alegerii noului șef al statului. Experienţa istorică a 
ultimilor cincisprezece ani a arătat că alegerea președintelui de către 
Parlament a fost posibilă fie în condiţiile unei majorităţi de 2/3 dintre 
deputaţi, cum s-a întâmplat doar o singură dată, în anul 2001, fie în 
urma realizării unui compromis între majoritate şi unii deputaţi ai opo- 
ziţiei asupra alegerii în funcţia de preşedinte a unei persoane din afara 
spectrului politic, cum a fost cazul lui Nicolae 'Timofti. Această ultimă 
variantă ar putea fi folosită şi în anul 2016, dacă actualul sprijin acordat 
de deputaţii comuniști minorității parlamentare se va menţine, iar per- 
sonalitatea aleasă va fi acceptată de cei dintâi. Altfel, regimul parlamen- 
tar din Republica Moldova va intra din nou în criză constituțională. 


Note | 1 „Timpul, 14 septembrie 2014. 
2 Ibidem. 
3 Avizul Nr. 1 al Curţii Constituţionale privind referen- 
dumul de revizuire a Constituţiei Republicii Moldova, 22 
septembrie 2014. 
* Agenţia „Infotag”, 17 decembrie 2014. 
5 Agenţia „Unimedia”, 17 decembrie 2014. 
é Site www.pd.md, 12 decembrie 2014. 
7 Agenţia „Interlic”, 29 decembrie 2014. 
3 Agenţia „Unimedia”, 22 ianuarie 2015. 
” Agenţia „Moldpres”, 26 ianuarie 2015. 

Vlad MISCHEVCA 


Pacea de la Bucureşti din 1812: 
însumarea unor concluzii! 


„Pune un hotar, stăpâne, nenorocirii noastre! 
Ajungă sfinției-tale atâta jertfă! 

Ajungă atâta risipă, atâta jaf la vulturi! 

Din mana bietei ţări şi din carnea noastră!” 
Gala Galaction (1912) 


Conform tratatului de pace, încheiat în urma 

VI.M. (Miscăuca) - dr, confruntării militare din anii 1806-1812, în- 

cercet. şt. coord. la Institutul tre cele două mari imperii — otoman și țarist — 

de Istorie al A.Ş.M,, conf. seria tz = „cd ; zi 

s-a sfârşit încă un lung și plin de suferinţe răz- 

cercet. (Associate professor, boi , dată l bilit si l 

Ph.D). Membru al Comisiei PO! ruso-turc, iar odată cu el s-a stabilit și nou 
Naţionale de Heraldică hotar al Rusiei. 


(1995-2015). Domenii de E . litică si militară a Rusiei ai 
competentă: istoria relațiilor xpansiunea politică și militară a Rusiei in 


internaționale din sud-estul Balcani și eforturile Porții Otomane de a-şi 

Europei (sec. XVIII - încep. menține dominaţia în bazinul nordic al Mării 

sec. XIX), genealogia dom- Negre și în spaţiul Carpato-Danubiano-Nis- 

dA ul e el trean, conjugate cu poziţiile marilor puteri 
heraldică, raporturi istorice 3 4 

moldo-elene (in special, cu  €uropene — Franța și Anglia (aflate în constan- 

Sf. Munte Athos). 10 mono- tă creştere militară şi influență politică directă 

grafii, publicate la Chișinău, asupra părților beligerante) — s-au soldat cu 

laşi, Atena. grave consecinţe pentru Moldova. Tratatul de 

pace ruso-turc, semnat la 16 (28) mai 1812 la 

Bucureşti, la Hanul lui Manuc, după lungi dis- 

cuţii şi tocmeli, prevedea, conform stipulaţiei 

din articolul nr. 4, ca frontieră între cele două 

imperii să devină talvegul râului Prut. Hotar 

arbitrar, ce poate fi considerat rod al ambiţi- 

ilor părţilor beligerante, ce dezmembra în ju- 

mătate o țară, un popor. La baza acestei decizii imperiale a fost pusă 
din capul locului înțelegerea principială de a se desemna noul hotar 
într-un mod autoritar şi abuziv — pe „un fluviu care să merite să fie ho- 
tar între cele două părți”. 


Astfel, soarta poporului și Ţării Moldovei, fiind decisă la Petersburg și 
Istanbul, s-a hotărât, în mare măsură, la masa negocierilor ruso-oto- 
mane ce au avut loc la Giurgiu şi București, încălcându-se drepturile 
moldovenilor și obligaţiile atât din partea puterii suzerane, cât şi din 
partea celei protectoare: „Basarabia fiind... transmisă de către acel ce nu 
avea drept s-o cedeze la acel ce nu avea drept s-o ia”. 


Tactica diplomaţiei otomane de a tergiversa tratativele și de a exploa- 
ta la maxim încordarea raporturilor franco-ruse, păstrându-şi propri- 
ile interese, precum și tactica ţarismului de a cuceri și menţine un 
teritoriu cât mai mare, eliberându-și, totodată, cât mai repede armata 
imobilizata la Dunăre, au avut drept rezultat acceptarea, în fond, a 
unui compromis (faţă de poziţiile iniţiale ale părţilor beligerante) ex- 
primat prin fixarea noului hotar pe „trupul viu” al Principatului Mol- 
dovei, ceea ce însemna scindare, deoarece potenţialul uman și eco- 
nomic al Moldovei era, practic, înjumătăţit. Potrivit unui document 
otoman de la acea vreme, „jumătate dintre supușii plătitori de gizie* 
ai Principatului Moldovei se află în partea de dincolo (stânga - V.M.) 
a Prutului”. 


Imperiul Rusiei, care promova abil o politică expansionistă în sud-es- 
tul Europei, şi-a realizat, la 1812, doar parţial planurile mult râvnite, 
deoarece Constantinopolul (numit de turci Istanbul) şi strâmtorile 
Bosfor şi Dardanele rămâneau a fi scopul măreț, nicicând uitat şi pas 
cu pas apropiat. Dar ţarismul a cucerit la acea etapă gurile Dunării 
(braţul Chiliei), dezmembrând străvechea Moldovă. Teritoriul isto- 
ric moldovenesc dintre Prut şi Nistru era anexat la Rusia ţaristă, care 
n-avea niciun drept (fie etnic, istoric, geografic sau politic) asupra 
acestui pământ. Vorbind despre această anexare, în contextul analizei 
politicii externe a Rusiei, Friedrich Engels menţionase just că „Ba- 
sarabia era populată de români... iar aici nici vorbă nu poate fi de 
reunirea unor neamuri înrudite, risipite, care poartă numele de ruși, 
aici avem de-a face cu o cucerire violentă a unui teritoriu străin, pur 


şi simplu, cu un jaf ordinar”. 

În virtutea ştirbirii continue a statutului suveranității sale politice ex- 
terne, în componența Imperiului Otoman, Moldova în această situaţie 
dramatică nu era subiectul, ci obiectul politicii europene. Fiind supusa 
Porții Otomane, sub regimul turco-fanariot, ea a fost exclusă la acea 
etapă decisivă din procesul soluționării chestiunilor legate de raportu- 
rile internaţionale, în special a problemei orientale, fapt ce a determinat 
în mod tragic destinul său istoric. Dacă vom ţine cont și de faptul că ra- 
ialele din sudul Moldovei (Basarabia) și ţinutul Hotin către începutul 
conflictului militar ruso-turc din 1806-1812 se aflau sub ocârmuirea 
directă a autorităţilor otomane, atunci s-ar putea spune, într-un anumit 
sens, că acest teritoriu a fost „eliberat” de sub stăpânirea turcească și 
acaparat nemijlocit de la Imperiul Otoman. Dar, deoarece pământurile 
menționate (transformate în raiale) au făcut din vechime, sub toate as- 
pectele, corp comun, fiind parte integrantă a Principatului, aparținând 
din punctul de vedere al dreptului istoric Statului Moldovenesc — fapt 
reconfirmat chiar şi de Rusia, care a retrocedat Moldovei aceste terito- 
rii la 18077 (unde prin ispravnicii numiţi se restabilise puterea juridică 
şi cârmuirea Divanului), este corect să se afirme cu certitudine că Ba- 
sarabia, la sigur, a fost acaparată integral de la Moldova. 


Tocmai de aceea Mihai Eminescu sublinia: „Basarabia... în 1812 a fost, 
în actul oficial de cesiune, dobândită de către Rusia de la Poarta Oto- 
mană, dar în realitate răpită de la legitimul și adevăratul său proprietar, 
care era Moldova”. 


Acest fapt a fost confirmat mai târziu de însăși diplomaţia europeană, 
deoarece, după înfrângerea Rusiei în războiul din Crimeea, trei judeţe 
basarabene — Ismail, parțial Cahul şi Akkerman (peste 5 mii km? şi o 
populaţie de circa 128 mii de oameni) au fost retrocedate stăpânului 
său legitim. „Este important de relevat, scria în legătură cu aceasta ma- 
rele diplomat român Nicolae Titulescu, că Basarabia, cedată de Turcia 
în 1812 Rusiei, a început să fie restituită parţial în 1856 de către con- 
certul european Principatelor Unite, şi nu Turciei”. 


Românii din aceste străvechi ținuturi moldovenești au participat la Ac- 
tul Unirii Principatelor Române (1859) şi formarea statului unitar — 
România. Dar, reparându-se astfel, măcar și parţial, dreptatea istorică, 
peste 22 de ani, în urma războiului pentru Independenţă din 1877- 
1878, drepturile românilor din nou au fost grosolan încălcate de către 

Congresul de la Berlin (1878), reanexându-se aceste judeţe Imperiului 
vulturului bicefal. 


Referitor la statutul „oblastei', iar ulterior al „guberniei” Basarabia, 
menţionăm că între anii 1812-1828 ea a avut anumite drepturi de 
autonomie: autoadministrare internă laică şi bisericească, juridică, 
ba chiar și unele libertăţi economice (vama comercială de pe Nistru 
fiind păstrată până la 1830)". Lichidarea în 1828 a autonomiei ţinu- 
tale, unificarea și centralizarea birocratică a sistemului de administra- 
re, ignorarea fățișă a tradiţiilor și specificului național, desfășurarea 
procesului violent de rusificare, manifestat sub multiple forme, s-au 
soldat cu stabilirea regimului colonial de oprimare națională. Iniţie- 
rea şi dezvoltarea mișcării naționale servește ca un argument în plus 
în acest sens. 


Generalizând, putem susţine că actul nefast săvârșit la 16 (28) mai 
1812 la Hanul lui Manuc prezintă o încălcare de către ţarism a angaja- 
mentelor declarate în repetate rânduri și asumate în calitate de „ocro- 
titor” al creştinilor din Principate, care, în virtutea situaţiei concrete 
istorice, sperau să vadă în Rusia ortodoxă un sprijin în lupta împotriva 
dominaţiei otomane și care au suportat mari greutăți, acordând Rusiei 
asistență în timpul numeroaselor războaie ruso-turce (cazarea și între- 
ţinerea trupelor ruse, transportul munițiilor etc.). Or, lupta cu arma în 
mâini a miilor de volintiri nu a vizat independenţa ţării? 


De menţionat că țarismul, de fapt, şi-a arătat intenţiile adevărate şi me- 
todele sale în atingerea scopurilor propuse încă înainte de a-și anexa 
Moldova dintre Prut şi Nistru. Astfel, atitudinea Rusiei față de românii 
din Principatele ocupate s-a manifestat întru totul în politica sa inter- 
nă, promovată în timpul războiului ruso-turc din anii 1806-1812. Po- 
litica imperială a Rusiei s-a reliefat clar deja atunci, când erau aşteptate 
anumite schimbări de regim în timpul ocupaţiei militare ruseşti, cu 
atât mai mult că, după cum sublinia A. D. Xenopol: „ruşii voind să le 
încorporeze desăvârşit în împărăţia lor, era firesc lucru de le înfățișa 
în perspectivă a altfel de ocârmuire decât aceea pe care o suferise sub 
stăpânirea turcească”. 


Practic însă, creşterea excesivă a prestaţiilor şi noilor contribuţii bă- 
neșşti şi materiale din partea administraţiei rusești depășeau cu mult 

birul plătit Porții Otomane. Contribuțiile Moldovei, după calculele 
vistieriei, se urcase de la 3 mln. de lei, cât fusese înainte, la 8 mln., iar 
cele din Tara Românească „se sporise pe cinci părți '?. Mii de braţe de 
muncă erau folosite în modul cel mai necruţător. Astfel, din numărul 
de 2 mii de lucrători folosiţi la cetatea Hotinului, 400 au decedat în 
câteva zile”. 


Transporturile militare şi îndeosebi cazarea trupelor rosiene erau o 
adevărată năpastă pe capul populaţiei Principatelor. Şi cu cât se apro- 
pia vremea evacuării armatei țariste din Principatele Române, cu atât 
asuprirea lor devenea mai simţitoare. La 25 martie 1812 ruşii au cerut 
Divanului Moldovei 70 mii de sferturi'* de grâu și orz, iar Divanul Ţării 
Românești era obligat să furnizeze 15 mii de căruțe și o contribuţie 
extraordinară de 30 piaştri!S de familie!*. Neobişnuit de crudă era pur- 
tarea lor față de țărani, pe ai căror umeri cădea tot greul. Când s-a atras 
atenţia lui Kutuzov asupra faptului că țăranilor li s-a luat tot ce mai avu- 
sese şi că acum nu le-a mai rămas nimic, generalul rus a răspuns crud 
și rece că le-au mai rămas încă „ochii ca să plângă” "7. Chiar și împăratul 
Alexandru I a fost nevoit să-i declare lui P. V. Ciceagov, în primăvara 
anului 1812: „Nu mai pot suporta asemenea orori!”, deoarece „excese- 
le trupelor noastre în Moldova și Țara Românească i-au exasperat pe 
locuitori, neglijenţa și intriga domnesc în privinţa asta”"?. Prestaţiile și 
abuzurile n-au contenit până la plecarea definitivă a trupelor rusești, 
înseși oficialitățile ruse recunoscând, la 1813, că „această ţară... jefuită 
şi pustiită de operaţiile militare din anii 1806-1810, prezintă un pustiu 
vast şi nepopulat””?. 


Faptul că greutăţile războiului ruso-turc din anii 1806-1812 au căzut 
pe umerii poporului şi au avut urmări nefaste pentru economia Prin- 
cipatelor Române ocupate este confirmat și de raportul administraţiei 
ruse din 17 martie 1813, în care se subliniază că scutirea de impozite 
a populaţiei din ţinut pe o perioadă de trei ani a fost acordată nu doar 
în virtutea respectării condiţiilor tratatului de pace de la Bucureşti, ci 
şi „în scopul de a aduce locuitorilor Basarabiei o ușurare, destul de 
necesară la terminarea războiului de șase ani, pe parcursul căruia ei au 
suportat multe greutăți fără murmur și cu sârguinţă în folosul Rusiei”. 


Drept mărturie elocventă a atitudinii românilor faţă de armata de ocu- 
paţie către sfârșitul acestui război constituie însăși reacția poporului, 

manifestată în octombrie 1812, când au plecat ultimele trupe din Prin- 
cipate. Căci „nu se putea descrie bucuria de care fu cuprinsă poporaţi- 
unea Bucureștilor, când văzu că este mântuită de jugul rușilor. Chipul 
în care poporul își manifesta multumirea n-a putut să fie pe placul con- 
sulului rus L. Kirico — păpuși în uniformă de ruși și împlute cu paie fură 
primblate prin oraș, stropite cu noroi și apoi arse. Această bucurie ținu 
trei zile, în timpul cărora orașul fu frumos luminat și pretutindeni se 
slobozeau focuri din puști şi pistoale”. 


În așa mod, Ţara Moldovei „întru această epocă de șase ani, călcându-se 
de oşti nesfârșite rosienești, după cum descriau boierii moldoveni într- 
o anaforă către domnul Scarlat Al. Callimachi la 2 octombrie 1812, şi 
făcându-se priveliștea războiului”, iar moldovenii „slujind, muncind 
cu mâinile și cu dobitoacele, cu păgubire din toate părțile, până la în- 
genunchierea sa”, pentru ca până la urmă să fie răsplătiți prin raptul 
ținuturilor Greceni, Codru, Hotărniceni, Orhei, Soroca, Hotin, parte 
din lași și Basarabia propriu-zisă (Bugeacul) — teritoriu ce cuprindea 
o suprafață de 45.630 km?, ce era cu 7.400 km” mai mult decât ceea 
ce rămăsese sub oblăduirea domnului Moldovei”. Radu Rosetti, la 
1914, menţionase că Moldova dintre Prut şi Nistru avea o întindere de 
45.600 km?, iar cea dintre Prut şi munţi numai 38.221 km?.* 


Autocraţia țaristă a „deosebit... din trupul Moldovei, — precum deplân- 
geau boierii pământeni înstrăinarea patrimoniului naţional în acel an 
tragic, — partea cea mai bună, și însuflețirea hranei și împuternicirea, ... 
îndemânarea și adăpostirea pământenilor, în înlesnirea vieţuirii lor, şi 
întru a hranei îndestulare și a vitelor pășune... poate... mai mult decât 
jumătate de țară, într-un cuvânt, tot câmpul și inima țării”. Această 
parte a Moldovei numără cinci cetăţi: Hotin, Bender (Tighina), Ismail, 
Chilia şi Akkerman (Cetatea Albă), 17 orașe și târguri, 683 sate”. 


Referitor la numărul populaţiei Moldovei dintre Prut și Nistru către 
anul 1812 — aceasta rămâne a fi o problemă discutabilă în istoriografie. 
Există informaţii şi opinii contradictorii, fapt ce nu ne permite să ne ex- 
primăm categoric în această privință. Menţionăm doar că în Principa- 
tul Moldovei, conform calculelor statistice efectuate de P. G. Dmitriev 
(Pavel Dimitriu) pe baza datelor recensămintelor din anii 1772-1774, 
erau aproximativ 142.600 de gospodării”. Aceasta ar presupune o po- 
pulaţie de nu mai puţin de 700 mii de oameni. lar în anii 1772-1803 s-a 

observat o creştere considerabilă a numărului populaţiei — aproximativ 
cu 18%%. În Principat a avut loc, de asemenea, şi o creştere a densităţii 
populaţiei — de la 7,7 oameni la 1 km? în anul 1774 până la 11,8 oameni 
în 18037”. 


Conform datelor statistice ale administraţiei militare ruse, care a efec- 
tuat în 1809 un recensământ al populaţiei în Principatele Române, în 
„Moldova şi Basarabia” (adică în raialele din sudul Moldovei) erau 29 
de oraşe însemnate și 2.193 de târgușoare şi sate cu 2.312 biserici de 
mir în ele şi 814.605 „suflete de parte bărbătească și femeiască””. 


Teritoriul anexat la 1812 de către Rusia țaristă însuma, conform unor 
date, „doar creştini de genul masculin mai mult de o sută de mii, în afa- 
ră de evrei, care-s foarte mulţi în orașe și sate” (P. Kuniţki)"! 240 de mii 
(A. Zaşciuk) sau 334 de mii de oameni (A. Skalkovski)"?. 


În documentul privind „guvernarea temporară a Basarabiei”, semnat 
la 23 iulie 1812 de către P. V. Ciceagov, atestăm date statistice (incom- 
plete) despre 43.160 de „locuitori”* sau mai exact — capi de familii (ce 
ar alcătui, reieșind din media de 5 oameni într-o familie, aproximativ 
215.800 de oameni, cotă mult prea joasă). Conform altor date statis- 
tice militare ruseşti (mai complete), aici erau 51.121 de familii. Pe 
când în volumul I al Istoriei R.S.S. Moldovenești se vehiculează cifra de 
240 de mii de oameni*s. În Istoria R.S.S. Moldoveneşti din cele mai vechi 
timpuri până în zilele noastre numărul populaţiei către 1812 este consi- 
derat ca fiind de 250-275 de mii“. 


După cum s-a atestat în lucrările consacrate problemelor demografice, 
numărul minim, care poate fi acceptat, al populaţiei teritoriului nou- 
cucerit la 1812 de către Rusia ţaristă este de 255.600 de oameni. Dar 
şi această cifră este micşorată, întrucât populația, după cum susține 
V. M. Kabuzan, atingea cota de 300 de mii”. Dinu Poştarencu, anali- 
zând în mod special dinamica populaţiei Basarabiei în perioada țaristă, a 
ajuns la concluzia că acest număr trebuia să fi fost, către 1812, mai mare 
de 300.000 de oameni”. Probabil că datele sus-numite nu pot fi exacte, 
deoarece, după cum consemna și P. Svinin, moldovenii priveau cu sus- 
piciune recensămintele populaţiei, considerând că acestea se efectuează 
„pentru a fi daţi în recruți sau în robie la moșieri, fapt de care ei cel mai 
mult se temeau””?. 

La cele expuse mai adăugăm că potrivit unor informaţii de arhivă, pu- 
blicate în presa de la Chişinău (din documentele semnate de coman- 
dantul suprem al Armatei Dunărene — amiralul P. V. Ciceagov), popu- 
laţia Moldovei dintre Prut şi Nistru la timpul anexării constituia 340 
mii de locuitori”. 


Deja către 1816, conform datelor prezentate de P. Svinin, numărul 
populaţiei în această regiune se estima la 73.704 familii“! (ceea ce ar 
alcătui aproximativ 368.520 de oameni). lar în afară de cele cinci cetăți 
amintite, el mai numeşte zece orășele mici: Chișinău, Orhei, Bălți, Te- 
lenești, Soroca, Otaci, Briceni, Lipcani, Fălești, Reni (sau Tomarovo), 
considerând că numărul localităţilor este de 904%. 


Se indică, totodată, că numărul populaţiei nu poate fi considerat întru 
totul exact (din cauzele expuse mai sus) și se menționează o creştere 
esenţială a numărului moldovenilor care au emigrat peste Prut din ca- 
uza „greutăților prestaţiilor şi asupririi”, astfel încât „la începutul anului 
1814 din aceste motive cea mai mare parte a locuitorilor era gata să 
fugă în partea turcească a Prutului” ®. 


În anul 1817, din porunca deplin împuternicitului locţiitor al oblasti- 
ei Basarabiei, A. N. Bahmetev, s-au executat două lucrări însemnate: 
1) locuitorii provinciei au fost aduși „ca să săvârşească jurământul cre- 
dinței pentru adevărata supunere către pristolul împărăției Rosiei”; 
2) o „lămurită catagrafie di numărul tuturor locuitorilor, cu osebire 
treptelor, după forma dată... *. Acţiuni care, deși cu o anumită întârzi- 
ere de la actul anexării din 1812, se înscriu întru totul în „albia firească” 
a procesului de colonizare continuă a noilor pământuri de către auto- 
crația rusă. Prin jurământul dat fiecare locuitor făgăduia și jura „întru 
tot puternicul Dumnezeu, înaintea sfintei Evanghelii sale, precum că 
voiesc și sunt datoriu (către împărat)... cu credință și fără fățărie a sluji 
şi întru toate a mă supune, necruțând viața mea până la cea mai de pre 
urmă picătură a sângelui, și toate dreptăţile şi Pronomiile... a le păzi și 
a le apăra... și orice taină mi să va încredința tare o voi păzi... şi pentru 
interesul meu, pentru hatârul rudeniei, a prieteșugului, și pentru vreo 


vrajbă împotriva datoriei mele, și a giurământului nu voiu urma... %. 


Rezultatele acestei prime catagrafii a „Oblastiei Basarabia” s-au dove- 
dit a fi destul de concludente. Către 1817, conform recensământului 

efectuat în cele 8 judeţe basarabene, aici erau 92.946 de gospodării 
(dintre care 87.924 aveau capi de familie — bărbaţi, şi 5.022 — văduve). 
Iar împreună cu cele 3.580 de familii din Chişinău și ale boierilor din 
alte localităţi, care au depus acolo jurământul, numărul lor ajungea la 
96.526 de familii“; reieșind din alte date (L. T. Boga), aici erau 98.526 
de capi de familie. Există o discrepanţă statistică la unii autori — cifra 
locuitorilor variind: 492.630, 491.679 sau 491.904 persoane“. 


Catagrafia oficială din 1817 permite o evaluare aproximativă a naţio- 
nalităţii acestor locuitori. Pe lângă moldoveni, după cum recunoșteau 
şi autorităţile ruse chiar la 1813, care alcătuiau „populaţia băștinașă”, 
erau şi locuitori de alte naţionalităţi (ucraineni, evrei, greci, ruşi, bul- 
gari, țigani ş.a... 


Ion Nistor, prezentând structura etnică a celor 482.630 de suflete”, 
care au fost înregistrate în Basarabia către 1817, atestase estimativ 86% 
de moldoveni, 6,5% ucraineni, 4,2% evrei (incluși doar parţial), 1,5% 
ruși, 0,7% greci, 0,5% de bulgari și găgăuzi, omițându-i pe ţigani ş.a.“. 
Conform acestor date — la 1817 —, populaţia minoritară din Basara- 
bia, care nu constituia decât 14% din întreaga populaţie (aproximativ 
63.390 de persoane), prezenta populaţia într-o mare măsură venită 
sau, mai bine spus, adusă de regimul rus. Aceşti străini se stabilesc 
preponderent în târgurile Basarabiei, în vreme ce populaţia autohtonă 
este reținută la sate, conform ocupaţiilor sale — agricultura și creșterea 
vitelor, sau în suburbiile orașelor“. 


Calculele recent publicate în ediția academică Istoria românilor (vo- 
lumul VI, București, 2012) prezintă numărul locuitorilor Basarabiei, 
după anexarea samavolnică, era astfel împărțit pe etnii”: 


Grupuri etnice Nr. locuitori 9% 
Români 377.200 74,31 
Ucraineni 60.000 11,82 
Ruşi 10.000 1,97 
Evrei 6.000 1,18 
Germani 8.200 1,62 
Bulgari + găgăuzi 19.300 3,8 
Tigani 3.500 0,68 
Armeni 2.600 0,52 
Alţii 20.800 4,1 
Total 507.600 100% 

Concomitent cu colonizarea țaristă intensivă a acestei provincii noi, au 
emigrat de aici peste râul Prut, doar până la 1815, mai mult de 5 mii de 
familii de băștinași”, aceasta fiind o formă firească de protest a moldo- 
venilor faţă de politica anexionistă a Rusiei. 


xxx 


Analiza critică a trecutului istoric confirmă că în calea anevoioasă a 
procesului emancipării naționale societatea română a avut să-și întă- 
rească cu timpul ferma convingere, menţionată de acum către 1834, 
când diplomatul Bois Le Comte, aflat în vizită oficială în Principate, 
consemnase dorința românilor de „a se debarasa în același timp şi de 
suzeran, şi de protector”s*. Astfel, orientarea politică spre Rusia coreli- 
gionară, generată ca o reacţie anti-otomană, treptat se anihilează. 


La 1812 Imperiul Otoman „nu putea ceda ceea ce nu-i aparținea, re- 
marcase și Karl Marx, pentru că Poarta Otomană n-a fost niciodată 
suverană asupra țărilor române”, Poarta însăși recunoscu acest lucru 
când, la Congresul de la Karlowitz (1699), în faţa solilor „din toate 
țările Evropii”, fiind presată de polonezii care cereau „tare Ţara Moldo- 
vei”, le răspunsese, precum ne relatează Ion Neculce, că: „Ţara Moldo- 
vei nu pot să o de, să le fie lor podani, că este volnică, că turcilor îi este 
închinată, nu-i luată cu sabia”. 


Sultanul otoman Mahmud I, în porunca sa din iunie 1740 către dom- 
nitorul Moldovei Grigore al II-lea Ghica, menționa, de asemenea, că 
„Principatul Moldovei... este de demult liber, separat la cancelarie și 
scutit de a fi călcat cu piciorul... Fapt ce a fost reamintit de către 
diplomaţia otomană și la 18155. 


Însă la 1812 s-au încălcat chiar firmanele Porții, care recunoșteau Prin- 
cipatele Române ca „detaşate de celelalte posesiuni sau provincii aflate 
sub dominaţia sa'*?. S-a săvârşit ceea ce patrioţii moldoveni au stăruit 
să evite încă din a doua jumătate a secolului al XVIII-lea, menţionând 
în adresările sale către puterea „ocrotitoare”: „Poarta e obligată să ne 
menţină toate drepturile și privilegiile noastre și să ne conserve liber- 
tățile și patria noastră în virtutea tratatului (de la Kuciuk-Kainargi — 
n.n. — V.M.), fără cea mai mică dezmembrare, astfel cum este în mod 


expres enunțat la fel în ultimul tratat” ®. 

În perioada războaielor ruso-turce din epoca fanariotă Imperiul Oto- 
man de două ori a încălcat flagrant drepturile Principatului Moldovei, 
admițând grave rapturi teritoriale ale statului moldovenesc: la 1775 şi 
18126. 


La 1775, printr-un târg odios încheiat cu Poarta Otomană, a fost ane- 
xat de către Imperiul Habsburgic teritoriul străvechi al Moldovei de 
Nord, cu fosta cetate de scaun Suceava și orașele Cernăuți, Câmpu- 
lung, Baia, Siret ş.a., cu mormântul lui Ștefan cel Mare și Sfânt de la 
Putna şi cu capodoperele arhitectonice de la Moldoviţa, Voroneţ, Hu- 
mor, Dragomirna ș.a. (10.442 km?, adică aproximativ 14,8% din supra- 
fața totală a Principatului, cu aproximativ 75 mii de locuitori). Răpită, 
această parte a ţării, considerată de înșiși austrieci „Cheia Moldovei”%, 
a fost trecută până în 1786 sub administraţie austriacă, iar din 1790 — 
inclusă în componenţa provinciei Galiţia, ca o simplă circumscripție 
administrativă sub numele de Comitatul Bucovina”. 


Această răpire, de rând cu alte acțiuni agresive ale habsburgilor, a cre- 
at premise pentru o ulterioară colaborare militaro-diplomatică dintre 
cele două imperii — Rus și Austriac, colaborare devenită posibilă în re- 
zultatul recunoașterii de către Viena a transformării Rusiei în decursul 
secolului al XVIII-lea într-o „mare putere militară” şi decăderii defini- 
tive a Imperiului Otoman, care încetase de a mai fi un „vecin pericu- 
los” al imperiului. Elementul de bază al conceptului politicii externe 
a Casei de Habsburg a devenit, după cum s-a menţionat în istoriogra- 
fia contemporană, preîntâmpinarea dezintegrării Imperiului Otoman 
„fără participarea Austriei la acest proces”**. 


Dar la 1812, în cadrul evoluării problemei orientale, habsburgii au fost 
excluși din procesul extinderii teritoriale pe contul Principatelor Ro- 
mâne, Rusia repetând, de data aceasta de una singură și pe scară mai 
mare, raptul teritorial austriac din 1775, anexându-și, de fapt, mai mult 
de jumătate din Principatul Moldovei. La puţin timp după ratificarea 
tratatului de pace de la București, amiralul P. V. Ciceagov semnează, la 
23 iulie 1812, un document privind guvernarea noului teritoriu acapa- 
rat, intitulat O6pasoeanue spemennozo npasnenus e Beccapabuu®. 


Astfel, teritoriul încorporat a fost numit de către administraţia ţaristă 
Basarabia, extinzându-se numele istoric propriu doar părții geografi- 

ce din Sudul Moldovei (dintre Dunăre şi Nistru), ce a format ulterior 
„oblastia”, iar mai târziu „gubernia” rusească sub același nume, până la 
prăbuşirea ţarismului în 1917. Printr-o abordare imperială Rusia 
„puse poreclă prin sceptru, prin sabie a guberniei noi — Basarabie”. 


În mod arbitrar ţarismul a provocat pe harta politică a Europei un nou 
punct vulnerabil, ce-şi va aştepta, pe parcursul secolelor, soluționarea 
istorică. Constatăm că, în cadrul spinoasei probleme orientale, la 1812, 
are loc geneza unei noi probleme internaţionale — cea a Basarabiei”. 


„Sosind ziua fatală, după cum ne descrie acele evenimente dramati- 
ce Manolache Drăghici, a expirării convenției, după tractat ce trebu- 
ie fie[şte care să trăiască unde să rămână definitiv, ceasurile acelea au 
fost de plângeri un timp de neuitat, pentru că poporul cu cârdul, ca 
turmele de oi, încinsese toată marginea Prutului, de la un capăt până 
la altul, mergând şi viind de prin sate şi de prin târguri săptămâni în- 
cheiate, cu luarea de ziua bună de la părinţi cu care crescuse și viețuise 
dimpreună, până în vremea aceea când se despărți unii de alții pentru 
totdeauna...”€. 


xxx 


Din cele expuse sumar putem conchide că Principatele Române, care 
erau în virtutea statutului politico-juridic tributar-protejate în sistemul 
pax-ottomanica“, fiind principate-tampon la frontiera marilor impe- 
rii, au fost asemuite în perioada cercetată, de facto, cu „două corăbii 
plutind pe o mare furtunoasă”. Socotind anii de pace şi cei de răz- 
boi, se observă lesne, după cum atestă istoricul român Ştefan Lemny, 
că lumea românească a trăit în veacul XVIII, până la 1821, sub ame- 
nințarea directă a armelor aproape 50 de ani. Contele D'Hauterive 
(1754-1830), care se stabilise în Principatul Moldovei în acea epocă, 
avea dreptate când afirma că: „În vreme de pace Moldova este un târg 
pentru străini, în vreme de război a fost și va fi totdeauna o tabără şi un 
câmp de bătălie... 7. 

Fiind implicată în lupta marilor puteri europene, Moldova a devenit la 
începutul zbuciumatului secol al XIX-lea teatru de război și obiect al 
disputelor (adevăratelor dueluri) diplomatice, care s-au soldat cu ane- 
xarea la Imperiul Rus a părţii de Est a Principatului (dintre Prut şi Nis- 

tru). Niciodată încă Rusia nu dobândise o astfel de poziţie puternică, 
aşa ca după 1812-1815. Dar ea a făcut, totodată, încă un pas dincolo de 
frontierele sale naturale”. 


lată de ce, dacă pentru Franţa anul 1812, soldat cu catastrofa Campa- 
niei ruse, se asociază cu „începutul sfârşitului” Imperiului napoleonian 
(precum s-a exprimat Talleyrand), iar pentru Rusia, după cum scria 
Alexandru Herzen, „adevărata istorie” abia începe la 1812, atunci pen- 
tru noi acesta simbolizează unul dintre cele mai tragice evenimente din 
istoria naţională — un adevărat Annus Horribilis”?. 


Generaţia tânără a istoricilor de la Chişinău consideră, pe bună drepta- 
te, că Basarabia a fost un teritoriu românesc de sacrificiu, deoarece a fost 
o piesă de schimb în jocurile marilor puteri și a rămas un spațiu dispen- 
sabil, inclusiv pentru cauza românismului: „Anexarea Basarabiei de că- 
tre Imperiul Rusiei nu a însemnat doar scindarea Țării Moldovei, ci şi 
urgentarea formării conștiinței naționale moderne la români. Altfel 
spus, să nu se fi oprit bocancul rusului la Prut, nu se ştie dacă statul 
român ar mai fi apărut pe harta lumii. Datorită faptului că basarabenii 


s-au sacrificat la 1812, Moldova şi Muntenia s-au unificat la 18594. 


Aruncând, în final, o privire retrospectivă asupra raporturilor interna- 
tionale din acea epocă, putem spune cu certitudine că și referitor la tra- 
tatul de pace de la București e justă afirmaţia făcută de către regretatul 
Leonid Boicu: „Din păcate, nu popoarele fac şi desfac alianțele, nu ele 
se întâlnesc la masa tratativelor, ci reprezentanţii lor mai mult sau mai 
puţin autentici sau deloc”“5. Iar Actul de la 1812 constituie un exemplu 
cras al unei acţiuni săvârşite în modul cel mai arbitrar, când interesele 
şi aspiraţiile sau, mai bine zis, însăşi soarta moldovenilor s-a decis fără 
ca ei să fie deloc luaţi în consideraţie. 


lată de ce atunci când speranţele sunt îndreptate doar în afară sau 
când destinul îl hotărăsc alţii, popoarele fiind excluse din acest proces, 
consecinţele pot fi tragice — fapt istoric confirmat de însăși existența 
milenară în sud-estul Europei a românilor, situaţi la răscrucea căilor și 
intereselor marilor puteri. 

Theodor DAMIAN 


Mihai Viteazul şi ortodoxia 
românească 


Orice popor îşi are piramidele sale. Piramida 
însă, dincolo de lucrarea arhitectonică, astro- 
nomică şi inginerească pe care o presupune 
şi exprimă, are o dimensiune profund şi emi- 
namente religioasă. Ea e făcută să ascundă, 
să găzduiască moartea — viața. Piramida este 
monument funerar, adică mausoleu, altar şi 


Th.D. — preot, profesor 
universitar și poet român. Mihai Viteazul este una dintre piramide- 


Membru al Uniunii Je semnificative ale neamului românesc cu 
Scriitorilor din România. 


templu în același timp. 


moartea - viaţa ei. El, sacrificatul, dar mereu 


Se stabilește în 1988 în d y Ka A 
Statele Unite undea Viu în conștiința neamului său, el, cel ucis 
fondat Institutul Român  mişeleşte, dar al cărui chip străluceşte în ta- 


de Teologie și Spiritualitate  blourile native ale nenumăratelor biserici şi 
Ortodoxă cu parohia mânăstiri pe care le-a ctitorit, restaurat și în- 
ortodoxă română „Sf. Ap. A i ui i îi ză 
l A ~ zestrat în cele trei ţări ale Daciei mari, visul 
Petru și Pavel", Astoria, J „A 
New York. si Cenaclul său cel mult dorit. 
literar,„M. Eminescu" oi AT cita aia a ; 
l „ Astăzi îl cinstim pe cel ce prin jertfa lui s-a 
din New York, toate în a , o 
1993. Din 1996 publică o aşezat la temelia ființei neamului, participând 
revistă bilingvă română / astfel la lupta şi dorul acestuia de unitate na- 
engleză:, Lumină lină /  ţională. 
Gracious Light", Revistă 


de spiritualitate și cultură Când a venit Mihai Viteazul la putere, situația 
românească / Review of Bisericii Ortodoxe Române în Transilvania 
Romanian Spirituality and. era dramatică. Deși românii erau majoritari 
ulture. Este autorul a aa g i 
g „acolo, religia lor nu era recunoscută ca religie 
numeroase lucrări teo ogice NR , a j 
siliterare. Oficială, de stat, ci era doar tolerată. În schimb, 
catolicismul şi confesiunile desprinse din el 


după reforma lui Martin Luther din 1517, 


Q 

luteranismul, calvinismul, unitarianismul erau recunoscute ca oficiale 
sau „recepte”, deși erau practicate de minorități. 


În acest context, fiecare confesiune neortodoxă făcea un prozelitism 
agresiv în rândurile românilor ortodocşi. 


Catolicii, de exemplu, încă înainte de apariția protestantismului în Transil- 
vania, îi înlăturaseră pe românii ortodocși din viața politică a ţării, iar bo- 
ierii locului, pentru a-şi păstra averile şi privilegiile, au trecut la catolicism. 


Calviniștii, la rândul lor, ca un alt exemplu, încercau să atragă românii 
la credinţa lor: au instituit funcția de episcop româno-calvin, au tipărit 
cărți cu caracter calvin și au impus restricţii de tot felul ierarhilor, pro- 
topopilor şi preoţilor ortodocşi. Convertirea românilor ducea implicit 
la magbhiarizarea lor. 


Un alt eveniment care punea presiune pe românii din Transilvania l-a 
reprezentat schisma petrecută în 1585 în Biserica ucrainiană, când o 
parte din reprezentanţii Bisericii Ortodoxe de acolo a trecut la unia- 
ţie — unirea cu Roma — aceștia încercând să atragă de partea lor și pe 
arhiereii români din Ardeal. 


Prin măsurile luate, prin unirea principatelor realizată prin toate acțiu- 
nile sale de consolidare a Bisericii Ortodoxe Române, Mihai Viteazul a 
reușit să întârzie cu peste 100 de ani termenul uniaţiei la noi. 


Tot pentru salvarea ortodoxiei în Transilvania de acțiunile prozelitiste 
catolice şi protestante, în 1595 Mihai Viteazul a încheiat un tratat între 
el și Sigismund Bathory, în care, printre altele, se prevedea ca bisericile 
românești din Ardeal și Banat să treacă sub ascultarea directă a Mitro- 
politului Ungro-Vlahiei cu sediul la Târgovişte, ca astfel Biserica Orto- 
doxă din Transilvania să aibă libertate deplină, preoții nemaifiind stân- 
jeniţi în exercitarea funcţiilor lor și fiind scutiți de sarcinile iobăgiei. 


Intrarea Bisericii Ortodoxe din Transilvania în jurisdicția celei din Un- 
gro-Vlahia constituia, pe de o parte, o unire de facto la nivel bisericesc a 
românilor din cele două principate, iar pe de altă parte, indica unitatea 
care exista deja de veacuri. 


După ce Alba Iulia a devenit capitala principatului autonom al Tran- 
silvaniei — în urma transformării Ungariei în pașalâc turcesc în 1541 — 
sediul Mitropoliei ortodoxe a Transilvaniei s-a stabilit aici (în 1572). 

În timpul lui Mihai Viteazul, mitropolit al Transilvaniei era loan de la 
Prislop, în vremea căruia voievodul român a ridicat o nouă catedrală 
şi o reşedinţă mitropolitană în Alba Iulia (1597), cu o serie de edificii 
adiacente. 


Mihai Viteazul intenţiona astfel să creeze în capitala principatului un 
puternic centru spiritual şi cultural românesc. 


După mărturia lui Petru Movilă, mitropolitul Kievului, ridicarea aces- 
tei catedrale nu a fost fără de piedici. 


Iată ce zice mitropolitul despre aceasta, dar şi despre credinţa voie- 
vodului român: „Când Mihai Vodă, Domnul Ungro-Vlahiei, l-a alun- 
gat pe Andrei Bathory și a luat sceptrul Ardealului, a sosit în orașul 
de scaun numit Bălgrad și a voit ca să zidească acolo în oraș, o bise- 
rică ortodoxă. Însă preoții, orășenii și toți boierii, fiind de credință 
latinească (a Papei), nu-i îngăduiau să zidească, zicând că ei sunt de 
credință dreaptă şi de aceea nu voiesc să aibă în orașul lor o biserică 
de lege străină. Atunci Domnitorul le-a spus: «Voi nu sunteți măr- 
turisitori ai dreptei credinţe, căci nu aveţi harul Sf. Duh în biserica 
voastră. Noi însă, fiind dreptcredincioşi, avem puterea cea adevărată 
a harului Sf. Duh pe care și cu fapta suntem întotdeauna gata s-o ară- 
tăm cu ajutorul lui Dumnezeu»” (Nu dispute teologice, ci fapte, ... 
40 zile, dar de fapt 25). 


În dorinţa sa de consolidare și înnoire a Bisericii Ortodoxe Române, 
Mihai Viteazul a promulgat legiuiri în interesul acesteia (unele din- 
tre ele, de exemplu, scuteau clerul de renta feudală în muncă), a zidit, 
reparat, înzestrat și împroprietărit nenumărate mânăstiri şi biserici, a 
întărit structurile ierarhice ale Bisericii neamului său și a încercat și le- 
giferat reforme în viața mânăstirilor. 


Este cunoscut în acest sens „Așezământul” marelui domnitor prin care 
decreta ca alegerile de stareţi în mânăstiri să se facă din rândurile și cu 
voia soborului din acele mânăstiri, candidatul la poziția administrati- 
vă trebuind să aibă cel puţin cinci ani de vieţuire în acea mânăstire; 
această măsură era un răspuns la o practică potrivit căreia de multe ori 
erau numiţi stareți străini de neam, care, după ce ajung în acea poziţie, 
risipesc averea mânăstirii sau fac alte lucruri care nu sunt în interesul 
Bisericii Ortodoxe. 

În dragostea și devotamentul său față de Biserica neamului, Mihai Vi- 
teazul s-a înconjurat în permanenţă de oamenii Bisericii, preoţi, călu- 
gări, stareți, episcopi, mitropoliți. Până și pe câmpul de luptă era însoțit 
de preoți, după cum ierarhi ai Bisericii erau trimişi de el în misiuni di- 
plomatice. Aşa a fost Eftimie Mitropolitul sau Luca din Cipru, mitro- 
polit al Ungro-Vlahiei, care a fost trimis la principele Transilvaniei și la 
ţarul Rusiei. 


Mitropliţii Dionisie Ralli şi loan de la Prislop al Transilvaniei, precum 
și starețul Serghie de la Tismana, devenit mitropolit de Muncaci, în 
Maramureş, au fost sfetnici apropiaţi ai domnitorului, acesta din urmă 
fiindu-i precum Daniil Sihastrul lui Ştefan cel Mare. 


Ataşamentul voievodului pentru viața monastică şi oamenii ei era o 
trăsătură a familiei lui, de aceea nu e de mirare că însăși mama sa, Teo- 
dora, s-a călugărit la mânăstirea Cozia sub numele de Maica Teofana. 


Mihai Viteazul s-a dovedit, prin toată lupta sa, a fi un apărător al orto- 
doxiei românești, pe de o parte, dar şi al creştinătăţii, pe de altă parte. 
„Ela dorit să construiască o Dacie ortodoxă”, în timp ce administraţiile 
străine din Transilvania voiau o Dacie catolică sau protestantă, iar tur- 


cii — o Dacie otomană. 


Vocaţia sa europeană este evidentă într-o scrisoare în limba italiană 
pe care voievodul a trimis-o ducelui Ferdinando de Medici în toamna 
anului 1599, unde spune apăsat: „Nu pentru mine şi poporul meu am 
luptat, ci pentru cauza creştinătăţii”. 


Sub conducerea lui au luptat contra turcilor şi români din sudul Du- 
nării, întrucât el întruchipa speranţa timpului, inclusiv a Patriarhului 
de Constantinopol, speranţa că Bizanțul va fi eliberat de turci și că în 
catedrala împăratului Justinian, Sf. Sofia, se va face din nou Sf. Litur- 
ghie ortodoxă. În această ipostază de eliberator al Bizanțului, numele 
voievodului român a ajuns în legendele și în cântecele populare ale ro- 
mânilor. 


Mihai Viteazul s-a impus ca erou nu numai otomanilor (fiind recunos- 
cut ca Domnitor de Mohamed al III-lea, Marele Sultan al Imperiului 
Otoman), dar era curtat chiar şi de marii împărați ai Europei, încheind, 
de pildă, un tratat (Tratatul de la Târgovişte, 1598) cu reprezentantul 

Imperiului Habsburgic prin care se făcea recunoașterea oficială a Bi- 
sericii Ortodoxe Române, reușind astfel să pună pe picior de egalitate 
Biserica ortodoxă și cea catolică. 


În afară de marile servicii aduse neamului său şi Bisericii Ortodoxe Ro- 
mâne, Mihai Viteazul a fost şi o persoană de evlavie și credinţă. Istoria 
consemnează faptul că în războaie purta după sine un cort de slujire, 
unde un preot oficia cuvenitele slujbe. Domnitorul și-a arătat mereu 
credinţa în Dumnezeu, a fost apropiat de călugări, a avut duhovnicul 
său și a murit ca martir. 


Nu puţini sunt cei care au considerat că marele voievod român ar tre- 
bui să fie canonizat. 


xxx 


De ce-l sărbătorim pe Mihai Viteazul? La această întrebare nu putem 
răspunde decât printr-o altă întrebare: Cum să nu-l sărbătorim? Viaţa 
sau soarta lui neferice, moartea lui „divină” cum ar zice Michelangelo, 
toate și-au pus amprenta în mod definitiv şi irevocabil pe sufletul ro- 
mânesc. 


Demiurg al unităţii noastre naționale, Mihai Viteazul arde ca o torță 
victorioasă în conștiința românească, exprimând destinul de care a 
avut parte: veni, vidi, vici. 


Mihai Viteazul a venit și a învins. Dar nu fără de răni şi nu fără de moar- 
te. Şi aşa cum Van Gogh spunea „să faci din rană o lumină”, Mihai Vi- 
teazul a luminat istoria neamului românesc și continuă să o lumineze. 


Dacă întrebăm unde este Mihai Viteazul?, nu putem decât să ni-l ima- 
ginăm pe voievodul român strigându-ne de dincolo de mormânt și 
prin veacuri în cuvintele nemuritoare ale lui Coşbuc: „Sunt suflet în 
sufletul neamului meu”. 

| Educaţie pentru dezvoltarea durabilă 


I.I. — prof. dr. la Universi 
„Al. l. Cuza”, lași, pro 
invitat la universităţi euro- 
pene, membru în societăți 
ştiinţifice în domeniul 
sociologiei, participant la 
conferințe și congrese în tară 
şi străinătate, coordonator 

al seriei Sociologie la Editura 
Institutul European. Artico 
în reviste de specialita 
(„Analele științific 
Sociologie", „Revis 
cercetare și interven 
socială”, „Pensée plurielle", 
„Journal BMC Psychiatry", 
„Journal of Settlements and 
Spatial Planning" etc.), vo- 
lume de autor și prim autor 
(Sociologii constructiviste, 
1998; Sociologia dezvoltării 
comunitare, 2004; Roumanie. 
Regards sociologiques, 2008; 
Societatea românească în 
tranziție, 2012; Sociologii ac- 
tuale, 2014), studii şi capitole 
în volurne colective. 

The crisis has adverse effects on villages and on farmer’s 
level of living, but also provides opportunities. It is ne- 
cessary to identify and develop new methods and practices 
for the preservation of natural, human and social resour- 
ces, for the creation of jobs. Social intervention contribu- 
tes to the exercise of the right to free speech, as the basis of 
the real nationality in concrete communities. Community 
development wants underline the necessity to support 
communities to progress using their own resources. Resi- 
dents must make their voice heard, not to wait «helpers» 
hand stretched, «subsidies», not to sell at ridiculous pri- 
ces natural and human resources, nor to steal themselves. 
Education for sustainable development means the respect 
and recognition of the value of wealth of the past of all 
communities, the formation of a systemic vision of the de- 
velopment of the communities. The success of education 
for sustainable development is the key to the effectiveness 
of the national sustainable development policy. 


1. Modelul creşterii intrat în criză în 2008 agra- 
vează dezechilibrele aflate la originea crizei, în 
detrimentul dezvoltării durabile. Guvernele 
au răspuns crizei adoptând planuri de salvare 
a... băncilor, în timp ce populației i-au fost im- 
puse noi planuri de austeritate severă. Pros- 
peritatea economică nu poate fi durabilă dacă 
e bazată pe practici speculative, pe furt, pe 
epuizarea iresponsabilă a resurselor naturale, 
pe crearea continuă de probleme economice, 
sociale și ecologice. 


Criza are efecte nefaste asupra satelor şi asu- 
pra nivelului de trai al agricultorilor (care au 
mai rămas în comunităţile lor!). Asistăm la 

depopularea satelor, la migrația tinerilor și „fuga creierelor”?. Suntem 
țara cu cea mai mare populație rurală din UE, cu cel mai mare pro- 
cent de persoane ocupate în agricultură, dar agricultura românească 
înseamnă „subzistență” și câțiva „noi latifundiari”. În majoritatea lor, 
sătenii sunt țărani ai subzistenţei (mănâncă ceea ce produc), puţini mij- 
locaşi (care au ceva produse excedentare, dar sunt afectaţi de normele 
impuse de UE după integrare) şi puţini înstăriți (numiţi acum „fermi- 
eri”, care intră în „sistemul de piaţă” supus normelor europene)’. 


Fiecare criză oferă şi oportunități. Guvernele nu pot veni cu răspunsuri 
gata făcute la întrebări care nu s-au mai pus. Este necesară identificarea 
şi dezvoltarea unor noi metode și practici de conservare a resurselor 
naturale, sociale şi umane, de creare a unor locuri de muncă, a unor 
ferme şi întreprinderi în zonele rurale în condiţiile dezindustrializării 
şi terțiarizării precare. 


2. După schimbările din 1989, învățământul produce la sate și tineri 
care nu-şi continuă studiile, au ocupaţii sezoniere care nu cer califica- 
re, „fac agricultură” cu unii dintre membrii familiei. Mulţi dintre cei 
care revin la sat trec prin „perioade de depresie”, consumă alcool şi apoi 
migrează haotic. Accesul la formare nu pare să se adreseze acestor ca- 
tegorii afectate de schimbările actuale. Sunt cvasiabsente posibilitățile 
de formare şi cursurile de calificare pentru tineri şi pentru adulți în 
agricultura biologică, în servicii, în servicii la domiciliu etc. 


Formarea tinerilor activi poate folosi principiile „pedagogiei active”, 
ceea ce ar putea reduce impresia că tinerii sunt „pierduţi în masă”, că 
trec prin viață neobservaţi. Formarea în vederea dezvoltării durabile a 
comunităților teritoriale poate crea legături între ei, poate facilita schim- 
buri pe marginea cunoștințelor dobândite, dezbateri și activități de 
transfer ale competenţelor. 


Montessori, Decrolys, Claparăde, Cousinet”, Freinet’, Piaget? ș.a. au 
propus metode active de învăţare, fundamentând pedagogia activă. Ceea 
ce descoperim noi înșine nu uităm niciodată. Cei care se formează pot 
fi actori conştienţi ai propriei formări, pot învăța mai bine ceea ce fac 
ei înşişi, nu primind cunoștințe „de-a gata” Cunoaşterea și cunoștințele 
pot fi construite în şi prin activitate, în cadrul unui demers de autosocio- 
construcție, de descoperire lucidă a complexităţii lumii şi comunităților 

în care trăiesc. Freinet cerea să se ofere celui care se formează oportuni- 
tăți pentru a-și face reguli de viață, atitudini și comportamente proactive. 
Cunoașterea nu înseamnă copierea realului, ci transformarea lui pentru a-l 
înțelege, spunea Piaget. Cunoșşterea vine din acțiunea liber asumată care 
permite situarea în timp și spaţiu real, asumarea de responsabilități ca 
locuitori. În loc să fie „deținători de autoritate” în materie de cunoştinţe 
prestabilite, formatorii pot deveni facilitatori, ocupându-se de conţinu- 
turile pe care le predau, dar şi de nevoile celor care se formează. Pedago- 
gia activă cere folosirea potențialului de învăţare al grupului (care tinde să 
influenţeze durabil comportamentele membrilor şi să faciliteze învățarea 
socializantă). Pedagogia activă implicată în educaţia pentru dezvoltare 
durabilă invită participanţii la experimentare, creaţie, activitate, la pune- 
rea lucrurilor şi evenimentelor în relaţie, îi invită să se exprime, să emită 
ipoteze, să le testeze, să analizeze rezultatele, să le discute împreună, să le 
disemineze într-un mediu sociocultural în care-şi asumă responsabilități 
şi iau angajamente în comun. 


Metodele cooperative" îi pun pe cei care se formează în situaţia de a ela- 
bora propriile sarcini și de a afla soluţii la problemele cu care se con- 
fruntă. Deoarece între „rătăcirile” societăţii noastre actuale se numără 
şi incapacitatea de a ne bucura de viața pe care o trăim, de a ne bucura 
de normalitate, una dintre mizele pedagogiei cooperative este aceea 
de a reda celor care se formează puterea de a se bucura, puterea crea- 
toare. Cetăţenia nu se învaţă doar citind principiile fundamentale ale 
Declaraţiei Drepturilor Omului şi Cetăţeanului... Trebuie ca oamenii să 
o poată exercita activ, ca actori responsabili de toate aspectele vieții 
comunităţii în care trăiesc. Respectul, solidaritatea, sprijinul reciproc 
sunt esenţiale, ca şi valorizarea succesului tuturor datorită activităţii fi- 
ecăruia. Cooperarea / colaborarea reprezintă, deopotrivă, pârghii im- 
portante pentru democraţie, nu numai concurenţa / competiţia. 


Pedagogia empatiei cere educatorului să faciliteze ataşamentul și anga- 
jamentul față de ceea ce se învață. Empatia este abilitatea de a simți și 
de a înţelege ce se întâmplă cu ceilalți. Un educator bun este capabil 
de o relație empatică cu cei care se formează. Aceștia sunt sensibili la 
interesul manifestat față de ei, de paşii făcuţi către o comunicare reală. 
Educatorul trebuie să-şi reprezinte starea, reacţiile posibile, trăitul fie- 
cărui educat. Empatie înseamnă „a se pune în pielea altora” În relația 

pedagogică" educatorii trebuie să se deschidă către educați, să fie 
atenţi la destăinuirile lor, inclusiv la cele referitoare la trăirile persona- 
le. Trebuie privilegiate întâlnirile sociale, schimburile, feedback-urile 
rapide şi clare, detaliate şi personalizate. 


3. Comunitatea este grupul de oameni care împărtășesc valori asemă- 
nătoare, care au interese comune, relații de proximitate. Termenul co- 
munitate are conotaţie pozitivă: solidaritate, cooperare, sprijin, suport 
reciproc. Reuniunea semantică dezvoltare comunitară vrea să sublinieze 
necesitatea sprijinirii comunităţilor să se dezvolte folosind resurse pro- 
prii. Organizarea comunitară, acțiunea comunitară, asistența comunitară, 
servicii comunitare, creștere economică cu finalitate socială, dezvoltare du- 
rabilă sunt expresii care au intrat în vocabularul celor care vor să dez- 
volte un spațiu democratic în care să exercite drepturi fundamentale, să 
se producă empowerment-ul (împuternicirea) membrilor comunității. 
Intervenţia socială contribuie la exercitarea dreptului la cuvânt, la expri- 
mare liberă ca fundamente ale cetăţeniei reale în comunitățile concrete. 
Acest drept favorizează, poate facilita participarea, implicarea. Sociologii 
fac distincţie între a interveni cu comunitatea (dezvoltarea comunitară) 
şi pentru comunitate (planificarea socială, acțiunea socială). Construcția 
cu cetăţenii a unei proximități semnificative pentru ei este un proces de 
punere în act a liantului comunitar în vederea dezvoltării durabile”. În 
contextul actual al mondializării este important să se facă distincție în- 
tre profitul cu orice preţ și nevoile umane, să se înțeleagă corect descen- 
tralizarea, importanţa controlului național și local al resurselor naturale 
pentru dezvoltarea durabilă a comunităţilor. Locuitorii trebuie să-şi facă 
auzită vocea cu ecou într-o traiectorie istorică specifică, să nu aștepte 
„ajutoare” cu mâna întinsă, „subvenţii”, să nu vândă la preţuri derizorii 
resursele naturale şi umane, nici să le prăduiască ei singuri. Dacă locu- 
itorii nu au un cuvânt de spus în privința dezvoltării comunităţilor lor, 
dacă nu li se aude vocea, comunităţile intră în declin, societatea civilă se 
stinge, ca și democraţia. Dar puterea publică, ONG-urile, asociaţiile vor 
ca locuitorii să devină angajaţi în luarea deciziilor care-i privesc? 


S-a mizat mult și la noi pe intervenția ONG-urilor, a asociaţiilor în 
vederea dezvoltării comunităţilor. Teoretic, ele pot fi rotiţe ale vieţii 
democratice, rezervor de cetăţenie, fiindcă fără implicarea locuitorilor 
democraţia este formală, superficială. Practic ele nu înlocuiesc, nici nu 

dispensează puterile publice şi locuitorii de atribuţiile ce le revin. Fina- 
litatea intervenţiei lor ar trebui să fie includerea persoanelor, lupta efi- 
cientă contra inegalităţilor, contra polarizării sociale, a sărăciei, favori- 
zarea accesului la formare, la ocupare, la o viață culturală de calitate... 


Trecerea unor indivizi de la poziţia de beneficiar la cea de donator este un 
indicator al impactului intervenţiei asociaţiilor, ONG-urilor, ca şi modul 
în care-și văd propriile vieți — dacă au mai multă stimă de sine, dacă au 
altă atitudine față de viață, muncă, dacă au o nouă identitate proactivă, 
nu numai sentimentul neputinței, al vulnerabilității şi (auto izolării. 


Activitatea ONG-urilor, asociaţiilor s-a suprapus la noi peste evoluţia 
comunităților sătești în perioada dificilă a „tranziţiei” de la comunism 
la capitalism, de la economia planificată la economia de piață, de la Uni- 
unea sovietică la Uniunea europeană. Nu trebuie neglijat nici contextul 
mai larg al intervenţiei lor”, fiindcă dezvoltarea durabilă a comunităţilor 
pleacă de la organizări istorice preexistente, cu credinţe, valori, tradiţii, 
instituţii, structuri morale și suporturi spirituale aferente. 


Sunt multe comunităţile românești care „nu vor să moară”? Ce au făcut 
şi ce fac în acest sens? Au capacitatea de a accesa fonduri europene şi 
de a le cheltui eficient în interesul dezvoltării lor durabile? 


O realitate vizibilă după 1990 este înflorirea asistenței sociale (circa 10 
milioane de „asistaţi”, 14 prestații sociale, 5768 de servicii sociale... 
Mulţi părinţi acceptă migrarea copiilor (mai bine să-i duc dorul, decât 
grija). Locuitorii satelor păstrează obiceiurile, ascultă ce le spune pre- 
otul, dar nu au foarte multă încredere în autorități, în politicieni (dacă 
nu răspund aşteptărilor lor). Cunoştinţele privind temele actuale de 
economie sunt reduse, experiența depunerii și finalizării proiectelor e 
deficitară". Este benefic faptul că asociaţiile, ONG-urile vizează impli- 
carea, participarea, că s-au constituit grupuri de inițiativă locale, gru- 
puri de acţiune locală, asociaţii şi ferme agricole, dar impactul lor real 
nu poate fi cunoscut în lipsa diagnosticului inițial în acele comunități, 
dacă nu se știe cum vor fi gestionate și întreținute infrastructurile create, 
acquis-urile după încetarea eventualelor proiecte derulate. Asociaţiile 
pot avea impact asupra dezvoltării durabile a comunităţilor, dar nu fără 
sprijinul statului, fără parteneriatul public-privat, fără planuri de acțiu- 
ne transparente pentru membrii comunității, fără limitarea tendințelor 

consumatoriste, fără atragerea investitorilor, fără accesul pe piețe bine 
remunerate etc. 


Strategia dezvoltării comunitare constă în facilitarea reunirii locuitorilor- 
cetățeni plecând de la nevoile și interesele lor comune, acompanierea lor 
în vederea asumării colective a aflării de soluţii la probleme și de satisfa- 
cere a nevoilor locale, procesul fiind la fel de important ca și rezultatele. 


4. Este cunoscută definiția dată dezvoltării durabile de către Gro Harlem 
Brundtland, în 1987" (dezvoltarea care satisface nevoile generațiilor pre- 
zente fără a compromite posibilitatea generațiilor viitoare de a și le satisface 
pe ale lor). Finalitatea ei este aceea de a construi o lume viabilă, vivabilă, 
durabilă. Educaţia în vederea dezvoltării durabile înseamnă respectul şi 
recunoașterea valorii bogăției trecutului tuturor comunităților, înseam- 
nă a învăţa cum să trăim într-o lume în care fiecare-și are locul, are hrană 
sănătoasă, viață productivă, are grijă de mediul înconjurător. Educaţia în 
vederea dezvoltării durabile are ca scop formarea unei viziuni sistemice 
a dezvoltării comunităţilor. Ea cere integrarea proceselor educaţionale 
existente, a inovației pedagogice, a activităţilor în parteneriat şi trebuie 
abordată și promovată de către toate disciplinele de cunoaștere, ținând 
cont de istoria şi particularităţile culturale ale fiecărei societăţi, benefici- 
ind de experienţele multiple și bogate, de cunoștințele, experienţele, bu- 
nele practici diverse. Disciplinele de cunoaștere ar trebui să contribuie la 
luarea în considerare a scalelor diferite (locală, naţională, internaţională), 
iar pluri-, inter- sau transdisciplinaritatea să permită luarea în seamă a 
complexităţii aporturilor disciplinare. Succesul educației în vederea dezvol- 
tării durabile este cheia eficienţei politicii naţionale de dezvoltare durabilă'“. 
De aceea, toate resursele pot fi mobilizate să contribuie la acest efort de 
formare a educatorilor, a personalului auxiliar, de punere în aplicare a 
iniţiativelor de dezvoltare durabilă în şi prin instituţii, aşezăminte, prin 
activități educaţionale în colaborare cu diverși parteneri. Dezvoltarea 
durabilă presupune înţelegerea mizelor acesteia (performanţă economi- 
că, echitate socială, calitatea mediului) și a interfețelor acestora (viabi- 
lilitatea, echitatea, vivabilitatea), presupune un nou mod de a gândi şi a 
acționa. Demersul sistemic ajută la înţelegerea complexității situațiilor, a 
pericolelor majore (schimbări climatice), naturale (cutremure, erupții 
vulcanice, tornade, inundaţii), a importanţei resurselor (energie, mate- 
rii prime, apă, aer), a biodiversității etc. Educaţia în vederea dezvoltării 

durabile se bazează și pe demersul empiric ce pune cunoaşterea în slujba 
marilor întrebări privind comunitatea și societatea, comprehensiunea 
acțiunii oamenilor şi a impactului deciziilor lor, contextualizând acţiunile 
pentru a le da scopuri, obiective clare, monitorizabile. Ea cere integra- 
rea abordării eco-responsabile de tip Agenda 21 (cu teme generale privind 
viața, alimentaţia, riscurile, sănătatea, organizarea teritoriului), de tip 
dezvoltare durabilă (monitorizând proiectele privind gestionarea peisa- 
jului, ecologia rurală și urbană, turismul, consecinţele asupra vieții locu- 
itorilor). Importantă rămâne formarea comunităților educative în vederea 
dezvoltării durabile, dezbaterea privind traiul laolaltă — egali și diferiți. 


O Cartă a educației în vederea dezvoltării durabile ar avea de definit 
modalităţile parteneriatului, regulile concertării, pentrua asigura calita- 
tea acţiunilor, procedurilor, certificărilor, continuității, sustenabilităţii. 


Instrumentele și suporturile pot fi: NTIC” şi NTE"! (un portal 
național și site-uri diverse în domeniu), suporturi didactice mul- 
timedia adaptate publicului diferit, persoane-resursă (experţi şi 
generalişti), resurse şi expertize instituţionale. Este eficient să se 
ofere așezămintelor educaționale ghiduri și documente de punere în 
aplicare a educaţiei în vederea dezvoltării durabile. Aceasta ar presu- 
pune un Comitet de pilotaj academic, concertarea actorilor implicaţi 
(autorităţi locale, asociaţii, locuitori), o Schemă națională a educației 
și formării în vederea dezvoltării durabile (în cadrul Planului Naţional 
al dezvoltării durabile), un program de cercetare vizând estimarea 
investiţiilor şi evaluării impactului, un calendar al evenimentelor în 
domeniu, un catalog al exemplelor de bune practici, sprijin pentru 
facilitarea comunicării, diseminării etc. 


5. Temele abordate în cadrul educaţiei pentru dezvoltarea durabilă pot 
începe cu noțiuni şi teorii de bază privind funcționarea ecosistemelor, 
înțelegerea funcționării ființelor vii în mediu, dinamica populațiilor, 
interrelaţiile lor (simbioză, parazitism), fluxurile de energie, ciclurile 
şi circuitele materiei etc., se poate insista asupra preocupărilor actuale 
pentru domeniul „bio”"?. 


Agricultura durabilă se bazează pe fundamentele dezvoltării durabile. 
Principiile de bază ale acesteia sunt: conservarea resurselor de apă de 
calitate, protejarea biodiversităţii, reducerea eroziunii solului, păstrarea 

unui mediu sănătos, păstrarea peisajului, reducerea riscurilor naturale. 
Un set de practici ajută lupta împotriva bolilor şi dăunătorilor, maxi- 
mizând producția biologică și minimizând utilizarea îngrășămintelor 
chimice (nocive pentru producători, mediu, consumatori), alegerea 
semințelor mai puţin vulnerabile, în funcţie de rezistenţa lor, rotația 
culturilor, asolamentele, asocierea şi combinaţia culturilor, înlocuirea 
îngrășămintelor chimice cu cele organice, metode care simplifică lu- 
crările solului, economisesc energie, utilizează deșeuri organice pentru 
a produce energie electrică sau termică, practici agricole care conservă 
apa (irigarea „picătură cu picătură”), creşterea animalelor în aer liber 
pentru a permite menţinerea pășunilor, stocarea carbonului în sol, 
schimbarea hranei animalelor, menţinerea biodiversităţii bogate prin 
asocierea dinamică a culturilor, pășunilor, animalelor, atmosferei, în 
interacțiune cu obiceiuri atestate și tehnici agricole validate. Agricultu- 
ra durabilă în serviciul teritoriului permite menţinerea relațiilor comu- 
nitare, a ţesăturii sociale, revitalizarea economiei rurale, diminuarea 
riscurilor pentru sănătate”. Practicile de formare trebuie să permită 
familiarizarea sau aprofundarea know-how-ului simplu și de bun-simt, 
care propune o agricultura la scară umană, legată de pământ, de mij- 
loace de producţie care nu dăunează mediului sau sănătății oamenilor. 


Cererile consumatorilor de astăzi pot stimula dezvoltarea agriculturii 
biologice. Microprogramele în agricultura biologică pot fi concepute 
pentru a permite consilierilor agricoli (agronomi, tehnicieni, medici 
veterinari, biologi etc.), producătorilor şi altor persoane interesate să 
aprofundeze cunoștințe, aptitudini şi abilități (de exemplu, proiec- 
tul vizând Instruirea formatorilor de orientare socioeconomică pentru 
populaţia din agricultură”). Un proiect îşi poate propune instruirea per- 
soanelor care lucrează în agricultura biologică, oferindu-le o formare care 
să conţină: o introducere în teoria și constrângerile agriculturii biolo- 
gice, principiile de bază ale agronomiei, diversele cerinţe ale trecerii la 
agricultura biologică, principiile de bază ale formării composturilor”, 
metode biologice de producţie a alimentelor vegetale și animaliere etc. 


O universitate virtuală privind dezvoltarea durabilă ar putea reuni 
aşezăminte de învățământ superior care produc suporturi educaţionale 
pentru agricultura durabilă, oferind formări la distanță dedicate me- 
diului, amenajării teritoriului etc. Numeroși operatori publici şi privați 

pot dezvolta instrumente informatice cu aplicaţii pertinente în dome- 
niu (de simulare, motoare de căutare etc.). 


„Suveranitatea alimentară pune individul şi localul în centrul discursurilor, 
învestind agricultorul și consumatorul cu dreptul de a opta asupra hranei 
pe care o produc şi consumă, în acord cu specificul natural şi cultural local 
[...] Suveranitatea alimentară se doreşte a fi și o formulă de încurajare a 
categoriilor ignorate — persoane fără pământ, femei, minorităţi etnice — să 
joace activ rolul de stakeholder în deciziile legate de sistemul alimentar”. 
În acest context pot fi propuse stagii la fermă neplătite, iar stagiarii să aibă 
posibilitatea de a lucra în cele mai diverse domenii ale producţiei agrico- 
le (creşterea materialului săditor, pregătirea solului, plivitul, prepararea 
coşurilor cu produse pentru familiile cu care sunt acorduri, vânzarea pro- 
duselor la piață). Stagiarii pot fi invitaţi să se integreze în spaţiul comunitar 
şi prin servirea mesei și prin alte activități în afara orelor de lucru. Forma- 
torii din ferme pot fi absolvenţi ai unor școli agricole (cu experiență în agri- 
cultura biologică), educatori sociali, animatori culturali. 


Să revin asupra celor spuse în acest text. Nu se face prea mult pentru dez- 
voltarea durabilă a satelor. Guvernele au răspuns crizelor prin care trec 
satele adoptând planuri de salvare a băncilor, impunând sătenilor noi pla- 
nuri de austeritate. Dar nu putem avea prosperitate şi bunăstare dacă ne 
bazăm pe practici speculative, pe furt, pe epuizarea iresponsabilă a resur- 
selor naturale. Dimpotrivă, asistăm şi vom asista la depopularea satelor, la 
migraţia tinerilor. Mulţi dintre cei care revin „la ţară” trec prin „perioade 
de depresie”, consumă alcool și apoi migrează haotic, pentru că nu sunt 
locuri de muncă, ferme și întreprinderi, ocupaţii nonagricole. Adesea se 
face agricultură cu plugul tras de cal și cu sapa. Formarea tinerilor activi 
din sate în vederea agriculturii biologice ar putea folosi principiile „pe- 
dagogiei active”, metodele cooperative, pedagogia empatiei, astfel încât 
comunităţile să fie sprijinite să se dezvolte folosind resursele proprii în in- 
teresul lor. Locuitorii satelor ar trebui să-și facă auzită vocea, să nu aștepte 
„ajutoare” cu mâna întinsă, „subvenții”, să nu vândă la prețuri derizorii re- 
sursele naturale și umane, nici să le prăduiască ei singuri. 


Educaţia în vederea dezvoltării durabile înseamnă ca oamenii de la sate 
să înveţe să trăiască într-o lume în care fiecare-și are locul, fiecare are hra- 
nă sănătoasă, o viață productivă, are grijă de mediul înconjurător. Succe- 
sul educaţiei în vederea dezvoltării durabile este cheia eficienței politicii 

naționale de dezvoltare durabilă. Ea poate duce la un nou mod de a gândi 
şi a acționa, dar pentru aceasta oamenii ar trebui să învețe modalitățile par- 
teneriatului, regulile concertării, importanța calității acțiunilor, proceduri- 
lor, certificărilor, continuității, sustenabilității. Ar trebui să învețe să nu mai 
amâne acțiunea, să se asocieze pe baza legală, să nu mai facă agricultură 
cu sapa, să nu mai accepte să fie înșelaţi de intermediarii care le iau recol- 
tele pe nimic. Ar trebui să învețe să scoată satele din izolare, să mențină 
frumusețea intercunoașterii și întrajutorării, să nu se învețe să apeleze la 
„asistența socială”, ci să învețe cultura antreprenorială, să nu consume exce- 
siv alcool şi să se lase de „obiceiul violenței împotriva femeii”. 


Pentru toate acestea ar trebui să existe un Comitet de pilotaj academic, o 
Schemă națională a educației şi formării în vederea dezvoltării durabile în 
cadrul unui Plan naţional al dezvoltării durabile, un catalog al exemplelor 
de bune practici etc. Așa cum am menţionat, educaţia pentru dezvolta- 
rea durabilă a teritoriilor rurale poate începe cu noțiuni simple privind 
funcționarea ecosistemelor, rolul și locul ființelor vii în mediu etc. Mai 
exact, oamenii să înveţe să conserve resursele de apă de calitate, să pro- 
tejeze biodiversitatea, să păstreze mediul sănătos, peisajul frumos. Pro- 
movarea agriculturii durabile ar permite menţinerea relaţiilor comunita- 
re, a ţesăturii sociale, revitalizarea economiei rurale, diminuarea riscurilor 
pentru sănătatea locuitorilor. Programele educaţionale privind agricultura 
biologică pot fi concepute astfel încât să permită înţelegerea principiilor 
de bază ale trecerii de la agricultura convenţională la agricultura biologică, 
conştientizarea importanţei suveranităţii alimentare care pune individul 
şi comunitatea în centrul discursurilor, învestind agricultorul și consuma- 
torul cu dreptul de a opta pentru hrana sănătoasă pe care o produc și o 
consumă. 


Note | 

1 http://www.evz.ro/ detalii /stiri/recensamant-201 1-vezi-cati-locuitori-au-mai-ra- 
mas-in-fiecare-judet-din-romania-952407.htmlixzz113C8FE8iș; http://www.evz.ro/ 
detalii /stiri/rezultate-recensamant-201 1-suntem-prea-putini-cum-recuperam-952353. 
htmlixzz1cduM7C4;; http://stirileprotv.ro/stiri/social/satele-fantoma-ale-romaniei- 
un-fenomen-unic-pe-care-europa-nu-il-intelege.html; http://www.romania-actualitati. 
ro/sate_parasite_descoperite_la recensamantul _agricol-24996; http://www.evz.ro/ 
detalii /stiri/cernobilul-romanesc-la-pas-prin-satele-nimanui-964140.html. 

? Peste 4 milioane de români au emigrat în ultimii 25 de ani — pe timp de pace, lucru 
nemaiîntâlnit în istoria omenirii. 

3 _http://www.ziarulderoman.ro/47606/aramesti-si-liliac-sate-care-mor/; http://www. 


ziarulderoman.ro/30604/scolile-se-inchid-satele-mor/;  http://adevarul.ro/locale/bu- 
zau/satele-buzau-imbatranesc-mor-odata-locuitorii-lor.html; http://wwwyviata-libera.ro/ 
satul/44536-galati-viata-libera-sat-sate-care-mor-hantesti-buciumeni;  http://www.gds. 
ro/Actualitate/2003-01-15/Satele+mor+incet,+dar+sigur; http://www.zoso.ro/satele- 
care-mor/; http://giurgiu-net.ro/2010/09/09/satele-mor/; _http://protv.md/stiri/so- 
cial/moldova-fara-oameni-satele-se-sting-vazand-cu-ochii-am-ramas-cu---151604.html; 
http:/ /victoriaborodin.wordpress.com/2012/03/05/mor-satele/; http://totb.ro/satul- 
romanesc-moare-da-nu-se-transforma/ etc. 


* Idei principale: se învaţă acționând, exersând, fiind activ, cunoaşterea vine din simțuri. 


$ Educaţia pentru viață, prin viață (a acţiona după nevoi, trebuinţe). 


é Creatorul şcolii experimentale. A educa înseamnă a fi responsabil. 


7 Preconizează munca în echipă; educatorul pregătește activităţile mai mult decât 
„lecţiile”, dezvoltă motivaţia, angajamentul personal, iniţiativa, permite lucrul în ritm 
propriu, încercări și erori. 

3 Vizează adaptarea metodelor active la contextul real, formarea gustului pentru muncă. 
Școala activă favorizează educaţia pentru muncă. 

? Achiziţia cunoştinţelor se face în etape: asimilarea, acomodarea, echilibrarea. 
Inteligența practică este baza educaţiei active. 

10 Codul pedagogic prevede că individul se comportă în funcție de starea sa fiziologică, 
biologică şi psihică. Nimănui nu-i place să se supună pasiv unui ordin impus, nimănui 
nu-i place să desfăşoare o activitate care-i displace, nimănui nu-i place să fie tratat ca 
robot, să se plieze unor idei, mecanisme la a căror construcţie nu a participat; omul vrea 
să reușească, eşecul fiind inhibator al entuziasmului; nu circul este natural, ci munca, 
ordinea şi disciplina. 

1 pedagogie.uquebec.ca/portail/letableau. 

2 http://www.nationmetisquebec.ca/html/fr/droit/cause-powely.htm (consultat în 
februarie 2015). 

'3 După al Doilea Război Mondial: sovietizarea României, anihilarea statului de drept și 
a pluralismului, anihilarea unor categorii sociale în numele „luptei de clasă”, deportarea 
ţăranilor care se opuneau colectivizării, exterminarea partizanilor rezistenței anticomu- 
niste, respingerea culturii occidentale, interzicerea avortului prin decret (Legea 36 din 
1966), „alimentaţia rațională” (cozile la alimentele de bază), mentalitatea și atitudinea 
paternalistă. După 1989: „sindromul pluralismului ineficient”, „sindromul puterii cen- 
tralizate”, „pluripartismul haotic”, întârzierea investiţiilor străine („nu ne vindem ţara”), 
falimentarea multor bănci construite parcă anume să acorde credite neperformante 
(pierderile fiind transferate direct la datoria publică), involuţiile din agricultură etc. 

1 http://www.soros.ro/?q=accesul-autorit%C49%839%C89%9Bilor-locale-la-fonduri-eu- 
ropene. 

IS http://conspect.nl/pdf/Our Common _Future-Brundtland_Report_1987.pdf. 

16 Deceniul 2005-2015 este numit deceniul educaţiei în vederea dezvoltării durabile. 

17 Noi tehnologii informaţionale şi comunicaţionale. 

'5 Noi tehnologii educaţionale. 

1 Îngrijoraţi de consecinţele negative ale folosirii îngrășămintelor chimice după Primul 
Război Mondial, fermierii au solicitat sfaturi de la specialiști și au pus bazele agriculturii 

biodinamice. În 1946, în Marea Britanie a luat naştere mişcarea pentru agricultura ecologică 
(inspirată de teoriile lui Albert Howard din Testamentul agricol, 1940). În 1947, principiile 
agriculturii ecologice au fost introduse în Franţa de către medicii și consumatorii care au 
incriminat substanțele chimice producătoare de cancer și boli mintale. Uniunea Europea- 
nă oferă cadru legal agriculturii biologice («An analysis of the EU organic sector», dispo- 
nibil pe adresa: http://ec.europa.eu/agriculture/organic/files/eu-policy/ data-statistics/ 
facts_en.pdf; Règlement (CEE) n° 2092/91 privind modul de producţie biologic şi pre- 
zentarea produselor bio; Règlement (CE) n” 834/2007 referitor la producția biologică şi 
etichetarea produselor bio; Règlement (CE) n° 66/2010 privind etichetarea bio în UE etc. 
2 Numeroase directive ale Politicii Agricole Comune (PAC) a UE susțin agricultura du- 
rabilă (agricultorii nu primesc subvenţiile şi ajutoarele europene dacă nu respectă reguli 
privind mediul, sănătatea publică, sănătatea animalelor şi vegetalelor). PAC susține con- 
versia exploataţiilor convenţionale în agricultura biologică etc. 

2 COMPLUMENTING EU SUPPORT FOR AGRICULTURE RESTRUCTURING 
IBRD Loan no. 4875RO, „Training the providers of Socio-Economic Guidance Services 
(SEGPs) to the Agricultural Population”, Contractul C.E.S.A.R. nr. 2311/26.11.2012 

2 Îngrăşământ agricol natural, rezultat în urma fermentării lente a resturilor vegetale şi 
animale, amestecate cu unele substanţe minerale. 

%  http://www.ziare.com/economie/agricultura/micii-producatori-romani-si-econo- 
mia-alternative-1 133931. 

Mariana MISCHEVCA 


Comunism și urbanism 
în Europa de Est (1945-1989) 


One characteristic of the totalitarian regimes is the tenden- 
cy to control all areas of the states activity, from politics and 
economics to personal lives of the citizens. In recent years, 
historiography is especially concerned for the connection 
between the development of urban space and the rise or 
decline of the ruling regime. In this article are analyzed the 
methods by which the Soviet system has legitimized its au- 
thority through the urban landscape and how it has helped 
create a new identity in countries where it was imposed. 
M.M. — doctorandă în istorie Eastern European countries have followed the principles 
la Universitatea de Stat din of socialist realism in urban areas only in the early years 
Moldova, bursieră „Erasmus after the war and the further development of the cities de- 
pended on the relations maintained with the center. Sub- 
sequently, in some countries, such as Romania, Yugoslavia, 
Poland, Czechoslovakia, the Baltic countries, national / 
local elements occured in the architectural building style, 
highlighting the national characteristics of communism. In 
other countries of the socialist block, changes in the urban 
space didn't occur. Studying the changes / deviations of 
the urban space is essential for understanding how it has 
influenced the shaping of collective memory, „the phe- 
nomenon of forgetfulness” forming the basis of a socialist 


Mundus” la Facultatea 
de Istorie a Universității 
„Al. |. Cuza” din lași. 


mentality in Eastern Europe. 


Una dintre caracteristicile regimurilor totali- 
tare este tendinţa de a ţine sub control toate 
domeniile de activitate din cadrul statului, de 
la politică şi economie până la viaţa persona- 
lă a cetățenilor. În ultimii ani, în istoriografie 
a apărut un interes deosebit față de legătura 
dintre dezvoltarea urbanismului şi ascensi- 
unea sau declinul regimului aflat la putere. 
Cercetările au demonstrat că organizarea spa- 

ţiului urban este o expresie a principiilor politice, culturale și econo- 
mice ale sistemului politic. Mitchell considera că peisajele urbane sunt 
întruchipări ale puterii, menirea lor este să o reprezinte și, totodată, 
să o consolideze, creând un simbol implacabil și constant al acesteia’. 
Astfel, peisajul şi structura urbană sunt „ingrediente” importante ale 
proiectelor politice al căror scop este să schimbe mentalitatea și com- 
portamentul indivizilor. 


Un exemplu care demonstrează veridicitatea afirmațiilor lui Don Mit- 
chell este organizarea spațiului urban în cadrul regimului totalitar co- 
munist din U.R.S.S. şi din statele blocului socialist. Sistemul sovietic a 
folosit peisajul urban pentru a-și legitima autoritatea și pentru a crea noi 
identități în țările în care se instaurase. Acesta a depus eforturi pentru 
a politiza nu doar spaţiile cu destinaţie politică, socială sau economică, 
ci şi cele din domeniul vieţii private. Astfel, reconfigurarea urbană este 
cel mai puternic mijloc de organizare a spiritului uman”. Din perspectiva 
socialistă, spaţiul nu este altceva decât un proiect social, care urmărește 
scopul de a crea un nou tip de personalitate. Organizarea locurilor de 
muncă și de agrement, a străzilor şi a locuinţelor private a produs noi 
relaţii sociale, care, în final, trebuiau să creeze noi conştiinţe. 


În acest articol ne vom referi la un teritoriu geografic vast, care include 
U.R.S.S. şi țările socialiste din Europa de Est, incluzând ţările care au 
fost sub influenţa sovietică - Albania, Polonia, Cehoslovacia, Româ- 
nia, Bulgaria și Iugoslavia. „Europa de Est” nu include și republicile din 
componenţa U.R.S.S., cu toate că în acest demers vom face referire şi 
la unele dintre ele. De-a lungul istoriei, această regiune a fost marcată 
de conflicte identitare şi naţionale, multe fiind declanșate şi menținute 
în interese geopolitice și geostrategice. Războaiele frecvente și schim- 
bările de frontiere, precum şi „realocarea” teritoriilor de la un imperiu 
la altul sau de la un stat la altul, au avut repercusiuni şi asupra dezvoltă- 
rii urbane. Instabilitatea politică, militară și economică din regiune nu 
le-a permis oraşelor să scoată în evidență aspectul național în dome- 
niul arhitecturii și urbanisticii. 


F. E. lan Hamilton, Natama Pichler-Milanov și Kaliopa Dimitrovska 
Andrews, într-un articol publicat în lucrarea Transformation of Cities in 
Central and Eastern Europe: Towards Globalization’, consideră că dez- 
voltarea orașelor în Europa de Est a trecut prin trei etape. Prima eta- 

pă este influențată de transformările teritoriale din sec. al XIX-lea, de 
apariția naționalismului şi crearea națiunilor, dar și de efectele pe care 
le-a produs războiul asupra oraşelor. Cea de-a doua perioadă — cea so- 
cialistă — se caracterizează printr-o izolare totală față de restul lumii şi 
apropierea de U.R.S.S. A treia etapă — care a început după destrămarea 
blocului socialist — este definită printr-o deschidere mai mare față de 
Europa și restul lumii. 


Ținând cont de faptul că în statele Europei de Est și în Țările Baltice re- 
gimul comunist a întâmpinat o oarecare ostilitate din partea populaţiei 
locale, aici se urmărea o „reformare” a societăţii prin crearea uneia noi, 
bazată pe o concepţie modernă, „progresivă” și revoluționară. Astfel, 
cultura și arta erau principalele mijloace de propagare a doctrinei co- 
muniste. Un renumit arhitect român considera că „arhitectura este cea 
mai tehnică dintre arte și totodată cea mai socială, având drept menire 
a crea, a armoniza și a organiza cadrul social”. În acest caz, spaţiul ur- 
ban a fost o expresie a politicii duse de U.R.S.S. pe teritoriile ocupate, 
o metodă de a impune populaţiei percepțiile partidului unic asupra 
identităţii naţionale și sociale. 


Termenul prin care a fost denumit stilul arhitectural sovietic este rea- 
lismul socialist şi a fost creat la Primul Congres al Scriitorilor Sovietici 
din 1932, semnificând conexiunea incasabilă dintre ideile revoluţio- 
nare şi toate expresiile artei, reprezentând o „viziune antimodernistă a 
culturii şi artei'5, care critica tot ce avea origine burgheză și interzicea 
autonomia în artă. Aspectul estetic sau formalismul artistic erau consi- 
derate incompatibile cu percepțiile progresiste şi revoluționare asupra 
lumii. Ideile moderniste şi libertatea în exprimare erau interzise, deoa- 
rece acestea echivalau cu lipsa controlului. Regimul comunist a creat 
o „cultură materială unificată”€, caracteristică prin clădiri postbelice 
sumbre, monotone, care trebuiau să exprime ideologia sovietică, cea 
care punea accentul pe un minim de existență. Oraşele aveau aceeaşi 
proiectare care evidenția lipsa diferenţierii de clasă, iar rezultatele con- 
strucțiilor nu erau interpretate ca obiecte arhitecturale, ci ca perfor- 
manţe ale producţiei, iar cantitatea prima asupra calităţii”. 


Dacă în perioada interbelică mulți dintre arhitecți erau şomeri, atunci 
imediat după război aceştia au ajuns să fie la mare căutare, drept mo- 
tiv de bază fiind necesitatea stringentă de a demara lucrările de recon- 


EET PT RO MIÂINIĂ 


strucţie a localităților care au avut de suferit în urma războiului. Se 
punea accent pe dezvoltarea infrastructurii şi pe construirea clădirilor 
indispensabile pentru activitatea urbană, precum şcoli, spitale, insti- 
tuţii de stat etc. Fie că erau membri de partid sau nu, o parte dintre ei 
au acceptat agenda socială şi normele arhitecturale impuse de partidul 
comunist, precum promovarea unui standard minim de existenţă a lo- 
cuitorilor, fie că erau sau nu membri de partid. Viaţa profesională a 
arhitecților comuniști se diferenţia foarte mult de cea a celor capitaliști 
din simplul motiv că primii erau angajaţii direcți ai statului, iar locul 
de muncă şi cel de trai depindeau de activitatea partiinică, întrucât cea 
privată fusese interzisă. În viziunea lui Crowley și a lui Reid, spaţiile 
urbane socialiste trebuiau să reprezinte ordinea socială perfectă — uto- 
pică — pe care regimul pretindea că o reflectă. O societate utopică însă 
nu poate fi construită într-un spaţiu real, existent deja:. 


Trecerea la economia planificată a adus schimbări şi în domeniul ar- 
hitecturii. Se cerea evaluarea detaliată a materialelor de construcţii ale 
proiectelor arhitecturale. Astfel, arhitecţii erau mai degrabă niște tehni- 
cieni decât oameni de creaţie, de la care se cerea realizarea unor „obiec- 
te” după regulile stabilite de către angajator, adică de către partid. Bazele 
noii economii urbane constau în redistribuirea echitabilă a resurselor pe 
tot teritoriul statului. Naţionalizarea și confiscarea bunurilor a transfor- 
mat statul în unicul proprietar al pământurilor și al construcțiilor, ceea ce 
a încetinit procesul de inovaţie şi dezvoltare arhitecturală. 


Proiectele grandioase și ambiţioase rareori erau finalizate. Managemen- 
tul prost, schimbarea frecventă a priorităților, lipsa proprietarilor reali 
ai pământului, dar şi a unui sistem de închiriere au lăsat o mare parte a 
spaţiului urban nevalorificat și gol, „irosirea spaţiului” fiind una dintre 
caracteristicile principale ale arhitecturii socialiste”. Proiecte importan- 
te au rămas nefinalizate, printre acestea piaţa principală din Nowa Huta 
(Polonia), „Circul Foamei” sau clădirea „Cântarea României” de pe Bu- 
levardul Unirii, Bucureşti'9. Același lucru se referă și la orașele noi socia- 
liste, care, de multe ori, nu aveau un centru al orașului funcţional. 


Pentru a reprima identitatea națională a țărilor în care erau la conducere, 
comuniștii au încercat să remodeleze memoria colectivă. Astfel, „feno- 
menul uitării”! a stat la baza creării mentalităţii sovietice în Europa de 
Sud-Est. După cel de-al Doilea Război Mondial, atât liderii U.R.S.S., cât 

şi cei ai statelor-satelit au apelat la politica „memoriei selective” în reor- 
ganizarea şi sovietizarea țărilor respective. Un rol important în acest sens 
l-au avut orașele sovietice planificate (mai sunt numite și „orașe mono- 
industriale” sau „spaţii ale socialismului”!?), care au fost create mai întâi 
ca localități pentru muncitori, aflate în apropiere de zonele industriale. 
Printre cele mai cunoscute astfel de oraşe sunt: Nowa Huta și Tychy 
în Polonia; Prypiat și Slavutich în Ucraina; Novoplotsk și Soligorsk în 
Belarus; Eisenhuttenstadt and Schwedt în Germania; Dimitrovgrad 
în Bulgaria; Angarsk, Komsomolsk, Magnitogorsk în Rusia; Sturovo 
în Slovacia; Sillamae în Estonia; Stucka (acum Aizklaukle) în Letonia; 
Bátonyterenye şi Ajka în Ungaria. Ele nu aveau doar un rol economic, ci 
şi unul ideologic: menţinerea clasei muncitoare cât mai aproape de zo- 
nele rurale, promovând loialitatea politică față de regimul sovietic. Locu- 
itorii lor, fiind imigranţi din diferite zone ale U.R.S.S., erau lipsiţi de orice 
formă de memorie colectivă, cu excepţia celei sovietice, oraşele urmând 
să devină centre de propagandă comunistă. Acestea au fost construite 
la periferia Uniunii Sovietice și în țările din blocul socialist, acolo unde 
regimul totalitar avea o slabă susținere din cauza sentimentului național 
şi a memoriei colective destul de puternice. Orașul sovietic este perceput 
ca un spaţiu cu o structură organizațională strict verificată, care nu lăsa 
loc pentru memorii și trecuturi nesancţionate!?. 


Destrămarea Uniunii Sovietice şi începutul mişcărilor de eliberare na- 
ţională au creat antagonisme în privinţa dezvoltării ulterioare a oraşe- 
lor. De exemplu, locuitorii orașului lituanian Visaginas au expediat o 
scrisoare preşedintelui Gorbaciov în care cereau separarea politică de 
Lituania şi reunificarea cu U.R.S.S.'*. Oraşul polonez Nowa Huta, dim- 
potrivă, a susținut valul de mişcare de eliberare națională, participând 
masiv la protestele stradale. Aceasta se datorează faptului că localitatea 
respectivă s-a construit în apropiere de orașul istoric Krakow, unde se 
resimţeau influenţele occidentale capitaliste. 


Mulţi lideri din Europa de Est au preluat atracţia față de peisajele urbane 
semnificative şi au încercat să-și expună propriile viziuni față de comunism 
prin intermediul construcţiilor arhitecturale. Spre exemplu, Boleslaw Bie- 
rut, preşedintele Republicii Populare Polone, şi-a dedicat o mare parte a 
timpului său construcției Varșoviei. Spre deosebire de alte capitale, acesta 
dorea ca Varşovia să devină un centru cultural, o „fabrică de cultură”, unde 

să se producă un nou tip de polonezi'S. Întruchiparea viziunii polonezilor 
asupra comunismului a reprezentat-o clădirea Palatului Culturii şi Ştiinţei 
din Varşovia, care trebuia, pe de o parte, să satisfacă clasa muncitoare, iar 
pe de altă parte, să provoace admiraţia străinilor. 


Standardele impuse de regim au dat naștere unei arhitecturi de tip so- 
vietic, caracterizată mai degrabă ca fiind universală decât regională sau 
naţională. Conform definiţiei staliniste, aceasta era naţională în fond, dar 
socialistă după conţinut. Ţările Europei de Est şi fostele Republici Bal- 
tice au respectat principiile realismului socialist în spațiul urban doar în 
primii ani de după război, iar evoluţia ulterioară a orașelor a depins de 
relaţiile liderilor acestora cu centrul. Un exemplu clasic în acest sens este 
Iugoslavia, unde Noul Belgrad a fost proiectat ca să demonstreze măreția 
Iugoslaviei socialiste, dar şi unitatea și egalitatea dintre republicile sale. 
Dar din cauza înrăutățirii relaţiilor dintre Stalin și Tito, modernismul a 
luat locul realismului socialist. Fiind un stat compus din mai multe na- 
ţionalități, Iugoslavia avea nevoie de un factor unificator, care ar fi creat 
artificial un sentiment de identitate şi de apartenenţă națională. 


Herman van der Wusten considera capitala unei țări drept o demon- 
strație pentru populaţia autohtonă, dar și pentru publicul din afară, a 
ceea ce este acea ţară, a identităţii sale, dar şi poziţia statului față de 
restul lumii'S. Anume într-un astfel de oraș a încercat Ceaușescu să 
transforme Bucureştiul. După decizia de a se distanța de U.R.S.S., ar- 
hitectura română a căpătat tot mai multe simboluri naționale. În anii 
'80, liderul român a întreprins câteva măsuri pentru a modifica centrul 
capitalei în aşa mod încât acesta să reflecte propria viziune asupra co- 
munismului, asupra naționalismului românesc, dar şi pentru a pune în 
prim plan cultul personalităţii familiei conducătoare. Cutremurul din 
1977 a fost un prilej deosebit pentru a începe reconfigurarea spațiului 
urban. Cel mai elocvent exemplu care ar demonstra interdependența 
dintre regimul totalitar și peisajul urban este construcția Centrului Ci- 
vic din Bucureşti. Acesta a fost ridicat în locul construcțiilor istorice 
din secolul al XIX-lea, al unor biserici şi chiar mănăstiri. Acest „cen- 
tru” al socialismului românesc ocupa un teritoriu de S km”, iar pentru 
construirea sa a fost necesară racolarea a cca 40.000 oameni”. Cel mai 
impunător element al acestui complex este Casa Republicii, expresia 
definitorie a cultului personalităţii lui Ceaușescu. 

Monumente similare se găsesc și în alte capitale ale blocului socialist, 
cum ar fi Plac Defilad în Varşovia şi Ploshad Lenin în Sofia. Acestea 
erau o întruchipare implacabilă a regimului și reprezentau spaţii ideo- 
logice de creare a identităţii colective socialiste'*. 


Un loc aparte în structura urbană o aveau sediile instituţiilor de partid. 
În localităţile mai mici, Comitetul Central împărțea aceeași clădire cu 
primăria, în schimb, în localităţile mari, partidul avea propriul sediu, 
de obicei în una din construcţiile noi, care să reprezinte ideologia pro- 
movată de putere. 


Chiar dacă făcea parte din componenţa Uniunii Sovietice, Lituania a bene- 
ficiat şi ea de o oarecare „autonomie” la capitolul dezvoltare arhitecturală. 
Doar construcţiile mari şi impunătoare de pe timpul lui Stalin pot fi atri- 
buite realismului socialist, celelalte edificate în perioada imediat următoare 
sunt mai curând o „continuare naturală a arhitecturii lituaniene”. Unul 
din scopurile principale ale noii conduceri sovietice era „re-lituanizarea” 
oraşelor, în principal a capitalei, prin detașarea de la situaţia din perioa- 
da interbelică. Până la ocuparea teritoriului de către U.R.S.S., orașele erau 
locuite majoritar de evrei și polonezi. Dacă în celelalte republici unionale 
s-a urmărit crearea unor orașe multinaționale prin încurajarea imigrării 
populaţiei din alte republici, atunci Vilniusul a fost o excepţie. Noua capi- 
tală sovietică trebuia să fie locuită în exclusivitate de lituanieni, astfel că, la 
începutul anilor 'S0, majoritatea populaţiei în Vilnius era de naţionalitate 
lituaniană. După invadarea orașului de către Armata Roşie în iulie 1944, 
comunitatea evreiască dispăruse practic în totalitate. Similar, sovieticii în- 
curajaseră şi exodul polonezilor din oraşele lituaniene”. 


În concluzie, considerăm că evoluţia orașelor socialiste din Europa de 
Est poate fi împărțită în trei etape distinctive. Perioada stalinistă se ca- 
racterizează printr-o industrializare şi urbanizare forţată. În primii ani 
de după război, arhitectura a continuat tendințele anilor '30, îndeo- 
sebi în Polonia şi Cehoslovacia. După anul 1949, când comuniștii au 
preluat controlul asupra domeniilor economic şi politic din Europa de 
Est, începe o nouă eră în arhitectură. În această etapă se pune accentul 
pe reconstrucţia clădirilor vitale pentru funcţionarea orașului, precum 
spitale, școli, sediile instituţiilor de stat, are loc demolarea edificiilor 
care aminteau de perioada interbelică, considerată „burgheză” și „naţi- 
onalistă'. Arhitectura de tip triumfalist avea misiunea să creeze simbo- 

luri ale victoriei noului regim. Străzile largi, pieţele mari din centrele 
oraşelor nu aveau doar scopul de a evidenția grandoarea, ci trebuiau 
să ţină cont de amplasarea strategică a edificiilor, să ofere acces liber 
pentru o eventuală intervenţie cu trupe și tancuri în oraș. Admiraţia 
lui Stalin față de clădirile pompoase, decoraţiile neoclasice, coloane și 
sculpturi a fost preluată și de ceilalți lideri ai țărilor din blocul socialist. 
Copii ale sediului Universităţii „M. V. Lomonosov” din Moscova au 
apărut în Riga, Praga, Varșovia, Bucureşti, Sofia etc. 


În perioada post-stalinistă are loc o liberalizare a arhitecturii prin in- 
troducerea elementelor moderniste. În anii '70, peisajele urbane devin 
mai puţin ideologice și mult mai funcționale. Procesul de destalinizare 
este implementat și în arhitectură. Clădirile grandioase sunt înlocuite 
cu construcţiile simple, standardizate, o parte din monumentele care 
elogiau cultul lui Stalin au fost demolate. Orașe, străzi, pieţe, școli care 
purtau numele lui Stalin au fost redenumite. Această relativă liberaliza- 
re le-a permis arhitecţilor să se întoarcă la tendinţele anilor 1930-1940, 
care erau destul de populare în Vest. În Polonia și Ungaria această tre- 
cere s-a făcut imediat, pe când în România şi Bulgaria a fost nevoie de 
câţiva ani în care să se identifice elemente naţionale care să simbolizeze 
comunismul local. În aceste două țări se pune accentul pe aspecte din 
folclor, majoritatea fiind stilizate, atribuindu-li-se conotaţii ideologice. 


Ultima etapă reprezintă o consecință a eșecului modernismului în ar- 
hitectură, dar și a proastei gestionări a economiei în țările Europei de 
Est. Anii '80 au evidenţiat sistemul comunist corupt și ineficient în toate 
țările socialiste. Urbanismul sovietic s-a caracterizat printr-un contrast 
dintre măreţia noului cult şi clădirile, monumentele impunătoare, pe de 
o parte, și mizeria vieţii cotidiene, pe de altă parte. Eliminarea proprie- 
tății private a făcut ca statul să dețină puterea reală asupra pământului și 
asupra peisajului urban, pentru ca, în fond, nimeni să nu poarte respon- 
sabilitatea pentru dezastrul arhitectural-urbanistic în care s-au pomenit 
statele Europei de Est în momentul căderii regimului comunist. 

Pamfil BILȚIU 
Cruci din Oltenia - însemne 
ale viziunii asupra morții 

și vieții de dincolo 

PB. — folclorist. Semnează 
volumele: Poezii și povești 
populare din Țara Lăpușului 
(în Folclor din Transilvania, 
vol. 10, 1990), Făt-frumos 
cel înțelept (1994), Sculaţi, 
sculați, boieri mari. 

Colinde din Maramureş 
(1996), Izvorul fermecat 
(1999), Basme... și poezii 
populare din zona Codrului 
(2002), Folclor din Jara 
Maramureșului (2005) etc. 


Crosses of Oltenia, signs of vision and life beyond 
death. Our article is focused on those categories of 
crosses that are part of a larger whole that expresses a 
popular conception of death and the underworld and 
the myth of the great road. We looked at first cross oath 
that hang in a tree on the roadside or in a tree in front of 
the house. I continued, then the cross fountain and the 
last category is the cross bridge crosses analyzed, located 
at the end of a bridge over a river or over a ditch. Each 
category of crosses we made considerations about their 
significance. 


Deja de multă vreme Oltenia atrage atenția 
etnologilor asupra elementelor particulare, 
legate de felul în care locuitorii ei se situează 
în civilizația populară, în tradiţii, în modul de 
viață materială și spirituală. 


Unul dintre aspectele cele mai importante şi 
interesante este felul în care oltenii, mai ales 
cei din Gorj, se raportează la valorile creştine, 
atât în obiceiuri, cât și în artefactele legate de 
ceremonialurile înmormântării şi ale relaţiilor 
dintre cei vii şi cei decedați. Este de luat amin- 
te forța plastică prin care țăranii din acest spa- 
ţiu reușesc să exprime credinţele lor privind 
parcursul sufletului de după moarte, până la 
patruzeci de zile şi dincolo de ele pentru veş- 
nicie. 


TRADIȚII ŞI OBICEIURI E 
Cine trece prin satele Gor- Z ' r 


jului este întâmpinat de un 
hățiş de cruci, pictate de 
meşteri specializați, care 
sunt agățate peste tot, în co- 
paci, pe stâlpi, pe gardurile 
cimitirelor şi gospodăriilor, 
la fântâni, la punți peste ape 
etc. 


În Muzeul Ţăranului Român, 
în sala Crucea — pomul vie- 


ţii, ne surprinde „Pomul cu 
2 i 0 eee 
cruci”, un pom tăiat din rădă- 


II) 


cini, cu crengile tunse, având 
înscrise numele celor plecaţi, 
data și vârsta la care au murit. 
El a fost pus în legătură cu 
pomul vieţii, dar cercetările 


infirmă această părere. Po- 

b P Pomul cu cruci, Oltenia, Gorj 
mul cu cruci este o caracte- 
ristică a satelor gorjene, iar crucile care se anină în acești pomi se numesc 
cruci de jurământ și își au rolul lor în asistarea sufletului celui care a murit 


de către familie, în comunitatea sătească. 


Aceste cruci se înscriu într-un ansamblu mai numeros și coerent de 
manifestări pe care țăranii le întreprind pe parcursul și la sfârşitul celor 
patruzeci de zile de la moartea unui om. 


Crucea de jurământ este, ca dimensiuni, cea mai mică, cea mai uşoară 
şi cea mai fragilă din ansamblul acestor semne simbolice. Unii dintre 
gorjeni inscripționează pe cruci texte explicative: „Această cruce s-a 
făcut pentru jurământul lui cutare”. Uneori, se făceau pe aceste cruci 
patruzeci şi patru de semne cu cruciulițe, același număr echivalent cu 
gălețile de apă care trebuie aduse sau al turtițelor care trebuie date în 
răstimpul celor patruzeci de zile. 


Crucea de jurământ se anină, de obicei, într-un pom de pe marginea 
drumului sau într-un pom din faţa casei. Sunt pomi care au o singură 


EET PT RO MIÂINIĂ 


cruce, dar se întâlnesc și pomi încărcaţi cu până la douăzeci, treizeci 
de cruci. Aceștia se află, de obicei, în cimitire, lângă biserică, pe gardul 
cimitirelor, pe gardurile gospodăriei, pe clopotniță etc. 


Semnificaţia crucilor de jurământ este complexă. Spre deosebire de con- 
ţinutul juridic al mărturiei, de jurământul în tribunale, care ar putea fi și 
strâmb, aceste cruci se leagă de o axiologie religioasă, potrivit căreia ori- 
ce păcat reprezintă călcarea unui jurământ existenţial, ontologic față de 
Dumnezeu. Această cruce se face pentru că omul „s-a jurat în viață”, „s-a 
dat răului, s-a afurisit pe sine, trădând promisiunea făcută la botez de a se 
lepăda de satana şi de toate lucrările lui și de a se uni cu Hristos”. Unele 
semnificaţii aparțin credințelor legate de mitul marelui drum. Crucile se 
pun pentru ca mortul să poată trece în lumea cealaltă, peste o apă, peste 
un ogaș, pe unde sunt greutăți. Este vorba, în acest caz, desigur, despre 
crucile de punte. Orice legământ prost, pe care omul l-a făcut sau l-a su- 
ferit în viață, poate fi privit ca un soi de jurământ. Crucea de jurământ, ca 
atare, poate constitui o rezonare a ţăranului la aceste texte biblice, la toate 
acele rugăciuni și cântările liturgice des auzite de el în slujbe. Crucea de 
jurământ mai poate fi văzută și generic, ca o cruce a respectului față de 
adevăr, fie adevărul Hristos, fie adevărul de credință, fie chiar și mai mi- 
cile sau mai marile noastre adevăruri de toate zilele. 


În contextul acestei categorii de semne funerare, care exprimă viziunea 
ţăranului asupra morţii şi asupra mitului marelui drum, capătă impor- 
tanţă crucea de fântână, numită astfel după locul unde este amplasată. 
Apa este unul din elementele vitale pentru om. Întreg folclorul româ- 
nesc cuprinde practici magice de invocare a ploii şi obiceiuri și tradiții 
legate de cultul fântânilor. 


Setea este una dintre necesităţile biologice cele mai stringente. Aceasta 
se înscrie în orizontul credințelor legate de mitul marelui drum. Fă- 
ranul presupune că și în viaţa de dincolo omul va fi lovit de o sete nă- 
prasnică. Această credință își află sprijin și în episodul evanghelic cu 
bogatul nemilostiv şi săracul Lazăr. 


Pentru ostoirea setei celui dus se pune această cruce la fântână. Crucea 
de fântână, ca şi cea de mormânt, este una solidă. Pe ea este scris un 
text de genul „Această fântână s-a făcut și slobozit pentru sufletul ro- 
bului lui Dumnezeu cutare”. 


TRADIȚII ŞI OBICEIURI ES 


Acest tip de cruce se pune lângă fântâna de care se folosește, în mod 
obișnuit, familia mortului. Crucile nu înconjoară fântâna din toate păr- 
tile, ci formează un stol pe una din laturile ei. Numărul de cruci care 
apar la o fântână variază în funcție de importanţa folosirii ei în sat. 


Legată de aceeași viziune asupra morţii este și crucea de punte, care îşi 
trage numele de la faptul că se pune în apropierea sau la capătul unei 
treceri peste o apă sau peste un şanţ, punte care se face sau se repară 
spre sfârşitul celor patruzeci de zile pentru folosire obştească. 


În privinţa semnificației, la baza crucii de punte stau credințe legate de 
mitul marelui drum. Crucea de punte vizează trecerea vămilor văzdu- 
hului, ca să ajute sufletul mortului să nu fie biruit de duhurile malefice. 
Puntea pe care cei din familie i-o fac defunctului îl ajută pe cel plecat 
să treacă vămile sau încercările în drumul dintre lumea aceasta și starea 
temporară în care cel plecat va fi aşezat pentru Judecata de apoi. 


Sâmburele acestei tradiţii este faptul că după moarte omul are de tre- 
cut momente dificile, de cumpănă. Încărcat fiind de multe păcate, are 
nevoie de ajutorul celor din viață, de cel al comunităţii și al bisericii. 


Şanţul are funcţii multiple: poate ajuta la apărare, serveşte pentru dre- 
narea drumului, pentru deversarea unor materii lichide. De aceea nu 
se calcă prin el, nu se trece prin el. Când este mare, se trece cu ajutorul 
unei punți, pe care ţi-o oferă cel de dincolo de șanț. Aceluia îi revine 
dreptul de a te primi sau nu și, ca o consecinţă, are obligaţia de a face 
punte peste şanţ pentru cei pe care este dispus să-i primească. Mai tre- 
buie să subliniem că şi între oameni se nasc prăpăstii și, drept urmare, 
se cere de a se arunca între ei poduri de reconciliere, conform gândirii 
creştine. Desigur, pentru a reuși unele izbânzi, în situaţii dificile, se cere 
să te faci luntre și punte. 

Tudor ZBÂRNEA 


Bienala Internațională de Pictură - 
2015 


Contextul internaţional din ultimele decenii al 
unor tipuri de demers artistic alternativ orien- 
tat către raporturile dintre artă și tehnologie, 
cum ar fi multimedia, foto-video, arta digitală, 
performance-ul, video-instalația etc., care se 
impun dinamic și constant în spaţiul artelor vi- 
zuale, nu mai poate fi perceput ca exercițiu de 


T.Z. — artist plastic, Repu- PN Ei 
P PY destabilizare a normelor artistice. Acesta nu se 
blica Moldova. Membru a 


Uniunilor Artistilor Plastici mai află demult în confruntare, ci mai degrabă 
din Moldova, România șial se juxtapune cu domeniul picturii, care nu ex- 
Asociaţiei Internaţionale a clude elementele estetice novatoare. 
Artiștilor Plastici Profesioniști 
în cadrul UNESCO. Peste 200 Bienala Internaţională de Pictură Chişinău își 
de expoziţii organizate în țară propune să susţină evoluţia picturii în condi- 
și în străinătate (inclusiv 25 
expoziţii personale): Belarus, 
Belgia, Cipru, Finlanda, Franţa, 
Germania, Italia, Lituania, 
Moldova, Olanda, România, 
Rusia, Ucraina. Lucrări în 
colecţii publice în Belarus, mai sigur un loc de prestigiu pe scena cultu- 


Franţa, Kârgâzstan, Republica rală a spațiului public internaţional al arte- 


ţiile unor tehnici inovatoare, orientate către 
mijloacele tehnice actuale de exprimare. 


Ajunsă la a patra ediție, Bienala Internaționa- 


lă de Pictură Chişinău 2015 îşi revendică tot 


Moldova, Romania, Turcia. Au- Jor vizuale. Expoziţia se impune în sistemul 


tor și coordonator de proiecte  . s i E 
în l À internațional al picturii contemporane ca una 
în domeniul artelor vizuale: 


Vecinii de la Răsărit” Uteht dintre manifestările culturale de anvergură, 
Olanda, 2006;,Moldova, Arta reuşind să atragă un număr tot mai larg de 
Contemporană" - Bruxelles, artişti de valoare din România și din străinăta- 


Belgia, 2006. Curatorul Biena- = te, aceasta devenind un canal de comunicare 
lei Internaționale de Pictură, international 
Chişinău-2009, Chișinău-2011. i 
Din 2002 - Directorul Muzeului 
National de Artă al Moldovei. 


Eforturile noastre organizatorice au făcut ca 
şi la această ediție să avem un număr mare de 

Pictura şi noile sale 
valenţe 


Lucrări din cadrul Bienalei 
Internaţionale de Pictură, 
Chişinău — 2015 


Sergiu Cuciuc (Moldova), Rudenii întrerupte, 115x100 cm, 
tehnică mixtă, pânză, 2014-2015 

Mihai Perca (România), Cu fața spre soare, 180x160 cm, 
ulei pe pânză, 2015 

Gabriele Lockstaedt (Germania), Micul paradis, 80x120 cm, 
pigmenți, acrilic, pânză, 2013 

Aleksandras Vozbinas (Lituania), Înecat, 80x100 cm, acrilic, 2013 

Florina Breazu (Moldova), Poarta stelelor, 149x123 cm, ulei pe pânză, 2015 


RIOIMIÂINIĂ 


Patrizia Elisa Pareo (Argentina / Italia), Magenta, 80x120 cm, 
ulei pe pânză, 2014 

Elena Karacenţev (Moldova), Cupă, 62x45 cm, 
tehnică mixtă, hârtie, 2014 

Toshio Yoshizumi (Japonia), Zesoh-Samsara, 115x138 cm, 
cerneală japoneză, 2015 

Gheorghe Anghel (România), Odiseus, 81x100 cm, 
tehnică mixtă, pânză, 2014 

Florin Ciubotaru (România), Portret, 80x80 cm, 
acrilic, pânză, 2008 


RIOIMIÂINIĂ 


Otgonbayar Ershuu (Mongolia), Zgomot de copite, 
60x150 cm, acrylic, pânză, 2015 

Corneliu Vasilescu (România), Pictat curat, 130x120 cm, 
ulei pe pânză, 2005 

Vasile Tolan (România), Fără titlu, 150x150 cm, tehnică 
mixtă, hârtie, 2014 

Irina Viscun (SUA / Franţa), Amintiri, greșeli și eroziuni 4, 97x162 cm, 
acrilic, pânză, 2014 


RIOIMIÂNĂ 


PS F 
Veaceslav Fisticanu (Moldova), Haos — Ordine 2.1.15, 135x117 cm, 
acrilic, pânză, 2015 

oferte de participare din partea artiștilor din întreaga lume, fapt ce ne 
încurajează şi ne face să fim încrezători că și Chișinăul poate deveni 
un real centru de interes internațional al domeniului artelor plastice. 
Expoziţia ne demonstrează că pictura rezistă şi se dezvoltă într-un con- 
text firesc, că aceasta își revendică un loc important în dinamica destul 
de controversată a artei contemporane. 


Vor fi prezenţi, prin operele lor, o gamă consistentă de artiști clasici 
locali, care au făcut istorie, dar și artiştii mai tineri, atât de la noi, cât şi 
din străinătate, unii dintre aceştia fiind multidisciplinari, dar care nu au 
renunțat la mijloacele tehnice caracteristice picturii, artişti care îşi ori- 
entează interesele estetice către pictura în forma și mijloacele actuale 
de exprimare. 


Dorinţa de a conferi o ascensiune a abordărilor estetice şi a nivelului 
profesional a impus o mai mare rigoare la preselecția lucrărilor. Din 
aceste considerente, în respectiva ediție, numărul lucrărilor care nu au 
intrat pe simeze, atât din ţară, cât şi din străinătate, este cu mult mai 
mare decât la primele trei ediţii. 


Juriul, constituit în mare parte din critici de artă şi teoreticieni, a no- 
minalizat în cadrul dezbaterilor fundamentate pe principii estetice o 
serie de lucrări care acoperă un spectru relativ larg al abordărilor stilis- 
tice. Fără excese directe asupra anumitor preferințe, membrii juriului 
au optat cu prioritate pentru demersurile artistice de orientare estetică 
inovatoare, susținând în mare parte artiștii din generaţia tânără. Ediţia 
actuală, la fel ca şi cele precedente, sprijină cu prioritate demersul ar- 
tistic al tinerei generaţii, creând o platformă întru consacrarea acesteia. 


Expoziţia de față ne convinge de faptul că mediul artistic local necesită 
o sincronizare mai largă cu elementele actuale și tendinţele artistice 
internaționale, care se impun tot mai sigur în ultimii ani în pictura ro- 
mânească. Artiştii români, datorită numărului mare de galerii din ţară 
şi a liberei circulații din ultimii ani, dar şi a procesului de studiu în insti- 
tuţiile universitare, orientat în spiritul noilor tendinţe estetice, se im- 
pun tot mai vizibil pe scena internațională a artelor vizuale. Prezenţa 
generoasă, în expoziția noastră, a unui număr mare de artiști din Ro- 
mânia, atât dintre cei mai cunoscuți și valoroși, cât şi o mare parte din 
reprezentanții tinerei generaţii, dar și etalarea lucrărilor bienalei în cele 

două spaţii expoziționale prestigioase din București și Iași, vor susține 
efortul nostru în asigurarea unei mai bune conexiuni a artiștilor din 
Republica Moldova cu mediul artistic din România. Totodată, aceștia 
vor putea intra în contact direct cu artiştii și cu reprezentanţii unor ga- 
lerii şi instituţii de cultură şi artă, în vederea unor colaborări ulterioare. 


Încercăm un sentiment de bucurie şi de satisfacţie că există oameni 
dispuși să susțină actul artistic. Nu este deloc ușor, într-o perioadă ex- 
trem de dură, pe care o parcurge Moldova în plan economic, să găsim 
sprijin în vederea susținerii artei şi actului creator. 


Faptul că Bienala Internaţională de Pictură Chișinău reușește să realize- 
ze obiectivele sale privind crearea unei platforme durabile de comuni- 
care interculturală în domeniul artelor vizuale se datorează înțelegerii 
depline a necesităților de dezvoltare şi promovare a artei contempora- 
ne, din partea Ministerului Culturii al Republicii Moldova, care asigu- 
ră patronatul acesteia, și a altor instituţii: Direcţia Cultură a Primăriei 
Chişinău, Institutul Cultural Român „Mihai Eminescu” din Chișinău, 
Agenţia Proprietății Intelectuale, Fundaţia „Familia Sturza”, care spri- 
jină evenimentul, inclusiv financiar, fapt pentru care le adresăm senti- 
mentele noastre de gratitudine. 


Colaborarea mai largă, din acest an, cu o serie de instituţii culturale din 
România şi Polonia dezvoltă şi mai amplu spaţiul de promovare și dez- 
voltare a relaţiilor de comunicare dintre artiştii expozanţi din Republica 
Moldova și din alte țări. Întreaga expoziţie este etalată la Sala de Expoziţii 
„Constantin Brâncuşi” a Parlamentului României, o selecție este expusă 
la Complexul Muzeal Naţional „Moldova” din Iași, evenimente care vor 
contribui la o mai largă susținere a consacrării artiştilor și a fenomenului 
artistic internaţional. Acordarea unor spaţii muzeale pentru reprezentă- 
rile expoziționale ale unor artiști laureați ai premiilor, la Muzeul de Artă 
Prahova, la Galeria Adi-Art din orașul Lodz, Polonia, cât şi acordarea 
burselor în cadrul Simpozionului de Artă LEPŞA pentru laureaţii Biena- 
lei, vor asigura o continuitate a relaţiilor de comunicare dintre artiști și 
diverse instituţii culturale, care vor contribui în mod firesc la promova- 
rea și dezvoltarea domeniului artelor plastice. 


Bienala Internaţională de Pictură Chișinău îşi propune o perspectivă 
de amplificare a relaţiilor cu artiști și instituţii internaţionale în vederea 

asigurării unei dezvoltări cât mai favorabile a domeniului picturii și, 
implicit, o mai largă deschidere în antrenarea capacităţilor de sincroni- 
zare cu fenomenul artistic internaţional. 


Bineînţeles că pictura nu exclude extremele de avangardă, aceasta are 
o evoluţie firească în condiţiile unor tehnici inovatoare, moderne sau 
tradiționale, orientate în ultimii ani către un figurativism simbolic sau 
ancorat în realitatea imediată, uneori impregnat cu puternice accente 
hiperrealiste, dar care tratează realitatea răvăşitoare pe care o trăim într-un 
mod ludic, fără inhibiţiile care au încorsetat gândirea generaţiilor ante- 
rioare de artişti plastici. Polarizările de ordin estetic nu trebuie privite 
altfel decât o experiență creatoare ludică, axată pe sănătoase princi- 
pii democratice, desfășurată într-un areal al liberului-arbitru artistic, 
marcată de personalitatea fiecărui creator, şi care nu are drept obiectiv 
decât întronarea unui proces creativ adecvat, de durată, generator de 
opere artistice autentice și de certă valoare artistică. 


Sperăm că Bienala Internaţională de Pictură Chișinău va contribui, în 
limita capacităţilor sale, la realizarea acestui deziderat. 

Nicolae Popovschi, cu acribia sa și riguroasa 
preocupare pentru adevăr, scrie despre du- 
reroasa zi de 9 octombrie 1878, când Rusia 
Țaristă reocupa județele Cahul, Bolgrad și Is- 
mail. După numai un an de la încleştarea răz- 
boiului de independență, România - aliatul 
viteaz al armatelor ruseşti — eşuează diploma- 
tic la Berlin, fiind nevoită să accepte pierderea 
judeţelor recuperate la Paris. La Ismail, gene- 
ralul rus Sebeco, împuternicit să preia ţinutul 
sudic, le vorbeşte astfel românilor: „...arătaţi-vă 
vrednici cetățeni ai marelui stat care vă pri- 
mește în sânul său cu aceeași dragoste cu care 
mama-și primeşte copiii care erau pierduţi şi 
iar au fost găsiți... Departe de ochii şi urechile 
poporului ocupat, generalul îi expediază însă 
țarului Alexandru o altfel de telegramă cinică 
şi trufașă: „...Majestate, Basarabia românească 
nu mai există... 


Şi totuși... Basarabia românească există. 


Cum a reuşit să supraviețuiască politicilor 
agresive de deznaționalizare și asaltului, apa- 
rent de neoprit, împotriva limbii române? 
Trecuţi printr-o prigoană pe cât de bine or- 
chestrată, pe atât de implacabilă, românii ba- 
sarabeni au dat personalități remarcabile care 
şi-au pus harul și darul intelectual în slujba 
ființei naţionale și a limbii române. Generaţii 
succesive au înțeles că rezistența la deznaţi- 
onalizare nu va putea învinge fără cultivarea 

Centrul Chişinăului de altădată: Arcul de Triumf 
şi pasajul din preajma Primăriei 


graiului moştenit. De la Ioan Sârbu, cel „...pătruns de scânteia carele 
s-au ațâțat în sufletul meu către fii româneşti..., până la Alexei Matee- 
vici, de la generaţia Unirii până la intransigenţii poeți ai moldovenis- 
mului ignar, păstrarea neprihănită a limbii române a fost țelul niciodată 
abandonat. O istorie a unionismului nostru, care să evidenţieze saga 
ofensivelor purtate pentru identitatea națională cu bâlbâieli, eşecuri şi 
deopotrivă împliniri, ar fi de natură să ne dea un răspuns cuprinzător. 

Vom descoperi galeria precursorilor care au ştiut să păstreze, în pofi- 
3 ) 

da tuturor riscurilor din „oblastie”, spiritul viu şi roditor al conştiinţei 

identitare. 


Astăzi, prinși sub toate avalanșele informaţionale și ale propagandei 
de tot felul, ne mai încearcă câteodată un fel de „oboseală a respectu- 
lui” cuvenit celor care prin efortul lor ne-au transmis continuitatea de 
neam și sentimentul autentic de apartenență. 


Dumitru C. Moruzi este un astfel de precursor; el a înţeles de timpu- 
riu că român, moldovean și basarabean descriu împreună același senti- 
ment al identificării naționale. 


Născut la Iași (2 iulie 1850), cu o ilustră ascendență, Moruzi și-a petre- 
cut copilăria dincolo de Prut, la Dănuţeni, Cosăuţi, Ciripcău, unde se 
găseau moșiile familiei. Așa cum era obiceiul vremii, iernile le petrecea 
la Chișinău. Familia sa a dat românilor doi domnitori — pe Constantin 
şi Alexandru Moruzi. Scriitorul a studiat în Franţa, luându-și bacalau- 
reatul la Paris. În timpul războiului de independenţă (1877-1878) îl 
găsim în statul major al armatei ţariste, unde activează ca traducător 
(va fi decorat de Carol I cu „Steaua României” în grad de ofițer). 


Având o bună cunoaştere a realităţilor sociale și culturale rusești, Du- 
mitru C. Moruzi a păstrat întreaga viață idealul de unitate națională, 

pe care l-a servit prin scrisul şi prin farmecul personalităţii sale nobi- 
liare. Prin naștere sau trecute alianțe matrimoniale se înrudea cu ma- 
rile familii ale Moldovei: Sturza, Cantacuzino, Ghica. Regina Natalia 
a Serbiei, verişoara sa, îi dăruiește chiar casa din Tătărași unde a lo- 
cuit. (Natalia, frumoasa basarabeancă, născută Kesco, alintată Dudu, 
se căsătorește în 1882 cu prințul Milan Obrenovici, devenind regina 
slavilor sud-dunăreni, iar atunci când fiul său minor Alexandru urca pe 
tron, după abdicarea tatălui său, regina Natalia îi este alături.) 


La lași scriitorul era numit, cu un anume tâlc afectiv, „cneazul Mo- 
ruzi de la Tătărași”. Cneaz n-ar fi fost în niciun caz, pentru că supus 
rus fiind, a preferat România. Avea convingeri antițariste, creaţia sa 
era pătrunsă de un puternic patriotism şi o nezdruncinată încredere în 
Basarabia. Primul său studiu (Basarabia și viitorul ei, Bucureşti, 1905) 
propune o analiză profundă a destinului naţional pe care îl plasează 
just în lumina unei proximități geopolitice fatale. În lucrarea următoa- 
re, publicată în 1906, se apleacă asupra relaţiilor dintre ocupantul im- 
perial şi poporul românesc al Basarabiei, intuind, cum observa Iurie 
Colesnic, „toate punctele vulnerabile ale civilizaţiei europene, multe 
dintre ele localizându-le la frontiera dintre cele doua lumi, latina și sla- 
va”. Cartea aceasta, intitulată Rușii și românii, s-a bucurat de o caldă 
prefață semnată de Nicolae Iorga. Descoperim aici un patriotism lumi- 
nat, dar şi o obiectivitate analitică de o izbitoare contemporaneitate: 

Liceul de băieți 

La izvoarele bătrânei urbe 


„Pentru a dovedii că noblețea basarabeană, când s-ar vedea lipsită de 
privilegiile ce o leagă de ţarism, s-ar reîntoarce la obârşia ei, am admis 
ideea unei Rusii constituționale. În tot cuprinsul acestei lucrări însă 
am spus şi dovedit îndeajuns că înființarea unui asemenea stat este o 
utopie... Viitorul nu mai e al cuceririlor; el aparține popoarelor omo- 

gene, adică de un sânge, de o limbă şi de o cultură. Individul, neamul, 
poporul, seminţia; iar la vârf omenirea, iată societatea veacurilor vii- 
toare.... Concepţia sa este marcată, desigur, de frământările epocii sale, 
dar totuşi prevestirile autorului sunt de atâta actualitate, adecvate nu 
numai urzelilor ţarismului, dar și tuturor celorlalte „isme” vehiculate 
asiduu și în prezent. Moruzi are patosul profetului: „În viitoarea şi ne- 
înlăturabila dezmembrare a marelui imperiu țarist, văd între velico-ruși 
şi basarabeni răsărind, cel puţin, un stat mare, dacă nu două: Polonia 
şi Rutenia. Ce se va face atunci cu Basarabia noastră?” Răspunsul său 
trădează o vocaţie de tribun: „Ora sfântă se apropie! Auziţi clopotele 
Kremlinului sunând a jale sfârșitul a zece veacuri de sclavie țarista! La 
munca spornică şi roditoare, istorici, poeţi, literați, pictori şi artiști ai 
țării! Reînviaţi geniul Basarabiei! Aprindeţi-vă faclele, ca să luminaţi 
trecutul, arătând celora din întuneric calea falnică a viitorului! Grăbiţi-vă, 
nu pierdeţi timpul’. 


În 1912, Rusia s-a pregătit să serbeze fastuos un veac de ocupaţie. 
Pentru propaganda țaristă însă se împlinea un centenar de la „elibera- 
rea Basarabiei de sub jugul turcesc și alipirea ei la Rusia”. Cu excepția 
oportuniştilor, motivaţi ca şi acum de interese mercantile şi un iluzoriu 
statut de privilegiați imperiali, starea de spirit din Basarabia era mai 
degrabă de doliu decât de sărbătoare. Atmosfera aceasta a mai tempe- 
rat festivismul ocupanților care, de altfel, evaluaseră cu mult realism 
climatul dintre Prut şi Nistru. Încă din 1910, generalul Aleksei Nikola- 


Târg la Chişinău 


ECET RO MIÂINIĂ 


evici Kuropatkin pusese corect diagnosticul: ,...Poporul românesc din 
Basarabia trăiește separat de poporul rusesc și Rusia a făcut bine că la 
1812 nu a încorporat principatele Moldova și Valahia, fiindcă atunci, 
în loc de o Polonie, Rusia ar fi avut doua Polonii. În viitor, fie printr-o 
bună înţelegere, fie în urma unui război, unirea poporului român este 
inevitabilă” În ţară, Nicolae Iorga și mulți alți intelectuali români ani- 
mează campania în favoarea readucerii Basarabiei la trupul naţional. 
Ion Pelivan, la acea vreme judecător la Bălți, găsește potrivit să poarte 
un tricolor îndoliat pe care i-l dăruise sora sa Elena. Pentru semeţia sa 
este destituit din magistratură. 


Dumitru C. Moruzi marchează un secol de ocupaţie rusească cu 
mijloacele scriitorului. Volumul Cântece basarabene (laşi, 1912) e 
inscripționat pe copertă astfel: „Cu prilejul centenarului răpirei Basa- 
rabiei” Poezia sa respira același sentiment patriotic: „Când o vrea ceru-n 
sfânta sa dreptate / Ca să se-ndure d-un întreg popor, / S-adune iar pe 
frate lângă frate / Sub cuta falnică de tricolor”. 


Al doilea volum publicat este romanul Pribegi în țara răpită (laşi, 
1912). Autorul îi dă subtitlul „roman social basarabean”. 


George Călinescu nu pare entuziasmat de virtuțile literare ale roma- 
nului, cu toate ca îi acordă generos două coloane în Istoria sa. El con- 
sideră că D. C. Moruzi „îşi romanţează amintirile în stilul lui Nicolae 
Filimon... toată valoarea romanului stă în documentaţia asupra vieţii 


Primăria. Vedere din secolul XIX 

Biserica Măzărache, una din cele mai vechi clădiri din Chișinău 


boierilor şi țăranilor din Basarabia..:. Când vorbeşte despre locurile 
Basarabiei, romancierul este de-a dreptul sentimental: „Şi curge, curge 
Nistrul românilor pe acele locuri, întunecat sub soare de stâncile uriașe, 
de frunzișurile copacilor”. Dialogurile dintre personaje sunt savante, se 
vehiculează o vastă informaţie, Moruzi atribuind personajelor enciclo- 
pedismul său. La un moment dat, de pildă, îl introduce în narațiune pe 
bine cunoscutul (în epocă) C. P. Pobiedonostev, oberprocurorul sino- 
dului rus: „Vă vom rusifica noi pe toţi, dar mai pe urmă. Cu toptanul, 
nu cu bucata. Ori dacă această nădejde ne va părea prea îndepărtată, 
numai atunci ne vom gândi la rusificarea bisericilor din Basarabia”. 
Dacă îl comparăm pe Moruzi cu Leon Casso, alt cunoscător de finețe 
al aspectelor secrete, descoperim aceeași temeinică cunoaştere a cur- 
sului istoric, deslușit prin detaliile sale tainice. Găsim aici un îndemn 
suplimentar pentru a reciti cu atenţie opera acestui precursor. 


Opera sa e amplă. A scris nuvele, piese de teatru, farse şi comedii care 
nu mai sunt citite acum (Comedia Pescarii din Sulina are un subtitlu în 
limba franceză, dezarmant de șarmant Veta ou les pecheurs de Soulina — 
scriitorul fusese pentru o scurtă perioadă subprefect la Sulina). 


O lectură suplimentară a romanelor sale trebuie să țină cont de evo- 
luţia gustului literar din ultimii o sută și ceva de ani. Regăsim în fraza 
sa nervul publicistic şi o evidentă preocupare memorialistică. Prinţul 

Alexandru Mavracosta, personajul principal al romanului Pribegi..., 
coboară din strămoși ajunși în Moldova din îndepărtatul Trapezunt, 
întocmai ca antecesorii autorului. Prinţul se mândreşte că bunicii: 
„de mult nu mai aveau sânge fanariot în ei, fiind amândoi fii, nepoți şi 
strănepoţi de românce”. Moruzi îl aminteşte și pe vistiernicul Neculai 
Ruset Roznoveanu, cu care se înrudea și care — noi nu mai ştim as- 
tăzi —, în calitate de proprietar al podgoriilor de la Cotnari, a contribuit 
la renumele modern al legendarului vin moldav. Recitind Pribegii..., ai 
privilegiul de a descoperi o Basarabie ascunsă în istorie, care rezistă 
cum poate unei culturi străine ce i-a fost impusă. Afli că înainte de „în- 
chiderea Prutului”, dacă veneai la Chişinău dinspre Iaşi „nu luai dru- 
mul Sculenilor”, mergeai peste fundul Bâcului, schimbai caii la Călărași 
şi Strășeni şi intrai în Chişinău prin ulița lui Purcel și al Blagoveșşteniei. 
Scuteai vreo şapte „poşte” mari... Dialogul dintre Ivan (muncitor rus) 
şi un țăran moldovean surprinde mecanismul prin care corcirea cu ex- 
presii ale limbii ruse au sluţit limba română: „ei, moi maldavan. Vin a 
cos bem a vodacicu na zdravie ruskoi armii.... Răspunsul vine direct: 
„la ghine! Vezi că la noi este o horbă, măi rusule, că nu-i voinic cine 
dă, ci îi voinic cine rabdă'. Afecţiunea pe care o arată Basarabiei, buna 
cunoaştere a lumii ruse, comentariile pe care autorul le strecoară în 
dialoguri reușesc să însuflețească procesul îndelungat care ţintea să 
matiseze cultural un întreg popor. Încrederea romancierului e totuși 
mai presus decât duritatea vieţii pe care o descrie: „...mai treacă peste 
mândrii noştri moldoveni din Basarabia câte au mai trecut peste dânșii 
în o sută de ani, că tot moldoveni vor rămânea. Vorba lor, mă rog: apa 
curge, pietrele rămân!’ 


Petre V. Haneș (1942) îi reproșează scriitorului că „tema e mereu 
aceeași, superioritatea vieții patriarhale față de civilizație. Procedeul 
e același, în loc de acţiune discuţii teoretice. Uneori chiar autorul in- 
tervine și polemizează cu personajele... Trebuie să avem în vedere că 
Moruzi se formează în cea de-a doua jumătate a secolului al XIX-lea 
şi, în mod firesc, a urmat un traseu ideatic caracteristic timpului său. 
Scriitorul a trăit într-o lume multiculturală - România, Basarabia ca 
provincie românească ocupată, Rusia şi Franța; un destin suficient de 
încărcat care îl recomanda ca un adevărat spirit modern. Netăgăduita 
preocupare pentru românii săi înstrăinaţi i-a atras simpatia și respectul 
contemporanilor, fiind citit şi deseori citat. Nici posteritatea nu-l uita: 

Gheorghe Bezviconi se apleacă de mai multe ori asupra familiei și ope- 
rei sale, revista „Viaţa Basarabiei” îi consacra câteva capitole; Gheorghe 
Cardaș îl include în antologia scriitorilor basarabeni; la câteva decenii 
de la dispariţia sa îl mai regăsim în Enciclopedia Minerva (Cluj) şi, de 
asemenea, în Enciclopedia Cugetarea (Bucureşti). 


Dumitru C. Moruzi s-a stins din viață la Iași, pe data de 9 octombrie 
1914, personalități politice și culturale remarcabile însoțindu-l pe ul- 
timul drum. Profesorul A. C. Cuza rostește cuvântul de adio. O com- 
panie din Regimentul XIII „Ștefan cel Mare” și fanfara regimentului 
au prezentat onorurile militare. Ziarul „Unirea” îşi anunţa cititorii că 
„scumpul nostru prieten, nobilul caracter, încercatul român, marele ta- 
lent care a fost Dumitru C. Moruzi s-a stins din viaţă”. 


N. Iorga îl numește „prietenul nostru eroic” și scrie la moartea sa în 
Oameni care au fost (1914): „în fiecare rând al lui vibra un naţiona- 
lism tânăr și viteaz... până la sfârșit a fost un ostaş loial şi cutezător al 
credințelor sale. A murit ca pe câmpul de luptă”. 


Notă: Oferim cititorilor revistei un fragment faximil din romanul Pribegi în țară răpită, 
pagini ce poartă vii amprente ale limbii şi gândirii românești de la intersecția secolelor 
XIX şi XX. 

CAPITOLUL I 
Sosirea Pribegilor în Kişinău 


In toiul ernei 1854—55, cam pe la ceasurile pa- 
tru după amiază, o grea caretă trasă de opt cai voi- 
nici ai poștei Impărăteşti, se îndrepta spre vechia 
capitală a Basarabiei, venind dinspre Sculeni, Bălţi şi 
Orheiu, noul drum al Iașilor, prevăzut cu poşte bune 
la depărtări' cam de 20 de verste 1) ruseşti fiecare. 

Zic noul drum, pentrucă înainte de închiderea 
Prutului, de voiai să te duci dela Iaşi la Kişinău, nu 
luai drumul Sculenilor; treceai râul ceva mai la: dreap- 
ta de actualul pod al drumului de fier, chiar pe locul 
unde se află şi astăzi o frumoasă pădurice și nu mai 
găsiai poşta decât tocmai la Vulpeșşti; de acolo, după 
ce treceai cu boii înaltul deal al codrului dela Fun- 
dul Bâcului, schimbai caii la 'Temeliuţi, Calaraşi și 
Strășeni, după care şi intrai în Kişinău prin uliţa lui 
Purcel, a Blagovişteniei, ca să dai în ulița Sf-lui Ha- 
ralamb, cea mai de căpitenie uliţă, pe care Ruşii au 
botezat-o Zolotaia, adică de aur. Era mai aproape, că 
nu aveai de bătut decât patru, cinci poște mari, pe 
când pe noul drum sunt vre-o douăsprezece, poate mai. 
bune, dar tot așa de mari. ) 

Care a fost pe atuncea interesul strategic sau ad- 


1) Verstă : cam 1200 de metri 

ministrativ, care i-a împins pe Ruși să abată drumul 
Iașilor tocmai prin Orheiu, Bălţi și Sculeni, nu pot 
spune. Fapt este insă, că numai interes comercial n'a 
fost; căci atunci când veni vremea să facă drumul de 
fier, între aceste două oraşe, tot vechiul drum lau lu- 
at de temelie, nedepărtându-se de dânsul decât foarte 
puţin, pentru a înconjura unele pediei ale naturei. 

Cu toată voinicia lor, bieții cai înhamaţi rusește 
(adică patru buziși la roate, mânaţi de către un iam- 
şcic, !) iar celelalte două perechi mânate de către doi 
faleiteri *) abia puteau urni greaua caretă când se 
înfunda în zapadă până la butucul roții, iar când sca- 
pau la ghiață, abia puteau fi reținuți de cătie acei trei 
lipoveni bărboşi, îmbracați la fel: eu câte un caftan 
negru, un fel de pălărie tare cu mărginele lasate pe 
frunte și pe ceafă, cu câte o placă de alamă galbenă 
cusută de mâneca stângă a caftanului, iar alta pe 
partea de înainte a pălăriei. Caii, oamenii şi careta 
păreau presaraţi cu zahăr, din pricina fulgilor de nin- 
soare, care cădeau de sus, strălucitori sub razele unui 
asfinţit de soare iernatie, ce străbătea cu greu nourii 
trandafirii, albi, sau sur-gălbui, care fugeau spre ră- 
sărit. Doar plăcile de alamă de mai rămăseseră nea- | 
coperite şi strălucitoare, fie că zăpada luneca pe me- 
tal, fic că nici ea în ţara rusească. nu îndrăznia să 
se atingă de lucru împărătesc! Căci pe fiecare placă, | 
se vedea lucrată in zarfuri, pajura cu două capete ! | 

După ce trecu cele două poduri de piatră de pes- 
te “apa Bâcului, — care pe locul acela se desparte în 
două braţe, pentru a se împreuna iar într'unul singur | 
ceva mai la vale,—careta intră în sfârşit în vechiul 
Kişinău moldovenesc, prin ulița de jos rebotezată 
Pavlovseaia Ulița, cu toate că imparatul Pavel a 
trăit şi a domnit râvnind poate la cucerirea Basarabiei, 
dar fără nici măcar habar să aibă că va da străluci- 
tul său nume celei mai moeirloase din străzile Kișină- 
stil en p penty ut AA Să sa mutat drumul poş-' 

Cred că nu va fi lipsit de interes pentru cititor, 
| să-i dau o mică schiță despre vechiul Kişinău, aşa 
precum era la 1855, cum lam văzut şi eu încă cu 
mulți ani în urmă şi aşa precum de sigur o fi fost și 
în timpul Moldovei, afară bine înţeles de vreo câteva 
f adausuri administrative. 

Mai întâiu, de cum treceai apa Bâcului, în care 
se bălăceau în voie şi găştile şi rațele şi porcii ma- 
halalei, începeau case ţărăneşti acoperite cu stuf, cu 
gospodării mai mari sau mai mici, după puterea omu- 
lui, îngrădite cu nuiele şi de pe ale căror garduri 
săriau potaie întregi de câni flămânzi, ori numai răi 
de colţ. Intreg oraşul fiind clădit pe un strat gros de 
nisip, acoperit numai de un strat subțire de pământ 
negru, acesta se măcinu curând de roţile trăsurilor, 
făcându-se una cu stratul cel de dedesubt. Apoi vån- 
tul şi ploile ducând nisipul tot la vale, mijlocul uliței 
se tot cobora mereu, până la o adâncime de un metru, 
sau ehiar doi pe unele locuri. Casele și împrejmuirele 
rămâneau sus, aşa că părțile lăturalnice ale bietei străzi, 
alcătuiau adevarate movilițe împodobite cu boz, iarba 
holerei şi alte lucruri scumpe aruncate de peste gar- 
duri, sau lasate de vreun trecător. Cui îi da mâna să 
se resfeţe în droşcă ii mergea bine. Cei pe jos îşi croiau 
drumul cu piciorul, fără a se prea uita pe unde cal- , 
cau și dând naștere la câte două trei cărărușe para- 
lele, după lărgimea locului și mulţimea nevoilor, 

Iei, colea, câte o casă de popă cu acoperemânt 
de șindrilă, zaplaz înalt şi poartă de scânduri răzema- 
tă pe stâlpi de stejar. Când te întâlniai cu vre-o casă 
mai mare, în felul caselor boereşti din oraşele noastre 
de judeţ, .ştiai de îndată că acea casă dă numele stă- 
pânului ei şi uliței, fără ca numele acesta să fie nu- 
mai decât boieresc; iar uliţa în care se afla vreo 
sfântă de biserică, lua numele bisericii sau chiar a 
ctitorului care ò zidise. Și astăzi sunt încă ulițele Sf. 
Haralamb, Buna-Vestire, Sf. Ilie, Sf. Gheorghe, Ciuflea 
camia după numele ctitorului). După numele propri- 

w de case avem: ulița lui Balog, a lui Donici, 
Caţiki, sau a lui Constantin, Andrei, Mihai, ete, 

Mai vin numiri de meserii sau de naționalități precum: 
ulița căsăpiilor, a cojoearilor, a morarilor, armenească, 
grecească, turcească, (cu toate că nici în copilăria mea 
n'am apucat decât doi turci în Kişinău, care au murit 
şi aceia); în sfârşit jidovimea alcătuită din trei uliţi a 
Caraibilor, Evreiască şi a Fariseilor. Bine înţeles că 
acelor străzi, când prin minune nu şi-au schimbat nu- 
mirele cu a vreunui cinovnie influent sau gubernator, 
ca Kiprianof, Astapof şi alţii, li sau rusit numele de 
nu le mai recunoști. Uliţa lui Baloş a devenit Balsov- 
skaia, a lui Donici, Donci&vskaia (parcă ar fi fost bul- 
gar, saracul), a lui Pruncu Prunkulskaia, Caţiki, 
Kaţikskaia, a Cojocarilor, Rojuhârskaia. Kasapskaia, și 
aşa mai departe. 

Jidovimea şi cu ulițele armenească şi turcească, 
şi chiar uliţa Sf. Haralamb. aveau altă infăţoşare de- 
cât cele de jos: era partea negustorească a oraşului, 
Acolo întălniai dughene cum mai erau nu tocmai de 
mult, la laşi pe uliţa mare, alăturea de Mitropolia 
| veche: cu nişte stâlpi groși, alcătuind un fel de gale- 
| rie acoperită înaintea lor, cu obloane de fier la uşe 

şi ferestre. Mai dai pe acolo de câte o tarabă pe care 
şedea grecește vreun negustor bătrân, cu antereu şi 
ginbea, şapcă cu cozoroc și nişte ochelari mari pe 
vârful nasului. Acela, dacă nu era nici grec, nici ar- 
mean, apoi știai la sigur că-i moldovean curat! 

Astăzi ulițele vechiului Kişinău sunt aproape drep- 
"to toate și oarecum lărguțe, cu toate că par strâmte 
aţă cu acele din Kişinăul modern. Pe atuncea însă, 
strâmte şi încăleite toate. In mijlocul unei răs- 

dădeai şi de câte o clădire de piatră, rotundă, 
lereşti, având două uşi şi un diametrude la şease 
NI până la opt metri, înaltă şi boltită ca feredeul cel 
“Wibeese. Era un post de poliţie, unde vreo opt oameni, 
“Îmbracaţi în mantale soldăţeşti şi înarmaţi eu... lalebarde 
aşteptau liniștiți la căldură, să vii să-i chemi pentruca 
să te scoată din mâna hoţilor. Când li se ura șezând, 
mai făceau câte un ș prin cvartalul lor, tot 
câte ve în ungile halel 

d ie Im u tunggil -hat 

om împărătesc! Rar însă se întorceau cu cozile hale- 
bavdelor întregi; căci hoţii de vagabonzi sau de beţivi 
îi pândiau pe Dieţii oamenii împaratului la vreo strâm- 
toare, Atunci ulița fiind strâmtă şi halebardele lungi, 
cozile se rupeau tocmai pe gira spinării garadavoiului, 
') care sbiera în zadar: „Caraul! Caraul!*. După ce se 
săturau bine, unii de dat şi alţii de sbierat, fiindcă gi 
hoţii, vagabonzii şi bețivii erau și ci tot oameni îm- 
părăteşti, adică unia numai vernopodanniie, °) iar alții 
chiar ostaşi sau slujitori de ai țarului, cei învingători 
ii luau pe învinși la braț până la ceainăria cea mai 
apropiată unde se cinsteau cu ceai, cu votki (mai mult 
votki decât ceai), după care se despărțeau buni prie- 
teni; dor cu halebardele în stare proastă. Aşa se făcea 
paza de noapte, ba și acea de zi, în oraşul Rișinău 
din anul mântuirei 1855-lea! 

Dar să revenim la careta noastră, pe care am la- 
sat-o strecurându-se anevoie prin ulițele strâmte ale 
mahalalei, caii dela praştie siliţi a se ridica pe vår- 
ful moviliţelor de care am mai vorbit, pe când cei ` 
dela oiște păreau că se cufundă în fundul pământului. 
Cu multă trudă și anevoință ajunse ea la ulița Sf.-lui 
Haralambie, pe care o trecu de-a curmezișul pentruca 
să dee în strada Gogol (un mare scriitor rusesc, dar 
care nu cred să fi avut nici el habar de sălbatica ca- 
pitală a Basarabiei). Acolo altă lume, altă viață! Larga 
viaţă e rusească (Ruskaia şirokaiu jizni t): cu nişte uliți 
drepte și largi de câte doisprezece stânjeni, dar cu 
bombajul tot pe dos, făcut- de ploi şi de trăsuri, iar 
marginele tot înalte şi cu căvăruşe făcute cu piciorul 
prin aceiaşi. bogată vegetaţie; cu case mari de câ- 
te două caturi, “dar din care ai putea scoate cu înles- 
nire şi patru! Apoi cârmind la dreapta, tocmai la col- 


pi unde se" pta astă-zi vestitul otel Șvaiţarski, iar 
„pe vremen 


rimnaziul de băeţi, trăsura intră pe 
i Jetra în stânga grădina publică, 


die pirat 

iar la dreapta palatul gubernatorului, se opri in drep- 
„tul bisericei luterane, în fața unci “porţi mari boită 
"verde, între doi stâlpi de piatră şi la dreapta căreia 
apare o frumoasă casă, cu verandă rotundă spre. uliţa, 
- susţinută de coloane elegante. Era locuinţa lui Ce, Dumi- 
Wache Rusu, boier moldovan, ajuns şi el vernopodan, 
odată cu pământul pe care se născuse. d 
Cu toate că era ziua mare, porţile erau încuiate 
„ou îngrijire. De altfel ar fi putut să fie dimineaţa sau 
peste zi, că tot încuiate le-ai fi găsit. Vedeţi D-voastră 
că la Kişinău nu se intră în casa omului ca la moară: 
forestrele dinspre uliţă sunt toate cu gratii și obloane- 
le sănătoase; cheile dela poartă sunt încredințate ziua 
slorojului zis și dvornic, care le întrebuinţează numai 
la chemarea clopotului, iar noaptea le dă boerului ca- 
ro le ascunde sub perina dela căpătâiul patului, pe 
“când credinciosul dvornic cu o toacă într'o mână şi 
un ciocanaș de lemn în alta, se plimbă până la ziuă 
to vând, ca să ştie hoţii anume unde se află dumnealui 
ķi să nu dea nici ei de dânsul și nici el de dânşii. 
“Aşa că e bună linişte noaptea la Kişinău şi nu se în- 


tâmplă nici odată să se prindă din greşeală vreun 
“potlogar! Lumea doarme liniştită. 

Aşa dar cum se opri trăsura, descălecă faleiterul 
0 dinainte, trase de cogeamite clopot mare şi dogit, 
oni agale storojul cu ochii umflați de somn, deschise 
poarta și careta, trase la scara unuj lung pridvor, a- 
coperit şi susţinut de nişte stâlpi groși de piatră. 
„Când ciocoiul din capră sărind jos deschise oblo- 
nul caretei, apăru în toată puterea vrâstei sale de 37 
do ani un barbat înalt, de orară frumuseță. Era 
„prinţul Alexandru Mavrocosta, însoţit de nevasta sa, 
_coborâtoare a lui Ioniţă Sturdza Voevod şi de un mie 
e bpilaş de vreo patru cinci ani, care dormia dus, în 
braţele unei bătrâne guvernante franceze, Surghiunit 
„din Moldoya din ordinul lui Omer Pașa, generalisimul 


armatei turceşti, ca upa atunci Bucureștii, Mavro- 
"cos! IHs um t nP de 

Ca obârşie sc zice că familia Măvrocosta ar fi 
fost de la Trebizonda şi că se așezase la Bizanţa, îna- 
inte încă de năvălirea turcească. Domnise de mai multe 
ori și în Valahia și în Moldova, dar stabilirea ei în 
țară era mult mai veche decât aceste domnii trecătoa- 
re din timpurile domnilor fanarioţi,—după cum aråt 
ruinele unui palat din Ploeşti, vechiu de mai multe 
veacuri şi care poartă şi astăzi numele acestei familii. 
Chiar acei dintre ei care fuseseră miruiți la Sf-tul 
Neculai Domnesc din laşi sau la Bucureşti (bunicul 
prinţului Alexandru) de mult nu mai aveau pic de 
sânge fanariot în ei, fiind amândoi fii, nepoți și stră- 
nepoți de românce. Dor tatăl prinţului Alexandru, de 
vupsese cu datina familiei căsătorindu-se cu fiica unui 
bogătuş grec dela "Țarigrad; dar tot în ţară sa întors, 
tocmai dela 1821, în ţară a trăit şi a fost îngropat 
în tărina sfântă a Moldovei, în care se născuse și tră- 
ise înainte de a se insura. 

Pecând urcau scara pridvorului cu toții, le eșiră 
întru întimpinare stăpânii casei, adică : Ce. Dumitrache 
Rusu, un barbat înalt şi spătos, cam de vreo 50 de ` 


ani, cu părul cărunt, tuns scurt, barba și mustețile 


rase cu îngrijire, ceia ce-l făcea să samene mult vis- 
tiernicului Neculai Ruset Roznovanu, cu care de nu 
mă înșel se și cam înrudea; apoi venia soția D-sale, 
Ce. Zamfiriţa Rusu, o băbuşcă scundă şi uscățivă, dar 
a căreia ochi mari și plini de bunătate, a căreia zimbet 
dulce şi îngeresc, aratau cu prisosinţă că fusese și D-nei 
frumoasă pe. vremuri; iar în urmă de tot duduile 
Frosa şi Maria. Ce. Zamteriţa luă de braţ pe domnița 
Ruxandra pentruca so ducă în salonul cel mare, 
Ce. Dumitrăche pe prinţul Alexandru, pe când dudui- 
le amândouă lūau sub a lor oblăduire pe copil și pe 
guvernantă, 

După obişinuitele dulceţi și cafele, „Beizedeo, zise 
„Ce. Dumitrache, de cum am primit serisoarea Lumi- 
„nări Tale, am avut noroc să-ţi găsesc îndată o casă, 
„do care cred că vei fi mulțumit. Sunt casele lui Vic- 
„tor Lazu, Case indie Nu gospodăroase, cu sobo 
no eu stâlpi, nu ca cele pe carele fac ruşii acuma; 


n 

„odăi mari și luminoase, salonul de primire încăpător, 
„aşa că trag bună nădejdie că domnița va putea trăi 
„în ele așa precum a fost deprinsă. Aerul e mai cu- 
“rat decât aicea, căci în faţă este un medean de vreo 
„două fălci de loc, pe care rușii au de gând să aşeze 
„noul bazar. Sau şi clădit întrun colţ, departe însă 
„de casă, câteva dugheni pentru căsăpii, pitării, zar- 
„zavaturi și altele; dar până l vor umplea tot, va mai 
„curge apă destulă pe albia Bâcului. Meteahna lor, 
„mă rog: să le croiască pe toate de zece ori mai mari 
„decât trebuie ! Apoi mai este o curte împrejmuită cu 
„Ziduri, cam de două ori cât a mea, în care sunt bu- 
„cătăriile, - -odăile de slugi, grajd şi şopron pentru tră- 
„suri. In- faţa despre uliţă este un cerdac și două gră- 
„diniţe, aşa că vara se poate și mânca acolo, la aer 
„curat. Atâta cusur au că sunt cam departe de noi și 
„că mobila e cam veche şi puţină; dar de o cam da- 
„tă cred să vă ajungă şi ce o mai lipsi, se va găsi 
„în târg, sau se va aduce dela Odesa, că tot fuge 
„lumea de acolo de frica războiului. Eu am pus să 
„grijuscă casele şi să se facă foc prin sobe tocmai de 
„când le-am luat. Tot este gata și aţi putea să vă 
„mutaţi oricând în ele. Numai de un lucru o să fie 
„foarte greu: nu am putut până acnm să găsesc slugi! 
„Dot. nişte beţivi, care nu vorbese decât rusește, foști 
sau unterofițeri în ostavcă. !) De unde să se 
d unaita n cu ulgi? Şi apoi îs şi primejdioşi. 
wâns de gât pe un biet poleovnie, 

copii pentruca să-i prade şi nici 
nde polițmaistrul. Până vom 

e nădejde, vă rog să-mi faceţi cinstea 
uiţi la noi. Cam înghesuiți veţi fi, nu-i vorbă, 
"dar veţi primi şi Ditră găzduirea săracului, că-i din 

„toată inima!“ 

„Eu, Cucoane e pi răspunse prinţul Alex- 
„andru, nu găsesc cuvinte ca să-ţi mulțumesc din toa- 
„tă inima pene câte le-ai îcut n mai vrei să le faci 

„așa suparare, mai 

ales că slugi mi-am adus, slava Domnului, destule. 
"Vot oameni credincioşi, care nu au vrut să se lese 
ade noi nici în pribegie. Am cămărășiţă, camardiner, 

„bucatar, sufragiu, perdegiu, spălătoreasă și Ruxandra 
„are pe fata vi din casă, o leaşcă cu care e deprinsă. 
„Ca ajutoare créd că se vor găsi mai lesne; iar când 
„mă voihotără să ţin- și cai, ceiace nu cred s'o fac aşa 
„dle curând, apoi nu tot vizitei ruşi, am avut şi la laşi ?* 

“ȘI în adevăr: nuși isprăvise beizadea Alecu vorba, 
că intrară în curtea boierului trei sănii de poștă ticsite 
en cutere și o droaie de slugi, care mai balaie, care 
mai smolițele, după cum le era obârșia dela Romani 
sau dela Egipteni. 

„ŞI tot alaiul acela cu caretă, cu sănii cu tot, sub 
conducerea vatatului de ogradă a Ce. Dumitrache, 
porni prin ulițele Alexandrovskaia şi a Benderului, la 
noua locuință a prinților Mavrocosta, lar odată ajunși, 
după vreo două ceasuri de despachetare şi de muncă 
sârguitoare, dar spornică, ai fi putut jura că acolo 
„“Wrăiesc de când lumea stăpânii acestor vrednici slujitori. 

Andrei BURAC 
| Mergi până se termină drumul - 5 (II) 


xxx 


19 februarie 


Oare în ce clipe de suferință o fi scris marele 
scriitor suedez Johan August STRINDBERG 
următoarea frază: „Resimt acum toată dure- 
A.B. — poet, prozator, rea dea trăi”?.. 
dramaturg. Apariţii 
editoriale: /spita înfloririi 
(1970), Culegătorii În + + x 
amurg (1976), Perpetuele 
bucurii (1977), Primăvara Ce sentimente aparte poţi trăi când eşti de 
în doi (1988), Intoarcerea mai mult timp departe de casă, printre străini 
ui rail 0) Gătaia şi totodată, încă de la naștere, legat sufletește 


ființa, spre altundeva (1998), *. _ ý 
Între somn şi veghe (2005), $ spiritual de o altă cultură, de un popor, de o 


Asediaţi de cuvinte (2005), istorie, de niște morminte, rude, prieteni? 
Flacăra din vechile oglinzi 
(2005), Există ore (2006), 
Arena (2008). Membru Nişte hăuri în care rătăcesc cu riscul de a nu 

al Uniunii Scriitorilor din mai reveni la lumina zilei. 
Moldova (1975). Fondator al 
PEN-Clubului din Moldova 
(1994). Membru al Uniunii xx * 


Scriitorilor din România f P 
(1994). La renumita Casă Centrală a Scriitorilor am 


> 


Unele nopți trăite aici, la Moscova, mi se par 


întâlnit (cunoscut) mai multe persoane nime- 
rite întâmplător în literatură, chipuri şterse, 
obtuze, înrăite, unele alcoolizate, care emană 
prea multă nesiguranţă și îndoială, niște stări 
contaminante. Mă strădui de fiecare dată să 
le ocolesc pe cât pot. Lucru știut că în orice 


| * Continuare. Partea I în nr. 1-2, 2015, p. 378-384. 

domeniu, ca și în literatură și artă, rataţii ascund în gușa lor prea mult 
venin. 


xxx 


Un scriitor trebuie şi este dator să tindă spre „triumful limbajului și al 
lucrului bine scris”. 


xxx 


Aceste perle ale înțelepciunii orientale s-au transmis încet-încet, odată 
cu hârtia, în inimile şi sufletele oamenilor trăitori mai spre apus: „A 
trăi pur şi simplu ziua, prezentul, fără să te gândești la mâine, fără să 
te întrebi ce se va întâmpla, fără să ai dubii, fără să calculezi, fără să-ţi 
hărțuieşti destinul, fără să speri sau să fii disperat, a te lăsa numai pur- 
tat, plin de credinţă, din clipă în clipă”. CALEA ZEN. 


xxx 


Sunt zile când pare-mi-se că duc o viață aproape hâdă. Exersez eu oare 
zilnic disciplina precum o exersam cândva în spital, unde am tratat bol- 
navi ani și ani? 


xxx 


Constantin BRÂNCUȘI: 
„Frumosul este echitatea absolută.” 


„A vedea departe este ceva, dar a ajunge acolo este cu totul altceva.” 


xxx 


Am citit la un poet chinez mai de demult: „Ca să ai succese în poezie, 
trebuie să te ocupi mai puțin de propria ta poezie”. 

XX x 


15 martie 


J. D. Salinger concepe procesul scriitoricesc ca pe o practică spirituală, 
şi nu ca pe o profesie. 


Fenomenul ZEN: „Artistul nu se roagă lui Dumnezeu înainte de a crea 
ceva, ruga lui e însăși creația”. 


Cititorul nu poate să nu simtă convingerea în cele gândite, simțite şi așezate 
pe hârtie ca pe o energie transmisibilă a celui care o emană scriind. 


* * x 


Orice om ar fi bine să fie şi liber de colectiv (turmă), măcar din când 
în când să aibă propria lui părere, propriile idei în ceea ce priveşte viața 
lui, dar şi a semenilor lui. Că doar nu este plămădit doar din măruntaie. 


xxx 


Am şi eu convingerea că un scriitor are datoria nu numai de a scrie 
bine, dar şi de a contribui, fie şi cât de puţin, la bucuria semenilor. Pe 
aceasta au împărtășit-o şi mulți alți oameni ai scrisului înaintea mea. 


xxx 


Van GOGH: 
„Nimic nu-i mai artistic decât dragostea față de oameni”. 


Deseori mă gândesc: ce ar fi fost sufletul omului fără influenţa artelor, 
a artei în genere. 


xxx 


Aici, în orașul acesta atât de mare, care atrage oameni din toate 
colțişoarele lumii cu o putere magnetică, trăiesc și clipe uitând de lu- 
mea de acasă, din Moldova. Și eu, la sigur, fiind uitat de lumea de acolo. 

xxx 


Şi... iarăşi Orientul, Japonia, japonezii de mai demult și cei de astăzi cu 
tot ce au făcut și continuă să facă spre mirarea, dar și admiraţia, întregii 
lumi civilizate. 


Samuraiul Myamoto MUSACHI, ghidat de cele nouă principii ale 
vieții pe care le urmează cu sfințenie: 


1. A evita toate gândurile perverse care sunt vane și consumă multă 
energie. 


2. A forja propriul sine, calea de urmat practicând-o. 
3. A îmbrăţişa toate artele şi a nu te fixa la una singură. 


4. A cunoaşte calea fiecărei meserii şi a nu te limita la aceea pe care o 
exersezi tu însuți. 


5. A şti să distingi avantajele și inconvenientele fiecărui lucru. 
6. În toate lucrurile a te obișnui cu judecata intuitivă. 

7. A cunoaște instinctiv ceea ce nu vezi. 

8. A acorda atenţie fiecărui detaliu. 


9. A nu face nimic inutil. 


xxx 


Oare unde mă vor duce picioarele mele astăzi, unde mă va duce timpul 
cu el? Oricum am o întâlnire programată din timp, pe care nu o pot evi- 
ta în niciun caz, ştiind că acolo voi fi stresat. Şi ca doctor știu că stresul 
este unul din cele mai periculoase lucruri pentru orice om, indiferent 
de vârstă. 


Nu ştiu de ce, dar în dimineaţa aceasta, de cum am deschis ochii, 
mi-am şi amintit de o frază a lui Pascal: „Ajută-te şi cerul te va ajuta”. 


xxx 


De fiecare dată, ziua sau noaptea, când mă așez la masa de scris, îmi 
spun mie însumi o rugăciune: 


„In orice text cât mai multe fraze meșteșugite. Să fiu atent când voința 
îmi slăbeşte”. 

xxx 


Chiar şi unii scriitori recunoscuţi fac concesii în ceea ce scriu. Ei nu-și 
dau seama că vor trece ani și ani și, dacă vor mai trăi, va trebui să răs- 
pundă de unele lucruri „urâte” pe care le-au „făcut” cu bună știință 
pentru o poziţie în societate, pentru bani și fel de fel de privilegii și 
avantaje. Scriitorii nu-şi dau seama că „trecutul” nu se poate șterge cu 
niciun fel de burete. Nimic mai vrednic de dispreț decât respectul în- 
temeiat pe frică. Ș-apoi omul, încet-încetișor, devine ceea ce gândeşte, 
cu atât mai mult dacă mai și scrie... 


Notând în caiet aceste însemnări, mi-a venit din memorie şi marele 
adevăr biblic: „Fericiţi cei care se restrâng;. 


xxx 


Cum aș putea şti câți oameni, dintre cei pe care îi cunosc, i-am cunos- 
cut pe parcursul vieţii, conștientizează zbuciumul omenesc şi sensul 
vieții... 

Doar coborând în propriul Ego, doar explorându-l ne putem atinge și 
de universalitate. 

Şi totodată... 

Ce putem spune noi despre Dumnezeu? Nimic. 

Ce-i putem spune lui Dumnezeu? Totul. 


În fond s-a scris totul despre toate. Spre norocul nostru încă multe au 
rămas neinventate. Ce păcat că în unele izvoare ale muzei omul îşi poa- 
te spăla până şi picioarele. 


Cred că unica datorie a omului pe acest pământ este adevărul adevărat 
despre orice ființă. 


Şi atunci de ce tot omul a inventat fraza celebră că nu orice adevăr se 
cuvine să fie spus („Toutes vérités ne sont pas bonnes à dire”)? 


xxx 


Aeroportul Vnukovo. În așteptarea timpului de plecare acasă, la 
Chişinău, mă bântuie un gând că și aici oamenii pe care i-am cunos- 

cut, în orașul acesta atât de mare, deseori se întâmplă că sunt destul 
de tenebroșşi, iar uneori chiar cruzi. E drept că deseori doar așa, „în 
mânecă”, 


xxx 


Asta şi este viața: a gândi, a crede, a înţelege fără să fii influențat de 
cineva, a acţiona, a iubi, care te-ar face şi să suferi, deci și a suferi. Și a 
suferi... 


Şi nu cred că ar fi cu dreptate să fiu pedepsit pentru faptul că mereu mă 
chinuiește o sete de iubire... reciprocă. 


xxx 


Când cineva are o ieșire necivilizată, mă străduiesc să-l privesc în faţă, 
cât se poate de atent, ca să descopăr şi ruşinea. Dacă aceasta apare, mă 
bucur că în față am o persoană, un om cu un simț moral. Deci omul a 
greşit. Cu cine nu se mai întâmplă? 


xxx 


În zorii acestei zile constat că pe parcursul nopţii am avut întâlniri grele 
cu demoni. După astfel de vise cu coşmaruri îmi pot reveni doar prin 
meditaţie, la care neapărat voi și recurge. 


xxx 


În centrul orașului Chişinău am întâlnit o veche cunoștință, încă de 
pe timpurile studenţiei, pe când serile ieşeam, ca toată „lumea cea 
bună”, la promenadă în preajma Teatrului „A. S. Pușkin” și casa cu lei. 
Şi această persoană mi-a istorisit că a rămas fără loc de muncă. Am fost 
profund mirat — un jurnalist de talia lui și fără serviciu? Astăzi, când 
lumea este forțată, ameninţată cu închisoarea, ca neapărat să aibă un 
loc de muncă... La despărțire am înţeles că era o persoană fără cheag, 
fără „neamuri”, fără planuri, fără nimic. Or... 


Impresionat de cele aflate despre cunoștința mea, i-am dat toate ruble- 

le pe care le aveam în buzunar. Mi-am lăsat doar câteva copeici ca să 
pot plăti troleibuzul până acasă. 


xxx 


Astăzi, încă o dată m-am convins că sensibilitatea este cea mai impor- 
tantă calitate umană. 


* * x 


E greu să-ți închipui că pe lume au trăit și oameni care nu au fost trădați 
sau nu au trădat niciodată pe nimeni. 


XX x 


Nu ştiu dacă e bine ca omul să-și trăiască viața după hatârurile și 
indicaţiile cuiva. Nu poţi face din propria viață o veşnică minciună. 


xxx 


Sören KIERKEGAARD: 


„Socrate afirma mereu că a învățat totul de la o femeie. Și eu pot spune 
același lucru; datorez tot ce e mai bun în mine unei fete; n-aş spune 
tocmai că am învăţat de la ea, ci că am învăţat din cauza ei." 


Femeia pentru un bărbat... 
Vinul ameţitor al dragostei... 


Gherghefurile ei cu parfumul paradisului, patul ei cu o mireasmă plă- 
cută... 


O femeie frumoasă cu dinţi de lupoaică tânără. 


Cum poţi să nu înveţi şi de la dânsa ceva? Cum poţi să nu-i datorezi şi 
unei fete ceva bun din viaţa ta? 
Viaţa omului trăită la umbra dragostei este plină de surprize, dar și 


de mistere. Ea este inconfundabilă. Necazurile inevitabile, întâlnite 
3) 
pe parcursul anilor de orice ființă umană, celuia care iubește i se par 

nişte întâmplări stranii, iar bucuriile rămân memorabile pentru restul 
vieţii. 

Nu există persoană pe lume să nu-și amintească despre clocotul dragos- 
tei dintâi, fiindcă dragostea pentru orice om este cea mai mare energie 
pe care o poate trăi. Adevărata dragoste mai este și înnoitoare în toate, 
iar femeia care iubeşte și simte că este iubită de un bărbat, toată fiinţa 
ei poate adjudeca o putere și o ordine de neimaginat. 


Dar un mare scriitor ajunge și la o cu totul altă concluzie, precum că în 
afara dragostei femeia este plicticoasă. Ea nu ştie. Trebuie să trăiești cu 
una și să taci. Sau să te culci cu toate și să faci ce doreşti tu. Lucrul cel 
mai important se află cu siguranță altundeva. 


Probabil această părere e şi felul de a-ți examina şi rodul experienței 
personale. 


Mierea dragostei ar putea până la urmă să se transforme și în fiere. O 
dragoste asociată cu o plăcere care domină trupul se întâmplă că trebu- 
ie plătită, iar plata este durerea cumplită. 


Lumea trăiește și cazuri când eternitatea dragostei ține doar câţiva ani. 
Fiindcă există şi oameni care nu iubesc decât ceea ce înțeleg. 


xxx 


Şi aici, în Moldova, prea mulți oameni au fost ucişi pentru... nevinovăție. 


xxx 


Ştiu eu oare destule despre intuiţia umană, despre intuiţia mea? Îmi 
cunosc eu oare suficient de bine puterile mele nu numai cele fizice? 
Cred că nu îmi analizez suficient de bine greșelile ireparabile. Pe aceas- 
ta o ştiu cu certitudine. 

